
Pentru Helen Hunt Watkins 


Care, asemenea unui artist al armoniei, a ştiut cum 
să mânuiască ştiinţa practicii clinice pentru a face 
oamenii mai buni. Şi pentru colegii, studenţii şi 
pacienţii ei, care vor înţelege perfect acest mesaj 
scris de ea: 


„Tot ceea ce am fost în timpul vieţii va dăinui în 
calitatea vieţii altor persoane pe care le-am influenţat 
semnificativ şi, astfel, renaştem iar şi iar”. 

Spre deosebire de majoritatea celorlalte modalităţi de tratare şi adjuvante 
în terapie, hipnoza există de foarte multă vreme. În prezent, peste o jumătate 
de secol de ştiinţă a demonstrat că ea este una dintre cele mai versatile şi 
mai utile instrumente de îngrijire a sănătăţii fizice şi mentale. Hipnoza 
clinică este întemeiată pe o fundaţie enormă de activitate empirică atentă 
care îi dovedeşte eficacitatea într-o varietate de circumstanţe (pentru o trecere 
în revistă recentă, vezi Lynn, Kirsch, Barabasz, Cardena şi Patterson, 2000 ; 
Patterson şi Jensen, 2003). Franklin şi Lavoisier au descris această ştiinţă 
ca o „minunare disciplinată” în raportul comisiei regale despre mesmerism 
adresat regelui Franţei (Franklin et al., 1784). Acest concept este la fel de 
relevant acum ca şi cu 220 de ani în urmă. Eficienţa hipnozei este recunos- 
cută de Institutele Naţionale de Sănătate (Journal of the American Medical 
Association, 1996). American Medical Association a aprobat oficial în 
1958 folosirea clinică a hipnozei, iar American Psychological Association 
(APA) a făcut acelaşi lucru în 1960. Cele două societăţi principale de hipnoză, 
Society for Clinical and Experimenta! Hypnosis şi American Society of 
Clinical Hypnosis, sunt membre atât ale American Association for the 
Advancement of Science, cât şi ale World Federation for Mental Health. 

Un număr tot mai mare de studii riguros controlate arată că hipnoza 
nu este doar eficientă, ci şi superioară unei serii de proceduri standard 
de tratament. De exemplu, Lang şi colegii ei (2000; vezi şi Barabasz şi 
Barabasz, 2000) au descoperit că hipnoza are efecte semnificativ mai 
pronunţate în reducerea durerii şi anxietátii în cazul procedurilor medicale 
invazive decât atenţia structurată sau chiar decât analgezicele intravenoase. 
Efectele nu se limitează la populaţia adultă. Într-o comparaţie între hipnoză 
şi distragere în cazul copiilor grav bolnavi supuşi unor proceduri medicale 
dureroase, Smith, Barabasz şi Barabasz (1996) au studiat un grup divers din 
punct de vedere etnic de copii suferind de cancer sau de boli ale sângelui. Au 
fost măsurate durerea şi anxietatea copiilor şi ale părinţilor lor, ca şi ale 
unor subiecţi independenţi. Spre deosebire de cei puţin hipnotizabili, copiii 
hipnotizabili (majoritatea) au manifestat o scădere semnificativă a scorurilor 
la durere, anxietate şi stres ca reacţie la hipnoză, metoda fiind superioară 
intervențiilor standard pentru ameliorarea durerii. Poate cá mai interesantă 
pentru majoritatea psihologilor practicieni este eficienţa hipnozei ca adjuvant 

în psihoterapie. Watkins $i Watkins (1997, pp. 162-194) au rezumat utilitatea 
terapiei stărilor eului şi hipnoanalizei. S-a descoperit că ambele proceduri 
sunt, în general, superioare terapiilor psihodinamice. Cei care folosesc terapiile 
cognitiv-comportamentale vor fi, fără îndoială, impresionați de metaanaliza 
completă a hipnozei ca adjuvant (Kirsch, Montgomery şi Sapirstein, 1995). 
Analiza a fost făcută pe 18 studii în care terapia cognitiv-comportamentală 
a fost comparată cu aceeaşi procedură, dar completată prin hipnoză. Rezultatele 
au indicat că adăugarea hipnozei a sporit substanţial efectul tratamentului, 
astfel încât un client obişnuit care a beneficiat de hipnoterapie cognitiv- 
-comportamentală a manifestat o ameliorare mai accentuată decât cel puţin 
70% dintre cei ce au primit tratament nonhipnotic. Rezultatele sunt cu atât 
mai frapante cu cât există puţine diferenţe procedurale între metoda hipnotică 
şi cea nonhipnotică. 

Hipnoza este eficientă din punctul de vedere al costurilor. Pe măsură ce 
costurile medicale continuă să crească, apar noi oportunităţi pentru cei cu 
pregătire în domeniul hipnozei. Până de curând, autorii multor raporturi au 
făcut doar aluzii la eficacitatea in materie de cost a intervențiilor de acest 
tip. Recent, un studiu important realizat de Harvard Medical School (Lang 
şi Rosen, 2002) a ajuns la concluzii uimitoare pentru cei fără pregătire în 
domeniu. Costul mediu asociat sedării standard pentru o gamă de proceduri 
ambulatorii a fost de 638 de dolari, în comparaţie cu 300 de dolari pentru 
sedarea cu ajutorul hipnozei. Folosirea hipnozei a avut ca rezultat econo- 
misirea a 338 de dolari pe caz. S-a dovedit că hipnoza reduce timpul acordat 
pacientului tratat ambulatoriu, dar ea rămâne eficientă din punctul de vedere 
al costurilor chiar şi dacă timpul petrecut cu pacientul ar creşte cu până la 
58 de minute. Se pot face doar speculaţii pe tema eficienţei în materie de 
cost determinate de ameliorarea sporită cu ajutorul hipnozei - în medie 
70% -, demonstrată de metaanaliza lui Kirsch şi a colaboratorilor săi (1995) 
bazată pe terapiile cognitiv-comportamentale. Dar, similar descoperirilor 
lui Lang şi Rosen (2002), Barabasz şi Barabasz (2000) au demonstrat eficienţa 
clinică semnificativ mai mare a reducerii timpului de tratament cu aproape 
50% prin adăugarea hipnozei la intervenţiile specifice prin biorezonantá. 

Terapeutii care aplică abordări (cum ar fi psihanaliza) ce necesită mai 
multe şedinţe pe săptămână de-a lungul câtorva luni sau chiar ani se 
confruntă cu o criză economică severă (Goldberg, 1996). Companiile de 
asigurări şi alţi terţi plătitori pur şi simplu nu finanţează astfel de tratamente 
îndelungate. Hipnoanaliza, bazată pe teoriile psihodinamice (Brown şi 
Fromm, 1987; Lavoie, 1990; Watkins, 1992), reduce substanţial durata 
tratamentului, ajungând la 60-150 de ore. Nivele asemănătoare de eficienţă 
sunt obţinute folosind hipnoza în cadrul tratamentului hipnoanalitic structural 
şi evolutiv al pacienţilor cu tulburări grave (Baker, 1990; Brown şi Fromm, 
1987 ; Copeland, 1986). Mai recent, Watkins şi Watkins (1997, pp. 162-194) 
au demonstrat că terapia intensă a stărilor eului (o extensie a hipnoanalizei) 
ar putea oferi o abordare eficientă şi chiar mai rapidă. Pe baza datelor 

adunate in 15 ani, ei au conchis cá terapia de doar 12 ore duce deseori la 
schimbări structurale permanente ale personalităţii, inclusiv la tratarea unor 
tuiburări de care pacienţii suferiseră toată viaţa. 

Deşi eficacitatea tratamentului şi costurile reduse sunt principalele 
clemente luate în considerare, există încă un aspect care face ca studiul 
hipnozei să fie şi mai important in acest moment. Statele Unite trec în 
prezent prin schimbări demografice fără precedent în istoria lor. În 1960, 
doar 16 milioane de americani nu aveau ascendență europeană. Astăzi, 
numărul este de peste 80 de milioane. Nici o naţiune nu a mai trecut 
vreodată printr-o transformare atât de rapidă şi de radicală. În SUA vin 
oameni din Asia, Africa şi America Latină. Îmbrăţişarea diversităţii 
culturale în Statele Unite a pus capăt ,creuzetului", un concept făcut celebru 
de dramaturgul evreu rus Israel Zangwill în faimoasa lui piesă cu acelaşi 
nume, scrisă în 1908. Astăzi, în Statele Unite, diversitatea este mai mult o 
salată decât un creuzet creator de aculturaţie. Practic, toate modalităţile 
psihoterapeutice practicate astăzi în SUA, Canada, Europa, Australia şi 
Noua Zeelandă provin din cultura occidentală. Spre deosebire de acestea, 
hipnoza are caracter multicultural, existând cercetări experimentale şi clinice 
publicate în peste zece reviste ştiinţifice din toată lumea. Hipnoza este 
singura metodă terapeutică dezvoltată pe baza ştiinţei vestice care face 
posibil ca, de exemplu, un psiholog cu pregătire în domeniu să fie acceptat 
în acelaşi timp şi de vindecătorii amerindieni, şi de cei din culturile estice. 
Pe măsură ce posibilităţile de angajare pentru consilierii psihologici şi 
pentru psihologii clinicieni continuă să se îndrepte spre contextele medicale 
spitaliceşti şi ambulatorii, adaptabilitatea multiculturală devine deja tot mai 
importantă. A venit vremea să privim cu seriozitate integrarea hipnozei în 
programele de doctorat. Recunoscând această nevoie, APA Committee on 
Divisions of APA Relations a prevăzut o bursă specială pentru „integrarea 
pregătirii în domeniul hipnozei în programele doctorale” conduse de Divizia 
30 a APA (Societatea pentru Hipnoză Psihologică), Divizia 45 (Multiculturală) 
şi Divizia 17 (Consiliere Psihologică, 2002-2003). 

Prezenta carte, dezvoltată pornind de la textul clasic al lui Watkins 
(1987), aduce la zi şi extinde lucrarea anterioară. Este menită în special să 
vină în întâmpinarea nevoilor curente şi viitoare ale programelor universitare 
de licenţă pentru pregătirea psihologilor şi medicilor în domeniul hipnozei. 
Spre deosebire de multe alte modalităţi terapeutice, adesea încă este greu să 
te specializezi în hipnoterapie. Majoritatea facultăţilor de medicină de top 
au cursuri de hipnoză, dar facultăţile de psihologie şi consiliere psihologică 
au rămas în urmă, doar o mică parte oferind în mod regulat astfel de 
cursuri. Principalele societăţi ştiinţifice din domeniu, Society for Clinical 
and Experimental Hypnosis, American Society of Clinical Hypnosis şi 
Society of Psychological Hypnosis (Divizia 30 a APA), oferă workshopuri, 
de până la trei zile, în cadrul întâlnirilor anuale şi în timpul anului in 
diverse centre din ţară. Acestea sunt de obicei „cursuri condensate”, în 

cadrul cărora începătorul este introdus pentru foarte scurt timp într-un 
domeniu straniu şi înşelător, care, de cele mai multe ori, este străin de 
experienţa lui anterioară. Fascinantă, desigur, dar solicitantă pentru persona- 
litate şi mecanismele de apărare, incursiunea poate provoca anxietate. Un 
chirurg priceput, calm şi stăpân pe sine în faţa patologiei fizice observabile 
îşi poate folosi abilităţile foarte concentrat şi în linişte. Totuşi, aceeaşi 
persoană, confruntată cu evenimente aparent magice, pentru care i se pare 
că nu are nici o explicaţie raţională obiectivă şi palpabilă, renunţă şi evită, de 
parcă i s-ar cere să stea într-o casă bântuită. În schimb, cercetătorul ştiinţific 
obiectiv care a avut de-a face cu comportamente concrete, observabile pe 
post de variabile şi care poate urmări capriciile comportamentale cu ajutorul 
tiparelor complexe şi a! analizelor matematice, deseori vrea să ocolească o 
modalitate care se lasă formulată obiectiv doar cu mare dificultate şi 
complexitate. 

Dintre teoriile cognitive, sociocognitive sau comportamentale dispo- 
nibile astăzi, nici una nu poate justifica în mod adecvat fenomenele ezoterice 
induse prin transa hipnotică. Există puţini instructori competenţi în domeniu. 
Multe facultăţi, precum şi multe şcoli medicale încă nu au nici măcar un 
cadru didactic pregătit corespunzător pentru a preda regulat această disciplină. 
Mai mult, mulţi medici şi psihologi nu ştiu aproape nimic despre fenomenele 
hipnotice, ceea ce se manifestă prin suspiciune şi neîncredere faţă de 
profesioniştii din domeniu. În pofida dovezilor ştiinţifice substanţiale ce 
susţin contrariul, unii psihologi confundă efectele hipnozei cu cele care pot 
fi obţinute prin sugestie şi cred în mod greşit că efectele ei asupra durerii se 
datorează doar simplelor sugestii de relaxare. Unii psihanalişti continuă să 
repete obiecţii la adresa hipnoterapiei bazate pe poziţii teoretice neverificate, 
exprimate de Freud şi adepţii săi acum aproape un secol. Prin urmare, nu e 
de mirare că atât de puţini profesionişti sunt calificaţi pentru a folosi hipnoza 
ca modalitate de tratament. Blocajul pare să fie faptul că abilităţile în 
domeniul hipnoterapiei sunt limitate la câţiva psihoterapeuti, spre deosebire 
de mulţimea de practicieni care stăpânesc alte abordări pentru tratarea 
tulburărilor mentale şi fizice. 

În lumina informaţiilor menţionate anterior şi a recunoaşterii hipnozei 
ca o modalitate ştiinţifică şi de tratament legitimă de către American 
Association for the Advancement of Science şi World Federation of Mental 
Health, ca şi de American Medical Association şi APA, e clar că hipnoza ar 
trebui predată în facultăţile de medicină şi de psihologie alături de alte 
metode de tratament acceptate. Chiar şi în cazul programelor ce se limitează 
la tratamentele cognitiv-comportamentale, creşterea spectaculoasă a rezul- 
tatelor pozitive prin adăugarea hipnozei (Kirsch et ai. , 1995) indică în mod clar 
faptul că formarea în domeniu ar trebui inclusă printre cursurile obişnuite. 

În ciuda mulţimii de articole şi lucrări de referinţă din domeniul hipnozei 
care sunt disponibile în prezent, nici una nu pare să fi fost concepută special 
ca un manual. Subiectele, deşi deseori bine analizate, nu sunt organizate in 

modul sistematic care ar fi de aşteptat de la un manual de psihologie sau 
zoologie. Unităţile de studiu ar trebui delimitate luând în considerare cursurile 
tipice de trei-cinci credite ale unui semestru sau trimestru academic. Predarea 
şi discuţiile trebuie să fie intercalate cu experienţe practice care îl iniţiază 
treptat pe student în diversele fenomene hipnotice şi tehnicile folosite. 
Prezentările trebuie organizate ierarhic, de la simplu la complex. Teoriile 
despre hipnoză, de multe ori prezentate cititorului într-un mod foarte 
aprofundat, ar trebui simplificate şi legate în mod direct de experienţele 
hipnotice. Istoria disciplinei trebuie prezentată într-un fel care să îi permită 
neinitiatului să se identifice cu lupta şi dificultăţile cu care s-au confruntat 
pionierii când au cercetat aceste fenomene, creându-şi propriile tehnici de 
tratament şi făcând faţă opoziţiei ostile din partea colegilor. Pentru cá, 
într-adevăr, istoria hipnozei este una care se repetă. Unul după altul, 
profesioniştii din domeniu au trecut prin aceleaşi etape succesive - scepti- 
cism, observaţie, convingere, zel excesiv, efort de a menţine respectabilitatea 
ştiinţifică şi probleme în a-şi explica abordările in faţa unor colegi sau a 
publicului. Istoria oricărei discipline - şi în special a hipnozei - ar trebui 
prezentată în aşa fel încât începătorul să se poată regăsi în evoluţia sa, în 
eroii şi inovatorii domeniului. În cadrul unei astfel de pregătiri, începătorul 
poate experimenta aceleaşi schimbări ale percepţiei şi înţelegerii care au 
caracterizat cariera profesională a predecesorilor noştri. Studenţii vor trece 
prin faza de uimire de la început, la fel cum s-a întâmplat şi cu profesorul 
lor. Aceasta îi va atrage spre domeniu sau îi va speria şi îi va alunga, în 
funcţie de măsura în care iniţierea este sistematică şi avansează pas cu pas, 
permițându-le să stăpânească din punct de vedere cognitiv noile experienţe, 
să le integreze în trecutul lor profesional şi să îşi dezvolte încrederea în 
abilităţile de inducţie şi terapie hipnotică. Astfel de abilităţi sunt esenţiale 
şi totuşi prea des învăţate superficial de cei implicaţi doar în cercetări 
universitare ale hipnozei. 

Zeci de ani am predat hipnoza pentru sute de psihologi, medici, dentişti 
şi psihiatri, ca şi pentru alti psihoterapeuti. Câţiva dintre ei au devenit chiar 
pricepuţi. Câteva zeci au ajuns distinşi specialişti cu contribuţii clinice sau 
experimentale în domeniu. Dar, din nefericire, mulţi au plecat de la cursuri, 
de la workshopuri sau din institutele în care au fost instruiți, interesaţi şi 
fuscinaţi, promiţându-şi că vor învăţa cu adevărat să folosească tehnicile, 
dar trezindu-se mulţi ani mai târziu că utilizează doar proceduri nonhipnotice. 
Cumva, nu au reuşit niciodată să îşi depăşească primele anxietăţi, blocaje 
personale şi dificultăţi în găsirea unui supervizor şi a unui mentor. 

Mulţi dintre noi, cei care am lucrat ca profesori de hipnoză, ne întâlnim 
cu foşti studenţi care ne spun că le-a plăcut cursul, că au înţeles mai bine 
personalităţile clienţilor lor, că şi-au îmbunătăţit relaţiile doctor-pacient şi 
şi-au făcut o idee mai clară asupra rolului factorilor psihogeni în cauzarea 
disfuncţiilor mentale şi fizice. Totuşi, ei afirmă: „Întotdeauna am vrut să 
practic hipnoza, dar niciodată nu m-am simţit chiar în largul meu cu ea”. 

Dacă un student nu a început să folosească hipnoza la o lună sau două după 
ce a urmat un curs, în cele mai multe cazuri nu o va mai folosi niciodată. Se 
pierd multe din predarea acestei modalităţi, pentru că doar o mică parte din 
cei care participă la workshopuri devin utilizatori activi ai hipnozei în 
terapie sau cercetători ai fenomenului. 

Aici, la Washington State University of Pullman, valorând patru credite, 
cursul de hipnoză clinică şi experimentală a făcut parte în mod regulat, în 
ulümii 20, din formarea universitară a consilierilor psihologici. În anul 2000, 
a fost adăugat un curs avansat de hipnoză şi psihoterapie, oferit bianual. 
Studenţii înscrişi la programele de doctorat în consiliere psihologică acreditate 
de APA ale Washington State University pot începe să folosească hipnoza 
din anul doi de practică, în centrul de consultanţă al universităţii, unde 
aproape toate cadrele didactice care supervizează au experienţă şi pregătire 
în domeniul hipnozei. La University of Montana din Missoula, cursul de 
hipnoterapie a face parte în mod regulat din formarea în cadrul doctoratului 
prin programul de psihologie clinică acreditat de APA de peste 30 de ani. 
Predarea în cadrul ambelor programe implică demonstraţii în clasă care 
sunt integrate permanent cu cursuri şi discuţii. Sunt folosite mijloace 
audiovizuale. În pofida tuturor acestora, am descoperit că doar aproximativ 
o treime dintre studenţii noştri folosesc activ hipnoza în practica din anii 
doi şi trei. Studenţii au cerut insistent pregătire suplimentară supravegheată 
cu pacienţi reali şi, drept consecinţă, a fost înființată o echipă de hipno- 
terapie avansată în cadrul Clinical Psyhology Centre de la University of 
Montana, pentru cei care au urmat cursul. La centrul de consultanţă al 
Washington State University este oferit, o dată la câţiva ani, un workshop 
pentru psihologii certificati. S-a descoperit că orele de curs iniţiale, oricât 
de bine organizate, pot să stimuleze apetitul profesional al practicienilor şi 
să genereze interes pentru cercetare în rândul multor studenţi. Dar, pentru 
ca aceşti studenţi să profite de pe urma seminarelor avansate, ei au nevoie 
de mult mai multă experienţă reală în folosirea hipnozei. În cadrul progra- 
melor noastre, studenţii sunt şi subiecti, şi terapeuţi. Ei lucrează cu voluntari 
selectaţi, despre care se ştie că pot fi hipnotizaţi, studiază literatura de 
specialitate şi o leagă mai întâi de experienţele lor în hipnotizarea subiecţilor 
şi apoi de înţelegerea cazurilor clinice. Doar în felul acesta par să dobân- 
dească încrederea care le permite să folosească hipnoza în mod regulat ca 
metodă continuă din arsenalul lor terapeutic. 

Luând în considerare toate aceste elemente, am tras concluzia că era 
necesar un manual care să abordeze în mod specific problemele predării şi 
învăţării, precum şi nevoile personale ale studenţilor care „se luptă” cu 
hipnoza ca modalitate nouă. Aşadar, această carte este concepută cu un 
accent pe profesor şi pe studenţii săi. Îşi propune să includă doar ceea ce 
poate fi învăţat într-un semestru. După ce studenţii vor stăpâni suficient 
acest text, le va fi mai uşor să se familiarizeze cu o gamă extinsă de tehnici, 
să cunoască numeroasele nuanţe ale controverselor teoretice şi fineţea în 
aplicarea abilităţilor de hipnotizare. 

După însuşirea anumitor proceduri de bază, după ce s-au convins pe 
deplin de eficienţa potenţială a hipnozei în situaţii de tratament, ştiind că 
măcar o serie de probleme clinice întâlnite în cabinetele lor se pretează 
abordărilor hipnotice şi după ce reuşesc să stăpânească teama iniţială 
suficient ca să capete o oarecare încredere în abilităţile lor, clinicienii îşi 
pot continua dezvoltarea citind individual literatura de specialitate şi parti- 
cipând la întâlniri ştiinţifice şi workshopuri. Aşadar, această carte este 
menită să îi ajute pe studenţi să treacă peste obstacolele iniţiale și să le ofere 
impulsul necesar pentru a-i transforma in practicieni funcționali în domeniu. 
Ulterior, trebuie să îţi dezvolti abilităţile dacă vrei să fii un artist, un 
maestru în domeniu, şi nu doar un practician amator. 

Multe cărţi din domeniu sunt scrise din perspectiva încercării autorului 
de a-i transmite studentului din experienţa şi înţelepciunea lui - teoria 
educaţiei bazate pe ideea „ulciorul mare si căniţele mici”. Am scris şi noi 
până acum cărţi, capitole şi articole în domeniu care au fost prezentate din 
acest punct de vedere - al instructorului. 

În lucrarea de faţă încercăm să îndeplinim sarcina puţin mai altfel. O 
teorie a relaţiei terapeutice prezentată într-un volum anterior (Watkins, 1978) 
a identificat două perspective din care putem privi altă persoană : cea obiectivă 
şi cea rezonantă. Când suntem obiectivi, observăm acţiunile unui pacient 
din afară, ca şi cum ne-am uita prin microscop la un specimen. Celălalt este 
un „el”, nu noi înşine, iar responsabilitatea noastră pentru acţiunile „lui” e 
minimă. Dar, dacă ne identificăm temporar cu celălalt, percepem lumea 
prin ochii lui - ne vedem chiar şi pe noi înşine, aşa cum ne-ar vedea el -, 
atunci rezonăm. 

Acest lucru ar putea fi considerat un pas mare dincolo de empatie, dar 
cu siguranţă în aceeaşi direcţie cu ea. Rezonanţa este procesul prin care 
individul (terapeutul) încearcă să creeze în interiorul lui o replică a lumii 
experienţiale a altuia. Abordează o problemă din perspectiva interioară a 
celuilalt, nu din cea proprie. Practica rezonanţei poate fi la fel de valoroasă 
în domeniul educaţiei pe cât este în terapie. Profesorul ale cărui prezentări 
sunt concepute din perspectiva studentului ce se străduie să stăpânească 
materialul ar trebui să fie mai eficient decât cel care „împarte câte puţin” şi 
lasă în seama studentului sarcina aprofundării. Atât cât este posibil, vom 
incerca să incorporám punctul de vedere rezonant în scrierea acestei cărţi. 
Aceasta înseamnă că, atunci când vom concepe fiecare unitate, vom încerca 
să nu gândim „Ce vrem să le spunem studenţilor ? Ce ar trebui ei să înveţe ? ", 
ci ne vom strădui să ne punem mereu întrebarea: „Dacă aş fi începător, ce 
ag vrea să ştiu, de ce ajutor aş avea nevoie pentru a controla atât propriile 
ncsiguranţe cu privire la această nouă modalitate, cât şi tehnicile necesare 
pentru a o folosi cu pricepere ? ". Oricând va fi posibil, vom adopta punctul 
de vedere al studentului şi vom scrie materialul în consecinţă. Pentru a ne 
ajuta să ne asumăm această perspectivă, Ciara Clear Christensen, o studentă 
fără cunoştinţe de hipnoză la începutul pregătirii acestui volum, a citit şi a 

discutat fiecare capitol cu primul autor, pe măsură ce textul era scris. A pus 
întrebări cum ar fi: „Sună grozav, dar ce înseamnă?” sau „De ce să 
formulezi aşa ? ”. Îi datorăm multă recunoştinţă pentru dedicaţia sa şi pentru 
weekendurile in care a scris ore nesfárgite dupá dictare, a citit, a verificat 
$i ne-a fost subiect pentru fotografiile din acest volum. 

La capitolul despre hipnoză şi performanţa sportivă a contribuit si Erik 
Dunlap, un doctorand al lui Arreed Barabasz, care ne-a împărtăşit din 
experienţa lui de fost înaintaș al echipei de fotbal a Duke University. 

Teoriile celui de-al doilea autor despre psihoterapie (Watkins, 1963, 
1967, 1978 ; Watkins şi Watkins, 1982, 1997) au subliniat echilibrul dintre 
obiectivitate şi rezonanţă. Terapia este doar o formă de educare sau reeducare, 
deseori la nivel inconştient. Dar un bun terapeut este şi un bun profesor. 
Iată că nu încercăm să tratăm problemele unui student, ci ne străduim să 
inculcăm tehnici, maniere şi abordări eficiente în situaţii de tratament. 

Dacă această abordare poate fi eficientă în predarea hipnoterapiei, atunci 
poate că vor apărea rezultate benefice. Învăţăm prin imitare. Aceia dintre 
noi care sunt psihoterapeuţi imită deseori maniere sau abilităţi ale maestrului, 
profesorului sau analistului cu care au studiat. În acelaşi fel relationeazá 
supraveghetorul cu studenţii săi, iar aceştia, la rândul lor, cu propriii stu- 
denţi - pacienţii lor. Manierele sunt contagioase, aşa că, poate, metoda de 
prezentare a materialului nostru se va dovedi benefică, mai întâi obiectiv, 
studentul învățând, exersând şi ajungând să stăpânească abilităţile necesare, 
şi, în al doilea rând, prin intermediul rezonantei, el încorporând unele dintre 
manierele indirecte de provocare a fenomenelor hipnozei, cu şi fără o 
inducţie formală, folosirea sugestiilor hipnotice şi interpretarea ce poate fi 
transmisă prin cuvântul scris şi vorbit. Credem că, deşi utilizarea hipnozei 
în terapie poate fi învățată ca o ştiinţă, ea este practicată ca o artă. 

Fiecare disciplină bazată pe ştiinţă îşi are propriul limbaj unic. Psihanaliştii 
vorbesc „psihanaleza”. Cei care se ocupă cu modificarea comportamentelor 
scriu în „comportamentaleză”, iar specialiştii în terapie cognitivă reînca- 
drează la nesfârşit. Fără intenţia de a-i jigni pe psihologi, pe psihiatri sau 
alte categorii profesionale, vom folosi în această carte o terminologie clară şi 
simplă. Când folosim termeni tehnici sau de specialitate, nu presupunem că 
studentul îi cunoaşte deja. Deoarece medicul, psihiatrul, psihologul, psih- 
analistul şi dentistul au fiecare un vocabular unic, încercăm să îl prezentăm 
aici în cuvinte uşor de înţeles pentru majoritatea absolvenţilor. Explicăm şi 
ilustrăm termenii de specialitate. Repetitia nu îl va deranja pe cititorul 
sofisticat; lipsa explicaţiilor l-ar putea lăsa confuz pe specialistul în altă 
disciplină. 

Explicaţiile ar trebui să fie concrete, ilustrațiile şi studiile de caz, 
numeroase, iar formulările specifice prezentate. De exemplu, de câte ori 
n-aţi citit o prezentare bună a unui caz psihanalitic în care s-a făcut următoarea 
afirmaţie : „În acest punct, i-am interpretat transferul afectiv negativ” ? 
Şi de câte ori nu v-aţi întrebat: „Da, ai făcut asta. Dar ce ai spus de fapt? 

Mai exact, care au fost cuvintele pe care le-ai folosit şi de ce le-ai ales 
tocmai pe acelea ? De ce ai hotărât să interpretezi transferul afectiv negativ 
în acel moment ? Ce reacţii specifice a avut pacientul tău la interpretarea ta — 
în următoarele lui remarci, în comportamentul din restul şedinţei, în orele 
şi zilele care au urmat?". Afirmația „în acest punct i-am interpretat 
transferul afectiv negativ” poate că l-a satisfăcut pe autor. E obiectivă, dar 
nu şi rezonantă, pentru că nu satisface nevoile de înţelegere ale studentului. 
Nu răspunde întrebărilor din mintea cititorului şi nu dezvoltă învăţarea 
astfel încât el să ştie exact cum să interpreteze transferul afectiv negativ al 
unui pacient, atunci când este nevoie. De aceea cartea de faţă este concepută 
cât mai concret şi mai specific. Folosim fotografii şi diagrame şi menţionăm 
exemple audiovizuale care pot fi accesate, pentru că ele pot fi de ajutor si 
procesul de învăţare. Întrebările de studiu şi exerciţiile practice sunt concepute 
pentru a dezvolta etapele învăţării, a maximiza reținerea cunoştinţelor faptice 
şi a dobândi abilităţi tehnice. Pe cát este posibil, prezentăm in extenso 
tehnici de inducţie şi cazuri însoţite de note explicative. 

Hipnoterapia trebuie învățată şi practicată ca o disciplină cu sens, nu ca 
o colecţie de date ştiinţifice sau ca o carte de bucate cu reţete pentru gestionarea 
diverselor probleme clinice. Elementele nu trebuie învăţate izolat unele de 
celelalte, ci integrate într-un întreg al înţelegerii care ar trebui să se nască 
În interiorul studentului. La fel ca în cazul altor discipline profesionale de 
tratament, hipnoterapeutul ar trebui să devină clinician, nu tehnician. 

De obicei, studiul hipnozei îl ajută pe clinician să devină un psiholog 
sau un medic mai bun şi îl transformă într-un student care înţelege mai bine 
natura umană. Poate că în nici o altă ştiinţă comportamentală nu se vede mai 
bine interacţiunea dintre cauza şi efectul psihologice decât în mişcările 
psihodinamice relevate de hipnoză. Oricât de sceptic ar fi cineva cu privire 
la realitatea proceselor inconştiente, nici o altă experienţă, în afara celei a 
unei psihanalize intense, nu este la fel de convingătoare în ceea ce priveşte 
autenticitatea interacțiunilor ascunse din psihicul uman. 

Orientarea acestui tratat este psihodinamică şi eclectică. Adică este 
psihanalitică în măsura în care acceptă existenţa comportamentului incon- 
ştient, consideră că el este mediat prin mecanisme psihodinamice (cum ar fi 
proiecția, identificarea, deplasarea, raţionalizarea etc.) şi abordează perspectiva 
conform căreia aceste interacțiuni joacă roluri semnificative în etiologia 
simptomelor patologice şi a comportamentului neadaptat. Totuşi, pentru că 
multe contribuţii la tratamentul problemelor clinice au provenit din cerce- 
tările recente ale cognitiv-comportamentaliştilor şi au fost incluse în tehno- 
logia acestui tip de terapie, această lucrare este şi eclectică. Părerea noastră 
este că unele probleme clinice sunt abordate mai adecvat şi mai eficient din 
punct de vedere psihanalitic, în timp ce altele - din perspectiva terapiei 
comportamentale sau cognitiv-comportamentale. Mai mult, scopurile semni- 
ficative pe termen lung urmărite de terapia urnanist-existentiali, cum ar fi 
dezvoltarea însemnătăţii, autenticităţii si spontaneităţii sinelui, sunt deseori 

necesare dacă vrem să le oferim multora dintre pacienţii noştri şi altceva în 
afara unei alinări temporare. 

Evident, această carte nu este concepută să fie „puristă”. În schimb, 
face referire la mai multe concepte teoretice alternative şi abilităţi care, 
practicate în interiorul modalităţii hipnotice, promit eficacitate terapeutică 
maximă. Includem informaţii referitoare la principalele societăţi ştiinţifice 
şi afilierea la ele. Aceasta este cheia pentru dezvoltarea continuă a unui 
individ ca medic clinician ce foloseşte hipnoza în practică sau cercetare. Ele 
furnizează educare continuă pentru începătorii sau experţii în domeniu. 
Sunt societăţi naţionale şi internaţionale legitime, preocupate de cercetarea 
şi punerea în practică a hipnozei, cu regulamente etice care să guverneze 
folosirea acesteia. Din păcate, alte organizaţii, cu standarde profesionale şi 
etice mai scăzute, îi atrag pe cei ale căror nevoi de putere şi exhibiţionism 
depăşesc responsabilitatea profesională pentru ameliorarea bolilor omenești. 

Conţinutul acestui volum este suficient pentru un curs de un semestru la 
o facultate sau şcoală medicală sau pentru un atelier introductiv intensiv. 
Prezintă o istorie a hipnozei, fenomenele acesteia, teorii în domeniu, teste 
de hipnotizabilitate şi, cel mai important, detalii privind inducţiile hipnotice 
şi tehnicile de adâncire. Pe tot parcursul lucrării, intenţionăm să le permitem 
studenţilor să înveţe cum să inducă hipnoza adevărată subiecţilor cu care 
lucrează pentru a obţine reacţii care pot merge dincolo de efectele relativ 
slabe ce pot fi obţinute prin jocul de rol, aşteptare, context sau sugestie fără 
o adevărată stare de hipnoză. Studenţii vor învăţa tehnici puternice, care 
îngăduie utilizarea hipnozei pentru a merge dincolo de efectele influenţei 
sociale. Studii experimentale recente şi riguros controlate ne arată că 
hipnoza este, în mod clar, mult mai mult decât influenţă socială sau un 
simplu răspuns la sugestie. Totuşi, acest text recunoaşte că folosirea metodei 
în tratarea pacienţilor probabil va implica mereu o interacţiune complexă a 
stărilor de transă induse realmente şi a factorilor sociocognitivi. Ne bazăm 
pe ambele domenii pentru a maximiza capacitatea participantului de a obţine 
o stare hipnotică adevărată ce poate fi dovedită de substraturile neurale. 

La nivel mondial, numărul de studii clinice şi experimentale ale hipnozei 
publicate în prezent a crescut exponential. Aşadar, bibliografia inclusă nu 
poate fi în nici un caz exhaustivă. Nici nu se intenţionează asta. Multe cărţi 
şi articole excelente trebuie, de nevoie, excluse. Totuşi, am încercat să 
facem referire la multe dintre cele mai semnificative lucrări, iar studentul 
serios va dori să citească mai multe din această vastă literatură. 

Pentru cititorii care abia încep să afle câte ceva despre hipnoza clinică, 
bine ati venit la bord şi călătorie plăcută. Garantăm o experienţă incitantă si 
provocatoare. Pentru aceia dintre voi care lucrează deja în domeniu, ştiţi ce 
vrem să spunem când vorbim despre fascinația aprofundării misterelor 
experienţelor psihologice şi fizice ale omului. 

Există o distanţă de o generaţie între noi, autorii acestui tratat. Totuşi, 
nu ne-a mirat pe nici unul faptul că, pe când eram copii, am fost amândoi 
încântați de poveştile cu exploratori. În adolescenţa timpurie, amândoi am 
avut contribuţii ştiinţifice. Observațiile primului autor despre aurora boreală 
au fost acceptate ca parte a extensiei International Geophysical Year Studies, 
în timp ce observaţiile celui de-al doilea autor cu privire la stelele variabile 
au fost acceptate de Society for the Study of Variable Stars. Din păcate, amândoi 
am cugetat cu tristeţe la faptul că, probabil, nu vom avea privilegiul de a 
păşi pe suprafaţa lunii sau de a privi pe un hublou în timp ce, sub noi, se iveşte 
solul unei planete. Dar, pe măsură ce acest volum te învaţă cum să foloseşti 
hipnoza, poate că şi tu, ca mulţi dintre noi, cei care am început studiul ei 
înaintea ta, vei trăi acelaşi sentiment incitant de mirare în timp ce vezi uimi- 
toarele fenomene pe care le relevă încontinuu în „spaţiul interior”, universul 
comportamentului şi în experienţele care alcătuiesc „sinele” fiecărei persoane. 
Bucură-te de aventura şi resursele pe care hipnoza adevărată, ca nici o altă 
modalitate, le oferă pacienţilor şi participanţilor la cercetările tale. 


A.EB. şi J.G.W. 


CAPITOLUL 1 


Istoria hipnozei si relevanta ei 
pentru psihoterapia actualá 


Probabil cea mai veche descriere a unei hipnoanestezii este 
consemnată in Facerea 2.21-22 : „Atunci a adus Domnul Dumnezeu 
asupra lui Adam somn greu; şi, dacă a dormit, a luat una din 
coastele lui şi a plinit locul ei cu carne. Iar coasta luată din Adam a 
făcut-o Domnul Dumnezeu femeie şi a adus-o lui Adam””. 


Acum, încearcă să iti imaginezi că tu, ca doctor care ţi-ai dedicat 
viaţa studiului bolilor omeneşti, ai descoperit o nouă sursă de 
vindecare absolut grozavă. Printr-un noroc, ai dat peste o nouă 
abordare ce pare să aibă rezultate miraculoase în alinarea durerii şi 
vindecarea multor afecţiuni care au rezistat eforturilor făcute de cei 
mai distinşi doctori din tara ta. Ai văzut sute de suferinzi scăpând de 
dureri, aruncându-şi cârjele şi reluându-şi viaţa obişnuită după ce au 
fost invalizi ani de zile. Asupra acestor efecte ale noii tale tehnici nu 
poate încăpea nici o îndoială. 

În plus, pentru a explica această forţă terapeutică, ai dezvoltat o 
teorie care se leagă de ceea ce se ştie, din punct de vedere ştiinţific, 
despre acţiunea legilor naturale. Sala ta de aşteptare este ticsitá cu 
pacienţi veniţi de pretutindeni. Reputatia ta de mare vindecátor se 
răspândeşte in tot ţinutul. Un singur nor îţi umbreşte satisfacția : 
colegii tăi refuză să te asculte, să îţi afle procedurile şi să le verifice 
pe propriii pacienţi. Cum te-ai simţi? Ce ai face? 


* Pentru citatele şi referirile biblice s-a folosit Biblia sau Sfânta Scriptură, 
1988, editată de Institutul Biblic şi de Misiune al Bisericii Ortodoxe Române, 
sub îndrumarea Patriarhului, Prea Fericitul Părinte Teoctist (n.t.). 

Poate in nerábdarea ta de a împărtăşi restului lumii această uriaşă 
descoperire şi de a fi recunoscut din punct de vedere ştiinţific pentru 
contribuţia ta, ai primi cu bucurie o examinare oficială. Ai accepta 
să vină câţiva membri foarte respectaţi ai lumii medicale şi ştiinţifice, 
să-ţi cerceteze practicile şi să-ţi vadă reuşitele terapeutice cu ochii 
lor. O să le dispară scepticismul. Le vor putea prezenta colegilor tăi 
şi tuturor celorlalţi adevărul despre marea ta descoperire. Să presu- 
punem că, în sfârşit, guvernul numeşte o astfel de comisie, compusă 
din câteva dintre cele mai respectate nume ale ştiinţei. Grupul acesta 
iti vizitează cabinetul. Îţi studiază graficele, iti urmăreşte procedurile 
terapeutice şi îţi chestionează pacienţii. Acum, cu siguranţă o să fii 
reabilitat. Îndelung aşteptatul lor raport este, în sfârşit, publicat. 
Eşti distrus. Ti-au ignorat exemplele concrete de vindecări. Au 
acordat foarte puţină atenţie relatărilor făcute de numeroşii tăi 
pacienţi care s-au vindecat. Doar au criticat teoria prin care ai 
încercat să îţi explici succesele terapeutice şi apoi au spus că orice 
rezultate raportate se datorează probabil „imaginaţiei”. Cum te-ai 
simţi acum? Ai putea continua să fii disprețuit de colegi şi pacienţi 
deopotrivă ? Sau, asemenea lui Franz Anton Mesmer, ai părăsi tara 
în dizgrație, copleșit de ruşine şi amărăciune ? 


Descoperirile lui Mesmer 


Mesmer, născut în 1734, a obţinut un titlu în medicină în 1766. În 
ton cu moda vremii, teza lui de doctorat, De Planetarum Influsu, a 
încercat să lege schimbările din activitatea umană de gravitație şi de 
alte forţe din universul înconjurător. La urma urmei, dacă poziţia 
lunii poate să mişte oceanele lumii, aceste forţe influente nu ar avea, 
de asemenea, un impact însemnat asupra funcţionării organismelor 
vii, în special a celor omeneşti? 

Mesmer a fost un om genial, cu o imaginaţie uriaşă. Interesele 
sale erau cu adevărat largi. El însuşi muzician, a fost prieten cu 
Mozart, Gluck şi Haydn. Viena acelor zile era un oraş în care artele 
înfloreau la fel de mult ca ştiinţele. Dar Mesmer era de asemenea 
om de ştiinţă şi medic, iar pentru asta a fost numit membru al 
Academiei Bavareze de Ştiinţe. 

Mijlocul secolului al XVIII-lea era o perioadă de mare fierbere. 
Elanul pentru noi progrese, care cu două secole în urmă, în timpul 

Renaşterii, slăbise stránsoarea îngheţată a Evului Mediu şi stimulase 
o nouă înflorire a tuturor artelor, în special în Italia, acum trecea în 
sfera ştiinţelor naturale. Newton, Galileo, Copernic, Kepler et al. 
făcuseră descoperiri ştiinţifice însemnate pentru înţelegerea Universului 
şi a legilor sale. Erau descoperite gravitația, reacţiile chimice, 
electricitatea şi magnetismul, forţe naturale puternice, energii care, 
în curând, aveau să fie folosite şi să crească enorm standardul de 
viaţă al omului. Occidentul era în pragul unei revoluţii industriale. 
$1, apropo de revoluţie, forte sociale explozive erau active şi urmau 
să treacă, asemenea unui tăvălug, peste Statele Unite şi Europa. 
Monarhiile se clătinau în faţa protestelor în creştere ale numeroşilor 
oameni de rând care îşi cereau drepturile la libertate, egalitate si 
[raternitate. 

Íntr-o astfel de lume a invátat Mesmer, de la astronomul regal 
din Viena, un preot pe nume Maximilian Hell, principiul magnetului. 
Dacă cineva ţinea o bucată de metal magnetizat în faţa ochilor unei 
persoane, aceasta încremenea. Mişcându-se şi acţionând ca şi cum 
s-ar afla pe un alt tărâm, subiectul era, în mod special, sensibil la 
sugestii de vindecare, ce îi puteau fi transmise în acele momente. 
Durerile puteau fi făcute să dispară. Multe alte suferinţe ar putea fi 
şi ele alungate sub vraja magnetului. 

Cu toate acestea, curând, Mesmer a făcut o descoperire care l-a 
intrigat foarte mult. Un preot pe nume Gassner practica o formă de 
vindecare foarte asemănătoare cu magnetismul, care implica pase cu 
mâinile, fără a folosi magneti. Mesmer a urmărit munca părintelui 
Gassner şi a descoperit că şi el putea obţine aceleaşi rezultate doar 
ducándu-si mâinile în apropierea pacienţilor săi, chiar fără să ţină o 
bucată de metal magnetizat. Cum se putea una ca asta? Fusese 
stabilit că un magnet are în jurul lui un câmp care influenţează alte 
bucăţi de metal, iar când era ţinut aproape de pacienţi era evident că 
it influenţa şi pe ei, pentru că durerea sau alte simptome dispăreau. 
Trebuia să fie ceva din aceeaşi energie şi în mâna doctorului. Aşadar, 
această uriaşă putere de vindecare părea să nu fie limitată la metale ; 
putea fi găsită si în țesuturile corpului. Astfel, Mesmer a născocit 
termenul „magnetism animal", care reprezenta forţa universală ce 
ar putea explica vindecarea obţinută prin „aşezarea mâinilor”. 

Era normal, firesc, ca un gânditor strălucit cu mintea iscoditoare 
1 lui Mesmer să ajungă la o asemenea explicaţie. Cu toate acestea, 
vedem aici un exemplu a ceea ce s-a întâmplat de multe ori în ştiinţă — 

unde, printr-un raţionament greşit, este formulată o teorie eronată, 
deşi bazată pe date aparent întemeiate, provenite din observaţie. Prin 
urmare, Mesmer şi-a întemeiat metodele clinice pe un concept care, 
câţiva ani mai târziu, a fost invalidat de către oameni de ştiinţă care 
au fost mai atenţi şi mai riguroşi în controalele lor experimentale. 

Mesmer nu a fost ultimul care a susţinut teoria unei energii 
fluide, magnetice, pentru a explica efectele vindecătoare. Un secol 
şi jumătate mai târziu, un strălucit şi creativ psihanalist, Wilhelm 
Reich (1945), a formulat teorii despre conceptul de „orgon”, o 
energie a vieţii care poate fi concentrată într-o cutie şi focalizată 
înapoi spre corpul uman, cu rezultate vindecătoare. Şi el şi-a tratat 
pacienţii conform teoriei sale şi a fost închis pentru că a refuzat să 
se supună unei ordonanţe de sistare date de Federal Food and Drug 
Administration” în Statele Unite. A murit în închisoare, dar poate că 
ideea lui nu a fost abandonată definitiv nici măcar acum. Fotografii 
„Kirlian” recente (Krippner şi Rubin, 1973) au arătat că există o 
„aură” de radiaţii în jurul tesutului vegetal şi animal şi că schimbările 
ei sunt corelate cu efecte vindecătoare. Poate totuşi Mesmer şi Reich 
nu greşeau în totalitate. 


Controversatul caz al lui Mesmer 
despre vederea „redată” 


Maria Theresa Paradis, o tânără cântăreaţă şi pianistă, era oarbă de 
la vârsta de 3 ani. Cei mai buni medici nu reuşiseră să îi redea 
vederea. A fost adusă la Mesmer, care a manifestat un puternic 
interes pentru cazul ei. Cu consimţământul părinţilor fetei, a luat-o 
la el acasă şi a tratat-o. Deşi numeroşi doctori de seamă îi diagnosti- 
caseră boala ca fiind datorată distrugerii nervului optic, existau 
dovezi semnificative că orbirea putea fi de natură isterică. 

Maria cântase în faţa împărătesei Maria Theresa care, fiind plăcut 
impresionată de fată, îi finantase educaţia şi le oferise părinţilor ei o 
pensie. La început, tratamentul părea să aibă succes şi, aparent, fata 
putea să vadă din nou. Totuşi, cazul a produs consternare în conserva- 
toarea lume medicală din Viena. Dacă Mesmer avea într-adevăr ase- 
menea puteri, ceilalţi doctori îşi puteau pierde pacienţii în favoarea lui. 


* Administraţia Federală pentru Alimente şi Medicamente (n.t.). 

Mai multi medici influenţi au reuşit să-i convingă pe părinţii 
Mariei cá vindecarea ei nu e autenticá si au sugerat cá dacá ea nu 
mai e considerată oarbă, părinţii şi-ar putea pierde pensia. Drept 
urmare, a fost luată de către părinţi din grija lui Mesmer şi s-a întors 
acasă, unde boala i-a revenit. 

Este o întâmplare din trecut care se repetă frecvent şi în ziua de 
azi, una pe care societatea preferă să o ignore, dar care complică 
enorm sarcina celor care practică artele vindecării, şi anume încer- 
carea de a trata un pacient care are mai mult de câştigat dacă rămâne 
bolnav. Ample procese de malpraxis sunt câştigate; compensaţii 
pentru muncitori, plăţi pentru dizabilităţi şi pensii pentru veteranii 
cu tulburări nervoase le sunt acordate celor care pot să dovedească 
şi să păstreze cu succes simptome rezistente la tratament, fizic sau 
psihic. Spre marea lui supărare, Mesmer a aflat despre câştiguri 
suplimentare şi alte motivații în menţinerea bolii cu mult înainte ca 
aceşti factori să fie cercetaţi de către oamenii de ştiinţă - medici 
psihologi. Cazul acesta ne avertizează şi că prima întrebare din 
terapie nu este cum ar trebui să tratăm pacientul, ci dacă pacientul 
ar trebui tratat. 


Fascinanta teorie a lui Mesmer despre boală 


Mesmer a susţinut că, deoarece corpul uman este compus din 
uceleaşi elemente care alcătuiesc Universul, el ar trebui să se supună 
uceloraşi legi care guvernează alte bucăţi de materie, inclusiv planetele. 
Si trupul ar trebui să fie influenţat de lumină, căldură, electricitate, 
schimbări ale gravitaţiei şi chiar de spaţiul ceresc. El credea că cele 
două jumătăţi ale corpului omenesc acționau în relaţie una cu cealaltă, 
ca doi poli ai unui magnet, şi că procesele fiziologice erau întrerupte 
când exista o lipsă de armonie din cauza distribuţiei improprii a 
magnetismului. 

Magnetismul animal era văzut ca un fel de fluid care putea 
penetra orice materie, putea fi concentrat şi reflectat şi care putea fi 
plasat de către voinţa umană în diferite părţi ale trupului. Mesmer 
credea că poate directiona acest fluid magnetic prin intermediul 
prezenţei sale, prin pase cu mâinile, fluturarea unei vergele metalice 
şi prin contactul cu baquet”. 


* Termenul francez pentru hârdău (n.t.). 

Baquet era un hârdău încăpător din lemn, cu o înălţime de cca 
30 cm, pe care îl construise în clinica sa. Era umplut cu bucăţi de 
metal, sticle aranjate sistematic în inele concentrice, cioburi de 
sticlă şi apă. Era îndeajuns de mare încât să le permită câtorva 
pacienţi să stea în jurul lui. Din capacul lui de sus ieşeau mai multe 
vergele din fier. Acest hârdău se presupunea că va concentra magne- 
tismul (ca un soi de ciclotron al secolului al XVIII-lea) care putea fi 
apoi transferat de către pacienţi spre membrele suferinde prin frecarea 
acestora de vergele. Fiind muzician (şi întrucâtva un om al spectaco- 
lului, fără îndoială), Mesmer considera că experienţa era amplificată 
dacă încăperea pentru tratament era întunecată şi se auzea muzică în 
timp ce el, într-o robă purpurie cu falduri, trecea printre pacienţi, 
frecându-le trupurile din când în când cu vergeaua lui de metal. 

Pentru că era de aşteptat ca pacienţii să intre în crize (accese de 
isterie) când concentraţia de „magnetism” devenea suficient de mare, 
nu e surprinzător cá de multe ori câte unul avea un „atac”, impre- 
sionându-i astfel pe ceilalţi cu privire la puterea tratamentului. Când 
numărul de pacienţi care îi cereau ajutorul lui Mesmer a depăşit 
capacitatea clinicii sale, el a magnetizat un copac dintr-un parc din 
apropiere, trecându-şi uşor palma peste el. Oamenii puteau apoi să 
stea în jurul lui, scăldându-se în „magnetismul” acestuia şi ocazional 
intrând în crize. 

În ciuda acestei prostii aparente, Gravitz (2004), ca un remarcabil 
istoric al hipnozei, ne-a atentionat asupra faptului cá Mesmer recu- 
noştea şi că propria lui credinţă în magnetismul animal era un 
element crucial şi că acesta „trebuie să fie transmis, mai întâi, prin 
sentiment” (Mesmer, 1781, p. 25). Prin urmare, la un anumit nivel, 
Mesmer înţelegea cât de critice sunt aspectele despre care vorbim 
când subliniem importanţa rezonantei ca element-cheie care ne ajută 
să creăm starea de hipnoză ca instrument al schimbării terapeutice. 
Într-adevăr, s-ar părea că Mesmer era conştient de aspectele-cheie 
ale transferului afectiv. Deşi nu ştia nimic despre regresia libidinală, 
era cu un secol înaintea lui Freud, care a recunoscut faptul că starea 
de hipnoză era creată din fenomenul de transfer afectiv: „cheia 
înţelegerii sugestiei hipnotice” (S. Freud, 1910, p. 51). O cercetare 
concludentă este prezentată de Gravitz (2004). 

Opiniile colegilor lui Mesmer 


Aceleasi suspiciuni si critici din partea colegilor medici care l-au 
năpăstuit in Viena au continuat şi la Paris — şi, cu cât avea mai mult 
succes, cu atât creştea ostilitatea celorlalţi doctori. În 1784, în urma 
cererilor potrivnice, regele Ludovic al XVI-lea a numit o distinsă 
comisie, cu membri propuşi de Academia Franceză de Ştiinţe, care 
să investigheze practicile lui Mesmer. Este foarte interesant de 
remarcat cine erau membrii comisiei. Era bătrânul şi indráznetul 
Benjamin Franklin, care descoperise cu zmeul său legătura dintre 
fulger şi electricitate. La vremea aceea era ambasadorul Americii în 
Franța. Era Lavoisier, primul care a izolat elementul oxigen. Era 
Jussieu, un botanist eminent, şi, în sfârşit (nu fără o semnificaţie 
simbolică pentru viitorul cabinetului lui Mesmer), era inventatorul 
ucelui dispozitiv pentru „amputarea capului” - doctorul Antoine 
Guillotine (îl putem acuza tot pe el şi pentru că a lansat acea teorie 
despre separarea dintre minte şi trup, care a rezistat până acum un 
deceniu). 

Zelul terapeutic al lui Mesmer era depăşit doar de tendinţa lui 
spre exagerare, lipsa lui de precauţie în generalizarea teoretică şi 
aroganţa lui, o trăsătură obişnuită în rândul multor terapeuţi buni 
din ziua de azi. Prin experimente simple, dar bine controlate, comisia 
a ajuns curând la concluzia că schimbările în simptomele pacienţilor 
lui Mesmer nu ar fi putut proveni din acţiunea unui presupus câmp 
magnetic. Raportul a afirmat sec că magnetismul animal nu există si 
că, din moment ce nu există aşa ceva, vindecările relatate nu pot fi 
decât rezultatele unor fraude sau ale imaginaţiei. Respins de colegi 
şi pacienţi deopotrivă, Mesmer a părăsit Parisul şi, după ce a rătăcit 
o vreme, s-a stabilit în Elveţia, aproape de lacul Konstanz, pe malul 
căruia se născuse cu 50 de ani în urmă. Acolo şi-a petrecut restul 
zilelor, neobservat. 

De câte ori cei care sunt înfrânți de forţele vieţii nu se întorc in 
lucurile copilăriei lor? De câte ori nu îşi simplifică existenţa, 
abandonează infruntárile în favoarea adversarilor şi încetează orice 
clort de a înainta? Vedem asta zi de zi la mulţi dintre pacienţii 
noştri. O numim regresie. Steaua lui Mesmer a ţâşnit ca o novă 
strălucitoare în dezvoltarea tratamentului psihologic, dar, în doar 
câţiva ani, aproape că s-a pierdut din nou în uitare. Cu toate că era 


28 TEHNICI DE HIPNOTERAPIE 


discreditat din punct de vedere personal, ruinat şi plin de amără- 
ciune, el a lăsat ca moştenire descoperiri şi întrebări care, de atunci, 
au stimulat căutările oamenilor pentru mai multă cunoaştere despre 
ei înşişi. Mesmer a tintit să devină Dumnezeu ; a sfârşit cât se poate 
de uman. Astfel de strădanii pentru putere au fost de multe ori 
răzbunarea practicantilor hipnozei, care, uimiti de efectele aparent 
incredibile pe care le obţin prin metoda hipnozei, îşi reactivează 
propria dorinţă infantilă de omnipotentá. Uneori îşi pierd raţiunea 
de a fi practicanți ai artelor vindecării, slujitori ai oamenilor, şi 
caută să-şi folosească abilităţile nou-descoperite pentru a deveni 
stăpânii omenirii. Istoria hipnozei are multe să îi înveţe pe hipnoti- 
zatorii în devenire, iar istoria tinde să se repete. 

Se consideră că dezvoltarea hipnozei moderne a început cu 
Mesmer. Cu toate astea, utilizarea hipnozei în tratarea bolilor omeneşti 
e probabil la fel de veche ca şi istoria medicinei. Există dovezi care 
arată că majoritatea fenomenelor hipnotice le erau cunoscute oamenilor 
încă din Antichitate. Se pare că hipnoza era practicată în China cu 
1.800 de ani înaintea lui Hristos. Evreii Vechiului Testament foloseau 
starea de transă pentru a face profeţii. Şi druizii îşi „adormeau” 
suspecţii pentru a-i convinge să mărturisească adevărul. În secolul 
al IV-lea î.Hr., în Grecia s-au dezvoltat cultele templelor (în timpul 
cărora somnul indus era combinat cu alte forme de sugestii pentru 
tratarea bolilor). Prin intermediul dansurilor dervişilor rotitori, 
vechii egipteni induceau starea de transá şi extaz, în timpul căreia 
putea fi obţinută analgezia hipnotică. Se pare că multe dintre aceste 
inductii timpurii au avut succes în obţinerea adevăratelor efecte ale 
transei hipnotice, cu mult peste ceea ce unii etichetează astăzi drept 
„hipnoză”. Aşa cum arătăm în teoriile şi tehnicile asupra cărora se 
concentrează această carte, unii practicanți şi chiar cercetători din 
ziua de azi par să se mulţumească doar cu influenţa socială sau cu 
efectele de sugestie şi relaxare care însoțesc unele induceri hipnotice 
insuficiente. Desi aceste efecte pot fi folosite în beneficiul pacienţilor 
noştri, prin adevărata transă hipnotică pot fi obţinute mult mai 
multe, care acum pot fi identificate prin repere psihologice ale 
hipnozei sigure şi destul de puternice (vezi capitolul 3, „Teorii 
legate de hipnoză”). 

Hipnoza în masă poate justifica în mare parte pasiunea pentru 
tarantela care a cuprins Europa în Evul Mediu târziu. Sute de oameni 
erau cuprinşi de această furie şi se roteau într-un abandon sălbatic 

până când se prăbuşeau in stare de extenuare. În India si Tibet au 
fost dezvoltate forme mai pasive de meditaţie hipnotică ce continuă 
şi azi în exerciţiile yoghinilor şi în diferite forme de budism. Multe 
triburi indiene din Statele Unite folosesc transa în tratamentele 
medicale, făcând posibil ca, astăzi, psihologi şi medici cu abilităţi în 
hipnoză să fie acceptaţi de vindecătorii tribali. G. Williams (1968) 
a prezentat un raport mai detaliat şi documentat al diferitelor practici 
hipnotice în rândul vechilor popoare. Este suficient să remarcăm 
aici că hipnoza (deşi a fost numită în multe feluri) este cunoscută de 
multe secole, atât de omenirea primitivă, cât şi de cea civilizată, şi 
a fost folosită în tratarea suferințelor în toate colţurile lumii, cu mult 
înainte să devină obiect de studiu ştiinţific. 


Dezvoltarea hipnozei după Mesmer 


Să ne întoarcem acum şi să urmărim istoria mai recentă a acestui 
fenomen interesant. Unul dintre elevii lui Mesmer, contele Maxime 
de Puysegur, este considerat primul care a descoperit fenomenul de 
somnambulism, prin care persoana hipnotizată poate merge, vorbi şi 
se poate implica în multe activităţi, rămânând totuşi în starea de 
transă. După Mesmer, mai mulţi oameni au continuat practica în 
domeniu, numindu-se magnetişti sau mesmeristi. Unii dintre aceştia, 
cum ar fi de Puysegur, deşi foloseau tehnicile terapeutice ale lui 
Mesmer, nu erau convinşi că fenomenele se datorau unui fluid 
magnetic invizibil; se apropiau mai mult de etiologia psihologică 
susţinută în prezent. (În 1821, în Franţa, Récamier a menţionat o 
operație chirurgicală fără durere, realizată pe un pacient „magnetizat”.) 

Deşi practicile magnetismului animal dispăruseră aproape cu 
totul din Franţa, după discreditarea lui Mesmer, profesioniştii din 
Germania continuau să îl folosească, în special în anii 1840. Se pare 
că, prin eforturile lor, urmăreau dobândirea respectabilitátii medicale 
şi ştiinţifice - ba chiar, în 1818, Academia de Ştiinţă din Berlin a 
oferit un premiu pentru cea mai bună teză despre fenomen. Totuşi, 
s-au făcut puţine lucruri pentru a aduce noi descoperiri în domeniu 
şi nici unul dintre aceşti oameni nu a lăsat urme durabile în dezvol- 
tarea lui. Şi discipolii lui Mesmer din Franţa au făcut încercări 
sporadice de a reactiva interesul. Au reuşit să convingă Academia 
Franceză de Medicină, de mai multe ori la începutul anilor 1800, să 
numească o comisie care să examineze pretenţiile terapeutice ale 

magnetismului. Rezultatele erau de obicei neconcludente si doar 
dupá multi ani de la moartea lui Mesmer, in 1815, noi studii asupra 
fenomenului au trezit atentia. 

Poate cá acest lucru ilustreazá natura repetitivá a istoriei hipnozei 
cu care ne-am întâlnit până in prezent. Fiecare episod începea când 
un doctor sau un om de ştiinţă cu reputaţie observa demonstrațiile 
hipnotice ale altui practician. Neîncrederea i se transforma în credinţă 
şi entuziasm. Adopta tehnicile în practicile lui şi făcea eforturi 
curajoase pentru a-şi convinge colegii de breaslă. Elevi şi discipoli 
se adunau în juru-i, iar cabinetul său devenea un centru al practicii 
şi cercetării. Medicul devenea de multe ori arogant în pretenţiile sale 
terapeutice, intrând astfel în contradicţie cu colegii mai conservatori 
din punct de vedere ştiinţific care încercau să-i discrediteze desco- 
peririle. Adepții prea entuziasmați încercau să trateze toate suferin- 
tele, atât organice, cât şi funcţionale, cu tehnici hipnotice. Asemenea 
unui pacient suferind de tulburare borderline, îşi transformau liderul 
într-un zeu. Inevitabil erau deziluzionati, iar interesul pentru domeniu 
murea, doar pentru a fi reînviat în mod asemănător de un nou Mesia. 

Un psihiatru critic a remarcat odată: „Hipnoza a fost încercată 
şi abandonată de multe ori de către specia umană. De ce să o 
studiem acum ? ”. La care singura replică potrivită este: „Indiferent 
de câte ori a fost abandonată hipnoza, oamenii se întorc la ea”. Se 
pare că eficacitatea ei a continuat să se ridice la suprafaţă cu mult 
înaintea cercetărilor din prezent, iar National Institutes of Health au 
considerat oficial hipnoza eficientă. 

Ciclul scepticism - descoperire - aplicare şi prea mult entuziasm 
ce conduce la abandon nu este caracteristic doar diferitelor epoci şi 
medicilor din -diferite țări; astăzi este o experienţă tipică pentru 
nou-venitul care participă la primul său curs sau atelier în domeniu. 
De fapt tu, care citeşti acum, ai putea trece prin aceleaşi etape. 
Urmezi un curs de hipnoză din curiozitate sau la îndemnul unui 
coleg. Iniţial ai multe dubii şi rezerve cu privire la realismul şi 
potenţialul lui. Observi inducția pe câteva persoane intrate în transă 
şi înveţi cum să o faci tu însuţi. Urmăreşti demonstraţii ale feno- 
menului de transă profundă, cum ar fi controlul durerii, regresia, 
distorsiunea percepţiei şi halucinaţii. Eşti uluit. De ce nu ai fost 
învăţat despre aceste puteri minunate până acum? lată „glonţul 
magic” pe care medicina l-a căutat dintotdeauna pentru vindecarea 
bolilor omeneşti. Aplici entuziast procedura în propriul tău cabinet, 

cu diverse grade de succes. Dacă acum cauţi perfecțiunea şi omni- 
potenta, mai devreme sau mai târziu vei fi dezamăgit. Multi dintre 
voi vor abandona domeniul, aşa cum au făcut majoritatea adepților 
lui Mesmer. Prima etapă este scepticismul. A doua etapă este entuzi- 
usmul exagerat. Dar dacă poti persevera de-a lungul celei de-a treia 
clape. poti ajunge în punctul în care recunoşti că hipnoza nu este 
hagheta magică, nu poate vindeca toate suferinţele, că are limite şi 
nu funcţionează întotdeauna. Atunci o vei percepe doar ca pe o altă 
tehnică utilă din arsenalul tău terapeutic, ce poate ajuta deseori în 
tratarea cu succes a multor suferinzi. Vei descoperi că, prin inter- 
mediul acestui instrument, poţi face uneori anumite lucruri pe care 
ultfel nu ai reuşi să le îndeplineşti sau, cel puţin, nu fără un consum 
mult mai mare de timp şi efort. Atunci nu vei mai fi doar un simplu 
hipnotizator. Vei fi un membru matur, alături de mulţi alţii, al 
profesiei de vindecător, care ştie cum să folosească această modali- 
tate ca pe un adjuvant al altor aspecte din pregătirea proprie, în 
beneficiul pacienţilor. Acestea sunt câteva dintre lecţiile pe care ni le 
transmite studiul ştiinţific al hipnozei. ' 

Suntem în anul 1837, în Anglia, şi istoria este pe cale să se 
repete. John Elliotson (1843), un doctor sclipitor şi foarte arătos, 
tocmai a urmărit demonstrațiile domnului Depotet, un mesmerist 
francez venit în vizită. Elliotson era cunoscut pentru energia lui 
extraordinară, pentru dorinţa lui de a experimenta noile concepte şi 
pentru lipsa lui de ortodoxie. Fusese primul medic din Anglia care 
utilizase un stetoscop (curios, motivul pentru care a fost inventat 
stetoscopul a venit din reținerea doctorilor de a-şi pune urechea pe 
pieptul deseori murdar al pacienţilor). Tradusese Fiziologia lui 
Blumenbach, un text important al vremii. Descoperise valoarea unor 
medicamente ca iodura de potasiu şi acidul prusic în tratarea diferi- 
telor boli. Mai mult, era primul profesor de Practica Medicinii la 
Universitatea din Londra şi preşedinte al Royal Medical and Chirurgical 
Society. 

Evident cá un asemenea om inventiv si inovator era fascinat de 
fenomenul hipnozei. A început să o practice şi să scrie despre ea. El 
şi studenţii lui au publicat un jurnal, 7he Zoist, dedicat relatării 
cazurilor tratate prin mesmerism. Şi-a atras imediat furia şi disprețul 
colegilor medici, fiind evidenţiat în special pentru a fi atacat de 
către redactorul de la Lancet, publicaţia medicală. Elliotson credea 
în teoriile despre magnetism ale lui Mesmer şi a fost ademenit 

într-un experiment în care a intenţionat să demonstreze că o monedă 
de argint (deoarece conţine magnetism) ar induce starea de transă, 
în timp ce o monedă de plumb ar eşua. Din păcate, unul dintre 
adversarii lui a schimbat monedele între ele. Subiectul a fost hipnotizat 
de moneda de plumb, reacţionând aşadar la vorbele lui Elliotson şi 
nu la moneda „magnetizată”. 

Elliotson a fost atacat cu înverşunare. Şi-a continuat munca în 
ciuda întregii opoziții, dar i-a fost refuzat accesul în paginile revistelor 
medicale şi a fost forţat să demisioneze din postul pe care îl ocupa 
la Spitalul Universităţii. A fost remarcat mai ales pentru tratamentul 
aplicat copiilor, cu ale căror suferinţe se putea identifica atât de 
bine. Ridiculizat, disprețuit şi supus abuzurilor, a murit în 1868, 
încercând în van să le trezească colegilor medici interesul pentru 
practicile mesmerismului şi să-şi recâştige respectabilitatea ştiinţifică. 

Vremurile sunt mai bune acum pentru doctorii şi cercetătorii 
interesaţi de hipnoză. Cursuri despre metodă sunt oferite în multe 
şcoli medicale şi în departamentele facultăţilor de psihologie şi 
consiliere psihologică. Te poti specializa în acest domeniu şi poti 
avea acceptul profesional. Dar, cu toate astea, umbrele ignoranței 
reacționare încă mai zăbovesc. Dacă te întorci în spitalul tău sau la 
clinica ta şi practici învăţăturile din această carte, nu te aştepta să fii 
automat primit cu braţele deschise de colegii tăi mai conservatori. 
Jar dacă eşti profesor de psihologie la nivel academic, departamentul 
tău ţi-ar putea arăta că preferă să studiezi domenii mai respectabile, 
ca teoria învăţării, motivaţiei sau percepţiei. Totuşi, propria mea 
(A.F.B.) numire la Harvard Medical School şi promovarea timpurie 
ca profesor asociat au fost posibile doar datorită muncii mele în 
domeniul hipnozei. Acceptări şi recompense similare în carieră au 
primit şi mulţi dintre foştii mei doctoranzi, care au devenit rapid şefi 
ai unităţilor lor de psihologie sau câştigători în repetate rânduri ai 
unor burse de cercetare importante oferite de National Institutes of 
Health. Strălucita carieră de-o viaţă a celui de-al doilea autor 
(J.G.W.), cu apariţii la televiziunea naţională (60 de minute etc.), si 
reputaţia lui internaţională de „părinte al terapiei Stărilor Eului” se 
datorează, fără îndoială, muncii lui în domeniul hipnozei. 

Anul 1845, Calcutta (India). Un chirurg îndemânatic pe nume 
James Esdaile (1957) a coordonat numeroase operaţii folosind aneste- 
zierea prin mesmerism. Le inducea pacienţilor săi o stare de transă 
profundă şi, timp de 7 ani, a făcut peste 2.000 de operaţii fără durere. 

Vreo 300 dintre acestea ar fi clasificate drept intervenţii chirurgicale 
majore. Ele implică amputări, îndepărtarea de tumori ale scrotului, 
cataracte şi aşa mai departe. 

La început, Esdaile a atras atenţia în mod favorabil, în special pe 
cea a guvernatorului statului Bengal. Sub patronajul acestuia, Esdaile 
a primit un spital dedicat practicilor mesmerice. Chiar a reuşit să 
vonvingá câţiva medici de vază de seriozitatea muncii sale. Totuşi, 
tând s-a întors în Scoţia, în 1852, a avut parte şi el de aceeaşi 
respingere ca şi Elliotson. E adevărat, operaţii răzlețe fuseseră 
raportate înainte în Statele Unite, Anglia, Franţa şi Germania, dar, 
până la acea vreme, nimeni nu mai folosise mesmerismul pentru 
alinarea durerii pe scară largă, în sute de cazuri chirurgicale, şi 
nimeni nu l-a mai folosit atât de extensiv de atunci. Eterul şi 
tloroformul fuseseră descoperite. Aplicabilitatea cu grad ridicat de 
generalitate a anesteziei prin agenţi chimici, cuplată cu nesiguranța 
transei hipnotice şi abilităţile deosebite necesare pentru utilizarea 
acesteia au rezolvat curând disputa. Cu toate acestea, cel puţin o 
reulizare a lui Esdaile nu a fost contestată până în ziua de azi şi 
merită mai multe cercetări viitoare. În ciuda faptului că o mare parte 
din cazurile chirurgicale s-au soldat cu decese în timpul operaţiei 
(Mu la puţin timp după aceea) în urma şocului, asta nu s-a întâmplat 
aproape în nici unul dintre cazurile în care operaţia a fost făcută in 
^re de hipnoză. Acest raport favorabil s-a menţinut chiar şi în 
comparație cu rata de succes a intervențiilor făcute sub anestezie 
prin agenţi chimici. 

O altă contribuţie a epocii a venit din partea vorbitoare de engleză 
a lumii. James Braid (1843) era un oftalmolog scoţian. În noiembrie 
1841 el a urmărit demonstraţia lui La Fontaine, un magnetist francez. 
Sceptic la început, el a înfierat prima şedinţă. Dar a rămas, şi-a 
vuntinuat observaţiile şi şi-a schimbat părerea. După un an, a prezentat 
sectiei medicale a British Association din Manchester o lucrare care 
| a fost respinsă. 

Braid a primit atacuri nu numai din partea breslei medicilor, ci şi 
din partea clerului cu care intrase într-o dispută legată de faptul că 
clectele mesmerismului se datorau influenţei „forţelor satanice”. El 
a fost primul care a susţinut că fenomenul e de natură psihologică si 
este cauzat de sugestia administrată în timp ce pacientul se află 
Intr-o stare unică. Extrapolând munca lui Faria (1819), care a 
inventat termenul sommeil lucide (somn lucid) ca alternativă la 


34 TEHNICI DE HIPNOTERAPIE 


explicarea prin magnetism animal a comportamentelor scoase la 
iveală de Mesmer, Braid a văzut o bază neurologică şi a numit-o 
„neurohipnotism” sau somn nervos. Curând s-a referit la el numindu-l 
simplu „hipnotism”, iar pe cel care îl practică „hipnotizator”. Braid 
a derivat termenul din cuvântul grecesc hypnos, „somn”. Totuşi, 
hipnoza nu este deloc somn. Aşa cum a subliniat Herbert Spiegel 
(1998), atât somnul, cát şi hipnoza implică o contractare a conştienţei 
exterioare. Dar aceasta merge în direcţii opuse: în cazul somnului 
se dizolvă, în hipnoză se intensifică. 

Braid nu a suferit la fel de mult ca Mesmer sau Elliotson din 
cauza săgeţilor colegilor geloşi. Dar nici nu a fost un om care să 
caute prestigiul pe măsura celorlalți si nici nu şi-a argumentat la fel 
de mult cele susţinute. Cariera lui ne lasă cu un gând constructiv. 
Cel care se întoarce de la prima sa întâlnire cu hipnoza şi trâmbiţează 
entuziast pretenţii cu privire la superioritatea ei ca metodă terapeutică 
se poate aştepta la mobilizarea opoziţiei colegilor. Rezistenţa nu este 
stârnită nici pe departe la fel de mult când afirmaţiile despre valoarea 
hipnozei sunt temperate. 

Interesul legat de magnetism a ajuns în Statele Unite în timpul 
anilor 1830 şi 1840 şi un număr de operaţii asupra unor pacienţi 
aflaţi în transă au fost raportate, facilitând o comunitate activă de 
mesmerişti în New Orleans, în 1845. Phineas Quimby a practicat 
hipnoza în Statele Unite, dar nu este la fel de cunoscut ca renumita 
sa studentă Mary Baker Eddy, care a fondat Ştiinţa Creştină. 
Cu toate că această metodă de vindecare seamănă foarte mult cu 
intervenţiile hipnotice, fondatorii şi adepţii ei, contrar cercetărilor 
controlate care arată că fenomene hipnotice sunt prezente în terapia 
Eye Movement Desensitization and Reprocessing’ sau EMDR 
(R. Alexander, 1997), insistă că nu are nimic de-a face cu hipnoza 
(vezi Janet, 1919/1925). 

La aproape o jumătate de secol după moartea lui Mesmer, centrul 
practicilor hipnotice a revenit în Franța. În 1864, Ambroise-Auguste 
Liébeault, un doctor al oamenilor sărmani, s-a stabilit în Nancy 
după ce şi-a obţinut diploma în medicină în 1850 la Universitatea 
din Strasbourg. Totuşi, abia în 1860 a început să practice serios 
această modalitate de vindecare. 


* Desensibilizare şi reprocesare prin mişcarea ochilor (n.t.). 

Liébeault era un om simplu si modest. Pentru a-i determina pe 
țăranii francezi care îi erau pacienţi să se supună tratamentului 
hipnotic (pentru că erau obişnuiţi cu medicamente şi manipulări 
fizice), s-a oferit să îi trateze gratis prin hipnoză, în timp ce le cerea 
bani pentru terapiile tradiţionale. Oferind astfel de tratamente gratuite, 
fără să îşi dea seama, testa efectele hipnozei în comparaţie cu cele 
ale anticipării. În ultima parte a anilor 1900, anticiparea era consi- 
derată de către cei cu o perspectivă sociocognitivă (Kirsch, 1990; 
Kirsch şi Council, 1989) responsabilă pentru mare parte, dacă nu 
pentru tot ceea ce putea fi obţinut prin hipnoză. Astfel de noţiuni, 
dezmintite la început de rezultatele obţinute de Liébeault cu peste 
100 de ani în urmă, sunt abia acum repuse în discuţie (A. Barabasz, 
2001b ; Russell şi Barabasz, 2001). Liébeault a căpătat mult respect 
În rândul oamenilor săraci din zonă şi este descris ca un mare 
umanitar, interesat de bunăstarea altora şi indiferent la recompensele 
pentru sine. Bramwell (1956, p. 57) a descris o scenă tipică la care 
a fost martor în clinica lui Liébeault : 


Două fetiţe, de vreo şase sau şapte ani, fără îndoială aduse mai 
Întâi de prieteni, au intrat şi s-au aşezat pe o canapea în spatele 
doctorului. El, oprindu-se pentru un moment din munca sa, a făcut 
un pas în direcţia uneia dintre ele şi a spus: „Dormi, pisicuţa mea”, 
u repetat acelaşi lucru şi pentru cealaltă şi într-o clipă amândouă 
erau adormite. Le-a dat apoi amândurora doza de sugestie hipnotică 
şi pe urmă, evident, a uitat de ele. În aproximativ 20 de minute, una 
s-a trezit şi, vrând să plece, a încercat, scuturând şi trăgând, să îşi 
trezească prietena, expresia ei amuzată când a văzut că nu reuşeşte 
fiind foarte comică. După aproape cinci minute, a doua fetiţă s-a trezit 
şi, ţinându-se de mână, au pornit la drum cu paşi mărunți, râzând. 


Liébeault credea că fenomenele sunt de natură psihologică şi a 
ignorat complet teoriile magnetice. După doi ani de muncă susţinută 
u publicat o carte cu titlul Du sommeil et des états analogues consi- 
dérés surtout du point de vue de L'action du moral sur le physique 
(Despre somn şi stările analoage privite mai ales din punctul de 
vedere al influenţei moralului asupra fizicului). La început a fost, 
poate, cea mai nereușită carte publicată vreodată, doar un exemplar 
(Liébeault, 1866) fiind vândut atunci. A continuat să trateze ca 
doctor al oamenilor sărmani, necunoscut, încă mai bine de 20 de 
ani, până să se bucure de o mare recunoaştere tardivă. 

Li6beault practica, la propriu şi la figurat, „pe un drum greşit”. 
Pe drumul cel bun se afla marea Universitate din Nancy, iar la 
facultatea ei de medicină se găsea un medic eminent, Hippolyte 
Bernheim, profesor de neurologie. Liébeault a avut succes în tratarea 
unui pacient care timp de mulţi ani rezistase eforturilor terapeutice 
ale lui Bernheim, şi eminentul profesor s-a hotărât să-i facă o vizită 
lui Liébeault. Foarte sceptic la început, Bernheim se poate să fi avut 
impresia că face această investigaţie pentru a da în vileag un şarlatan. 

Cu toate acestea, dacă a venit pentru a certa, a rămas pentru a 
aplauda. Munca lui Liébeault l-a interesat foarte mult şi a devenit 
unul dintre cei mai buni prieteni ai doctorului de la ţară. În 1886 şi-a 
publicat propria carte, De la suggestion et de ses applications ă la 
thérapeutique (Despre sugestie şi aplicarea ei în terapie) (vezi 
Bernheim, 1964), în care a descris tehnicile şi i-a acordat meritul 
cuvenit lui Liébeault. După aceea, vizitatori din toate părţile s-au 
adunat la Nancy să cerceteze şi să studieze cu Liébeault şi Bernheim. 
Cu toate cá acum era faimos şi multi îi cumpărau cartea, Liébeault 
a preferat să îi trateze pe cei sărmani pentru foarte puţini bani, sau 
chiar fără, şi se pare că nu a profitat niciodată financiar de noul său 
statut. El şi Bernheim au dezvoltat ceea ce a ajuns să fie cunoscul ca 
Şcoala de la Nancy, un centru pentru practici hipnotice şi instrucţie 
care punea accent pe conceptul de sugestie şi considera că hipnoza 
era un fenomen psihologic şi nu unul magnetic. 

O altă şcoală s-a dezvoltat în nord, la Paris, sub conducerea 
distinsului neurolog Jean-Martin Charcot (1889). Charcot, care a 
practicat medicina la spitalul din Salpétriére, se opunea viziunii 
grupului de la Nancy. El considera, in mod greşit, că fenomenele 
hipnotice sunt patologice şi că apar doar la oamenii isterici. Deşi era 
conştient de factorul sugestiei hipnotice şi de influenţa psihologică, 
tot a încercat să reinvie interesul pentru vechile teorii magnetice 
(vezi figura 1.1). 

Curând, Liébeault si Bernheim au fost atraşi într-o controversă 
cu Charcot; s-a organizat o serie de experimente comune care să 
testeze afirmaţiile susţinute de fiecare. Viziunea grupului de la Nancy 
a avut câştig de cauză şi de atunci teoriile magnetice ale hipno- 
tismului nu au mai fost enunțate cu seriozitate. 

Pierre Janet (1919/1925) a studiat atât cu Bernheim, cât şi cu 
Charcot şi a fost un prolific practicant al artei hipnozei. O considera 

Figura 1.1. O demonstraţie de hipnoză făcută de Jean-Martin Charcot. 
Un legon clinique à la Salpétriére (Un curs la Salpétriére). 


Tabloul lui A. Brouillet îl arată pe Charcot în culmea gloriei, demonstrând 
un caz de grande hystérie* unei audiente de elită formată din medici si 
&orlilorl; în spatele lui se află discipolul său favorit, Babinski. Pictorul a 
arăta! involuntar greşeala fatală a lui Charcot: explicaţiile lui orale şi tabloul 
de pe perete îi sugerează pacientei criza pe care ea începe să o inter- 
praleze; două surori sunt pregătite să o susţină când va cădea pe targă, 
unde Îşi va manifesta criza complet dezvoltată (Le Salon de 1887, Paris, 
ps partea opusă paginii 62). 


o formă de disociere şi asemuia hipnoza cu isteria. A relatat cazul 
Interesant al unei tinere care suferea de anorexie şi de o anesteziere 
„În mănuşă” (glove anesthesia) (vezi pp. 286-287 din acest volum) 
a celei mai mari părţi a corpului ei. Ea mânca doar când se afla în 
stare de hipnoză. Odată, pe când Janet lipsea de la clinică, a lăsat-o 
sub hipnoză ca să poată fi hrănită. În stare de hipnoză părea să fie 
atât dc normală, încât atunci când rudele ei au venit în vizită în acea 
zi au tras concluzia că e vindecată şi au luat-o acasă. După o săptă- 
mână sau două hipnoza şi-a pierdut efectul şi simptomele au revenit. 
A luni hipnotizatá din nou de către Janet şi, încă o dată, trimisă 
acasă. În următorii 8 ani, a fost pusă sub hipnoză şi trimisă acasă tot 


* Muuc isterie (fr.) (n.t.). 

la câteva săptămâni. A murit de tuberculoză după ce a petrecut, se 
pare, opt ani fără alte probleme cauzate de anorexie. Janet era la 
curent cu procesele inconştiente şi a scris despre ele. Totuşi, pentru 
că Freud a fost cel care a descris procesele mai detaliat, lui Janet nu 
i s-a atribuit meritul descoperirii lor. 

Până la acea vreme, hipnoza a fost folosită ca metodă terapeutică 
generală pentru a ataca toate tipurile de simptome, fie ele de natură 
organică sau psihogenă. Hipnoanestezia şi alinarea durerii au fost 
cele mai frecvente utilizări ale ei. De asemenea, până la acea vreme, 
majoritatea doctorilor considerau că suferinţele psihiatrice au cauze 
organice, dacă nu sunt pur şi simplu boli simulate. Chiar şi Charcot 
subscria în mare măsură la acest punct de vedere. Dar acum venise 
vremea să se descopere că multe tulburări aveau cauze psihice, nu 
fizice, iar hipnoza avea să joace un rol important în avangarda 
acestor progrese. 

Josef Breuer a fost un foarte respectat medic generalist din Viena, 
dar şi un îndrumător într-ale medicinei, deşi nu era profesor. Era 
conservator prin natura lui şi a produs prea multă confuzie şi îndoială 
în continuarea unei descoperiri remarcabile pe care o făcuse. Hipnoza 
fusese folosită îndeobşte pentru a reprima sau elimina simptome. 
Astfel, Bernheim şi Liébeault îşi hipnotizau pacienţii şi îi instruiau 
să se dezbare de bolile lor. Uneori funcţiona, alteori nu. Breuer a 
folosit „hipnoza sugestivă” pentru a trata o tânără, cunoscută sub 
numele de Anna O., care suferea de o tulburare isterică. La început 
nu a reuşit să-i diminueze simptomele. Totuşi, când a determinat-o 
să ,abreactioneze" sau să se despovăreze de evenimente traumatice 
mai vechi din viaţa ei, care îi aminteau (amintirile pot sau nu să fie 
reconstruite cu acuratețe; vezi A. Barabasz, 200la) de anumite 
sentimente, simptomele au dispărut. Breuer şi Freud erau prieteni 
apropiaţi. Ba chiar Breuer l-a ajutat pe Freud cu bani în timpul 
primelor lui studii medicale, ceea ce i-a permis lui Freud să se 
căsătorească. Amândoi au studiat cu dr. Ernst Bruecke, un psihiatru 
adept convins al abordării fizico-chimice pentru înţelegerea tulbură- 
rilor mentale. Freud era foarte intrigat de metoda abreacţiei a lui 
Breuer, dar, când i-a descris-o lui Charcot, nu a primit nici o 
încurajare din partea profesorului său, iar Bruecke se opunea violent 
hipnozei, pe care o considera o şarlatanie grosolană. Prin urmare, 
cu toate că Freud asistase la munca lui Breuer încă din 1882, nu s-a 
apucat de practicarea hipnotismului decât în 1887. 


ISTORIA HIPNOZEI ŞI RELEVANTA EI... 39 


Experienţa lui Freud în materie de hipnoză l-a dus la aflarea 
proceselor inconştiente şi a făcut posibilă marea descoperire în 
gândirea psihiatrică ce avea să domine această disciplină în urmă- 
toarea jumătate de secol (Breuer şi Freud, 1957). Cu toate acestea, 
din anumite motive a abandonat folosirea acestei tehnici. Mai întâi, 
nu era un foarte bun hipnotizator. În multe cazuri nu era capabil să 
inducă o stare profundă. Asta se poate să se fi întâmplat din cauză că 
Freud, un tânăr geniu strălucit şi nerăbdător, nu era sensibil în 
relațiile interpersonale. Asemenea unor cunoscuţi cercetători în 
domeniul hipnozei din ziua de azi, el nu avea suficientă răbdare 
pentru a se implica în procesul de inducţie îndeajuns de mult încât 
să asigure o stare de hipnoză profundă. Mai mult, Breuer, bătrânul 
și modestul conservator, a fost chiar jenat când Anna O. a manifestat 
puternice sentimente de iubire pentru el în urma tratamentului. Asta 
l-a făcut să întrerupă relaţia terapeutică pe care o avea cu ea. Freud 
a fost jenat într-un mod asemănător când o pacientă s-a repezit să îl 
imbrátiseze. La acea vreme nu descoperise înţelesul transferului 
afectiv şi nu ştia cum să reacționeze la astfel de manifestări. De 
asemenea, mulţi pacienţi care îşi abandonau simptomele sub abreactia 
hipnotică reveneau la ele, iar Freud şi-a pierdut speranţa de a obţine 
rezultate permanente prin această metodă (pentru noi tehnici de 
abreactie hipnotică ce minimizează această problemă vezi J. Watkins, 
2001, şi Watkins şi Watkins, 1997). 

n orice caz, Freud a dezvoltat o metodă mult mai lentă şi mai 
puţin eficientă de eliberare cathartică, apăsând fruntea pacientului 
cu mâna şi cerându-i să facă asociaţii libere, adică să spună tot ce îi 
trece prin minte. Aşa cum vom vedea mai târziu, asta se poate să fi 
constituit, de fapt, inducția unei stări hipnotice uşoare, dar materialul 
care ieşea la iveală era mai puţin încărcat emoţional. Cum Freud se 
descurca mai bine să trateze şi să înţeleagă asta, a putut să studieze 
procesul cu mai multă logică şi mai puţine distrageri emoţionale. 
Pate că a fost mai bine pentru dezvoltarea psihanalizei, pentru că a 
ndus o abordare mai lentă şi mai raţională a terapiei. 

Din păcate, Freud şi-a mascat propriile imperfecţiuni în lucrul 
cu relaţia hipnotică, pretinzând că psihanaliza a început doar când el 
n ignorat metoda hipnozei şi a introdus-o pe cea a asociaţiilor libere. 
Fiica (psihanaliza) şi-a respins mama (hipnoza), iar părintele a fost 
tel considerat nelegitim în următoarele câteva decenii. Multe dintre 
obiecțiile lui Freud în legătură cu hipnoza, cum ar fi că rezultatele 

ei sunt temporare sau că „nu ia în seamă eul”, au fost dezminţite de 
atunci de cercetători în domeniu. 

De asemenea, trebuie subliniat (vezi Kline, 1958) că atunci când 
Freud practica psihanaliza, se mulțumea să asculte pasiv asocierile 
pacienţilor săi, dar când folosea hipnoza, propria lui metodă de 
tratament se schimba. Devenea autoritar şi le poruncea simptomelor 
să dispară. De fapt, a spus că se plictisise de monotonele prohibiţii 
arbitrare folosite în tratamentul prin hipnoză. Probabil nu vom şti 
niciodată dacă diferenţele în metoda terapeutică a lui Freud, ce 
apăreau când folosea hipnoza comparat cu psihanaliza, existau pentru 
că fusese învăţat că hipnoza presupune o abordare autoritară ce 
include comanda şi rugămintea stăruitoare sau pentru că o parte din 
propriile lui nevoi de contratransfer afectiv era stimulată de relaţia 
hipnotică. Hipnoza îi dă hipnotizatorului iluzia unei mari puteri şi 
multi oameni modesti au fost sedugi de această forţă, devenind 
tirani. Cel puţin ne învaţă că hipnoza terapeutică este mult mai mult 
decât o stare de conştienţă deformată, obţinută prin manipulările 
operatorului. Într-o situaţie de tratament, ea este un mod de comu- 
nicare senzitiv, iar utilizarea ei eficientă depinde de calitatea relaţiei 
interpersonale dintre hipnoterapeut şi pacient. Puţini se mai îndoiesc 
acum că eşecul lui Freud în hipnoză era mai degrabă cauzat de 
personalitatea lui decât de o slăbiciune inerentă a metodei. Este 
păcat că această chestiune pare să le fie necunoscută majorităţii 
psihoterapeutilor analitici. Dar aura lui Freud, marele maestru al 
psihanalizei, rămâne şi încă îi împiedică pe mulţi dintre discipolii 
săi să înveţe să recunoască faptul că prejudiciile lui au ţinut departe 
de domeniul psihanalizei o tehnică prolifică, ce poate să descopere 
subiecte reprimate, să ajute la interogarea eului şi să producă frecvent 
rezultate permanente într-un timp mult mai scurt decât o pot face 
asociaţiile libere. 

În ciuda respingerii hipnozei, Freud nu a putut niciodată să o 
abandoneze complet. Nu o dată s-a jucat cu ideea, deşi el personal 
nu a reuşit să-şi reexamineze poziţia şi să o folosească din nou 
asupra pacienţilor săi. În 1919 a scris: „Influenţa hipnotică şi-ar 
putea găsi din nou un loc în ea [psihanaliză]”. El a afirmat, de 
asemenea, că psihanaliza practică ar putea constitui un aliaj între 
„aurul pur al analizei” şi „cuprul sugestiei directe”, adică hipnoza 
(S. Freud, 1900-1953, p. 402). 

Zilele anilor 1890 erau o epocă de înflorire pentru practicanţii 
hipnozei. Toată lumea hipnotiza pe toată lumea pentru orice suferinţă 
cunoscută. Cancer, tumori cerebrale, boli virale şi aşa mai departe 
erau subiectul sugestiei hipnotice - desigur, cu un număr ridicat de 
eşecuri. Doctori care îşi doreau omnipotenta şi credeau că au ajuns 
lu ea au fost deziluzionati. Apoi, odată cu creşterea interesului 
pentru psihanaliză în rândul medicilor, hipnoza a căzut, încă o dată, 
în desuetudine. Doar câţiva doctori izolaţi şi câţiva profani puşi pe 
glume au continuat să folosească metoda. 

Un psihiatru de la Harvard, Morton Prince (1906), a investigat, 
prin hipnoză, personalitatea multiplă sau disociată, iar în primul 
război mondial, Simmel (în Germania) şi Hadfield (în Anglia) au 
folosit-o pentru a trata nevrozele cauzate de război. Simmel (1944) 
u dezvoltat o tehnică de abreactie modificată, prin care pacienţii săi, 
soldaţi germani, erau determinaţi să-şi descarce furia făcând bucăţi, 
sub hipnoză, o păpuşă îmbrăcată în uniformă franceză. Hadfield a 
Integrat hipnoza în tehnicile psihanalitice şi a fost probabil primul 
Care a inventat termenul Aipnoanalizá. 


Hipnoza modernă 


În 1933, Clark Hull, un distins psiholog experimental, a publicat 
prima carte care prezenta cercetări controlate ale fenomenului hipnotic. 
BI şi asociaţii săi au studiat aspecte ca relaţia dintre dominaţia 
posturalá şi susceptibilitatea la hipnoză, diferente de vârstă în hipno- 
lizubilitate, relaţia dintre hipnotizabilitate şi inteligenţa generală, 
abilitatea celor aflaţi sub hipnoză de a depăşi limitele abilităţilor 
motorii şi senzoriale obişnuite şi aşa mai departe. Acestea au fost 
primele investigaţii controlate cu grijă. Până în acel moment, aproape 
tonte datele despre hipnoză fuseseră obţinute din observaţiile clinice 
aupra pacienţilor. Asemenea raporturi moşteniseră subiectivitatea 
şi părtinirea caracteristice studiilor de caz. Hull a fost primul care a 
«litat hipnoza ca domeniu de studiu legitim prin ştiinţa experimen- 
tală modernă. 

lumea academică s-a dovedit a fi la fel de conservatoare ca şi 
domeniul medicinei, iar Hull a fost tinta multor critici din partea 
altor psihologi care considerau cá hipnoza tine de magie si nu de 
Wiinţă. Studiile de pionierat ale lui Hull au făcut multe pentru a 
Infránge prejudecățile academice împotriva cercetătorilor in acest 

domeniu, pentru că propria lui credibilitate ştiinţifică era impecabilă. 
Era un renumit cercetător şi teoretician în domeniul învăţării, iar în 
1936 a deţinut funcţia de preşedinte al American Psychological 
Association (APA). Hull şi studenţii săi au contribuit la a-i determina 
pe cei care se ocupau de ştiinţa experimentală să respecte hipnoza, 
la fel cum Bernheim şi Charcot au făcut-o în cadrul profesiei 
medicale. 

În anii '30, un alt imbold pentru medici şi psihoterapeuti a venit 
sub forma unui şuvoi de lucrări inovatoare ieşite de sub penita lui 
Milton H. Erickson (vezi Haley, 1967). Acest psihiatru a experi- 
mentat o largă varietate de tehnici ingenioase pentru a induce hipnoza 
şi a elimina simptome. A devenit maestru în arta folosirii limbajului 
pentru a comunica cu pacienţii săi la nivel inconştient. Erickson nu 
subscria la telurile psihanalizei de a obţine înţelegerea cauzelor 
tulburărilor nevrotice. Mai degrabă el ocolea rezistenţa şi slăbea 
mecanismele de apărare ale pacientului, forțând astfel o abandonare 
a simptomelor. Ca prim preşedinte al American Society for Clinical 
Hypnosis şi ca prim editor al American Journal of Clinical Hypnosis, 
a obţinut recunoaşterea la nivel mondial. A fost şi o figură contro- 
versată în timpul certurilor care au izbucnit între specialiştii în 
hipnoză la sfârşitul anilor '50 şi începutul anilor '60. Dar asta este 
o altă poveste, pe care o vom prezenta mai târziu. 

În timpul celui de-al doilea război mondial, al doilea autor al acestui 
text (J. Watkins, 1949), aflat la Spitalul Welch pentru Convalescenti 
din Daytona Beach (Florida), a avut neobişnuita ocazie de a dezvolta 
un program de hipnoterapie pentru soldaţii întorşi de pe câmpul de 
luptă. Abreactia experienţelor de război a fost considerată evaluabilă 
de Grinker şi Spiegel (1945), dar, în munca lor, la fel ca majoritatea 
celorlalţi psihiatri militari, ei s-au bazat pe folosirea unor medicamente 
ca amitalul de sodiu şi pentotalul de sodiu pentru a induce starea de 
conştienţă modificată care permite eliberarea emoţională. La acea 
vreme, doar câţiva doctori militari foloseau tehnici hipnotice în 
tratarea nevrozelor cauzate de război. În 1945, Spitalul Welch cuprindea 
aproximativ 2.500 de soldaţi care erau victime psihiatrice şi un 
întreg grup de pacienţi a fost repartizat la tratament fie prin hipno- 
terapie, fie prin „narcosinteză”, termenul pe care Grinker şi Spiegel 
(1945) il foloseau pentru abordarea lor. Acest ,grup special de 
tratament” a primit multă libertate pentru a dezvolta şi experimenta 
o largă varietate de proceduri hipnoanalitice. 

În anii de după război a existat o mare creştere a interesului 
pentru aplicarea hipnozei in medicina dentară. Anxietăţile si fobiile 
dentare manifestate de mulţi pacienţi au fost întotdeauna o sursă de 
dificultăţi pentru stomatologi. Hipnoza oferea o abordare pentru 
gestionarea acestora. În plus, anestezia hipnotică se poate dovedi 
valoroasă pentru a înlocui sau suplimenta anestezia prin agenti 
chimici. Burgess (1952) şi Heron (1953), doi psihologi din Minnesota, 
uu predat tehnicile hipnotice multor medici stomatologi. Au fost 
organizate societăţi de hipnoză pentru medicina dentară şi, în acel 
Stat, au existat peste 300 de dentişti care foloseau proceduri hipnotice 
aproape înaintea dentiştilor din alte părţi ale ţării care auziseră de 
asemenea proceduri. 

Un grup de aproximativ 25 de psihologi şi psihiatri pionieri au 
organizat Society for Clinical and Experimental Hypnosis (SCEH) 
in 1949. Liderii acestui grup erau Jerome M. Schneck, un psihiatru 
şi psihanalist care a fost şi primul preşedinte al societăţii şi Milton 
H. Kline, care a devenit editorul revistei societăţii, Journal for 
Clinical and Experimental Hypnosis. Pentru a contrabalansa criticile 
aduse hipnozei de către psihanalişti, medici conservatori şi psihologi 
academici, intrarea în această organizaţie a fost restricţionată inten- 
tionat prin standardele foarte ridicate impuse membrilor. Pentru ca 
cineva să devină membru, trebuia să aibă mulţi ani de experienţă şi 
să fi publicat contribuţii însemnate. În consecinţă, organizaţia a 
crescut foarte încet şi în următorii opt ani nu a ajuns să numere mai 
mult de 100 de membri. 

În 1955 a fost publicată o relatare a unui hipnotizator amator ce 
descria un participant care, sub regresie hipnotică, susţinea că este 
reîncarnarea unei tinere irlandeze pe nume Bridey Murphy. Bridey a 
dat numeroase detalii despre presupusa ei ,viajá" din urmă cu 
150 de ani. Deşi studii ştiinţifice respectabile nu au putut găsi o bază 
reală pentru cele pretinse, cazul a atras atenţia publică. Time, Life, 
Look şi multe alte reviste i-au acordat mult spaţiu. Profanii şi 
profesioniştii deopotrivă au fost intrigati. Publicitatea din jurul lui 
Bridey Murphy tindea să scoată în evidenţă acele afirmaţii neştiinţi- 
fice şi spectaculoase care de atâtea ori în trecut cauzaseră respin- 
gerea hipnozei de către medici şi oameni de ştiinţă onorabili. Mirosea 
a dorinţă de spectacol în genul lui Mesmer. Interesul pentru „reîncar- 
narea” hipnotică a murit încet-încet, dar o serie de oameni de ştiinţă 
şi medici specializaţi în sănătate mentală au fost determinaţi să 
iniţieze studiul serios al potenţialului hipnozei. 

Milton Erickson a organizat o echipă de predare care susţinea 
seminarii de câte trei zile de-a lungul Statelor Unite pentru medici, 
psihologi şi dentişti. Multi nou-veniţi în domeniu şi-au făcut pregă- 
tirea iniţială la aceste cursuri. Totuşi, aceşti nou-veniti au descoperit 
că nu îndeplineau cererile foarte stricte impuse membrilor SCEH. 
Au fost foarte nemulţumiţi de neputinţa lor de a se afilia singurei 
societăţi de hipnoză existente la acea vreme. 

După o luptă pentru reducerea standardelor de intrare în SCEH, 
Erickson şi asociaţii săi au organizat, peste noapte, o nouă societate 
numită American Society of Clinical Hypnosis (ASCH). Formată 
din studenţii de la seminarii, această organizaţie s-a dezvoltat rapid 
şi a devenit mult mai mare decât SCEH. Un conflict aprig s-a pornit 
între grupul-părinte, stabilit la New York, care insista pe impunerea 
membrilor a unor standarde înalte, şi noua, tânăra şi viguroasa 
ASCH, cu centrul la Chicago, care susţinea că hipnoza era o modali- 
tate mult prea valoroasă pentru a fi atât de restricţionată. Ruptura s-a 
produs în 1957 şi a fost urmată de mai bine de cinci ani de amără- 
ciune, ocări şi atacuri reciproce. Competiţia pentru noi membri, în 
special pentru cei care dobândiseră un statut în domeniu, era acerbă. 
SCEH se mândrea cu calitatea sa şi avea la acea vreme, la fel ca şi 
acum, o publicaţie mai bine pusă la punct. ASCH, cu numărul său 
mare de membri, care creştea în continuare, era mai puternică din 
punct de vedere financiar, avea un sistem intern pentru recrutarea 
noilor membri în timpul seminariilor şi îşi etala titulatura de „cea 
mai reprezentativă” organizaţie din domeniu. 

SCEH, ameninţată de numărul mare de membri şi solvabilitatea 
de care se bucura ASCH, contraatacă în 1958 dezvoltând două noi 
organizaţii menite să creeze un impact semnificativ. Existau comisii 
de specialitate în medicină, stomatologie şi psihologie care certificau 
activitatea doctorilor ce puteau face dovada unor calificări de nivel înalt. 
Astfel, medicina avea Comisia Americană de Obstetrică şi Ginecologie, 
Comisia Americană de Psihiatrie şi Neurologie, Comisia Americană 
de Chirurgie şi aşa mai departe. Existau certificări de specialitate 
pentru specializări stomatologice ca periodontita şi ortodontia, iar 
în psihologie, Comisia Americană de Examinatori în Psihologia 
Profesională certifica medicii cu înaltă calificare în domeniul psiho- 
logiei clinice, industriale şi de consiliere. Asta implica, de obicei, 
cinci ani de experienţă în specialitate plus examinări. 


ISTORIA HIPNOZEI ȘI RELEVANTA El... 45 


În consecinţă, SCEH s-a apucat să organizeze şi să lanseze 
Comisia Americană de Hipnozá Clinică, cu trei subcomisii : Comisia 
Americană de Hipnoză Medicală, Comisia Americană de Hipnoză 
Dentară şi Comisia Americană de Examinatori în Hipnoza Psihologică ; 
cea din urmă elibera certificate separate pentru hipnoza clinică şi 
experimentală. 

Aceste comisii erau receptate confuz. Comisia de psihologie era 
aprobată de APA, iar „diplomaţii” ei erau listati oficial în registrul 
asociaţiei. Comisia medicală nu era recunoscută oficial de American 
Medical Association (AMA), deşi asociaţia aprobase hipnoza ca 
disciplină medicală legitimă. Comisia stomatologică nu a primit 
aprobarea Asociaţiei Stomatologice Americane, iar societatea nici 
nu a recunoscut vreodată hipnoza ca obiect de studiu legitim pentru 
dentiştii din acea vreme. 

Pentru a complica şi mai mult imaginea conflictului, AMA, 
stimulată de membrii săi din domeniul psihiatriei, a încercat să 
restricţioneze folosirea hipnozei la medici şi să excludă psihologii 
din domeniu, în special pe cei care se ocupau cu psihologia clinică 
yi o foloseau în psihoterapie. În general, acest efort a rămas fără 
succes, cu excepţia câtorva state unde legile practicii în medicină au 
fost modificate pentru a limita folosirea hipnozei la doctori. În 
cadrul celor două societăţi, SCEH şi ASCH, doctorii, psihiatrii, 
psihologii şi dentiştii se bucurau de o relaţie apropiată de colegia- 
litate, iar certurile între discipline erau în mare parte evitate. 

A doua mişcare făcută de SCEH la acea vreme a fost să organizeze 
International Society for Clinical and Experimental Hypnosis (ISCEH). 
ASCH avusese mai mult succes în dezvoltarea domeniului în Statele 
Unite, dar propriul ei nume îi limita capacitatea de a aduna membri 
din alte ţări. Prin urmare, ISCEH, cu SCEH ca divizie a sa din 
Statele Unite, a iniţiat curând divizii în aproximativ 30 de ţări. 
Bernard B. Raginsky, un psihiatru canadian care era preşedinte al 
SCEH în acele momente, i-a cerut lui John G. Watkins să formeze 
şi să prezideze Comitetul Internaţional de Organizare. Comitetul a 
contactat lucrători de frunte din toată lumea pentru a le propune să 
devină directori internaţionali ai noii societăţi şi să organizeze 
diversele divizii naţionale. Raginsky (1963), care a fost şi preşedinte 
al Academiei de Medicină Psihosomatică, era un distins contributor 
în, domeniu şi publicase numeroase lucrări, în special pe tema 
aplicaţiilor hipnozei clinice în tratamentul tulburărilor psihosomatice. 

Fiind cunoscut şi respectat pe scară largă, mandatul lui ca prim 
preşedinte al ISCEH a contribuit puternic la acceptarea acesteia la 
nivel mondial. Al doilea autor (J.G.W.) a fost secretar executiv al 
societăţii în primii 4 ani şi mai târziu i-a devenit preşedinte. 

La început, ASCH a perceput comisiile şi ISCEH ca inamici ai 
intereselor sale şi a boicotat ambele organizaţii. Totuşi, pe măsură 
ce timpul a trecut şi intensitatea competiţiei dintre SCEH şi ASCH 
a scăzut, complementaritatea celor două grupuri a devenit inevi- 
tabilă, fiecare având ceva constructiv de oferit domeniului. SCEH 
avea comisiile, ISCEH şi o publicaţie acceptată pe scară largă, The 
International Journal of Clinical and Experimental Hypnosis. Mulţi 
oameni care erau membri ai ambelor societăţi au făcut presiuni 
pentru unificare. Până în 2005, o asemenea uniune nu a avut loc, dar 
vechile certuri, amărăciunea şi competiţia au dispărut. Cele două 
societăţi cooperează acum în multe cazuri şi programeazá conferinţe 
comune. American Journal of Clinical Hypnosis şi The International 
Journal of Clinical and Experimental Hypnosis publică amândouă 
rapoarte despre întrunirile şi lucrările fiecărei societăţi. 

ISECH a organizat întâlniri la fiecare 2-3 ani (Chicago, 1958; 
Săo Paulo, 1960; Portland, Oregon, 1962; Kyoto, 1967; Mainz, 
Germania de Vest, 1970; Uppsala, Suedia, 1973 ; Philadelphia, 1976 ; 
Melbourne, Australia, 1980: Glasgow, Scoţia, 1982 ; Toronto, Canada, 
1985 ; Haga, 1988 ; Ierusalim, 1992 ; Melbourne, Australia, 1994 ; 
San Diego, 1997; Miinchen, 2000; Singapore, 2004). În 1973 a 
fost reorganizată, iar numele i-a fost schimbat în International Society 
of Hypnosis. Atât ASCH, cât şi SCEH sunt acum afiliate la această 
societate. 

Institutul pentru Cercetare în Hipnoză a fost şi el organizat, la 
început, de SCEH ca o unitate de pregătire şi cercetare. A fost 
autorizat de consiliul de conducere al State University din New York 
drept fundaţie educaţională nonprofit şi a folosit ca intermediar 
pentru prezentarea anumitor cursuri, ateliere sau congrese inter- 
naţionale. Institutul a dezvoltat o secţie de tratament în New York 
numită Centrul Morton Prince pentru Hipnoterapie. În cadrul APA, 
Divizia 30, cunoscută înainte ca „Hipnoza Psihologică” şi redenu- 
mită recent „Societatea de Hipnoză Psihologică”, a fost şi ea organizată 
pentru a promova cercetarea şi practica în domeniul hipnozei. SCEH, 
ASCH şi, într-o mai mică măsură, Societatea de Hipnoză Psihologică 
au sponsorizat ateliere de hipnoză, la fel cum fac multe societăţi 

locale de hipnoză. Divizia 17 a APA (Consiliere Psihologică) a 
pornit un Grup Special de Interes în Hipnoză în 1997. Un număr tot 
mai mare de şcoli medicale şi departamente ale facultăţilor de 
psihologie şi consiliere psihologică din marile universităţi oferă 
ucum programe de pregătire în domeniul hipnozei. Anul 2002 
reprezintă o altă piatră de hotar. Comitetul APA pentru Relaţia cu 
Scc(iunile i-a oferit primului autor al acestui text (în calitate de 
preşedinte al Societăţii pentru Hipnoză Psihologică 2002-2003) o 
bursă de cercetare pentru a dezvolta baza integrării pregătirii hipnotice 
In programele de doctorat (în psihologia clinică şi consilierea psiho- 
logică). Bursa a fost constituită în cooperare cu Diviziile Multiculturale 
yi de Consiliere Psihologică ale APA. 

În sfârşit, hipnoza a depăşit în mare măsură prejudecățile din 
profesia medicală şi din mediul academic. Hipnoza este acceptată ca 
modalitate de tratament ştiinţifică şi legitimă. National Institute of 
Mental Health a susţinut, din 1960 şi până în 1980, cercetarea în 
laboratoare cum sunt cele conduse de Ernest Hilgard la Stanford, 
Martin Orne la Universitatea din Pennsylvania şi de Theodore X. Barber 
la Fundaţia Medfield. Alte cercetări si aplicaţii clinice sunt 
concentrate în stabilimente medicale conduse de Facultatea de 
Medicină a Universităţii Harvard, unde hipnoza este analgezia non- 
farmaceutică standard folosită în intervenţiile radiologice (vezi Lang 
et al., 2000; Lang şi Rosen, 2002), şi de Facultatea de Medicină a 
Universităţii Stanford, unde hipnoza este folosită de obicei pentru 
prelungirea vieţii şi alinarea durerilor provocate de cancer (vezi 
Spiegel, 1997). La Centrul Medical al Universităţii din California 
(Davis), hipnoza este utilizată în mod regulat pentru reducerea 
hemoragiilor şi grăbirea vindecării pacienţilor care au suferit operaţii 
la coloană (vezi Benett, 1993). Divizia APA - programul Societăţii 
de Hipnoză Psihologică de la întrunirile naţionale ale APA abundă 
în participanţi. Sute de membri participă la reuniunile naţionale ale 
SCEH şi ASCH, unde sunt prezentate cele mai recente lucrări, 
studii clinice, simpozioane şi ateliere de pregătire în domeniul 
hipnozei. Anual sunt acordate premii celor mai importanţi contri- 
buitori în domeniu. Hipnoza pare să-şi fi depăşit ciclurile „avânt 
până la nimicire” şi este aici pentru a rămâne, stârnind curiozitatea 
oamenilor de ştiinţă indreptátiti să-i cerceteze fenomenele stranii şi 
convingánd practicieni vestiti din domeniul medicinei, psihologiei si 
stomatologiei să o folosească pentru a-şi ajuta pacienţii. 

La final, trebuie să reamintim că etapa actuală de creştere şi 
acceptare a fost obţinută cu preţul multor conflicte. Pionierii acestui 
domeniu s-au luptat din greu pentru a-i asigura recunoaşterea şi 
pentru a-şi menţine propriul statut profesional. Mesmer, Elliotson, 
Braid şi Esdaile s-au luptat mereu cu instituţia medicinei tradiţionale. 
Liébeault a tratat 20 de ani în umbră. Charcot s-a implicat în 
controverse aprige cu doctorii din Nancy. Freud a obţinut de pe 
urma hipnozei prima înţelegere a proceselor inconştiente şi apoi a 
abandonat-o. Adepții lui au respins-o. Disputele profesionale s-au 
aprins pe tema pregătirii. Societăţile de hipnoză s-au luptat între ele 
pentru standarde şi număr de membri şi fiecare s-a străduit să-şi 
obţină statutul. Practicanţii şi cercetătorii din acest domeniu au 
supravieţuit şi au înflorit numai dacă au putut demonstra abilităţi 
remarcabile şi dacă au putut să îşi păstreze integritatea profesională 
în faţa atacurilor şi presiunilor venite din mai multe direcţii. 

Poate că toate acestea au determinat un proces de selecţie spre 
binele domeniului, care astăzi este populat cu mulţi medici şi oameni 
de ştiinţă capabili. Cele mai importante societăţi nord-americane, 
Societatea Europeană, Societatea Australiană, plus organizaţiile inter- 
nationale şi numeroase societăţi din ţări individuale numără acum 
printre membrii lor mulţi colaboratori de frunte care contribuie 
permanent la cunoaşterea noastră despre această metodă fascinantă 
şi dezvoltă tehnici terapeutice şi mai eficiente. Dacă umanitatea este 
menită să supravieţuiască, înţelegerea spaţiului interior al omului se 
poate dovedi de o importanţă vitală în cucerirea spaţiului exterior, 
iar pe acest tărâm hipnoza poate juca un rol semnificativ. 


Un rezumat cronologic al istoriei hipnozei 


Perioada preistorică Hipnoza este folosită probabil de omul pre- 
istoric aproape ca singurul lui tratament 
„medical”. 

Istoria antică Hipnoza este folosită în India de yoghini şi în 
templele greceşti ca „terapia somnului”. 

Perioada medievală Stările de transă implică delirul dansurilor şi 
tratamente prin „aşezarea mâinilor”. 

1775-1784 Mesmer dezvoltă şi aplică teoriile sale despre 
magnetismul animal. 


1784 


1784 
1821 


1837-1868 
1841 
1845-1853 


1864 
1864 


1882 
1882 


1885 
1886 


1887 
1894 

1933 

1945-1946 
1947 
1949 
1953 


1957 

Comisia francezá evalueazá si respinge teoriile lui 
Mesmer. 

De Puysegur descoperá starea de somnambulism. 

O intervenţie chirurgicală fără durere asupra unui pacient 
„magnetizat” este raportată în Franţa de către Récamier. 
Elliotson se luptă pentru acceptarea ştiinţifică şi medicală. 
Braid dezvoltă termenul hipnotism ca fenomen psihologic. 
În Calcutta, India, Esdaile realizează peste 2.000 de 
operaţii pe pacienţi aflaţi sub hipnoanestezie. 
Liébeault începe să practice hipnoza clinică la Nancy. 
Phineas Quimby practică hipnoza şi i-o predă lui Mary 
Backer Eddy, fondatoarea Ştiinţei Creştine. 
Bernheim îl vizitează pe Liébeault şi este convins de 
valoarea hipnozei. 

Freud asistă la aplicarea metodei abreactiei a lui Breuer. 
Bernheim publică volumul său De la suggestion... 
Şcoala de la Nancy a lui Liébeault şi Bernheim are 
câştig, de cauză in faţa Şcolii de la Paris a lui Charcot 
şi se stabileşte că hipnoza este un fenomen psihologic 
şi nu unul magnetic. 

Freud începe să practice hipnotismul. 

Freud abandonează hipnoza şi începe să dezvolte psih- 
analiza. 

Morton Prince tratează un caz de personalitate disociată 
prin hipnoză. 

Hull publică prima lui carte despre hipnoza experi- 
mentală, Hypnosis and Suggestibility (Hipnozá şi sugesti- 
bilitate) 

Milton Erickson incepe sá publice o serie de lucrári in 
care descrie abordări unice şi inovatoare in hipno- 
terapie. 

Watkins dezvoltă tehnici hipnoanalitice în tratarea nevro- 
zelor cauzate de război. 

Hipnoza dentară începe să fie folosită în statul Minnesota. 
Este înființată SCEH. 

Apare primul număr din The Journal of Clinical and 
Experimental Hypnosis. 

Este formată ASCH. 


1957 


1957 
1957-1962 
1958 
1960 
1973 


1983-2000 


1996 


2002 

Se formează American Board of Clinical Hypnosis, cu 
trei subcomisii: American Board of Medical Hypnosis, 
American Board of Hypnosis in Dentistry şi American 
Board of Examiners in Psychological Hypnosis. 

Este fondatá ISCEH. 

Există o competiţie puternică între SCEH şi ASCH. 
AMA aprobă folosirea terapeutică a hipnozei de către 
medici. 

Comisia Americană de Examinatori în Hipnoza Psiho- 
logică primeşte aprobarea oficială a APA. 

ISECH este reorganizată, îşi măreşte numărul de membri 
şi este redenumită Societatea Internaţională de Hipnoză. 
O serie de studii experimentale controlate folosesc 
EEG-un şi tomografii avansate pentru a dezvălui sub- 
straturile neurale ale stării de hipnoză. 

Evaluarea Institutului Naţional de Sănătate recunoaşte 
hipnoza în tratamentul durerilor cronice, insomniei şi 
altor tulburări şi recomandă integrarea ei în inter- 
ventiile medicale. 

Comitetul APA pentru Relaţia cu Sectiunile oferă Divi- 
ziei 30 a APA - Societatea pentru Hipnoză Psihologică 
(în colaborare cu divizia APA de Consiliere Psiho- 
logică şi Psihologie Multiculturală) — o bursă pentru 
studierea integrării hipnozei în programele de pregătire 
doctorală. 


CAPITOLUL 2 


Fenomenele hipnotice 


„Chiar şi cei mai buni subiecţi ai hipnozei trec prin viaţă fără 
să bănuiască cineva că au o asemenea abilitate remarcabilă până 
când, printr-un experiment deliberat, ea este făcută să se manifeste.” 
Apoi sunt hipnotizaţi şi „nici o sugestie obişnuită din viaţa conştientă 
nu a preluat vreodată astfel controlul asupra minţii lor” (James, 
1890, p. 600). 


Majoritatea dintre noi răspund la hipnoză. De obicei, nu suntem 
creduli ; nici nu răspundem mai bine la placebo, presiuni sociale 
sau figuri autoritare decât acei nefericiţi care nu reacționează. Mai 
mult, cercetările arată că răspunsul la hipnoză nu este corelat cu cele 
mai multe tipuri de sugestibilitate (Killeen şi Nash, 2003). Hipnoza 
este anterioară studiului psihologiei şi a rezistat mai mult decât 
aproape orice altă metodă psihoterapeutică sau medicală cunoscută 
de ştiinţa modernă pur şi simplu pentru cá le permite oamenilor 
să-şi folosească talentele naturale pentru a-şi atinge scopurile, fără 
efectele secundare negative produse de alte metode (A. Barabasz, 
2003a). 

În ciuda controverselor istorice pe marginea a ce este hipnoza de 
fapt, mulţi sunt de acord în ceea ce priveşte fenomenele sale. Fie că 
este instituită ca inducţie hipnotică formală, autoindusă sau spontană, 
schimbările comportamentale şi de percepţie posibile odată ce un 
individ se află în stare de hipnoză sunt general acceptate. Capacitatea 
persoanelor hipnotizate de a etala comportamente neobişnuite şi de 
a depăşi limitele normale de funcţionare nu a încetat nicicând să-l 
uimească pe omul obişnuit, care observă fenomenul pentru prima 
oară. Chiar şi lucrătorii cu experienţă, care s-au obişnuit să observe 
anumite răspunsuri la hipnoză şi să vadă reacţii ce nu pot fi obţinute 

în mod normal de la persoane nehipnotizate, retrăiesc frecvent un 
sentiment de teamă respectuoasă. Este cu adevărat uluitor să vezi 
posibilităţile remarcabile ale funcţiilor umane care se supun iniţierii 
şi unui nou autocontrol, obţinute pur şi simplu prin metoda hipnozei. 

Când un grup de profesionişti cu pregătire ştiinţifică, de exemplu 
medici sau psihologi, văd pentru prima dată o demonstraţie a feno- 
menelor de transă profundă, inclusiv halucinaţii posthipnotice, amnezie 
Sau regresie, reacţia obişnuită este una de şoc şi neîncredere. Terapeutul 
înfăptuieşte miracole aparent cu uşurinţă. Participanţii par să-şi 
amintească şi să retráiascá detalii emoţionale codate ale vieților lor 
de mult uitate. Pot dovedi tulburări de percepţie ce apar de obicei 
doar la pacienţii suferind de psihoze. Siliti, pot duce la bun sfârşit 
activităţi pe care nu le-ar face dacă s-ar putea controla complet. Nu 
e de mirare că aceşti observatori obiectivi, care au fost educati să nu 
creadă în miracole, îşi simt imediat raţiunea provocată să justifice 
aceste întâmplări aparent ciudate. Comportamentul straniu sfidează 
bunul-simt. 

Ín incercarea de a explica cele intámplate, unii spun cá pur si 
simplu nu se petrec cu adevárat, cá e un truc sau cá participantul joacá 
teatru doar pentru a-i face pe plac terapeutului şi a-i păcăli pe spectatori. 

Profesioniştilor le-ar putea fi mai uşor să se retragă în explicaţii 
privind reacţiile disociative. Hipnoza nu poate fi ştiinţă ; ea tine de 
tărâmul zânelor şi al goblinilor. Hipnoza pune în dificultate şi ideile 
celor cu pregătire religioasă şi deseori aceste talente naturale sunt 
confundate cu lucrătura diavolului. Acestea fiind spuse, este de 
înţeles de ce în Evul Mediu terapeuţii erau arşi pe rug pentru 
vrăjitorie. 

Avem aici un comportament uman observabil, care este contrar 
aşteptărilor obişnuite, şi nu avem nici o teorie sau analiză raţională 
cornpletă şi adecvată care să-l justifice. Un caracter rezonabil încurajează 
caracterul rezonabil. La fel, comportamentul irațional stimulează 
reacţiile iraționale. Nu este ceva neobişnuit ca începătorii în domeniu 
să trăiască sentimente ciudate de teamă, perplexitate, neîncredere, 
anxietate sau amuzament. Reacţiile primitive de transfer afectiv 
stârnite de fanteziile timpurii de putere şi omnipotenţă sunt frecvent 
mobilizate. Profesorii de hipnoterapie din clinici privesc deseori cu 
îngrijorare primele trăiri ale unora dintre studenţii lor care sunt 
brusc pătrunşi de ideea că au căpătat puteri dumnezeieşti pe care le 
pot folosi pentru a-i controla pe ceilalţi şi a-şi clădi prestigiul. 

John Watkins a fost îngrozit o dată să afle că unul dintre studenţii 
din atelierul său, un medic, îşi folosea cunoştinţele pentru a hipnotiza 
pacienţi, le anestezia braţele şi apoi le înfigea ace în ele în faţa 
colegilor pentru a-i impresiona pe aceştia cu puterile lui nou- 
-dobândite. Este dificil pentru un instructor de hipnoză serios să-şi 
ghideze studenţii în siguranţă între Scylla timpurie a scepticismului, 
pe de o parte, şi Caribda supraimplicării, pe de altă parte. 

Hipnoza este un fenomen care poate stârni comportamente stranii 
la terapeut şi la participant. Voi, cei care citiţi această carte sau 
poate o studiaţi ca parte a unui curs, ar trebui să fiti mereu atenţi la 
acest factor şi să vă străduiţi să vă păstraţi echilibrul emotional, 
chiar dacă rămâneţi foarte curioşi şi motivaţi. Hipnoterapeuţii care 
au învăţat să folosească această metodă pentru a-i ajuta pe ceilalţi 
sunt cei care au învăţat să reacționeze şi ei înşişi constructiv în faţa ei. 
Un „sine terapeutic” (J. Watkins, 1978) găseşte în hipnoză un ajutor 
puternic pentru propriile capacităţi de vindecare, dar un sine patologic 
poate folosi această metodă pentru a-şi elibera tendinţele distructive. 

Lăsând la o parte orice rămăşiţe ale discuţiei legate de necesitatea 
existenţei unei stări alterate pentru a scoate la lumină comportamente 
hipnotice, să adoptăm poziţia majorităţii terapeuţilor care folosesc 
hipnoza (A. Barabasz, 2000; E. Hilgard, 1992; Kirsch, 1993; 
Spiegel şi Spiegel, 2004). Aşa cum arată EEG-urile şi studiile 
tomografice discutate în capitolul următor, recunoaştem că o asemenea 
Stare poate fi determinată să se manifeste. Acum, să presupunem că 
hipnoza a fost indusă şi aprofundată (prin una din tehnicile ce vor fi 
descrise în capitolele următoare) şi că terapeutul administrează acum 
sugestii menite să influenţeze reacţiile participantului. Vom pre- 
supune şi că a fost asigurată o transă de o profunzime moderată. Ce 
răspunsuri hipnotice sunt posibile acum ? 


Comportamentul motor 


Una dintre caracteristicile hipnozei este o pierdere a simțului critic. 
Astfel, dacă terapeutul va spune „te vei aşeza pe podea si îţi vei 
încrucişa picioarele”, participanţii vor acţiona ca şi cum ar fi obli- 
gati - mai precis, ca si cum ei nu ar mai fi „critici” sau capabili să 
reziste manifestării unui astfel de comportament bizar, aşa cum ar fi 
dacă s-ar afla în stare nonhipnotică (vezi figura 2.1). 

(c) 


Figura 2.1. Mâna mişcată forțat. (a) Sub hipnoză, participantei i se spune 
că mâna ei dreaptă se va mişca în sus şi în jos şi că nu se va putea opri 
după ce va ieşi de sub hipnoză până când terapeutul nu va atinge mâna. 
Terapeutul face sugestia hipnotică şi nonverbal, inițiind mişcarea ducând 
mâna in sus şi în jos. (b) Participanta este scoasă de sub hipnoză şi este 
surprinsă să-şi vadă mâna mişcându-i-se automat. (c) Participanta este 
amuzată când vede că nu îşi poate opri mâna să se mişte în sus şi în jos. 


Orice alt comportament motor poate fi sugerat şi, dacă sunt capabili 
din punct de vedere fizic, probabil participanţii îl vor manifesta ca şi 
când ar fi un automat conştiincios. Uneori, ei pot fi determinaţi să 
se comporte într-un fel care depăşeşte limitele funcţionării normale. 
Watkins şi Showalter au relatat cazul unei participante de 19 ani căreia 
i s-a spus că are 29 de ani, că este un geniu şi că şi-a obţinut doctoratul 
la o universitate vestită. Atunci ea a putut citi cu o viteză şi o 

uşurinţă uimitoare şi şi-a crescut viteza de lectură cu 63% fără nici 
o diminuare a înţelegerii (vezi LeCron, 1968, p. 159). Acest răspuns a 
fost supus investigaţiilor experimentale controlate asupra unui grup de 
participanţi şi a fost complet susţinut (Barabasz şi Barabasz, 1994b). 
"Totuşi, creşterile au fost menținute doar pentru o scurtă perioadă de timp. 

Participantul căruia i s-a sugerat o activitate de îndeplinit, cum 
ar fi să meargă în celălalt capăt al camerei şi să studieze o anumită 
carte, de obicei o duce la bun sfârşit ca şi cum nu ar exista nici o altă 
posibilitate. Astfel de participanţi pot fi incapabili să îşi amintească, 
după ce au ieşit din starea de hipnoză, că au îndeplinit vreodată acea 
activitate. Uneori, când starea hipnotică este foarte puţin profundă 
sau din anumite motive ce tin de funcţionarea internă şi care îi sunt 
necunoscute terapeutului, participantul va rămâne nemişcat şi va 
refuza să îndeplinească activitatea. Persoana se află, de fapt, în stare 
de hipnoză, dar nu răspunde şi se pare că sugestia a fost înregistrată 
şi procesată, inhibarea acţiunii sugerate se poate să fi fost dobândită 
cu preţul anxietăţii şi conflictului interior. Asemenea reacţie din 
partea participantului poate fi folosită pentru a întări în continuare 
raportul sau, sperăm noi, rezonanţa dintre participant şi terapeut, 
interpretând că incidentul demonstrează cum hipnoza rămâne, în 
ultimă instanţa, sub controlul participantului. Într-adevăr, aşa cum 
subliniază Spiegel si Spiegel (2004), orice hipnoză este, în esenţă, 
autohipnoză. Terapeutul priceput şi atent fie va înlătura sugestia 
care nu a fost executată, fie va instrui pur şi simplu participantul, în 
timpul sau după hipnoză, să o îndeplinească. O sugestie nerezolvată 
îl poate lăsa pe individ împovărat cu tulburări după terminarea 
sesiunii. În timpul primei mele (A.F.B.) pregătiri în domeniul hipnozei, 
instructorul meu, după ce a indus şi aprofundat starea de hipnoză, a 
sugerat că cineva din clasă are o monedă în palmă. Studentul a spus 
că nu simte nici o monedă. Din păcate, instructorul meu a uitat să 
înlăture sugestia. Mai târziu, în acea noapte, studentul l-a sunat să 
îl întrebe despre faptul că „simţea ceva cald” în palmă. Moneda 
sugerată prin hipnoză începuse să se încălzească puţin în mâna lui ! 
Uşurarea a venit abia după ce mentorul meu a înlăturat sugestia. 
Într-un alt caz interesant, unul dintre participanţii lui John Watkins 
nu a îndeplinit sugestia de a ridica o ceaşcă de ceai şi de a o pune 
jos. A părut mulţumit să menţioneze că a rezistat cu succes sugestiei. 
Totuşi, a doua zi a povestit că în acea noapte nu a putut să doarmă. 

Prin urmare, eşecul în îndeplinirea unei sugestii hipnotice poate 
însemna că pur şi simplu ea nu a fost auzită. Cu toate acestea, poate 
însemna că starea de transă nu a fost destul de profundă pentru a 
induce diminuarea simțului critic sau cá o nevoie de a rezista a 
pacientului a fost mobilizată. Credem că aceasta este o problemă 
comună la un număr mare de studii universitare ale fenomenelor 
hipnotice care folosesc studenti neexperimentați pentru a induce 
hipnoza şi a colecta date. În orice caz, asigură-te că ai înlăturat orice 
sugestii neîndeplinite. 

Comportamentele compulsive nu sunt singurele sugestii care pot 
fi făcute ; inhibiţiile compulsive pot fi şi ele sugerate. Participanţii 
hipnotizaţi cărora li se spune că nu se pot ridica de pe scaun pot fi 
chiar incapabili să facă asta, indiferent cât de mult încearcă. Persoanele 
cărora li se spune că nu îşi pot rosti numele se pot trezi incapabile 
să răspundă. Sugestiile hipnotice ale comportamentului inhibitor au 
fost folosite în tratamentele împotriva fumatului, bulimiei, alcoo- 
lismului sau altor obiceiuri dăunătoare şi dependențe. Există com- 
plicatii care pot interveni când sugestia hipnotică este folosită pentru 
a contracara reacţii normale sau răspunsuri obişnuite, şi de aceea 
terapeutii ar trebui să aibă o pregătire psihologică şi să fie rafinaţi. 
Cei care folosesc hipnoza în practică acţionează, mai întâi, conform 
pregătirii lor ca psihologi, medici sau dentişti. Orice sugestie repre- 
zintă o intervenţie într-un sistem de echilibru uman. Este posibil ca 
răspunsurile anterioare, fie ele şi inutile, să fi fost date din anumite 
motive. Intervenţia asupra lor prin sugestie hipnotică ce obligă sau 
inhibă pot schimba acel echilibru şi poate declanşa o serie de reacţii 
secundare care pot fi mai rele decât cele pe care sugestiile îşi propun 
să le înlăture. 

Uneori, terapeutul încearcă să înlesnească sau să îmbunătăţească 
un comportament prin sugestie. În timpul celui de-al doilea război 
mondial, John Watkins, ca psiholog al armatei, i-a sugerat unui 
soldat că ar avea o vedere excepţional de limpede şi o mână sigură 
în timp ce exersează în poligonul de tragere. În acea zi, soldatul a 
obţinut un scor aproape perfect şi s-a calificat drept „expert”, un 
nivel cu mult mai mare decât ceea ce obținuse până atunci. Acea 
îmbunătăţire temporară a comportamentului obţinută prin hipnoză a 
fost demonstrată atât de des, încât nu mai are nevoie de dovezi. 
Totuşi, mai trebuie făcute multe cercetări asupra condiţiilor care 
preced sau însoțesc administrarea cu succes a sugestiilor şi asupra 

duratei potentiale a acestora. Existá o mare variabilitate. S-a relatat 
o sugestie făcută unui individ hipnotizat care a fost îndeplinită 30 de 
ani mai târziu. 

Trebuie subliniat că uneori sugestiile tintesc direct să schimbe un 
comportament anume : „Te vei ridica de pe scaun şi vei căsca”. În 
alte dáti este sugerată o situaţie care are drept consecinţă un compor- 
tament dorit; de exemplu: „Muşchii tăi sunt obosiţi şi înţepeniţi”, 
făcându-i pe indivizi să se ridice de pe scaune, să se întindă şi să caşte. 


influențarea atitudinilor 


Sugestiile hipnotice intenţionează uneori să modifice atitudini care 
Stau în spatele comportamentului, mai de grabă decât comporta- 
mentul în sine. Astfel, o sugestie direcţionată spre îmbunătăţirea 
moralului - „Vei începe să speri cá te vei însănătoşi şi îţi vei 
considera doctorii sincer interesaţi să te ajute” - poate avea efectul 
de a stimula un comportament mai cooperant din partea unui pacient 
spitalizat. 

Nu este posibil doar să îi convingi pe oameni să se concentreze 
mai mult când studiază sau să se motiveze pentru un nivel mai 
crescut de beneficii, persoanele pot fi ajutate prin hipnoză să gân- 
dească selectiv. Reportaje de televiziune au arătat că nord-coreenii 
au făcut ceva de genul acesta spălând creierele prizonierilor de 
război, astfel încât ei să perceapă informaţiile pe care le primeau ca 
fiind doar antiamericane şi procomuniste. Aceeaşi strategie a fost 
folosită în celebrul caz al cardinalului Mindszenty în Budapesta, în 
anii '50. Prin intermediul a ceea ce s-a numit spălarea creierului 
prin hipnoză, el a fost determinat să renunţe la credinţele sale şi să 
se autoincrimineze în timpul unui proces pus în scenă de regimul 
comunist. Mai recent, soldaţii chinezi care au atacat şi capturat 
studenţi ce se retrăgeau din piaţa Tiananmen au fost supuşi zile 
întregi la dezinformări monotone, sistematice, în legătură cu studenţii, 
în timp ce erau ţinuţi într-o staţie de tren. Presiuni de natură 
hipnotică pot astfel să fie folosite în scopuri malefice sau benefice. 

Schimbarea perceptiilor 


Comportamentele simple se pot manifesta doar în urma indicaţiilor, 
fără hipnoză, doar prin sugestie sau ca simplă consecinţă a nevoii 
individului de a-şi mulţumi terapeutul jucând un rol (Sarbin, 2004). 
Totuşi, hipnoza este necesară pentru obţinerea prin sugestie a unor 
tulburări de percepţie mai complexe. Când se produc prin hipnoză 
astfel de schimbări, ele sunt surprinzătoare şi uneori alarmante 
pentru participant. Asemenea schimbări ale percepţiei sunt cele mai 
convingătoare cu privire la forţa hipnozei. 

Cercetările de până acum indică faptul că hipnoza este folosită 
mai ales pentru a influenţa percepțiile direcționate împotriva durerii. 
Este uimitor pentru observatorii profani să îi audă pe terapeuti 
spunându-le pacienţilor lor: „Când o să număr până la cinci vei fi 
perfect treaz, alert şi nu vei mai avea durerea de cap care te-a deranjat”. 
Oamenii ies de sub hipnoză zâmbind şi spun: „Acum nu mă mai 
doare”. Durerea chiar a încetat sau spun asta doar ca să îi facă pe plac 
terapeutului ? Schimbă cu ceva faptul că semnalmentele fiziologice 
ale durerii pot fi încă prezente ? Aşa cum a subliniat E. Hilgard (1992), 
durerea este o suferinţă ; iar când suferinţa dispare, durerea dispare. 

Hilgard şi Hilgard (1975) au făcut câteva experimente controlate 
cu grijă care arată destul de concludent că la nivel conştient pacientul 
într-adevăr nu mai simte durerea. Totuşi, la nivel inconştient durerea 
pare să fie înregistrată. Jucătorul de fotbal care termină un meci deşi 
suferă de o fractură de claviculă nedescoperită demonstrează acelaşi 
fenomen. Deşi o durere este înregistrată organic într-o parte a 
corpului, persoana trebuie să o înregistreze la un nivel mai înalt al 
activităţii cerebrale înainte de a simţi că îl doare (Hilgard, 1992). 
Dacă este disociată de centrii de percepţie, individul nu percepe 
durerea. O asemenea capacitate de blocarea a stimulilor durerii este 
în mod curent obţinută prin hipnoză în clinica de intervenţie radio- 
logică a Facultăţii de Medicină de la Harvard (Beth Israel Deaconess 
Medical Center, Boston) (Lang si Rosen, 2002) şi îi poate fi de mare 
ajutor unui pacient suferind. Mai mult, anestezia sau analgezia 
indusă hipnotic într-o anumită parte a corpului poate fi transferată 
către alte părţi din trup prin frecarea acestora (sau punerea lor în 
contact) cu zona anesteziată (vezi figura 2.2). 

Faptul că prin hipnoză este posibilă o asemenea mânuire a percepţiei 
durerii nu înseamnă că toţi pacienţii o pot obţine. Nu este mai puţin 

(a) 
Figura 2.2. Anestezia mâinii. (a) Fără anestezia hipnotică, mâna stângă a 
participantei doare la introducerea in apa rece ca gheața. (b) Datorită 
anesteziei posthipnotice, mâna participantei nu mai doare din cauza apei 
reci ca gheaţa. 


adevărat că majoritatea studiilor susţin descoperirea conform căreia 
toti, în afara celor mai puţin hipnotizabili, pot beneficia de ea la un 
nivel substanţial. Diferenţele în ceea ce priveşte hipnotizabilitatea, 
profunzimea transei la care poate ajunge un pacient, abilitatea terapeu- 
tului şi mulţi alţi factori vor determina exact cât de mult este diminuată 
durerea unui pacient anume. Există o variabilitate foarte mare. 

Halucinaţiile pot fi induse pacienţilor susceptibili la hipnoză. De 
exemplu, li se poate spune cá vor auzi voci care îi strigă pe nume, 
că vor auzi o muscă bâzâind în apropiere sau că vor simţi miros de 
flori şi verdeață (vezi figura 2.3). 

În schimb, Milton Erickson (1938a, 1938b) a folosit hipnoza 
pentru a sugera surzenia totală, astfel încât participantul nu a tresărit 
la un zgomot puternic. Cu mult timp în urmă, Kline, Guze şi 
Haggarty (1954) au arătat că această surzenie aparentă, similară cu 
cea pe care o regăsim în cazul isteriei, nu poate fi egalată cu 
deficienţele de auz organice (vezi şi Kramer şi Tucker, 1967). Pentru 
o vreme, înţelegerea noastră privind acest fenomen a fost şi mai 
neclară când raportul Erickson a fost pus sub semnul întrebării de 
un experiment inteligent. Scheibe, Gray şi Keim (1968) au folosit 

Figura 2.3. Halucinatie olfactivă. (a) Hipnotizată, participantei i se spune 
să inspire adânc un parfum minunat. Acum ea se bucură de parfumul care 
este, de fapt, amoniac. 


proiectul simulatorului real (vezi Barabasz şi Barabasz, 1992) al lui 
Orne (1979) şi le-au cerut unor persoane nehipnotizate să simuleze 
faptul că se află sub hipnoză. Această formă de influenţă socială, 
cunoscută drept caracteristica cerinţei experimentale (experimental 
demand characteristics), i-a determinat să aibă aproximativ acelaşi 
comportament chiar dacă nu erau hipnotizati. Vai! Se pare că jocul 
de rol cu influenţă socială, mai degrabă decât efectul hipnotic, poate 
justifica aparenta surzenie. 

Abia câteva decenii mai târziu avansul în măsurătorile şi analizele 
EEG a făcut posibil studiul fenomenului pentru a determina cum 
poate hipnoza să schimbe modul în care creierul răspunde haluci- 
naţiilor privind surzenia. Jocul de rol nu mai este o explicaţie viabilă 
pentru cei care chiar au experimentat hipnoza. Noi (A. Barabasz 
et al., 1999 ; Jensen, Barabasz, Barabasz şi Warner, 2001) am desco- 
perit că atunci când persoanele cu un grad ridicat de susceptibilitate 
la hipnoză erau profund hipnotizate şi li se sugera surzenia totală 
versus sugestia de a-şi imagina că au dopuri în urechi care atenuează 
sunetele produse de un generator computerizat, activitatea cerebrală 
EEG reacţiona în sensuri opuse. Pentru că halucinatia surzeniei 
totale era contrară răspunsului creierului la hipnoză (participanţii 
trebuie să audă sunetul înainte de a-l bloca la nivelul controlului 
activ ; vezi E. Hilgard, 1992 ; Spiegel şi Barabasz, 1988), participanţii 

au fost surprinşi cá au auzit ceva. Efectul surprizei a cauzat o 
creştere a potentialelor lor EEG legate de eveniment. Când au primit 
sugestia privind dopurile de urechi s-a întâmplat exact opusul, iar 
creierul a reacţionat prin scăderea potenţialelor legate de eveniment. 
Descoperirile au corespuns experimentelor controlate care au folosit 
halucinaţii olfactive şi halucinaţii vizuale (A. Barabasz et al., 1999 ; 
Barabasz şi Londsdale, 1983 ; Spiegel, Cutcomb, Ren si Pribram, 
1985). Cei care insistă în continuare că hipnoza nu e nimic mai mult 
decât un produs al influenţei sociale ar putea considera că partici- 
pantii de control nehipnotizabili din toate aceste studii au fost, în cel 
mai bun caz, capabili să simuleze răspunsuri publice. Nu au putut 
să-şi schimbe EEG-urile aşa cum au făcut-o cei care experimentau 
starea hipnotică. Influenţa socială nu poate produce schimbările în 
potentialele EEG legate de eveniment care au apărut doar la partici- 
panţii cu cel mai înalt grad de hipnotizabilitate, în condiţiile hipnozei. 
Efectul atenuării auditive a fost testat încă o dată (A. Barabasz, 2000) 
într-o situaţie în care indivizilor li s-a dat mai întâi sugestia într-un 
context lipsit de hipnoză. Din nou, potentialele legate de eveniment 
au putut fi modificate doar în condiţiile unei hipnoze veritabile, dar 
nu în condiţiile unui context hipnotic, în care s-au folosit sugestii 
identice. Studiul arată că inducția hipnotică, în condiţiile unei hipnoze 
profunde, produce efect mult peste cele care ar putea fi produse 
doar prin sugestie sau influenţă socială. 

Şi mai dramatice sunt efectele hipnozei ce apar când sunt induse 
halucinaţii vizuale (vezi figura 2.4) negative - „Nu vei putea să vezi 
pe nimeni din această cameră” - sau pozitive — „Vei vedea un câine 
mare şi alb stând în mijlocul camerei”. 

Persoanele profund hipnotizate răspund atât de realist, încât este 
chiar uimitor să le priveşti. Totuşi, participanţii pot experimenta o 
formă de amnezie la ieşirea din starea de hipnoză, tăgăduind orice 
constientá a halucinaţiei. De exemplu, unele persoane vor spune la 
ieşirea de sub hipnoză: „Exista ideea unui câine alb în mintea mea, 
ca un vis. Il puteam vedea chiar dacă ştiam cá, în realitate, nu e 
acolo”. O altă reacţie pe care o pot avea participanţii la ieşirea de 
sub hipnoză poate fi negarea completă a comportamentului lor. Acei 
participanţi cu cele mai înalte grade pe scara hipnotizabilităţii pot 
chiar să aibă halucinaţii pozitive sau negative cu indicatori clari ai 
activităţii cerebrale (A. Barabasz et al., 1999 ; Spiegel si Barabasz, 
1988), care reflectă subiectivitatea trăirilor individuale, mai degrabă 
decât o corelaţie hipnotizat-nehipnotizat (vezi figura 2.5). 


TEHNICI DE HIPNOTERAPIE 


Figura 2.4. Halucinatie vizuală. (a) Hipnotizată, participantei i se sugerează 
posthipnotic cá pe masă, în fata ei, se află un iepure. (b) Răspunzând 
posthipnotic, participanta mângâie iepurele. (c) Participanta arată cât de 
lung este iepurele. (d) Semnalul stabilit prin care terapeutul atinge umărul 
participantei înlătură sugestia posthipnotică. Participanta este amuzată 
când descoperă că iepurele a dispărut. 


O demonstraţie obişnuită a sugestiilor care distorsionează simţul 
olfactiv este să li se spună persoanelor hipnotizate că vor mirosi un 
parfum cât se poate de frumos. Apoi le este pusă sub nas o sticlă de 

niac. Dacă transa este îndeajuns de profundă, indivizii vor zâmbi 

(c) 


Figura 2.5. Halucinalie posthipnoticá negativă. (a) Sub hipnoză, partici- 
pantei i se spune cá terapeutul este invizibil. Cartea pe care o line tera- 
peutul pare să plutească în aer. (b) Terapeutul mişcă volumul în sus şi in 
jos, iar participanta râde când vede cartea plutind de una singură în sus şi 
în jos. (c) Sugestia hipnotică este înlăturată de terapeut, care îi atinge 
umărul participantei şi participanta chicoteşte surprinsă când terapeutul îi 
devine vizibil. 


şi vor descrie acest „parfum minunat”. Mai târziu, dacă li se spune 
că vor mirosi amoniac şi le este pusă sub nas o sticlă cu apă, reacţiile 
pot implica grimase şi retragerea violentă, ca şi cum lichidul ar fi 
într-adevăr amoniac. Mai mult, simţul gustului poate fi şi el schim- 
bat, astfel încât dacă indivizilor li se spune că se vor bucura de 
aroma unui „măr bun”, dar în realitate primesc o bucată de lămâie, 
vor mânca lămâia cu multă poftă şi vor spune cât de savuros a fost 

„mărul”. În plus, halucinaţiile gustative au fost folosite pentru a 
schimba gustul mâncării nesănătoase şi a adăuga aromele dorite, 
cum ar fi cea de unt, fără untul propriu-zis, la mâncărurile sănătoase 
în cazul pacienţilor mei (A.F.B.) aflaţi în tratament pentru controlul 
greutăţii. 

Oricare dintre aceste simţuri poate fi influenţat sub hipnoză. 
Gradul de influenţă poate varia de la uşoare schimbări la halucinaţii 
profunde, care sunt uluitoare pentru observatori şi foarte înşelătoare 
pentru participanţi. Se pare că s-au făcut puţine pentru a cerceta cât 
de mult pot dura asemenea distorsiuni severe. Este evident că pentru 
a insista că un câine este prezent când el nu se află acolo sau pentru 
a susţine că nu se află nimeni într-o cameră care este, de fapt, plină cu 
oameni, o persoană are nevoie de multă energie în negarea realităţii, 
recurgând la aspectele disociative şi de concentrare a atenţiei ale 
transei hipnotice. În fiecare situaţie există limite legate de suscepti- 
bilitatea la hipnoză a persoanelor şi de intenţia relaţiei lor cu terapeutul. 
Dacă terapeutul îşi măsoară puterea autorităţii cu realitatea, apro- 
pierea de participant trebuie să fie destul de intensă sau participantul 
îşi va abandona doctorul în locul realităţii („Doctore, ştiu că mi-ai 
spus să văd un câine acolo, dar nu îl văd”). Fără îndoială, această 
variabilă a avut un rol în unele studii de laborator ale hipnozei 
ducând la interpretarea greşită conform căreia doar influenţa socială 
poate funcţiona odată ce transa hipnotică, dacă este obţinută în primul 
rând cu adevărat de către cercetător, este cedată controlului suprem, 
care întotdeauna îi aparţine, la un anumit nivel, participantului. 

Nu doar percepțiile de cald sau frig (simțul termic), dar şi 
temperaturile corporale au fost influențate hipnotic (Barabasz şi 
McGeorge, 1978; Maslach, Marshall si Zimbardo, 1972). Dacă 
participanţilor li se spune că încălzirea a fost dată la maxim, că 
devine insuportabilă şi se simt ca şi cum s-ar afla într-un cuptor, îşi 
vor face vânt, vor transpira, îşi vor sufleca mânecile şi aşa mai 
departe. Dacă este sugerată imaginea unui viscol, vor tremura, se 
vor inghesui pentru a-şi tine de cald, îşi vor încălzi mâinile sau vor 
avea alte comportamente corespunzătoare. 

Sugerându-le unor persoane că mâinile le-au fost puse într-un 
bazin cu apă caldă, le creştem temperatura pielii la nivelul mâinilor 
cu peste 4*C, aşa cum a fost măsurat cu ajutorul instrumentelor. La 
prima vedere, toate acestea par miraculoase - dar dacă luăm în 
considerare că descriind cuiva o situaţie îngrozitoare sau arătându-i 

un film înspăimântător glandele suprarenale vor creşte secreția de 
adrenalină în fluxul sangvin, fenomenul nu mai pare atât de neobiş- 
nuit. Tehnica încălzirii hipnotice a mâinii a fost folosită ca adjuvant 
în tratarea migrenelor (A. Barabasz, 1977), preîntâmpinând necesi- 
tatea ca pacienţii să fie dependenţi de mecanisme elaborate de 
biofeedback sau de medicamente cu efecte secundare periculoase. 


influențarea proceselor autonome 


Pot fi date sugestii direct pentru comportamente care necesită activi- 
tatea muşchilor striati. De obicei, funcţionarea organelor trebuie 
influenţată indirect, descriindu-i participantului situaţii emoţionale 
care în mod normal ar stimula o astfel de activitate (Ikemi şi 
Nakagawa, 1962). Astfel, sugestia foamei combinată cu imagini ale 
unor mâncăruri savuroase va determina o creştere a acidității gastrice 
(Hall, 1967). 

Pulsul şi tensiunea arterială pot fi modificate folosind hipnoza, 
dar efectele produse până acum au fost mai degrabă trecătoare decât 
cu o valoare terapeutică în cazul pacienţilor pentru care un asemenea 
control ar putea fi folositor. Într-un caz extrem, Bernard Raginsky 
(1963) a relatat o încetare completă a funcţionării inimii pe durata 
retrăirii prin regresie hipnotică a unei situaţii emoţionale anterioare. 
Salivarea poate fi crescută sugerându-li-se participanţilor să vizua- 
lizeze că muşcă dintr-o portocală gustoasă şi zemoasă sau poate fi 
scăzută când participanţilor li se spune că au în gură biscuiţi uscați. 
Această manevră le-a fost utilă unor pacienţi în timpul tratamentelor 
stomatologice. 


influențarea dispozitiei şi afectului 


Unul dintre cele mai frecvente simptome pentru care pacienţii îi 
consultă pe psihiatri şi psihologi este depresia. Pentru că depresia 
este bazată, de obicei, pe o vină profundă sau pe o furie inhibată, 
arareori terapia prin sugestie directă reuşeşte să obţină o rezolvare 
definitivă. Totuşi, îmbunătăţiri temporare ale dispozitiei pot furniza 
creşterea şi revigorarea speranţei, care apoi pot fi folosite în avantajul 
terapiei. Persoanele maniace pot fi şi ele liniştite pentru un timp, 
crescând astfel probabilitatea ca ele să coopereze în programele de 

tratament. O depresie continuă, dar nu severă, poate fi înlăturată 
pentru o zi permițându-i, de exemplu, unui student să treacă un 
examen crucial. În ultimul deceniu s-au făcut progrese considerabile 
în utilizarea hipnozei pentru a îmbunătăţi tratamentul cognitiv- 
-comportamental al depresiei (Yapko, 1992, 1997). 


influențarea cognitiei 


Este destul de evident pentru toată lumea că societatea, orientarea, 
teoriile sau poziţia politică adoptate de o persoană îi influenţează 
modul de a gândi. O ştire economică va fi evaluată destul de diferit 
de un conservator faţă de un liberal. Nu doar percepțiile, dar şi 
cunoştinţele sunt filtrate selectiv de către sisteme prestabilite. Prin 
urmare, nu este surprinzător că hipnoza nu ne poate schimba uşor 
sau repede convingerile. Totuşi, sugestiile abile induse persoanelor 
aflate sub hipnoză vor avea deseori ca rezultat modificarea cunoş- 
tinţelor selective. Instrucţiunile specifice de a se concentra şi de a se 
gândi la interpretarea dată de terapeut pot, de multe ori, avea ca 
rezultat convingerea lor că au greşit în judecata anterioară şi dorinţa 
de a-şi schimba punctul de vedere mai repede decât ar fi făcut-o 
dacă argumentele le-ar fi fost prezentate în starea de conştienţă 
nonhipnotică. Hipnoza nu provoacă o schimbare magică sau o răstur- 
nare instantanee a convingerilor preexistente, dar oferă o modalitate 
de a influenţa puternic procesul de gândire. Tocmai această abilitate, 
pe care hipnoza o prezintă psihoterapeutului antrenat să lucreze cu 
ea, reprezintă oportunitatea de a scurta timpul de obţinere a unor 
schimbări terapeutice constructive în cazul multor pacienţi. Terapia 
hipnoanalitică, deşi nu este potrivită pentru toţi pacienţii, tinde să 
progreseze mult mai rapid decât terapia psihanalitică tradiţională 
(Watkins şi Watkins, 1997). 


Amnezia posthipnotică, hipermnezia si regresia 


O caracteristică tipică a persoanelor profund hipnotizate este apariţia 
spontană, imediat după ieşirea din transă, a unei amnezii aparente 
cu privire la tot ceea ce s-a întâmplat în timp ce se aflau în starea 
hipnotică. Cel mai frecvent este parţială, dar poate fi şi totală. De 
asemenea, poate fi şi selectivă, însemnând că, uneori, participantul 

îi spune terapeutului că nu poate să-şi amintească, dar îşi aduce 
aminte atunci când este întrebat de alţii. Asta ne face să ne întrebăm 
dacă amnezia este reală sau falsă. Alteori, sugestia dată de terapeut 
de a nu-şi aminti poate genera o amnezie privind evenimente hipno- 
tice pe care, în mod normal, participantul şi le-ar aminti (cea mai 
amănunţită reflectare ştiinţifică a amneziei rămâne cea făcută de 
Kihlstorm si Evans, 1979). 

Deşi mai sunt controverse în legătură cu analiza raţională teoretică 
a acestui fenomen, se pare că există un acord substanţial cu privire 
la faptul cá nu este acelaşi lucru cu simpla uitare (E. Hilgard, 1977 ; 
Ome, 1966). Astfel, cercetătorii au considerat acest fenomen un 
produs al sugestiei hipnotice, direct sau implicit, şi, de asemenea, o 
formă aparte de disociere. Kline (1966) a scos în evidenţă nevoile 
psihodinamice ale participantului drept cauză initiatoare, în timp ce 
Wright (1966) a atras atenţia asupra relaţiei interpersonale unice 
dintre terapeut şi participant. J. Watkins (1966) a privit selectivitatea 
amneziei (in special pe cea legată de terapeut versus ceilalţi) ca 
aparţinând configuratiilor intrapersonale sau „strategiilor eului” care 
„uită” ceea ce este incompatibil din punct de vedere cognitiv între 
starea hipnotică şi cea posthipnotică. Deseori, participanţii îşi vor 
aminti un subiect sugerat în timpul hipnozei, dar vor manifesta 
„Amnezia sursei” (source amnesia) ; adică vor uita unde l-au auzit 
prima dată. Amnezia sursei a fost propusă drept criteriu pentru a 
distinge persoanele cu adevărat hipnotizate de cele care simulează. 

Intre cele mai surprinzătoare fenomene ale hipnozei pentru un 
neiniţiat se află hipermnezia sau abilitatea multor persoane de a 
reconstrui, după câte se pare, amintirea detaliilor din viaţa lor de 
odinioară, pe care nu au putut să şi le aducă aminte în mod normal. 
Cei profund hipnotizati pot fi chiar capabili să îşi numească fiecare 
coleg din clasa întâi şi să descrie cât se poate de limpede toate 
caracteristicile sălii de clasă. Ar putea fi capabili să recite poezii pe 
care le-au învăţat în şcoala primară şi pe care nu le-au mai repetat de 
mulţi ani. Un director de şcoală în vârstă de 40 de ani a fost întrebat 
(de J.G.W.) dacă a „ţinut vreodată un discurs” pe când era în 
şcoală. A declarat că a fost şef de promoţie în clasa a VIII-a. Totuşi, 
cu toate eforturile conştiente, nu şi-a putut aminti nici măcar titlul 
cuvántárii sale. După ce a fost instalată transa hipnotică profundă, 
aparent a regresat în clasa a VIII-a şi, odată „prezentat pe podiumul 
de absolvire”, a ţinut un discurs de 15 minute demn de un băiat 

inteligent in várstá de 14 ani. Nu a existat nici o ezitare in prezentarea 
lui, iar discursul a fost de asa naturá incát era de negándit cá a fost 
náscocit pe loc, doar pentru a-i face pe plac terapeutului. Dupá 
aceea, a confirmat titlul şi conţinutul. Cu toate acestea, în continuare 
nu a fost capabil să-l reproducă fără să intre în stare hipnotică. 
Într-un alt caz, o individă de 30 de ani s-a aşezat la pian şi a inter- 
pretat piesa pe care o cântase la primul ei recital, la vârsta de 13 ani. 
Înainte de a fi hipnotizată şi după aceea şi ea a fost complet incapa- 
bilă să execute piesa respectivă. 

Hipermnezia este mult mai uşor de obţinut decât regresia. În 
cazul acesteia din urmă, pare să se întâmple o reexperimentare a 
emoţiilor şi mişcărilor care se presupune că au însoţit evenimentul 
original. Fenomenul hipermneziei pare să fi fost bine susţinut experi- 
mental (E. Hilgard, 1965). Este acceptat şi folosit în practica medicală 
pe scară largă. Totuşi, în ciuda nivelului ridicat de emoție, îndeajuns 
de convingător, care poate însoţi amintirile reconstruite hipnotic, nu 
este mai probabil ca acestea să fie mai corecte decât în cazul celor 
reclădite pe cale nonhipnoticá (Hilgard şi Loftus, 1979 ; Orne, 1979). 

Adevárul privind regresia hipnoticá rámáne $i el controversat. 
Multi hipnoterapeuti o folosesc in practica medicalá (Watkins si 
Watkins, 1997). Un anumit participant poate prezenta o regresie 
adevărată sau aparent reală, un altul poate prezenta o regresie 
parţială, iar un alt participant poate prezenta doar una simulată. Mai 
mult, aceeaşi persoană poate manifesta diverse grade de implicare în 
regresie în diferite momente. (Experimentaliştii nu au reuşit întot- 
deauna să obţină în timpul studiilor lor de laborator controlate tipul 
de experienţă regresată raportată de medici în cazul pacienţilor lor.) 
Prin urmare, unii o consideră un produs artificial, un fel de „a se 
purta ca şi când”. Până la această dată există doar un singur studiu 
experimental de laborator, controlat, care să facă lumină în această 
chestiune (A. Barabasz et ai., 2003). 

Watkins a hipnotizat o datá o studentá in anul doi, in várstá de 
19 ani, şi a făcut-o să regreseze la vârstele de 6, 9, 12 si 14 ani. La 
fiecare dintre aceste regresii i-au fost fácute teste standard de citire, 
iar miscárile ochilor ei au fost fotografiate cu un oftalmograf. Cánd 
a regresat prin hipnoză la vârsta de 6 ani si 10 luni (iunie, la sfârşitul 
clasei întâi), a demonstrat o vârstă de citire de 6-10 ani în recu- 
noaşterea cuvintelor, 7-3 în citirea propoziţiilor şi 7-4 în citirea 
paragrafelor, conform Gates Primary Reading Tests. Când s-a întors 

la vârsta de 8-10 ani (iunie, la sfârşitul clasei a treia), a atins un nivel 
de citire de 9-6 din punctul de vedere al vocabularului, 9-10 ca nivel 
de înţelegere şi 7-9 din punctul de vedere al vitezei de lectură 
potrivit Gates Reading Survey. Asta a dus la o medie de vârstă de 
8-10 ani a abilităţilor generale de citire. Specialiştii în citire, fără să 
stie vârsta reală a participantei şi scopul demonstrației experimentale, 
au evaluat mişcările ochilor ei ca fiind tipice pentru un copil de clasa 
întâi, respectiv a treia (vezi figura 2.6). 


(a) (b) (c) 


Figura 2.6. Fotografii ale mişcărilor oculare ale participanţilor la experiment. 
(a) Mişcarea ochilor unui student normal în timp ce citeşte. (b) Mişcarea 
ochilor aceluiaşi participant în timp ce citeşte aflat, prin regresie hipnotică, 
în clasa a treia. (c) Mişcarea ochilor aceluiaşi participant în timp ce citeşte 
aflat, prin regresie hipnotică, în clasa întâi. 

La vârste mai mari se pare că există diferenţe mai mari între punctajul 
obţinut de ea la citit şi ceea ce ar fi de aşteptat pentru vârstele respective. 
Un studiu cu adevărat definitoriu ar implica compararea punctajelor 
şi a fotografiilor cu mişcările ochilor obţinute în timpul regresiei 
hipnotice cu cele făcute cu ani înainte, pe când participanţii chiar 
aveau vârsta la care au fost întorşi prin hipnoză (LeCron, 1968). 

Regresia la o anumită vârstă este strâns legată de hipermnezie şi, 
de obicei, se observă o creştere a numărului de detalii amintite în 
cazul participanţilor sau pacienţilor care au regresat prin hipnoză. 
Totuşi, faptul că persoana hipnotizată este foarte susceptibilă la 
influenţele prin sugestie pune la îndoială măsura în care retrăirea 
experienţelor trecute poate să fi fost iniţiată sau alterată de influenţa 
terapeutului. Atât cercetătorii, cát şi terapeutii trebuie să fie extrem de 
atenţi să evite sugerarea unor fapte care nu s-au petrecut. Participanţii 
aflaţi în regresie pot retrăi o fantezie în locul întâmplărilor istorice. 
Retrăirea de către pacienţi a unor asemenea fantezii în timpul experi- 
mentelor este, în general, inutilă în stabilirea unor amintiri precise, 
dacă acestea nu sunt certificate în întregime. Cu toate acestea, aceleaşi 
tehnici de retrăire pot avea însemnătate şi pot constitui material 
terapeutic valabil pentru că, de regulă, au validitate personală, dacă 
nu istorică. Retrăirea unor evenimente trecute cunoscute şi delimitate 
este un instrument deosebit de puternic pentru accelerarea progreselor 
în terapia stărilor eului (Emmerson, 2003 ; Watkins şi Watkins, 1977). 

J. Hilgard (1977) a propus trei interpretări ale regresiei hipnotice : 
una este teoria ,ablatiunii", care sustine că experienţele anterioare 
pot fi reactivate prin extirparea hipnotică a celor ulterioare. Acest 
raţionament a fost mai des acceptat de medici şi de primii lucrători 
în domeniu, dar, mai târziu, a fost susţinut prin dovezi experimentale 
mai de grabă slabe. 

O a doua concepţie, teoria „potrivirii cu vârsta”, spune că, mai 
curând, participanţii se vor comporta conform vârstei la care au 
regresat decât să retrăiască experienţele reale (vezi figura 2.7). 
Timp de câteva decenii, cercetătorii au avut păreri împărţite asupra 
acestor două puncte de vedere. 

În sfârşit, o teorie a „jocului de rol” a fost introdusă pentru prima 
oară de cercetările lui Troffer (1965). Ea a descoperit că cele mai 
realiste interpretări ale unui comportament de copil apăreau când 
experimentatorul se implica în jocul de rol, adică se comporta ca un 
adult care îi vorbeşte unui copil. Această descoperire s-a dovedit 

Figura 2.7. Mostre de scris de mână ale unui participant care a regresat 
prin hipnoză la diverse vârste. 


valabilă pentru toate cele trei grupuri cu care a lucrat: simulatorii 
nehipnotizabili, simulatorii hipnotizabili, dar nehipnotizaţi, şi 
participanţii hipnotizabili regresati prin hipnoză. Cercetările ei 
aruncă o umbră de îndoială asupra necesităţii de a se asigura că 
participantul se află în stare hipnotică pentru a stabili o regresie utilă 
in psihoterapie. Totuşi, pentru că ambele grupuri hipnotizabile au 
avut rezultate mai bune decât simulatorii nonhipnotizabili, există 
posibilitatea ca simulatorii hipnotizabili să fi fost, în realitate, hipnotizaţi 

pe cánd jucau rolul de simulatori. Acest studiu sustine de asemenea 
conceptul conform căruia hipnoza poate fi nu doar o stare de constientá 
alterată, proprie participantului, dar şi o tranzacţie interpersonală 
între terapeut şi participant, adică o „relaţie de stare”, aşa cum au 
propus Kline (1958) şi J. Watkins (1967). Hipnoza individului nu 
poate fi separată de rolul, obiceiul şi implicarea terapeutului. Este 
un fenomen bipolar. 

Veridicitatea regresiei hipnotice, respinsă de unii experimentalişti, 
rămâne controversată în rândul medicilor. Terapeuţii o folosesc pe 
scară largă şi o consideră un instrument valoros, în special în 
hipnoanaliză şi în terapia stărilor eului. Când e vorba de un medic 
cu experienţă, este posibil, ba chiar foarte probabil, ca relaţia intensă 
regresată hipnotic, proprie interacțiunii dintre terapeut şi pacient, să 
nu poată fi obţinută în contextul mai artificial al unui laborator. 
Dacă este aşa, practicienii şi cercetătorii din mediul academic pot, 
pur şi simplu, să nu observe aceleaşi fenomene. 


Disocierea 


E. Hilgard (1977, 1992) şi-a amintit că hipnoza a fost asociată 
îndeaproape cu procesul disocierii. Dacă hipnoza este sau nu o 
formă de disociere, nu încape îndoială că disocierea poate fi indusă 
prin hipnoză. Astfel, participanţilor li se poate spune că sunt altcineva, 
poate o celebritate, şi se vor comporta corespunzător, deseori fiind 
foarte convingători. În plus, este posibil să li se dea sugestii hipnotice 
pe care le vor îndeplini şi apoi să demonstreze o amnezie completă 
în privinţa asta. De asemenea, li se poate spune sub hipnoză că vor 
fi incapabili să-şi amintească anumite experienţe pe care le-au avut 
cât erau hipnotizaţi sau că vor uita, de exemplu, durerea suferită în 
timpul unei intervenţii chirurgicale. În consecinţă, hipnoza este o 
modalitate prin care disocierea poate fi stabilită sau rezolvată. Nu e 
de mirare că anumite tipuri de hipnoză devin terapia aleasă pentru 
tratarea cazurilor de amnezie şi tulburare de identitate disociată 
(personalitate multiplă). În cartea Sybil (Schreiber, 1974), analista a 
menţionat că schimbările au apărut mult mai rapid când a folosit 
hipnoza decât atunci când a folosit psihanaliza tradiţională. 

John si Helen Watkins au folosit sistematic disocierea hipnotică 
în dezvoltarea unui tip de terapie pe care l-au numit „terapia stărilor 

eului" (Watkins si Watkins, 1981, 1997). Persoane „normale” sunt 
disociate în stări ale eului sau „persoane parţiale” prin hipnoză 
pentru a se evalua conflictele psihice şi apoi sunt folosite tehnici de 
„terapie familială” pentru a le rezolva (Emmerson, 2003 ; Watkins 
şi Watkins, 1997). Această abordare va fi descrisă şi ea mai detaliat 
în Hypnoanalytic Techniques (în curs de apariţie). 


Modificarea relațiilor subiect-obiect 


Foarte apropiată de disociere este capacitatea hipnozei de a schimba 
relaţiile subiect-obiect. Astfel, li se poate crea indivizilor impresia 
că un membru al corpului lor nu mai este o parte din ei — prin 
urmare, sunt „obiect” în loc de „subiect”. Este similar cu ceea ce li 
se întâmpla spontan, fără hipnoză, pacienţilor suferind de paralizie 
isterică. Inversând această manevră subiect-obiect, o parte, pe care 
o considerau ,el/ea" şi nu „eu”, este din nou încorporată în sine. 
Idei sau scheme întregi de comportament şi gândire pot fi şi ele 
modificate pe principiul subiectului şi obiectului. Prin manipulare 
hipnotică, oamenii pot fi determinaţi să intre într-un „rol” sau să 
interpreteze şi să trăiască o fatetá a propriei persoane. Atunci ei simt 
acest rol ca fiind „eu”. Mai târziu, întregul rol poate fi schimbat 
prin hipnoză într-un ,obiect" si ei îl vor percepe ca „el” sau „ea”, 
ca şi cum ar urmări acest comportament la o altă persoană. Aceste 
manevre complicate necesită o pregătire şi experienţă considerabile 
pentru a fi folosite eficient în strategiile sofisticate ale terapiilor 
hipnoanalitice şi stărilor eului. 


Deformarea timpului 


Un alt fenomen hipnotic care intrigă este aparenta capacitate a 
persoanelor hipnotizate de a trăi experimental perioade de timp mai 
lungi sau mai scurte într-o perioadă de timp reală dată. Asta chiar nu 
ar trebui să pară neobişnuit, pentru că majoritatea dintre noi simţim 
că vremea trece repede când suntem implicaţi în activităţi intere- 
sante, semnificative şi ni se pare că timpul se târăşte atunci când 
mediul înconjurător ne oferă prea puţine stimulente sau când ni se 
repartizează sarcini plictisitoare. În astfel de cazuri, manipularea 
percepţiei timpului este spontană. 

O demonstraţie comportamentală tipică a modificării timpului 
implică reglarea unui metronom muzical la o bătaie pe secundă. 
Participantului hipnotizat i se spune: „Vei auzi un ticăit la fiecare 
secundă, 60 pe minut. Nu vei fi conştient de ticăit, dar el va fi 
înregistrat de tine inconştient şi vei şti că trece o secundă între 
fiecare dintre aceste bătăi. Tic-tic-tic. O secundă, două secunde, trei 
secunde” şi aşa mai departe. Astfel de sugestii sunt repetate până 
când ticăitul este integrat în modul în care participantul percepe 
timpul. Participantilor li se cere apoi să îşi scrie numele încă o dată 
şi încă o dată, fie pe hârtie, fie pe o tablă. După ce se stabileşte o 
normă a numărului de dáti în care îşi scriu in mod normal numele 
într-un interval de un minut sau două, ritmul metronomului este 
crescut la 120 de bătăi pe minut. Participanţii răspund crescându-şi 
viteza de scris, uneori scriindu-şi numele cu furie. Apoi metronomul 
este încetinit la 30 de bătăi pe minut. Participanţii îşi reduc acum 
viteza de scriere, par deprirnati şi îşi scriu numele cu incetinitorul. 
Timpul experimental şi comportamental par să se lege de ritmul 
metronomului. Dacă sunt chestionate posthipnotic, persoanele pot 
susţine că au scris într-un ritm constant. Acest fenomen aparent 
hipnotic are nevoie de experimente controlate în condiţii de laborator 
pentru a se determina în ce măsură răspunsul este datorat hipnozei 
sau altor factori. Cele câteva tentative mai vechi oferă doar informaţii 
parţiale, care rămân supuse interpretărilor alternative. 

Cooper şi Erickson (1959) au relatat o serie de studii ce implică 
manipularea percepţiei timpului prin hipnoză. Ei au comparat „timpul 
lumesc”, sau „citirea ceasului”, cu timpul experimental, pe care l-au 
denumit „durată aparentă”. Un experiment tipic presupunea să li se 
sugereze persoanelor hipnotizate că sunt implicate într-o activitate 
continuă de culegere a bumbacului pentru un „timp personal” de 
o oră şi 20 de minute. De fapt, participanţii au avut la dispoziţie doar 
3 secunde, timp real. Apoi au semnalat numărul de fructe de bumbac 
pe care le-au cules - care, in general, se situa la câteva sute. Sutcliffe 
(1965), în calitatea sa de adept al teoriei sociocognitive, a criticat 
acest studiu pentru că nu au fost folosite referinţe comportamentale 
concrete. El a argumentat spunând că participanţii doar s-au con- 
format aşteptărilor sugerate şi că nu avem nici o dovadă că ei chiar 
au trăit o oră şi 20 de minute într-un interval de 3 secunde - ceea ce 
este adevărat, pentru că trăirea internă subiectivă a cuiva nu este 
perceptibilă pentru altă persoană. lată cum, din nou, dernascatorul 
şi lucrătorul credul pot interpreta diferit aceleaşi date. 


FENOMENELE HIPNOTICE 75 


Zimbardo, Marshall şi Maslach (1971) au descoperit că partici- 
pantii la hipnoză care au primit sugestii de „extindere a prezentului” 
s-au comportat diferit de simulatori, atât în ceea ce priveşte relatările 
subiective, cât şi în comportamentul ce implica jocul cu lut. De 
asemenea, ei au putut face diferenţa între participanţii hipnotizaţi şi 
simulatori pe baza abilității acestora de a transpune sugestia verbală 
a unei sincronizări între timpul real şi cel personal în realitatea 
comportamentală în cazul unei sarcini ce implica reglarea luminii 
prin apăsarea unei taste. Studiile lor atent controlate au adăugat 
dovezi experimentale substanţiale în favoarea acceptării faptului că 
deformarea timpului produsă prin hipnoză este o realitate. 

Potenţialul terapeutic al deformării timpului a fost demonstrat de 
Aaronson (1968), care a descoperit că, atunci când prezentul a fost 
extins, a rezultat o stare de euforie, iar o stare asemănătoare schizo- 
freniei „a urmat înlăturării percepţiei timpului prezent”. Toată această 
zonă pare promițătoare pentru a fi folosită în tacticile terapeutice, 
dar trebuie explorată mult mai mult în viitor. 


Hipnoza ca stare modificată 
şi relaţiile interpersonale 


Cu excepţia cazurilor de hipnoză spontană din viaţa de zi cu zi (vezi 
capitolul 3), considerăm heterohipnoza şi autohipnoza manifestate 
sub îndrumarea terapeutului ca fiind atât o stare de constien(á 
modificată, cât şi o relaţie interpersonală puternică. Atunci apare 
următoarea întrebare: cât din comportamentul participantului se 
datorează efectului transei şi cât aparţine interacțiunii dintre terapeut 
şi participant. Din fericire, când practicăm hipnoterapia suntem 
interesaţi de maximizarea tuturor factorilor care ar putea facilita 
tratamentul. Aşadar, prin intermediul acestei cărţi, de obicei folosim 
tehnici de inducţie hipnotică şi aprofundare care, în acelaşi timp, 
folosesc toate aspectele constructive posibile ale relaţiei interper- 
sonale care există în orice interacţiune bună terapeut-pacient. Ca 
terapeuti, suntem interesaţi de rezultatul pentru pacient şi nu de 
puritatea fiecărui factor responsabil. 

Rezumat 


Ín acest capitol am incercat sá descriem numeroasele tipuri diferite 
de fenomene care pot fi provocate sub hipnozá. Prin asta intelegem 
ce este posibil cu unii participanţi sau pacienţi, nu cá orice persoană 
este capabilá sá manifeste toate aceste fenomene. Fenomenele mai 
complexe par sá necesite o profunzime hipnoticá mai mare. Din pricina 
controverselor in domeniu, descoperirile fácute in urma cercetárilor 
trebuie evaluate ţinând cont de faptul cá terapeuţii prea entuziaşti îşi 
supraestimează reuşitele, iar experimentele mult prea critice pot pur 
şi simplu să fi eşuat în provocarea fenomenelor. Cu toate acestea, 
chiar şi cei mai critici şi mai riguroşi lucrători sunt, în general, de 
acord că, indiferent de ce este hipnoza, prin ea pot fi obţinute 
schimbări neobişnuite în comportament, percepţie, afect si cognitie. 


CAPITOLUL 3 


Teorii legate de hipnoză: descoperirile 
recente o pun într-o nouă lumină 


Vizitând Laboratorul Stanford de Cercetare a Hipnozei al lui 
Ernest (Jack) Hilgard, Milton Erickson a demonstrat clasica disociere 
hipnotică pe un student voluntar, foarte susceptibil la hipnoză. Erickson 
i-a cerut studentului, deja hipnotizat (de profesorul Hilgard), să-şi 
ridice braţul drept la nivelul umărului. Tinándu-i uşor mâna ridicată, 
Erickson i-a spus că îi coboară braţul drept. În timp ce dădea 
drumul mâinii încă ridicate, i-a atins uşor poala studentului pentru 
a-i arăta că mâna îi era aşezată acolo. Pentru a valida faptul că 
subiectul halucinează cá îşi ţine mâna dreaptă în poală, Erickson l-a 
încurajat să îşi pună braţul stâng pe genunchi, peste cel drept, şi să 
îl ţină acolo. Odată ce subiectul a făcut asta, Erickson, folosindu-si 
unghiile, i-a ciupit foarte puternic mâna ridicată. Apoi, nevăzând 
aparent nici un răspuns la ciupitura puternică, l-a întrebat imediat, 
cu calm, pe subiect dacă a simţit ceva. Fără să se fi menţionat 
anestezia sau vreo performanţă aşteptată, subiectul a spus relaxat că 
nu a simţit nimic. Chiar aşa, cum să fi simţit ceva pe mâna care se 
afla, din ce stia el, în altă parte? (E. Hilgard, comunicare personală 
cu Arreed Barabasz, 16 august 1991) 


Demonstrația fascinantă a disocierii produse prin hipnoză (circa 
1960) a fost repetată de Hilgard şi colegii săi cu zeci de studenţi care 
se aflau la un nivel ridicat pe Scala Stanford a Susceptibilitáfii la 
Hipnoză. Aceasta, în combinaţie cu alte exemple de disocieri datând 
încă de pe vremea lui Pierre Janet (1889), a servit ca bază pentru 
teoria neodisocierii privind hipnoza a lui E. Hilgard (1977). La 
Stanford, din anii '60 până în 1979, s-au făcut numeroase experimente 
bazate pe teoria lui Hilgard, ce foloseau hipnoza pentru alinarea 
durerii. Descoperirile sunt acum folosite pe scară largă în beneficiul 
pacienţilor nostri pentru tratarea afecţiunilor in care durerea este 

pronunţată, atunci când este preferată o alternativă la dependenţa de 
analgezicele chimice sau când hipnoza este folosită ca adjuvant, în 
combinaţie cu medicamentele analgezice (vom examina în detaliu 
teoria lui Hilgard mai târziu, în acest capitol). 

Teoriile sunt, prin natura lor, suprasimplificări. Într-un fel, cu 
cát o teorie este mai simplu de deslusit, cu atát ea va fi mai utilá (si 
poate mai probabil sá fie folositá) ca ghid in luarea unor decizii de 
către oamenii de ştiinţă, practicieni şi cercetători. Ambele grupuri 
pot utiliza o teorie deja exprimată pentru a-şi concepe planurile de 
tratament clinic sau experimentele şi pentru a le testa efectele. 
Psihoterapeutii sunt mai bine înzestrați pentru munca lor când îşi 
dau seama că intervenţiile clinice sunt, în fond, miniexperimente. 
Ca bază pentru intervenţie, o teorie este folositoare dacă prezice 
rezultatul cu o siguranţă rezonabilă. O teorie nu este neapărat 
adevărată sau falsă. Aşadar, utilitatea unei teorii depinde de faptul 
cá prezicerile ei sunt sau nu confirmate si de faptul că rezultatele 
tratamentelor pot sau nu să fie controlate atunci când ea este aplicată. 
Teoria care dă explicaţia cea mai succintă unui fenomen si care, de 
asemenea, poate fi aplicată în tratamente reale în folosul pacienţilor 
noştri devine astfel cel mai bun lucru pe care ştiinţa îl poate oferi 
practicii. 

Oricine este curios în legătură cu psihopatologia, psihoterapia, 
psihologia sau multe aspecte ale medicinei va considera irezistibil 
studiul teoriilor şi aplicaţiilor hipnozei. Comportamente ca analgezia, 
halucinaţiile controlate, regresia la o anumită vârstă, amnezia şi 
logica transei pot fi provocate prin hipnoză în mai puţin de o oră. 
Aşa cum explică Kihlstrom (1987, p. 1449), hipnoza poate produce 
„experienţe ce implică modificări ale percepţiei fenomenelor, memoriei 
şi acţiunilor”. La câte alte situaţii te poţi gândi în care toate aceste 
comportamente să fie obţinute de la cei care au capacitatea de a le 
crea? Prin urmare, nu e de mirare că au fost propuse mai multe 
teorii care să explice hipnoza. Majoritatea sunt doar descriptive ; 
unele se ocupă doar de un aspect al tehnicii. Câteva încearcă să 
justifice fenomenele hipnotice legându-le de alte concepte psihologice 
aflate deja în uz. Hipnoza, termen derivat din cuvântul grecesc 
hypnos, care înseamnă „a dormi”, este el însuşi o metaforă înşelătoare, 
dat fiind că s-a stabilit de mult, din punct de vedere ştiinţific, că 
hipnoza nu este echivalentă cu somnul de noapte, aşa cum este el 
definit de undele cerebrale EEG (analiză de Evans, 1979). Citând 

folosirea termenului hipnoză de către diferite grupuri şi diferiţi 
teoreticieni, William Coe (1992) a mers atât de departe încât să 
spună că hipnoza este imposibil de definit. Perry (1992) a subliniat 
incontestabil : „Indiferent dacă este adevărat sau nu, existenţa unor 
grupuri de interese concurente nu permite respingerea pe scară largă 
a termenului, aşa cum nici existenţa unor grupuri religioase concu- 
rente nu implică faptul că nu există religie”. Pe 7 august 2003, comitetul 
executiv al Diviziei 30 a APA a votat în unanimitate în favoarea noii 
definiţii a hipnozei (Green, Barabasz, Barrett şi Montgomery, 2005). 
Aceasta reflectă cercetări recente care au stimulat noi moduri de 
gândire în domeniul hipnozei. Am fost onorat (A.F.B.) să conduc 
comitetul de definire şi să fiu preşedintele diviziei. La momentul 
votului unanim, comitetul executiv cuprindea membri de frunte, cu 
poziţii teoretice divergente. 

Noii definiţii încă îi lipseşte o explicaţie a transei hipnotice care 
să fie satisfăcătoare pentru toţi profesioniştii serioşi din domeniu, 
dar această lacună nu neagă existenţa fenomenului. Încă nu avem o 
definiţie adecvată a personalităţii, în ciuda deceniilor în care „ne-am 
luat la trântă” cu conceptul. Cunoaşterea şi cercetările legate de 
somn şi vise au fost sporite prin descoperirea somnului REM (rapid 
eye movement) şi a etapelor EEG ale somnului, dar nici înaintea 
acestor progrese nu am negat realitatea somnului de noapte sau a 
viselor (E. Hilgard, 1992). Până la descoperirile recente ale semnelor 
psihologice ale hipnozei (vezi, de pildă, A. Barabasz, 2000, 2001b ; 
A. Barabasz et al., 1999; Kosslyn, Thomas, Constantini-Ferrando, 
Alpert si Spiegel, 2000 ; Rainville, Honfbauer et a/., 1999), studiul 
hipnozei se asemána in mare parte cu studiul somnului fácut cu ani 
in urmá. Asa cá de ce trebuie sá existe atáta grijá pentru o explicatie 
precisá a fenomenului de transá si atáta cáutare a certitudinii absolute 
în privinţa a ceea ce studiem? 

Asteptarea unor informaţii complete te face să fii ţinut pe loc de 
incertitudine. Într-un episod din Star Trek, căpitanul Kirk îşi pierde, 
din anumite motive, „comunicatorul”, eşuând astfel pe o planetă 
străină şi fără posibilitatea de a se întoarce pe nava Entreprise. 
Aceasta este atunci atacată de (aţi ghicit) klingonieni. Spock preia 
comanda - obţine informaţii despre locul unde se află inamicul, dar 
este incapabil să acţioneze, pentru că datele sunt incomplete. Timpul 
de acţiune este pe sfârşite. Atunci, căpitanul Kirk se întoarce şi, 
bineînţeles, salvează situaţia pentru că el poate acţiona şi fără a avea 

toate datele. Scenaristul acestui episod i-a înţeles greşit atât pe 
Spock, cât şi raţiunea. Cu siguranţă Spock, fiinţă raţională supremă, 
nu ar fi rămas pe loc, ci ar fi acţionat, pe baza informaţiilor 
incomplete pe care le avea la dispoziţie, în direcţia cu cea mai mare 
probabilitate de a aduce un beneficiu navei Entreprise şi echipajului. 
Dacă certitudinea absolută ar fi fost esenţială în luarea unei decizii 
(tragerea unei concluzii, crearea unui plan de tratament), fiinţele 
raţionale ar fi putut lua foarte puţine decizii. Aşa cum se întâmplă cu 
cele mai multe hotărâri, trebuie aleasă o singură poziţie teoretică ce 
explică hipnoza dintre cele care sunt disponibile la un moment dat. 
Decizia se bazează pe informaţiile incomplete existente, fără să se 
ştie cu absolută certitudine dacă ea este corectă. 

Conceptualizările alternative au dus la un conflict între cei 
care adoptă perspectiva general acceptată (pentru o recenzie, vezi 
E. Hilgard, 1992) asupra hipnozei şi cei care adoptă un punct de 
vedere opus. La o primă vedere, hipnoza este considerată o stare 
psihologică distinctă, caracterizată de atenţia concentrată care îi 
permite cuiva să disocieze percepții şi senzaţii, să ţină seama cu 
intensitate şi precizie de gânduri şi evenimente şi să pună laolaltă 
resurse înnăscute în feluri neobişnuite (A. Barabasz, 2000, 2001b ; 
Barabasz şi Barabasz, 2002 ; Barabasz şi Lonsdale, 1983 ; A. Barabasz 
et al., 1999; Fromm, 1992; E. Hilgard, 1965, 1977; Hilgard şi 
Hilgard, 1975 ; Kihlstrom, 1987, 1997; D. Spiegel, 1991b ; Spiegel 
şi Barabasz, 1987, 1988; Spiegel si Spiegel, 2004; Watkins si 
Johnson, 1982; Watkins şi Watkins, 1979-1980). Cei care acceptă 
conceptualizarea hipnozei ca stare pot sau nu sá fie de acord cu 
»transa hipnoticá", dar recunosc cá fenomenele hipnotice majore au 
fost dovedite indeajuns de bine, prin controale experimentale si 
practici clinice, pentru a furniza cái de investigatie in psihologie si 
medicină. Conceptualizarea ca stare explică (poate incomplet) utilitatea 
demonstratá a hipnozei in diverse practici psihologice si medicale. 
Cei cu orientári psihodinamice acceptá hipnoza drept o stare de 
consgtientá modificată. Erika Fromm (comunicare personală cu 
E.R. Hilgard, 23 ianuarie 1991) a considerat hipnoza o stare de con- 
Stientá modificatá, in care oamenii intrá dacá au talentul sá o facá: 
ei experimenteazá o receptivitate si o activitate crescutá a eului, modi- 
ficári ale atenţiei, mai multe procese primare de gândire, mai multă 
imaginaţie, fenomene de disociere, regresie în slujba eului şi o 
estompare a orientării generale în realitate. Fromm a privit hipnoza 

ca pe o stare de constientá modificată în care elementele reprimate 
revin mai uşor. 

Sigmund Freud (vezi J. Watkins, 1987) a fost intrigat de hipnoză 
pe când observa modul in care Breuer folosea abreacţiile hipnotice 
în tratarea isteriei. Perioada în care Freud a folosit această metodă a 
avut loc înainte ca el să-şi dezvolte înţelegerea proceselor dinamice 
implicate în relaţiile interpersonale. Hipnoza era un procedeu pe 
care nu îl pricepea (tehnicile lui de inducţie erau nepotrivite) şi pe 
care nu îl stăpânea. S-a confruntat cu reacţii din partea pacienţilor 
săi pe care, atunci, nu a putut să le gestioneze. A renunţat la folosirea 
ci. Dar Freud a făcut eforturi pentru a înţelege fenomenul. Se pare 
că el a legat hipnoza de isterie, aşa cum au făcut Jean-Martin Charcot 
şi Janet. Astfel a ajuns la concluzia că evocarea stării hipnotice 
facilitează descoperirea aspectelor dureroase ale caracterului repri- 
mat ce se află în spatele fenomenelor isterice. Această concepţie 
despre hipnoză, răspândită prima dată de Freud şi accentuată mai 
târziu de Anna Freud (1946), a contribuit foarte mult la îndepărtarea 
psihanaliştilor de folosirea ei. Sigmund Freud (1938, p. 27) relata: 


„„. într-un experiment, care mi-a arătat în cea mai rece lumină ceea ce 
suspectam de mult. Dintre cei mai ascultători pacienţi ai mei, o persoană 
în cazul căreia hipnotismul mi-a permis să aduc la lumină cele mai 
minunate rezultate şi împreună cu care eram implicat în alinarea sufe- 
rintei sale urmărind originea crizelor ei de durere s-a trezit la un moment 
dat şi şi-a pus braţele în jurul gâtului meu. Intrarea neaşteptată a 
unui servitor ne-a scutit de discuţie. De atunci înainte a existat o 
înţelegere tacită între noi că tratamentul hipnotic trebuie întrerupt. 


Freud a presupus că hipnoza anulează eul şi astfel este imposibilă 
descoperirea întregului material inconştient în timpul folosirii ei. 
Această concepţie a progresului pe cale să se petreacă s-a dovedit a 
fi o greşeală (Gill şi Brenman, 1959) şi nu mai este luată în consi- 
derare de către acei analişti care au cunoştinţe şi experienţă în 
domeniul hipnozei. Totuşi, noţiunea era foarte apropiată de teoriile 
care privesc transa hipnotică, cel puţin parţial, ca pe o relaţie specială 
de transfer afectiv. De fapt, Sigmund Freud (1922) a afirmat: „De 
la a fi îndrăgostit la hipnoză, evident, nu este decât un mic pas”. 

Hipnoza ca relație interpersonalà 


Ferenczi (1926) a descris cu precizie hipnoza ca o formă de transfer 
afectiv, zugrăvind-o ca pe o relaţie părinte-copil. A continuat delimitând 
două tipuri de hipnoză pe care le-a numit „hipnoza-tată” şi „hipnoza- 
-mamă”. Prima exemplifică acel tip de relaţie manifestată în timpul 
hipnozei autoritare, în care terapeutul îşi domină participantul. 
Aceasta făcea referire la familia germană, tipică la acea vreme, în 
care tatăl îşi exercita puterea dominantă asupra nevestei şi a copiilor. 
A doua hipnoză era o formă clasică, folosită în tratamentul clinic, în 
care medicul păstrează o atitudine mai blândă şi mai convingătoare, 
folosind o voce dulce pentru a-l „adormi” pe participant în starea de 
transă şi în care sugestiile terapeutice sunt transmise într-o manieră 
diplomatică - aşa cum se spunea despre mamele victoriene că 
procedează cu copiii lor. Văzută din acest punct de vedere, hipnoza 
devine o stare sau o relaţie specială, care uşurează obţinerea unui 
răspuns la sugestiile hipnotice. Poate că această conceptualizare a 
hipnozei-mamă a fost prima recunoaştere a faptului că transa hipnotică 
poate fi folosită în tratament fără a fi nevoie de un ritual formal de 
inducţie. 

J. Watkins (1954) a încercat la un moment dat să echivaleze 
starea de transă cu transferul afectiv, dar mai târziu (1963) a modi- 
ficat această afirmaţie şi a susţinut mai degrabă că hipnoza este mai 
mult decât un transfer afectiv. El a lămurit fenomenul explicând cá 
nevoile de transfer afectiv ale persoanei hipnotizate şi motivațiile de 
contratransfer afectiv ale terapeutului determină dacă starea hipnotică 
poate fi indusă uşor, cu dificultate sau deloc şi dacă starea este 
superficială sau profundă. 

Kline (1958) a recunoscut şi el interdependenţa dintre starea 
hipnotică şi calitatea şi intensitatea relaţiei interpersonale dintre 
terapeut şi participant. Astfel, el a tras concluzia că nu există o 
constantá a relaţiei hipnotice în sine, dar există o constantá a stării 
de transă hipnotică. Starea de transă a fost privită ca o reorientare de 
bază, fundamentală, a relaţiilor perceptuale şi obiective. Kline a scos 
la lumină argumentul conform căruia hipnoza nu este un „ceva” sau 
un „ori-ori” unitar. Ea are, din punct de vedere cantitativ, diferite 
grade şi profunzimi, iar din punct de vedere calitativ ia diverse 
forme ce depind de natura relaţiei unice dintre cele două părţi 

maintea inducției, in timpul inducției şi in timpul intervențiilor 
terapeutice nonhipnotice. Din asta putem trage concluzia că starea 
de hipnoză indusă participantului A de terapeutul B nu este aceeaşi 
cu cea indusă aceleiaşi persoane de către terapeutul C, că nu este 
aceeaşi pentru participanţii A şi D, atunci când amândurora le este 
indusă de terapeutul B într-un moment sau altul. În fiecare dintre 
aceste cazuri diferenţele sunt de natură cantitativă şi calitativă. 
Aşadar, starea hipnotică nu ar trebui privită pur şi simplu ca o stare 
unitară, fără a se lua în considerare relaţia în cadrul căreia ea apare. 

Raportarea potrivită, tipul special de relaţie, explică faptul că 
multe persoane pot deveni mai hipnotizabile după ce se cunosc mai 
bine cu terapeutul, în vreme ce, cu alte ocazii, e posibil să le răspundă 
străinilor asupra cărora pot proiecta sentimente nerealiste de transfer 
afectiv. De asemenea, explică observaţia făcută de practicieni cu 
experientá conform căreia multe studii care indică rezultate negative 
în ceea ce priveşte hipnoza sunt deseori conduse de cercetători 
insensibili care ştiu mai multe despre încâlcelile planurilor experi- 
mentale decât despre relaţiile interpersonale subtile pe care le implică 
lucrul cu hipnoza. Aşa cum a menţionat J. Watkins (1987), aceşti 
cxperimentatori interpretează fără pricepere nişte instrucţiuni stan- 
dardizate, asigură, poate, un anumit grad de relaxare şi apoi trag 
concluzia că fenomenele hipnotice nu sunt „reale”, ci doar un joc 
de rol. Este mult mai probabil ca aceşti oameni să nu fi avut niciodată 
succes în activarea unei stări hipnotice autentice. Descoperiri 
recente susţin această ipoteză (Barabasz et al., 2003; Barabasz si 
Christensen, 2006). 

Invitatia la convenţia anuală a Asociaţiei Americane de Psihologie 
adresată lui A. Barabasz şi Barabasz (2002) cita numeroase studii 
venite din partea adepților teoriei sociocognitive în care s-a folosit 
doar o inducţie superficială, după care nu s-au făcut nici un fel de 
încercări pentru a asigura vreo profunzime a hipnozei înainte de a-i 
expune pe participanţi la sugestii-test exigente, care, conform aştep- 
tărilor experimentatorului adept al teoriei sociocognitive, erau sortite 
eşecului. 

Credem că datele recente demonstrează că starea hipnotică poate 
fi explicată ca fiind, în esenţă, o stare pur psihologică cu corelative 
neurale replicabile. Adevărul e că schimbările senzoriale pe care le 
trăieşte persoana aflată sub hipnoză sunt însoţite de modificarea 
funcţiilor cerebrale legate de sarcinile de îndeplinit, chiar dacă o 

regiune a creierului ce are legătură cu hipnoza este activată sau nu. 
De asemenea, considerăm că aplicaţiile clinice ale hipnozei sunt 
incomplete dacă nu ne străduim să recunoaştem şi că factorul uman 
interpersonal este întotdeauna o parte esenţială. 


Starea de hipnoză ca regresie în slujba eului 


Celebri: analişti de la clinica Menninger Gill şi Brenman (1959) au 
teoretizat starea de hipnozá ca fiind un tip de regresie temporará si 
nonmalignă. Au caracterizat-o ca „regresie în slujba eului”. Aceasta 
a fost pusă în contrast cu „regresia propriu-zisă”. În esenţă, ideea 
este că eul demarează procese primare în slujba sa pentru a le folosi 
la îndeplinirea scopurilor imediate. Desigur, procesele primare sunt 
primitive atât din punct de vedere cognitiv, cât şi comportamental, 
caracteristice experienţei unui copil mic. Operând în zona proceselor 
primare, ideile sunt pur şi simplu acceptate ca atare şi nu trebuie 
integrate într-o matrice mai largă a intelesurilor. În clasica teorie 
psihanalitică, procesele primare caracterizează „sinele”, unde două 
concepte opuse pot exista fără a se întâlni şi fără a se lupta pentru o 
rezolvare. Aşa cum a reteoretizat Orne (1979) în conceptul său de 
hipnoză ca „logică a transei”, procesele primare de gândire nu 
urmează principiile logicii aristoteliene. Psihopatul care pune laolaltă 
un dop de chiuvetă şi o ţigară în cadrul unui test de grupare a 
obiectelor, nu pentru că amândouă sunt rotunde, ci pentru că odată 
a văzut un om care „fuma în timp ce repara o chiuvetă”, funcţionează 
la nivelul logicii principiilor primare. Lucrul la nivelul proceselor 
primare nu va rezolva ecuaţii matematice, dar poate fi o uşă deschisă 
spre creativitate. Când regresia are loc în slujba eului, este posibil 
ca eul puternic să îşi abandoneze nevoia de integrare completă şi să se 
„bucure” pur şi simplu de joaca de copii a regresiei la procesele 
primare. 

Conceptul de hipnoză ca stare de constientá modificată a fost 
privit de Gill şi Brenman ca o stare de funcţionare modificată a 
eului, care a fost provocată de transferul afectiv ; asta însemnând 
capacitatea persoanei hipnotizate de a regresa la o stare mai pasivă 
şi mai copilărească, în care relaţia cu terapeutul schimbă natura 
funcţionării participantului, astfel încât aceasta să cuprindă un grad 

mai mare de gândire şi comportament la nivelul proceselor primare. 
Totuşi, această schimbare, spre deosebire de cea a psihopatului, este 
temporară şi poate fi inversată la dorinţa eului participantului, fiind 
astfel de natură voluntară. Michael Nash (1992), editor al International 
Journal of Clinical and Experimental Hypnosis din 1998 până în 2002, 
a adus destule lămuriri în legătură cu asemănările şi diferenţele 
dintre hipnoză, psihopatologie şi regresia psihologică. Cei care 
doresc să studieze mai amănunţit acest aspect sunt îndrumați spre 
capitolul lui Nash din 1992, în care el examinează critic în ce 
privinţă există şi în ce privinţă nu există un proces comun aflat în 
spatele hipnozei si psihopatologiei. El a cercetat regresia temporală, 
regresia topografică şi hipnoza ca diviziune a constientei. În 1959, 
Gill şi Brenman au caracterizat regresia în slujba eului ca fiind: 
a) mai probabil să se petreacă pe măsură ce eul devine mai adaptabil 
şi mai puţin probabil să se petreacă pe măsură ce eul devine mai 
puţin adaptabil ; b) marcată de un început şi un sfârşit care pot fi 
definite; c) reversibilă, cu o reinstalare rapidă şi completă a 
organizării normale a psihicului; d) posibil să fie încheiată, în 
condiţii de urgenţă, de către participant, fără ajutor; e) posibilă 
doar când participantul consideră circumstanţele ca fiind sigure ; 
f) cerută de bună voie de participant şi în opoziţie cu „regresia 
propriu-zisă”, care este o regresie activă, nu una pasivă. 

Noţiunea de reversibilitate cu reinstalarea totală a organizării 
neuronale normale a fost singura supusă rigorilor experimentelor 
ştiinţifice de control. Pe baza teoretizării făcute de Gill şi Brenman, 
Reyher (1964) a gândit că hipnoza şi restricţiile senzoriale sunt 
manifestări ale ascensiunii nivelelor mai scăzute de integrare neuronală 
în organizarea funcţiilor cerebrale şi a reglărilor comportamentale. 
Condiţiile care restricţionează sau omogenizează intrările senzoriale 
previn comportamentul adaptativ cu integrare neuronală adaptativă. 
Regresia la procesele primare implică înlocuirea integrării neuronale 
complet adaptate cu un nivel al integrării mai vechi şi mai scăzut din 
punct de vedere filogenetic. Îndepărtarea de stimulii înconjurători 
restricţionaţi ar trebui atunci să reactiveze un grad mai înalt de 
integrare neuronală. 

Oamenii izolaţi de iarnă în Antarctica deveneau semnificativ mai 
hipnotizabili (A. Barabasz, 1979, 1980c). În urma acestor descoperiri 
făcute în condiţii de teren, cu o măsurare brută a hipnotizabilităţii, 

a fost plănuit un experiment de laborator controlat (A. Barabasz, 1982) 
pentru a testa în mod direct teoria lui Reyher. Cu aceşti subiecţi au 
fost folosite procedurile restrictionárii stimulării ambientale (restricted 
environmental stimulation - REST). Scala Stanford a Suscepti- 
bilitájii la Hipnoza Clinică : Adult (Morgan si Hilgard, 1978-1979) 
a fost modificatá pentru a include sugestia posthipnoticá a unei 
reactii analgezice, apoi s-a folosit socul ferodic pentru a determina 
pragul durerii si nivelele de tolerantá inaintea REST, imediat dupá 
REST, inaintea inláturárii din mediul REST si 10-14 zile mai tárziu. 
Pentru a masca tinta hipnotică a studiului şi pentru a obţine informaţii 
fiziologice - de exemplu, conductibilitatea pielii -, cercetătorii au 
colectat date privind temperatura periferică, cea interioară şi tempera- 
tura camerei pe durata a 6 ore de REST. Cercetătorii au folosit un 
grup de control pentru a evalua efectele hipnozei repetate asupra 
gradului de hipnotizabilitate şi orice efecte potenţiale ale influenţei 
sociale şi ale contextului experimentului. 

Analiza multivariată a variaţiei rezultatelor a arătat că gradele de 
hipnotizabilitate şi toleranța la durere au crescut semnificativ doar 
în cazul participanţilor expuşi la REST, imediat după REST şi 
10-14 zile mai târziu. Mentinerea hipnotizabilitátii si tolerantei la 
durere la un nivel crescut pe durata urmăririi nu a reuşit să susţină 
teoria lui Reyher (1964) despre funcţia cerebrală şi această trăsătură 
unică a conceptului de regresie în slujba eului. Descoperirile făcute 
în urma cercetărilor calitative şi independente efectuate postexpe- 
riment au fost relevante. Se pare cá restricţia senzorială a forţat 
organismul să se concentreze, poate aşa cum rareori o făcuse până 
atunci, asupra activităţii imaginare generate intern. Această manevră 
defensivă poate fi conceptualizată mai bine ca o reacţie disociativă, 
care serveşte la menţinerea integrării neuronale în organizarea 
funcţiilor cerebrale. 

J. Hilgard (1974, 1979) a considerat implicarea imaginativá si 
disciplina strictă din copilărie corelate în sens pozitiv cu suscepti- 
bilitatea ridicată la hipnoză, fapt ce nu poate fi explicat prin comporta- 
mentul de conformare. Se pare că un copil învaţă să micşoreze 
eficienţa pedepsei prin implicarea imaginativă a disocierii exersate. 
Poate că în studiul lui A. Barabasz (1982) şi în replica acestuia 
(M. Barabasz, Barabasz, Darakjy-Jaeger şi Warner, 2001) partici- 
pantii au învăţat să dezvolte implicári imaginative in REST, ca 

metodá de a face fatá stimulilor externi redugi. Conform desco- 
peririlor făcute de J. Hilgard, aceste abilităţi, odată căpătate, pot 
justifica gradele mai mari de hipnotizabilitate găsite după REST şi 
menţinerea în timp a acestei capacităţi. Datele par să fie explicate 
mai concludent de teoria neodisocierii privind hipnoza a lui 
E. Hilgard (1977) decât de regresia în slujba eului. Totuşi, este 
important să remarcăm că acele experimente au dezaprobat doar un 
aspect al teoretizării făcute de Gill şi Brenman asupra hipnozei ca 
regresie în slujba eului. În orice caz, ambele justificări teoretice 
sunt conforme cu conceptualizarea hipnozei ca stare, în opoziţie cu 
explicaţia privind influenţa socială şi jocul de rol. 


Conceptul lui Meares despre regresia în hipnoză 


Meares (1961) privea şi el hipnoza ca pe o regresie, dar, spre 
deosebire de punctul de vedere al lui Gill şi Brenman, el nu se 
concentra pe comportamentul regresat, ci mai degrabă pe funcţiile 
mentale regresate, aşa cum sunt ele incluse în conceptele lui Reyher 
(1964) şi la care fac referire, parţial, câteva dintre experimentele 
noastre de laborator controlate (A. Barabasz, 1982; A. Barabasz 
et al., 2003). Meares privea persoana hipnotizată, în special pe cea 
profund hipnotizată, ca pe cineva care gândeşte şi funcţionează la un 
nivel primitiv, foarte asemănător celui care trebuie să îi fi caracterizat 
pe oameni în timpul dezvoltării lor filogenetice de la animal la omul 
primitiv. Meares susţinea că în această etapă timpurie procesul de 
hipnoză trebuie să fi determinat, într-un fel, acceptarea ideilor, 
aşadar funcţionarea intelectuală era la un nivel arhaic. Gândirea 
logică a omului s-a dezvoltat mai târziu. Meares a explicat că tocmai 
această gândire logică este dată la o parte în timpul regresiei în stare 
hipnotică. J. Watkins (1987) a explicat că această regresie atavică se 
aseamănă îndeaproape cu „reducerea spiritului critic” a lui Kline 
(1966) ca o trăsătură principală a hipnozei. 

Hipnoza ca modificare a supraeului 
sau reparenting 


În teoria lor despre hipnoză, Kubie si Margolin (1947) au scos în 
evidenţă mecanismul de identificare. Starea de hipnoză şi inducția 
hipnotică sunt atent diferenţiate. Ei subliniază faptul că inducția 
implică o eliminare graduală a relaţiilor senzorimotorii pe măsură ce 
stimulii ambientali sunt restricţionaţi. Se consideră că starea hipnotică 
se dezvoltă din ignorarea tuturor canalelor de comunicare cu lumea 
exterioară, cu excepţia unuia: cel cu terapeutul. Prin monotonie şi 
imobilizare (fixarea ochilor etc.), participantului îi este distrasă 
atenţia de la toţi stimulii exteroceptivi, cu excepţia celor prezentaţi 
de terapeut. Odată ce starea hipnotică este complet instalată la 
participant, eul acestuia se extinde încă o dată pentru a contacta 
lumea exterioară. Totuşi, de această dată „eul propriu” se schimbă 
prin încorporarea terapeutului. Imaginea (vocea, comportamentul etc.) 
acestuia fuzionează cu imaginile deja încorporate ale părinţilor, ceea 
ce permite înlocuirea sau modificarea supraeului. Vocea terapeutului 
este ca vocea „părintelui interior” şi este ascultată ca atare. Se 
consideră că atunci hipnoza devine o reproducere experienţială a 
procesului natural de dezvoltare pe care îl reprezintă relaţia timpurie 
părinte-copil. Kubie şi Margolin au evidenţiat faptul că hipnoza 
poate fi necesară, poate chiar esenţială, în orice psihoterapie care îşi 
propune să înlocuiască autoritatea primelor figuri critice ale supraeului 
cu o formă de reparenting mai binevoitoare. 

La fel ca în cercetările lui Brenman şi Gill, munca lui Kubie şi a 
lui Margolin include, predominant, ideea de regresie. Cu toate 
acestea, spre deosebire de Brenman şi Gill, care au privit-o ca pe o 
regresie la un stadiu primar de gândire şi comportament, Kubie şi 
Margolin o percep ca regresie la prima relaţie părinte-copil. Pentru că 
Margolin şi Kubie includ identificarea participantului cu terapeutul, 
asta justifică faptul că participantul percepe şi îndeplineşte sugestiile 
terapeutului ca şi cum acesta ar fi ego-sintonic - adică provenind din 
sinele participantului. 


* jn traducere aproximativă: „a fi crescut din nou". Terapie menită să 
reorienteze spre un comportament şi O gândire mai sănătoasă problemele 
psihologice despre care se crede că îşi au originea în copilărie, fiind 
provocate de traume, abuzuri sau neglijente (n.t.). 

Catexii obiectuale: hipnoza ca modalitate 
de manipulare a eului 


Paul Federn (1952), un asociat apropiat al lui Freud, a formulat o 
teorie a structurii personalităţii care nu a fost niciodată pe deplin 
înţeleasă de către psihanalişti sau alţi psihologi, parţial poate şi din 
cauza dificultății sale în a-şi exprima punctele de vedere. Deşi teoriile 
lui Federn nu se referă în mod specific la hipnoză, ci mai degrabă la 
structura şi funcţionarea generală a eului, ele par să fie deosebit de 
relevante. El a susţinut că esenţa sinelui este o energie pe care a 
numit-o „ego-catexie”. Orice proces fiziologic sau mental învestit 
cu această energie este perceput ca fiind „eu”. Prin urmare, mâna 
„mea” este percepută ca o parte din mine, pentru cá ea contine 
ego-catexie. Acelaşi lucru e valabil si pentru gândul ,, meu". Această 
energie a eului este „sinele” şi este diferențiată de catexia „obiectuală”, 
un tip de energie a nonsinelui care poate activa şi ea diverse procese 
psihologice şi fiziologice. Dacă braţul meu este învestit doar cu 
catexie obiectuală, îl percep ca nefiind parte din mine, ca şi cum ar 
fi o simplă scândură ataşată de umărul meu sau aşa cum l-aş percepe 
dacă ar fi anesteziat hipnotic şi imobilizat. Nu simte nimic şi pare să 
fie detaşat de eul trupului. Braţul meu nu mai este „eu”, ci devine „el”. 

Conform teoriei lui Federn, „eu” sau „el” depind de faptul că un 
element (fie el fizic sau mental) este sau nu „cathectat” cu energia 
eului sau cu energie obiectuală. Astfel, o idee care trece din reprimare 
în eu fără a fi învestită cu energia eului este percepută ca un obiect, 
ca nefiind „eu”. În cazul schizofrenicilor, o astfel de idee (de exemplu, 
gândul la mama moartă) trece în constientá fără a fi învestită cu 
ego-catexie. Prin urmare, este percepută ca o halucinație, ca şi cum 
ar fi provenit dintr-un obiect din afara sinelui. Schizofrenicul o percepe 
ca şi cum ar fi „vederea” mamei lui moarte, nu „gândul” la ea. 

Federn nu a scris mult despre hipnoză per se. Cu toate acestea, 
atunci când, prin intermediul hipnozei, rezolvăm amnezia, initiern 
sau mişcăm un membru paralizat, înlăturăm o reprimare sau îi 
inculcăm participantului sugestii pe care le pune în practică la fel ca 
pe propriile gânduri, cu siguranţă manipulăm energiile obiectuale şi 
ale eului, aşa cum au fost ele definite de Federn. Din perspectiva sa 
asupra psihologiei eului, hipnoza devine o modalitate de manipulare 
a catexiei, o cale de a inversa subiectul şi obiectul fie în părţi ale 
corpului, fie în idei şi percepții. 

Federn a descris în continuare structura eului emițând ipoteza cá 
acesta este împărţit, în mod normal, în două stări. Fiecare stare a 
eului reprezintă un întreg format din comportamente şi trăiri ale 
sinelui legate între ele printr-un principiu comun şi separate printr-un 
hotar de alte stări care au fost reunite de alţi factori. A tfel, Starea 
Eului A poate reprezenta toate acele comportamente şi experienţe 
unite de factorul comun de a se fi petrecut când participantul era în 
clasa I. Starea Eului B poate reprezenta un set similar de elemente 
care sunt incluse în noţiunea de relaţie cu figurile parentale. Starea 
eului poate fi mare sau mică. Un alt fel de a ne gândi la starea eului 
poate fi similar cu structura Statelor Unite, care includ state, ţinuturi, 
oraşe, districte şcolare şi păduri naţionale, fiecare organizat în jurul 
unui concept central ce include o serie de obiective legate între ele 
printr-o jurisdicție comună si separate de alte state printr-o graniţă. 

J. Watkins (1978) a modificat şi extins conceptele lui Federn 
pentru a furniza analiza raţională a unei metode de psihoterapie, 
care poate fi hipnotică sau nonhipnoticá. El a considerat că structura 
unei personalităţi normale este organizată în două stări ale eului din 
pricina economiei jurisdicției, întocmai aşa cum este lăsată în seama 
autorităţii federale interacţiunea întregii naţiuni cu alte ţări, în timp 
ce responsabilitátile specifice le revin autorităţilor locale. În cadrul 
personalităţii, la un anumit moment, o stare are de obicei rol „executiv”. 
Este constituită de „sine” în „prezent”. Include acele comportamente 
şi trăiri care sunt active acum şi care sunt resimţite şi puse in 
practică. În acest moment, starea executivă este cel mai puternic 
energizată cu ego-catexie. Alte stări, separate printr-o graniţă de 
starea executivă, sunt, pentru moment, relativ imobilizate. Impactul 
lor asupra individului este „inconştient”. De exemplu, când oamenii 
se află la o petrecere, o stare este executivă şi un set de comporta- 
mente şi trăiri este operativ. Când sunt la muncă a doua zi, starea de 
petrecere încetează să mai fie executivă şi este înlocuită de o alta. 
Individul se comportă şi se simte diferit. Tot aşa, o persoană hipno- 
tizată se află într-o stare diferită, deci este activat un alt set de compor- 
tamente şi trăiri. Hipnoza, prin capacitatea sa de a manipula catexia, 
poate dezactiva o stare prezentă şi o poate face pe alta activă, la fel 
cum în cazul regresiei la o anumită vârstă participanţilor li se induce 
retrăirea vechilor experienţe şi reprimarea conştienţei asupra prezentului. 

Granițele între stările eului variază ca grad de permeabilitate de 
la o persoană la alta şi, probabil, în cazul aceluiaşi individ, de la o 

perioadă la alta. La un capăt al şirului există o comunicare aproape 
completă între elementele diferitelor stări. Granițele sunt permeabile, 
iar jurisdicţia federală asupra întregii persoane o fac să fie puternic 
integrată. La celălalt capăt se află personalităţile cu adevărat multiple 
(tulburările de identitate disociată) în cazul cărora hotarele între 
stările respective sunt atât de rigide şi impermeabile, încât „Mary” 
nu ştie absolut nimic despre existenţa lui „Joan”, iar când unul este 
executiv, este amnezic cu privire la perioada în care celălalt era activ. 
Majoritatea oamenilor se află undeva la mijloc. Există şi o disociere 
parţială şi există multe personalităţi multiple latente. O astfel de stare 
a eului, sau personalitate multiplă neexprimată, poate explica 
„observatorul ascuns” al lui Hilgard. Hilgard şi Hilgard (1975) scriu : 
„Nu înseamnă că există un fel de personalitate secundară cu o viaţă 
proprie - un soi de omulet pándind în umbra persoanei conştiente”. 
Observatorul ascuns este doar o etichetă convenabilă pentru sursa 
informaţiilor obţinute prin intermediul experimentelor de scriere şi 
vorbire automată. Se pare că nu au încercat să excludă posibilitatea 
ca acest observator ascuns să fie o stare a eului sau o personalitate 
multiplă latentă. 

Watkins şi Watkins (1979-1980) au extins cercetarea lui Hilgard 
la câţiva observatori ascunşi, localizati în interiorul unui participant 
foarte susceptibil la hipnoză, prin răspunsuri la întrebări cum ar fi 
„Care este numele tău ?”, „De unde vii?", „De când te afli in 
această persoană ?”, ,, În ce circumstanţe te-ai născut? ", „Care este 
rolul tău în interiorul lui George ? ” şi aşa mai departe. Au descoperit 
că aceste entităţi se descriau ca având identitate, conţinut şi funcţii 
specifice în economia psihicului întregului individ şi, de multe ori, 
îşi puteau indica originile - uneori legate de evenimente traumatice. 
Cu alte cuvinte, acționau ca „personalităţi multiple ascunse”. 
O explorare ulterioară a fenomenelor legate de observatorul ascuns 
ar putea avea implicaţii semnificative în teoria personalităţii. 

Teoriile stărilor eului ale lui Federn par să meargă în paralel şi se 
aseamănă cu genul de descoperiri raportate de Hilgard, exceptând 
faptul că ele sunt exprimate într-o terminologie mai degrabă psih- 
analitică decât comportamentală. Dacă este adevărat, atunci sistemele 
de control cognitiv şi stările eului sunt pur şi simplu două nume 
pentru aceleaşi fenomene, adică părţi disociate ale eului. Dacă 
hipnoza este considerată o modalitate de manipulare a catexiilor, 
atunci ea are capacitatea de a schimba subiectul în obiect, şi invers ; 

asta înseamnă că poate fi folosită pentru a schimba o parte sau mai 
multe din „eu” într-un ,el", şi înapoi. Psihanaliştii au folosit termenul 
introiecţie pentru a reprezenta internalizarea unui obiect. Totuşi, 
odată internalizat, îl tratează ca şi cum ar fi parte a sinelui. Kubie şi 
Margolin fac asta când vorbesc despre „încorporarea” terapeutului 
în eul participantului. 

A existat destulă confuzie în multe scrieri despre psihanaliză din 
pricina nereuşitei de a face distincţia între subiect şi obiect. Un 
„introiect” poate fi comparat cu o bucată de mâncare nedigerată din 
stomac, internalizată ca obiect. Se află în interiorul persoanei, dar 
nu este o parte a ei. Odată ce mâncarea a fost metabolizată, asimilată 
şi încorporată în structura protoplasmică a individului, ea nu mai 
este un obiect, ci o adevărată pare din „eu”. Acest proces este analog 
identificării prin care un obiect mental este încorporat în sine. Federn 
face clar distincţia între subiect şi obiect prin faptul că un obiect 
mental este activat doar de catexia obiectualá. Atunci când acesta 
este înlocuit de energia sinelui sau a eului, „obiectul” de mai înainte 
devine acum „subiect”. Identificarea a avut loc. 

Folosirea termenului identificare reprezintă un proces, iar entitatea 
creată de acel proces este confuză. Pentru că nu există nici un 
substantiv care să reprezinte entitatea creată de procesul de identi- 
ficare, aşa cum introiect este entitatea creată de procesul de introiectie, 
Watkins si Watkins (1981) au propus termenul identofact. Prin 
intermediul identificárii (investirea unui obiect internalizat cu ego- 
-catexie), obiectul a fost schimbat in subiect si acum este denumit 
identofact. Această distincţie este importantă pentru înţelegerea 
diverselor manipulări hipnotice. Hipnoza ne face să putem schimba 
un introiect într-un identofact, şi invers. Kubie şi Margolin au vorbit 
despre încorporarea terapeutului în eul participantului, astfel încât 
vocea acestuia să devină gândul participantului şi să fie percepută ca 
atare. Asta înseamnă cá o introiectie iniţială este urmată, în timpul 
procesului de inducţie, de o schimbare a acelui introiect într-un 
identofact prin învestirea lui cu energia eului sau a sinelui. Acest 
lucru este obţinut prin atenţie modificată, concentrare şi direcționarea 
energiilor eului în cadrul relaţiei hipnotice. 

Watkins şi Watkins (1997) au creat o abordare terapeutică pe care 
au numit-o „terapia stărilor eului”, bazată pe ideea că anxietatea 
este cauzată de conflictul dintre două stări diferite ale eului. Atât cu 
ajutorul hipnozei, cât şi fără, ei activează, pe rând, diferitele stări 

componente ale conflictului (le fac sá fie executive), stabilesc rolul 
pe care fiecare îl are in ,, familia" stărilor eului şi încearcă să rezolve 
conflictul. Terapia stărilor eului implică aplicarea tehnicilor din 
terapiile de grup şi familiale în tratarea conflictului din interiorul 
„familiei stărilor eului” care constituie o singură persoană. 


Logica transei ca esenţă a hipnozei 


Orne (1959, 1979) a susţinut că esenţa hipnozei - şi ceea ce îi 
deosebeşte pe cei cu adevărat hipnotizati de simulatori - este 
abilitatea participanţilor hipnotizaţi de a amesteca liber percepții 
derivate din realitate cu cele ivite din imaginaţie. Orne a numit 
această caracteristică a tolerantei la inconsistentele logice logica 
transei. Ea se poate manifesta după cum urmează: participanţilor 
cu adevărat profund hipnotizaţi („realilor”) li se dă halucinatia că 
vor vedea un anume prieten stând pe scaun in faţa lor. Apoi sunt 
scoşi din transă. Ei îşi văd „prietenul” şi e posibil să intre în vorbă 
cu el. Atunci, participanţilor li se cere să se uite în spatele lor, unde 
se află adevăratul prieten, şi sunt întrebaţi: „Păi atunci el cine 
este ?”. Realii vor da dovadă de inconsistentá logică sau logică a 
transei spunând că văd prietenul real, dar şi imaginea halucinată. 
Participanţii care simulează hipnoza, pentru că au spus deja că văd 
imaginea halucinată, tind să nege că văd prietenul real. Ei simt 
nevoia să dea dovadă de consistenţă logică. 

Logica transei este legată îndeaproape de gândirea concretă sau 
de procesele primare ce caracterizează raţiunea psihoticilor, reacţiile 
disociative, oamenii primitivi şi copiii (vezi Kasanin, 1944). Indi- 
ferent dacă logica transei reprezintă sau nu esenţa hipnozei, există 
probe substanţiale (Sheehan, 1977) că ea este un factor semnificativ 
în dovedirea comportamentului hipnotic autentic, în opoziţie cu 
comportamentele obţinute doar prin sugestie sau joc de rol. 


O teorie a psihologiei eului privind hipnoza 


Teoria lui E. Fromm (1992) se bazează, în mare măsură, pe conceptele 
dezvoltate în psihanaliza clasică şi neoclasică. Ea a remarcat, înainte 
de toate, că hipnoza este o stare de constientá modificată, diferită de 
starea de veghe. Până prin 1885, psihologia recunoştea doar două 

stări: starea de veghe şi starea de somn. Prima era definită ca una 
in care operăm cu constienta. Somnul era considerat o stare non- 
conştientă si, prin urmare, nu merita cercetat. Apoi, la trecerea în 
secolul următor, Freud (1900-1953) a făcut marea lui descoperire : 
inconştientul. El a identificat trei stări mentale: conştientul (acela 
care este, la un moment dat, constienta perfect trează), precongtientul 
(acela care nu este complet conştient, dar care poate fi adus la 
conştienţă prin simpla lui aducere în atenţia cuiva) şi inconştientul 
(acele conţinuturi mentale, amintiri, fantezii, gânduri şi afecte care 
rezistă încercărilor de a fi aduse în conştienţă). El a considerat 
visele o stare specială de constientá foarte importantă; mai precis, 
„calea regală spre activităţile inconştiente ale minţii” (Freud, 
1900-1953, p. 608). Fromm a susţinut că visele nu constituie cu 
siguranţă singura cale regală spre inconştient. Hipnoza este o alta. 
Corespunzător, în general, teoriei neodisocierii privind hipnoza, 
Fromm a scos în evidenţă primele cercetări ale lui William James 
(1890, 1935, p. 298) asupra stărilor de constientá modificate, in 
care James sublinia cá forma noastrá normalá de constientá, atunci 
când suntem treji, este doar un tip de constientá şi cá, despártite de 
ea prin cele mai subrede paravane, stau potentiale forme de con- 
stientá complet diferite. James a accentuat faptul că putem trece prin 
viaţă fără să le bánuim existenţa, dar in prezenţa stimulilor potriviti 
ele sunt, în totalitatea lor, tipuri diferite de mentalitate, care întrerup 
constienta obişnuită. 

Fromm a recunoscut şi că o stare cognitiv-perceptuală diferită de 
starea de trezie are propria sa realitate resimţită. Ea a îmbrăţişat 
ideea unei implicări involuntare sau inconştiente aşa cum a elucidat-o 
Shor (1979). Simplificând şi mai mult conceptul, ea a remarcat că 
individul ar putea recunoaşte starea hipnotică de constientá modi- 
ficată ca fiind „diferită de starea de veghe”. Totuşi, din punct de 
vedere subiectiv, stările foarte puternic schimbate nu trebuie neapărat 
să se traducă în comportament fátis, uşor de măsurat sau de observat 
de către un observator din afară (Fromm, 1979; Shor, 1979). Date 
fiind aceste antecedente la teoria ei ego-psihologică privind hipnoza, 
Fromm (1992) a afirmat că hipnoza nu ocoleşte eul. Mai degrabă 
contrariul ; persoana hipnotizată poate auzi, vedea, mirosi şi poate 
produce imagini, gânduri şi chiar mecanisme de apărare. Toate 
acestea sunt, desigur, funcţii ale eului. 

Fromm a văzut modelul conştienţei hipnotice al lui E. Hilgard 
(1977) ca pe unul orizonta!, în care toate subsistemele sunt la acelaşi 
nivel. În loc să teoretizeze hipnoza ca pe un proces al neodisocierii, ea 
(Fromm, 1965, 1976) a interpretat mai degrabă procesul disocierii, 
care are loc atât de uşor în starea de hipnoză, ca pe o disociere a 
eului care experimentează de eul observator. Prin urmare, modelul 
ei psihanalitic al conştienţei, percepţiei preconstiente şi inconștiente 
în transă este unul vertical, în care, la fel ca în teoria psihanalitică, 
inconştientul, preconştientul şi conştientul sunt privite ca stări mentale 
aşezate în ordine crescătoare (Gill şi Brenman, 1959). 

Fromm (1977, 1992) a considerat hipnoza o regresie adaptativă, 
corespunzătoare regresiei în slujba eului. Ea a considerat că starea 
de hipnoză cauzează o relaxare modulată de eu a barierelor defensive, 
permiţând o reîntoarcere la un proces primar de gândire, mai puţin 
realist. Ea a subliniat că acest lucru este, de asemenea, temporar şi 
limitat la perioada de transă hipnotică relativ profundă. Important 
este că Fromm a văzut regresia în slujba eului ca fiind sănătoasă. Ea 
a remarcat că a renunţa la controlul obişnuit şi a face un pas înapoi 
pe scara dezvoltării pentru a putea apoi înainta mai mulţi paşi este 
într-adevăr definiţia „regresiei în slujba eului” sau, aşa cum a 
numit-o Hartmann (1939/1958), „regresia adaptativă”. 

Fromm (comunicare personală, il august 2002) a explicat că 
toate acestea ar trebui să fie evidente, că, de exemplu, o persoană 
care suferă din cauza unei răceli se poate cuibări în pat „întocmai ca 
un copil”, uitându-se ore în şir la programe TV uşurele şi fără sens, 
lăsându-se pur şi simplu în grija celorlalţi. Această regresie o ajută 
să se facă bine, să redevină sănătoasă şi independentă mult mai 
repede. Mai departe, a asemuit această activitate cu luarea unei 
vacante în timpul căreia omul se distrează, doarme sau citeşte 
materiale care nu îl solicită prea mult. E clar că aceste regresii în 
slujba eului sunt nonpatologice şi sănătoase. Fromm a scos în 
evidenţă faptul că procesul secundar de gândire se găseşte mai 
degrabă în cuvinte şi propoziţii decât în imagini. Este rezultatul 
impactului realităţii şi, prin urmare, este realitate direcţionată spre 
anumite scopuri, operând astfel cu concepte practice şi abstracte 
ordonate în mod logic. Este modul cognitiv care domină zi de zi la 
un adult normal. Când procesul primar intervine spontan la adultul 
sănătos, el reprezintă o intrare din partea impulsurilor sau a eului 
inconştient, ambele putând îmbogăţi logica conştientă şi modurile 

de gândire de altfel obişnuite. Fromm a subliniat că procesul primar 
de gândire nu este abandonat atunci când procesul secundar de 
gândire este în funcţiune. Concluzia este că gândurile noastre nu 
sunt aproape niciodată lipsite de o formă minoră de imaginaţie şi 
chiar în cele mai profunde stări de transă sau poate chiar în visele 
din timpul nopţii rămân mereu elemente de realism şi logică. Pur şi 
simplu nu există o linie clară de demarcaţie între cele două. Procesele 
primare sănătoase caracterizează în special gândirea intuitivă şi 
creativitatea!, în timp ce procesele primare patologice sunt 
halucinatiile schizofrenice si gândirea psihotică. În cazul psihoticilor, 
procesul primar copleşeşte logica procesului secundar şi orientarea 
în realitate. Nici energia procesului primar, nici cea a procesului 
secundar nu pot fi învestite în imaginaţie. 

În conformitate cu teoria neodisocierii a lui E. Hilgard (1977) şi 
cu abundența de alte teorii orientate spre stare, argumentarea lui 
Fromm afirmă convingător că starea de hipnoză este orice altceva, 
mai puţin „procesul special” propus de Spanos (1982). În starea de 
conştienţă indivizii sunt orientaţi în principal spre realitate şi se află 
la nivelul proceselor secundare. Când cineva intră în starea de 
hipnoză, balanţa se înclină spre polul proceselor primare al funcţiilor 
mentale. Transa conştientă este atunci o formă de imaginaţie la 
nivelul proceselor primare, în care individul este captivat şi aflat sub 
un oarecare grad de hipnoză, deşi aparent treaz. De asemenea, 
Fromm face diferenţa între atenţia concentrată sau focalizată, pe de 
o parte, şi atenţia expansivá sau liberă, pe de altă parte (Fromm, 
1979). Ea a observat că atenţia, absorbţia (Tellegen şi Atkinson, 
1974) şi orientarea generală în realitate (Shor, 1959/1969) sunt şi 
ele părţi importante ale stării hipnotice. Deşi provin din psihologia 
cognitivă, Fromm a considerat atât atenţia, cât şi absorbţia ca 
reprezentând funcţii ale eului. În timp ce capacităţile de absorbţie 
ale persoanei sunt înţelese când intră în starea hipnotică, orientarea 
generală în realitate dispare în fundalul constientei. Atenţia este un 
proces cognitiv, iar congniţia este o funcţie a eului. Absorbtia este 
un produs al receptivitátii eului şi al atenţiei concentrate. 

In anii '80, Fromm şi colegii săi de la Universitatea din Chicago 
şi-au concentrat atenţia pe identificarea de variabile structurale ce 
caracterizează starea de hipnoză (Fromm, 1981, 1988; Fromm şi 
Kahn, 1990). Aceste variabile includ absorbţia (Tellegen, 1981), 
atenţia concentrată şi cea expansivă (liberă) (Fromm, 1969), activitatea 

eului si receptivitatea. Orientarea generalá in realitate (Shor, 1959/1969) 
se estompeazá in fundalul constientei pe másurá ce individul intrá in 
Starea hipnotică. Contextul stării hipnotice poate include, de obicei, 
imaginaţie sporită ; hipermnezie ; o largă varietate de gânduri, 
emoţii, vise hiperactive ; autosugestii senzoriale şi fenomene motorii 
(Fromm, 1988). Gradul până la care aceste caracteristici sunt resimtite 
de individ depinde de profunzimea transei. 

Spre deosebire de alţi autori psihanalitici, Fromm a supus experi- 
mentării o parte din ipotezele ei legate de hipnoză. De exemplu, pentru 
a testa dacă hipnoza este o regresie în slujba eului, o echipă de cercetare 
a administrat testul Rorschach unui număr de 32 de pacienţi treji şi 
aflaţi în stare de hipnoză. Descoperirile au arătat că în hipnoză 
exista o creştere semnificativă a proceselor primare de gândire. Totuşi, 
această creştere nu a fost uniform reflectată în creşteri ale funcţiilor 
de apărare şi adaptare care să fie prezise de teoria psihanalitică. 

Mai mult, au descoperit că hipnoza nu a avut nici un efect asupra 
punctajelor corespunzătoare Scalei Regresiei Adaptative a lui Holt 
(Holt, 1963). O activitate a eului predominant flexibilă şi extensivă 
şi un nivel mai crescut al activităţii mecanismelor de adaptare au 
caracterizat starea hipnotică. În mod unic, comparativ cu femeile, 
bărbaţii au produs semnificativ mai multe procese primare în starea 
de hipnoză decât în starea de congtientá (Fromm, Oberlander şi 
Gruenewald, 1970). Descoperirile au fost reproduse şi extinse de 
Levin şi Harrison (1976), care au folosit Testul Apercepției Tematice 
şi testul Rorschach pentru a induce vise. Şi ei au descoperit o 
creştere semnificativă a proceselor primare de gândire sub hipnoză, 
dar, din nou, participanţii nu au demonstrat, la nivel universal, 
creşterea sub hipnoză a controalelor şi apărării ce ar trebui să facă 
posibilă folosirea adaptativă a regresiei. Important, Levine şi Harrison 
au recunoscut că este posibil să fi eşuat în obţinerea unei confirmări 
depline a regresiei adaptative pentru că este posibil ca participanţii 
să fi fost doar uşor hipnotizati şi să nu fi ajuns la un nivel adecvat de 
transă profundă. 

Cercetările laboratorului nostru (A. Barabasz, 1982 ; A. Barabasz 
et al., 2003) au contrazis una din cele şase caracteristici ale regresiei 
în slujba eului ale lui Gill şi Brenman, pe când studiile laboratorului 
lui Fromm şi cele care reproduc munca ei au izolat din punct de 
vedere statistic doi factori relativ independenţi şi au descoperit pe 
cale experimentală dovezi pentru unul, dar nu şi pentru celălalt. 

Fromm et al. (1970) au arătat că transa hipnotică a dus la o creştere 
semnificativă a proceselor primare (infantile) ale activităţii mentale. 
Totuşi, contrar aşteptărilor cercetătorilor, hipnoza nu a avut nici un 
efect însemnat asupra regresiei adaptative, despre care se credea că 
implică înapoierea din punctul de vedere al dezvoltării şi apoi 
progresul. 

Date fiind aceste informaţii, Fromm nu a renunţat la ideea că 
hipnoza este o formă de regresie în slujba eului, dar a tras concluzia 
că simpla intensificare a proceselor primare nu poate fi suficientă 
pentru a demonstra regresia adaptativă. Ea a insistat că trebuie să 
existe o combinaţie sau un echilibru a doi factori pentru a constitui 
regresia în slujba eului (Fromm, 1992). 

Poate că cea mai importantă contribuţie a lui Fromm la cunoaş- 
terea noastră este faptul că munca ei a contrazis ideea lui Freud 
conform căreia hipnoza ocoleşte eul. Un concept mai potrivit pentru 
hipnoză este starea de constientá modificată, în care eul funcţionează 
într-o manieră destul de diferită faţă de starea de trezie. Deşi 
persoanele hipnotizate îşi păstrează capacitatea de a observa şi 
reflecta, chiar de a gândi şi experimenta aşa cum doresc, este clar că 
toate acestea sunt funcţii ale eului. Individul profund hipnotizat, cel 
la care starea de transă a fost într-adevăr obţinută, poate halucina 
obiecte care nu pot fi halucinate în starea de conştienţă orientată in 
realitate şi bazată pe procesele secundare. La un nivel sau altul, 
hipnoza implică o înclinare spre procesul primar, păstrând în acelaşi 
timp unele aspecte ale procesului secundar. În loc să ocolească eul, 
persoana hipnotizată demonstrează mai degrabă o receptivitate şi 
mai mare a acestuia decât o persoană trează. Ea îşi domoleşte 
vigilenta şi mecanismele de apărare, permițându-le în acelaşi timp 
stimulilor generati la nivel intern (A. Barabasz, 1982) să se stabi- 
leascá la nivelul hipnotic al constientei. 

Este limpede cá receptivitatea este unul dintre cele mai importante 
aspecte ale hipnozei şi este deseori greşit etichetată drept sugesti- 
bilitate. Receptivitatea ajutată de hipnoză facilitează existenţa libertăţii 
de a le permite fanteziilor, amintirilor, gândurilor şi afectelor să se 
ridice la nivel conştient în timpul transei hipnotice. Atunci, starea 
hipnotică este caracterizată de o mai mare intensitate afectivă decât 
starea de conştienţă si de tendinţa de a percepe imaginaţia ca fiind 
reală. Fromm (comunicare personală, 11 august 2002) a recunoscut 
că teoria ei despre hipnoză nu include toate aspectele importante ale 

relaţiei de transfer afectiv si rolul acesteia în obţinerea transei 
hipnotice, rol pe care îl scot în evidenţă autorii prezentei lucrări. 


Teoria neodisocierii privind hipnoza 


În timpul disocierii, unele comportamente şi trăiri par să fie separate 
de celelalte. În termenii psihanalizei există o diviziune în interiorul 
eului care îl separă în două sau mai multe stări diferite. Dacă diso- 
cierea este îndeajuns de severă, apar personalităţile multiple (tulburări 
de identitate disociată) în care fiecare entitate uită de existenţa 
celeilalte. Aceste două personalităţi pot fi „executive” cu rândul. 
Aşadar, cât timp funcţionează personalitatea A, personalitatea B este 
inactivă, adormită sau inconştientă. Când apare personalitatea B, nu 
îşi aminteşte nimic despre perioada în care personalitatea A era 
activă. Aceste personalităţi multiple alternante au fost observate de 
Janet (1889) şi clasificate ca o formă de isterie în cursurile sale de 
la Harvard din 1907. Janet a recunoscut că disocierea nu trebuie să 
fie completă, ca în cazul tulburării de identitate disociată, şi a 
susţinut existenţa disocierii parţiale în sensul că ideile disociate ar 
putea totuşi afecta viaţa emoţională a pacientului (James, 1890). 

Atracția lui Hilgard spre fenomenul disocierii a putut fi remarcată 
pentru prima dată în anii în care a început să scrie întâia sa carte 
despre hipnoză (Hilgard, 1965). Hilgard a descoperit că termenul 
disociere, în special disociere parţială, este mult mai util, ca inter- 
pretare a fenomenelor hipnotice, decât regresie (pp. 392-393, 395-396). 
Cu mult înaintea creşterii interesului pentru tulburările de perso- 
nalitate multiplă (tulburările de identitate disociată), laboratorul lui 
Hilgard de cercetare a hipnozei de la Stanford a fost implicat în nume- 
roase studii experimentale care au scos la iveală tipuri de disocieri 
mai puţin pătrunzătoare, cum ar fi cele din hipnoza de rutină, aşa 
cum arată exemplul solid prezentat la începutul acestui capitol. 

La început, focalizarea lui Hilgard asupra disocierii s-a bazat în 
întregime pe interesul lui pentru cercetarea alinării durerii prin 
hipnoză. Asta implica, mai întâi, administrarea sugestiilor hipnotice 
de analgezie asupra unui braţ plasat în apă rece. S-au obţinut rás- 
punsuri care, aparent, indicau lipsa durerii, participanţii nu mani- 
festau nici un comportament suferind evident şi spuneau că nu simt 
nici o durere. Bineînţeles că astfel de fenomene au fost bine documentate 


100 TEHNICI DE HIPNOTERAPIE 


încă de pe vremea lui Esdaile. Totuşi, când au fost întrebaţi, sub 
hipnoză, dacă există „vreo parte” a persoanei care simte durerea, 
majoritatea participanţilor au răspuns afirmativ. Comunicarea cu 
această parte a fost stabilită prin metoda scrisului automat, în care 
mâna este disociată de restul corpului şi pusă să scrie independent 
despre experienţa trăită. Din pricina lentorii acestei proceduri, 
comunicarea a fost schimbată în „vorbire automată”, în care vocea 
este disociată şi vorbeşte pentru această parte independent şi separat 
de restul persoanei. 

Studiile lui Hilgard şi Hilgard (1975) au arătat că, în ciuda 
faptului că deseori existau puţine dovezi evidente de durere când 
sugestia analgeziei era indusă hipnotic, experienţa durerii şi amintirea 
ei erau înregistrate pe ascuns şi puteau fi relatate de această parte ca 
observator ascuns. O demonstraţie clasică făcută de E. Hilgard în 
cadrul cursurilor de la Universitatea Stanford şi reluată acum în 
propriile noastre săli de curs poate implica ceva de genul surzeniei 
sugerate. După ce inducția hipnotică s-a realizat cu succes, se 
sugerează că indivizii pot auzi la un anumit nivel, după care cineva 
le spune că pot auzi într-o oarecare măsură chiar dacă sunt surzi din 
punct de vedere hipnotic şi, dacă aşa este, să semnaleze ridicând 
degetul arătător. Invariabil, degetul este ridicat. 

Un experiment similar poate fi făcut folosind sugestii anestezice, 
după ce hipnoza a fost indusă cu succes, pentru a atenua durerea în loc 
să fie sugerată hipnotic surzenia. Această procedură implică aneste- 
zierea hipnotică a mâinii şi apoi aşezarea ei în apă curgătoare rece ca 
gheaţa. Chiar dacă, în mod conştient, participanţii spun că nu simt 
nici o durere, un semn cu degetul poate fi folosit pentru a arăta cá 
durerea este resimţită undeva, de o parte a participantului. Teoria lui 
Hilgard susţine că acest „ceva” este un „sistem cognitiv structural” 
de bază, pe care l-a denumit „observator ascuns” (E. Hilgard, 1977). 

Hilgard a considerat observatorul ascuns doar o metaforă sau o 
etichetă convenabilă pentru informaţia obţinută şi nu o personalitate 
secundară, cu o viaţă proprie. În schimb, Watkins şi Watkins (1997) 
au considerat observatorul ascuns echivalent cu fenomenele stărilor 
eului. În consecinţă, J. Watkins şi H. Watkins au repetat părţi ale 
acestor studii ce implicau surzenia indusă hipnotic, transformând-o 
în anestezie indusă hipnotic pentru a atenua durerea şi folosind 
verbalizările lui pentru a face sugestiile. Au folosit ca participanţi 
pacienţi care urmaseră terapia stărilor eului cu Hellen Watkins şi 

cărora ea le cunoştea deja stările majore ale eului. Apoi au activat 
observatorii ascunşi folosind verbalizarea lui Hilgard şi i-au cercetat 
în continuare. Au găsit diferite stări ale eului, multe dintre ele fiind 
deja observate în terapie (Watkins şi Watkins, 1979-1980). 

Hilgard a devenit mai explicit şi a propus ideea că personalitatea 
umană este împărţită în două „sisteme cognitive de control” şi că, în 
aceste experimente ce implică surzenia, durerea ascunsă este inregis- 
trată de un sistem cognitiv de control secundar, care în mod normal 
nu are cale de comunicare cu lumea exterioară sau cu alte sisteme 
primare care sunt hipnotizate. Hilgard a presupus că acest sistem 
cognitiv de control secundar este separat prin „bariere” de cel primar 
şi de comunicarea cu exteriorul, dar că, sub hipnoză, barierele pot 
fi sparte cu ajutorul tehnicilor de scriere şi vorbire automată, făcând 
astfel posibilă verificarea existenţei durerii ascunse, în absenţa indica- 
torilor normali, observabili. 

Sutcliffe (1961), venind dinspre explicaţia sociopsihologică 
(a influenţei sociale) a hipnozei, i-a acuzat pe participanţii lui Hilgard 
că se amăgesc singuri. Dacă obțineau o reducere a durerii, dar nu 
făceau dovada unor indicatori fiziologici identici cu cei obţinuţi prin 
folosirea anestezicelor locale sau generale, Sutcliffe îi considera 
amăgiţi. Logica lui este îngustă, deoarece durerea este senzaţia că 
ceva suferă, iar mai puţină durere înseamnă că suferă mai puţin. 
Schimbările fiziologice, cum ar fi tensiunea arterială, ritmul cardiac 
sau alte „alaiuri” ale durerii resimţite, nu trebuie să fie la fel pentru 
ca insensibilitátile la stimulii dureroşi să fie autentice. Când durerea 
dispare, dispare şi suferinţa, iar fenomenul observatorului ascuns 
lămureşte aceste chestiuni. Hilgard şi Hilgard (1975, 1983) au 
analizat explicaţiile fiziologice şi psihanalitice ale acestui fenomen, 
plecând de la consideraţii asupra dualității acţiunii emisferelor dreaptă 
şi stângă în interiorul creierului, până la „structuri parţiale temporare 
în interiorul eului”, similare personalităţilor multiple. Ei au propus 
ideea conform căreia sugestia hipnotică poate aparent „schimba 
controalele de la un sistem la altul” şi au spus că dacă aceste sisteme 
ar fi cercetate intens s-ar dovedi că reprezintă „mecanisme mai largi 
decât cele aplicabile doar durerii şi suferinţei”. Atunci ar putea fi 
aplicate proceduri hipnotice pentru a rearanja „ierarhiile de control 
asupra altor sisteme decât cele implicate în durere”. Câţiva ani mai 
târziu, Spiegel, Bierre şi Rootenberg (1989) au testat reacţia creierului 
prin intermediul potenţialelor legate de eveniment (event-related 

potentials - ERP) (vezi A. Barabasz et al., 1999) şi au demonstrat 
convingător că hipnoza foloseşte la atenuarea reacției creierului la 
stimulii dureroşi. Afirmația lui Sutcliffe (1961) că atenuarea durerii 
obţinută prin hipnoză nu este susţinută de indicatorii fiziologici a 
fost contrazisă. 

Gândirea lui Hilgard şi Spiegel a revigorat teoria hipnozei ca 
formă de disociere, cu implicaţii semnificative pentru reevaluarea a 
ceea ce constituie structura şi funcţionarea normală a personalităţii. 
Generalul Norman Schwartzkopf (1992) a dat un exemplu interesant 
în autobiografia sa de după Războiul din Golf: „Pe când ieşeam pe 
poartă, am avut aceeaşi veche senzaţie pe care o avusesem mai toată 
după-amiaza : o disociere de propriile acţiuni. Era un soi de expe- 
rientá extracorporală, ca şi cum aş fi stat la o distanţă sigură, în timp 
ce Schwartzkopf ieşea din nou din perimetru cu riscul de a fi 
împuşcat. Dar nu era nimic straniu sau mistic în asta. Eram, într-un 
fel, pe pilot automat”. 

Figura 3.1. Ráspunsurile cerebrale EEG ale potentialului legat de eveni- 
ment (ERP) la sugestiile hipnotice alternative de surzenie sub hipnoză si 
în condiţii nonhipnotice (Date din Barabasz et al., 1999). 

Notă: Deviatiile descendente indică ERP-uri mai mari ale creierului. În 
starea hipnotică, cererea unei surzenii complete arată o reţinere puternică, 
în timp ce o sugestie obstructivă (dopuri pentru urechi) atenuează răspunsul 
cerebral. 

Hipnoza ca o concentrare focală intensă 


Spiegel şi Spiegel (2004) au subliniat, aşa cum fac majoritatea 
teoreticienilor, faptul că nu există o linie despărţitoare absolută între 
modificarea hipnotică a conştienţei şi cea nonhipnoticá. Experiențele 
disociate, în care congtienta critică a cuiva cu privire la lumea 
înconjurătoare este suspendată, se petrec în mod natural. Ele includ : 
a) visatul cu ochii deschişi; b) concentrarea intensă asupra unei 
munci sau a unui joc; c) a fi captivat (de o carte sau stimuli audio 
sau video); d) naşterea naturală în timpul căreia durerea nu este 
resimţită ; e) stări de fugă spontană ce implică activităţi conştiente 
fără o aducere aminte ulterioară (vezi A. Barabasz, 1980) ; f) inten- 
sitatea a doi oameni îndrăgostiţi care sunt atât de preocupaţi unul de 
celălalt, încât nu mai ştiu nimic despre alţi oameni sau alte semnale 
din jurul lor. Spiegel şi Spiegel au fost de acord cu teoria sociologică 
prin care se afirmă că efectul placebo apare ca răspuns la un context 
situaţional (pentru o trecere în revistă mai completă a complexului 
efect placebo, vezi Shapiro şi Morris, 1978). Cu toate acestea, în 
puternică opoziţie cu teoria sociopsihologică, Spiegel şi Spiegel au 
explicat că efectul placebo se poate datora stărilor de transă spontană. 
Hipnoza spontană a fost abordată experimental prima dată de Hilgard 
şi Tart (1966) şi apoi expusă în alte câteva studii (A. Barabasz, 
1990a, 1990b, 1990c, 2000). 

Acum un sfert de secol, Spiegel şi Spiegel (1978, pp. 22-34) au 
teoretizat hipnoza ca stare psihofiziologică (aducem în discuţie 
numeroase studii experimentale controlate efectuate recent, care 
susțin această poziţie, în altă parte a acestui capitol). Starea hipnotică 
este caracterizată de capacitatea participantului de a susţine o stare 
de atenţie, de concentrare focală intensă, receptivá, cu o conştienţă 
periferică diminuată. Mai curând decât o stare de relaxare, starea de 
hipnoză apare la individul alert, care are capacitatea de a se implica 
intens într-un singur punct în spaţiu şi timp. Astfel, starea hipnotică 
implică o contracție a conştienţei sau a implicării în alte puncte din 
spaţiu şi timp. Atenţia focală intensă necesită eliminarea distragerii 
din partea stimulilor irelevanţi, creând astfel o dialectică între con- 
ştienţa focală si cea periferică. Indivizii capabili să intre sub hipnoză 
îndeplinesc o singură sarcină, eliberându-se în acelaşi timp de alte 
distrageri. Această capacitate specială de a fi absorbit a fost susţinută 

prin mai multe cercetări (A. Barabasz, 1980c, 1982, 1984a ; Barabasz, 
Barabasz şi Mullin, 1983). Trăsătura poate fi testată folosind o 
simplă scală adevărat sau fals creată de Tellegen şi Atkinson (1974), 
care au arătat de asemenea că susceptibilitatea ridicată la hipnoză 
este corelată cu absorbţia. 

Pentru a elucida şi mai mult natura fenomenului de transă hipnotică, 
Spiegel şi Spiegel (2004) l-au asemuit câmpului vizual al cuiva 
(capacitatea vizuală maculară) care este doar un mic arc de 5-7 grade. 
Oamenii pot vedea în detaliu o mică parte a ceea ce ne înconjoară, 
restul câmpului vizual fiind înceţoşat şi lipsit de culoare. Creierul 
nostru face presupuneri şi compune un mediu vizual înconjurător 
relativ detaliat, stabil şi colorat, bazându-se pe mostre instantanee. 
Rămâne la alegerea noastră dacă ne focalizăm pe detaliu sau accesăm 
mediul vizual mai larg. Analog viziunii maculare, starea hipnotică 
este intensă, detaliată şi totuşi puternic focalizată. Atunci, conştienţa 
este rezultatul tensiunii dialectice între experienţele focale intense şi 
mai puţin intense şi integrarea experienţelor focal şi periferic. În 
acest caz, transa hipnotică spontană este o experienţă normală şi 
frecventă a oricărui individ cu capacitate hipnotică, fără a fi nevoie 
de vreo inducţie hipnotică formală. 

Hipnoza spontană este provocată fie de o deşteptare interioară, 
cum ar fi implicarea imaginară (A. Barabasz, 1982), fie de semnele 
unei traume externe, cum ar fi un accident soldat cu răni fizice 
(Ewin, 19862). Inducţia hipnotică formală disciplinează elementele 
care provoacă starea de transă şi adaugă complexitatea factorului de 
transfer afectiv interpersonal. Deşi inducția formală a transei nu 
înseamnă controlarea unei persoane de către o alta, factorul relaţie 
poate influenţa semnificativ disponibilitatea individului de a-şi suspenda 
judecata critică. Atunci persoana capabilă să intre sub hipnoză va fi 
mai probabil capabilă să-şi extindă limitele răspunsurilor obişnuite. 

Profilul inducției hipnotice, un test de hipnotizabilitate creat de 
Spiegel şi Spiegel (1978-1987, pp. 35-78), este o cale de a induce 
transa şi de a o măsura în acelaşi timp. Participantul învaţă să 
identifice starea specială de atenţie pe care o implică hipnoza, 
facilitându-i-se astfel abilitatea de a folosi autohipnoza. Cei doi 
Spiegel consideră toate tipurile de hipnoză o formă de autohipnoză. 

Explicaţia sociopsihologică a hipnozei 


În opoziţie cu cei care adoptă viziunea principală (vezi E. Hilgard, 
1992) asupra hipnozei se află criticii hipnozei, care adoptă un punct 
de vedere contrar bazat pe teorii sociopsihologice (T.X. Barber, 
1969; Kirsch şi Lynn, 1995; Sarbin şi Coe, 1972; Spanos şi 
Chaves, 1989; Spanos si Coe, 1992; Wagstaff, 1981)". Cei care 
propun explicaţia sociocognitivá a fenomenelor hipnotice ţintesc ca 
prin teoretizările şi experimentele lor să demonteze majoritatea 
credințelor obişnuite, cercetărilor şi observaţiilor clinice legate de 
hipnoză, cum ar fi autenticitatea amneziei posthipnotice sau a haluci- 
naţiilor hipnotice. Aşa cum a explicat E. Hilgard (1992), ei dovedesc 
dezgustul pentru orice interpretare care favorizează identificarea 
distinctă a caracteristicilor fenomenelor hipnotice în comparaţie cu 
forme mai mondene ale interacțiunii sociale. Ei îi iau chiar şi pe 
participanţii cei mai sensibili la hipnoză drept agenţi cu un scop 
precis care răspund cerinţelor contextuale şi care îşi ghidează com- 
portamentul în termenii in care înţeleg acele cerinţe si în termenii 
scopurilor pe care doresc să le atingă (Lynn, Rhue şi Weekes, 1990 ; 
Spanos, 1986). Adepții teoriei sociocognitive conceptualizează hipnoza 
drept un simplu joc de rol, o construcţie deliberată sau o acţiune din 
partea unor indivizi puternic motivaţi. De exemplu, contrar nume- 
roaselor studii experimentale controlate, pe care le vom analiza mai 
târziu în acest capitol sau în celelalte, şi a nenumăratelor operaţii 
fără durere realizate având ca singur anestezic hipnoza, ea este 
explicată pur şi simplu ca fiind rezultatul motivaţiei participantului, 
al contextului, al simplei distrageri sau al jocului de rol pentru a-i 
face pe plac terapeutului. 

Sarbin (1950) a respins explicit cercetările şi observaţiile clinice 
Care susţin starea de hipnoză. În schimb, diferenţele de răspuns la 
hipnoză au fost interpretate ca simple diferenţe între gradele la care 
indivizii se implică sau sunt captivati de jocul de rol hipnotic. După 
52 de ani, Sarbin (2002) şi-a păstrat poziţia conform căreia hipnoza 
nu este altceva decât o activitate socială susţinută de context. 

Spanos şi Coe (1992) au rezumat punctul de vedere socio- 
psihologic ca fiind unul care consideră că indivizii organizează 
informaţiile senzoriale în categorii pe care apoi le folosesc pentru 
a-şi ghida acţiunile. Ideea este că oamenii folosesc înţelegerea 

implicită pentru a negocia situaţiile sociale, ceea ce asigură o inter- 
acţiune socială liniştită, pentru că părţile care vin în contact împăr- 
tăşesc înţelegeri similare ale unei situaţii comune şi ale rolurilor 
reciproce pe care le au de jucat în cadrul definiţiei situaţiei respective, 
pe care o împărtăşesc. Hipnoza, definită ca interpretarea unui rol, 
este o interacţiune cu terapeutul care se derulează în termenii unui 
soi de autoprezentare mutuală negociată şi ai unei validări de rol 
reciproce. Toate acestea implică o înţelegere tacită a „actorilor” 
asupra definiţiei situaţiei (contextului hipnotic) şi asupra comporta- 
mentelor pe care trebuie să le interpreteze pentru a fi consideraţi 
potriviţi acelei definiţii. Teoria sociopsihologică scoate în evidenţă 
ideea că răspunsul hipnotic poate implica simularea şi minciuna din 
partea participanţilor, de exemplu să se prefacă surzi când de fapt 
aud sau să ridice o mână chiar dacă nu simt că ar trebui. Adepții 
teoriei sociocognitive mai cred şi că participanţii se pot amăgi singuri 
crezând că nu simt durerea sau că braţul li se ridică involuntar. 
Punctul de vedere dovedeşte dezinteres pentru izolarea esenței hipnozei, 
în favoarea încercării de a justifica tot ce poate fi obţinut cu ajutorul 
ei printr-un fel de teorie generală a activităţii sociale. Spanos (1991) 
a plasat cuvântul hipnoză între ghilimele pentru a sublinia poziţia 
sociocognitivă care, crede el, nu se referă în vreun fel la o stare în 
care se află persoana, ci mai degrabă la faptul că anumite concepţii 
istorice privind hipnoza sunt reţinute de participant într-un context 
etichetat „hipnoză”. Hipnoza spontană şi răspunsurile hipnotice din 
afara unor contexte astfel etichetate sunt ignorate. 

Spanos şi Coe (1992) au expediat într-o notă de subsol cele opt 
investigaţii experimentale controlate asupra ERP-urilor EEG ale 
hipnozei versus cele ale sugestiilor conştiente. Diferenţele privind 
verbalizarea sugestiilor în hipnoză dintre studiile lui Barabasz şi 
Lonsdale (1983) şi cele ale lui Spiegel, Cutcomb, Ren şi Pribram 
(1985), care duc la creşterea sau descreşterea amplitudinilor ERP, 
sunt scoase din discuţie, în ciuda a două articole explicative (Spiegel 
şi Barabasz, 1988) care au apărut înaintea lucrării lui Sarbin. 
Mai târziu, ipotezele lui Spiegel şi Barabasz au fost supuse testării 
într-o serie de experimente complet controlate (A. Barabasz, 2000 ; 
A. Barabasz et al., 1999; Jasiukaitis, Nouriani şi Spiegel, 1996; 
Jensen, Barabasz, Barabasz şi Warner, 2001), confirmate întru totul. 
La fel ca în exemplul cu Star Trek de la începutul acestui capitol, 
Sarbin a căutat şi el certitudinea absolută cu privire la funcţionarea 

psihologică ce poate fi dedusă din ultimele schimbări de amplitudine 
ale componentei ERP, înainte de a fi dispus să admită că problema 
nu este dacă o parte „hipnoză” a creierului se activează, ci dacă 
starea de hipnoză poate fi demonstrată prin corelări fiziologice 
distincte, care reflectă modificări ale constientei corespunzătoare 
schimbărilor perceptuale trăite de participant. Spre deosebire de 
numeroasele studii care demonstrează toate astfel de schimbări 
datorate hipnozei, dar nu simplei sugestii, nu există nici o dovadă 
care să susţină ideea că asemenea schimbări EEG pot fi produse 
doar de jocul de rol al influenţei sociale, fără prezenţa răspunsului 
hipnotic. 


Convergenta teoriilor, descoperirile 
teoriei stărilor si noi tinte 


Preluánd sarcina dificilá inceputá de Spanos si Barber (1974, p. 508), 
Irving Kirsch şi Steven Jay Lynn au pornit încă o dată în încercarea 
de a face sá conveargá actualele teorii referitoare la hipnozá. Articolul 
lor „Starea modificată de hipnoză”, apărut în American Psychologist 
(Kirsch şi Lynn, 1995), a fost citat pe scară largă. Au făcut multe în 
ideea de a-i îndruma pe cei care scriu texte de introducere în 
psihologie, depărtându-se de direcţia suprasimplificată care portre- 
tizează domeniul ca fiind dominat de două „câmpuri de luptă” 
diametral opuse, cărora, cel mai adesea, li se spune conceptualizarea 
hipnozei ca stare si ca nonstare. Acest articol argumentează cá, „de 
fapt, toate diferenţele substanţiale între [dintre] teoreticieni traversează 
această distincţie aparentă” şi că mai precis ar fi să privim starea de 
transă versus punctul de vedere al fenomenului sociopsihologic ca 
„puncte ale unei continuităţi” (p. 846). Mulţi dintre noi, cei din 
domeniu, am putea găsi numeroase aspecte cu care să fim de acord 
în articolul lui Kirsch şi Lynn, în special în privinţa a ceea ce 
Hilgard (1992) a numit „tărâmul hipnozei", adică ceea ce se întâmplă 
când se face o tentativă de a-i induce hipnoza unei persoane care 
este de acord cu asta. Totuşi, mulţi dintre noi ar recunoaşte că 
articolul, scris de doi dintre cei mai cunoscuţi teoreticieni adepţi ai 
conceptualizării sociocognitive, s-ar putea să admită prea multe 
trăsături comune în încercarea de a integra ideea de stare în teoria 
sociocognitivă. De la publicarea articolului, noi informaţii lămuresc 

şi mai mult aceste chestiuni (A. Barabasz, 2000, 2004 ; Barabasz şi 
Barabasz, 2002 ; A. Barabasz et al. , 1999 ; Barnier şi McConkey, 2003 ; 
Killeen şi Nash, 2003 ; Koch er al., 2003; Ray si Tucker, 2003; 
Vermetten, 2004 ; Woody si McConkey, 2003). Noile lucrári aratá 
cá hipnoza, în complexitatea ei, implică mai multe decât răspunsuri 
la sugestii, influenţă socială şi aşteptări. Barnier şi McConkey (2003) 
au concluzionat cá acum există tot atâta divergență pe câtă convergenţă 
este la nivel teoretic. Este lăudabil că Lynn şi Kirsch au atras atenţia 
asupra problemelor şi chestiunilor nerezolvate. Conceptul de conver- 
gentá a teoriilor a fost unul vremelnic, pentru că folosea la punerea 
în umbră a unor trăsături ale fenomenului care ne permit să studiem 
la modul serios problemele interacțiunii dintre viaţa mentală con- 
ştientă şi cea inconştientă. Pentru a face şi mai multă lumină în 
această problemă, ne vom concentra pe trei chestiuni proeminente, 
încercând în acelaşi timp să înlăturăm unul dintre miturile sau con- 
ceptiile greşite rămase, care continuă să dividă, fără rost, domeniul. 

Deşi cercetările lui Kinnunen, Zamansky şi Nordstrom (2001) 
aruncă noi umbre de îndoială asupra noţiunilor privind complezenţa 
şi aşteptările şi aduc noi probe ce arată importanţa dovedirii apariţiei 
experienţei subiective (Milling, Kirsch şi Burgess, 1999), noi credem 
că mulţi au fost atraşi din nou spre teoria stării de transă din pricina 
noilor descoperiri izbitoare făcute în urma a ceea ce a devenit acum 
o largă serie de experimente recente. 

Cercetările de ultimă oră s-au ocupat direct de limitările care au 
afectat primele experimente privind semnalele transei hipnotice. Au 
fost adăugate condiţii de control esenţiale, iar cercetătorii beneficiază 
de avansul important în domeniul măsurătorilor şi tehnologiei infor- 
matice care nu erau disponibile acum un deceniu. Considerate odată 
„improbabil să fie găsite”, în vreme ce era susţinută „posibilitatea 
ca indicatori subtili să fie o dată şi o dată descoperiţi” (Hilgard, 1973, 
p. 978), semne ale hipnozei măsurabile, repetabile şi parcimonios 
logice erau, în sfârşit, disponibile pentru testarea realităţii transei — 
o subtilă şi totuşi clar identificabilă stare de constien(á modificată. 
Experimentele controlate în permanenţă, cu replici după replici 
implicând peste o duzină de cercetători diferiţi din laboratoare 
ajungând până în Anglia, Italia, Noua Zeelandă şi Statele Unite, au 
dezvăluit semne fiziologice solide ale hipnozei. 

Primul răspuns substanţial la articolul lui Kirsch şi Lynn a venit 
din partea lui John Kihistrom (1997). Kihlstrom a elucidat raţionamentul 


TEORII LEGATE DE HIPNOZĂ: DESCOPERIRILE RECENTE... 109 


privind persistenţa controverselor dintre adepţii stării şi nonstării. 
Să recunoaştem că, şi fără semnele fiziologice, starea de transă a 
constientei modificate, negată de Kirsch şi Lynn în 1995, există. 
Kihlstrom (1997) ne reaminteste, incontestabil, că în hipnoză există 
o stare de conştienţă modificată şi că „nu contează nici cât negru sub 
unghie dacă poate apărea şi fără o inducţie formală” ; „subiecţii 
amnezici nu îşi amintesc lucruri pe care ar trebui să şi le amintească ; 
subiecţii sub analgezie nu simt dureri pe care ar trebui să le simtă ; 
subiecţii cărora li s-a cerut să fie «orbi» sau «surzi» nu văd sau nu 
aud lucruri pe care ar trebui să le vadă şi să le audă”. Chiar şi 
simplele răspunsuri motorii implică o modificare a constientei : 
„Simţim în mână obiecte grele care nu sunt acolo, trágándu-ne în 
jos braţele întinse pe lângă corp ; simţim forte magnetice, forte care 
nu există, apropiindu-ne braţele şi mâinile întinse” (Kihlstrom, 1997, 
p. 326). Semnele comportamentale ale modificării conştienţei pur şi 
simplu le sar în ochi multor medici şi cercetători. Indicatorii comporta- 
mentali au fost acolo de mult, pentru plăcerea experimentelor noastre 
şi pentru binele pacienţilor noştri. Acum, pe lângă lunga listă a 
semnelor comportamentale, ştiinţa modernă a făcut posibilă identi- 
ficarea unor semne fiziologice subtile, dar solide ale răspunsului 
hipnotic, care nu pot fi produse de cei cărora le lipseşte talentul 
hipnotic, doar prin relaxare sau prin sugestie. 

Kirsch şi Lynn (1995) au admis că „dacă semnele hipnozei ar 
putea fi identificate, ar susţine ideea că hipnoza este o stare unică de 
constien(á modificată” (p. 855). Dar în acelaşi articol au perseverat 
cu poziţia lor sociocognitivă si au pretins că hipnoza nu e nimic mai 
mult decât influenţă socială, că sugestiilor li se poate răspunde cu 
sau fără hipnoză şi că funcţia unei inductii hipnotice este doar aceea 
de a creşte sugestibilitatea la un nivel minor. Pentru susţinerea 
scolastică a scepticismului lor privind existenţa semnelor fiziologice 
ale hipnozei, i-au citat pe Dixon şi Laurence (1992, p. 50), care 
considerau că rezultatele privind „distincţia fiziologică a unei pre- 
supuse stări hipnotice” nu pot fi susţinute din cauza unei „nefericite, 
dar obişnuite lipse a replicilor”. Recentele descoperiri în legătură cu 
semnele fiziologice ale hipnozei au fost reflectate mai devreme de 
perspectiva teoretică revizuită a lui Kirsch (2003), care acum recunoaşte 
.stárile" de hipnoză. Mai erau încă relevante criticile lui Dixon şi 
Laurence referitor la studiile psihofiziologice care nu au reuşit să 
analizeze relaxarea nonhipnotică. Aceasta ar putea fi o capcană 

pentru cercetătorii nesábuiti, neinformaţi despre munca lui Hilgard 
şi Tart (1996), care au folosit de acum memorabilele controale 
experimentale ale „rapoartelor de stare” în seria lor de experimente, 
confirmând fenomenul de hipnoză spontană, aşa cum a fost analizat 
mai devreme în acest capitol (vezi şi H. Spiegel, 1998; Spiegel şi 
Spiegel, 2004). Hipnoza spontană poate avea loc, şi chiar are loc în 
cazul celor hipnotizabili, în diverse contexte, fără o inducţie formală, 
cum ar fi răspunsul la instrucţiuni de relaxare. Încă un element 
referitor la subiect, adus de Dixon şi Laurence, a fost sugestia lor 
că, pentru a „releva cu adevărat corelativele fiziologice ale hipnozei”, 
ar fi necesară mai degrabă o inducţie hipnotică alertă decât una 
bazată pe relaxare. Tocmai acest tip de rigoare ştiinţifică de care dau 
dovadă mulţi cercetători ai hipnozei serioşi şi dedicati ne asigură că 
aceste probleme importante au fost abordate în cercetările recente. 

Înainte de a ne concentra pe informaţiile legate de punctele-cheie 
pe care le-am scos în evidenţă, trebuie să înlăturăm mitul „procesului 
special”, pornit de la Nick Spanos cu 15 ani în urmă. Contrar 
cercetărilor controlate ale lui Ernest (Jack) Hilgard şi descoperirilor 
clinice ale lui Herbert şi David Spiegel care arată că hipnoza este o 
parte a vieţii cotidiene pentru cei cu capacităţi hipnotice, eticheta 
„proces special” a prins. Aşa cum au subliniat Kirsch şi Lynn (1995), 
când Spanos (1982) a născocit termenul „proces special” ca denumire 
pentru teoria neodisocierii privind hipnoza a lui E. Hilgard (1977), 
etichetele „stare” şi „nonstare” au fost abandonate pe scară largă în 
favoarea „procesului special” şi a „social-psihologicului” de către 
cei cu convingeri sociocognitive. De atunci, eticheta greşită de 
„proces special” a fost derutantă atât pentru cei noi în domeniu, cât 
şi pentru cei care se străduiau să înţeleagă fenomenele hipnotice. 
Denumirea de „proces special” implică, în mod greşit, o stare 
imposibil de obţinut în viaţa de zi cu zi, în condiţii normale, 
inducându-i astfel în eroare pe cercetători cu privire la nevoia de a 
aborda apariţia hipnozei spontane când testează efectele hipnozei 
sau ale sugestiei. Nevoia de a obţine „rapoarte de stare” ale subiec- 
filor (vezi Hatfield, 1961 ; LeCron, 1953 ; Tart, 1963) a fost ignorată 
de prea multe ori. Astfel de rapoarte asupra profunzimii hipnozei au 
fost folosite atât de profitabil în perioada inteligentelor studii hipnotice 
din anii '60 şi au reapărut recent, într-o formă mult mai sofisticată, 
dezvoltate de McConkey, Wende şi Barnier (1999). 

Experimentul Hilgard şi Tart (1966), ce arăta efectele semni- 
ficative ale unei inducţii hipnotice asupra susceptibilităţii la sugestie 
versus sugestia în simpla relaxare, este doar un exemplu strălucit. 
Rapoartele de stare au făcut posibilă evaluarea răspunsului hipnotic 
pe o scară de la 0 la 3. Participantilor li se spune să răspundă „0” 
la întrebarea „Stare” dacă simt că sunt în starea lor obişnuită, 
normală, perfect trează ; să răspundă „1” dacă se simt foarte relaxaţi 
sau se cufundă, ca şi cum ar adormi; să răspundă „2” dacă sunt 
într-o stare hipnotică uşoară ; să răspundă „3” dacă sunt hipnotizaţi 
mai profund. Pentru că profunzimea hipnozei fluctuează deseori în 
timpul unei sesiuni, aceste rapoarte erau cerute în repetate rânduri 
pe durata unei şedinţe, de obicei înainte şi după o sugestie test. De 
exemplu, în studiul lui Hilgard şi Tart (1966), dacă participanţii erau 
în stare de veghe si raportau ,,1", erau treziti până când raportul era „0”. 

Ultimele abordări ale măsurării profunzimii hipnotice dezvoltate 
de McConkey şi colegii săi (McConkey, Szeps si Barnier, 2001 ; 
McConkey et al., 1999) le cer participanţilor să întoarcă un contor 
pentru a-şi indica profunzimea hipnotică, în termeni de variaţie a 
forţei trăirilor lor pe durata progresiei hipnozei la nivelul unităţii 
test. Participanţii întorc contorul pe măsură ce avansează în hipnoză. 
Pentru că există date privind inducția, livrarea sugestiei, răspunsul 
participantului la sugestie, eliberarea din unitatea test şi ieşirea de 
sub hipnoză, există posibilitatea de a indexa variațiile reflectărilor 
fiziologice ale experienţei hipnotice. Această tehnică inteligentă şi 
promițătoare este folosită la ora actuală în laboratorul nostru (A.F.B.) 
şi în alte părţi. În sfârşit, începem să încercăm să cuantificăm, din 
punct de vedere biologic, complexitatea răspunsului hipnotic. 

Desigur, de multe ori, medicii au obţinut în mod obişnuit anumite 
măsuri ale asigurării unei profunzimi hipnotice adecvate înainte de 
a-i solicita participantului răspunsuri dificile, cum, poate, ar fi 
necesare într-o procedură medicală. Din păcate, rapoartele de stare, 
indexarea forţei trăirilor şi hipnoza spontană au fost ignorate de 
cercetători, care au tras concluzii despre echivalenţa dintre sugestie 
şi răspunsul hipnotic veridic. 

Jack şi Josephine Hilgard, Herb şi Dave Spiegel, Erika Fromm, 
Ron Shor, Jack şi Helen Watkins, Michael Nash, Marianne Barabasz 
şi cu mine (A.FB.), la fel ca mulţi alţii, am acreditat permanent 
continuitatea dintre transa hipnotică şi experienţele cotidiene. De 
exemplu, despre simplele disocieri, cum ar fi imaginaţia absorbantă 

şi fenomenul mai complex al hipnozei spontane, se ştia de mult că 
există şi ele au fost verificate de mai multe ori în laborator şi în 
aplicaţii de zi cu zi de către aceia dintre noi implicaţi în hipnoza 
clinică. Faptul că trăiri ale transei hipnotice pot apărea în viaţa 
cotidiană nu ar trebui interpretat ca sugerând că transa hipnotică nu 
este, într-un fel, unic diferentiabilá de nontransá sau ceea ce este 
deseori numit „stare de veghe”. Existenţa unei mulţimi de stări 
conştiente nu înseamnă cá ele sunt toate la fel, aşa cum nici belşugul 
de mere şi portocale nu le face să fie identice. 

Mai multe experimente recente pun într-o nouă lumină prezumția 
lui Kirsch şi Lynn (1995) că (a) hipnoza nu e nimic mai mult decât 
influenţă socială, (b) nu există semne fiziologice ale răspunsului 
hipnotic şi (c) structura comunicărilor hipnotice nu este importantă 
în determinarea sensibilităţii la hipnoză. În primul rând, este important 
de subliniat faptul că ţinta cercetărilor contemporane asupra răspun- 
surilor creierului la hipnoză nu este să încerce să descopere nişte 
„semnături” EEG ale stării hipnotice simpliste şi unidimensionale. 
Complexitatea hipnozei este în aşa fel încât, în schimb, trebuie să 
luăm în considerare atât intensitatea, cât şi individualitatea răs- 
punsului la hipnoză. Kilhstrom (2003), citându-i pe A. Barabasz 
et al. (1999), a explicat că efecte hipnotice foarte asemănătoare pot 
fi obţinute prin diferite mijloace neutre. Structura sugestiei hipnotice 
modelează corelativul psihofiziologic precis al efectului. 

Noţiunea unei semnături cerebrale unice a hipnozei este asemenea 
noţiunii procesului special, un om de paie clădit de cei care vor să 
reconceptualizeze hipnoza ca o construcţie socială. Nevoia de a 
vedea o asemenea semnătură unidimensională trivializează întinderea 
şi complexitatea răspunsurilor la starea hipnotică. E. Hilgard (comu- 
nicare personală, circa 1989) se întreba dacă ei (Chaves, Kirsch, 
Lynn, Spanos) se aşteaptă să vadă o explozie de lumină deasupra 
capului cuiva aflat sub hipnoză. În mod surprinzător, tehnicile EEG 
şi de scanare a creierului au adus lămuriri în această problemă. 
Întrebarea la care s-a răspuns cu un „da” convins este: indicii 
fiziologici reflectă în mod direct starea subiectivă resimţită de indi- 
vidul care răspunde la o inducţie hipnotică, fie ea indusă formal de 
un operator, autoindusă sau trăită spontan? 

Seria de studii EEG a grupului de cercetare Barabasz reflectă 
interesele lui Dave Spiegel, Jack Hilgard şi ale altora, rafinează punctul 
nostru de convergenţă asupra stabilirii dacă indivizii hipnotizabili, 

expuşi unei inductii hipnotice îndeajuns de profunde pentru cerinţele 
sarcinii specifice, pot manifesta schimbări ale ERP cerebral EEG 
corespunzătoare trăirilor lor subiective, care pot fi diferenţiate din 
punct de vedere fiziologic de efectele sugestiei, relaxării sau aşteptărilor. 

Recent, noi (A. Barabasz et al., 1999) am atins punctul culminant 
al celor 20 de ani de cercetări asupra hipnozei EEG legate de eveni- 
ment, înlăturând grijile de la început privind nonreplicarea (Dixon 
şi Laurence, 1992 ; Spanos şi Coe, 19992) semnelor fiziologice ale 
hipnozei. Datele au arátat cá inconsistentele aparente in literatura 
despre hipnoza ERP pot fi justificate prin formularea sugestiilor 
hipnotice. Odată justificate, semnele fiziologice ale transei sunt 
consecvent interpretabile, logice şi solide. Au fost testate efectele 
instrucţiunilor pozitiv obstructive şi negativ anulatoare asupra ERP 
P300 vizuale şi auditive (A. Barabasz et al., 1999). Participanţii au 
fost selectaţi în funcţie de hipnotizabilitate, folosind Scala Harvard 
de grup a Susceptibilităţii la Hipnozá (Shor şi Orne, 1962) si Scala 
Stanford a Susceptibilitátii la Hipnoză, Forma C. Înaintea testărilor 
individuale si între sesiunile de testare a hipnotizabilităţii au fost 
făcute încercări de a maximiza sau de a stabiliza hipnotizabilitatea 
pacienţilor folosindu-se hipnoza repetată. Pentru a testa în mod 
adecvat potentialele diferente între răspunsurile hipnotice şi non- 
hipnotice, cercetătorii trebuie să separe cu grijă indivizii puternic şi 
slab hipnotizabili. Pot fi spuse puţine despre răspunsul hipnotic în 
urma studiilor care definesc operaţional intensităţile prin scindări 
mediane, mai ales când sunt folosite doar măsurători de grup ale 
hipnotizabilităţii sau cele slabe din punct de vedere psihometric. 
Simplele separári ridicat-scázut ale punctajului pun o problemă 
specială în cercetarea hipnozei, pentru că hipnotizabilitatea în rândul 
populaţiei generale este grupată în jurul nivelului mediu (hipno- 
tizabilitatea medie). Astfel, asemenea scindări simple vor produce 
cel mai probabil grupuri de indivizi puternic şi slab hipnotizabili 
care nu diferă foarte mult unele de celelalte. Această situaţie ii 
conduce pe cei mai imprudenfi la concluzia falsă cá mai degrabă 
Simpla sugestibilitate sau aşteptările, decât hipnoza, pot justifica 
aparentele descoperiri. 

După ce participanţii noştri au fost selectaţi cu rigurozitate, 
ambelor grupuri li s-a cerut să execute sarcini identice în condiţii 
echilibrate de sugestie în stare de veghe şi hipnoză alertă (Barabasz 
şi Barabasz, 1996, 2000). O inducţie hipnotică alertă a fost aleasă în 

schimbul tradiţionalei inductii prin relaxare pentru a exclude efectele 
EEG ce ar putea fi atribuite simplei relaxári. Indivizii puternic 
hipnotizabili au manifestat amplitudini ERP EEG semnificativ mai 
mari in timp ce tráiau halucinatii negative si amplitudini ERP 
semnificativ mai scăzute în timp ce trăiau halucinaţii obstructive 
pozitive, contrar indivizilor slab hipnotizabili (care încercau să 
mimeze răspunsurile hipnotice la sugestii) şi propriilor lor stări 
datorate doar imaginaţiei treze. Datele arată clar că, atunci când 
răspunsurile sunt declanşate de evenimente, apar semne fiziologice 
ale hipnozei destul de robuste. În loc să producă o semnătură 
unidimensională a stării hipnotice, aceste ERP bidirectionale mai 
degrabă variază permanent după o inducţie hipnotică, în funcţie de 
tipul sugestiei, pentru a arăta în mod direct modificările constientei 
care corespund îndeaproape trăirilor subiective ale participanţilor 
privind modificările perceptuale. Aceste efecte nu au apărut în cazul 
indivizilor slab hipnotizabili în urma influenţei sociale (încercării de 
a mima răspunsurile la sugestii) sau a punctelor culminante ale unei 
stári de veghe. Aceste descoperiri au fost complet repetate în studii 
separate făcute de Calvin (2000) şi Jensen er al. (2001). Următoarea 
cercetare a fost concepută pentru a aduce şi mai multă rigoare 
investigaţiei lui A. Barabasz et al. (1999). 

Studiul (A. Barabasz, 2000) a separat complet testele de hipnoti- 
zabilitate (făcute cu 6 până la 9 luni înainte) de contextul experi- 
mentului. Cum ar fi putut indivizii puternic hipnotizabili să se abţină 
de la a da ce au mai bun în condiţiile sugestiei (Zamansky, Scharf şi 
Brightbill, 1964) cánd ei nu au stiut cá acesta era un experiment de 
hipnozá sau cá hipnoza urma sá fie folositá decát dupá ce au fost 
colectate datele rezultate din simpla sugestie ? 

Datele au arătat că doar inducția hipnotică, cu efortul de a 
asigura o profunzime hipnotică adecvată, a făcut posibil ca indivizii 
puternic hipnotizabili, dar nu şi cei slab hipnotizabili, să îşi atenueze 
semnificativ ERP-urile ca răspuns la inducția hipnotică adăugată 
condiţiilor sugestiei, în contrast cu simpla sugestie identică, contra- 
zicând teoria sociocognitivă conform căreia sugestia, de una singură, 
justifică tot ceea ce poate fi obţinut prin hipnoză. 

Deşi pare că profunzimea hipnotică adecvată ar trebui produsă 
înainte de a ne aştepta ca un participant să îndeplinească o sarcină 
dificilă prin hipnoză, aşa cum a fost trecut în revistă în altă parte (Barabasz 
şi Barabasz, 1992), un participant la acest studiu (A. Barabasz, 2000), 

puternic hipnotizabil, a avut răspunsuri identice în ambele condiţii. 
În timpul interogatoriului postexperiment el a remarcat: „Când am 
primit instrucţiunea de a mă comporta ca şi cum aş avea dopuri în 
urechi, am făcut pur şi simplu ceea ce am învăţat în copilărie”. 
„Spune-mi mai mult”, a replicat intervievatorul independent post- 
experiment (care nu a fost implicat în nici un alt aspect al experi- 
mentului). „Ei bine, când luam bătaie de la tata pentru ceva, puteam 
să opresc durerea mergând într-un alt loc, aşa că am făcut la fel şi 
cu sugestia - la fel si cu hipnoza, partea a doua.” Acest răspuns pare 
să fie un exemplu clasic de hipnoză spontană cu disociere aparentă, 
aşa cum au clarificat pentru prima dată Hilgard şi Tart (1966) cu 
aproape 40 de ani înainte. Medicii care folosesc în mod regulat 
hipnoza în cazurile dificile observă frecvent că pacienţii hipnotizabili 
mai repede evocă spontan starea hipnotică din propriile idiosincrazii, 
decât să răspundă ca nişte sclavi instrucţiunilor doctorului. 

Descoperirile relevă că aşteptarea privind sugestia este insufi- 
cientă pentru a produce un răspuns dificil, fără hipnoză. Doar cei 
care şi-au demonstrat capacitatea de a fi hipnotizaţi au reuşit să 
producă astfel de schimbări, demonstrând semne fiziologice puternice 
ale hipnozei, care reflectă în mod direct modificările constientei 
corespunzătoare trăirilor subiective ale participantului în legătură cu 
schimbările perceptuale. 

Studiile EEG, considerate descoperiri epocale prin acordarea 
câtorva premii naţionale, au fost totuşi înlocuite de tehnologia scanării 
creierului (tomografia cu emisie de pozitroni) care furnizează o şi 
mai bună localizare a regiunilor cerebrale pentru a determina mai 
precis efectele de stare ale hipnozei. 

Tomografia cu emisie de pozitroni ne-a lămurit în privinţa stării 
hipnotice, arătând că efectele transei sunt reflectate de activitatea 
neurală din trunchiul cerebral, talamus şi cingulatul anterior. S-a demon- 
strat, in mod consecvent, că hipnoza reduce activitatea cortexului 
cingulat anterior, dar nu afectează cortexul somatosenzitiv, unde 
sunt procesate senzațiile de durere, arătând că efectele analgezice 
ale hipnozei au loc în centrele superioare ale creierului (Rainville, 
Duncan, Price, Carrier si Bushnell, 1997; Rainville, Hofbauer 
et al., 1999; Rainville şi Price, 2003; Ray si De Pascalis, 2003; 
D. Spiegel, 2003; Szechtman, Woody, Bowers şi Nahmias, 1998). 
Descoperirile sustin teoria lui Spiegel si Spiegel (1978-1987, p. 23) 
privind hipnoza ca ,ráspuns la un semnal, o stare de concentrare 

atentă, receptivă, intens focalá cu constienta periferică diminuată [...] 
o funcţie a individului alert care îşi utilizează capacitatea de implicare 
maximă într-un punct din spaţiu şi timp şi îşi minimizează astfel 
implicarea în alte puncte din spaţiu şi timp”. Conform teoriei neodiso- 
cierii a lui E. Hilgard (1977), schimbările care au loc în hipnoză se 
petrec la nivelul funcţionării executive. Cingulatul anterior este 
implicat în genul de funcţionare executivă care îi permite cuiva să se 
concentreze sau să fie atent la un set de semnale (Aston-Jones, 
Rajkowski şi Cohen, 1999). De exemplu, o persoană complet absorbită 
de un curs, un film sau o carte se poate disocia de semnalele ce o 
distrag şi care, în alte condiţii, ar fi declanşat excitarea (A. Barabasz, 
1982; J. Hilgard, 1974, 1979). 

Datele obţinute in cadrul studiilor ERP EEG (A. Barabasz, 2000 ; 
A. Barabasz et al., 1999; Barabasz şi Lonsdale, 1983; Spiegel si 
Barabasz, 1988 ; D. Spiegel er al., 1985) arată cá ERP-urile din 
urma unei inductii hipnotice de a halucina un blocaj al stimulilor 
vizuali şi auditivi demonstrează o alternanță în conştienţa ce cores- 
punde îndeaproape experienţelor subiective ale participantului legate 
de schimbările perceptuale (vezi figura 3.1). Această descoperire 
converge cu cercetarea lui Szechtman er al. (1998) ce implică în 
halucinație - dar nu în simpla imaginare a stimulilor externi — 
cortexul cingulat anterior doar în cazul participanţilor care puteau 
experimenta hipnoza. Mai mult, descoperirile privind cingulatul 
anterior ale lui Rainville et al. (1997) au arătat că activitatea acestuia 
urmăreşte îndeaproape experienţa subiectivă, reflectând componenta 
emoţională, dar nu şi componenta senzorială a stimulilor dureroşi 
induşi experimental. 

Cercetarea lui Kosslyn et al. (2000) privind tomografia cu emisie 
de pozitroni a percepţiei culorilor este poate unul dintre cele mai 
elegante exemple de studiu al fiziologiei răspunsului hipnotic. Când 
s-a cerut perceperea culorilor, doar în hipnoză au fost activate zonele 
culorilor din emisferele stângă şi dreaptă, fie că au fost arătate 
culorile în sine sau stimuli pe o scară de griuri. Spre deosebire de 
alte studii ale scanării creierului, cercetarea lui Kosslyn et al. 
analizează doar zonele cerebrale despre care există ipoteza că sunt 
regiuni de interes a priori. Ideea era că, dacă participanţii hipnotizati 
percepeau halucinatia hipnotică drept realitate, fluxul sangvin din 
regiunea de procesare a culorilor din creier ar fi fost influenţată în 
concordanţă cu halucinaţia sugerată hipnotic. La fel ca în studiul 

ERP al lui A. Barabasz (2000) privind o halucinație de blocaj auditiv, 
sugestia de halucinație coloră a lui Kosslyn de a percepe diferit s-a 
petrecut doar după inducția hipnotică. Efectele tomografiei cu emisie 
de pozitroni au fost diferite în cazul instrucţiunii de creare a unei 
imagini mentale, care folosea aceeaşi sugestie în condiţii de non- 
hipnoză. Singura diferenţă dintre cele două studii a fost folosirea 
hipnozei ; sugestiile şi cerinţele sociale de performanţă au fost 
identice şi totuşi creierul ne-a arătat afecte diferite care reflectă 
subiectivitatea perceptiilor participanţilor. Sugestia de halucinație 
coloră (să perceapă diferit), după o inducţie hipnotică corespun- 
zătoare cu descoperirile noastre ERP, a observat că schimbări în 
trăirea subiectivă, obţinute doar în timpul hipnozei, erau reflectate 
de schimbări în funcţionarea creierului. S-a tras concluzia că hipnoza 
este o stare fiziologică având indicatori neurali distincti şi nu este 
doar rezultatul unui rol de adaptare (influenţă socială). 

Este important să recunoaştem că toate aceste descoperiri foarte 
consistente nu contrazic ideea că influenţa socială, aşteptările şi con- 
textul pot fi folositoare în maximizarea rezultatelor tratării pacienţilor. 
Vrem doar să spunem că hipnoza în sine poate face posibile anumite 
răspunsuri ce merg dincolo de cele ce pot fi obţinute prin influenţa 
socială - mai simplu spus, „sugestibilitate” - şi sunt diferite de 
acestea la nivelul fiziologic de bază. Evident, hipnoza este mult mai 
mult decât simplul — sau chiar complexul — răspuns aşteptat la sugestie, 
influenţat social. Killeen şi Nash (2003) au reamintit comunităţii 
ştiinţifice datele care arată că răspunsurile la hipnoză nu sunt corelate 
cu cele mai multe tipuri de sugestibilitate, că cei care răspund la 
hipnoză nu sunt, de obicei, docili şi că ei nu răspund mai bine la 
placebo, presiuni sociale sau figuri autoritare. Credinţa că sugesti- 
bilitatea poate justifica tot ceea ce poate fi obţinut prin hipnoză nu 
corespunde testelor ştiinţifice. Putem recunoaşte realitatea stării de 
transă, făcând în acelaşi timp tot ce putem pentru pacienţii noştri în 
domeniul ingenios al maximizării uzului potrivit al influenţei sociale, 
aşteptării, contextului şi numeroaselor alte variabile pentru a obţine 
cele mai bune rezultate. 

În lumina informaţiilor neurofiziologice copleşitoare existente la 
ora actuală, teoria „nonstare” a hipnozei trebuie, precum elefantul 
din fabulă, să se târască spre o junglă îndepărtată şi să moară acolo, 
dacă hipnoza este menită să fie credibilă în faţa ştiinţei în general, a 
psihologiei şi a medicinei în special. Killeen şi Nash (2003) au 

concluzionat că acum ar trebui să considerăm că „Situaţia hipnotică” 
înseamnă „stare hipnotică (SH) în care răspunsurile hipnotice sunt 
caracteristice şi diferite de cele obţinute fără această stare”. Disputa 
stare versus nonstare trebuie să cedeze în faţa studiului „diferitelor 
combinaţii de cauze necesare care ar produce fenomenul” (Killeen 
şi Nash, 2003). Cea mai eficientă utilizare a hipnozei în tratamentul 
pacienţilor noştri probabil că va implica mereu o împletire complexă 
a mai multor domenii, inclusiv a celor unice, proprii stărilor hipnotice, 
influenţei sociale şi altor cauze. 


Note 


1. Într-o observaţie personală, J. Watkins a relatat că aplică principiul 
„regresiei creative” când redactează contribuţii ştiinţifice, poeme sau 
scurte povestiri (Watkins, 2001). La trezirea din somn, în loc să coboare 
pe loc din pat, rămâne întins într-o stare de semiveghe timp de o oră sau 
două ; în timpul acestei perioade, noi idei şi fraze mai succinte devin 
deseori disponibile conştient, dar sunt uitate dacă nu sunt înregistrate 
imediat. 

2. Recunoaştem că I. Kirsch (2003) şi-a schimbat perspectiva teoretică in 
lumina noilor informaţii, recunoscând „starea” de hipnoză. La fel, 
Lynn (2003) a afirmat : „Desigur, există stări de congtientá modificate”. 


CAPITOLUL 4 


Hipnotizabilitatea 


Dacă pacienţii intră la tine în cabinet şi solicită hipnoterapie, 
cum faci să ştii dacă sunt sau nu hipnotizabili ? Trebuie să treci prin 
şedinţe lungi şi frustrante doar pentru a ajunge la concluzia că sunt 
atât de rezistenți la hipnoză, încât este nevoie de intervenţii alternative ? 


(J. Watkins, 1987) 


Diferenţele privind talentul hipnotic al participanţilor i-au intrigat 
pe profesionişti timp de mai mulţi ani. S-au făcut numeroase încercări 
de a corela hipnotizabilitatea cu vreo trăsătură psihologică măsurabilă. 
Dacă am putea şti dinainte, cu exactitate, cine este hipnotizabil şi 
cine nu, medicii ar scăpa de o grămadă de efort pierdut, umilire şi 
afectare a statutului. Pacienţii care au citit despre ,miracolele" 
hipnozei şi au căutat să se trateze prin intermediul ei ar fi scutiţi de 
dezamăgiri şi deziluzii în privinţa terapeutului. 


Hipnoza ca problemă de grad 


Aşa cum am analizat în capitolele anterioare, hipnoza nu este un 
proces special cu o semnătură cerebrală EEG unidimensională, în 
timpul căruia se aprinde vreun soi de bec pe fruntea participantului 
atunci când acesta intră în starea hipnotică. Cercetările (expuse 
anterior) ne arată acum, în mod limpede, că în locul unei simple 
chestiuni de tipul „ori-ori”, corelativele fiziologice în care putem 
avea încredere reflectă mai degrabă diferitele stări subiective percepute 
de participant. Hipnoza este şi o problemă de grad. Anumite persoane 
par să poată intra într-o stare profundă şi să manifeste comportamente 
foarte bizare, cum ar fi regresia, deformarea timpului şi halucinaţii. 

Alţii par să ajungă într-o fază de echilibru, în care vor îndeplini 
sugestii simple, dar nu şi pe cele neobişnuite, ce implică deformări 
majore ale percepţiei, în timp ce alţii pot deveni mai relaxaţi sau 
puţin mai alerti cu un minim de implicare. În consecinţă, suntem 
preocupaţi nu doar de problema hipnotizabilităţii anumitor pacienţi 
sau participanţi, ci şi de gradul de profunzime la care ne putem 
aştepta ca ei să răspundă. Unele tehnici hipnoterapeutice şi răs- 
punsuri din cadrul cercetărilor experimentale necesită stări destul de 
adânci ; altele pot fi folosite eficient asupra unui participant doar 
uşor hipnotizat. Prima întrebare la care trebuie să răspundem se 
referă la nivelul de hipnotizabilitate al participantului, iar a doua la 
capacitatea de profunzime a acestuia. Am observat că, deseori, 
cercetătorii şi medicii greşesc presupunând că, dacă participanţii au 
obţinut un punctaj mare pe o cunoscută scală standardizată a hipnoti- 
zabilităţii, odată hipnoza indusă, ei se află cumva automat la o 
profunzime hipnotică adecvată pentru a oferi răspunsuri complexe. 
Nu este nicidecum cazul. Dat fiind un asemenea raţionament eronat 
din partea cercetătorului sau a medicului, nu e de mirare că scalele 
de hipnotizabilitate, oricât de utile ar fi ele, prezic răspunsul la 
hipnoză în doar aproximativ jumătate din cazuri (E. Hilgard, 1979). 
Ar trebui făcute eforturi pentru a se asigura o profunzime adecvată, 
care va varia pe durata hipnozei, în funcţie de receptivitatea indivi- 
dului la inducţie şi la procesul de aprofundare. Profunzimea poate 
varia şi din motive dinamice, în funcţie de cerinţele care îi sunt 
adresate persoanei prin sugestii specifice. Recomandăm ca atunci 
când profunzimea este o problemă, cum ar putea fi în cazul în care 
se cere un răspuns la o sugestie complexă, să se folosească metoda 
Hilgard şi Tart (1966), prezentată în capitolul 3. În aşteptarea 
cercetărilor ulterioare, metoda „contorului” a lui McConkey, Wende 
şi Barnier (1999) se poate dovedi si mai utilă. Ideal ar fi să te 
obişnuieşti cu folosirea ambelor metode, până când acestea devin o 
a doua natură in inductiile tale, aşa încât ele să nu se amestece în 
răspunsurile participanţilor sau în abilitatea ta de a le observa. 


Teste informale de hipnotizabilitate 


Înainte de a folosi hipnoza pe un pacient sau pe un participant la o 
cercetare, este recomandabil să te familiarizezi cu experienţele de 

tip hipnotic, să îţi întăreşti capacitatea de a înlătura miturile despre 
hipnoză şi să-ţi atenuezi potenţialele temeri privind metoda, fapt ce 
te va ajuta să construieşti relaţia şi încrederea. Aceste teste clinice 
informale sunt folositoare, în general, în alegerea persoanelor potrivite 
pentru practicile hipnotice şi, mai târziu, în evaluarea pacienţilor 
pentru o eventuală hipnoterapie. Următoarele teste nu doar că folosesc 
la selecţie şi evaluare, dar simpla lor administrare poate stabili un 
context psihologic pozitiv şi poate uşura o inducţie hipnotică ulterioară. 


Pendulul lui Chevreul 


Răspunsul la testul cu pendulul lui Chevreul este un indicator corelat 
cu hipnotizabilitatea. Oferă o oportunitate excelentă pentru a dezvălui 
anxietăţile privind hipnoza, negate sau trecute sub tăcere în timpul 
discuţiei iniţiale cu pacientul, atunci când au fost distruse miturile 
despre hipnoză şi s-a răspuns la întrebările acestuia. Este o demon- 
straţie bună, neameninţătoare, a felului în care gândirea partici- 
pantului despre un anume lucru îi poate afecta comportamentul, fără 
ceremonia inducției hipnotice iniţiale. Poate fi folosit un obiect mic, 
cum ar fi o bucată de acril Lucite sau o bilă de cristal, o bobitá de 
plumb sau pur şi simplu un şurub ataşat de capătul unei sfori. Când 
am folosit acest test în timpul primelor cercetări ale hipnozei făcute 
in Antarctica, propriile mele (A.F.B.) plăcuţe de identificare atârnând 
la capătul unui lanţ au avut acelaşi efect (A. Barabasz, 1980c). Ideal 
ar fi ca pacientul să stea în picioare, cu picioarele apropiate, cu 
coatele depărtate de corp, cu obiectul suspendat deasupra intersecţiei 
a două linii desenate pe o coală albă de hârtie. Prima linie este 
orizontală, pe lungimea foii, şi este notată cu „A” la un capăt şi cu 
„B” la celălalt. A doua linie este verticală şi este notată cu „C” si 
„D”. Participantul este instruit doar să se relaxeze şi să îşi lase ochii 
şi gândurile să meargă înainte şi înapoi pe linia A-B. Instrucţiunea 
este repetată. Dacă participanţii au temeri privind hipnoza pe care 
nu le-au menţionat anterior, deseori vor fi îndeajuns de anxioşi încât 
să intervină intenţionat asupra tendinței naturale a corpului de a 
oscila pentru a produce mişcarea înainte şi înapoi. Este un test 
simplu. De obicei, în câteva momente, obiectul va oscila înainte şi 
înapoi de-a lungul liniei. Odată ce este stabilită mişcarea înainte- 
-înapoi, terapeutul modifică instrucţiunea şi indică faptul că mişcarea 
se schimbă: „Acum se poate mişca în sus şi în jos, de la C la D". 

Alternativ, participanţii pot fi aşezaţi la un birou sau la o masă şi 
li se pot da instrucţiuni după cum urmează (vezi figura 4.1): 
„Aşază-ţi cotul pe masă şi tine această sfoară între degete astfel 
încât greutăţii de la capătul ei [bilă, bobiţă de plumb] să îi lipsească 
foarte puţin ca să atingă masa”. 


(a) (b) 


Figura 4.1. Pendulul lui Chevreul. (a) Obiectul e suspendat de un lanţ 
chiar deasupra mesei. Terapeutul sugerează ca participanta să îşi mişte 
ochii dintr-o parte în cealaltă şi pendulul va începe să se legene. 
(b) Pendulul pare să se balanseze automat înainte şi înapoi. 


Asta înseamnă că distanţa de la degete la masă va fi de aproximativ 
30 cm. Sugestiile sunt acum continuate : „Uită-te fix la greutate şi 
concentreazá-(i toată atenţia asupra ei. Pe măsură ce te uiti la ea, vei 
observa că are tendinţa să se mişte”. Mişcările, fie şi foarte mici, vor 
apărea cu siguranţă. Terapeutul este foarte atent, iar când mişcările 
încep să se stabilizeze pe o direcţie, profită de moment. 

„Observi că greutatea începe să se legene înainte şi înapoi, 
înainte şi înapoi, înainte şi înapoi” (sau în orice direcţie se leagănă). 
Terapeutul permite ca această mişcare să continue si o amplifică 
până când este limpede pentru participanţi şi pentru toţi observatorii 
că mişcarea chiar are loc. Atunci terapeutul sugerează o schimbare 
a direcţiei: „Acum, pe măsură ce te uiţi la greutate, vei observa că 
direcţia de mişcare începe să se schimbe. Acum tinde să se legene 
dintr-o parte în alta”. După ce s-a stabilit deplasarea stânga-dreapta, 
terapeutul poate observa că mişcarea devine uşor circulară. Operatorul 

profită imediat pentru a sugera: „Greutatea începe acum să se miște 
circular în sensul (sau în sens invers) acelor de ceasornic. Se roteşte 
într-un cerc tot mai larg”. 

În sfârşit, terapeutul sugerează o schimbare a direcţiei de rotaţie 
indicând: „Acum încetineşte şi începe să se învârtă în direcţia 
opusă. Observă-i tendinţa de a se mişca în sens invers [sau în sensul) 
acelor de ceasornic, învârtindu-se într-un cerc care tot creşte. Foarte 
bine”. Apoi terapeutul spune: „Tu făceai greutatea să se mişte în 
felul acela sau se întâmpla pur şi simplu? Erai conştient de vreo 
mişcare din partea ta care să o fi făcut să se legene înainte şi înapoi, 
dintr-o parte în alta, apoi în sensul acelor de ceasornic şi, la sfârşit, 
în sens invers acelor de ceasornic ? ". 

În aproape toate cazurile participanţii vor afirma că nu erau 
conştienţi de nici o acţiune voluntară care să determine mişcările. 
Mulţi se vor arăta destul de surprinşi, ajutând astfel la crearea unei 
atitudini de acceptare cu privire la viitoare răspunsuri pozitive. 
Câţiva vor menţiona chiar că au încercat să se opună conştient 
mişcărilor, dar că acestea s-au petrecut în ciuda eforturilor lor. 

Acest test este o bună demonstraţie a efectelor ce pot avea loc ca 
rezultat al hipnozei per se, fără ca participantul să se aştepte, în mod 
special, să simtă ceva neobişnuit. Asemenea răspunsuri nonhipnotice 
la simple sugestii, fie directe sau indirecte, pot fi strâns legate de 
aspectele sugestive ale unor practici acceptate cândva pe scară largă, 
cum ar fi radiestezia. 

Cu mulţi ani în urmă, când John Watkins era profesor de ştiinţe 

- la un liceu, trăia într-o comunitate în care toate fântânile fuseseră 
localizate prin radiestezie. Unul dintre elevii săi era fiul unui „căutător 
de izvoare” local şi s-a oferit să facă o demonstraţie pentru că 
„fusese învăţat cum să caute” de tatăl său. Louie a venit a doua zi 
la şcoală cu creanga lui de piersic bifurcată şi întreaga clasă a luat-o 
spre câmpurile din jurul liceului. Când a ajuns într-un punct, creanga 
s-a îndreptat în jos. În acel punct a fost înfipt în pământ un tárus, iar 
Louie s-a apropiat de el din alt unghi, apoi din altul. În fiecare caz 
creanga se apleca în apropierea tárusului; Louie, cu un aer foarte 
încrezător, a spus atunci: „Aici se află apa”. Nimeni nu a încercat 
să-l contrazică, dar în schimb a fost întrebat: „Louie, eşti sigur că 
nu faci tu însuţi asta cu mici mişcări musculare ? ”. Louie a insistat 
că bátul s-a aplecat de unul singur, că el îl tinuse lejer şi că nu 
avusese nimic de-a face cu mişcarea. Atunci a fost întrebat: „Dacă 

băţul este cel care s-a mişcat, nu o să ai nimic împotrivă să repeti 
experimentul, legat la ochi? ". Louie, oarecum surprins, dar incre- 
zător, a spus că este dispus să facă experimentul. După ce a fost 
legat la ochi, a fost condus pe întreg câmpul, inclusiv, de vreo câteva 
ori, pe lângă punctul unde fusese fixat ţăruşul. Nici măcar o dată 
creanga nu s-a îndreptat în jos de două ori în acelaşi loc. În final, 
Louie a fost condus spre o zonă în care ţevile de apă intrau în clădirea 
şcolii. Din nou, bátul nu s-a aplecat. Pus în fata acestor dovezi, Louie 
şi-a aruncat cu regret creanga de piersic remarcând: „Nu funcţio- 
nează, dar sigur nu o să-l pot convinge vreodată pe tata de asta”. 

La sfârşitul semestrului, instructorul a pus o întrebare (nenotată) 
în încheierea examenului : „Ce credeţi despre căutarea de izvoare ? ”. 
Douăzeci şi nouă de elevi au spus că nu mai cred în ea, dar unul a 
scris: „Louie pur şi simplu nu e un bun căutător”. Astfel de răspun- 
suri la sugestie, simple şi totuşi dramatice, fără inducerea unei stări 
de hipnoză, i-au indus în eroare pe mulţi profesionişti ai artelor 
vindecării, făcându-i să creadă că hipnoza nu este altceva decât un 
răspuns la sugestie. 


Testul căderii braţului 


În general nu este înţelept să îţi bazezi evaluarea capacităţii unei 
persoane de a fi hipnotizată pe o singură chestiune (A. Barabasz, 1982). 
Totuşi, o urgenţă clinică poate impune constrângeri temporale care 
ne limitează la folosirea unui singur test. În opinia noastră, testul 
căderii braţului este cel mai valoros, prin faptul că poate fi aplicat 
într-o perioadă foarte scurtă de timp şi creează, de asemenea, un 
avantaj pentru terapeut. Pacientului nu trebuie să îi fie menţionat 
cuvântul hipnoză. Furnizează un indicator rapid, uşor de administrat, 
al răspunsului probabil la hipnoterapie. Deşi face parte din Scala 
Stanford a Susceptibilităţii la Hipnozá, experienţele noastre clinice 
arată că este una dintre cele mai sensibile tehnici de sortare. Un 
răspuns pozitiv la acest test înseamnă, de obicei, că participantul 
sau pacientul este capabil să răspundă favorabil la inducerea hipnozei 
la un nivel semnificativ. Mai mult, cu o simplă extensie poate fi 
transformat chiar într-o procedură de inducţie. 

Poate unul dintre cele mai mari avantaje ale testului este acela că 
îi permite terapeutului, în special unuia relativ neexperimentat şi nu 
prea sigur pe propriile-i abilităţi de a induce hipnoza, să determine, 


HIPNOTIZABILITATEA 125 


măcar puţin, gradul de hipnotizabilitate al pacientului, înainte de a 
se angaja în folosirea hipnozei. 

Când terapeutul nu este sigur de şansele de succes ale inducției 
hipnotice la anumiţi pacienţi, această lipsă de încredere se transferă 
deseori la pacienţi, ei devenind rezistenți la procedura de inducţie 
nu pentru că sunt nehipnotizabili, ci din cauza neîncrederii pe care 
o percep la terapeut. Când testul este favorabil, terapeutul, ştiind că 
participantul este probabil hipnotizabil, începe procedurile de inducţie 
cu un aer încrezător pe care el însuşi il transmite participantului şi 
crescându-i probabilitatea de a răspunde. Prin urmare, recomandăm 
ca invátáceii in ale hipnozei să reţină această procedură şi să o 
exerseze pe primii lor participanţi. 

Terapeutul îi spune participantului pur şi simplu : „Aş vrea să îţi 
testez reflexele. Te rog să stai drept pe scaun şi să-ţi intinzi ambele 
braţe înainte, cu palmele în jos. Nu le lăsa să se atingă. Aşa, e bine. 
Acum închide ochii şi imaginează-ţi cá îţi dau să ţii o găleată în 
mâna dreaptă (sau stângă). Te rog să îţi strângi degetele în jurul 
toartei găleţii”. (Remarcă faptul că terapeutul tratează acum găleata 
imaginară ca pe o realitate, cerându-le participanţilor să apuce 
toarta.) „Acum, vreau să vizualizezi cum ar fi dacă aş sta în faţa ta 
turnándu-t(i apă în găleată dintr-o cáldare pe care o am în mână. În 
găleata ta încap peste zece litri şi eu acum torn un litru. Observá 
şuvoiul de apă curgând în găleata ta. Acum torn tot mai multă apă în 
găleata ta. Acum sunt doi litri în ea şi simţi creşterea greutăţii. Trei 
litri. Şi mai multă apă intră în ea. Patru litri, acum cinci litri şi 
găleata ta este pe jumătate plină. Devii din ce în ce mai conştient că 
tot mai multă apă este turnată în găleata ta. Voi continua să torn apă 
în ea. Şase litri, şapte litri, opt litri şi găleata este acum umplută. 
Simţi cât de grei sunt cei opt litri de apă? Acum nouă litri şi gáleata 
este aproape plină, aproape plină. Imediat. O să torn al zecelea litru 
în ea şi găleata este plină până la margine. Zece litri de apă şi 
găleata este plină ochi.” Terapeutul lasă să treacă alte 10 până la 
20 de secunde şi urmăreşte cu grijă mişcările braţelor participantului 
(vezi figura 4.2). 

Hipnotizabilitatea este indicată de următoarele mişcări : 


1. Mâna coboară treptat pe măsură ce terapeutul sugerează că mai 
mulţi litri sunt turnati în găleată. Gradul de coborâre a braţului 
este în mod semnificativ legat de hipnotizabilitate ; adică, dacă 

(a) 


(c) 


Figura 4.2. Testul căderii brațului. (a) Terapeutul îi cere participantei care 
tine găleata imaginară să remarce greutatea gáletii care îi trage braţul 
drept în jos. (b) Bratul drept al participantei începe să dea semne evidente 
de oboseală pe măsură ce litrii imaginari de apă sunt turnati. (c) Gáleata 
imaginară, „umplută până sus cu apă”, este atât de grea, încât braţul 
drept al participantei este tras în jos de tot. 

mâna coboară până jos, până în poala participantului sau până pe 
o masă din faţa lui, atunci este probabil ca participantul să fie 
puternic hipnotizabil şi poate ori să intre rapid în starea de 
hipnoză, ori chiar să fie capabil să intre în stări de transă profunde 
care vor face posibilă iniţierea unor fenomene cum ar fi regresia 
şi halucinatiile. 

. Dacă în timpul testului mâna coboară într-o oarecare măsură, 
dar nu ajunge până jos, concluzia este că participantul răspunde 
la sugestiile hipnotice, dar poate fi rezistent, lent în răspunsuri 
sau capabil să ajungă doar la o stare de transă uşoară sau medie, 
nu la una profundă. Cu toate acestea, din experienţa noastră, cei 
care răspund astfel pot deveni, la un moment dat, foarte buni 
participanţi la hipnoză, după ce dubiile si anxietăţile lor initiale 
au fost lămurite şi a fost stabilită o mai bună relaţie cu terapeutul. 
Lentoarea răspunsului poate fi doar o cale de a spune: „Incă nu 
am încredere deplină în tine şi această situaţie este supărătoare 
pentru mine”. Gradul de răspuns al cuiva este legat de hipnotiza- 
bilitatea lui în acel moment. Astfel, dacă la finalul testului mâna 
dreaptă este cu cca 15 cm, sau mai mult, sub cea stângă, atunci 
participantul dă dovadă de un grad substanţial de hipnotiza- 
bilitate, chiar dacă braţul nu a coborât complet. Dacă mâna s-a 
mişcat încet în jos, cel puţin 7,5 cm, atunci participantul are o 
reacţie pozitivă, chiar dacă nu e puternică. O astfel de persoană 
îi arată terapeutului cel puţin capacitatea de a se implica hipnotic 
la un anumit nivel şi, cu abordarea potrivită, poate deveni capabil 
să obţină un nivel de răspuns şi mai semnificativ. Deoarece nu 
este nevoie ca unui client să-i fie indusă hipnoza la un grad 
profund pentru a putea fi folosite eficient multe tehnici hipno- 
terapeutice, această persoană cu siguranţă nu ar trebui respinsă 
ca posibil candidat pentru hipnoterapie. Ocazional, mâna dreaptă 
a unor participanţi nu se va duce deloc în jos, dar ei vor manifesta 
o strădanie considerabilă pentru a o ţine la acelaşi nivel cu 
stânga. Ar putea exista chiar uşoare tendinţe de cădere, urmate 
de mici mişcări de corectare menite să o tragă în sus, la acelaşi 
nivel cu stânga. Aceste acţiuni ar putea fi interpretate prin faptul 
că astfel de indivizi răspund la hipnoză, dar cred că nu ar trebui 
să o facă sau se tem să piardă controlul, consideră că sunt în 
competiţie cu terapeutul, că ei trebuie să dea dovadă de o voinţă 
puternică. Când se întâmplă acest lucru, terapeutul nu ar trebui 
să lase situaţia să degenereze într-o luptă pentru control. Participanţii 

ar putea fi abordati după cum urmează: „Am observat cá pari să 
ai nişte dificultăţi. Era ca şi cum mâna ar fi vrut să coboare pe 
măsură ce găleata devenea mai grea, dar tu nu voiai să facă asta 
şi doreai să arăţi că eşti capabil să rezişti acestei tendinţe. E clar 
că eşti destul de capabil să îi rezişti, aşa cum am spus şi când 
vorbeam despre hipnoză şi am menţionat că tu deţii controlul în 
ultimă instanţă, nu terapeutul. Dar ar putea fi interesant de văzut 
ce s-ar întâmpla dacă nu te-ai împotrivi acestor tendinţe ; lasă 
lucrurile să se petreacă natural, nu le fă să se întâmple, hai să 
vedem dacă se întâmplă de la sine, fără intervenţie”. 


. Poată că răspunsul cel mai strâns legat de lipsa de talent hipnotic 


este absenţa oricărei reacţii. Mâna nu coboară, nu se ridică, iar 
poziţia ei, paralelă cu cealaltă mână, pare să fie menţinută fără 
nici un efort. În acest caz, este deseori util să îi întrebi pe 
participanţi despre răspunsul lor şi despre sentimentele lor în 
legătură cu el, cu întrebări de genul: „Ai putut vizualiza găleata 
când ţi-am descris-o ? " ; sau „Ai putut percepe apa care era turnată 
in ea? ". Deseori individul care nu a reacţionat va spune: „Nu 
am reuşit să-mi imaginez găleata” sau „Am putut vedea găleata, 
dar nu am simţit că ar fi fost turnată vreun pic de apă în ea”. 
Chestionarul ar putea fi continuat astfel : „Găleata părea grea ? ". 
„Ai remarcat vreo diferenţă în felul în care îţi simteai cele două 
mâini ?”. „Îţi simţi mâinile obosite acum? ". Aceste întrebări 
deseori scot la iveală un răspuns pozitiv, chiar şi din partea unei 
persoane rezistente. A ţine un braţ întins mai bine de un minut e 
normal să creeze oboseală fiziologică. O persoană normală admite 
asta. O negare totală a oricărei oboseli sugerează faptul că 
indivizii se tem foarte tare de hipnoză sau sunt hotărâți să arate 
că ei pot fi puternici. Dacă participanţii recunosc că mâinile le 
sunt obosite, pot fi întrebaţi apoi: „Care mână e mai obosită? ”. 
Răspunsul că ambele mâini sunt la fel de obosite indică de obicei 
o rezistenţă considerabilă la hipnoză, fie pentru că individul nu 
are nici un talent hipnotic, fie din cauza fricii şi a unei hotărâri 
puternice de a nu se lăsa controlat. Când nu a existat nici o 
mişcare vizibilă de coborâre a mâinii, dar participanţii afirmă că 
mâna dreaptă e mai obosită decât cea stângă, ei dovedesc, cel 
puţin într-o anumită măsură, că sunt capabili să reacționeze, dar 
influenţa se manifestă la un nivel perceptual, nu la nivel motor. 
Cu astfel de persoane posibilitatea de a folosi hipnoterapia rămâne 
încă deschisă. 

În cazul în care problema folosirii tehnicilor de tratament hipnotic 
a fost deja analizată, iar pacientul ştie câte ceva despre această 
posibilitate, atunci terapeutul şi pacientul ar putea discuta asupra 
subiectului. Dacă pacientul spune „Doctore, asta înseamnă că nu 
sunt hipnotizabil ? ”, un răspuns bun ar fi: „Nu neapărat. Unii oameni 
răspund uşor la hipnoză. Altora le e mai dificil şi sunt mai lenți în 
reacţii. Asta înseamnă pur şi simplu că poate dura ceva mai mult să 
înveţi cum să răspunzi. Dacă hipnoza pare să fie un posibil tratament 
pentru problema ta, putem lucra asupra ei mai intens. Se poate şi să 
fii puţin nervos, tensionat sau să ai unele temeri legate de hipnoză. 
Spune-mi ce simţi în legătură cu treaba asta”. Aceasta poate conduce 
la o „aerisire” a fricilor, îndoielilor şi percepţiilor pacientului. Dar 
să lăsăm analiza completă a felului de a gestiona asemenea pacienţi 
pe seama capitolelor următoare despre procedurile de inducţie. 

Aşa cum a explicat odată Ernest (Jack) Hilgard (comunicare 
personală cu A.F.B., 8 noiembrie 1990), nu ar trebui calificat sau 
descalificat un individ pentru hipnoză pe baza răspunsurilor la un 
singur test, oricât de predictiv ar fi acesta de obicei. Există nume- 
roase alte teste care pot fi administrate şi pe care le vom descrie pe 
scurt. Totuşi, testul căderii braţului pare să fie cel mai sensibil dintre 
toate şi este tehnica preferată, mai ales dacă nu poate fi făcut decât 
un singur test. 


Testul oscilatiei 


Şi acest test este corelat în sens pozitiv cu hipnotizabilitatea şi are 
avantajul că în cazul unui puternic răspuns favorabil poate fi trans- 
format într-o procedură de inducţie. Terapeutul îi cere participantului 
să stea drept cu călcâiele şi degetele de la picioare lipite. Asta îi 
distribuie greutatea pe o zonă foarte mică şi maximizează cele mai 
mici semne de instabilitate. Un scaun este plasat la vreo 15 cm în 
spatele participantului. Preferabil ar fi ca scaunul să fie moale, cu 
braţe şi spátar înalt. Terapeutul dă următoarea instrucţiune : „Închide 
ochii şi inspiră adânc de câteva ori. E bine. Acum vreau să-ţi 
imaginezi că picioarele îţi sunt fixate în balamale de podea, iar 
corpul ti se extinde în sus. Poate te vei simţi un pic instabil, dar nu-ţi 
fă griji. Dacă vei cădea te voi prinde eu”. (Dacă tu crezi că partici- 
pantul este puternic hipnotizabil, poţi câştiga puţină forţă spu- 
nând : „Când vei cădea te voi prinde”, în loc de „Dacă vei cădea”. 

În primul caz, este implantată sugestia unei posibile căderi ; în al 
doilea, este inculcată convingerea că asta se va întâmpla.) Deoarece 
convingerea terapeutului că o sugestie hipnotică va fi îndeplinită 
este o parte importantă a succesului acesteia, alegerea cuvintelor 
depinde de certitudinea lui şi de judecata clinică cu privire la 
persoana cu care lucrează. Dacă a doua variantă de sugestie hipnotică 
este dată de un terapeut nesigur şi plin de îndoieli, cel mai probabil 
va eşua. Medicii experimentați, care folosesc hipnoza cu succes pe 
numeroşi pacienţi în fiecare an, nu sunt surprinşi că unele studii de 
cercetare universitare făcute de absolvenţi fără experienţă sau de 
cercetători neîncrezători par să genereze puţine fenomene compa- 
rativ cu cele produse de obicei într-un mediu clinic. 

În toate lucrările hipnotice, fie că sunt teste de hipnotizabilitate, 
tehnici de inducţie, proceduri de aprofundare sau intervenţii tera- 
peutice, metoda, încrederea şi comunicarea precisă a experienţei 
clinice din partea terapeutului sunt precumpănitoare. Slăbiciunea 
oricăreia din aceste premise face diferenţa între un operator care are 
succes cu un anumit individ şi unul care nu are. 

Acum terapeutul ar trebui să se afle lângă persoanele participante 
pentru a avea în raza vizuală profilul nasurilor lor sau cefele acestora, 
astfel încât să detecteze uşoare mişcări în raport cu peretele opus. 
Hipnoza reuşită cere ca, în timpul stadiilor iniţiale ale unui test de 
hipnotizabilitate sau ale unei inductii, să ne aliniem sugestiile hipnotice 
cât mai aproape posibil de realitate. Prin urmare, este înţelept să 
aştepţi o vreme, în timp ce observi orice semne ale mişcării de 
oscilație din partea participantului. În general, inductiile încep cu 
folosirea timpului viitor. De exemplu, terapeutul poate spune: „Cu 
cât stai acolo mai mult cu atât mai instabil poţi [vei] simţi că devii. 
Nu-ţi fă griji. Aminteşte-ţi doar cá nu te voi lăsa să cazi şi să te 
răneşti. Sunt aici şi te voi prinde. Această instabilitate va creşte şi 
poti simţi o oscilație”. 

Terapeutul ar trebui să mai aştepte puţin, în timp ce urmăreşte cu 
atenţie semnele de mişcare aşa cum sunt ele determinate de proiecția 
nasului sau cefei participantului pe perete. Timpul şi implementarea 
acestor sugestii vor tinde să crească sentimentul de instabilitate. 
Pentru că picioarele participantului sunt lipite unul de altul, uşoare 
mişcări de oscilație urmate de ajustări ale posturii vor apărea cu 
siguranţă la aproape orice individ. Odată ce terapeutul observă că 
semnele sugerate la timpul viitor încep să apară, va lucra asupra lor 

folosind timpul prezent, dupá cum urmeazá: ,Observi cá acum 
pluteşti in faţă”. După rostirea cuvântului p/utesti, terapeutul face o 
pauză şi urmăreşte din nou mişcarea. De cum se confirmă cá ea se 
produce înainte, este etichetată „înainte”. Dacă mişcarea ar fi fost 
înapoi, ar fi fost descrisă corespunzător. Ideea e că o anume oscilație 
a început cu siguranţă. Terapeutul îi spune pe nume imediat ce 
direcţia acesteia a fost determinată. Asta poate continua o vreme în 
timp ce terapeutu! raportează mişcările naturale ale participantului. 

A pluti este un cuvânt bun pe care terapeutul îl poate folosi la 
început: „Acum pluteşti înapoi. Acum pluteşti înainte. Înainte, 
înapoi”. Mai târziu, pe măsură ce mişcarea devine mai pronunţată şi 
este mai evident că răspunde sugestiilor terapeutului, verbalizarea 
poate fi schimbată în oscilație. Terapeutul va remarca faptul cá, in 
majoritatea cazurilor, mişcarea înainte şi înapoi a participantului se 
opreşte curând, ca oscilaţia unui pendul; ritmică şi egal spaţiată. 
Persoana oscilează pe un anume arc de cerc care poate fi de 7,5 sau 
10 cm înainte, apoi 5 sau 7,5 cm înapoi. In tot acest timp terapeutul 
a urmărit aceste mişcări şi le-a raportat, de acum cu o voce mai 
încrezătoare şi mai fermă. Credibilitatea lui creşte în mintea partici- 
pantului. Este aproape ca şi cum pacientul ar gândi: „Doctorul 
spune că oscilez înainte şi o fac. Apoi când oscilez înapoi spune din 
nou cum trebuie. Doctorul stie ce spune şi are mereu dreptate. Pot 
să am încredere.” 

În acest moment, terapeutul trece de la urmărirea mişcărilor la 
conducerea lor. Dacă el a urmărit şi a raportat corect zona de mişcare, 
poate spune: „Te legeni înainte, te legeni înainte, te legeni înainte — 
acum te legeni înapoi, te legeni înapoi” şi tot aşa. Acum terapeutul 
poate face o tentativă de a întrerupe acest ciclu la jumătate. Când 
participanţii se leagáná înainte şi au ajuns la centrul arcului - înainte 
de a fi încheiat întreaga mişcare normală de oscilație înainte -, 
terapeutul, cu aceeaşi voce încrezătoare, schimbă sugestia în „te 
legeni înapoi, te legeni înapoi” şi tot aşa. Dacă până în acest moment 
participanţii s-au implicat din punct de vedere hipnotic (sunt absorbiți, 
nu urmează doar simple sugestii), ei vor întrerupe la jumătate tiparul 
normal de mişcare înainte şi vor schimba oscilaţia. După asta, 
terapeutul poate conduce mişcările în loc să le urmărească pur şi 
simplu. Atunci participanţii probabil urmează sugestiile la nivel 
hipnotic. În acest moment, terapeutu] poate trage concluzia că testul 
a ieşit pozitiv şi că persoana va fi hipnotizabilă, măcar până la un 
anumit nivel. 

Ceea ce am făcut până acum constituie un alt test de hipnoti- 
zabilitate. Într-un capitol viitor asupra tehnicilor avansate de inducere 
vom reveni la această idee şi vom descrie felul în care această 
procedură a oscilatiei poate fi continuată pentru a iniţia inducerea 
unei veritabile stări hipnotice, uneori una foarte profundă, în care 
diverse tehnici hipnoterapeutice pot avea succes. O formă uşor diferită 
a acestei proceduri se găseşte în Scala Stanford a Susceptibilitáfii la 
Hipnoză (Weitzenhoffer şi Hilgard, 1959), în care terapeutul stă în 
spatele participantului şi face sugestii pentru a induce căderea pe 
spate. Apoi terapeutul îl prinde pe participant. 


Testul mâinilor încleştate 


Este o procedură ceva mai agresivă, care culminează cu o adevărată 
provocare hipnotică pentru participant. Este utilă ca parte a unei 
proceduri de sortare a unui grup, dar poate fi mai puţin valoroasă 
într-o situaţie clinică, unde scopul este lucrul terapeutic cu pacientul. 
Într-o anumită măsură, se bazează pe intimidarea sugerată a partici- 
panţilor pentru a grăbi apariţia unui răspuns hipnotic, bazându-se 
astfel pe o relaţie de transfer afectiv cu o figură parentală dominantă, 
dacă asta le-a caracterizat copilăria. Seamănă cu ceea ce Ferenczi 
(1926) a numit „hipnoza-tată” (vezi capitolul despre teoretizarea 
hipnozei pentru o analiză a conceptualizării lui Ferenczi). 

Terapeutul instruieşte participantul - sau un grup de participanţi - 
după cum urmează (vezi figura 4.3): „Te rog să-ţi încrucişezi strâns 
degetele de la mâini in faţa ta şi, în acelaşi timp, să te uiţi cu atenţie 
la degetele mele încrucişate”. 

Terapeutul demonstrează împletindu-şi propriile degete astfel 
încât mâinile să se încleşteze strâns. Acum sugestiile le sunt date 
participanţilor verbal, prin comenzi din partea terapeutului, şi vizual, 
centrul atenţiei fiind degetele încrucişate ale terapeutului, care se 
strâng tot mai tare. „Acum încrucişezi tot mai strâns. Imaginează-ţi 
că sunt ca nişte degete de oțel încastrate într-un bloc de beton care 
se micşorează sau ca o piulitá care este înşurubată şi fixată. Mâinile 
Sunt tot mai strânse, şi mai strânse, şi mai strânse.” Terapeutul 
ridică vocea, făcând-o mai puternică şi mai fermă. În acelaşi timp, 
degetele lui se înfig unele în altele astfel încât i se pot vedea muşchii 
şi venele. Observă cum culoarea acelor degete se schimbă. (De 
rernarcat că termenul „acele degete”, mai degrabă decât „degetele 


HIPNOTIZABILITATEA 133 


(b) 
Figura 4.3. Testul mâinilor încleştate. (a) Participanta este instruită să-şi 
încrucişeze degetele. (b) Trecând spre starea de hipnoză, participantei i 
se spune că mâinile îi sunt blocate. | se cere să-şi desfacă mâinile, dar ele 
nu vor să se despartă. Este uimită de incapacitatea ei de a şi le elibera. 


tale”, este folosit pentru a facilita disocierea mâinilor de participant 
pe măsură ce ele acţionează pe cont propriu, fără voia lui.) 
Terapeutul poate spune: „Asta e, mai strâns, mai strâns, mai 
strâns. De fapt, atât de strâns încât par să nu se mai poată desface. 
Se pare cá cu cât încerci mai mult să le desparti, cu atât se lipesc mai 
tare. Sunt lipite atât de strâns, încât nu se mai desfac. Nu se mai 
desfac. Sunt lipite strâns unele de altele. Încearcă să le desfaci. 

Încearcă să le desfaci. Vezi, sunt atât de strâns lipite, încât nu se pot 
despărţi. Cu cât încerci mai mult să le desfaci, cu atât se lipesc mai 
strâns”. 

În acest moment a fost lansată o provocare şi, dacă un răspuns 
hipnotic a fost provocat cu adevărat de un practician competent, un 
număr substanţial de participanţi nu vor putea să-şi desfacă mâinile. 
Acum se observă cum participanţii se luptă să-şi desprindă mâinile. 
Apoi, după nu mai mult de 3-5 secunde, terapeutul îşi eliberează 
propriile mâini şi le aşază în jurul degetelor încrucişate ale partici- 
pantului, mişcându-le în sus şi în jos liniştitor, în timp ce spune: 
„Mâinile tale se relaxează, sunt normale şi se pot despărţi”. Apoi îl 
ajută cu blándete pe participant să le desfacá. Alternativ, terapeutul 
incá isi tine degetele stráns incrucigate si apoi imediat igi desface 
mâinile, ca şi cum i-ar fi dificil, si spune: „Acum îţi poţi desface 
mâinile. Vezi! Acum se despart”. 

Dacă este testată o singură persoană şi aceasta pare să reuşească 
să-şi desfacă mâinile - adică dă semne de slăbire a stránsorii -, 
terapeutul intervine repede, înainte ca mâinile să se despartă, cu o 
încetare a provocării şi cu permisiunea de a le elibera. Atunci aceşti 
participanţi rămân cu recunoaşterea a cât de strâns le erau lipite 
mâinile şi cu îndoiala că nu ar fi putut să le desfacă dacă ar fi 
continuat să încerce. Testul este considerat reuşit dacă participanții, 
după 3-5 secunde de strădanii, nu reuşesc să-şi separe mâinile. 

Spre sfârşitul testului, terapeutul foloseşte principiul efectului 
inversat. El sugerează: „Cu cât încerci mai mult să le desfaci, cu 
atât se vor lipi mai tare”. Astfel, încercarea participantului de a-şi 
desface mâinile devine semnalul-stimul pentru incapacitatea de a le 
separa. Acest principiu poate fi folosit în multe feluri diferite, ca 
parte a unei inducţii şi a unor proceduri terapeutice pe care le vom 
descrie mai târziu. 

Unii participanţi vor rezista acestui test nestrângându-şi mâinile 
îndeajuns de la început. Această rezistenţă poate fi observată, iar 
terapeutul îi poate presa în felul următor: „În regulă, e un început. 
Acum chiar strânge mâinile”. Dacă în continuare este observată o 
strângere uşoară, terapeutul spune: „Acum relaxeazá-ti mâinile — 
desparte-le”, după care îl întreabă pe participant despre răspunsul 
îndoit la cererea de a-şi strânge mâinile. Alţii vor răspunde la 
provocare eliberându-şi degetele cu uşurinţă. Gradul de talent hipnotic 
al participanţilor poate fi dedus din nivelul de dificultate pe care îl 

au în a-şi desface mâinile la momentul provocării. Desigur, în acest 
test luăm fiziologia normală de partea noastră. Prin ,inghetarea" 
mâinilor strâns încleştate facem şi mai dificilă, din punct de vedere 
fizic, despărţirea lor. Un bun terapeut foloseşte fiziologia normală a 
muşchilor pentru a spori psihologia procedurilor de inducţie. 


Ridicarea braţului 


Această procedură este bună în special pentru selectarea persoanelor 
mai talentate din punct de vedere hipnotic dintr-un grup de voluntari. 
Nu trebuie confundată cu tehnica de inducţie cu acelaşi nume pe 
care o vom descrie în capitolul următor. Terapeutul le cere partici- 
pantilor să stea drepţi, să închidă ochii şi să întindă un brat. Apoi le 
dă următoarea vizualizare : „Vreau să vă imaginaţi cá un balon plin 
cu heliu tocmai v-a fost legat de încheietură cu o sfoară. E mare şi are 
culoarea voastră preferată. Pluteşte deasupra încheieturii. Pe măsură 
ce îl urmăriţi, veţi vedea că vă trage încheietura în sus cu putere. Uitaţi-vă 
la el cum pluteşte mai sus, mai sus, mai sus. Cu fiecare moment care 
trece, senzaţia de ridicare devine mai puternică, şi mai puternică, 
iar balonul pluteşte sus, sus, sus, mai sus, mai sus, şi mai sus”. 

Un balon, o amintire tipicá din copilárie, este ales deliberat 
pentru a usura măcar o regresie parţială. De remarcat e cá atenţia 
este centratá pe observarea balonului care pluteste in sus. Ridicarea 
mâinii devine astfel o consecință a mişcării ascendente a balonului şi 
este sugerată indirect. Indicând faptul că balonul „are culoarea voastră 
preferată”, este încurajat sentimentul de participare. Pe măsură ce 
participanţii vizualizează balonul în culoarea favorită, ei devin mai 
implicaţi din punct de vedere personal şi imaginar. Participanţii îşi 
exercită dreptul de a alege liber şi ceea ce se întâmplă după aceea 
poate avea loc pe o bază mai mult involuntară. Din nou este folosită 
repetiţia, o tehnică ce face parte, de obicei, din procedurile de 
inducţie, pentru a intensifica sugestia hipnotică. Terapeutul continuă 
vizualizarea descrisă mai Sus şi o repetă timp de aproximativ un 
minut, până când un număr de participanţi prezintă o ridicare 
substanţială a braţului. Participanţii foarte susceptibili la hipnoză 
pot să aibă, în final, braţele ridicate aproape până sus. Sunt uşor de 
observat într-un grup mare. Acum voluntarii tăi pentru un viitor 
studiu hipnotic au ridicat mâna. 

Înclinarea capului înainte 


Deşi hipnoterapeutul experimentat devine, de obicei, sensibil la 
numeroase mici semne de implicare hipnotică, pentru începătorul în 
domeniu este de preferat ca testele de hipnotizabilitate să arate 
anumite mişcări făţişe pe post de semne pozitive. Prin urmare, dacă 
ochii s-au închis în timpul uneia dintre procedurile anterioare, următorul 
test este util. Un răspuns pozitiv confirmă hipnotizabilitatea de care 
participantul a dat dovadă până acum. Conform principiului care 
spune că îndeplinirea unei sugestii hipnotice înseamnă, de cele mai 
multe ori, hipnotizare, încheierea testului cu succes tinde să depindă 
de prezenţa unei stări hipnotice. Dacă închiderea ochilor a fost parte 
a unei selecţii de grup, dar nu toţi participanţii i-au închis încă, acum 
pur şi simplu toti sunt instruiți să o facă. Apoi operatorul procedează 
după cum urmează: „Acum că ochii vă sunt închişi, veţi observa o 
tendinţă a capului de a se apleca înainte, ca şi cum o forţă l-ar 
împinge de la ceafă. Capul va tinde să se mişte înainte, iar bărbia să 
cadă spre piept. Capul devine mai greu, şi mai greu, şi mai greu”. 
Remarcă, din nou, că, pentru a facilita disocierea, terapeutul spune 
„capul”, nu „capul tău”. Această verbalizare are tendinţa de a scoate 
capul de sub controlul voluntar, astfel încât „el” răspunde ; „tu” nu 
iti cobori capul. Capul este disociat de „subiect” şi definit ca „obiect”. 
Obiectele sunt elemente din afara sinelui, asupra cărora nu avem nici 
un control voluntar. Ele sunt guvernate de forte exterioare pentru 
care nu suntem nicicum responsabili. Pur şi simplu ni se întâmplă. 


Incapacitatea apropierii mâinilor 


Acest test poate fi acum administrat convenabil participanţilor ai căror 
ochi sunt închişi şi care şi-au înclinat capul în faţă. Seamáná cu unul 
dintre itemii Scalei Stanford a Susceptibilitájii la Hipnoză. Partici- 
pan(ilor li se pot da următoarele sugestii: „Ţineţi-vă ambele mâini 
în fata voastră, una spre cealaltă, la o distanţă de aproximativ 30 cm. 
Veţi observa că dacă încercaţi să apropiaţi mâinile există o forţa care 
pare să le despartă. Este ca şi cum aţi încerca să apăsaţi pe lateralele 
unei perne. Cu cât încercaţi mai mult să le apropiaţi, cu atât forţa 
care le desparte devine mai puternică. Este aproape imposibil să le 
apropiaţi într-atât încât să se atingă. Încercaţi să le uniti". 


HIPNOTIZABILITATEA 137 


Acest test, la fel ca şi cel al degetelor blocate, constă într-o 
provocare. Totuşi, dacă participanţii au răspuns favorabil la testele 
anterioare, cum ar fi cele cu închiderea ochilor şi aplecarea capului, 
este probabil ca ei să fie implicaţi hipnotic. Prin urmare, participanţii 
pot manifesta o reacţie pozilivă, străduindu-se să-şi apropie mâinile 
şi descoperind să sunt incapabili să le aducă la mai puţin de 15 cm 
una de alta. 

De acum, în această serie de exerciţii de hipnotizabilitate, mulţi 
participanţi vor fi destul de implicaţi din punct de vedere hipnotic. 
De fapt, se poate ca o transă hipnotică adevărată să fi fost indusă. Pe 
măsură ce terapeutul continuă tehnica hipnotică, va observa că 
testele, cu o mică extensie, se transformă în proceduri de inducere a 
transei, iar tehnicile de inducţie, când sunt continuate, devin metode 
de adâncire a stării hipnotice. Toate fac parte din procesul psihologic 
de restrictionare a atenţiei, concentrându-se mai întâi asupra mişcă- 
rilor minore şi apoi răspândind implicarea spre zone psihologice şi 
fiziologice mai extinse ale persoanei. Ele includ elemente de restrân- 
gere a câmpului perceptual şi regresia la modele timpurii de răspuns, 
ce caracterizează starea hipnotică. Mulţi dintre participanţi pot fi 
acum capabili să răspundă la sugestia unei halucinaţii. 


Halucinatia căldurii 


Participanţii ai căror ochi s-au închis spontan, ale căror capete s-au 
înclinat înainte şi care au fost incapabili să-şi apropie mâinile în 
testele precedente pot acum să dovedească o adevărată halucinație 
perceptuală când le este administrată sugestia uneia : „Mă întreb ce 
e în neregulă cu sistemul de încălzire. Termostatul trebuie să se fi 
blocat, pentru că se face tot mai cald în camera asta. Aerul devine 
sufocant. Se face atât de cald, încât e foarte greu să respiri. Ce n-aş 
face pentru o gură de aer proaspăt. Cu siguranţă e tot mai cald. Te 
trec transpirajiile. Ce putem face cu toată căldura asta? ". 

În momentul ăsta, participanţii care sunt destul de profund implicaţi 
din punct de vedere hipnotic vor face câteva mişcări arătând că resimt 
căldura intensă. Acestea pot include respiraţia greoaie, faptul că îşi 
fac vânt, îşi şterg fruntea şi aşa mai departe. 

Pe măsură ce implicarea hipnotică devine tot mai mare, terapeutul 
se apropie de faza numită somnambulism. Participanţii au depăşit 
acum punctul restricţiei perceptuale şi îndeplinirea unor mişcări 

minore. De obicei, în acest moment, ei sunt capabili să meargă şi să 
se comporte în multe feluri complicate, rămânând în continuare 
într-o stare hipnotică profundă, una care deseori este atât de disociată 
de starea lor normală, încât ei manifestă o amnezie completă atunci 
când sunt scoşi de sub hipnoză ; adică participanţii nu îşi pot aminti 
sub nici o formă ce au făcut pe când se aflau în starea hipnotică. 

Testele de hipnotizabilitate de mai înainte ar fi trebuit să arate 
dacă era sau nu probabil ca un pacient să poată răspunde la hipnoză. 
Iniţierea unei halucinaţii şi testul care urmează, ce implică acţiuni 
motorii decisive, îi pot indica pe acei pacienţi care sunt capabili să 
intre într-o stare hipnotică îndeajuns de profundă. 


Ridicarea compulsivă 


Să presupunem în continuare că terapeutul îi selectează, dintr-un 
grup, pe cei cu un talent hipnotic semnificativ (deşi următoarea 
sugestie, la fel ca şi cele date anterior, poate fi folosită la fel de bine 
asupra unei singure persoane). Terapeutul le spune acum partici- 
pantilor : „În timp ce stati aşezaţi acolo, incepeti să vă dati seama de 
o puternică nevoie de a vă ridica în picioare, de a vă ridica de pe scaun. 
Această tendinţă devine tot mai puternică. Simtiti nevoia de a vă ridica 
în picioare. Nevoia devine atât de puternică, încât dacă veţi rămâne 
aşezaţi veţi simţi un disconfort tot mai mare. Tensiunea voastră 
interioară devine tot mai mare şi ştiţi că dacă v-aţi ridica v-aţi simţi 
imediat uşuraţi. Se pare că doar ridicându-vă de pe scaun puteţi să 
scápati de această tensiune incomodă şi să vă simtiti în largul vostru”. 

Aceste sugestii hipnotice sunt continuate până când unii membri 
ai grupului se ridică de pe scaune. Alţii pot să opună oarece rezistenţă, 
în timp ce alţii rămân aşezaţi pasiv şi nu manifestă nici o tendinţă de 
a se ridica în picioare. E posibil să fi simţit nevoia de a se ridica şi 
să fi vrut să o facă de ceva timp, dar să le fi fost ruşine să fie singurii 
în picioare. Pe măsură ce participanţii care sunt încă aşezaţi (cu 
ochii închişi) îi aud pe ceilalţi ridicându-se, există un puternic efect 
al sugestibilităţii de grup. Să nu faci greşeala de a presupune că 
participanţii care s-au ridicat mai târziu, ca răspuns la sugestie, sunt 
şi ei implicaţi din punct de vedere hipnotic. Probabil ei răspund 
influenţei sociale. 

În final, toti, sau aproape toti, se vor ridica, fie si dacá unii 
dintre ei nu sunt deloc sensibili hipnotic, dar simt nevoia de a se 

conforma. Prin urmare, primii care s-au ridicat tind să aibă mai 
mult talent hipnotic. Şi acest test implică un soi de provocare. Aşadar, 
este mai bine adaptat selecţiei de participanţi buni pentru cercetare, 
demonstraţie sau practică, decât pentru evaluarea hipnotizabilităţii 
pacienţilor cu care poate doreşti să stabileşti, mai târziu, o relaţie 
terapeutică sensibilă. 


Teste standardizate de sensibilitate hipnotică 


Beneficiile evidente ale unei metode sistematice de măsurare a hipno- 
tizabilităţii datează încă din secolul a XIX-lea (Perry şi Laurence, 1980), 
când Braid a încercat să definească fazele profunzimii hipnotice. 
Totuşi, cercetările serioase şi exhaustive asupra măsurării sensibi- 
lităţii hipnotice nu au început decât în anii '50, în Laboratorul 
Stanford de Cercetare a Hipnozei al lui Ernest (Jack) R. Hilgard. 
Până în 1959, Scala Stanford a Susceptibilitáfii la Hipnozá, Formele 
A şi B (SHSS : A, respectiv SHSS : B), erau complet dezvoltate. Scala 
Stanford a Susceptibilităţii la Hipnozá, Forma C, acum considerată 
„standardul de aur” (Barabasz si Barabasz, 1992) al măsurării hipno- 
tizabilităţii, a fost publicată în 1962 (Weitzenhoffer si Hilgard, 1962). 
SHSS : C, pe care cercetătorii deseori o numesc simplu „Forma C”, 
a eclipsat Formele A şi B pentru că ea include o gamă de teste mai 
dificile pentru a determina dacă pacientul poate prezenta răspunsuri 
disociative. Asemenea Formelor A şi B, Forma C este alcătuită din 
12 teste, cu o dificultate ce creşte progresiv, şi necesită aproximativ 
o oră pentru a fi administrată complet. În sfârşit, cercetătorii hipnozei 
aveau o măsură uniformă cu proprietăţi psihometrice excelente, prin 
care puteau fi evaluate studiile şi testele clinice ale diferiților medici 
şi oameni de ştiinţă. Shor şi Orne (1962) au creat Scala Harvard de 
Grup a Susceptibilităţii la Hipnoză (HGSHS : A), care a fost dez- 
voltată pe baza SHSS: A. Deşi este mult inferioară Formei C, ea 
furnizează o metodă relativ uşoară de a obţine o „primă triere” 
pentru cercetătorii care au nevoie să-i aleagă pe cei cu o capacitate 
hipnotică deosebit de mare sau mică. 

SHSS:C şi HGSHS:A au devenit cele mai folosite scale în 
cercetările hipnotice făcute de la introducerea lor, cu excepţia unei 
minorităţi a cercetătorilor care şi-au menţinut perspectiva nonstare 
asupra hipnozei. Aceşti adepţi ai teoriei sociocognitive au preferat 
să-şi folosească propriile teste, care au mai puţine probe şi proprietăţi 

psihometrice care pot să clasifice greşit persoanele putin-hipno- 
tizabile ca fiind mediu-hipnotizabile. Testele includ Scala Barber a 
pentru a fi administrată, si o scală de grup, Scala Receptivitáfii la 
Sugestie a Universităţii Carlton (CURSS) (Spanos, Radtke, Hodgins, 
Stam şi Bertrand, 1983). CURSS încearcă să măsoare „sugestibi- 
litatea” în 11 minute, incluzând o inducţie de 5 minute, urmată de 
şapte itemi a câte 50 de secunde fiecare, după care sunt daţi indicii 
de susceptibilitate. Excluzând autoevaluarea din partea participanţilor, 
acest test e gata în aproximativ 25 de minute. Aşa cum era de aşteptat, 
CURSS si standardul de aur SHSS : C cad de acord asupra identi- 
ficării persoanelor foarte şi puţin hipnotizabile, acestea aflându-se la 
extreme (Spanos et al., 1983). Din păcate, majoritatea indivizilor 
clasificați la nivel mediu sau obişnuit de CURSS au fost considerati 
putin-hipnotizabili de SHSS : C (Perry, Nadon şi Button, 1992 ; Spanos, 
Salas, Menary şi Brett, 1986). Ín acest caz, toate studiile care au 
folosit CURSS pentru a obţine un grup de , mediu-hipnotizabili" 
este probabil să fi avut persoane putin-hipnotizabile etichetate greşit 
drept mediu-hipnotizabile. După cum ştim, indivizii putin-hipno- 
tizabili răspund la sugestie şi placebo, dar sunt incapabili de răspun- 
suri hipnotice veritabile, care ar putea fi produse de stările de transă 
ce pot fi experimentate de cei mediu şi puternic-hipnotizabili (McGlashan, 
Evans şi Orne, 1969). Studiile care folosesc CURSS pentru a obţine 
,mediu"-hipnotizabili sunt, în aceste condiţii, „preîncărcate” pentru 
a produce efecte corespunzătoare teoriilor sociocognitive despre 
hipnoză ca răspuns la sugestie şi joc de rol. 

În rezumat, Forma C (SHSS:C) include instrucţiuni pretest 
amănunțite, dedicate maximizării raportului, domolirii anxietăţilor 
privind testul şi maximizării probabilității de a obţine cea mai corectă 
măsurătoare. Apoi, este dată o lungă serie nenotată de instrucţiuni 
ale unei inductii hipnotice de închidere a ochilor, care oferă ocazii 
de a se trece la test după închiderea ochilor, fără nevoia de a efectua 
întreaga inducţie. Astfel sunt luate în considerare vitezele diferite de 
reacţie la inducţie ale participanţilor, mentinándu-se în acelaşi timp 
o procedură standardizată. 

Pe scurt, itemii SHSS : C sunt: 


1. Coborârea mâinii. Terapeutul le cere participanţilor să-şi întindă 
mâna dreaptă la nivelul umărului, să fie atenţi la cum o simt şi 

să-şi imagineze cá tin ceva greu, poate o minge de baseball grea. 
Terapeutul face apoi sugestii despre mâna care se îngreunează şi 
coboară încet, dar sigur. Testul este notat cu plus dacă mâna a 
coborât 15 cm sau mai mult după o aşteptare de 10 secunde. 

„ Despărțirea mâinilor. Terapeutul le cere participanţilor să-şi 
întindă braţele în faţă, cu palmele faţă în faţă, apropiate, dar fără 
să se atingă. Apoi le administrează sugestii, cerându-le să-şi 
imagineze o forţă care le împinge mâinile departe una de cealaltă. 
Testul e notat cu plus dacă mâinile se depărtează cu cel puţin 15 cm 
la 10 secunde după încetarea sugestiilor. 

. Halucinarea unui fánfar. Acesta este primul test, luat din SHSS : A, 
ce se bazează pe un răspuns mai dificil, care necesită procesare 
disociativă. În esenţă, este singurul item bazat pe disociere din 
prima scală. Terapeutul îi sugerează participantului că e posibil 
să nu fi observat un ţânţar care tot zboară prin cameră. Partici- 
pantul ar trebui să încerce să îi asculte bâzâitul ascuţit ; terapeutul 
sugerează cá tántarul se aşază pe mâna participantului, îl gâdilă 
puţin, poate intepa, iar lui nu îi place asta şi vrea să scape de el, 
să îl îndepărteze şi aşa mai departe. Este înregistrat un plus dacă 
există grimase, mişcări sau recunoaşterea efectului. 

. Halucinarea gustului. Această disociere mai complexă sugerează 
formarea unui gust dulce în gura participantului şi apoi schimbarea 
lui într-unul acru, cum ar fi cel de lămâie sau oţet. Este înregistrat 
un plus dacă ambele gusturi sunt resimtite, dacă oricare dintre 
ele este perceput cu semne evidente, cum ar fi mişcarea buzelor 
sau grimase, sau dacă unul este descris ca fiind puternic. 

. Rigiditatea braţului. Întorcându-se la o măsură motrică împărtăşită 
cu SHSS : A, acest răspuns la hipnoză este unul mai dificil decât 
cele cerute la itemii 1 şi 2. Aici terapeutul le spune indivizilor 
să-şi întindă braţul drept în faţă şi să se gândească la faptul cá el 
devine tot mai ţeapăn, ca şi cum ar fi legat strâns cu atele şi nu 
ar putea fi îndoit. Apoi participanţilor li se cere să testeze cât de 
tepene le sunt braţele şi să încerce să le îndoaie. Testul primeşte 
un plus dacă, după 10 secunde, îndoitura nu depăşeşte 5 cm. 

. Vis. Bazându-se din nou pe disociere, in acest item operatorul le 
explică participanţilor că este interesat să ştie mai multe despre 
hipnoză şi ce înseamnă pentru oameni să fie hipnotizaţi. Le 
spune că o metodă de a afla este prin intermediul viselor pe care 
cineva le are când este hipnotizat. Apoi le cere să se odihnească 

şi le spune că vor „dormi şi vor visa”. După 2 minute, partici- 
panţilor li se spune că visul s-a terminat, dar că isi pot aminti 
toate detaliile. Terapeutul le cere participanţilor să descrie visul. 
Se înregistrează un plus dacă este descrisă o trăire asemănătoare 
unui vis, nu doar una vagă sau trecătoare. 

7. Regresia în timp. Această disociere în două părţi este şi mai 
dificilă. Mai întâi, participanţilor li se cere să intre tot mai adânc 
în starea hipnotică şi, în timp ce acest lucru se întâmplă, li se dă 
o tăbliță si un creion, pentru facilitarea scrierii. Apoi li se cere 
participanţilor să-şi scrie numele, vârsta, data naşterii şi aşa mai 
departe. În continuare, folosind tehnici de aprofundare şi o 
metodă de numărare de la 1 la 5, terapeutul le spune că devin tot 
mai tineri şi mai mici, întorcându-se la clasa a V-a, şi că se vor 
afla într-adevăr acolo. Terapeutul îi întreabă pe participanţi ce 
vârstă au, unde se află, ce fac şi aşa mai departe; apoi le cere 
să-şi scrie numele şi vârsta, data şi ziua săptămânii pe tăbliță. 
Terapeutul foloseşte o numărătoare până la doi pentru profunzime 
şi regresie şi le spune participanţilor că nu mai sunt în clasa 
a V-a, ci devin şi mai tineri, sunt în clasa a I-a. Din nou, le sunt 
puse întrebări similare si li se cere să scrie pe tăbliță. Odată 
îndeplinită această sarcină, participanţilor li se spune să crească 
din nou, iar terapeutul îi aduce, cu grijă, înapoi la momentul şi 
locul din prezent. Înainte de trecerea la următorul item, este 
confirmată reorientarea participanţilor. Este înregistrat un plus 
dacă există o schimbare clară a scrisului de mână de la prezent la 
una sau ambele vârste la care s-a regresat. (Este important de 
înţeles că abilitatea de a trece acest test nu depinde de identitatea 
între mostrele de scris şi cele care participantul poate le-a păstrat 
de la acea vârstă ; scopul este să se determine dacă a fost posibil 
un răspuns disociativ. Este posibil ca urmele de memorie să se fi 
pierdut, dar capacitatea disociativá e puţin probabil să fi fost 
afectată. Într-un astfel de caz participantul construieşte regresia, 
însă poate fi şi un adevărat răspuns la starea hipnotică [A.F.B.].) 

8. Imobilizarea brajului drept. Si acest item este luat din SHSS : A. 
Terapeutul sugerează cá braţul drept al participanţilor devine 
greu şi că ei nu îl pot ridica. Testul se încheie cu o provocare de 
a „încerca să-l ridice”. Este notat cu plus dacă braţul se înalţă cu 
mai puţin de 2,5 cm în 10 secunde. 


10. 


1. 

Anosmia la amoniac. Când este administrat corect, acest test de 
disociere destul de dramatic este dificil de trecut de cátre cei 
nehipnotizabili care joacá un rol sau de participantii care simuleazá 
hipnoza si care sunt implicaţi in diverse studii de cercetare ca 
elemente de control. Terapeutul le spune participanţilor că într-o 
clipă nu vor mai putea simţi nici un miros, că vor simţi mirosurile 
din ce în ce mai puţin şi tot aşa. Apoi li se cere să adulmece bine 
aroma unei substanţe mirositoare aflate sub nasul lor pentru a 
demonstra că sunt incapabili să simtă vreun miros. Terapeutul 
ţine o sticlă deschisă cu amoniac pentru uz casnic sub nasul 
participanţilor şi ei sunt instruiți să inspire adânc. Terapeutul le 
sugerează participanţilor să revină la simţul olfactiv normal şi 
amoniacul este reintrodus cu sugestia test. Participanţilor li se 
cere să compare cele două mirosuri şi sunt asiguraţi că totul a 
revenit la normal şi că nu vor mai fi alte mirosuri. Este înregistrat 
un plus dacă este negată existenţa amoniacului şi dacă semnele 
evidente ale perceperii mirosului lipsesc cu desăvârşire. (De 
fapt, răspunsul la amoniac este legat mai mult de receptorii 
durerii decât de simţul olfactiv.) Astfel, medicii şi cercetătorii 
implicaţi în lucrări care cer o administrare repetată a mirosurilor 
pentru a testa sensibilitatea ar trebui să folosească stimuli despre 
care s-a stabilit că sunt, prin natura lor, pur olfactivi. De exemplu, 
pe baza cercetării lui Barabasz şi Lonsdale (1983) asupra ERP 
EEG ca răspuns la hipnoză, am descoperit că eugenolul de laborator 
serveşte acestui scop. 

Vocea halucinată. Această disociere solicitantă începe când tera- 
peutul le zice participanţilor că examinatorul a uitat să le spună 
că în birou se află cineva care vrea să îi întrebe câte ceva, cum 
ar fi numele sau locul naşterii. Întrebările vor fi adresate prin 
intermediul unui difuzor de pe perete. Participantilor li se cere 
să vorbească tare şi clar, spunându-li-se că „difuzorul a fost pornit, 
iată prima întrebare”. Este înregistrat un plus dacă se aude cel puţin 
un răspuns realist sau dacă apar semne ale halucinării răspunsurilor. 
Halucinafie vizuală negativă. Este un test extrem de dificil pe 
care, de obicei, îl trec doar cei aflaţi în categoria de , virtuozi" 
ai hipnozei. Terapeutul le spune participanţilor cá în curând li se 
va cere să deschidă ochii, rămânând în acelaşi timp profund 
hipnotizati şi că două cutiute au fost aşezate pe masa din faţa lor, 
când, de fapt, trei cutii (5 x 7,5 x 1,2 cm; roşii, albe sau 

albastre) se află în faţa participanţilor. Acestora li se spune apoi 
să deschidă ochii şi să se uite la cele două cutii. Odată ce este 
obţinută confirmarea, participanţii sunt presaţi cu întrebarea 
dacă mai văd şi altceva, li se cere să spună ce culori au cutiile 
şi aşa mai departe. Se înregistrează un plus dacă halucinaţia este 
prezentă. 

12. Amnezia posthipnotică. Acest test apare ultimul mai mult din 
pricina cerinţelor de administrare a lui decât din cauza gradului 
de dificultate. (Noi îl considerăm mai puţin dificil decât itemii 
de la 9 la 11.) Aici participanţilor li se cere să asculte cu atenţie 
şi li se spune că au fost atât de relaxaţi, încât le va fi greu să-şi 
amintească ce s-a spus şi ce s-a făcut; vor uita ce s-a întâmplat 
până când terapeutul spune că îşi pot aminti totul. Odată treji şi 
complet ieşiţi de sub hipnoză, participanţilor li se cere să spună 
tot ce s-a întâmplat de când a început inducția. Examinatorul 
notează testele în ordinea menţionării lor şi întreabă dacă îşi mai 
amintesc şi altceva. Este dată sugestia de eliberare şi sunt înre- 
gistrate testele menţionate suplimentar. Se înregistrează un plus 
dacă, înainte de eliberare, sunt amintite 3 sau mai puţine teste. 


Plusurile sunt adunate pentru a determina punctajul de hipnoti- 
zabilitate al participantului. Punctajul de mijloc (mediu), în mostre 
provenite din studiile studenţilor de la universităţile din Statele Unite, 
merge de la 6,0 la 6,7, în funcţie de mostră. Siguranţa Scalei 
Stanford a Susceptibilităţii la Hipnoză a fost testată pe o perioadă de 
25 de ani, din 1960 până în 1985, producând o valoare r = 0,64 
pentru perioada de 10 ani dintre 1960 şi 1970, un r = 0,82 pentru 
perioada de 15 ani dintre 1970 şi 1985 şi r = 0,71 pentru întreaga 
perioadă de 25 de ani (Piccione, Hilgard şi Zimbardo, 1989). 


Scale clinice standardizate de hipnotizabilitate 


Recunoscând că cele mai bune scale pe care le-am trecut în revistă 
mai sus necesită mult timp pentru a fi administrate şi sunt rareori 
folosite de practicieni, nevoia pentru scale clinice mai scurte a 
devenit evidentă dacă hipnoza avea să fie folosită direct pe pacienţi, 
nu doar pe studenţi voluntari curioşi. Primele scale orientate spre 
uzul clinic au fost adaptate îndeaproape după modelul Scalei Stanford 
a Susceptibilitáfii la Hipnoză, Formele A, B si C. Arlene Morgan şi 

Josephine Hilgard au introdus Scala Stanford a Hipnozei Clinice 
(SHCS) în de acum clasica lucrare Hypnosis in the Relief of Pain de 
E. Hilgard şi J. Hilgard (1975). SHCS a fost creată pentru a face 
măsurarea hipnotizabilitátii mai potrivită pentru pacienţii spitalizati 
care pot suferi de afecţiuni în care durerea este pronunțată. În 
conceperea testelor pentru Scala Stanford a Hipnozei Clinice a fost 
luată în considerarea mobilitatea redusă a pacienţilor, iar scala a fost 
redusă la un total de 5 itemi, cu scenariul unei inductii hipnotice de 
relaxare. Administrarea ei şi chestionarea pacientului durează cam 
20 până la 25 de minute. Am descoperit că începătorilor în domeniul 
hipnozei le este deosebit de uşor să înveţe cum se administrează 
această scală şi ea este utilă ca ajutor în ghidarea selecţiei procedu- 
rilor ce vor fi folosite în terapie, deoarece contribuie la previzionarea 
sensibilităţii la hipnoză, dincolo de selecţia pacienţilor cu dureri. De 
exemplu, Barabasz, Baer, Sheehan şi Barabasz (1986) au descoperit 
că punctajele SHCS erau semnificativ corelate cu succesele în hipnoza 
pentru renunţarea la fumat după o cercetare de 18 luni la Facultatea 
de Medicină Harvard şi Massachusetts General Hospital, deşi experienţa 
terapeutului a rămas totuşi un mai bun prezicător al rezultatului. 
Pe scurt, itemii SHCS sunt: 


1. Mâinile care se mişcă împreună. Terapeutul le cere participanţilor 
să-şi ţină mâinile întinse în faţă, la o distanţă de aproximativ 30 cm 
una de cealaltă. El le sugerează hipnotic participanţilor să-şi imagineze 
că au magneti în fiecare mână care le atrag una spre cealaltă sau 
elastice întinse între încheieturi, să se gândească la o forţă care 
le atrage mâinile aducându-le una spre cealaltă şi aşa mai departe. 
Testul este notat cu plus dacă, după 10 secunde, mâinile sunt la 
mai puţin de 15 cm una faţă de cealaltă. În cazul în care o mână 
e imobilizată, testul este înlocuit cu Proba 1 din SHSS : C. 

2. Vis. Terapeutul le cere participanţilor să continue să se relaxeze 
şi le spune că vor avea un vis adevărat, destul de asemănător cu 
cele pe care le-ar putea avea noaptea. Este îngăduită o perioadă 
cronometrată de 1 minut, iar apoi participanţilor li se spune că 
visul s-a încheiat, dar şi-l pot aminti foarte clar. Terapeutul îi 
roagă pe pacienţi să spună totul despre vis. Administratorul 
cercetează detaliile, dacă e necesar, iar participanţilor li se cere 
să spună cât de real li s-a părut visul. Este înregistrat un plus 
dacă experienţa raportată este comparabilă cu un vis adevărat. 

3. Regresia în timp. Participanţilor li se permite să aleagă între 
întoarcerea în clasa a III-a, a IV-a sau a V-a şi li se spune că in 
scurt timp vor reveni la o zi fericită din şcoala primară. Este 
folosită o numărătoare de la 1 la 5, „mai tânăr şi mai mic”, şi aşa 
mai departe pentru a se încerca obţinerea unui răspuns la regresie 
în timp ce se adânceşte transa. La numărul 5, participanţilor li se 
spune că sunt „acum un băieţel [sau o fetiţă] în clasa [aleasá.]" 
Terapeutul le pune apoi o serie de întrebări cum ar fi „Unde 
eşti ?”, „Ce faci? ", „Cine este profesorul tău ?”, „Cine este cu 
tine ? ”. Participantilor li se spune că pot creşte şi reveni la vârsta 
din prezent şi aşa mai departe. Se acordă atenţie orientării 
complete în timp şi spaţiu a participanţilor. O scară cu 5 puncte 
este folosită pentru punctajul subiectiv al participanţilor (dat 
după întreaga hipnoză). Scala este progresivă de la 1 (nici un fel 
de regresie) la 5 (participanţii chiar au simţit că s-au întors şi 
retrăiesc o experienţă din trecut). Este notat un plus pentru acest 
item dacă administratorul dă calificativul „bun” sau dacă punctajul 
participantului este 4 sau 5. 

4. Sugestie posthipnoticá. Sugestia posthipnoticá de a-si drege vocea 
sau de a tuşi este destul de ingenios introdusă in testul final al 
amneziei. În timpul instrucţiunilor privind amnezia (vezi itemul 
următor) participanţilor li se spune că mai târziu, când adminis- 
tratorul bate de două ori în masă cu un creion, vor simţi brusc 
nevoia să tuşească sau să-şi dreagă vocea şi o vor face. Este 
înregistrat un plus dacă participanţii fac asta după ce sunt scoşi 
de sub hipnoză şi se bate cu creionul în masă. 

5. Amnezia. Terapeutul explică faptul că la o numărătoare de la 
10 la 1, participanţii vor ieşi treptat de sub hipnoză. Sugestia 
posthipnotică de la itemul precedent este administrată odată cu 
instrucţiunea ca participanţii să uite cá li s-a spus să tuşească sau 
să-şi dreagă vocea, aşa cum vor uita ce s-a întâmplat până când 
terapeutul le spune să-şi amintească totul. După trezire, partici- 
pantilor li se cere să spună ce s-a întâmplat după ce au închis ochii. 
Este notat un plus dacă nu îşi pot aminti mai mult de două teste. 


Herbert Spiegel şi David Spiegel (1978) au dezvoltat Profilul 
Inducţiei Hipnotice (Hypnotic Induction Profile - HIP), care necesită 
5 până la 10 minute pentru a fi administrat. Este destinat să acceseze 
hipnoza ca o modificare subtilă a percepţiei, implicând capacitatea 

proprie a participantului de concentrare atentă şi receptivă. HIP 
oferă o procedură pentru inducerea transei şi o măsurare standar- 
dizată a capacităţii hipnotice. Spre deosebire de alte scale, HIP a 
fost standardizată şi validată mai degrabă pe o populaţie de pacienţi, 
într-un cadru clinic, decât pe studenţi din universităţi, tineri şi sănătoşi. 

În crearea HIP, cei doi Spiegel s-au concentrat mai mult asupra 
perspectivei clinice decât asupra punctului de vedere al cercetării, 
subliniat de Scala Stanford a Susceptibilitáiii la Hipnoză. Ei au 
înţeles nevoia unui test de hipnotizabilitate şi mai scurt decât SHCS, 
care durează 20-25 de minute. În acelaşi timp, şi-au dorit o scară ce 
ar facilita relaţia clinică-terapeutică, mai mult decât una menită, în 
primul rând, să satisfacă nevoile din contextul unui laborator. 

Cei doi Spiegel au teoretizat hipnoza ca fiind mai degrabă o stare 
decât o funcţie a influenţei sociale. De asemenea, ei au recunoscut 
că motivaţia şi contextul sunt factori-cheie în orice măsurătoare 
psihologică. Cu siguranţă, testele administrate studenţilor voluntari, 
ce au ca singur scop experimentele din domeniul hipnozei, trebuie 
să măsoare dimensiuni diferite de cele care se prezintă pentru 
tratamentul clinic (Frankel şi Orne, 1976). Studenţii curiosi în legătură 
cu hipnoza sunt, fără îndoială, mai puţin motivaţi decât pacienţii din 
clinici care caută ajutor pentru o problemă personală. HIP a fost 
creat pentru a depăşi dificultăţile inerente ale scalelor universitare 
ale hipnotizabilitátii. Testul constă din trei componente principale si 
reprezintă prima încercare de a aduce măsurătoarea biologică direct 
într-un test de hipnotizabilitate. Ținând cont cá HIP a fost creat în 
anii '70 şi că elementele biologice ale răspunsului creierului la 
hipnoză au fost descoperite abia foarte recent, faptul că autorul a 
inclus măsurătoarea biologică denotă o previziune remarcabilă. Cele 
trei componente principale sunt următoarele : o componentă biologică, 
o dare a ochilor peste cap care înregistrează presupusa capacitate de 
transă biologică ; un aspect ideomotor ce constă în ridicarea mâinii ; 
şi o experienţă subiectivă a descoperirii, controlul diferențiat al 
mâinilor. Testul este menit să scoată la iveală suficiente informaţii 
privind hipnotizabilitatea unui pacient pentru a fi luată o decizie 
clinică în privinţa rolului hipnozei în tratament. Scala este semni- 
ficativ corelată cu cea mai bună Scală Stanford a Susceptibilitáfii la 
Hipnoză, dar, ceea ce este mai important pentru medic, este bogată 
în relaţii predictive cu rezultatele tratamentului şi factorii psiho- 
patologici. 

Corespunzător celorlalte scale recunoscute, HIP se corelează 
semnificativ cu SHSS:C (Frischholz et al., 1980) şi testează o 
singură experienţă a transei pe măsură ce avansează prin toate etapele 
intrării sub hipnoză, trăirii hipnozei şi răspunsului la sugestiile 
hipnotice. HIP stabileşte şi o structură a secvenţei, dar momentul 
specific al trecerii de la conştienţa obişnuită la transă variază de la 
o persoană la alta. SHSS:A, SHSS:B şi SHSS:C sunt pregătite 
pentru această variaţie trecând de la închiderea ochilor la test, dar 
permiţând trăirea mai multor faze distincte ale experienţei închiderii 
ochilor, astfel încât să se adapteze diferitelor răspunsuri individuale 
ale participanţilor. Din păcate, SHCS are doar o singură inducţie de 
relaxare, după care se presupune că participanţii se află sub hipnoză. 

HIP accentuează experienţa transei şi se împarte în două faze 
prin 10 itemi individuali. Şase dintre ele sunt realmente folosite 
pentru evaluarea capacităţii de transă a participantului şi pentru 
notarea HIP conform metodei notării profilului. Celelalte probe 
rămase sunt menite să stabilizeze în continuare imaginea clinică 
pentru intrarea şi ieşirea din transă şi pentru autoraportarea care 
urmează. Totuşi, notarea acestor ultime patru probe este considerată 
opţională, pentru că ele nu fac parte din punctajul de fond al HIP. 
Tehnica induce transa hipnotică repede, în condiţii observate şi 
specificate şi, ia fel ca în cazul altor scale, furnizează o ieşire clară 
din transă, la semnal. Simultan, testul îi prezintă participantului 
propriile idiosincrazii pentru intrarea şi ieşirea din transă. Examina- 
torul măsoară capacitatea de transă, iar participanţii învaţă să identifice 
experienţa acesteia, astfel încât, mai târziu, să o poată iniţia şi folosi 
independent, sub formă de autohipnoză, fără nevoia unui terapeut. 

HIP este împărţită în patru faze ale măsurării. La fel ca în 
SHSS : A, SHSS:B şi SHSS:C, există mai întâi o pretransá sau o 
fază de preinductie, care durează până la închiderea ochilor. SHCS 
le cere participanţilor să-şi închidă voluntar ochii înainte de a fi date 
instrucţiunile inducției de relaxare şi, astfel, se pierd foarte multe 
din aspectul clinic şi psihometric al evaluării răspunsului partici- 
pantului la inducţie. 

Pe scurt, cele patru faze pentru măsurarea HIP sunt următoarele : 


1. Pretransa. Se stabileşte legătura cu starea de preinductie a con- 
stientei obişnuite prin privirea în sus şi este unul dintre itemii 
notati optional. 

2. Inducfia. Transa formală este indusă prin instrucţiunile de închidere 
a ochilor si cele pentru receptivitatea postinductie, la fel cum 
instrucţiunile de ieşire din transa formală folosesc deschiderea 
ochilor. Această fază include semnul dării ochilor peste cap şi 
ridicarea braţului în urma instrucţiunii. 

3. Postinducția inițială. Postinductia iniţială este măsurată in post- 
transa formală cu ochii deschişi pentru a stabili conexiunea cu 
receptivitatea acesteia. Include momentul furnicáturilor (notat 
opţional), disocierea, ridicarea semnalată a braţului şi controlul 
diferențiat. Atingerea de către administrator a cotului participantului 
încheie această fază. 

4. Faza finală postinducţie. Această fază vine după transă, odată ce 
a fost stabilită starea de conştienţă obişnuită. Aceste probe includ 
amnezia (notată opţional) şi plutirea. 


Pe scurt, itemii HIP sunt: 


1. Disocierea. Punctarea acestui element necesită un răspuns spontan 
din partea participantului şi poate fi notat pozitiv cu 1 sau 2 dacă 
participantul spune că braţul folosit în sarcina pregătitoare a 
ridicării pare că „face mai puţin parte” din corp decât celălalt 
braţ sau dacă mâna pare „mai puţin în contact cu încheietura” 
decât cealaltă mână. 

2. Ridicarea semnalată a braţului. Acest item este notat de la 1 la 
4 dacă, la semnalul din instrucţiune, braţul participantului se 
ridică drept în sus. Evaluarea se bazează pe numărul de întăriri 
verbale necesare. 

3. Controlul diferențiat. Acest item este şi el spontan şi neinstruit. 
Este punctat cu 1 sau 2 dacă participantul simte cá îşi controlează 
mai puţin braţul folosit în momentul ridicării. Întrebările adminis- 
tratorului nu indică ce braţ ar trebui să fie mai puţin controlabil. 

4. Oprirea. Acest item este notat pozitiv cu 1 sau 2 dacă, la semnalul 
din instrucţiune, participantul raportează o încetare normală şi 
revenirea controlului asupra braţului folosit în momentul ridicării. 

5. Plutirea. Acest item este notat cu ] sau 2 dacă participantul 
spune că, pe durata administrării testului ridicării, a avut senzaţia 
de plutire, conform instrucţiunii. 


HIP este o interacţiune hipnotică evaluată obiectiv, care obţine 
rezultate comparabile cu datele standardizate obţinute în cazul pacienţilor 

clinici. Inductia necesită abilitate şi experienţă. Trebuie să existe o 
viteză sau un ritm care este stabilit şi menţinut pe durata interacțiunii. 
Nu trebuie să apară tăceri prelungite sau pauze în timpul adminis- 
trării testului, iar ritmul nu trebuie să fie atât de rapid încât partici- 
panţii să nu aibă timp să-şi perceapă trăirile. Administrarea HIP 
necesită o expertiză considerabilă din partea administratorului şi o 
familiarizare completă cu testul, care nu este cerută în cazul Scalei 
tatea de Stat din Washington, de obicei, prezentăm HIP doar la 
sfârşitul cursurilor avansate de hipnoză. Asta înseamnă că absolvenţii 
care încep să înveţe scala au deja la activ 500 până la 1.500 de 
inducti hipnotice si sunt destul de avansați în programele lor de 
doctorat. Chiar şi aşa, fără o experienţă clinică şi încredere consi- 
derabile, HIP poate fi dificil de stăpânit. Este o scală rezervată medicilor 
cu experienţă. Instrucţiuni detaliate cu privire la administrarea scalei 
apar în textul clasic al lui H. Spiegel şi D. Spiegel Trance and 
Treatment (1978) şi în ediţia a doua a acestuia (2004). 


Cuantificarea profunzimii hipnotice 


De-a lungul anilor, au fost publicate câteva încercări de a cuantifica 
profunzimea hipnotică sau cel puţin de a arăta caracteristicile dife- 
ritelor nivele de implicare hipnotică. Charcot (1882/1888) a considerat 
că există trei tipuri de hipnoză : catalepsie, letargie şi somnambulism. 
Bernheim (1964) şi Liébeault (1866) au clasificat diversele nivele de 
transă înşirate de la somnolenţă la catalepsie (de exemplu, rigiditatea 
membrelor obţinută prin sugestie), până la halucinaţii sugerate post- 
hipnotice. 

Davis şi Husband (1931) au publicat o scală ce diferenţiază cinci 
nivele de hipnoză, au alocat un punctaj de profunzime şi au indicat 
procentajul de participanţi pe care i-au găsit capabili să atingă fiecare 
nivel (vezi tabelul 4.1). 

J. Watkins (1949) a publicat o versiune extinsă a acestei scale, care 
adaugă următoarele probe : 8, Hipermnezie uşoară ; 16, Hipermnezie 
marcată ; 19, Regresie ; şi 32, Halucinaţii vizuale negative, posthipnotic. 

Eforturile de a corela hipnotizabilitatea cu trăsăturile de persona- 
litate au fost, în general, lipsite de succes. Cu toate astea, J. Hilgard 
(1979) a arătat că abilitatea de a răspunde hipnotic este legată de 
„menținerea vie a implicării imaginaţiei din copilărie”. Acele persoane 

Tabelul 4.1. Scala Susceptibilitátii Hipnotice a lui Davis si Husband (1931) 


Punctaj Nr.de Procent 

Profunzime simptome oblective cazuri de cazuri 
Insusceptibit 5 9 
Hipnoidá Relaxare 16 29 


[t 
2 
3 Baterea din pleoape 
4 Închiderea ochilor 
5 Relaxare fizică totală 
6 Catalepsia ochilor 10 18 
7 Catalepsie membrelor 
10 Calalepsia rigidă 
11 Anestezie („în mănuşă”) 
Transă medie 13 Amnezie parţială 8 15 
15 Amnezie posthipnotică 
17 Schimbări ale personalității 
18 Sugestii posthipnotice simple 
20 Iluzii chinestezice; amnezie 
completă 
Somnambulistic 21 Abilitatea de a deschide ochii fără a — 16 29 
afecta transa 
23 Sugestii posthipnolice bizare 
acceptate 
25 Somnambulism complel 


26 Halucinatii vizuale pozitive, 
posthipnotic 

27 Halucinalii auditive pozitive, 
posthipnotic 

28 Amnezii posthipnotice sistematizate 

29 Halucinatii auditive negative 


Transă uşoară 


30 Halucinatii vizuale negative; 3 
hiperestezii 
Total 55 100 


care se bucură de fantezii prin intermediul lecturii sau al identificării 
par să răspundă peste medie. 

În Testul Apercepfiei Tematice, participanţilor li se cere să-şi ima- 
gineze poveşti despre imaginile care le sunt prezentate. Una dintre 
imagini arată un băiat stând întins, aparent adormit, pe o canapea, 
cu un bărbat mai în vârstă aplecat deasupra lui. Această poză este 
deseori percepută ca o imagine a hipnozei. Există unele dovezi că 
descrierea relaţiei dintre băiat şi bărbatul mai în vârstă făcută de 

participant poate spune dacă individul îl priveşte favorabil pe terapeut 
şi are încredere în el sau dacă este suspicios cu privire la motivele 
acestuia şi simte nevoia să opună rezistenţă. Răspunsul la această 
imagine îi poate fi de ajutor terapeutului (care practică hipnoterapia 
sau alte tipuri de psihoterapie) în evaluarea relaţiei terapeutice şi a 
posibilităţii de obţinere a unui răspuns favorabil din partea pacien- 
tului său. 

Pentru o intervenţie terapeutică de succes, terapeutul trebuie să 
transpună teoria în practică. Hipnoza clinică nu poate fi învățată 
doar din cărţi. Abilitatea de a folosi metoda hipnotică în tratamentul 
efectiv al pacienţilor cere ca învăţăcelul să petreacă o perioadă 
însemnată de timp practicând, lucrând cu pacienţi adevăraţi, vii. În 
consecinţă, exerciţiile practice, care includ unele dintre testele de 
hipnotizabilitate de mai înainte, ar trebui să le permită cercetătorilor 
şi medicilor să-şi dezvolte abilităţile în selectarea participanţilor 
potriviti pentru lucrul cu hipnoza. 


CAPITOLUL 5 


Tehnici introductive de inducţie hipnotică 


Dat fiind că hipnoza este, în esenţă, o stare de atenţie trează, 
caracterizată printr-o concentrare receptivă focală crescută cu o 
diminuare corespunzătoare a congtientei periferice, există nenu- 
mărate feluri prin care această stare hipnotică - sau transă - poate fi 
iniţiată. De exemplu, printr-o inducţie formală, spre deosebire de 
transa spontană care este provocată fie intern (visul cu ochii des- 
chişi), fie extern (trauma). Ele diferă în mare măsură în accentuarea 
relativă a proceselor motorii, perceptuale sau disociative. Există 
induceri hipnotice reuşite care merg dincolo de răspunsurile ce pot 
fi obţinute doar prin sugestie şi influenţă socială ; fiecare conţine o 
parte din elementele care urmează. Eu (A.F.B.) am observat că 
atenţia deosebită acordată celor trei etape de bază ale inducției 
hipnotice (în special în rândul începătorilor cu mai puţin de 500 de 
inducţii reuşite) are o importanţă decisivă dacă se doreşte obţinerea 
unor răspunsuri hipnotice adevărate din partea unei persoane hipno- 
tizabile. 


Trei faze ale inducției hipnotice 


Faza preparatorie constă în descrieri ale răspunsului hipnotic ce pot 
fi pur şi simplu incluse în inducția hipnotică şi care sunt prezentate, 
în întregime, la timpul viitor, înainte de a se petrece. Participantul 
este atent. Verbalizarea poate include sugestii cum ar fi: „Pleoapele 
tale vor deveni din ce în ce mai grele şi vei dori să închizi ochii, în 
cele din urmă ochii tăi vor fi atât de obosiţi, încât îi vei închide - va 
deveni imposibil să-i tii deschişi, presiunea mâinii care ţi se odihneşte 
pe picior va deveni tot mai mică -, acea mână [cuvântul acea este 

folosit pentru a disocia mâna de persoană] va deveni tot mai uşoară 
şi, până la urmă, va începe să se ridice, să se inalte de la sine, poate 
vei observa că vei saliva mai mult pe măsură ce intri sub hipnoză, 
unii oameni au o asemenea reacţie, o poti avea şi tu, este una dintre 
acele reacţii perfect normale pe care oamenii le au în această etapă, 
poate o vei avea şi tu, poate nu, dar în tot acest timp vei deveni din 
ce în ce mai calm” (sau mai alert, dacă este plănuită o inducţie 
alertă ; acestea sunt răspunsuri specifice care indică mai degrabă ce 
se va simţi decât o cerere vagă de „relaxare”). Elementul-cheie al 
fazei pregătitoare este acela că terapeutul este în deplină siguranţă 
sugerând reacţii la timpul viitor, când nu există nici o dovadă a 
acestora la participant. Eu (A.F.B.) am petrecut odată aproape o oră 
evocând ridicarea mâinii unei persoane de pe picior. Răspunsul la 
inducţie a devenit atât de profund la acel individ, încât viitorul raport 
hipnotic a fost asigurat şi au avut loc inductii rapide si profunde, 
având ca rezultat câştiguri terapeutice spectaculoase şi schimbări 
pozitive majore în viaţa pacientului. 

Etapa de tranziţie constă în descrierea la timpul prezent a răspun- 
surilor hipnotice pe măsură ce terapeutul le observă. Concentrarea 
participantului devine lipsită de efort odată ce el începe să disocieze 
şi nu mai ştie de nimic în afara activităţii hipnotice. Trecerea prematură 
la această fază este reţeta eşecului în obţinerea unui adevărat răspuns 
hipnotic. Dacă se întâmplă aşa, în cel mai bun caz terapeutul poate 
obţine doar relaxarea şi răspunsuri cáznite la sugestii simple. Terapeutul 
ar trebui să iniţieze această etapă doar când observă dovezi clare ale 
reacției participantului, sugerate in etapa pregătitoare. Odată ce 
terapeutul capătă experienţă în hipnoză, el va învăţa să observe mai 
îndeaproape participantul pe măsură ce va deveni mai puţin preocupat 
de îndeplinirea sarcinilor specifice ale procedurii de inducţie. Drept 
rezultat, terapeutul va deveni capabil să folosească aceste observaţii 
clinice subtile ale răspunsului hipnotic în faza de tranziţie, fie că ele 
au fost sau nu sugerate în etapa anterioară. Deseori, clienţii îşi repetă 
propriile răspunsuri idiosincratice în procesul intrării sub hipnoză. 
Verbalizarea tipică a etapei de tranziţie poate fi următoarea: în 
momentul observării zbaterii pleoapelor spui: „Ochii încep să 
clipească, e posibil să se închidă curând” ; apoi, când ochii se închid 
pentru o clipă, spui: „Iată ochii închişi, mult mai comod cu ei 
închişi decât deschişi”. 

Etapa raportării hipnotice constituie adevărata experienţă hipnotică. 
Verbalizarea implică orice este cerut de nevoile clinice ale situaţiei 
sau de protocolul de cercetare. Aprofundarea hipnotică, aşa cum am 
explicat în capitolele anterioare, şi verificările profunzimii ar trebui 
să corespundă dificultății răspunsului hipnotic cerut. Consideră, 
pentru un moment, că pacientul a regresat, cel puţin într-o oarecare 
măsură. De ce te-ai aştepta să ti se acorde încredere să foloseşti mai 
departe hipnoza în terapie dacă eşti perceput ca fiind nesigur pe tine 
sau, şi mai rău, neîncrezător că starea hipnotică este reală? Nici un 
terapeut grijuliu, indiferent cát de istet ar fi, nu poate rezona cu un 
pacient în timp ce încearcă să-şi ascundă neîncrederea în metoda pe 
care vrea să o folosească. Pentru a obţine răspunsuri dificile la 
sugestii hipnotice (alinarea durerii, chirurgie fără anestezic, amnezie, 
rezolvarea unor traume etc.) este absolut necesar să te aştepţi să 
funcţioneze, trebuie să ştii că va merge. Vei dobândi prestigiul şi 
expertiza pentru a-ţi ajuta clienţii să obţină o stare hipnotică, dar 
trebuie să fii onest în terapie, dacă vrei ca ea să funcţioneze. 

Dezvoltă o serie de sugestii hipnotice progresive şi nu întrerupe 
procesul cerând simple comportamente voluntare. Aceste puncte 
sunt cheia pentru a-ţi ajuta pacientul să obţină o stare modificată 
şi nu doar relaxarea sau răspunsuri produse în urma sugestiei. 
În această fază, pacientul dă dovadă de : a) sugestibilitate crescută ; 
b) atenţie redistribuită (dacă i se spune să asculte doar vocea ta, 
toate celelalte vor fi ignorate fără efort) ; c) lipsa unei dorinţe de a 
face planuri, te poţi concentra doar pe aici şi acum ; d) o reducere 
a verificării realităţii în care distorsiunile acesteia sunt repede acceptate 
(poate accepta fără să critice experienţe halucinate, cum ar fi mân- 
gâierea unui iepure imaginar) ; €) receptivitate la amnezia posthip- 
notică atunci când este instruit în acest sens şi cu restaurarea a ceea 
ce s-a petrecut la semnalul posthipnotic ; f) capacitatea de a inter- 
preta imediat roluri neobişnuite când este instruit să o facă, cum ar 
fi reinterpretarea unor caracteristici comportamentale ale unei vârste 
anterioare - regresia. 


Principiile inducției 


Pentru a restrânge câmpul perceptual, cere-i participantului să se 
concentreze pe un anumit element al funcţionării sale fizice sau 

psihologice : să se concentreze pe un singur aspect, să-şi îndepărteze 
atenţia de la alte elemente ale fiinţei sale. Astfel, pentru a-l determina 
pe pacient să se uite cu atenţie la un obiect, pentru fixarea ochilor, 
spune : , Te rog încearcă să te uiti fix la acea piunezá de pe perete” ; 
pentru a-l face pe pacient să-şi perceapă senzațiile din mână spune : 
„Uită-te doar la acea mână şi vezi ce poţi observa” ; sau pentru a-l 
face să vizualizeze o anumită scenă spune : „Imaginează-ţi cá eşti pe 
o insulă tropicală”. 

Pentru a minimaliza efortul conştient şi voluntar, spune-le partici- 
pantilor cá nu trebuie să fie atenţi la vorbele terapeutului : „Cuvintele 
mele vor pătrunde în mintea ta fără să încerci să le asculţi, nu 
încerca să faci nimic, doar lasă lucrurile să se petreacă”. 

Pentru a disocia mâna de controlul participanţilor şi pentru a 
transforma mişcările normale ale sinelui sau ale „subiectului ” în acţiuni 
ale nonsinelui sau ale „obiectului” participanţilor li se poate spune : 
„Mâna se mişcă înspre faţă” (şi nu „Mâna ta se mişcă spre fata ta"). 

Pentru a ocoli participarea voluntară sau a eului, spune-le partici- 
panţilor : „Nu prea eşti preocupat de faptul cá poti face multe lucruri 
fără să fie nevoie să te gândeşti la ele”. Afirmațiile de acest gen au 
fost dezvoltate foarte mult de Milton Erickson. Se consideră că ele 
constituie o tehnică „de confuzie” (Erickson, Rossi şi Rossi, 1976). 

Pentru a induce regresia subliniind confortul, relaxarea, pasivi- 
tatea, chiar dependenţa infantilă, spune-le participanţilor : „Te afli 
într-un loc moale, cald, unde toate nevoile îţi sunt satisfăcute şi unde 
te poţi bucura de această experienţă cu fiecare părticică a fiinţei 
tale” (o fantezie a pântecelui). 

Pentru a lega reacţiile hipnotice de comportamentele obişnuite 
sugerate, spune-i participantului : „În timp ce stai acolo şi te relaxezi 
pe scaun, începi să remarci o senzaţie de uşurare a mâinii tale". 

Pentru a folosi repetiţia ca ajutor în crearea răspunsului care 
disociază, spune-i participantului: „Îţi este tot mai somn, tot mai 
somn, tot mai somn”. (Pentru participant nu contează că starea 
hipnotică nu are nimic de-a face cu adevărata stare de somn.) Prin 
contrast, inducția alertă poate implica verbalizări de genul: „Devii 
din ce în ce mai alert, din ce în ce mai alert, mai treaz şi complet alert”. 

Pentru a focaliza atenţia pe micile mişcări normale şi a le extinde 
în comportamente care implică segmente mai mari ale corpului, 
spune-i participantului: „Clipeşti şi pleoapele tale devin tot mai 
grele şi vor să se lase în jos, în jos, în jos, în jos”. 

Ca să stabileşti un cadru pentru intrarea în transă, spune-i partici- 
pantului: „Voi număra până la 20. Braţul tău, pe care il tin, va 
deveni tot mai greu. La 20, când îl voi lăsa să cadă, o să te cufunzi rapid 
într-o stare profundă de calm”. Această instrucţiune este similară cu 
„Pe locuri, fiti gata, start! ”. Este sugerată o pregătire pentru rás- 
punsul hipnotic. Participantul aşteaptă şi anticipează apariţia acestuia. 

Pentru a asista intrarea naturală într-o stare de transă, cere-i 
participantului să-şi imagineze un soi de fantezie sau de vis. 

În acest capitol descriem câteva dintre cele mai obişnuite şi 
tradiţionale abordări ale inducției transei, detaliate considerabil, 
astfel încât, prin intermediul sesiunilor practice cu participanţii 
potriviti, începătorul să poată învăţa cum să hipnotizeze. În capitolul 
următor luăm în considerare tehnicile adiţionale care implică o mai 
mare complexitate şi mai multe abilităţi pentru a fi executate cu 
succes sau care se ocupă de probleme specializate. 


Tehnici introductive de inducţie 
Tehnica relaxării 


Aşa cum am remarcat în capitolul despre istorie, profesioniștii timpurii, 
cum ar fi Liébeault, percepeau starea hipnotică drept un fel de somn 
şi foloseau frecvent acest cuvânt ca parte a verbalizării inducţiilor 
lor. Deoarece cercetările au arătat că starea de hipnoză este fiziologic 
şi psihologic diferită de cea a somnului, cei din domeniu tind acum 
să evite acest termen. Totuşi, în locul lui este folosit destul de mult 
termenul relaxare, atât în orientarea pacienţilor spre înţelesul hipnozei, 
cât şi în furnizarea unui cadru pentru o inculcare mai eficientă a sugestiilor. 

Relaxarea nu este deloc necesară pentru o inducţie hipnotică 
(Barabasz şi Barabasz, 2000) ; cu toate acestea, Meares (1961) a dedicat 
aproape un întreg capitol descrierii unei abordări prin relaxare şi 
le-a specificat pacienţilor săi : „Este mai uşor să obţii starea mentală 
a unui somn hipnotic dacă stai întins pe spate”. Pe de altă parte, 
Hilgard şi Hilgard (1975) au descoperit că nu există nici o diferență 
între răspunsurile la aprofundarea hipnozei dacă participanţii sunt 
aşezaţi sau în picioare. Mai multe tehnici, cum ar fi cea a oscilaţiei 
şi unele abordări rapide, folosesc o postură iniţială în picioare. 
Dovada că indivizii pot fi hipnotizaţi stând în picioare, aşezaţi sau 
întinşi, este indicatorul faptului că hipnoza nu este acelaşi lucru cu 

simpla relaxare. Ca un exemplu mai degrabă extrem, eu (A.F.B.) am 
hipnotizat piloţi în timp ce zburau cu capul în jos, la propriu, într-un 
simulator al unui avion de luptă şi am hipnotizat piloţi de linie aflaţi 
în pregătire - într-un simulator Boeing 737 cu mişcare completă - in 
cadrul unei cercetări asupra sporirii atenţiei. 

Totuşi, multe inducţii şi tehnici de aprofundare folosesc anumite 
variaţii ale relaxării, atât ca proces, cât şi ca verbalizare în faţa 
pacienţilor, iar utilizarea ei pare să facă procesul de inducţie să se 
dezvolte într-un mod treptat şi mai natural. Mai mult, când hipnoza 
le este descrisă pacienţilor ca o formă de „relaxare naturală”, ei pot 
scăpa de orice frici privind implicarea în ea. Atunci nu mai este o 
experienţă stranie, misterioasă, în care voinţa le poate fi dominată, ci 
devine o stare psihologică naturală şi plăcută, cu care sunt deja obişnuiţi. 
Hipnoza este atunci separată de noţiunea greşită de „proces special”. 

Înainte să fie creat tratamentul farmaceutic modern pentru hiper- 
tensiune, Jacobson (1938) a descris un proces detaliat al „relaxării 
progresive” pentru a-i învăţa pe pacienţi să-şi reducă tensiunea 
arterială. Nu a considerat asta ca fiind hipnoză. Totuşi, folosirea 
tehnicilor de relaxare progresivă duce deseori la intrarea uşoară a 
unui pacient sub hipnoză. Aceleaşi proceduri pot fi folosite şi ca o 
pregătire pentru hipnoză când participanţii sunt, la început, foarte 
tensionati şi opun rezistenţă. Pe măsură ce se relaxează, ei tind să 
renunţe la posturile rigide ale opoziţiei la sugestiile hipnotice. 

Sugestiile relaxării progresive sunt menite să-l facă pe pacient 
foarte conştient de diferenţa între o stare de tensiune şi o stare de 
relaxare progresivă în diferite părţi ale corpului. Un exemplu ar 
putea fi următorul : 


Ridică-ţi piciorul drept de pe podea şi întinde piciorul în afară. 
Acum imaginează-ţi că ai o greutate mare aşezată pe gleznă. Fii 
conştient de tensiunea din întreg piciorul. Gândeşte-te la ea. Observă 
apăsarea şi oboseala. Concentrează-te pe tot ce simţi în acel picior. 
Asta e. Acum dă-i drumul. Lasă-ţi piciorul să cadă liber şi moale 
până când este complet relaxat. Lasă să iasă din el toată tensiunea şi 
tot controlul. 


Procedura este acum repetată cu piciorul stâng. Sugestii similare 
pot fi acum mutate spre zona abdominală. 


Contractă-ţi muşchii de pe o parte şi alta a abdomenului. Fă-i să 
fie ca o centură strânsă. Mai strâns, mai strâns, mai strâns. Asta e. 

Păstrează acea tensiune. Concentreazá-te pe ea. Fii foarte conştient 
de ce simţi. Bine. Acum dă drumul. Lasă toată intepeneala şi tensiunea 
să iasă din muşchii abdominali. Lasă-i să devină complet relaxaţi. 


Instrucţiuni asemănătoare sunt acum direcționate spre muşchii 
pieptului, fiecare braţ, mâini, muşchii faciali, ochi şi frunte. Fiecare 
este, pe rând, tensionat, perceput şi apoi calmat spre o stare mai 
relaxată. Pacientul devine foarte conştient de diferenţa între tensiune 
şi relaxare şi învaţă cum să obţină relaxarea mai întâi în fiecare parte 
a corpului şi apoi, în sfârşit, în întregul trup. Exerciţiile, cu toate că 
aveau o eficienţă minimă în intenţia lor originală de a controla 
tensiunea arterială crescută, s-au dovedit foarte benefice în tratarea 
multor tipuri de reacţii anxioase şi suferinţe psihosomatice astăzi, 
când cerinţele societăţii noastre complexe şi supraîncărcate cu infor- 
maţii au o legătură semnificativă cu o gamă largă de tulburări ale 
tensiunii fizice şi psihologice. Dacă relaxarea a fost folosită pentru 
tratarea acestor suferinţe, mai este un mic pas pentru a o include 
într-o etapă iniţială a unei inductii hipnotice. 

Terapeutul care foloseşte asemenea tehnici vorbeşte încet, cu un 
glas blând, modelând astfel starea de relaxare. Meares repeta fraze 
de genul: „Calm, uşor, confortabil, dà-(i drumul, somnoros, plutind, 
simte greutatea, lasă muşchii liberi, tot corpul tău se relaxează, te 
pătrunde cu totul” şi aşa mai departe. 

Fiecare terapeut va modifica verbalizarea exactă, dar principiile 
generale ale acestei inductii vor fi aceleaşi, şi anume: furnizarea 
continuă a sugestiilor de calm, eliberarea tensiunilor, plutirea, vizua- 
lizarea unei imagini plăcute de calm şi modelarea de către terapeut 
a unei stări de relaxare. Deşi operatorii abili observă întotdeauna 
mişcările pacienţilor lor şi încearcă să-şi coordoneze sugestiile cu 
aceştia, abordarea necesită probabil mai puţină atenţie la acest factor 
decât multe altele. Vocea monotonă şi sugestiile de tip hipnotic ale 
unei şi mai mari implicări în a deveni calm au un efect cumulat, 
care, în ultimă instanţă, duce la trecerea individului hipnotizabil 
într-o stare de transă. 


Tehnica fixării ochilor 


Lui James Braid (1960) i se acordă meritul de a fi creat ceea ce a 
devenit o metodă clasică de inducţie. Braid a considerat fixarea 
ochilor cheia spre o implicare hipnotică individuală. 

Participantul este aşezat într-un fotoliu comod şi i se cere să se 
odihnească in mod confortabil. Un creion (sau un alt obiect) este 
ţinut chiar deasupra punţii nasului, poate la 15-20 cm distanţă si 
suficient de aproape pentru a induce oboseala oculară. Pentru a se 
concentra asupra lui, participantul trebuie să se uite în sus şi să-şi 
directioneze ochii spre interior. Se intenţionează obosirea ochilor 
astfel încât, în cele din urmă, să devină naturală eliminarea tensiunii 
prin închiderea lor. Un bun terapeut este extrem de atent la toate 
răspunsurile musculare mărunte şi îl foloseşte pe fiecare pentru a 
construi administrarea sugestiilor menite să inducă reacţii în segmente 
mai mari ale corpului. 

Închiderea ochilor poate fi rapidă sau poate dura îndeajuns de 
mult în cazul persoanei care opune rezistenţă. Prin urmare, e posibil 
ca braţul terapeutului să fie destul de obosit după menţinerea înde- 
lungată a obiectului deasupra ochilor participantului. Mai mult, în 
cazul acestei abordări este mai bine să stai lângă scaunul partici- 
pantului decât în faţa lui. Această poziţie este mai uşor de menţinut. 
Dacă terapeutul stă în faţa participantului şi îşi (ine braţul ridicat, va 
obosi mult mai repede ; cei care reacţionează mai lent pot avea 
nevoie de 15 minute înainte de a închide ochii. În poziţia preferabilă, 
braţul terapeutului se sprijină pe o parte, iar degetele, care se află 
sub ochii participantului, ţin creionul. 

Terapeutul ar trebui să observe cu atenţie reacţiile participantului 
şi să aleagă momentul sugestiilor foarte aproape de acestea. De 
exemplu, remarca „Ocazional vor clipi” poate fi făcută imediat după 
ce este observată o clipire. Important este că sugestiile trebuie să 
corespundă celor observate. În primele etape ale inducției sugestiile 
urmează mişcările participantului. Mai târziu, pe măsură ce creşte 
implicarea hipnotică, terapeutul poate conduce sau iniţia aceste 
mişcări prin sugestiile potrivite. E important să ştii exact când să 
treci de la urmărire la conducere, iar asta necesită cea mai mare 
atenţie. Există mai multe variatiuni ale acestei abordări, dar un set 
tipic de sugestii verbale poate fi următorul : 


Uită-te fix la partea strălucitoare a acestui creion. Fixeazá-(i 
privirea pe ea. Inspiră adânc de câteva ori. Continuă să respiri adânc. 
Ascultă sunetul vocii mele. Vei vedea că pleoapele iti devin tot mai 
grele. E aproape ca şi cum ar avea o greutate mare atârnată de ele. 
Şi cu cât te uiţi mai mult la ea, cu atât pleoapele tale devin mai grele 
şi clipeşti şi pare că ceva le trage în jos, ca şi cum ar vrea să se 

închidă încet şi să devină mai moi, mai somnoroase şi mai grele. Şi 
le simţi ca şi cum s-ar închide încet, se închid încet, devin tot mai 
somnoroase şi mai obosite - şi când, în sfârşit, se inchid, ce bine te 
simţi. Somnoros, greu, trag in jos, în jos, în jos, se închid încet, iti 
este tot mai greu să vezi şi te simţi bine. E foarte, foarte greu să tii ochii 
deschişi, simți că în curând se vor închide complet, aproape se închid 
complet, aproape se închid complet, se închid complet. Ochii tăi 
sunt închişi complet ; te simţi bine ; te simţi confortabil ; eşti complet 
relaxat ; lasă-te să pluteşti şi bucură-te de această stare confortabilă 
de relaxare. Vei descoperi că şi capul iti este tot mai greu, tinde să se 
aplece în faţă şi te laşi să pluteşti într-o stare uşoară, calmă, relaxată. 


Sunt sugerate mai întâi senzaţia de greutate şi senzaţia că ochii 
vor să se închidă. Perceperea unor senzaţii cum ar fi aceea că ochii 
vor să se închidă nu poate fi contestată, aşa cum s-ar putea întâmpla 
cu comportamentele propriu-zise. Dacă terapeutul ar spune mai 
întâi: „Ochii ti se închid” când, în realitate, ei sunt larg deschişi, 
atunci credibilitatea lui ar scădea. Deseori, în astfel de cazuri, 
participantul transformă asta într-o provocare. Atunci el devine 
implicat într-un soi de bătălie în care terapeutul insistă: „Ochii tăi 
se închid”, în timp ce participantul rezistă cu înverşunare. În aceste 
cazuri, terapeutul pierde de multe ori. Chiar dacă, în sfârşit, ochii 
se închid, efortul de a induce închiderea lor şi acela al pacientului de 
a rezista a iniţiat o relaţie de tip confruntare. Evident că asta e 
contraproductiv. Există unele situaţii în care forţa verbală şi presiunea 
sunt singura cale de a induce transa, dar acestea ar trebui folosite cât 
mai puţin în hipnoza terapeutică. 

Uneori, îngreunarea ochilor şi tendinţa lor de a se închide poate 
fi sporită printr-o pasă cu mâna a terapeutului, poate cu degetele 
răsfirate, mergând în jos de mai multe ori între ochii participantului 
şi creion. 

Inductia este considerată completă când ochii participantului sunt 
total şi ferm închişi. Acest lucru poate fi testat printr-o provocare de 
genul : 


Ochii tăi sunt complet închişi şi vei descoperi că ei vor să rămână 
închişi. Pleoapele sunt strâns lipite, atât de strâns, încât cu cât 
încerci mai mult să deschizi ochii, cu atât se lipesc mai tare. Cu cât 
încerci mai mult să desparti pleoapele, cu atât ele se lipesc mai tare. 
Sunt atât de strâns lipite, încât nu se dezlipesc oricât ai încerca. 
Încearcă să le desparţi. 

După ce participantul a încercat pentru o clipă sau două, tera- 
peutul poate spune : „E în regulă. Nu trebuie să mai încerci. Acum poţi 
intra într-o stare de relaxare foarte adâncă, adâncă, adâncă, adâncă”. 

Terapeutii cu experienţă tind să evite provocările. Mai mult, dacă 
individul este un pacient căruia îi va fi administrat tratamentul 
hipnoterapeutic, provocările pot afecta relaţia. Sugestiile de provo- 
care tind să stabilească un gen de relaţie dominant-dependent care 
poate fi contrară scopurilor terapeutului. Totuşi, în unele cazuri, 
terapeutul poate simţi nevoia de a testa nivelul implicării hipnotice 
înainte de a continua. De obicei, în acest punct se folosesc proce- 
durile de adâncire ori, dacă medicul consideră că pacientul este 
suficient de implicat în hipnoză, pot fi aplicate sugestiile terapeutice 
sau alte proceduri ale tratamentului. 


Variajii ale tehnicii fixării ochilor. Poate deveni incomod să (ii 
un obiect pentru fixarea privirii, cum ar fi creionul, în faţa ochilor 
participanţilor. În consecință, aceştia pot fi rugaţi să-şi fixeze privirea 
pe un obiect din cealaltă parte a camerei, preferabil unul care îi 
forţează să se uite în sus. Unii practicieni, cum ar fi cei care folosesc 
o canapea analitică, pot aşeza o piuneză pe tavan la care pacientul 
este rugat să se uite. Cerându-le pacienţilor să fixeze un obiect din 
cameră, procedura poate fi folosită pentru a hipnotiza simultan mai 
mulţi membri ai unui grup. Hipnoza de grup este destul de fezabilă 
(cum ar fi în cazul testelor de hipnotizabilitate) şi ea este folosită de 
tot mai multi terapeuti care lucrează cu grupuri. 

Cu toate acestea, dificultatea este că sugestia hipnotică nu poate 
fi potrivită atât de precis cu mişcarea ochilor participanţilor sau cu 
alti indicatori posturali ai implicării hipnotice. Prin urmare, unii vor 
ajunge să închidă ochii în câteva minute, în timp ce alţii încă privesc 
cu ochii larg deschişi obiectul ce trebuie fixat. Evident cá terapeutii 
de grup trebuie să-şi adapteze verbalizările la o situaţie generală. 

Uneori, terapeutul îşi pune degetele pe fruntea participantului şi 
îi cere să fixeze vârful degetului mare. Şi această metodă poate fi 
obositoare, ea putând crea şi alte probleme de luat în considerare, 
pentru că implică atingerea. 

Pacientilor care poartă lentile de contact trebuie să li se ceară să 
le scoată înainte de a începe inducția de fixare a ochilor. 

Metoda clipirii 


Această metodă de închidere a ochilor are avantajul de a necesita un 
efort vocal redus din partea terapeutului. De asemenea, este destul 
de uşor de administrat unui grup. 

Participanţilor li se cere să stea rezemati confortabil în scaunele 
lor, să-şi închidă ochii şi să inspire adânc de câteva ori. Asta, 
desigur, este procedura standard pentru multe inducţii diferite şi pur 
şi simplu stabileşte un cadru receptiv şi un sentiment de siguranţă. 
Instrucţiunile pot fi date după cum urmează : 


Voi număra începând cu unu. De fiecare dată când spun un 
număr vreau să clipiţi şi să deschideţi ochii doar pentru o fracțiune 
de secundă şi apoi să-i închideţi la loc imediat. Continuati să faceţi 
asta răspunzând la fiecare număr pe care îl rostesc printr-o des- 
chidere şi apoi închidere rapidă a ochilor, până când ochii vă sunt 
atât de obosiţi, încât nu mai vor să se deschidă. Atunci îi puteţi tine 
închişi şi vă puteţi relaxa profund. 


Este de dorit ca terapeutul să demonstreze comportamentul de 
clipire la numărătoare înainte de a începe inducția, pentru a arăta ce 
se aşteaptă. 

Apoi, terapeutul începe să numere la un interval de 5 secunde. 
Observă atent ochii participanţilor pentru a vedea dacă îndeplinesc 
instrucţiunea clipind doar foarte rapid şi apoi închizându-se la loc 
imediat, la fiecare 5 secunde. 

După aproximativ 20 de numere, terapeutul începe să lase perioade 
mai lungi între numărători, poate intervale de tranziţie de 7 până la 
8 secunde, în timp ce numără de la 21 la 30. După aceea, intervalele 
cresc sistematic cu aproximativ 5 secunde pentru fiecare grup de 
10 numere. Astfel, de la 30 la 40 sau 50 fiecare număr poate fi separat 
de un interval la 10 secunde ; de la 50 la 60 sau 70 - de intervale de 
15 secunde. Când se ajunge la intervale de 20 de secunde, s-au 
petrecut 15 minute sau mai multe cu inducția. Se recomandă ca la 
început terapeutul să rostească numerele cu voce clară, fermă, iar 
vocea lui să devină mai joasă si mai blândă pe măsură ce inducția 
avansează, devenind aproape soptitá atunci când intervalele au ajuns 
la 20 de secunde. 

Această procedură se bazează pe tendinţele fiziologice naturale. 
Pe măsură ce participanţii devin tot mai relaxaţi, vor din ce în ce mai 

puţin să deschidă ochii. De fiecare dată când o fac se confruntă cu 
o percepţie vizuală a realităţii la care organismul trebuie să se 
adapteze, dar aceasta durează atât de puţin, încât nu au realmente 
timp să se readapteze la conştienţa normală a stării nehipnotizate. 
Tindem să repetăm comportamentele care rezultă în încetarea senti- 
mentelor de neplăcere. De asemenea, evităm comportamentele care 
aduc neplăcere sau pedeapsă. Deschiderea ochilor creează un sentiment 
de disconfort ; închiderea lor readuce starea plăcută de calm. Aşadar, 
în timp, este mult mai simplu doar să ţinem ochii închişi şi să 
continuăm cu o „stare de relaxare profundă” pe care terapeutul nu 
numai că ne-a permis-o, dar ne-a şi sugerat-o. 


Privirea atintità înainte 


Această tehnică a fost folosită pe scară largă de Bernheim şi este 
descrisă mult mai detaliat de Meares (1961, pp. 195-204) decât o 
descriem noi aici. Este o abordare extrem de agresivă, al cărei 
succes depinde de dominaţia terapeutului asupra participantului. 
Este potrivită, în special, pentru situaţii de urgenţă, în care partici- 
pantul, de exemplu, tocmai a suferit o traumă emoţională. Eu 
(A.F.B.) am folosit-o în secţiile de urgenţă ale spitalelor unde se 
cere hipnoza imediată pentru a-l ajuta pe pacient să coopereze în 
timpul unui tratament sau al unei proceduri medicale. Unul dintre 
cazuri implica un paznic de la un bar local care fusese înjunghiat în 
spate. Acest individ, destul de masiv, încă mai avea cuțitul înfipt in 
spate, dar din cauza durerii şi agitatiei era incapabil să stea locului 
îndeajuns de mult încât să i se poată face radiografia de urgenţă 
necesară. Nu era momentul pentru măsurarea hipnotizabilitátii sau 
pentru încercarea unei lungi inductii de relaxare. Inducţia privirii 
aţintite înainte a produs, foarte repede, o transă profundă. 

Deoarece este o metodă destul de puternică, există anumite 
indicaţii specifice pentru a fi folosită eficient şi anumite avertismente 
şi contraindicaţii. Stabileşte relaţia mai degrabă tradiţională de tip 
dominatie-supunere descrisă în povestea lui Svengali si Trilby (apud 
Maurier, 1941) şi de aceea nu este recomandată pentru un tratament 
pe termen lung, ce poate implica analiza sau alte modalităţi similare 
de psihoterapie. Aceasta nu creează genul de relaţie considerată, în 
mod normal, terapeutică. 

Totuşi, la fel ca în exemplul anterior, când este esenţială inducerea 
rapidă a unei stări de transă, în special în scopul alinării unei dureri 
acute (cum ar fi cele care apar pe un câmp de luptă sau în urma unui 
accident grav), poate fi metoda preferată. Terapeutul trebuie să o 
iniţieze doar cu un aer foarte încrezător, curajos, şi trebuie să 
folosească o voce fermă, poruncitoare. Este o abordare ce va fi 
folosită rar. Este contraindicată când pacientul prezintă tendinţe 
paranoide, pentru că asemenea persoane îl pot include pe terapeut în 
sistemul lor de iluzii având capacitatea de a „deochia”. Există şi 
posibilitatea de a-i traumatiza pe pacienţii mai timizi şi de a le induce 
o teamă durabilă faţă de hipnoză sau faţă de respectivul terapeut. 
Totuşi, când este necesară luarea unei măsuri ferme, imediate pentru 
a linişti un individ isteric sau pentru a administra o hipnoanestezie 
rapidă şi eficientă (când poate anestezicele chimice sau analgezicele 
nu sunt la dispoziţie sau sunt contraindicate), practicianul trebuie să 
fie pregătit să folosească această procedură. 

Pacientul ar trebui să stea întins sau aşezat, cu faţa la terapeut, 
iar ochii acestuia să fie fixaţi într-un punct aflat între ochii pacien- 
tului, pe puntea nasului. Faţa şi privirea terapeutului ar trebui să fie 
destul de aproape, de fapt, pot fi atât de apropiate încât ochii tera- 
peutului să fie focalizati pe puntea nasului, dar să privească prin ea, 
ca şi cum ar fi aţintiţi spre un punct îndepărtat aflat de cealaltă parte 
a capului pacientului. Această privire fixată mai degrabă prin puntea 
nasului pacientului decât pe ea va uşura în mare măsură tensiunea 
din ochii terapeutului, dar va fi la fel de eficientă pentru pacient. 
Apucând umerii pacientului, terapeutul poate da apoi, cu o voce 
poruncitoare, sugestii cum ar fi: 


Uită-te fix în ochii mei. Uită-te, nu-ţi lua ochii. Trebuie să te uiţi 
în ochii mei chiar dacă ai vrea să întorci privirea. Ochii tăi devin 
foarte, foarte grei. Nu pot sta deschişi. Există o forţă irezistibilă 
care îi trage în jos. În jos! În jos! În jos! Mai grei. Clipesc [spus 
imediat după ce pacientul a clipit]. Se închid, se închid de tot. 
Pleoapele sunt lipicioase. Împotriveşte-te dacă vrei. Nu ii poji ține 
deschişi. Cu cât încerci mai mult să ii ţii deschişi cu atât mai 
irezistibilă este forţa care ii trage în jos. Ochii tăi sunt închişi 
complet, iar corpul tău amorteste. 


Sugestiile de acest fel continuă 2-3 minute, timp in care partici- 
pantii care răspund favorabil acestui gen de abordare au ajuns la o 
închidere fermă a ochilor. Ocazional, un participant va intra într-o 

stare hipnotică profundă, cu ochii larg deschişi. Acest lucru va fi 
observat pentru că la trecerea mâinilor prin faţa ochilor lui nu va 
reacţiona în nici un fel. Ochii nu se vor mişca pentru a le fixa, iar 
individul va reacţiona ca şi cum nu vede pasele terapeutului. O astfel 
de stare de transă „trează” poate fi deseori foarte profundă. Implică 
o catalepsie a ochilor, dar cu ei larg deschişi, nu închişi complet. 
Atunci poate fi utilă pur şi simplu închiderea pleoapelor prin tragerea 
lor în jos, în timp ce spui: „Uite, acum sunt închişi de tot şi nu trebuie 
să se deschidă. Acum poţi intra într-o stare foarte, foarte profundă”. 
Această tehnică este deseori folosită de terapeutii de scenă. Este 
tipul de metodă descrisă de Ferenczi (1926) ca „hipnoza-tată”, în 
care reacţiile de transfer afectiv ce implică frica faţă de primele figuri 
autoritare sunt mobilizate pentru a motiva intrarea în starea de hipnoză. 
Trebuie să decizi dacă frica ascunsă, care este directionatá spre terapeut 
prin această procedură, este compensată de avantajele unei inducţii 
rapide şi ale receptivităţii imediate a pacientului la sugestii puternice, 
cum ar putea fi cele necesare pentru contracararea durerii acute. 


Metoda de inducere a căderii brațului 


Această abordare seamănă întru câtva cu testul de hipnotizabilitate al 
căderii braţului (vezi figura 5.1). Cu toate acestea, este diferită şi 
începe cu o variatiune a fixării ochilor. Terapeutul îi cere partici- 
pantului să ridice un brat, astfel încât mâna să fie puţin deasupra 
capului, şi dă sugestii de genul: 


Uită-te la unul dintre degete, fie arătătorul, fie mijlociul. Poţi 
continua să te uiţi la el sau, dacă vrei, închide ochii şi vizualizează-l 
cu ochii minţii. Pe măsură ce îţi fixezi privirea asupra lui, vei vedea 
că celelalte degete tind să se estompeze şi că întregul tău brat începe 
să fie tot mai greu. Cu cât te concentrezi mai mult asupra acelui 
deget, cu atât braţul iti devine tot mai greu. Dar nu vei intra într-o 
stare de relaxare profundă până când braţul nu a ajuns jos de tot. 
Continuă să te concentrezi pe acel deget în timp ce braţul iti este tot 
mai greu, tot mai greu, tot mai greu. [Spui asta când mişcarea în jos 
devine evidentă.] Observă că pe măsură ce braţul e tot mai greu el 
coboară încet în jos, în jos, în jos. Dar nu te vei relaxa într-o stare 
adâncă şi profundă de relaxare până când braţul nu va cobori până 
jos şi simţi atingerea. Merge în jos, în jos, în jos, mai adânc, mai 
adânc, mai adânc. [Instrucţiunile hipnotice trebuie potrivite cu mişcările 
reale ale braţului.) 

Sunt câteva aspecte ale acestei inducţii demne să fie remarcate în 
mod special. Mai întâi, braţul este poziţionat în aşa fel încât oboseala 
îl va face să coboare în cele din urmă. Mişcarea descendentă este legată 
de mersul „în jos”, într-o „stare profundă de relaxare”. Cu cât persoana 
încearcă mai mult să îl menţină sus, cu atât este mai angajată în pro- 
punerea pe care o implică afirmaţia că „nu vei intra într-o stare profundă 
de relaxare până când braţul nu va coborî până jos”. Asta înseamnă, 
desigur, că „vei intra în această stare când braţul va cobori până jos”. 

Destul de des pleoapele coboară şi ele pe măsură ce braţul face 
la fel şi ochii se închid când braţul a coborât complet. Observă că 
participanţilor li se oferă mai multe opţiuni, ei simțind că îşi exercită 
voinţa conştient. Totuşi, nici una dintre aceste variante nu implică 
libertatea de a evita intrarea într-o stare profundă de relaxare. 
Participanţii pot alege degetul pe care să-l fixeze cu privirea. Pot 
decide dacă să se uite la el sau să-l vizualizeze cu ochii minţii, iar 
terapeutul le oferă opţiunea de a nu intra într-o stare profundă prin 
simpla împiedicare a mâinii să coboare. Dar fiziologia normală 
lucrează împotriva voinţei conştiente. Mai devreme sau mai târziu, 
oboseala şi senzaţia de disconfort vor fi atât de mari, încât braţul 
trebuie să coboare. Energiile de rezistenţă ale participantului au fost 
folosite mai degrabă pentru bătălia interioară decât pentru a lupta cu 
terapeutul. 

Aceasta este o tehnică de presiune. Transa poate fi evitată doar 
printr-un refuz complet din partea participantului de a fi atras în 
dilema cu care se confruntă. Uneori, indivizii îşi vor cobori pur şi 
simplu braţul rapid şi de bună voie, apoi vor deschide ochii şi vor 
refuza să „joace jocul”. Aceasta este o oportunitate de a le reaminti 
că, procedând astfel, îşi dovedesc controlul suprem, dar că atunci 
când experimentează hipnoza reală, ideea nu este de a „o face să se 
întâmple”, ci mai curând de a „nu o împiedica să se petreacă”: „Te 
rog, gândeşte-te la ce ţi-am sugerat şi să vedem cum putem face 
hipnoza să lucreze cât mai mult în favoarea ta, trebuie să aflu ce 
funcţionează cel mai bine şi pot face asta văzând care abordări sunt 
acceptabile pentru tine (sau acceptabile pentru subconştientul tău) şi 
funcţionează cel mai bine în cazul tău”. 

Nici o tehnică nu îi va hipnotiza pe toţi, dar aceasta este deseori 
eficientă, combinând principiile fixării ochilor, oboselii fiziologice 
şi ale alegerii aparente, restric(ionárii percepţiei, efectului invers şi 
repetitiei. 

(b) 


Figura 5.1. Inductia căderii brațului. (a) Participanta este în poziţia iniţială 
a inducției căderii braţului. (b) Bratul participantei începe să coboare. 

(d) 
(c) Bratul participantei continuă să coboare. (d) Pe măsură ce participanta 
intră sub hipnoză, mâna terapeutului care coboară reduce lumina către 
pleoapele ei închise, dând mesajul „în jos, adânc”. 


170 TEHNICI DE HIPNOTERAPIE 


Tehnica ridicării brațului 


În această abordare terapeutul sugerează mişcarea inversă, aşa încât 
nu foloseşte factorul oboselii fizice. De fapt, operează în direcţia 
opusă şi trebuie să depăşească această oboseală. Totuşi, iniţiază 
concentrarea focală intensă cu o diminuare corespunzătoare a con- 
stientei periferice. Atenţia, percepţia directionatá şi micile mişcări 
sunt apoi extinse spre cele mai mari. La fiecare etapă a inducției 
există mişcări evidente care indică nivelul de implicare hipnotică, 
astfel încât terapeutul primeşte permanent semnale din partea pacien- 
tului, Asta face posibilă continuarea fiecărui pas cu alte repetiţii, 
până când acesta este executat cu succes, înainte de a se trece la 
următoarea etapă (vezi figura 5.2). 

Ca să putem analiza fiecare pas şi principiile implicate, am nume- 
rotat următoarele verbalizări (numerele nu fac parte din verbalizare) : 


[1] Pune mána dreaptá [sau stángá, dacá aceasta este mána 
dominantă] pe masă. [2] Te rog concentreazá-ti toată atenţia asupra 
acelei mâini. Te poţi uita la ea şi vedea dacă poţi fi conştient de toate 
senzațiile mâinii. [3] De exemplu, eşti conştient că stă pe masă. E o 
greutate acolo. Eşti conştient de textura mesei ; poţi simţi în profun- 
zime poziţia pe care fiecare deget o are faţă de celălalt. [4] Observă 
temperatura acelei mâini şi, pe măsură ce te uiţi la ea, cu concentrarea 
aceasta vei începe să observi că unul dintre degetele mâinii îl simţi 
diferit de celelalte. [5] Acum, poate fi degetul mare sau cel mic, sau 
poate arătătorul, sau mijlociul, sau inelarul, dar pe unul dintre ele 
îl simţi diferit de celelalte. [6] Şi acea senzaţie poate fi că este puţin 
mai cald sau cá este puţin mai rece. Poate fi că te înţeapă puţin sau 
că este amorţit. Poate părea mai uşor sau mai greu, [7] dar, dacă te 
concentrezi bine, vei putea şti în care deget ai senzaţia diferită de 
celelalte [8] şi, pe măsură ce eşti atent, acel deget anume se va ridica 
puţin de pe masă, deasupra celorlalte. Acum concentrează-te pe asta 
şi vei observa că unul dintre degete va tinde să se ridice puţin de pe 
masă. [9] Este acel deget [mic ? ]. [10] Acum, te rog concentrează-te 
şi vei descoperi că acel deget începe să amorteascá oarecum ; iese în 
afară ; e aproape ca şi cum ar fi făcut din lemn, [11] iar acea senzaţie 
de lemnos va începe să se extindă la celelalte degete din jurul lui şi 
ele vor începe la rândul lor să se ridice şi să se îndrepte. Şi vei 
descoperi că următorul deget se ridică. Şi vei descoperi că aceeaşi 
senzaţie de ridicare apare la degetul [mare], este un fel de intepe- 
neală, şi el se îndreaptă. E o senzaţie de uşurare, o senzaţie de 
lemnos, care trece apoi la degetul [mic], acela devine şi el uşor si 
pare să plutească, iar apoi senzaţia se răspândeşte treptat în mână. 

[12] Şi mâna începe să pară că e făcută din lemn sau din plută si, 
asemenea plutei, vrea într-un fel să plutească, de parcă ar fi în apă, 
şi vrea să iasă la suprafaţă. [13] Sau poate că iti poti imagina cá 
există un balon legat de încheietură şi această mână tot vrea să 
plutească în sus [14] în direcţia feţei tale şi ajunge tot mai sus, şi mai 
sus, şi mai sus. [15] Si ai o senzaţie de somnolență pe măsură ce 
ajunge mai aproape de faţă. [16] Este la o distanţă de vreo 30 cm, 
apoi este la vreo 28 cm, [17] şi cu cât mâna ajunge mai sus, cu atât 
eşti mai somnoros [18] şi începi să te gândeşti că atunci când mâna 
atinge faţa vei intra într-o stare adâncă, profundă de relaxare. 
[19] Acum se află la doar 12 cm distanţă. Şi acum este la 10 cm. 
Vine tot mai aproape şi mai aproape. O va atinge curând. 7,5 cm 
distanţă. [20] Şi când o va atinge, vei intra într-o stare foarte profundă. 
[21] Aproape atinge, aproape atinge, aproape atinge. La 2,5 cm 
distanţă. Vine tot mai aproape şi mai aproape. [22] Atinge, atinge. 
[23] Si simţi doar o senzaţie de relaxare, [24] iar pe măsură ce mâna 
ta coboară, cobori într-o stare adâncă, adâncă, adâncă de relaxare. Şi simţi 
că aluneci într-o stare profundă, confortabilă, relaxată. 


Să trecem din nou în revistă această inducţie, indicând scopul şi 


principiul implicate în fiecare sugestie sau set de sugestii : 


l. 


2. 


„Pune mâna ta dreaptă pe masă.” Este o instrucţiune specifică, 
directă şi incontestabilă. 

„Te rog concentreazá-ti toată atenţia asupra acelei mâini. Te poti 
uita la ea şi vedea dacă poţi fi conştient de toate senzațiile 
mâinii.” Asta implică atenţie direcţionată şi concentrare. 


. „De exemplu, eşti conştient că stă pe masă. E o greutate acolo. 


Eşti conştient de textura mesei ; poţi simţi în profunzime poziţia 
pe care fiecare deget o are faţă de celălalt.” Asta implică percepții 
foarte specifice, una după alta ; nu este timp pentru a gândi şi 
pentru a o critica pe fiecare. 


. „Observă temperatura acelei mâini şi, pe măsură ce te uiti la ea, 


cu concentrarea aceasta vei începe să observi că unul dintre degetele 
mâinii îl simţi diferit de celelalte.” Asta implică focalizarea 
asupra unei părţi a corpului, legând atenţia de prima percepere a 
unei senzaţii neobişnuite şi deci sugerate ; nu se specifică natura 
acelei senzaţii „diferite”. 

„Acum, poate fi degetul mare sau cel mic, sau poate arătătorul, 
sau mijlociul, sau inelarul, dar pe unul dintre ele îl simţi diferit 
de celelalte.” Participantului i se oferă posibilitatea de a alege între 
degete, dar nu are opţiunea de a nu avea această senzaţie „diferită”. 

Figura 5.2. Induclia ridicării braţului. (a) Participanta este în poziţia iniţială 
a inducției ridicării braţului. (b) Bratul participantei începe să se ridice în timp 
ce vârfurile degetelor rămân în contact (c) Braful participantei se ridică evident. 

(d) Bratul participantei se ridică tot mai mult. (e) Mâna participantei îi atinge 
fața şi ea intră într-o stare de hipnoză. Terapeutul este gata să îi ducă 
mâna în jos pentru a da un mesaj nonverbal de aprofundare. 


6. „Şi acea senzaţie poate fi că este puţin mai cald sau că este puţin 
mai rece. Poate fi că te inteapá puţin sau cá este amortit. Poate 
părea mai uşor sau mai greu.” Din nou, participantul poate alege 
senzaţia, dar nu poate alege să nu aibă o senzaţie neobişnuită. 
Participantul simte că procedura este extrem de permisivă, ceea 
ce şi este, în privinţa felului în care intră sub hipnoză. 

7. ,...dar, dacă te concentrezi bine, vei putea sti in care deget ai 
senzaţia diferită de celelalte...” Senzatia diferită este prezentată 

H. 


12. 

ca un fapt. Este responsabilitatea participantului sá o perceapá 
demonstrándu-si abilitatea de a se concentra. 

»..$1, pe măsură ce esti atent, acel deget anume se va ridica 
putin de pe masá, deasupra celorlalte. Acum concentreazá-te pe 
asta şi vei observa că unul dintre degete va tinde să se ridice 
puţin de pe masă.” Dacă nu se ridică, este pentru că terapeutul 
nu a fost îndeajuns de atent. Mai întâi este sugerată o tendinţă de 
a se ridica, nu faptul că se ridică. 

„Este acel deget [mic? ].". Mişcarea uşoară este sesizată de 
terapeut şi verificată, crescându-i astfel credibilitatea. 

„Acum, te rog concentreazá-te şi vei descoperi că acel deget 
începe să amorteascá oarecum ; iese în afară; e aproape ca şi 
cum ar fi făcut din lemn...” Terapeutul dă sugestia pornind de la 
mişcare spre percepţie, de această dată e vorba de anestezie şi 
rigiditate şi face comparaţie cu lipsa de sensibilitate a lemnului. 
»...lar acea senzaţie de lemnos va începe să se extindă la celelalte 
degete din jurul lui şi ele vor începe la rândul lor să se ridice şi 
să se îndrepte. Şi vei descoperi că următorul deget se ridică. 
Şi vei descoperi că aceeaşi senzaţie de ridicare apare la degetul 
[mare], este un fel de intepenealá, şi el se îndreaptă. E o senzaţie 
de uşurare, o senzaţie de lemnos, care trece apoi la degetul [mic], 
acela devine şi el uşor şi pare să plutească, iar apoi senzaţia se 
răspândeşte treptat în mână.” Senzaţiile de parestezie, intepe- 
neala, rigiditatea şi mişcarea de ridicare se răspândesc de la un 
deget, treptat, prin toate degetele şi prin întreaga mână. O tot 
mai mare parte a corpului participantului devine implicată 
hipnotic. Folosind o expresie de tipul „vei descoperi”, terapeutul 
îl pune pe participant în postura unui observator pasiv al 
comportamentului degetului. Nu el o face; este perceput ca un 
.Obiect", nu parte a unei acţiuni voluntare a sinelui. „Se” 
întâmplă ; participantul nu o face. Este stabilită o disociere între 
mişcările mâinii participantului şi percepţia propriilor procese 
voluntare. 

„Şi mâna începe să pară că e făcută din lemn sau din plută şi, 
asemenea plutei, vrea într-un fel să plutească, de parcă ar fi în 
apă şi vrea să iasă la suprafaţă.” Senzatia de lemnos se ráspàn- 
deste în întreaga mână şi apoi terapeutul face comparatia de la 
lemn la plută, astfel incát să fie facilitată folosirea următoarelor 
sugestii privind plutirea în apă. 

„Sau poate cá îţi poti imagina cá există un balon legat de 
încheietură şi această mână tot vrea să plutească în sus...” Este 
o altă imagine pe care terapeutul o poate sugera pentru a facilita 
tendinţa de plutire în sus. Observă „încheietură”, nu „încheie- 
tura ta” - tratarea ei ca un obiect, nu o parte a sinelui. Observá 
şi că „tot vrea” să plutească ; astfel, independent de sine, „ea” 
alege mişcarea. 

„...în direcţia feţei tale şi ajunge tot mai sus, şi mai sus, şi mai 
sus.” Direcţia specifică a mişcării este sugerată cu repetare. 
„Şi ai o senzaţie de somnolentá pe măsură ce ajunge mai aproape 
de faţă.” Implicarea într-un „somn” hipnotic este legată de 
mişcarea ascendentă spre ,fatá", nu spre „faţa ta”. 

„Este la o distanţă de vreo 30 cm, apoi este la vreo 28 cm...” 
Terapeutul sugerează mişcarea de apropiere a mâinii de faţă, dar 
rămâne aproape de poziţia reală a mâinii. Nu conduce prea mult. 
„...Şi cu cât mâna ajunge mai sus, cu atât esti mai somnoros...” 
Senzaţiile sporite de „somn” hipnotic sunt legate direct de mişcarea 
mâinii. 

„...Şi începi să te gândeşti că atunci când mâna atinge faţa vei 
intra într-o stare adâncă, profundă de relaxare.” Participanţii antici- 
pează că vor intra sub hipnoză profundă în momentul atingerii. 
„Acum se află la doar 12 cm distanţă. Şi acum este la 10 cm. 
Vine tot mai aproape şi mai aproape. O va atinge curând. 7,5 cm 
distanţă.” Terapeutul continuă sugestiile privind mişcarea si 
anticiparea atingerii. 

„Şi când o va atinge, vei intra într-o stare foarte profundă.” 
Terapeutul oferă repetiţia atingerii anticipate şi o leagă, din nou, 
de intrarea într-o stare foarte profundă. 

„Aproape atinge, aproape atinge, aproape atinge. La 2,5 cm 
distanţă. Vine tot mai aproape si mai aproape.” Terapeutul repetă 
şi grăbeşte mişcarea. 

„Atinge, atinge.” Terapeutul confirmă în momentul atingerii. 
„Şi simţi doar o senzaţie de relaxare...” Terapeutul face din 
acest moment o victorie personală pentru participant, care este 
răsplătit cu o întărire pozitivă plăcută. 

».. lar pe măsură ce mâna ta coboară, cobori într-o stare adâncă, 
adâncă, adâncă de relaxare. Şi simţi că aluneci într-o stare profundă, 
confortabilă, relaxată.” Participantul a obţinut atingerea ; acum 
poate avea loc consecinţa intrării într-o stare profundă de relaxare. 


176 TEHNICI DE HIPNOTERAPIE 


Terapeutul oferă repetiţia cu fermitate. Participantul verifică asta 
prin propriile senzaţii de „confort”. Observă repetiţia cuvântului 
a cobori cu mai multe înţelesuri. 


O variaţie a tehnicii ridicării braţului, preferată de primul autor, 
nu implică o masă ca punct iniţial de sprijin pentru mâna dominantă 
a participantului. În schimb, începe cu mâna aflată pe piciorul 
participantului. Asta îi permite doctorului să-i focalizeze atenţia mai 
degrabă diferit. După ce atragi atenţia asupra mişcărilor mărunte ale 
degetelor, la fel ca în protocolul de mai înainte, poţi continua cu 
„[1] Observă căldura generată între mână şi picior”, căldura si 
presiunea mâinii pe picior pot fi mai uşor „reformulate” ca „(2] un 
soi de tensiune specială se va forma între mână şi picior. Nu ştiu 
când şi nici tu nu ştii când se va întâmpla, dar va fi un fel de 
tensiune... poate că e deja acolo, nu ştiu, şi poate că nu ştii, dar 
tensiunea va creşte, tensiunea va creşte şi va creşte, [3] acum, pe 
măsură ce tensiunea creşte între mâna şi piciorul tău, va împinge 
mâna de pe picior în sus, mâna şi braţul devenind tot mai uşoare şi 
mai uşoare”. Odată ce există o cât de măruntă confirmare că mâna 
se ridică, de obicei la început degetele rămân în contact cu piciorul, 
pe măsură ce mâna se ridică începând cu mijlocul dosului palmei, 
spui: ,(4] Da, uite cum se ridică, se ridică, se înalţă. [5] Acum, nu 
ştiu exact unde merge mâna, dar se ridică, se mişcă într-un fel spre 
fata ta" ; dacă mâna se ridică 30 cm sau mai mult, urmáreste-o si 
insistă: ,[6a] Continuă să se ridice, să se ridice spre faţa ta, am 
urmărit-o tot timpul mişcându-se de la sine, e fascinant să vezi cum 
mâna ta se mişcă spre faţa ta şi, când o va atinge, vei cobori într-o 
stare profundă de hipnoză, atât de profundă pe cât ţi-ai dorit-o, 
pentru a face hipnoza să lucreze cât mai bine în favoarea ta”. Dacă 
după 20 de minute sau mai mult mâna abia dacă s-a ridicat de pe 
picior, continuă cu: „[6b] Uimitor, nu-i aşa, cum mâna s-a mişcat 
în sus, aşa, de una singură, s-a ridicat de pe piciorul tău — si acum este 
în sfârşit în regulă să te laşi într-o stare de hipnoză atât de profundă 
pe cât ţi-ai dorit-o, dar încearcă să nu intri într-o stare de hipnoză 
aşa profundă până când mâna nu cade la loc pe piciorul tău”. 

Tine minte, participantul nu are nici o idee despre cât de sus i s-a 
ridicat mâna. Chiar şi o uşoară ridicare fără efort ca premisă obligatorie 
pentru 6b poate fi suficientă pentru a-l ajuta pe participant să ajungă 
la o profunzime substanţială a hipnozei. De asemenea, aminteşte-ţi 

să fii răbdător şi pe deplin încrezător în timpul inducției ; nu există 
nici o limită de timp si nici un motiv să te grăbeşti. Eu (A.FB.) am 
petrecut odată aproape o oră pentru a obţine o ridicare a mâinii mai 
degrabă minoră de la un pacient sceptic şi neincrezátor care mai 
fusese la alti câţiva terapeuti ce „folosiseră tehnici de sugestie”. O 
uşoară înălţare lipsită de efort a mâinii a fost îndeajuns ca să-i 
permită pacientului să ajungă la o hipnoză suficient de profundă 
pentru domolirea durerii. Drept consecinţă, folosirea medicamen- 
telor a încetat complet în câteva săptămâni. Pacientul a fost mândru 
că avea o nouă abilitate şi că depăşise peste un an de folosire a 
analgezicelor dătătoare de dependenţă. De asemenea, pacientul s-a 
întors la un program de lucru normal, spre satisfacția şi uimirea 
medicului curant. 

Pentru a trezi persoanele hipnotizate, terapeutul poate da o sugestie 
de genul: „Pe măsură ce număr de la 1 la 10 vei ieşi treptat de sub 
hipnoză ; când ajung la 5, deschide ochii [presupunând că închiderea 
ochilor a făcut parte din inducţie], dar nu vei ieşi complet de sub 
hipnoză - complet alert şi simtindu-te bine când ajung la 1. Când 
ajung la ! vei fi complet ieşit de sub hipnoză, simţindu-te foarte 
bine”. Odată ce terapeutul ajunge la 1, îl întreabă pe participant cum 
se simte. Dacă participantul zice cá se simte ameţit, spui: „Asta se 
mai întâmplă uneori când o persoană este hipnotizată destul de 
profund, aşa încât să revenim la o stare uşoară pe măsură ce număr 
de la 1 la 3: 1, 2, 3. [De obicei ochii participantului se vor închide, 
dar nu este necesar.] De data aceasta, pe măsură ce număr, vei ieşi 
de sub hipnoză, vei fi complet treaz, alert, simtindu-te perfect 
normal. [Numără ferm, cu o voce poruncitoare.] 3! 2! 1! COMPLET 
IEŞIT DE SUB HIPNOZĂ ACUM - BINE, e în regulă acum”. În 
acest moment, participanţii pot fi chestionati în legătură cu senti- 
mente, comportamente şi senzaţii legate de cát de profund hipnotizaţi 
s-au simţit şi aşa mai departe. 


Mişcare repetitivă — mâna care se leagáná 


O tehnică de inducţie mult mai simplă, care implică mişcarea mâinii, 
este aceea a mişcării repetitive, numită uneori în glumă „legănarea 
mâinii”. Combină fixarea ochilor şi concentrarea asupra unui obiect 
în mişcare, repetiţia şi schimbarea graduală a mişcării de la subiect 
la obiect şi legarea acestei acţiuni de închiderea ochilor. Sunt necesare 

mai puţine abilităţi din partea terapeutului decât în cazul abordării 
ridicării braţului. Este una dintre cele mai bune tehnici care pot fi 
folosite de un începător. 

Meares (1961) a descris această abordare foarte detaliat şi a 
declarat că este deosebit de eficientă în lucrul cu indivizii rezistenți 
care sunt incapabili sau nu doresc să se relaxeze complet. Instrucţiunile 
care trebuie date pacientului sunt următoarele : 


Mişcare repetitivă. „Pune cotul pe masă cu antebraţul în sus, 
aşa. Acum vreau să te uiţi fix la mâna asta în timp ce eu o mişc în sus 
şi în jos. Sus, jos, sus, jos, sus, jos. Pe măsură ce te uiţi fix la mână, 
vei observa o tendinţă a ochilor tăi de a deveni din ce în ce mai grei, 
ca şi cum ar vrea să se închidă. Continuă să te uiţi fix în timp ce 
mâna continuă să meargă în sus, în jos, în sus, în jos, în sus, în 
jos!" Terapeutul aşază cotul participantului pe masă, punându-şi 
propriile degete pe dosul palmei acestuia şi degetul mare în palma 
lui, chiar deasupra încheieturii. 


2. „Vei observa şi că mişcarea acestei mâini devine din ce în ce mai 
automată. Este ca şi cum mâna vrea să se mişte de la sine în sus 
şi în jos fără ca tu să faci nimic în privinţa asta. Sus, jos, sus, jos, 
sus, jos. Ochii iti devin atât de grei, încât se închid treptat. Nu 
par să poată fi ţinuţi deschişi.” Mâna participantului este legănată 
în sus şi în jos în acelaşi timp cu sugestia verbală „sus, jos”. 
Mâna este disociată treptat, fiind numită „mâna”, nu mâna „ta”. 
Mâna devine o „ea”. 

3. „Te relaxezi profund, complet, în timp ce mâna se mişcă tot mai 
mult pe cont propriu. Sus, jos, sus, jos, sus, jos. Acum mişcarea 
mâinii este atât de automată, încât continuă să meargă sus, jos, 
sus, jos, sus, jos de una singură şi nu mai are nevoie de ajutor de 
la mine pentru a-şi continua mişcarea. Sus, jos, sus, jos, sus, jos.” 
Terapeutul slăbeşte acum treptat strânsoarea mâinii participantului 
până când doar o atinge uşor cu degetul mare şi cu vârfurile 
degetelor. De îndată ce terapeutul este convins că mişcarea mâinii 
participantului va continua automat, îşi îndepărtează complet 
propria mână. 

4. „Acum mişcarea este atât de automată, încât mâna continuă să se 
deplaseze de una singură, fără nici un controi din partea ta. Sus, 
jos, sus, jos, sus, jos. Pare să fie aproape în afara ta, cu o voinţă 
proprie de a se mişca în sus şi în jos, independent de tine. Îşi 

controlează propriile acţiuni. Tu nu le controlezi.” Terapeutul 
continuă să întărească mişcarea cu „sus, jos” atât cât este necesar 
pentru a asigura acţiunea automată. 

5. „Pe măsură ce se mişcă automat în sus şi în jos, pare să-ţi spună 
«adânc, relaxează-te, adânc, relaxează-te, adânc, relaxează-te». 
Aluneci tot mai mult într-o stare de relaxare adâncă, profundă. 
Ochii îţi sunt închişi. Capul îţi este greu. Se apleacă în faţă si 
aluneci mai adânc, mai adânc, mai adânc.” Mişcarea „sus, jos” 
este acum legată de sugestia „adânc, relaxează-te”, păstrând 
aceeaşi sincronizare şi coordonare. 

6. „Acum voi lua mâna şi îi voi opri mişcarea. Pe măsură ce voi 
cobori mâna, vei cobori odată cu ea, tot mai adânc.” Acum 
terapeutul opreşte mişcarea şi coboară mâna pe masă, accentuând 
cele două „coborâri”. 

7. „Adânc, adânc, adânc, adânc, adânc.” Terapeutul spune „adânc” 
puternic şi rapid pe măsură ce mâna coboară. Pentru accentuare, 
terapeutul apasă uşor umărul participantului. 


Rezumat 


Metodele de inducţie pe care le-am descris în acest capitol sunt, 
probabil, cel mai des folosite. Sunt validate cum se cuvine şi aduc 
un procent ridicat de reuşită atunci când sunt folosite abil pe indivizi 
hipnotizabili. Sunt folosite multe din principiile hipnozei, deşi nici 
una dintre tehnicile descrise mai sus nu cuprinde toate aspectele. 
Prestigiul terapeutului şi încrederea acestuia sunt esenţiale pentru 
inductii reuşite care produc adevărate răspunsuri la transa hipnotică 
ce merg dincolo de cele care pot fi obţinute doar prin sugestie sau 
relaxare. 

La un moment dat, când hipnotizam (J.G.W.) pentru prima oară, 
un grup de studenţi voluntari aştepta (în biroul unui coleg) să le fie 
testată hipnotizabilitatea. Plini de curiozitate, l-au întrebat : „Dr. Watkins 
chiar poate să ne hipnotizeze ? ”. Asociatul meu le-a răspuns: „Sigur 
că da, l-am văzut hipnotizând zeci de oameni. Veţi fi în transă 
profundă cât ai clipi”. Era o afirmaţie cât se poate de incorectă. 
Totuşi, efectul influenţei sociale a „recomandării” prietenului meu a 
fost acela că aproape toţi voluntarii au fost rapid şi uşor hipnotizabili. 
Nu e de mirare că hipnoterapeuţii profesionişti isi pun la vedere 

certificate de calificare şi că terapeuţii de scenă îşi arogă titluri 
misterioase, care inspiră respectul. Da, hipnoza este o stare de 
constientá modificată şi o experienţă intensă a relaţiei interpersonale. 
Nu e nimic în neregulă cu prestigiul profesional, atât timp cât 
este folosit în sprijinul nevoilor pacientului, nu pentru promovarea 
personală sau pentru satisfacerea nevoii de putere a terapeutului. 


CAPITOLUL 6 


Tehnici avansate de inducţie hipnotică 


Siddhartha i-a spus celui mai în vârstă şaman despre decizia lui 
de a-l părăsi. I-a vorbit bătrânului cu politetea şi modestia potrivite 
tinerilor şi invátáceilor. Dar bătrânul era furios că ambii tineri voiau 
să-l părăsească şi a ridicat glasul certându-i amarnic. 

Govinda şi-a pierdut cumpătul, dar Siddhartha şi-a apropiat 
buzele de urechea lui Govinda şi i-a şoptit: „Acum îi voi arăta 
bătrânului că am învăţat ceva de la el”. 

S-a aşezat lângă şaman, cu mintea concentrată ; s-a uitat în ochii 
bătrânului şi l-a țintuit cu privirea, l-a hipnotizat, l-a amuţit, i-a 
cucerit voinţa, i-a poruncit fără vorbe să facă aşa cum dorea el. 
Bătrânul a tăcut, ochii îi erau pironiţi, voinţa schilodită ; braţele-i 
atârnau, era lipsit de putere... Gândurile lui Siddhartha le-au cucerit 
pe cele ale şamanului; trebuia să facă ce îi porunceau. Şi aşa 
bătrânul a făcut câteva plecăciuni, şi-a dat binecuvântarea şi le-a 
urat drum bun. Tânărul i-a mulţumit pentru urări, a făcut la rândul 
lui o plecăciune şi s-a îndepărtat. 

Pe drum, Govinda a spus: „Siddhartha, ai învăţat mai multe de 
la şaman decât credeam. Este greu, foarte greu să hipnotizezi un 
bătrân şaman” (Hesse, 1951, pp. 23-24). 


În ciuda numeroaselor studii privind trăsătura hipnotizabilităţii, 
nu pare să existe aproape nici o dovadă empirică a comparatiei 
directe dintre două proceduri de inducţie efectuate asupra aceleiaşi 
populaţii sau a unora asemănătoare. Cercetările timpurii publicate 
de E. Hilgard (1965) sugerau că hipnotizabilitatea este o trăsătură 
fixă proprie participantului. În consecinţă, sunt de aşteptat puţine 
diferente între diversi terapeuti şi diverse tehnici de inducţie. Dacă 
o persoană e hipnotizabilă, aproape orice tehnică aplicată de terapeut 
va avea succes. 

Cu toate acestea, majoritatea medicilor sunt convinşi că eficienţa 
diferă foarte mult de la o tehnică la alta şi în funcţie de abilitatea cu 
care ele sunt aplicate de diferiţi practicieni. Puţine studii s-au 
concentrat asupra acestui aspect, poate pentru că marea lor majori- 
tate vin din partea universitarilor, care, de cele mai multe ori, au 
foarte puţină sau nici un pic de experienţă clinică în lucrul permanent 
cu cazurile dificile sau pur şi simplu pentru că majoritatea acelora 
care colectează date în mediile universitare sunt absolvenţi care 
învaţă despre hipnoză. Problema este ignorată de cei câţiva medici 
care îşi fac (sau au) timp să facă şi să publice o cercetare. 

De obicei, doctorii nu sunt îndeajuns de bine plasați pentru a se 
ocupa de studii experimentale comparative, iar interesul în domeniu 
le este domolit de percepţia, destul de întemeiată, că „este evident 
că experienţa şi o inducţie corectă contează foarte mult în abilitatea 
de a produce o stare de transă suficientă pentru [efectele] schim- 
bării terapeutice” (Fromm, comunicare personală cu A. Barabasz, 
16 august 2002). Ipoteza hipnotizabilităţii ca stare constantă neagă 
însemnătatea aspectelor psihodinamice ale relaţiei hipnotice. 

Sunt necesare mult mai multe cercetări în această zonă, dar 
investigaţiile experimentale controlate s-au ocupat de problema 
inducţiei-experiment, obţinând descoperiri consistente. La Medical 
Harvard School şi la Massachusetts General Hospital, Barabasz, 
Baer, Sheehan şi Barabasz (1986) au obţinut date din urmărirea a 
307 pacienţi care au urmat un tratament de două şedinţe pentru 
renunţarea la fumat. Internii de la psihologie clinică au avut rezul- 
tatele cel mai puţin eficiente (4-13 % abstinenţi după 4 luni), în timp 
ce medicii cu experienţă au obţinut rate de abstinent mult mai bune 
(28-47% după 10 sau 19 luni). Mai recent, A. Barabasz et al. (2003) 
au testat experienţa si inducţiile personalizate versus cele standar- 
dizate într-un studiu controlat al legăturii dintre regresia în timp şi 
punctul focal. Cercetări fără legătură cu hipnoza au stabilită că, spre 
deosebire de adulţi sau de copiii mai mici, acei copii care au 
aproximativ cinci ani au abilitatea de a determina dacă o figură abstractă 
este cu partea corectă în sus sau e răsturnată. Douăzeci de studenţi 
participanţi care trecuseră testul regresiei din Scalele Clinice Stanford 
şi aveau un punctaj total de 3 până la 5 (maximul fiind 5) puncte au 
fost consultaţi fie de absolvenţi, fie de medici cu zeci de ani de expe- 
rienţă clinică în hipnoză. Au fost testate atât o inducţie standardizată, 
cât şi una adaptată pentru a produce regresia la vârsta de cinci ani. 

Analizele au arătat cá (a) folosirea inducției standardizate nu a reuşit 
să demonstreze o legătură semnificativă cu punctul focal ca un 
indicator al regresiei pentru nici unul dintre grupuri, (b) inducția 
hipnotică personalizată nu a reuşit să demonstreze o legătură semni- 
ficativă cu punctul focal în cazul a 10 participanţi din grupul terapeu- 
tului absolvent si (c) inducția personalizată administrată de medicii 
cu experienţă a demonstrat o legătură semnificativă cu punctul focal 
(regresie) în cazul a 5 din 10 participanţi din acel grup. Aceste 
descoperiri sugerează tratarea cu precauţie a studiilor care raportează 
rezultate bazate pe folosirea inducţiilor standardizate administrate 
de asistenţi de cercetare lipsiţi de experienţă. Experienţa şi inducţiile 
adaptate la răspunsurile participanţilor au avut o importanţă esenţială 
în cadrul studiului. 

Pe baza acestor descoperiri şi, poate mai important, pe baza 
faptului că majoritatea practicienilor cred că tehnicile de inducţie 
sunt o parte importantă a modului lor de operare, descriem în acest 
capitol câteva în plus, în special unele care diferă de cele discutate 
până acum, fiind mai degrabă neobişnuite, mai complexe, necesitând 
mai multe abilităţi sau fiind mai bine adaptate anumitor cazuri 
specializate sau pacienti-problemá. 


Tehnici avansate de inducție 


Tehnica oscilatiei posturale 


În capitolul 4 am descris un test de hipnotizabilitate numit „al 
oscilatiei posturale”. Am remarcat cá această abordare nu numai că 
poate servi ca test de hipnotizabilitate, dar poate fi şi extinsă într-o 
inducţie propriu-zisă. Această procedură are meritul de a fi foarte 
diferită de inductiile de tipul fixării ochilor care apar frecvent în 
filme si la televizor ca implicând legănarea unui ceas sau a unui alt 
obiect în fata ochilor participantului — deseori portretizat ca victimă 
îndărătnică a vreunui răufăcător. Cei care au văzut astfel de filme 
pot dezvolta anxietăţi cu privire la fixarea ochilor şi, prin urmare, 
pot răspunde cu mai puţină teamă la ceva complet diferit, cum ar fi 
metoda oscilatiei. 

Pentru că inducția este pur şi simplu o extindere a testului de 
hipnotizabilitate, nu trebuie să repetám etapele iniţiale ale procedurii 
(vezi figura 6.1). 


TEHNICI DE HIPNOTERAPIE 


(c) (d) 

Figura 6.1. Testul oscilatiei posturale şi tehnica de inducţie. (a) Terapeutul 
Ti spune pacientei sá dea ochii peste cap. Ea incepe sá se legene inapoi 
şi înainte, înapoi şi înainte. (b) Terapeutul îi spune pacientei să înceapă 
să plutească înapoi şi o asigură că nu o va lăsa să cadă. (c) Participanta 
este împiedicată să cadă de mâinile terapeutului aşezate pe umerii ei. 
(d) Oscilând mai întâi în faţă, terapeutul îi spune apoi pacientei că alunecă 
pe spate într-o uriaşă cápitá de fân. Este susţinută la jumătatea căderii de 
mâinile terapeutului aşezate în partea de sus a spatelui ei. 

(e) 
(e) Căzând pe spate, pacienta este aşezată încet pe scaun de către terapeut. 


ÎL îndrumăm pe cititor înapoi la capitolul 4, unde au fost deja 
prezentate verbalizările pentru a-l aduce pe participant sau pe pacient 
în punctul unei implicări hipnotice semnificative. Continuând de la 
acest moment, amplitudinea arcului oscilatiei este sporită şi sugestiile 
de oscilație sunt repetate în continuare, astfel încât participantului să 
i se acorde timpul de a bloca stimulii contrari şi de a se concentra pe 
implicare hipnotică. 

Pentru a induce o transă şi mai profundă, tonul vocii terapeutului 
este acum mai ferm, iar acesta dă sugestiile de oscilație oarecum 
mai rapid. „Te legeni înainte, te legeni înapoi, înainte, înapoi”, 
volumul vocii terapeutului este tot mai puternic. În sfârşit, terapeutul 
încearcă să-i inducă pacientului căderea pe spate într-o transă 
profundă. El pune mai mult accent pe „înapoi”, diminuează accentul 
pe „înainte” şi schimbă verbul din „plutire” sau „legănare” în „cazi, 
cazi pe spate, cazi în faţă, cazi pe spate, cazi în faţă, cazi pe spate, 
cazi, cazi, cazi, cazi” destul de rapid şi pe un ton mai ascuţit şi mai 
emotional. Dacă a fost indusă o transă profundă, pacientul va creşte 
amplitudinea oscilaţiei până când nu va mai putea sta drept. Atunci 
el va cădea pe spate într-o stare de transă profundă, fiind prins de 
terapeut şi aşezat uşor pe un scaun pregătit. 

Dacă pacienţii sunt doar într-o transă uşoară, ei pot începe să 
cadă pe spate, dar se vor echilibra punând un picior înapoi sau 
încercând să se legene lateral sau să se stabilizeze voluntar în vreun 
fel. Asta îi indică terapeutului că nu a fost încă indusă o transă 
profundă. Terapeutul poate atunci să facă unul din două lucruri: 
(a) să continue cu repetarea monotonă a lui „cazi în faţă, cazi pe spate” 
şi aşa mai departe, pentru a induce o mai mare profunzime a transei ; 
sau (b) să îl asigure pe pacient că nu va cădea, punându-i uşor o 
mână pe omoplat. Asta domoleşte temerile care pot apărea şi pot 
întrerupe procesul hipnotic. După ce pacienţii realizează că nu li se 
va permite să cadă şi să se rănească, tendinţa este de a slăbi semnele 
de anxietate care, poate, au apărut. Atunci, un pacient poate cădea 
pe braţul terapeutului, în timp ce acesta continuă sugestiile „cazi pe 
spate, cazi pe spate, cazi într-un somn adânc, cazi într-un somn 
adânc, somn adânc, somn adânc”, şi apoi îl aşază treptat pe pacient 
într-un fotoliu plasat în spatele pacientului. Acesta poate fi aşezat 
treptat şi pe o canapea care se află convenabil undeva în apropiere. 

Dacă pacienţii sunt aşezaţi pe scaun fie într-o postură complet 
moleşită, fie într-una cataleptică, intepenitá, terapeutul ar trebui să 
considere asta o dovadă a faptului că a fost indusă o transă destul de 
profundă. Totuşi, dacă pacienţii fac un pas înapoi sau îşi pun mâinile 
pe braţele fotoliului ca şi cum s-ar sprijini pentru a se aşeza, atunci, 
în cel mai bun caz, a fost indusă o transă uşoară sau hipnoidă. Ori, mai 
rău, răspund mai degrabă cerinţelor sociale ale situaţiei decât hipnozei. 

Câteva reacţii posturale foarte importante din partea terapeutului 
vor creşte eficacitatea acestei proceduri. Pentru că participantul stă 
cu ochii închişi, el trebuie să se bazeze în întregime pe simţul 
chinestezic pentru a verifica oscilatia înapoi şi înainte. Acest răspuns 
poate fi amplificat de terapeut dacă acesta ţine o mână în spatele 
participantului, chiar sub ceafă, şi cealaltă mână pe umărul partici- 
pantului, în faţă, aproape de omoplat. Mâinile terapeutului se vor 
afla la o distanţă de aproximativ 45 cm una de alta, lăsându-i 
participantului loc să se legene înainte şi înapoi între ele, astfel încât, 
atunci când ajunge în partea din faţă a arcului, omoplatul să atingă 
uşor mâna terapeutului. Astfel de atingeri la fiecare din extremităţile 
arcului dau un semnal tactil care valideazá oscilatia, pe lângă 
răspunsul chinestezic. Atunci când participantul este o femeie, este 
recomandabil ca mâna din faţă să fie aşezată suficient de sus încât să 
fie atins umărul, şi nu sânul. 

După ce corpul participantului a atins fiecare mână, el este 
împins uşor pentru a sugera oscilatia în direcţia opusă, dar mâna nu 
vine în contra mişcărilor trupului şi continuă atingerea. Altfel ar 
însemna cá oscilatia n-ar fi cauzată de nimic mai mult decât de sugestia 
nonverbală dată de mâna terapeutului care îl împinge pe participant 
înainte şi înapoi, nu de potenţialul efect al hipnozei propriu-zise. 

Această atingere mai are si o altă valoare. Terapeutul l-a asigurat 
deja pe participant că „nu te voi lăsa să cazi”. Atingerea, pentru că 
implică întreaga suprafaţă a palmei pe spate şi pe omoplat, confirmă 
încă o dată acea asigurare. De fapt, pe măsură ce oscilatia se ampli- 
fică, se va ajunge în punctul în care dacă mâna terapeutului nu l-ar 
reţine pe participant, acesta ar cădea. Când acest moment se apropie, 
este înţelept ca terapeutul să-şi întindă mâna din spate astfel încât, 
atunci când participantul cade, să fie susţinut de braţul terapeutului 
curbat în jurul întregii părţi de sus a spatelui. De remarcat că pentru 
a-l împiedica să cadă în faţă nu este necesară întinderea braţului mai 
mult decât trebuie pentru ca mâna să fie aşezată pe umăr sau în 
apropierea lui. Dacă ambele mâini ar trebui să-l înconjoare complet, 
terapeutul ar trebui să stea foarte aproape şi să-l îmbrăţişeze pe om. 
(Nu e o idee bună, dacă ţii la dreptul de practică!) 

Pentru că se presupune că s-a ajuns la punctul final al acestei 
inductii când participantul a căzut pe spate (deseori într-o stare 
cataleptică) într-un fotoliu aşezat în spatele lui, este imperativ ca el 
să fie aşezat cu blándete pe scaun, nu să fie lăsat să cadă pe el, ceea 
ce l-ar putea zgudui, scoţându-l din starea hipnotică. Persoanei nu 
trebuie să-i fie frică să-şi dea drumul şi să se cufunde în fotoliu, 
neavând astfel nici o temere legată de faptul că ar putea fi lăsat să 
cadă şi să se rănească. 

Evident, este important ca, pe măsură ce oscilatia înapoi creşte 
în amplitudine, terapeutul să se mişte mai în spate, astfel încât un 
picior să fie cam la nivelul picioarelor pacientului, iar celălalt cu 
60 sau 90 cm mai în spate, poate chiar după picioarele din faţă ale 
scaunului. Asta face ca terapeutul să îl poată sprijini pe individul 
care cade pe spate şi, treptat, foarte încet, să-l aşeze uşor pe fotoliu. 
Uneori, pacienţii vor deveni atât de cataleptici în întregul corp, încât 
vor cădea pe spate complet rigizi, asemenea unei scânduri, iar 
şoldurile vor trebui chiar să le fie împinse pentru a se potrivi pe 
scaun. Dacă pacientul este fie rigid, fie complet moale, terapeutul 
consideră că, în acest moment, inducția este gata de a fi încheiată. 

Pot fi aplicate tehnici de aprofundare ori poate că participantul este 
pregătit pentru cercetare sau proceduri terapeutice. Unii participanţi 
reacţionează la această metodă a oscilatiei posturale intrând într-o 
transă profundă ; alţii pot opune rezistenţă sau pot să nu răspundă la 
procedură. 

O variaţiune a tehnicii poate fi folosită în cazul persoanelor 
rezistente, care manifestă o oscilație foarte redusă. Când terapeutul 
spune „pluteşti înainte, înainte, în faţă” şi aşa mai departe, el se 
apleacă în direcţia opusă, lăsându-şi greutatea pe piciorul din spatele 
participantului. Astfel, pe când terapeutul începe sugestiile de oscilație 

„înainte, gura lui (astfel şi vocea) se află în mod normal lângă urechea 

participantului. Dar pe măsură ce persoana se apleacă uşor înainte, 
terapeutul s-a legănat în sens invers, astfel încât pacientul îi aude 
vocea dintr-o poziţie aflată la o distanţă de 30 cm sau mai mult în 
spatele său. Reacţia poate fi sporită şi mai mult de efectul Doppler 
(observă aparenta schimbare de tonalitate a şuieratului unui tren 
care trece pe lângă tine) asupra percepţiei undelor sonore dacă 
terapeutul continuă să vorbească în timp ce se mişcă în spatele 
pacientului. 

Apoi, sugestiile sunt schimbate în „Acum te legeni înapoi, înapoi, 
pe spate”, şi aşa mai departe, iar terapeutul se mişcă, din nou, în 
direcţia opusă. Pe măsură ce participantul se lasă pe spate, gura 
terapeutului (astfel şi sursa vocii sale) se află la vreo 30 cm mai în 
faţă, spre participant. Greutatea terapeutului se lasă acum pe piciorul 
din faţă. Pentru că oamenii se orientează în spaţiu şi îşi determină 
direcţia cu ajutorul unghiurilor sub care sunetul intră în cele două 
urechi, iluzia participantului de oscilație înainte şi înapoi creşte si 
mai mult. De fapt, uneori, o persoană nereceptivă care mai degrabă 
stă pe loc şi nu se leagănă va avea senzaţia unui arc larg de balans 
din pricina schimbării poziţiei vocii terapeutului. Terapeutul ar trebui 
să se folosească de efectul Doppler pentru a crea mai departe iluzia 
unei oscilaţii mult mai ample. Procedura serveşte deseori pentru a-l 
ajuta pe participant să aibă o receptivitate hipnotică mai mare. 

Evident, procedura oscilatiei posturale este contraindicată pacien- 
tilor slábiti sau imobilizati la pat, care suferă de dureri când stau in 
picioare sau care sunt mult mai mari decât terapeutul. O persoană 
grea este foarte dificil de controlat când cade pe spate, în special de 
către un terapeut mic de statură. Femeile care poartă tocuri înalte ar 
trebui rugate să-și scoată pantofii. În cartea noastră Psychoanalytic 

Techniques (în curs de apariţie) explicăm procesul psihanalitic subsidiar 
care poate fi iniţiat prin această abordare. 


O inducţie rapidă 


Deşi această tehnică nu este potrivită pentru un mediu clinic, ea 
poate fi folosită pentru a demonstra in fata unor studenti cá e posibil 
ca starea de transă să fie deseori iniţiată la o persoană hipnotizabilă 
într-un timp foarte scurt. Durata procesului de inducţie nu este 
neapărat legată de profunzimea implicării. Abilitatea indivizilor de 
a intra rapid în transă nu indică profunzimea hipnotică la care sunt 
capabili să ajungă. 

Terapeutul îi cere participantului să stea în picioare. Pentru 
siguranţă şi pentru a stabili un cadru, terapeutul pune doi asistenţi să 
stea de o parte şi de alta a participantului pentru a-l prinde când 
cade. Această metodă nu ar trebui încercată decât dacă terapeutul 
este sigur că va reuşi, având ca indicator puternice răspunsuri 
pozitive la testele anterioare de hipnotizabilitate. Cu o voce fermă, 
încrezătoare, terapeutul îl instruieşte pe participant după cum urmează : 


Voi spune 1 şi vei rămâne complet treaz şi liber de orice transă 
hipnotică. Apoi voi spune 2 şi vei continua să rămâi treaz. Când 
spun 3, vei rămâne încă treaz, dar în momentul următor, când bat 
din palme, vei cădea instantaneu, într-o fracțiune de secundă, într-o 
stare hipnotică profundă. Asistentii mei te vor prinde când vei cădea. 


Terapeutul spune 1 şi apoi îl întreabă pe participant: „Eşti 
treaz ?”. Replica afirmativă este deseori însoţită de un zâmbet. Se 
rosteşte cifra 2 şi apoi 3; după fiecare este pusă aceeaşi întrebare. 
Apoi terapeutul bate din palme şi cel care răspunde bine de obicei se 
prăbuşeşte imediat. Ca o metodă de precauţie suplimentară, un 
scaun ar trebui aşezat în spatele persoanei care stă în picioare, astfel 
încât asistenții să-l poată aşeza uşor pe cel prăbuşit şi profund 
hipnotizat. 

Rehipnotizare rapidă 


Dacă participantul a mai fost deja hipnotizat măcar o dată de terapeut 
şi şi-a demonstrat clar capacitatea de a intra într-o stare de transă 
profundă, ar putea să nu mai fie necesară o procedură lungă de 
inducţie. Acest lucru este valabil în special dacă pacienţii au fost 
scoşi de sub hipnoză pentru a fi chestionati în legătură cu reacţiile 
pe care le-au avut când se aflau în acea stare şi dacă perioada de 
interviu conştient a fost scurtă (5 minute sau mai puţin). Rehipno- 
tizarea rapidă poate fi obţinută în felul următor (vezi figura 6.2) : 


Întinde mâna în afară. Concentrează-ţi privirea pe mână în timp 
ce eu te apuc de încheietură. Îţi voi cobori braţul şi pe măsură ce fac asta 
te vei întoarce la o stare de calm ca aceea din care tocmai ai ieşit. 


Terapeutul apucă încheietura participantului şi coboară braţul 
treptat, până când este complet lăsat în jos, de obicei în poală sau pe 
picior. În timp ce face asta, terapeutul spune cu voce puternică, 
poruncitoare : „Aşa. Jos, jos, jos. Adânc, adânc, adânc” şi aşa mai 
departe. Dacă individul este puternic hipnotizabil, a fost hipnotizat 
înainte de acelaşi terapeut şi a fost scos recent de sub hipnoză, de 
obicei alunecă rapid la loc. Asta se datorează unei stări numite de 
obicei „aura”, care probabil este simplul fapt că, atunci când a fost 
scos prima dată de sub hipnoză, rămăşiţele stării de transă au rămas. 
De fapt, pot trece 5 minute sau mai mult până când un pacient iese 
complet de sub hipnoză şi deci are nevoie de o inducţie mai 
îndelungată pentru a reintra în transă. 


Tehnica monedei 


Aceasta este o altă abordare directă şi destul de autoritară, dar 
rapidă. Forme variate sunt susţinute de diferiţi autori. Crasilneck şi 
Hall (1985) au sugerat cá moneda ar trebui aşezată in palma parti- 
cipantului (vezi figura 6.3). 

Pe măsură ce terapeutul dă sugestii astfel încât mâna partici- 
pantului să se întoarcă încet, vine un moment când moneda cade. 
Participantului i s-a spus că atunci când va auzi clinchetul monedei 
care loveşte podeaua, ochii (observă folosirea cuvântului ochii pentru 
a-i disocia de persoană şi a sugera că aceştia acţionează pe cont 
propriu) se vor închide şi el va fi profund relaxat. 

Figura 6.2. Rehipnotizarea rapidă. (a) Terapeutul apucă încheietura 
dreaptă a pacientei şi îi spune ce se va întâmpla pe măsură ce braţul este 
coborât. (b) Terapeutul coboară braţul pacientei în timp ce spune „Lasă-te 
să cazi adânc în hipnoză”. (c) Recunoscând semnele comportamentale 
ale pacientei care intră în starea de hipnoză, terapeutul adânceşte şi mai 
mult starea, nonverbal, trecându-şi mâna prin fața ei, blocând treptat 
lumina spre pleoapele ei deja închise. 

(a) (b) 


Figura 6.3. Tehnica monedei. (a) Pacienta se uită fix la moneda care i-a 
fost pusă în palmă. (b) Palma pacientei se înclină treptat până când 
moneda cade. Pacienta intră într-o stare hipnotică. 


Kroger (1977) este mai detaliat în instrucţiunile sale şi începe 
inducția cu participantul având ochii închişi. În această abordare el 
este instruit să strângă bine moneda în pumn. Terapeutul dă apoi 
sugestii pentru ca participantul să relaxeze mâinile, uneori cu o 
numărătoare pentru fiecare deget, pumnii nemaifiind astfel strânşi. 
Scopul este acelaşi, ca atunci când moneda cade, sunetul produs de 
lovirea cu podeaua să inducă imediat un răspuns hipnotic profund. 

Tehnica monedei foloseşte principiile sociocognitive ale ambien- 
tului şi expectatiei pentru a facilita tranziţia individului într-o transă 
hipnotică adevărată, întocmai la fel ca în metoda de inducţie rapidă 
de mai înainte. Trebuie amintit că astfel de abordări sunt destul de 
dominatoare şi au avantaje şi limitări. În general, procedurile mult 
mai puţin autoritare sunt preferate de majoritatea participanţilor, dar 
aceste inducţii rapide îşi au locul în arsenalul tehnicilor de hipnoterapie. 

Pentru că este în natura hipnozei să facă să pară că lucrurile i se 
întâmplă participantului aparent fără controlul conştient sau voinţa 
acestuia, experienţa unei acţiuni involuntare poate fi administrată 
printr-o situaţie simplă, numită fenomenul Kohnstamn. Studenţii 
sunt sfătuiţi să încerce ei înşişi acest fenomen, fie şi numai pentru a 
se familiariza mai îndeaproape cu genul de sentimente pe care le au 
cei hipnotiza(i când răspund sugestiilor în timp ce se află în stare de 
transă. 

Fenomenul Kohnstamn 
Terapeutul îi instruieşte pe participanţi după cum urmează : 


Staji lângă perete, cu fata perpendiculară pe el, cu picioarele la 
o distanţă de aproximativ 30 cm de zid. Acum, cu mâna atárnánd pe 
lângă voi, impingeti cu dosul palmei în perete. Aşa. Acum si mai 
tare. Nu vá aplecati spre perete. Doar impingeti cu dosul palmei în 
perete ca şi cum ati încerca să-l împingeţi mai tare, mai tare, şi mai 
tare. Acum, vreau să continuaţi să faceţi asta timp de un minut. Un 
minut vi se va părea lung în timp ce faceţi asta. [Terapeutul poate 
anunţa intervale de 15 secunde, dar continuă să-i preseze pe partici- 
panti să apese mai tare, cu toată puterea, peretele cu dosul palmei. ] 


După un minut, terapeutul dă instrucţiunea „Acum întoarceţi-vă 
cu faţa la mine”. În cazul majorităţii indivizilor (şi spre marea lor 
mirare) braţul se va ridica încet, ca şi cum ar face-o automat. 
Desigur, fenomenul nu este un efect hipnotic, ci se bazează pe 
oboseala muschilor. Prin obosirea unei grupe de muşchi ai braţului, 
muşchii opuşi pur şi simplu se contractă şi ridică braţul. Deşi nu 
este hipnoză, experienţa este asemănătoare cu cea a persoanelor 
care răspund sugestiilor hipnotice în timp ce se află în transă. Ceva 
li se întâmplă; nu ei o fac. 


Inductia verbalá-nonverbalá a lui Barabasz 
pentru persoanele rezistente 


Tehnica disocierii verbale-nonverbale (A. Barabasz, in curs de aparitie) 
se bazeazá pe fenomenul Kohnstamn ca punte pentru ráspunsul 
hipnotic. Desi poate fi aplicată oricărui individ capabil, din punct de 
vedere fizic, să îndeplinească cerinţele tehnicii, este potrivită în 
special pentru pacienţii rezistenți sau pentru voluntarii care participă 
la cercetări (vezi figura 6.4). 

Merită încercată chiar şi cu cei care au obţinut cele mai mici 
punctaje pe Scala Stanford a Susceptibilității la Hipnozá sau in 
cadrul Profilului Inducfiei Hipnotice pentru că, într-un număr mic, 
dar semnificativ de cazuri, ea depăşeşte rezistenţa profundă la 
hipnoză care poate fi cauzată de alte variabile decât lipsa unei 
hipnotizabilitáti înnăscute. Terapeutul îi instruieşte pe indivizi după 
cum urmează : 

(a) l (b) 
Figura 6.4. Fenomenul Kohnstamn. (a) Apăsând peretele cu mâna, pacienta 
demonstrează poziția iniţială a fenomenului Kohnstamn. (b) Pacienta este 
uimită să-şi vadă mâna ridicându-se involuntar. 


Ok, dacă eşti pata, te rog să stai cu umărul drept [sau stâng) la 
o distanţă de aproximativ 30 cm de perete, uite, lasă-mă să te ajut. 
[Terapeutul îi arată participantului exact cum să se apropie corect de 
perete, conform cerinţelor de bază Kohnstamn.] Bine, acum te rog 
pur şi simplu să apeşi cu dosul palmei peretele, doar cu mâna, nu cu 
corpul, cam cát poţi tu de tare. Apeşi puternic acum? [Presupunem 
că omul spune „da”.] Bun, apasă puţin mai tare dacă poti. Durează 
un minut, dar o poti face. [Terapeutul se uită la un ceas aflat in 
spatele persoanei, reţinând momentul începerii apăsării, permiţând 
astfel contactul permanent cu ochii participantului, uitându-se de 
fapt la puntea nasului sáu.] În regulă, au trecut deja 30 de secunde, 
încă doar 30 de secunde, continuă să presezi şi să apeşi peretele cu 
mâna tot mai tare şi mai tare, apăsând, apăsând, apăsând aproape 
cât poţi tu de tare. Restul corpului îţi este calm şi liniştit, dar mâna 
care apasă peretele o simţi apăsând mai tare. Continuă să apeşi mai 
tare. Mai ai doar 10 secunde, ţine mâna apăsată de perete, foarte tare 
acum. Aproape am terminat [după aproximativ un minut). În regulă, 
e bine, acum depărtează-te la aproximativ un metru de perete. 


Terapeutul continuă să se uite fix la puntea nasului participan- 
tului. Pe măsură ce individul se îndepărtează de perete, terapeutul 
foloseşte vederea periferică pentru a observa efectul tipic de ridicare 
a mâinii, dar concomitent, la fel de subtil, îl conduce pe participant 
spre o plutire a braţului ridicându-şi propria mână în timp ce se uită 
direct la puntea nasului (vezi figura 6.5). 

Figura 6.5. Terapeutul sugerează nonverbal ridicarea brațului şi o conduce 
pe participantă ridicându-şi propria mână. Mai întâi se uită fix în ochii ei şi 
apoi se concentrează pe un obiect din spatele ei pentru a-i opri intervenţia 
conştientă asupra potenţialului ei talent hipnotic natural. Terapeutul îi dă 
participantei impresia că ar privi dincolo de ea. 


Terapeutul ar trebui să ridice braţul opus celui folosit de parti- 
cipant, astfel încât să-i ofere acestuia o imagine în oglindă cu un 
semnal nonverbal de inducţie hipnotică. Pe măsură ce braţul partici- 
pantului se ridică, terapeutul spune : 


Bratul tău [ca să nu se înţeleagă greşit cá este vorba de cel al 
terapeutului] pluteşte de unul singur, grozav! Dar poate să se si 
relaxeze, să se calmeze şi, pe măsură ce coboară la loc, şi tu te poţi 
cufunda într-un calm hipnotic plăcut, iar când a coborât complet, 
ochii ji se pot închide şi ei, dar, te rog, încearcă să-i ţii deschişi până 
când braţul s-a lăsat calm în jos, in jos, în jos, iar tu eşti aşezat pe 
scaunul din spatele tău. Te rog încearcă să nu te afunzi mai tare în 
hipnoză până când nu eşti pe scaun. 


Odată ce braţul a coborât complet, persoana este aşezată, iar 
ochii sunt închişi, terapeutul poate începe să testeze sugestiile hipnotice 
sau alte aprofundări, în funcţie de protocolul de cercetare sau de 
intervenţia terapeutică. Întreaga procedură cere exerciţiu şi experienţă, 
astfel încât să se desfăşoare cu calm şi încredere. Terapeutul trebuie 
să se arate încrezător că reacţiile sugerate vor apărea, în ciuda 

faptului că nu prea se aşteaptă ca un individ cunoscut drept rezistent 
chiar să răspundă. Contrar noţiunilor susţinute de rezultatele anumi- 
tor cercetări, aşteptările terapeutului, bazate pe punctaje de hipnoti- 
zabilitate mici sau pe alte păreri despre individ, nu vor afecta 
rezultatul inducției, atât timp cât terapeutul conduce şedinţa cu 
profesionalism. Aceasta este doar una dintre trăsăturile care fac 
diferenţa între terapeutul eficient şi cel de mâna a doua, care mai 
mult se limitează la a se baza numai pe talentele hipnotice mai uşor 
de scos la iveală, cum ar fi răspunsurile mondene, obţinute facil, 
decât poate să-i ajute pe oameni să-şi elibereze capacităţile hipnotice 
disociative. 


Ridicarea mâinii care se opune 


Această abordare este destinată participantului care se opune evident 
inducerii hipnozei. Ocazional, terapeutul va avea un pacient care 
percepe în mod evident situaţia hipnotică drept una de confruntare 
între el şi terapeut. Această rezistenţă poate fi manifestată prin remarce 
ca: „Nu mă poţi hipnotiza, pentru că am o voinţă prea puternică”. 
Uneori, această tendinţă va fi demonstrată în timpul testul de hipnotiza- 
bilitate al căderii braţului prin ridicarea în loc de coborârea braţului 
care ţine greutatea sugerată. Acest fenomen a fost denumit „contra- 
control” şi reprezintă un soi de reacţie opusă la cerinţele caracte- 
ristice ale situaţiei. 

Procedura implică acceptarea de către terapeut a interpretării 
participantului că inducția este un concurs. De fapt, terapeutul o 
construieşte în special ca o situaţie de conflict între ei. Totuşi, el 
restructurează apoi subtil sugestia hipnotică până când sugerează că 
se opune activ eforturilor participantului de a obţine o stare profundă 
de relaxare, astfel încât dorinţa „naturală” a participantului de a 
intra într-o stare hipnotică să fie contracarată deliberat printr-un 
conflict fizic între mâna lui şi cea a terapeutului. După o strădanie 
considerabilă, participantul poate intra în sfârşit în starea de hipnoză, 
învingându-l pe terapeut. Nevoia de a câştiga în faţa doctorului este 
mobilizată şi implicată în procesul de inducţie. 

Tehnica începe la fel ca în cazul procedurii tradiţionale a ridicării 
mâinii pe care am descris-o în capitolul 5. Cu toate acestea, în loc 
să sugereze o senzaţie diferită a unui deget, terapeutul dă imediat 
sugestia că mâna devine tot mai uşoară şi vrea să plutească, ridicându-se 
de pe masă sau de pe braţul fotoliului (vezi figura 6.6). 

Se continuă cu asta o vreme şi se remarcă gradul de rezistenţă la 
ridicarea mâinii. La un moment dat, terapeutul îşi schimbă brusc 
tonul vocii într-unul mai autoritar şi sfidător, după cum urmează : 

Chiar dacă mâna ta devine tot mai uşoară şi vrea să se ridice în 


aer, nu îi voi permite să facă asta. Îmi pun mâna pe ea şi o tin astfel 
încât să nu se poată ridica. 


Apoi terapeutul îşi pune ferm mâna pe cea a participantului şi o 
apasă. De obicei, în acest punct reacţia participantului este una de 
surpriză şi uneori de furie. Libertatea de mişcare îi este acum concret 
şi fizic restricţionată. Asta funcţionează ca o provocare şi tinde să ii 
mobilizeze voinţa de a rezista sugestiilor. În consecinţă, terapeutul 
continuă după cum urmează: i 


Îți tin mâna atât de tare, încât chiar dacă ar vrea să se ridice nu 
poate să facă asta. Mâna mea este mai puternică decât a ta, iar a ta 
este prea slabă ca să o poată impinge pe a mea. 


Apoi terapeutul alternează uşor împingerea în jos a dosului 
palmei participantului cu relaxarea ei. Dacă participanţii simulează 
dorinţa de a rezista, curând vor avea o tendinţă de a împinge înapoi. 
Acest lucru va deveni evident când mâinile Jor se vor ridica uşor şi 
vor păstra contactul cu cea a terapeutului de fiecare dată când acesta 
o ridică uşor pe a lui. 

Terapeutul continuă cu remarce sfidătoare puternice cu privire la 
faptul că mâna participantului nu are atâta forţă câtă are a lui, că 
trebuie să accepte să fie ţinută jos şi cá nu va fi capabilă să se ridice. 
Observă că întregul „contact” este descris ca fiind „mâna mea” 
versus „mâna ta”, nu ca ,eu" versus „tu”. Desigur, sufleteşte, parti- 
cipanţii îl interpretează ca având loc între ei şi terapeut. Totuşi, dacă 
terapeutul îl descrie ca pe un conflict al mâinilor, asta îi permite 
participantului să se simtă mai liber să se implice în luptă. Mai mult, 
mâinile sunt tratate ca „obiecte”, aşadar, în afara sinelui, nu ca 
„Ssubiecte” sau depinzând de voinţa cuiva. Ridicarea mâinii partici- 
pantului constituie astfel o victorie asupra terapeutului pentru care 
el nu are nici un control şi nici o responsabilitate. („Uite ce-i face 
mâna mea mâinii tale. O poate învinge pe a ta.") 

În timp ce continuă cu remarcele sfidătoare, terapeutul slăbeşte 
din când în când forţa cu care împinge în jos, permițându-i mâinii 
participantului să împingă înapoi şi să înceapă să se ridice. Când se 
întâmplă asta, el îşi schimbă remarcele pentru a observa progresul 
mâinii pacientului, care se ridică împotriva mâinii lui : 

(b) 


Figura 6.6. Tehnica ridicării mâinii care se opune. (a) Terapeutul împinge 
cu mâna lui mâna pacientei. (b) Pacienta îşi ridică mâna împingând-o pe 
cea a terapeutului. El aplică presiuni variate asupra mâinii. 

(d) 
(c) Pe măsură ce terapeutul cedează încei, mâna pacientei se ridică. 
(d) Când cele două mâini se apropie de fata pacientei ,lupta" devine mai 
intensă pe măsură ce ea îşi atinge triumfătoare scopul de a ajunge la față 
în ciuda opoziţiei terapeutului. Atunci poate intra într-o stare hipnotică 
având sentimentul succesului. 

Îţi voi împinge mâna în jos cu toată puterea şi, chiar dacă ea pare 
să împingă puţin înapoi, nu poate fi îndeajuns de puternică încât să 
învingă mâna mea. Mâna ta pare să se ridice un pic, aşa încât îmi voi 
dubla eforturile pentru a o ţine jos. Trebuie ţinută jos ; nu trebuie să 
i se permită să se ridice mai mult. Mâna ta se apropie tot mai mult 
de faţa ta. Ca şi cum o atracţie magnetică foarte puternică între mână 
şi faţă le-ar aduce mai aproape. Asa că o voi impinge şi mai tare în jos. 


Desigur, terapeutul cedează treptat. De fiecare dată când mâna 
participantului îşi încetineşte urcarea, el o împinge din nou în jos. 
De obicei, asta e suficient pentru a-l face pe participant să împingă 
şi el din nou, continuând deci ridicarea. În sfârşit, când cele două 
mâini se apropie de faţă, iar lupta este destul de intensă, terapeutul 
începe să includă sugestii de genul: 


Mâna ta pare hotărâtă să ajungă la faţă în ciuda faptului că mă 
opun cu toată puterea. Şi dacă obţine o victorie împotriva mâinii mele, 
iti poti atinge scopul de a intra într-o minunată stare de relaxare, in 
ciuda impotrivirii mele. Ştiu că te gândeşti cá poţi atinge acest scop 
şi intra într-o stare confortabilă foarte profundă dovedind că mâna ta 
e mai puternică decât a mea şi prin asta reuşind, în sfârşit, să-ţi 
atingi fata, în ciuda eforturilor mele de a opri asta. Acum e mai 
aproape, mai aproape, mai aproape. Aproape atinge, aproape atinge, 
atinge. Mâna a putut atinge faţa în ciuda eforturilor mele de a o 
împiedica să facă asta. A învins şi tu poţi acum să intri într-o stare 
de relaxare profundă, simţindu-te complet triumfător, pentru că 
toate eforturile mele nu au fost îndeajuns de puternice pentru a te 
împiedica să ajungi la această stare confortabilă. 


Evident, această procedură implică, într-o oarecare măsură, 
înşelătoria, întreaga situaţie fiind restructurată într-un concurs între 
terapeut şi participant, la finalul căruia cel din urmă învinge intrând 
într-o stare hipnotică cu toată „împotrivirea puternică” a doctorului. 
Tehnica nu este folosită frecvent ; totuşi, am descoperit că are succes 
în cazul anumitor pacienţi ostili, sau chiar paranoizi, care nu puteau 
fi hipnotizati prin nici o altă metodă. 


Tehnica anesteziei progresive 


Această metodă este mult mai prietenoasă şi mai puţin agresivă 
decât ridicarea mâinii care se opune. Implică atingerea şi mángáierea 
pacientului cu toate înțelesurile, pozitive şi negative, legate de un 
astfel de contact. 

Terapeutul ii cere participantului sá stea la un birou sau la o masá 
şi să-şi aşeze ambele braţe pe masă (vezi figura 6.7). 

Atenţia este îndreptată spre degetul unei mâini (îngustarea hipnotică 
a câmpului de percepţie), după cum urmează: „Concentrează-ţi 
toată atenţia pe acest deget. Pe măsură ce îl mângâi, vei observa că 
începe să amorteascá". (Terapeutul mângâie degetul.) „Odată cu amor- 
teala, degetul devine tot mai ţeapăn. Tinde să se ridice şi devine 
teapàn, îl simți ca pe un ţăruş de lemn.” (Ridicarea şi îndreptarea 
degetului sunt semne motorii ale implicării acestuia.) „Acum voi 
mângâia următorul deget, acesta va amorti şi el şi va deveni teapán 
la fel ca primul. Ambele amortesc şi înţepenesc. Acum intepeneala 
amortitá trece la încă un deget” - şi tot aşa, până când toate degetele 
participantului sunt drepte, rigide şi uşor ridicate. Apoi este sugerată 
amortirea întregii mâini. De fiecare dată partea corpului care urmează 
să amorteascá este atinsă si mângâiată uşor de terapeut. Treptat, 
amorteala este urcată in încheietură, spre antebrat, prin cot, in brat 
şi în umăr. În timp ce toate acestea sunt sugerate, întregul brat, 
asemenea fiecărui deget de mai devreme, ar trebui să devină rigid şi 
drept pentru a arăta trecerea amortelii prin el. 

Pentru că întreaga inducţie durează câteva minute, ar fi o idee 
bună ca braţul rigid să fie sprijinit prin lăsarea mâinii pe masă, 
evitând astfel oboseala inutilă ce poate rezulta din ţinerea braţului 
întins pentru o perioadă mai lungă de timp. 

De la umăr, amorteala este trecută spre celălalt umăr prin mángáierea 
de către terapeut a cefei pacientului. Este apoi transferată spre 
cealaltă mână, pe măsură ce terapeutul continuă mángáierea, descriind 
în acelaşi timp mişcarea senzaţiei de amortealá, mai întâi în celălalt 
brat, prin cot, spre antebrat, încheietură, mână şi fiecare dintre degete. 
Ambele braţe sunt acum rigide şi amorţite, cu mâinile participantului 
sprijinindu-se pe masă. 

În acest punct, ar fi înţelept să nu continui cu mángáierea fizică 
a altor părţi ale corpului participantului din pricina conotaţiilor 
sexuale pe care le-ar atrage. Prin urmare, descriem pur şi simplu 
fluxul continuu al amortelii : „În jos, dinspre umeri spre piept, apoi 
în abdomen. Acum piciorul tău drept [stâng] începe să amorteascá" 
(de obicei pe aceeaşi parte pe care se află primul brat care a amortit). 
„Piciorul se îndreaptă si intepeneste de la genunchi, la nivelul 
gambei, al labei piciorului, la nivelul degetelor de la picioare” şi aşa 
mai departe. În acest moment, întregul picior al participantului poate 

(b) 


Figura 6.7. Procedura anesteziei progresive. (a) Initial, pacientei i se cere 
să se concentreze asupra mâinii care îi este mângâiată de terapeut. 
Mâna ei intepeneste si amorteste. (b) Amorteala şi intepeneala mâinii 
sunt acum transferate în sus, spre brat, pe măsură ce terapeutul îl mângâie. 

(d) 


(c) Amorteala trece acum din braţul drept al pacientei în umărul drept, în 
ceafa ei, în umărul stâng şi în brațul stâng. (d) Amorteala şi rigiditatea 
s-au mutat acum în jos, prin trunchiul pacientei, în picioarele ei. 

sta drept, ridicat deasupra podelei ; o poziţie care va genera oboseala 
dacă este menţinută prea mult. 

Aceleaşi sugestii sunt acum folosite în legătură cu amorteala care 
se „scurge” în celălalt picior. Acum, întreg corpul participantului, 
de la umeri în jos, ar trebui să fie intepenit şi amorţit. Sigur cá este 
esenţial ca sugestiile să urmărească îndeaproape răspunsurile partici- 
pantului. Terapeutul nu ar trebui să se grăbească, ci să îngăduie să 
treacă destul timp şi destule repetiţii, astfel încât fiecare parte a 
corpului să fie în mod clar influenţată înainte de a trece la următoarea. 

În final, terapeutul sugerează că amorteala urcă spre gât, faţă, 
buze şi frunte. Dacă mai este necesar, terapeutul sugerează închiderea 
ochilor şi continuă cu sugestii privind intrarea participantului într-o 
stare profundă şi confortabilă de somn sau relaxare. Íntepeneala 
participantului poate fi îndepărtată, iar terapeutul îi spune partici- 
pantului să-şi relaxeze muşchii, dar să păstreze lipsa senzatiilor. 
Profunzimea transei va fi legată de gradul de extindere şi profunzime 
al amortelii. Ea poate fi testată prin ciupirea pielii participantului. 
Inductia poate fi utilă în pregătirea participantului pentru o procedură 
chirurgicală dureroasă în cadrul căreia vor fi folosite şi alte aneste- 
zice sau dacă hipnoanalgezia urmează să fie singurul remediu împotriva 
durerii. 


Metoda nonverbală 


Rareori problemele de comunicare pot îngreuna - sau chiar face 
imposibilă - folosirea procedurilor tipice de inducţie. Poate că 
pacientul este surd sau vorbeşte o limbă străină pe care terapeutul nu 
o cunoaşte. Această tehnică poate fi utilă în special în cazul copiilor, 
care sunt deseori mai receptivi la sugestiile posturale decât la cele 
verbale. 

Terapeutul îl aşază pe participant pe un scaun şi îl instruieşte 
să-şi țină ambele braţe ridicate în faţă, astfel încât mâinile să fie 
deasupra nivelului ochilor (vezi figura 6.8). 

Bratele ar trebui să fie paralele, iar mâinile la o distanţă de 
aproximativ 60 cm una de cealaltă. Terapeutul se mişcă acum înainte 
şi înapoi în faţa participantului, trece dintr-o parte în alta, făcând o 
mică schimbare mai întâi în poziţia braţului drept, apoi o schimbare 
similară în cealaltă parte, pentru braţul stâng. 

Mai întâi braţul drept al pacientului este îndoit din cot, astfel 
încât mâna să fie orientată uşor spre interior şi în jos (cotul drept 
întinzându-se în acelaşi timp spre exterior). Apoi terapeutul trece în 
partea stângă şi repetă aceeaşi mişcare pentru braţul stâng. După 
fiecare mişcare, terapeutul face o pauză de câteva secunde şi observă 
postura. Asta îi permite să remarce reacţiile pacientului şi îi lasă 
acestuia timp să se adapteze la noua poziţie. 

Încă o dată, terapeutul trece în partea dreaptă a pacientului şi 
ajustează din nou braţul drept, orientându-l din nou uşor în jos. 
Peste câteva secunde această poziţie este echivalată cu o ajustare 
similară a mâinii stângi. Ajustările braţelor şi mâinilor transmit 
constant mesajul „spre interior şi în jos”, spre interior în sinele 
pacientului, în jos spre un nivel mai puţin conştient. 

În sfârşit, când mâinile pacientului sunt aproape lipite şi mai au 
puţin până să ajungă în poală, terapeutul apucă ferm ambele mâini 
de încheieturi şi, repede, le coboară cu forţa până jos. În acest moment, 
de obicei, ochii pacientului se vor închide, iar capul acestuia se va 
lăsa înspre piept. Dacă nu se întâmplă acest lucru, terapeutul poate 
trage în jos pleoapele pacientului şi, printr-o apăsare a cefei lui, 
poate administra ultima sugestie forţată : „Mergi spre interior şi în 
jos, închide ochii şi intră într-o stare hipnotică profundă, relaxată ! ". 

Nu s-a rostit nici un cuvânt, dar inducția a fost dusă la bun sfârşit 
prin seria de schimbări treptate ale poziţiei. Pentru a înlătura starea 
hipnotică obţinută, terapeutul inversează pur şi simplu mişcările. 
Mai întâi, înalţă capul pacientului. Apoi terapeutul ridică braţele 
pacientului în poziţia în care se aflau chiar înainte de coborârea lor 
forţată. În continuare, inversează, pe rând, mişcările unui brat şi ale 
unei mâini. Mutările sunt acum spre exterior si în sus: „leşi din 
interiorul tău şi revino în starea conştientă” este mesajul. În sfârşit, 
braţele pacientului au revenit în poziţia iniţială, ochii sunt complet 
deschişi, iar capul este ridicat. Terapeutul îi zàmbeste pacientului şi, 
cu blándete, îi coboară braţele pe lângă corp, de unde le-a ridicat la 
început. 


Tehnica repetitiei 


O cale simplă de a hipnotiza un pacient care a trecut printr-o hipnoză 
cu un alt medic este de a relua sau de a face „o repetiţie” exactă a 
procedurii folosite anterior (vezi figura 6.9). 

(b) 


Figura 6.8. inducţie nonverbală. (a) La început, terapeutul ridică mâinile 
pacientei în poziția corectă şi apoi se retrage uşor, comunicându-i nonverbal 
să țină braţele întinse. (b) După ce s-a asigurat că pacienta a primit mesajul, 
terapeutul îi apasă uşor braţele în jos. Mesajul este „Coboară mai adânc în 
interiorul tău”. 

(c) Apăsând cu blàndele brațul participantei până jos, terapeutul îi transmite 
mesajul de a merge şi mai în profunzime. (d) Presând uşor pleoapele 
pacientei, terapeutul transmite mesajul nonverbal: „Ochii tăi vor rămâne 
închişi”. 

(b) 


Figura 6.9. Tehnica repetiţiei. (a) Apăsând până jos mâinile pacientei, 
terapeutul îi transmite puternicul mesaj nonverbal de a merge mai în 
profunzime. (b) Apăsarea în continuare de către terapeut a umerilor 
pacientei întăreşte sugestia hipnotică de profunzime. Capul îi cade în 
piept, iar ea se prábuseste într-o poziţie hipnotică. 

Terapeutul îl întreabă pe participant ce a făcut celălalt medic cu 
hipnoza si în ce ordine au fost administrate sugestiile. De exemplu : 


Spui că dentista ta, doamna doctor X, te-a hipnotizat, te-a pus să 
te laşi pe spate în scaunul stomatologic şi să te relaxezi? În regulă. 
Te rog să te intinzi pe canapea şi să te relaxezi în acelaşi fel. Acum, 
ce ţi-a spus să faci mai întâi? A zis să ridici mâna şi să-ţi concentrezi 
privirea asupra ei? Bine. Fă asta. Ridică mâna şi concentreazá-ti 
privirea asupra ei exact la fel cum ai făcut în scaunul stomatologic. 
Apoi ce a spus doamna doctor? A spus să inspiri adânc de trei ori. 
Bine. Inspiră adânc de trei ori. Unu, doi, trei! Bravo! Acum, cea 
mai spus doamna doctor? Ţi-a spus să-ţi concentrezi privirea pe 
degetul arătător şi să te relaxezi complet. În regulă, atunci fixează 
cu privirea degetul arătător şi începe să te relaxezi complet. Ce a 
urmat? Ţi-a zis că braţul tău se va îngreuna foarte mult. Lasă-ţi 
braţul să devină foarte greu acum. Apoi? Ţi-a spus că pe măsură ce 
braţul îţi coboară uşor te vei cufunda într-o stare profundă de 
relaxare. Bine. Acum, pe măsură ce braţul tău coboară încet, te vei 
simţi la fel ca înainte. Vei cobori odată cu el în aceeaşi stare de 
relaxare, plăcut hipnotizat. 


Această procedură este apoi continuată până când participanţii 
sunt complet implicaţi din punct de vedere hipnotic. Poate fi folosită 
pentru aproape orice tehnică şi are avantajul că pacienţii pur şi 
simplu repetă pas cu pas o procedură care deja s-a dovedit eficientă 
pentru a le induce o stare de hipnoză. Presupunem că relaţia pacien- 
tului cu celălalt terapeut a fost una constructivă şi că, la vremea 
respectivă, a rămas cu un sentiment plăcut. Pot fi făcute câteva 
cercetări înainte de a începe această procedură. Află dacă pacientul 
s-a supărat pe terapeutul de mai înainte sau dacă acesta nu i-a fost de 
ajutor. Resentimentele profunde ale pacienţilor pot funcţiona ca o 
rezistenţă, făcând ca rehipnotizarea acestora prin aceeaşi metodă să 
fie dificilă sau chiar imposibilă. În astfel de cazuri, atenţia conside- 
rabilă acordată construirii unui raport şi a încrederii în relaţia cu aceşti 
pacienţi este o premisă a succesului sau eşecului în tratarea lor. 


Varianta somnului în tehnica repetitiei 


O variantă interesantă a abordării prin repetiţie poate fi folosită 
pentru a hipnotiza o persoană pentru prima dată, folosind compor- 
tamentul ei obişnuit de a merge la culcare. Terapeutul le cere pur şi 
simplu participanţilor să retrăiască paşii pe care îi fac atunci când se 

pregătesc pentru somn. Terapeutul spune: „Imaginează-ţi cá este 
ora de culcare şi eşti gata să te urci în pat”. Ar fi mai bine pentru 
terapeut să evite sugerarea momentului schimbării hainelor, pentru 
că pacientul ar putea-o interpreta ca pe o mişcare sexuală de seducţie 
din partea doctorului sau ar putea provoca reacţii erotice de transfer 
afectiv. Totuşi, terapeutul poate spune: „Imaginează-ţi cá stingi 
lumina, tragi cuvertura de pe pat, te strecori în aşternut, te cuibăreşti 
şi simţi căldura şi relaxarea scurgându-se în toti muşchii, ochii iti 
sunt tot mai grei, gândurile îţi sunt tot mai puţine şi te simţi profund 
relaxat şi somnoros”. Procedura este aceeaşi ca şi în cazul repetitiei 
clasice a unei inductii anterioare, cu excepţia faptului că, in acest 
caz, terapeutul trebuie să se bazeze pe relatările pacientului despre 
comportamentul lui obişnuit privind mersul la culcare. Se poate 
greşi în această abordare pentru cá terapeutul poate spune: „Îşi 
simţi capul cufundându-se într-o pernă confortabilă”, când pacientul 
nu doarme, de obicei, pe o pernă. Sugestiile contrare realităţii tind 
să-l alerteze pe pacient şi nu-l ajută să activeze o adevărată stare de 
hipnoză în locul unei simple relaxări. 


Avionul către Hawaii şi alte tehnici ale jocului închipuirii 


Aceste metode folosesc sugestii menite să-i implice pe participanţi 
într-un joc al imaginaţiei. De obicei, ele încep când terapeutul le 
cere participanţilor să închidă ochii şi să vizualizeze ceva de genul : 


Imagineazá-ji că urmează să faci o călătorie in Hawaii. Ai în 
mână bagajul şi te afli în aeroport, pregătindu-te să urci în avion. Ai 
biletele si te poti vedea acum trecând prin inspecția bagajului de 
mână. Totul e în regulă şi mergi spre zona de îmbarcare. li poti 
vedea în jurul tău pe mulţi dintre ceilalţi pasageri, unii oameni mai 
în vârstă şi câţiva copii. Acum te imbarci în avion şi iti găseşti locul. 
Te aşezi, fixezi centura de siguranţă si te relaxezi. Motoarele avio- 
nului pornesc ; le poţi auzi sunetul şi simţi cum căpitanul pune frână 
din când în când în timp ce rulaţi pe pistă. Sunetul motoarelor creşte 
şi simţi inertia împingându-te în scaun pe măsură ce avionul vâjâie 
pe pistă şi se ridică de la sol. Cât de entuziasmat eşti de această 
vacanţă minunată ! Te uiţi pe fereastra avionului şi vezi case şi maşini 
mărunte, aflate mult sub tine. Te reagezi pe scaun. Poate că o însoți- 
toare de zbor iti aduce o cafea sau o băutură. Acum ajungeţi la malul 
oceanului. Plajele alunecă în spatele tău şi tot ce poţi vedea este 
marea albastră cu câteva mici valuri înspumate. Este atât de plăcut şi 

te relaxezi tot mai mult, poate cá te cufunzi într-o picoteală. Orele trec 
şi te uiti din nou pe fereastră, vezi înainte câteva insule ca nişte puncte. 
Ajungi deasupra Hawaii-ului. Curând, în jos, va deveni vizibilă 
silueta Diamond Head cu plajele înconjurate de palmieri. Eşti foarte 
nerăbdător să ajungi la destinaţie şi să faci toate acele lucruri 
interesante pe care ai visat că le vei face când vei ajunge în Hawaii. 


Fantezia poate să fie lungă sau scurtă. Oricum, important este că 
terapeutul trebuie să descrie fiecare pas în cel mai vioi limbaj posibil, 
folosind adjective descriptive. În acest fel îi determină pe pacienţi 
să-şi oprească propriile gânduri interioare care îi distrag şi să excludă 
orice contact cu realitatea exterioară, altul decât relaţia cu terapeutul. 
Acesta şi fantezia pe care o elaborează devin universul pacienţilor. 
Odată stabilită această relaţie, este mult mai probabil ca participanţii 
să urmeze şi alte sugestii, inclusiv pe cele terapeutice. Tehnicile 
fanteziei, cum ar fi aceasta, pot servi ca metodă de inducţie şi ca 
procedură de aprofundare în momentul în care inducția iniţială a fost 
finalizată. De fapt, testele de hipnotizabilitate, tehnicile de inducţie 
şi procedurile de aprofundare (care vor fi discutate în capitolul 
următor) sunt toate un continuum. Extensia uneia dintre ele conduce 
la cealaltă. 

Alte fantezii pot include mersul la un film, coborârea cu un 
batiscaf pe fundul oceanului, călătoria cu trenul, mersul la magazin 
sau participarea la o expediţie arheologică. Sigur că opţiunile sunt 
nelimitate si restricţionate doar de ingeniozitatea terapeutului in 
oferirea genului de fantezii cu care participantul s-ar putea identifica. 
Ocazional, o fantezie poate genera rezistenţă sau un răspuns negativ 
din partea participantului, manifestat poate prin ieşirea bruscă din 
Stare şi autoalertare. Terapeutul ar trebui pur şi simplu să întrebe, cu 
încredere, ce a provocat această reacţie. Eu (A.F.B.) îmi cer scuze, 
spun: „Îmi pare rău, se mai întâmplă uneori”, şi apoi o iau de la 
capăt ştergând elementul negativ al fanteziei care l-a tulburat pe 
pacient, începând o nouă fantezie sau încercând o cu totul altă 
tehnică de inducţie. 


Subiect-obiect: o tehnică indirectă, 
încâlcită şi complexă 


Este o abordare destul de neobişnuită, pentru că implică o manipulare 
a poziţiei percepţiei asupra sinelui pe care o are pacientul. Se pare 

că există o variabilitate considerabilă a capacităţii individuale de a 
răspunde la ea. Cu această procedură unii intră rapid într-o stare 
foarte profundă ; alţii descoperă că nu se pot „arunca” în modifi- 
cările psihologice cerute. Iată un exemplu, presupunând că pacientul 
este o femeie: 


Imaginează-ţi cá vii spre cabinetul meu aşa cum ai făcut astăzi. 
Eşti în maşină și conduci plecând de acasă pe străzile pe care trebuie 
să treci ca să ajungi aici. Poţi vizualiza diversele clădiri, oamenii 
care merg, pe trotuar, celelalte maşini. Te vezi pe scaunul şoferului 
cu mâinile pe volan şi făcând toate acele mici rotiri necesare pentru 
a-ţi manevra maşina prin trafic. Intri pe alee şi opreşti maşina in 
parcare. Întorci cheia pentru a opri motorul şi deschizi poniera, 
pregătindu-te să cobori. 

În acest moment, o schimbare pare să se petreacă în interiorul 
tău. Acurn esti în parcare, la câţiva metri în spatele maşinii tale şi te 
uiţi la o persoană care coboară din maşina ta. Poartă hainele tale şi 
are aceeaşi culoare a părului. O urmăreşti cum merge spre cabinetul 
meu şi deschide uşa sălii de aşteptare. Se așază pentru câteva minute 
şi apoi este condusă în acest cabinet şi se aşază pe fotoliul de lângă 
mine. Tu stai chiar în uşă, uitându-te la ea. Observi că poartă un costum 
maro şi o eşarfă verde, exact ca ale tale, că are părul tău roşcat şi că 
faţa ei arată exact ca aceea pe care o vezi când te uiţi în oglindă. 

Observă cum reacţionează la vorbele mele. incep să-i dau câteva 
sugestii care induc hipnoza şi, pe măsură ce te uiţi la ea, cea care 
arată ca tine şi poartă hainele tale, te gândeşti că începe să fie destul 
de somnoroasá. Pleoapele ei par foarte grele. Clipesc si încep să se 
închidă. Continui să te uiţi şi observi o relaxare profundă trecându-i 
prin tot corpul. Braţele ei se relaxează. Pieptul ei se relaxează. 
Picioarele ei se relaxează şi iti spui în sinea ta: „Măi să fie, persoana 
aceea care arată ca mine se relaxează într-o foarte profundă stare de 
calm”. Observă cât de adânc s-a cufundat. Continui să o urmăreşti 
cum se cufundă tot mai adânc şi, pe măsură ce auzi vocea mea 
monotonă, te gândeşti că şi tu ai vrea să ajungi la aceeaşi relaxare 
profundă la care a ajuns ea. Hotărăşti că ai vrea să i te alături şi, 
prin urmare, traversezi camera şi stai chiar in faţa scaunului ei. Te 
întorci şi te aşezi pe scaunul ei contopindu-ti corpul cu al ei până 
când capul tău coincide cu al ei. Bratele tale şi ale ei sunt aceleaşi. 
Corpul tău se contopeste cu al ei, iar picioarele tale si ale ei sunt 
aceleaşi. Pe măsură ce preiei corpul ei, îţi dai seama că preiei şi 
senzațiile pe care le are. Simţi trecând prin tine calmul adânc pe care 
ea l-a obţinut şi te bucuri de sentimentul profund de siguranţă şi 
căldură la care ea a ajuns. Tu şi ea sunteţi acum una şi aceeaşi 
persoană şi treci prin cea mai adâncă şi confortabilă stare de relaxare. 

Observă cum au fost manipulati subiectul şi obiectul în această 
procedură. Mai întâi, pacienta este implicată în repetarea călătoriei 
până la cabinet. Această imagine este înviorată cu multe sugestii 
referitoare la clădirile, oamenii şi maşinile pe care ea le-a întâlnit 
de-a lungul drumului. Toate acestea ar trebui descrise cát mai 
amănunţit posibil, dar nu într-atât încât să nu reprezinte realitatea ; 
astfel, terapeutul nu ar trebui să-i spună pacientei că trece pe 
9th Street când ea, de fapt, a venit la cabinet pe 10th Street. Până în 
momentul parcării maşinii sugestiile trebuie să coincidă cu realitatea. 

Stările eului au graniţe, iar noi le folosim pentru a trece de la o 
stare la alta. Pereţii pot simboliza bariere, iar uşile sunt puncte de 
trecere, traversând astfel dintr-o cameră a „casei eului” cuiva în 
alta. Aşadar, folosim momentul ieşirii din maşină pentru a schimba 
perspectiva asupra sinelui. Sinele (subiectul) este acum mutat undeva 
în spatele maşinii, iar „starea eului care conduce” este schimbată 
din subiect în obiect. Pacienta „vede” acum şoferul maşinii coborând, 
în timp ce până atunci simţea cá ea e şoferul. Starea de a fi şoferul 
maşinii nu mai este subiect. A devenit obiect („ea” în loc de „eu”), 
iar pacienta îşi percepe corpul ca un „noneu”. Pentru a menţine 
clară identitatea, persoana care coboară din maşină este descrisă ca 
având hainele şi părul pacientei şi, mai târziu, ca având aceleaşi 
trăsături pe care pacienta le vede când se uită în oglindă. Când ne 
privim în oglindă ne vedem ca „obiecte”, deci aşa cum ne văd ceilalţi. 

Această schimbare, în realitate o formă de disociere temporară, 
este continuată în timp ce femeia care arată ca pacienta intră în 
cabinet şi se aşază pe scaunul de lângă doctor. Această imagine 
(obiectul) este cea care va fi hipnotizată, în timp ce sinele pacientei 
urmăreşte procesul din alt loc, de lângă uşa cabinetului. În sfârşit, 
Starea eului care observă este contopită din nou cu starea eului care 
percepe, iar pacienta îşi reia percepţia asupra propriului corp. Totuşi, 
când îşi preia corpul, trebuie să preia şi toate senzațiile pe care 
corpul le are. Prin urmare, dacă „trupul ei de acolo” a fost hipnotizat 
şi ea se întoarce la el, trebuie şi ea să-şi asume starea hipnotică pe 
care corpul o include. 

Este o tehnică de inducţie încâlcită, complexă şi sofisticată, dar 
este deseori eficientă atunci când alte abordări mai directe au dat 
greş. Manipulările subiect-obiect pe care le implică pot fi folosite şi 
pentru câteva tehnici terapeutice pe care le vom descrie în capitolele 
următoare. 

Procedura de autoinductie 


Multe dintre tehnicile descrise mai sus pot fi adaptate la autohipnozá, 
dacá acest lucru este indicat. Avem unele rezerve in ceea ce priveste 
predarea autohipnozei individuale. Multi oameni o cer si nu incape 
îndoială cá, uneori, este o abordare valoroasă. Doctorul poate să nu 
fie întotdeauna disponibil, iar pacientul poate suferi de dureri insu- 
portabile, având nevoie de alinarea lor cât mai curând. Oamenii pot 
folosi hipnoza pentru a-şi îmbunătăţi obiceiurile de învăţare, pentru 
a se ajuta să adoarmă, pentru a-şi îmbunătăţi jocul de golf şi aşa mai 
departe. 

Totuşi, există multe persoane care caută hipnoza ca pe un nou fel 
de emoție puternică. Într-adevăr, studiile au arătat în repetate rânduri 
că unii dintre cei mai hipnotizabili indivizi sunt, prin natura lor, 
căutători de senzaţii tari. Ei vor să experimenteze cu propriile stări 
de conştienţă. Unii au încercat diverse droguri; vor un fel nou şi 
ieftin de a „se stârni”. Nishith, Barabasz, Barabasz şi Warner (1999) 
au arătat pe cale experimentală că într-un grup de studenţi în căutare 
de senzaţii tari, o scurtă hipnoză poate înlocui Xanaxul (alprazolam). 
Totuşi, alţii au deja parte de prea multă disociere. Aceştia includ 
psihoticii suferind de tulburare borderline sau alţii care mai degrabă 
îşi trăiesc vieţile în fantezie decât să înfrunte realităţile adaptării la 
o lume de oameni şi provocări. Acestor persoane hipnoza, mai ales 
cea autoindusă, le poate face mai mult rău decât bine. Ei o folosesc 
mai mult ca pe o cale de a evita problemele vieţii decât ca pe o 
metodă de a le rezolva. De asemenea, unii oameni vor folosi analgezia 
autoindusă hipnotic pentru a scăpa de orice durere, chiar şi de cele 
care ar trebui să constituie un avertisment de a-şi consulta medicul 
sau dentistul. Din aceste motive ar trebui să fii precaut în ceea ce 
priveşte predarea autohipnozei şi ar trebui să te gândeşti cu atenţie 
la scopurile pe care indivizii intenţionează să le atingă cu ajutorul 
metodei hipnotice, la motivațiile lor interioare si la starea propriei 
lor integrări interioare, la forţa eului şi la maturitatea lor. 

Pentru pacienţii în cazul cărora această procedură este indicată, 
fie pentru autotratament, fie ca adjuvant între şedinţele conduse de 
doctor, Helen Watkins a creat o adaptare a procedurii căderii braţului 
care poate fi învățată şi exersată uşor. Ea a propus următorii paşi: 


1. Concentrarea asupra degetului cu căderea mâinii pentru relaxare. 
Inducţia iniţială din partea hipnoterapeutului implică instruirea 


U 

pacientului să se uite fix la degetul arătător sau la cel mijlociu, 
cu ochii deschişi sau închişi. Hipnoterapeutul sugerează că cele- 
lalte degete se vor estompa la marginea câmpului vizual al 
pacientului şi că, pe măsură ce acesta va continua să se uite fix, 
mâna şi braţul vor deveni foarte grele ; cu cât se uită mai mult, 
cu atât mai greu devine braţul. Sugestia continuă spunând că pe 
măsură ce braţul şi mâna devin mai grele, mâna începe să coboare 
şi, în timp ce coboară, pacientul începe să se cufunde într-o stare 
de relaxare, dar nu va intra într-o stare profundă de relaxare până 
când mâna nu a ajuns complet jos. 

Relaxarea musculară din cap până în picioare. 


. Internalizarea elementelor care distrag. „Cu fiecare zgomot pe 


care îl aud, pot să mă cufund mai adânc, şi mai adânc.” 
Concentrarea pe respiraţie. „Cu fiecare expiratie, devin tot mai 
relaxat.” 


. Aprofundarea. „Cobori acum spre camera cu canapeaua moale 


de plus, 1 cobori, 2 cobori, 3, 4, 5, eşti la jumătatea drumului, 
acum cobori şi mai adânc şi mai jos, 6, 7, 8, 9, 10, acum eşti 
acolo, aşezându-te pe canapea.” 


. Repetare mentală. Următoarele sunt spuse de hipnoterapeut in 


timpul inducției iniţiale: „Relaxează-te profund... relaxeazá-te 
profund... Pe măsură ce mă relaxez profund... pot intra într-o 
stare profundă de concentrare... nu voi adormi, pot fi alert... şi 
pot învăţa cum să folosesc aceste proceduri în stilul meu şi în 
felul meu... astfel încât să devin tipul acela de persoană care 
vreau să devin, tipul de persoană care pot fi... pot învăţa să 
folosesc această tehnică pentru a mă odihni şi a mă relaxa mai 
profund... o pot folosi pentru a adormi noaptea... o pot folosi 
pentru a studia sau pentru a mă concentra mai mult... sau pentru 
a dobândi mai multă înţelegere a sinelui şi mai mult autoconirol. 


. Meditaţia. Pacienţii ar trebui să mediteze timp de un minut 


folosind fraze personalizate care afirmă idei pozitive despre ei 
înşişi sau să folosească meditaţia în scopul pentru care este iniţiată 
autohipnoza. 

Autotrezirea prin numărarea înapoi de la 5 la 1. 


Autohipnoza a avut parte de un interes în creştere în rândul 


profesioniştilor din domeniul clinic şi experimental. Întregul număr 
din iulie 1981 al International Journal of Clinical and Experimental 

Hypnosis este dedicat acestui subiect. Fromm et al. (1981) au scos 
în evidenţă faptul că experimentarea absorbției şi a infruntárii orien- 
tării în realitatea generală se găseşte în heterohipnoză şi în auto- 
hipnoză. Totuşi, regresia la o anumită vârstă pare să fie mai uşoară 
în heterohipnoză. Autohipnoza este mult mai bogată în imaginaţie. 
Johnson (1981) a analizat descoperirile grupului de la Chicago 
(Fromm et al. , 1981) şi a subliniat cá autohipnoza deschide un drum 
nou şi bogat, care, până acum, a fost relativ neexplorat. Poate că 
principala valoare a autohipnozei este aceea că stabileşte o stare 
fiziologică înrudită cu relaxarea (Kahn şi Fromm, 2001). Sacerdote 
(1981) a susţinut că nu există autohipnoză pură şi a descris câteva 
dificultăţi cu care se confruntă oamenii în timpul acestui proces. 
Orne şi McConkey (1981) au comparat cercetările şi punctele de 
vedere care făceau legătura între auto- şi heterohipnoză. Shor (1978) 
a publicat un Inventar al autohipnozei (Inventory of Self-Hypnosis) 
destinat evaluării performanţelor autohipnotice (vezi Smith, Barabasz 
şi Barabasz, 1996, pentru o analiză a autohipnozei în cazul copiilor). 
Desigur, pentru că majoritatea oamenilor care au capacitatea de a 
intra în starea hipnotică intră deseori în transă spontană, toate 
hipnozele pot fi teoretizate ca autohipnoze (H. Spiegel, 1998; 
Spiegel şi Spiegel, 2004). În general, domeniul a fost mult mai puţin 
cercetat decât cel al heterohipnozei, dar promite să deschidă noi căi 
spre tratamente clinice eficiente. 


Abordările lui Milton Erickson 


Milton Erickson (Haley, 1967 ; Zeig, 1982) a fost cunoscut pe scară 
largă drept un practician în domeniul hipnozei clinice care a contri- 
buit în mare măsură la literatura pe această temă. Abordarea lui 
privind metoda hipnotică a fost atât de unică şi substanţial diferită 
de cea a celorlalţi profesionişti din domeniu, încât au fost publicate 
analize specifice care îşi propun să explice, din punct de vedere 
teoretic, tehnicile lui (Erickson er al., 1976). 

Se pare că Erickson a avut un succes considerabil în hipnotizarea 
indivizilor relativ rezistenți. Totuşi, contrar învățăturilor clinice, nu 
putea hipnotiza pe toată lumea. Într-o lungă vizită la laboratorul de 
cercetare a hipnozei al lui Ernest R. Hilgard de la Universitatea 
Stanford, Erickson a admis că nu a putut provoca nici măcar un 
singur răspuns hipnotic legitim în cazul câtorva studenţi voluntari 

care obtinuserá punctaje minime pe Scalele Stanford ale Suscepti- 
bilităţii la Hipnoză. Cu toate acestea, Erickson a creat mai multe 
strategii terapeutice inovatoare in contextul hipnotic. Nu incercám 
aici să prezentăm descrieri detaliate ale procedurilor sale şi să ii 
îndrumăm pe cititorii interesaţi spre lucrările lui originale publicate 
(vezi Haley, 1967) pentru o compilaţie a multora dintre aceste teze. 
Totuşi, se cade să facem o rapidă trecere în revistă a unora dintre 
conceptele lui de bază şi a ilustrărilor privind felul în care le-a 
transpus în manipulări hipnoterapeutice!. 

Erickson credea că hipnoza este, în primul rând, un proces 
intrapsihic şi deci tehnicile de inducţie nu ar trebui să se bazeze pe 
aparate cum ar fi bile de cristal, metronoame şi altele. Terapeutul ar 
trebui mai degrabă să-l determine pe pacient să-şi imagineze bilele 
de cristal, să audă muzica imaginară sau să simtă atingerea mâinii 
terapeutului pe care o vizualizează cu ochii minţii. Această trecere 
de la atenţia acordată stimulilor exteriori la concentrarea asupra 
imaginilor interioare poate avea o influenţă profundă în atragerea 
indivizilor într-o stare hipnotică. 

Erickson a susţinut că multe eşecuri ale inducţiilor hipnotice sunt 
rezultatul faptului că terapeutul petrece prea puţin timp cu pacientul. 
EI (1952) a afirmat că aloca deseori mai multe ore pentru pregătirea 
pacientului, înainte de a asigura o stare de transă. Practicile noastre 
clinice - şi ale regretatei Helen Watkins - implică de obicei contactul 
intensiv cu pacientul, constituit din întâlniri regulate timp de mai 
multe ore pe zi şi mai multe zile consecutiv. După ani de tratament 
convenţional, o oră pe săptămână, eu (A.FB.) am fost uimit de 
îmbunătățirile extraordinare la nivelul transei ce puteau fi obţinute 
prin schimbarea practicii mele într-una mult mai intensivă. Rezul- 
tatele clinice şi efectele lor durabile s-au îmbunătăţit şi ele foarte 
mult. După multe ore de contact, Erickson a recunoscut că atunci 
când le sugerează pacienţilor faptul că halucinează, e posibil să se 
raporteze imagini vizuale. Totuşi, dacă în timpul şedinţelor prelun- 
gite pacientul acceptă în grabă aceste imagini ca fiind reale, ele pot 
rămâne pur şi simplu la un nivel de imagine conştient. În timp, 
sugestia continuă — care a început ca un „ca si cum" - devine reală. 
Pacientul se implică profund în experienţa transei, iar rezultatele 
terapeutice, mult mai bune decât cele manifestate doar prin sugestie, 
sunt durabile. 

Un alt principiu subliniat de Erickson este cel al imprimării 
ritmului. Prin asta, a înţeles asigurarea că fiecare sugestie hipnotică 
dată pacienţilor este posibil de executat de către aceştia şi este dusă 
la bun sfârşit înainte ca următoarea sugestie, mai dificilă, să fie 
administrată. Terapeutii amatori tind să sară repede de la o sugestie 
simplă - de exemplu, ridicarea mâinii - la una extrem de complexă, 
cum ar fi distorsiunea percepţiei într-o halucinație pozitivă sau nega- 
tivă. Procesul de inducţie trebuie executat pas cu pas, lăsându-i-se 
pacientului mult timp pentru a deveni tot mai implicat în starea 
hipnotică. 

Poate unul dintre cele mai importante principii subliniate de 
Erickson este protejarea integrităţii pacientului. Odată el a descris 
un incident legat de scrierea automată, în care pacienta a fost de 
acord să se citească ceea ce va scrie, dar Erickson a continuat să îi 
protejeze dreptul la intimitate, chiar şi după aparenta ei permisiune 
de a i-l încălca. Rezultatul a fost implicarea ei, pentru scurt timp, 
într-o transă foarte profundă. La fel, el le sugera pacienţilor care se 
aflau într-o transă uşoară că pot visa ceva şi apoi pot uita visul, care 
nu va fi amintit decât atunci când vor dori. Sau îi instruia să reţină 
anumite informaţii din partea terapeutului. Este vizibilă aprecierea 
puternică a tuturor răspunsurilor. Erickson a pus accentul mai 
degrabă pe ceea ce se întâmpla experiential cu pacienţii decât pe 
ceea ce le făcea terapeutul. El şi-a pornit deseori inductiile de la o 
provocare. De exemplu, când un pacient a întrebat dacă hipnoza 
poate fi indusă stând în picioare, răspunsul lui Erickson a fost: „De 
ce să nu demonstrăm că poate fi ? ". El a susţinut că trebuie acceptată 
rezistenţa existentă şi trebuie lucrat cu ea în loc să se încerce 
depăşirea ei. Când rezistenţa arată că un pacient se îndoieşte în 
legătură cu intrarea sub hipnoză, poate fi administrată o sugestie 
care să dea greş. Pacientul este mulţumit că l-a învins pe terapeut şi 
opune mai puţină rezistenţă la viitoarele sugestii. Deseori, Erickson 
a folosit o tehnică ce sugera repetarea viselor cu un conţinut diferit, 
dar cu acelaşi înţeles. El a spus că transa este aprofundată cu fiecare vis. 

O abordare perceptuală sugerată de Erickson, care pare să fie 
eficientă, implică determinarea pacienţilor să-şi mute atenţia de la 
un obiect din cameră la altul şi apoi să închidă ochii şi să le 
vizualizeze din nou. 

O transă poate fi indusă sau adâncită cerându-li-se pacienţilor să 
speculeze şi să descrie cum ar fi comportamentul şi trăirile lor dacă 

ar fi hipnotizati. Aceasta este o variaţie a tehnicii repetiţiei. Deseori 
Erickson a avut o serie de cerinţe care cu greu puteau fi evitate, dar 
a căror îndeplinire îl făcea pe pacient să intre treptat sub hipnoză. 
Un exemplu este cel de mai jos. 


Eşti dispus să cooperezi cu mine continuând să faci paşi pe 
podea aşa cum faci acum ? Te rog să te întorci pe scaunul pe care te 
pori aşeza. Acum te rog să te indepártezi de scaunul pe care te poţi 
aşeza. Acum te rog să te întorci din nou spre scaunul pe care curând 
te vei trezi că eşti aşezat confortabil. [Remarcă aici implicarea unei 
activităţi involuntare ; de exemplu: „pe care curând te vei trezi că 
eşti aşezat confortabil”.] Acum te poti aşeza pe scaun şi te poţi 
cufunda în timp ce-ţi spui povestea. 


Îndeplinind fiecare cerinţă, pacientul s-a angajat să se aşeze pe 
scaun şi, odată aşezat acolo, să „se cufunde” în transă. 

Eu (A.F.B.) am folosit o uşoară variaţie a acestei tehnici in 
cursurile şi seminariile mele de hipnoză pentru a demonstra cât de 
eficientă poate fi această inducţie în cazul unui pacient despre care 
se ştie că are o capacitate hipnotică medie sau bună: „Bun, mă 
întreb dacă te-ar deranja să închizi uşa de acolo şi acum să pui 
CD-ul în aparat, te rog încearcă să nu intri sub hipnoză profundă 
până când nu eşti aşezat confortabil pe scaunul de acolo, te rog 
încearcă doar să ţii ochii deschişi până atunci, dacă poţi, până când 
eşti aşezat”. De obicei, pacienţii intră în transă în momentul în care 
se aşază, ochii li se închid imediat şi eu pot continua cu adâncirea 
transei sau cu testarea sugestiilor hipnotice. Evident că raportul 
trebuie să fi fost bine stabilit prin contacte anterioare cu pacientul, 
dar efectele sunt demne de luat în seamă. 


Rezumat 


Câteva dintre abordările hipnozei sunt legendare. Practicienii individuali 
au învăţat să creeze tehnici specifice, care sunt eficiente şi se potrivesc 
stilului lor personal. Este imposibil să devii o copie a unuia dintre 
maeştri. Învață să-ţi dezvolti propriul stil sub îndrumarea şi supra- 
vegherea mentorului tău (guru, dacă vrei). Multe dintre tehnicile pe 
care le-am descris pot avea diferite rezultate, depinzând de faptul că 
terapeutul a folosit o manieră autoritară sau permisivă în adminis- 
trarea lor. Totuşi, majoritatea vor fi similare uneia sau mai multora 

dintre cele de mai înainte. Este recomandat să înveţi bine câteva 
dintre ele. Exersează-le mult, dacă este posibil pe voluntari, înainte 
de a le folosi asupra pacienţilor. Hipnoterapeuţii profesionişti vor 
descoperi, de obicei, că cele câteva abordări la care sunt sensibili şi 
cu care sunt foarte indemánatici vor îndeplini nevoile majorităţii 
pacienţilor lor. În cazuri speciale se poate dovedi valoroasă familia- 
rizarea cu câteva dintre cele mai avansate tehnici. Încrederea, abilită- 
tile şi experienţa clinică alături de pacienţi sunt mult mai importante 
pentru inducerea stărilor hipnotice decât tehnicile în sine. Hipnoza 
este o stare de conștientă modificată, dar pentru practica în clinici 
este în aceeaşi măsură şi ocazia unei relaţii interpersonale intense 
între terapeut şi pacient. 


Notă 


1. Pentru o bibliografie completă a lucrărilor publicate de Erickson din 
1929 până în 1977, vezi Gravitz şi Gravitz (1977). 


CAPITOLUL 7 


Adâncirea transei hipnotice 


Pare evident, chiar şi pentru cel mai nepăsător observator, că 
diferitele nivele de răspuns la hipnoză necesită nivele variate de 
profunzime hipnotică. De exemplu, este necesară o profunzime 
hipnotică redusă, poate chiar inexistentă, pentru a obţine o reacţie 
de relaxare la sugestii de calmare, liniştire şi eliberare, spre deosebire 
de nivelul de profunzime esenţial în chirurgia nedureroasă fără 
anestezic. 

Această importanţă critică a profunzimii hipnotice a fost recunos- 
cută încă de când Charcot (1889) a propus trei nivele de bază: 
catalepsia (rigiditatea membrelor obţinută prin sugestie hipnotică), 
letargia şi somnambulismul, dacă nu cumva înainte de asta. Zece ani 
mai târziu, Liébeault (1866) a clasificat o serie de nivele de profun- 
zime de la somnolenţă la catalepsie, până la halucinaţii sugerate 
hipnotic ce pot fi percepute posthipnotic. Scala Susceptibilității la 
Hipnozá in 30 de puncte a lui Davis şi Husband (1931) dă cel mai 
mare punctaj halucinatiei vizuale negative. Astfel, J. Watkins (1949) 
a publicat o versiune mai cuprinzătoare, mai rafinată şi mai extinsă 
a acestei scale, clasând, de exemplu, hipermnezia de la uşoară la 
accentuată, nivelele de regresie şi halucinaţiile vizuale negative de 
la hipnotice la posthipnotice. Aşa cum îţi vei aminti din citirea capi- 
tolului 4, sugerarea posthipnotică a unei halucinaţii negative (sugerarea 
existenţei doar a două cutii pe masă când, de fapt, în faţa partici- 
pantului se află trei cutii) este considerată, de exemplu, cel mai 
dificil item al Scalei Stanford a Susceptibilităţii la Hipnoză, Forma 
C (SHSS : C), care are 12 itemi (Weitzenhoffer şi Hilgard, 1962). 

Poate din pricina impactului important pe care l-au avut atent 
studiata Scală Stanford a Susceptribilităţii la Hipnozá (Formele A, B 
şi C), folosită pe scară largă din anii '60, şi Profilul Inducţiei 
Hipnotice (HIP) al lui Herbert şi David Spiegel (1978-1987), importanţa 

profunzimii hipnotice suficiente pentru sarcina dată a fost abandonată 
în mare parte în literatura de specialitate în favoarea punctajelor la 
testele de hipnotizabilitate. 

Problema în cazul înlocuirii cu punctajele de hipnotizabilitate 
care măsoară capacitatea sau abilitatea de a intra sub hipnoză este că 
ele nu implică faptul că persoanele care obţin multe puncte sunt 
cumva, ca prin farmec, la nivelul maxim al capacităţii sau al profun- 
zimii lor după orice inducţie hipnotică credibilă. Ca editor al 
International Journal of Clinical and Experimental Hypnosis, eu 
(A.F.B.) rămân surprins să văd numărul mare de articole înaintate 
de autori importanţi din domeniu, cel mai adesea din mediul uni- 
versitar, care fac tocmai această presupunere. 

De ce ar presupune cineva că, doar pentru că o persoană a avut 
capacitatea de a răspunde la sugestii hipnotice dificile, ea va fi 
îndeajuns de implicată hipnotic pentru reuşite cum ar fi halucinatiile 
negative sau operaţiile nedureroase după ce i s-a citit o scurtă 
inducţie hipnotică standardizată ? 

Dacă hipnoza ar fi pur şi simplu un fel de „ori-ori”, am putea, 
în acest moment, să trecem direct la tratament. Totuşi, inducția pare 
să fie un proces continuu, începând cu primele răspunsuri la sugestia 
hipnotică şi dezvoltându-se treptat într-o implicare tot mai profundă 
în metoda hipnotică. Deşi anumite tehnici provoacă o imersie în 
hipnoză aproape instantanee, uneori adâncă, în majoritatea cazurilor 
e nevoie de timp pentru ca individul să se adapteze la modalitatea 
hipnotică de percepţie şi comportament. Testele de hipnotizabilitate, 
care provoacă răspunsuri hipnotice, se contopesc într-un proces de 
inducţie fără nici o linie de demarcaţie, cu excepţia celei pe care am 
definit-o arbitrar. Tehnicile de inducţie, atunci când sunt prelungite, 
tind să ducă persoana mai adânc în transa hipnotică poate, dar nu 
neapărat, până la nivelul maxim măsurat de scală. Prin urmare, 
putem conceptualiza acea stare ca fiind una de nivel. O persoană nu 
este ori într-o stare hipnotică, ori în afara ei; ea se află la un nivel 
redus, semnificativ sau profund. Astfel, testele de hipnotizabilitate 
descrise în capitolul 4 par să măsoare nu doar abilitatea unui individ 
de a fi hipnotizat, ci şi profunzimea până la care este posibil ca acea 
persoană să fie hipnotizată. Concluzia, care le scapă câtorva - chiar 
renumiţi - medici şi cercetători în domeniul hipnozei, este cá profun- 
zimea adecvată pentru a obţine răspunsul sugerat nu este manifestată 
automat în momentul în care o persoană este expusă unei inducţii 
hipnotice sau unei experienţe de autohipnoză (Kahn şi Fromm, 1992). 

O altă concepţie greşită care există în rândul profanilor şi a 
numeroşi profesionişti este că o persoană nu a fost hipnotizată cu 
adevărat dacă nu este profund implicată. Terapeutii aud des câte un 
pacient nou reacţionând la prima inducţie hipnotică cu o afirmaţie 
de genul: „Dar doctore, nu am fost hipnotizat. Te-am putut auzi tot 
timpul”. Pentru mulţi, a fi hipnotizat pare să însemne o stare de 
inconstientá, una în care vocea terapeutului nu este auzită, iar sugestiile 
acestuia nu sunt amintite în momentul trezirii. Mai departe există 
concepţia greşită implicită că dacă nu s-a ajuns la o asemenea stare, atunci 
sugestiile hipnotice vor fi ineficiente, iar hipnoterapia contraindicată. 


Valoarea terapeutică a stărilor uşoare şi medii 


Anumite fenomene, cum ar fi regresia şi halucinaţiile posthipnotice, 
necesită o stare destul de profundă pentru a fi scoase la iveală. Ele 
reprezintă cele mai izbitoare aspecte ale hipnozei şi tind să-l convingă 
pe observator de realitatea ei. Este adevărat şi că sugestiile hipnotice 
administrate în stări de transă mai profunde au o probabilitate 
crescută de a fi îndeplinite şi de a dura mai mult. Pentru că ştim că 
mai puţin de un sfert dintre persoanele selectate sunt, de obicei, 
capabile să ajungă la nivele profunde de hipnoză, practicienii tind să 
fie descurajaţi crezând cá pot spera la rezultate eficiente doar cu o 
mică parte dintre pacienţii lor. 

Din fericire, acest tablou nu este atât de descurajant. Nu numai 
că multe dintre sugestiile hipnoterapeutice funcţionează când sunt 
administrate în timpul stărilor de implicare hipnotică uşoară şi 
medie, dar unii doctori au susţinut şi că pentru anumite tipuri de 
terapii starea de hipnoză uşoară este preferabilă (Conn, 1959). De 
exemplu, dacă scopul nostru este, ca în cazul terapiilor analitice, să 
aducem în conştient materiale despre care pacientul stia înainte şi, 
de asemenea, să ne asigurăm că această nouă cunoaştere a fost 
asimilată conştient şi integrată cât mai complet, atunci materialele 
descoperite în timp ce pacientul era doar uşor hipnotizat pot produce 
schimbări terapeutice mai mari. După cum susţinea Anna Freud (1946), 
subiectele profund reprimate pot ajunge temporar în conştient!, dar 
ocolind integrarea eului ele pot fi curând uitate şi reprimate din nou. 
Nu se întâmplă nimic, iar pacientul nu se schimbă. Hilgard şi Tart (1966) 
au subliniat că, din cauza fluctuaţiilor normale ale profunzimii, este 
necesară obţinerea, în timpul experimentelor hipnotice, de autoevaluări 

din partea pacientului ale profunzimii pe o scală numerică. Kahn şi 
Fromm (1992, p. 394) au scos în evidenţă faptul că „la fel cum 
profunzimea fluctueazá pe durata transei, aşa se întâmplă şi cu 
nivelele relative ale sinelui versus celălalt care sunt implicate”. Un 
terapeut permisiv poate folosi liniştea din timpul transei pentru a spori 
gândurile particulare ale pacientului, fanteziile şi autosugestiile. Totuşi, 
modelul autoritar de terapeut, care furnizează încontinuu sugestii 
hipnotice, mută aproape în întregime experienţa pacientului de la 
celălalt capăt iniţiat de terapeut al continuumului sine versus celălalt. 


Relaţia dintre profunzimea hipnozei 
şi participarea eului 


Pentru şi mai multe lămuriri, formulăm relaţia profunzimii transei 
cu diferite terapii, psihanalitice şi hipnoanalitice, în figura 7.1. 


e Psihanalizá 
> Hipnoanaliză 


E 
3 
o 
c 
e 
E 
E 
t 
L. 
a 


Profunzimea hipnozei 


DAB:  Constientàá 
DBC: Material preconstient şi inconştient 


Figura 7.1. Relaţia profunzimii transei cu diverse terapii, psihanalitice si 
hipnoanalitice 

În dreptunghiul din figura 7.1, dimensiunea AB reprezintă 
profunzimea transei, pornind de la A, o stare complet alertă, până la 
B, cea mai profundă hipnoză posibilă. Asta ar putea reprezenta ceea 
ce Erickson (1952) a numit o „transă deplină”. La unghiurile drepte 
poate fi descris gradul de participare al eului. cel puţin corelat, dacă 
nu identic din punct de vedere teoretic, cu factorul conştienţei. Pe 
măsură ce starea de hipnoză (reprezentată de zona DBC) creşte, 
starea conştientă, raportată la sine (reprezentată de zona DBA), scade. 
La poziţia AD, un individ este perfect alert, în contact complet cu 
lumea exterioară şi îşi păstrează toate facultăţile importante. Pe 
măsură ce o persoană se mişcă pe diagonala DB, prin inducţie şi 
proceduri de aprofundare, comportamentul şi percepțiile preiau tot 
mai mult caracteristicile tipice ale hipnozei. Contactul cu lumea 
exterioară (cu excepţia celui cu terapeutul) este retras treptat. Funcţiile 
critice scad pe măsură ce individul regresează la o formă primară de 
comportament şi gândire. Devin mai evidente mai întâi precon- 
ştientul, apoi inconştientul si ideatia proceselor primare. Teoretic, in 
punctul B, eul îşi încetează participarea, iar pacientul cade într-o 
stare comatoasă care, dacă ar fi vreodată atinsă complet, ar duce 
chiar la pierderea contactului cu terapeutul. Credem că în asemenea 
circumstanţe ar trebui să aşteptăm ca forţele naturale din interiorul 
pacientului să se schimbe într-un interval pornind de la câteva 
secunde până la, poate, 10-20 de minute, fapt ce ar restabili contactul 
cu realitatea. 


Caracteristicile hipnozei foarte profunde 


Într-o remarcabilă disertaţie de doctorat la Universitatea Stanford, 
Sherman (1971) a studiat participanţi care au fost plasați în stări de 
hipnoză foarte profunde, mult mai profunde decât cele care sunt 
asigurate în majoritatea şedinţelor de hipnoză terapeutică. Ei şi-au 
descris experienţele ca „a fi totul, a te simţi una cu toate, pierdere 
a cunostin(ei despre identitatea individuală” ; „nici un sine" ; „linişte 
mentală absolută, nici un fel de gânduri sau imagini”. Potrivit lui 
Sherman, aceşti participanţi au „trecut dincolo” de toate acele tipare 
cognitive care definesc pe cineva ca persoană specifică şi separată 
de ceilalţi oameni şi de mediu. Ceea ce rămâne este constienta 
nediferenţiată - conştienţa de „a fi” pur şi simplu, prin care persoana 

este identică tuturor lucrurilor din Univers. O astfel de stare pare să 
fie similară stării de satori, tinta meditatiei Zen (Watts, 1957). 
Satori are ca scop pierderea identităţii individuale şi contopirea 
completă cu Universul. Pare probabil ca acei călugări budişti care se 
autosechestrează pentru o meditaţie solitară pe termen lung în peşteri 
Sau în alte locuri asemănătoare să poată, aşa cum o dovedesc diversele 
lor scrieri, să obţină stări similare, poate facilitând prin meditaţie 
acel tip de atenţie focalizată pe care îl implică cele mai profunde 
stări hipnotice. Sigur că acest lucru este în întregime o speculație 
până în momentul efectuării de cercetări controlate. Este totuşi o 
ipoteză fascinantă ce merită studiată de cercetătorul întreprinzător, 
care vrea să meargă dincolo de experimentele mondene. 

Bărbaţii expuşi iernii din Antarctica au relatat deseori stări de 
fugă şi au dat dovadă de o creştere semnificativă a hipnotizabi- 
litátii (A. Barabasz, 1980a). Cercetările experimentale controlate 
(A. Barabasz, 1982; Barabasz, Barabasz, Darakjy şi Warner, 2001) 
asupra efectelor produse de 6 ore de restricţie senzorială într-o 
cameră întunecată, izolată fonic au demonstrat şi ele creşteri ale 
punctajelor pe Scala Stanford a Susceptibilităţii la Hipnoză. De 
asemenea, participanţii au fost capabili să-şi folosească acele creşteri 
ale hipnotizabilitátii pentru a obţine alinarea durerii. 

Presupunem şi că aceasta este starea de percepţie la care ajung 
participanţii în punctul B al scalei noastre din figura 7.1. Totuşi, 
obţinerea unor astfel de nivele de profunzime este extrem de rară şi 
posibilă doar cu unele persoane, după o inducţie prelungită şi abilă. 
Pur şi simplu nu vedem asemenea stări în practica generală a 
hipnozei clinice. În experienţa noastră, nici un pacient nu a trecut 
vreodată complet de limitele comunicării. 


Gestionarea unei persoane care opune rezistență 
la ieşirea de sub hipnoză 


Nu trebuie să ne temem că participantul nostru va fi atât de adânc 
hipnotizat, încât nu-l vom mai putea aduce înapoi la starea normală. 
Ocazional, o persoană se va bucura atât de mult de liniştea stării 
hipnotice, încât trezirea va fi întru câtva lentă. De exemplu, să 
presupunem că am explicat că starea alertă va fi atinsă după numără- 
toarea inversă de la 10 la 1, dar ochii nu se deschid sau o fac foarte 

încet. Am numărat până la 5, iar omul fie nu a deschis ochii, fie a 
făcut-o, dar foarte lent. Tot ce trebuie să facem este să-i sugerăm 
persoanei ceva de genul: 


Este chiar plăcut să te relaxezi în această stare confortabilă şi 
mi-ar plăcea să poţi rămâne în această poziţie. Din păcate, vine 
cineva pe care trebuie să-l văd în ora următoare. Totuşi, iji promit cá 
putem repeta această experienţă, dacă doreşti, la şedinţa următoare. 
De ce nu ieşi singur de sub hipnoză, în felul şi în ritmul tău? 
Permiţându-ţi pur şi simplu să continui să te simţi foarte bine si 
numărând invers de la 10 la 1, la 5 iti poti lăsa ochii să se deschidă, 
iar când ajungi la 1 poti fi complet treaz şi alert, reţinând în acelaşi 
timp plăcerea acestei clipe. O să tac cát timp tu faci asta. 


Nu am găsit niciodată un pacient care să nu răspundă acestei 
abordări. Nu e nici un motiv să te sperii sau să te alarmezi doar 
pentru că cineva răspunde oarecum mai lent la sugestiile de încheiere 
a hipnozei. 

Înainte de a învăţa această tehnică, eu (A.F.B.) m-am confruntat 
cu o dilemă interesantă. O persoană panicată m-a sunat la birou 
să-mi spună despre un „experiment de hipnoză care a luat-o razna”. 
Un profesor de teatru de la un liceu şi-a hipnotizat o elevă şi „nu o 
mai putea scoate din starea aceea”. La sosirea mea, elevei în transă 
i se acorda destulă atenţie în timp ce stătea nemişcată pe fotoliu. 
Oamenii îi suflau în ochii închişi, băteau din palme şi spuneau : „Te rog, 
trezeşte-te... te rog, te rog ieşi din transă”. Părea să se adâncească 
tot mai mult în hipnoză. Am golit complet camera de spectatori, dar 
am rámas la o distanţă la care mă putea auzi. I-am explicat cu grijă 
profesorului ei de teatru: „Toată lumea ştie că este imposibil să 
rămâi într-o transă hipnotică pe cont propriu, fără un terapeut 
prezent pentru a da sugestii”. Urma pur şi simplu să iasă de sub 
hipnoză în mod natural. Oamenii bine intenţionaţi care încercau să 
o trezească de fapt ajutau la adâncirea stării ei de hipnoză. Ochii i 
s-au deschis încet şi şi-a cerut scuze spunând: „Probabil că am 
adormit”. O lună mai târziu am aflat cá eleva de 18 ani avea o relaţie 
cu profesorul de teatru. Avuseseră o ceartă cu doar câteva ore 
înainte ca el să o hipnotizeze şi ea era încă furioasă pe el. E clar că 
s-a răzbunat controlându-l şi cufundându-se tot mai mult în loc să se 
trezească din hipnoză. 

Revenind la analiza figurii 7.1, se observă că linia EFG este 
trasată în partea stângă a figurii pentru a reprezenta starea tipică 

psihanalizei în care pacientul este întins pe canapea, aflat astfel, 
probabil, într-o uşoară stare hipnoidă. I se spune să fie atent la 
asocierile interioare şi că îi va fi mai uşor să se concentreze asupra 
sinelui ignorând stimulii externi. Asta îl mută pe pacient spre interor 
de pe axa AD şi permite eliberarea (segmentului de linie EF) 
materialelor preconştiente şi a derivatelor inconstiente aşa cum sunt 
ele descrise de Freud (1900-1953). Există încă o mare parte a „sinelui” 
care pune accent pe eu, după cum o reprezintă segmentul FG. 

În stările de hipnoză mai profunde, cum sunt cele folosite uneori 
în hipnoanaliză, este valabil contrariul. O mare parte din inconştient, 
şi poate din materialele proceselor primare, devine accesibilă aşa 
cum o arată segmentul HI. Totuşi, în acel moment există doar o 
minimă participare conştientă a eului, după cum măsoară scurtul 
segment IJ. Fără să ne dorim să mergem prea departe cu ipotezele în 
acest moment, ne putem întreba dacă evoluţia terapeutică mai mare 
în tratamentul analitic are loc în etapa EFG sau la nivelul HIJ. Se 
obţine o producţie mai mare atunci când există puţină materie primă 
(EF) şi o fabrică mare de procesare (FG) sau când există multă 
materie primă (HI) şi o fabrică relativ măruntă care o integrează şi 
o procesează (IJ)? De la astfel de speculaţii am putea ajunge la 
concluzia că acele condiţii optime pentru înlăturarea reprimărilor şi 
integrarea perspectivelor nou-descoperite într-o schimbare semni- 
ficativă de personalitate pot fi găsite fie în alternarea profunzimilor 
hipnotice, fie în stările de transă intermediare. Dintr-un asemenea 
punct de vedere, nici starea în care este făcută psihanaliza tradi- 
tionalá, nici hipnoanaliza profundă nu reprezintă cele mai eficiente 
condiţii pentru manevrele terapeutice. Dar să lăsăm alte speculaţii 
pe aceste teme în seama cărţii noastre despre tehnicile hipnoanalitice 
şi să ne întoarcem la studiul procedurilor pentru măsurarea şi schim- 
barea profunzimii hipnotice. 


Măsurarea profunzimii hipnotice 


Profunzimea stării poate fi dedusă prin testarea capacităţii indivi- 
dului de a executa diferite sarcini (folosind, de exemplu, scala lui 
T. Watkins, 1949) ; asta implică întreruperea procedurii de adâncire. 
O abordare mai subiectivă poate fi încercată folosind o scală nume- 
rologică informală ale cărei coordonate au fost stabilite de terapeut. 

Acest lucru poate fi valoros în special când pacientul a mai fost 
hipnotizat o dată şi vrem să ştim dacă este la fel de implicat ca la 
prima şedinţă, dacă este mai puţin implicat sau a ajuns la o stare şi 
mai profundă. Individul poate fi instruit după cum urmează : 


Să folosim cifra O pentru a reprezenta starea ta de spirit atunci 
când nu eşti hipnotizat, complet alert şi deloc implicat hipnotic. 
Nivelele 1 şi 2 indică o uşoară relaxare hipnotică. Să zicem că 10 
reprezintă cea mai profundă stare la care ai ajuns vreodată prin 
hipnoză. Acum spune-mi, ce număr reprezintă nivelul tău actual de 
implicare? 


Să zicem că omul spune „7”. Poate fi continuată adâncirea, dacă 
se doreşte, pentru ca pacientul să fie adus cel puţin la aceeaşi 
profunzime de mai înainte. Pe măsură ce se lucrează în continuare 
cu pacientul, acesta poate ajunge până la noi adâncimi şi poate 
spune că acum se află la nivelele 12, 15 şi aşa mai departe. Sigur că 
o astfel de scală nu este validată ; este subiectivă şi variază de la o 
persoană la alta. Cu toate acestea, îi oferă terapeutului o unitate de 
măsură utilă pentru estimarea nivelului la care se află pacientul în 
timpul procedurii de inducţie-adâncire. Pare să aibă o validitate 
internă pentru pacient. 


Tehnici de adâncire 


Manevrele hipnotice depind deseori de stare. Prin asta înţelegem că 
fiecare sugestie hipnotică ce este îndeplinită intensifică implicarea 
individului in proces, un bun motiv pentru a pune testul halucinaţiilor 
vizuale negative al SHSS : C la sfârşitul unei serii de itemi a căror 
dificultate creşte treptat. Pe de altă parte, sugestiile hipnotice care 
sunt administrate, dar nu sunt executate de pacient, pot avea un efect 
de diminuare sau, rareori, de finalizare a transei. Este deci important 
ca sugestiile să fie potrivite în timp şi date în mod sistematic de la 
cele simple la cele mai complexe. Nu se sugerează o halucinație 
posthipnotică înainte de a se fi obţinut răspunsuri uşoare, cum ar fi 
închiderea ochilor sau căderea braţului. Aşa cum se întâmplă de 
multe ori în viaţă, nimic nu reuşeşte mai bine ca reuşita. Când se 
trece printr-o ierarhie de sugestii pornind de la mişcări simple la 
modificări complexe ale percepţiei şi gândurilor, starea de hipnoză 
se adânceşte treptat. Fiecare sugestie executată cu succes uşurează 

reuşita celei care urmează. Weitzenhoffer (1953) a numit acest 
fenomen homoaction. Aşadar, câtă vreme continuăm să adminis- 
trăm sugestii, în special cu o dificultate şi complexitate care cresc 
puţin câte puţin, vom adânci transa. 


Fractionarea 


Principiul adâncirii prin mişcare hipnotică a fost denumit , fractionare" 
acum peste 100 de ani (Vogt, 1896). În cea mai simplă formă a lui, 
individul este hipnotizat, trezit, rehipnotizat, retrezit şi aşa mai 
departe. Pe măsură ce continuă mişcarea de intrare şi ieşire din 
transă, persoana tinde să se implice tot mai mult în starea hipnotică. 

O folosire mai sistematică a acestui principiu, care poate fi 
aplicată după o inducţie iniţială, este următoarea : 


Când spun o cifră impară, cum ar fi 1, relaxează-te mai profund. 
Cufundă-te într-o stare mai adâncă. Totuşi, când spun o cifră pară, 
cum ar fi 2, fii puţin mai alert. Lasă-te să te trezeşti puţin. Dar 
imediat ce spun următoarea cifră impară, 3, adânceşte-te chiar mai 
mult decât înainte. Adânceşte-te tot mai mult şi continuă să te 
relaxezi şi mai profund, până când spun următoarea cifră pară, 4. 
[Continuă în felul acesta.] Adânceşte-te la 5. Apoi trezeşte-te un pic 
la 6. Din nou te cufunzi la 7. Şi te trezeşti, 8. In jos, 9. [n sus, 10. 


Ín acest moment pune un accent puternic pe cuvántul ,jos" si 
aşteaptă câteva secunde după fiecare sugestie „în jos". Spune „în 
sus, 10" mult mai încet şi treci aproape imediat la „în jos, 11". Acum 
continuă după cum urmează: „12-13”, „14-15”, „16-17”, „18-19” 
şi aşa mai departe. Numărul par este spus rapid, cu voce joasă, iar 
numărul impar este articulat aproape imediat după aceea, este pro- 
nuntat tărăgănat şi cu o pauză după rostirea lui înainte de a se trece 
la următoarea pereche, „20-21”. Această procedură poate fi conti- 
nuată atâta vreme cât se consideră necesar pentru a adânci şi mai 
mult starea. Tehnica poate funcţiona prin implicarea şi distragerea 
proceselor conştiente, prevenind astfel in mod eficient interferența 
conştientă cu stabilirea transei. 


Ziua de vară (o scenă a eliberării de orice distragere) 


Să-l faci pe participant să vizualizeze o scenă foarte plăcută şi 
relaxantă poate fi deseori o metodă eficientă pentru obţinerea unei 

mai mari profunzimi hipnotice. Un exemplu tipic al acestei abordări 
este următorul : 


Imagineazá-ti că e o după-amiază caldă de vară şi stai întins pe 
coasta înverzită a unui deal, la kilometri distanţă de oricine sau 
orice te-ar putea deranja. Totul e extrem de calm. larba e moale şi 
deasă. Sunt câţiva copaci în depărtare, dar peisajul e ca o pajişte 
acoperită cu iarbă deasă, verde şi cu câteva flori sălbatice. E linişte, 
iar cerul e de un albastru intens, străbătut doar de câţiva nori uşori 
şi pufoşi. Soarele străluceşte şi te simţi atât de liniştit, de relaxat, de 
sigur şi confortabil, încât iti permiti să aţipeşti tot mai mult. E ca şi 
cum singurul gând pe care îl ai este unul care ji se tot învârte in cap 
şi spune : „relaxează-te mai adânc, relaxează-te mai adânc, relaxează-te 
mai adânc”. 


Terapeutul poate continua să descrie această scenă pe măsură ce 
pacientul e tot mai implicat în plăcuta fantezie. 


Procedura senzatiei treptate de cald şi greu 


O altă tehnică de adâncire pe care terapeutul o poate adăuga, dacă 
doreşte, acestei scene de vară este următoarea: 


O senzaţie de căldură şi amorţeală este pe cale să se formeze pe 
fruntea ta, chiar deasupra ochilor. Acum începe să se răspândească 
spre vârful capului tău, de-a lungul feţei şi prin tot capul. Capul îţi 
este cald şi greu. E ca un val de căldură amorţită care ti se scurge în 
corp. Aduce cea mai plăcută senzaţie de greutate şi relaxare. Acum 
coboară spre gât, iar gâtul tău devine greu. Îl îngreunezi. Greu, 
greu, greu. Această senzaţie de cald, amorţit şi greu coboară acum 
prin umeri, spre braţele şi mâinile tale. Parcă sunt ramurile unui 
trunchi de copac. Şi acum această senzaţie de cald si greu iti trece 
prin corp spre piept şi abdomen, iar trupul tău pare cald şi greu. 
Senzaţia (i se scurge prin picioare, coapse, pulpe şi în labele picioarelor, 
încep şi ele să pară calde şi amortite şi grele. 


Această schemă poate fi repetată de mai multe ori. Unii terapeuţi 
preferă ca senzaţia de căldură, amortealá, greutate sau relaxare să 
pornească de la picioarele pacientului şi să urce prin corp. Metoda 
despre care pacientul spune că il face să reacționeze cel mai bine ar 
trebui să fie cea aleasă, după încercarea ei. 

Procedura coborârii scărilor 


Această tehnică combină vizualizarea cu mişcarea implicită. Implicá şi 
imaginaţia tactilă şi chinestezică, şi conceptul mersului „în jos”, 
având un final deschis, adică putând fi continuată atât timp cât este 
necesar. Verbalizarea poate fi una asemănătoare cu cea care urmează : 


Imaginează-ţi că tu şi eu stăm în capul unor scări uitându-ne in 
jos. Treptele sunt acoperite cu un covor moale de plus de culoarea ta 
favorită. [Observă ocazia ca pacientul să aleagă.] Pe măsură ce 
continui să te uiti în jos, treptele par să se estompeze într-un 
întuneric blând şi cald. Vom cobori aceste trepte în timp ce mâna îţi 
alunecă pe balustrada netedă din lemn masiv. Voi cobori cu tine şi 
voi număra treptele. Fiecare număr este un alt pas pe scara cu covor 
moale de plus. Hai, coborám, 1, 2, 3, 4, 5, 6, 7, 8, 9, 10. Senzatii 
de cald şi greu ti se răspândesc în întreg corpul pe măsură ce 
picioarele ti se cufundă în covorul moale, iar întunericul blând 
pluteşte în jurul tău tot mai mult cu fiecare treaptă. Să coborâm şi 
mai multe trepte împreună, trepte acoperite cu covor de pluş, în 
timp ce mâna ta alunecă pe balustrada netedă, 11, 12, 13, 14, 15, 
16, 17, 18, 19, 20. 


Acest procedeu de adâncire este cu final deschis, iar terapeutul 
poate continua să numere treptele care coboară cu o repetare pentru 
întărirea imaginii covorului de pluş, a balustradei netede din lemn şi 
a diminuării luminii la fiecare aproximativ 10 trepte. 


Tehnica scării rulante care coboară, 
cu sau fără respiraţie ritmată 


Această versiune a tehnicii este din A. Barabasz (1977, pp. 168-169). 
Procedura este menită să reducă mişcarea implicită a celei de mai 
înainte în favoarea imaginaţiei chinestezice, unde conceptul de coborâre 
devine involuntar sau automat. Pentru unii pacienţi este percepută 
ca fiind mai uşoară şi mai sigură, securitatea paşilor nefiind o 
problemă. Această tehnică poate include metoda respirației ritmate 
descrisă în inducția următoare : 
Verbalizarea este după cum urmează : 


Pur şi simplu relaxează-te cât poţi de mult, liniştindu-te acum 
complet [pauză]. Relaxându-te mereu tot mai mult, vreau să-ţi observi 
respiraţia, ascultând acum doar sunetul vocii mele ; observă că pe măsură 

ce expiri devii tot mai confortabil relaxat [pauză]. De fiecare dată 
când expiri, întregul tău corp poate deveni tot mai profund relaxat, 
mai calm şi mai liniştit. Te linişteşti şi te relaxezi, apreciind valurile 
tot mai profunde de relaxare (pauză). Te relaxezi mai mult şi eşti mai 
greu într-un fel confortabil, cald şi greu într-un fel confortabil. O senzaţie 
de relaxare pe măsură ce întreg corpul tău se linişteşte [pauză]. 

Acum, pentru a te ajuta să te relaxezi şi mai profund, chiar mai 
mult, vreau să te imaginezi stând în vârful unei scări rulante lungi, 
lungi, pur şi simplu privind treptele care coboară încet în faţa ta 
[pauză]. În timp ce urmăreşti treptele care coboară, observă că de 
fiecare dată când dai aerul afară, de fiecare dată când expiri, devii 
automat mai relaxat. Tot mai profund relaxat. Acum te relaxezi în 
timp ce te uiti la scara rulantă mergând in jos, în jos, în jos (pauză). 
Pe măsură ce urmăreşti scările coborând, te cufunzi şi tu mai adânc 
in relaxare, mai departe şi mai departe. Acum, imaginează-ţi cá 
apuci în siguranţă balustrada scării rulante, păşeşti pe prima treaptă 
[pauză] şi acum cobori realmente pe scara rulantă. Pe măsură ce 
cobori pe scara rulantă e tot mai uşor să te adáncesti tot mai mult in 
relaxare. Acum mergi tot timpul mai adânc, şi mai adânc, pe măsură 
ce continui să mergi cu scara rulantă în jos tot mai departe, şi mai 
departe, şi mai departe [pauză]. O senzaţie plăcută de calm pe 
măsură ce mergi tot mai departe [pauză] spre nivele tot mai profunde 
de relaxare automată. Te laşi uşor în voia relaxării, liniştindu-te tot 
mai mult [pauză], nivele tot mai adânci de calm pe măsură ce 
continui să cobori cu scara rulantă. 

Acum, în timp ce continui să te imaginezi coborând în siguranţă 
cu scara rulantă, te voi ajuta să ajungi la un calm şi mai profund, la 
un nivel mai profund de relaxare (pauză). Devii tot mai relaxat de 
fiecare dată când expiri, voi număra de la 1 la 3 şi la 3 vreau să-ţi 
laşi muşchii să se deconecteze complet, dublándu-ti astfel actuala 
stare de relaxare [pauză]. Unu [pauză], 2 [pauză] si 3. [Cele ce 
urmează ar trebui rostire mai ferm şi încrezător, dar ar trebui 
menţinut un ton blând, empatic şi neautoritar.] De două ori mai jos 
acum, de două ori mai relaxat, mai departe în jos acum şi mai 
departe [pauză]. Este mai uşor, şi mai uşor să devii tot mai complet 
relaxat, calm şi liniştit, tot mai complet liniştit. O senzaţie plăcută 
de greutate confortabilă pe măsură ce cobori până jos acum, până 
jos, o senzaţie plăcută, confortabilă, caldă, relaxată. 


Observă numărul mare de factori implicaţi în această fantezie 
care facilitează procesul de adâncire. În primul rând este relaţia dintre 
terapeut şi participant („tu şi eu” stând şi după aceea coborând 
împreună). Apoi este covorul moale de pluş care îi permite participantului 

să-şi aleagă culoarea favorită. Conceptul motor de „coborâre” sugerează, 
prin analogie, „coborârea” într-o stare hipnotică mai profundă. 
Întunericul crescând implică de asemenea o reducere progresivă a 
stimulilor externi. Repetiţia şi monotonia se adaugă efectului de 
adâncire. 

Variaţiuni ale acestor abordări implică imagini în care indivizii 
coboară cu liftul într-o clădire înaltă sau coboară într-un put de 
mină în timp ce lumina de deasupra lor se estompează uşor-uşor. 
Câteodată cineva se poate arăta temător sau poate opune rezistenţă 
la coborârea pe scări. Poate cá la o vârstă fragedă a căzut pe scările 
ce duceau spre pivniţă. Odată pregăteam (A.F.B.) o pacientă pentru 
desensibilizarea sistematică asistată hipnotic şi o echipasem cu capta- 
torii conductibilitátii pielii, ritmului cardiac şi pulsului de la poli- 
graful meu (cărora, în prezenţa pacientei, le spuneam „senzori”). Pe 
măsură ce continuam instrucţiunile privind scara rulantă, pacienta 
părea să fie calmă. Apoi, acele poligrafului aproape că au ieşit de pe 
hârtie, indicând o excitare a anxietátii. Cu toate acestea, pacienta 
continua să pară calmă la exterior. Am întrebat: „O parte din tine 
pare tulburată? ”, după care am făcut o pauză. Mi-a explicat că, 
odată, şi-a prins tocul în treptele unei scări rulante, rupându-şi un 
picior. Nu a spus nimic în timpul inducției pentru că a „vrut să 
coopereze” şi a considerat că „eu ştiu cel mai bine”. Ideea este că 
dacă aveţi îndoieli în legătură cu reacţiile unui pacient, pur şi simplu 
întrebaţi-l deschis. În astfel de cazuri, acelaşi efect de adâncire poate 
fi asigurat făcându-l să urce nişte scări spre o lumină crescândă, 
până când „pluteşte pe un nor”. 


Tehnica respirației ritmate 


Această procedură poate fi folosită în faza iniţială a tehnicii scării 
rulante care coboară sau poate fi utilizată de una singură. Observă 
respiraţia normală a pacientului şi spune : „Cu fiecare respiraţie vei 
fi tot mai calm, mai adânc şi mai adânc”. Apoi repetă: „Un calm 
mai profund, un calm mai profund, un calm mai profund” încă o 
dată şi încă o dată, sincronizându-te cu fiecare expiratie. Asta poate 
continua timp de câteva minute. Este esenţial să pui accentul mai 
degrabă pe respiraţia normală decât pe cea profundă. Respirația adâncă 
repetată poate duce la eliminarea unei cantităţi mari de dioxid de carbon 
şi poate produce hiperventilatie. Hiperventilatia duce rapid la amorţirea 

degetelor, pierderea controlului asupra respirației voluntare şi crize de 
tip epileptic în cazul persoanelor susceptibile la atacuri. 


Metronomul 


Aceeaşi metodă de ritmare poate fi utilizată folosind un metronom 
pe care îl găseşti în magazinele specializate în vânzarea de instru- 
mente muzicale. Stabileşte viteza la aproximativ 60 de bătăi pe 
minut şi apoi spune-i participantului: „Pe măsură ce auzi acest 
ticăit [sau această bătaie) te vei relaxa tot mai profund. E ca şi cum 
ticăitul ţi-ar spune «Relaxeazá-te mai profund. Calmează-te mai 
profund. Relaxeazá-te mai profund. Calmează-te mai profund»". 
Sincronizeazá-ti remarcele aşa încât „mai profund” si „relaxează-te” 
sau „calmează-te” să coincidă fiecare cu câte un ticáit. Repelă 
„relaxează-te mai profund” de 10 ori sau mai multe în acelaşi timp 
cu metronomul. Apoi spune-i pacientului să continue să gândească 
,relaxeazá-te mai profund” sau „calmează-te mai profund” cu fiecare 
ticăit, astfel încât să se cufunde într-o stare tot mai adâncă. Nu trebuie 
spuse mai multe. Pacientul poate fi lăsat, de preferinţă, relaxat pe o 
canapea, să asculte metronomul timp de 30 de minute sau mai mult. 

Ticăitul unor metronoame poate fi destul de puternic şi poate 
distrage de la relaxarea profundă. În acest caz, aşază metronomul 
cât mai departe posibil de pacient, în limitele cabinetului. Ocazional, 
am descoperit că pacientul, după ce a ascultat metronomul vreme 
îndelungată, intră într-un somn normal în locul celui hipnotic. Deşi 
uneori pot fi date sugestii în timpul somnului normal pentru a-l 
transforma într-unul hipnotic, este preferabil să trezeşti pacientul şi 
să începi din nou inducția. 


Plutirea pe un nor 


Cere-i pacientului să-şi imagineze că pluteşte pe un nor moale şi 
pufos. Senzatia norului pufos care îl înveleşte ca o pătură miţoasă 
adânceşte deseori starea prin încurajarea regresiei la fantezii infantile. 


Ínvártirea în nor 


Uneori poate fi folosită o extensie a tehnicii plutirii pe un nor. 
Aceasta implică manipularea senzaţiilor chinestezice şi vestibulare. 
Se poate desfăşura după cum urmează : 

Acum pluteşti pe un nor pufos la kilometri distanţă de pământ. 
Poţi vedea sub tine case şi oameni mici şi ai un puternic sentiment 
de forţă si pace. Acum pare că te invárti de jur-imprejur în acel nor 
in aşa fel încâr mai întâi vezi pământul sub tine. Apoi te rotesti pe 
spate, astfel încât acum este în spatele tău. Acum te întorci în aşa fel 
încât este deasupra ta. Acum este în faţa ta. Şi continui să pluteşti pe 
spate, de jur-imprejur. lar pământul continuă să se schimbe, fiind sub 
tine, în spatele tău, deasupra ta, în faţa ta. Sub. În spate. Deasupra. 
În faţă. De jur-imprejur. 


Această naraţiune poate fi continuată o vreme, pe măsură ce 
indivizii simt cum se rotesc de jur-împrejur, orientându-se în funcţie 
de locul în care se află pământul îndepărtat. 


Fantezia roților care se învârt 


Câţiva pacienţi reacţionează la această inducţie intrând într-o stare 
foarte profundă. Ea se desfăşoară după cum urmează : 


Te afli la ţară, stai întins pe o coastă de deal înverzită. Observi 
în faţa ta o roată mare şi veche de căruţă. E atât de aproape şi atât 
de mare, încât mai are puţin şi îţi umple tot câmpul vizual. Pe 
măsură ce te uiţi fix la ea, vezi foarte bine butucul uriaș, spitele 
groase din lemn de stejar şi obada de fier din jurul marginii 
exterioare. Dacă te uiţi mai îndeaproape la această obadă de fier, vei 
observa că pe ea se află mici puncte de lumină, ca şi cum ar fi nişte 
becuri mărunte. De fapt, sunt şapte astfel de puncte de lumină la 
distanţe egale unul de altul, de jur-împrejurul obezii roții. Uită-te la 
fiecare dintre ele. Primul. Al doilea. Al treilea. Al patrulea. Al cincilea. 
Al şaselea. Şi al şaptelea. Acum concentrează-ţi privirea pe cel de-al 
şaptelea mic punct de lumină de pe obada roții. Pe măsură ce te uiţi 
fix la el, roata începe să se învârtă încet. Se învârte încet, de 
jur-împrejur, şi tu continui să-ţi concentrezi privirea pe acel al 
şaptelea punct de lumină în timp ce el se mişcă odată cu roata de 
jur-împrejur, de jur-împrejur. Parcă se aude o voce care vine şi ea 
dinspre roată şi care tot spune, încă o dată şi încă o dată: „mai 
adânc, mai adânc, mai adânc”. Şi pe măsură ce roata se învârte, iar 
tu urmáresti cu privirea acel al şaptelea punct de lumină, el merge 
de jur-imprejur, iar vocea continuă să spună „mai adânc, mai adânc, 
mai adânc”. De jur-imprejur, de jur-împrejur. Mai adânc, mai adânc, 
mai adânc. 

Acum începi să observi că roata se învârte tot mai repede. Merge de 
jur-împrejur, de jur-imprejur, iar vocea tot spune „mai adânc, mai adânc, 
mai adânc”. Îţi este tot mai greu să te concentrezi pe cea de-a şaptea 

luminá de pe acea roată care se învârte, care merge de jur-imprejur, de 
jur-imprejur, cu vocea care spune „mai adânc, mai adânc, mai adânc ! ". 

Şi acum spiţele încep să devină neclare, pentru că roata se 
învârteşte atât de repede de jur-imprejur, de jur-imprejur. Şi cu greu 
mai reuşeşti să te concentrezi pe cel de-al şaptelea punct de lumină. 
De fapt, acum se roteşte atât de repete, încât toate cele şapte lumini 
se contopesc într-un inel arzător de lumină în jurul obezii roții care 
se învârte de jur-imprejur, de jur-împrejur. lar vocea din ea spune 
„mai adânc, mai adânc, mai adânc”. 

Şi acum pare că te retragi încet din faţa roții sau cá ea se indepár- 
tează de tine si poti vedea o a doua roată care se invárte intrând în 
raza ta vizuală. Acum sunt două roti care se învârt, cu inele arzătoare 
de lumină în jurul marginilor lor, invártindu-se de jur-imprejur, de 
jur-împrejur. Şi două voci spun: „mai adânc, mai adânc, mai adânc”. 

Iar roțile sunt acum tot mai mici pe măsură ce se îndepărtează de 
tine, în aşa fel încât o a treia roată care se învârte, încercuită de un 
inel arzător de lumină, intră în raza ta vizuală. Acum sunt trei roti 
care se învân de jur-împrejur, de jur-împrejur şi trei voci spun: 
„mai adânc, mai adânc, mai adânc”. 

Şi continuă să se indepárteze de tine, astfel încât o a patra, apoi 
o a cincea şi pe urmă o a şasea roată intră în raza ta vizuală. Şase 
roti care se învârt de jur-imprejur, de jur-imprejur şi o jumătate de 
duzină de voci spun blând: „mai adânc, mai adânc, mai adânc”. 

Pe măsură ce se îndepărtează de tine, tot mai multe roţi intră în 
raza vizuală, 7, 8, 9, 10, 11, 12 inele arzătoare care se învârt şi o duzină 
de voci care spun foarte blând : „mai adânc, mai adânc, mai adânc.” 

Şi acum se îndepărtează atât de mult în spaţiu, încât pare că o sută 
de mici roţi de lumină care se învârt merg de jur-imprejur, de jur-imprejur, 
la kilometri distanţă de tine, iar sute de voci mărunte şoptesc blând : 
„mai adânc, mai adânc, mai adânc, mai adânc, mai adânc”. 

Iar micile inele de lumină se estompeazá încet şi vocile care şoptesc 
sunt acum atât de blânde, încât abia dacă le poti auzi spunând: „mai 
adânc, mai adânc, mai adânc, mai adânc”. Şi, în sfârşit, toată lumina 
a dispărut, toate vocile au dispărut şi nu a rămas nimic decât un 
întuneric blând şi cald care umple întreaga lume şi te simţi profund 
împăcat cu întregul Univers. 


Pe măsură ce pacientului i se spune povestea, vocea terapeutului 
se schimbă treptat. Mai întâi, în timp ce descrie roata care începe să 
se învârtă, glasul îi este puternic, dar lent. Pe măsură ce apar mai 
multe roti, ritmul de vorbire şi numărul de cuvinte pe minut ar 
trebui să crească treptat: „de jur-imprejur, de jur-împrejur”. Apoi 
vocea terapeutului se înmoaie până când, la sfârşit, spune „mai 
adânc, mai adânc, mai adânc, mai adânc” foarte rapid, dar foarte blând. 


238 TEHNICI DE HIPNOTERAPIE 


În final, fantezia se încheie cu un „întuneric blând şi cald” destul de 
asemănător cu originile vieţii noastre în pântece. Aceste tehnici pot 
deseori să-l ducă pe pacient într-o profundă regresie hipnotică. 

De remarcat că unii indivizi nu pot reacţiona deloc la această 
fantezie. Alţii spun că au fost deranjati de dezvoltarea lentă a ei. Ca 
de fiecare dată, verifică reacţiile pacienţilor înainte ca alertarea să 
fie completă. Un număr mic, dar semnificativ de pacienţi intră 
într-o stare atât de profundă, încât după aproximativ a treia roată 
devin complet amnezici cu privire la evenimentele următoare. 


Diverse proceduri de adâncire 


Pe măsură ce începi să rezonezi cu pacientul tău pe durata mai 
multor şedinţe, numeroase alte fantezii pot ieşi la lumină şi pot 
deveni utile în facilitarea unor nivele mai profunde de hipnoză. 
Comunică încrezător şi confortabil cu pacientul tău. Protocoalele 
standardizate sunt doar o poartă spre nivele mai adânci ale răspunsului 
hipnotic. Unii indivizi sunt purtaţi într-o stare profundă de simpla 
ascultare a muzicii lor preferate în timpul halucinării. Alţii sunt 
influenţaţi de citirea în imaginaţie a unor poeme frumoase sau de 
admirarea unor tablouri halucinate superbe. Oamenii tind să răs- 
pundă când este folosită modalitatea cea mai naturală pentru ei - 
vizuală, auditivă, chinestezică sau motorie. Terapeutul învaţă să-şi 
adapteze descrierile la nevoile fiecărui individ sau pacient. În general, 
sugestiile hipnotice tind să se construiască una pe cealaltă. Este ceea 
ce se numeşte homoaction. Participantul devine tot mai implicat în 
fantezia hipnotică şi, treptat, îşi separă percepțiile de realitatea 
exterioară sau alte preocupări interioare. Cele imaginate devin reale, 
iar pentru moment, existenţa este în acea stranie stare de congtientá 
pe care o numim transă hipnotică?. 


Note 


1. Materialele descoperite şi aduse în conştient pot reprezenta interpretări 
ale unui eveniment real. Hipnoza nu este un ser al adevărului. 

2. Este aproape imposibil de stabilit un set standardizat de inducţii şi tehnici 
de adâncire care să fie citite de un asistent de cercetare (sau înregistrate) 
pentru fiecare participant dintr-un grup de cercetare. Mulţi experimentalişti 
nici nu încearcă, şi de aceea majoritatea cercetărilor experimentale din 
domeniul hipnozei nu implică nivele hipnotice profunde. 


CAPITOLUL 8 


Placebo, sugestia hipnotică 
şi hipnoterapeutul 


Orice vânzător bun ştie să folosească sugestia. Profesioniştii 
vindecării îi spun „placebo”. Vânzătorii şi terapeuţii au multe în 
comun, ambele categorii încercând să influenţeze comportamentul 
uman. De fapt, sugestia sau efectul placebo par să fie cele mai 
frecvente forme de terapie folosite vreodată dacă luăm în considerare 
utilizarea lor de-a lungul epocilor istorice, în toate culturile, civi- 
lizate sau primitive. Aşa cum a remarcat Kirsch (2002), placebo 
sunt substanţe sau proceduri medicale inerte din punct de vedere 
fizic, aparent identice cu o procedură farmaceutică sau medicală ce 
este testată. Ele sunt folosite pentru a determina efectele psihologice 
ale administrării unui anumit tratament pentru o boală. Efectele 
placebo sunt efectele atribuite unui placebo!. Acestea operează în 
cadrul fiecărui tip de intervenţie terapeutică. Chiar şi în psihanaliză, 
factorul placebo sugestiv operează concomitent cu interpretările şi 
intuiţia. Oamenii îşi schimbă deseori comportamentul, sentimentele, 
atitudinile şi simptomele când o persoană prestigioasă şi respectată 
le spune să facă asta. Kirsch (2002) ne-a amintit că este greu să 
extinzi testele efectelor placebo în cazul psihoterapiei, pentru că 
toate aceste efecte ale psihoterapiei sunt datorate proprietăţilor 
psihologice ale tratamentului, aşadar, „nu e nimic de controlat”. În 
acest moment este important de ţinut minte că hipnoza nu este 
psihoterapie, ci mai degrabă o stare psihologică ce poate fi indusă 
sau experimentată spontan. Astfel, acele efecte ce pot fi justificate 
mai bine prin placebo decât prin hipnoză pot - şi ar trebui - să fie 
justificate astfel. 

Unul dintre obstacolele importante cu care se confruntă compa- 
niile producătoare de medicamente în încercarea de a obţine aprobarea 

unui nou medicament din partea Federal Drug Administration (FDA) 
este acela de a demonstra, prin cercetări experimentale controlate, 
că presupusele efecte ale medicamentului sunt într-adevăr mai mari 
decât cele ale sugestiei sau placebo-ului. Curios, câţiva dintre colegii 
noştri implicaţi în practicarea şi cercetarea hipnozei par să nu ştie că 
hipnoza a fost supusă unor teste riguroase similare celor care li se 
cer companiilor farmaceutice. Într-adevăr, o minoritate substanţială 
a stimaţilor nostri colegi par să continue să echivaleze pur şi simplu 
hipnoza cu efectul placebo. Asemenea unui medicament care primeşte 
aprobarea FDA, hipnoza a dovedit că poate produce efecte semnificativ 
mai mari decât placebo. 


Hipnoza şi sugestia hipnotică 
versus sugestie sau placebo 


Regretatul Campbell Perry (2004) a explicat că răspunsul la placebo 
este probabil cel mai bun indicator posibil al sugestibilitátii, pentru 
că orice răspuns la o substanţă inertá din punct de vedere farmaceutic 
trebuie să fie iscat de proprietăţile sugestive ale acestuia şi de 
prestigiul sau credibilitatea persoanei care îl prescrie. Evident că 
testarea hipnozei la durerea indusă experimental faţă de efectul unei 
pastile placebo este cu adevărat severă pentru efectele hipnozei. 
Deşi numeroase demonstraţii ale folosirii hipnozei ca substitut pentru 
anestezie în timpul unor intervenţii chirurgicale majore nedureroase 
pentru pacient includ mii de cazuri pe durata unei lungi perioade din 
istorie (vezi, de exemplu, Esdaile, 1957; Marmer, 1959; Meares, 
1961). În prefata cărţii lui Lillian Frederick (2001) despre hipnoză în 
chirurgie şi anesteziologie, doctorul în medicină Dabney Ewin de 
la Universitatea Tulane, profesor de chirurgie şi psihiatrie, a scos 
în evidenţă trecerea în revistă făcută de Magaw (1906) a peste 
14.000 de anestezii consecutive făcute la Clinica Mayo folosind 
hipnoza în intervenţii chirurgicale majore. Totuşi, cercetările 
experimentale controlate încă nu fuseseră făcute. 

McGlashan, Evans şi Orne (1969) au analizat deosebirile dintre 
analgezia hipnotică în cazul indivizilor puţin şi foarte hipnotizabili 
atât în contextul hipnozei, cât şi în cel al sugestiei-placebo. Doar 
persoanele foarte hipnotizabile aflate într-o stare de hipnoză profundă 
au obţinut o alinare semnificativă a durerii. Mai mult, cei foarte 

hipnotizabili au dovedit o uşoară creştere a durerii în cazul placebo. 
Concluzia este că, aşa cum a afirmat Perry (2004), „acest studiu 
demonstrează, fără echivoc, că hipnoza este altceva decât sugestibi- 
litate ; altfel, cei foarte hipnotizabili ar fi obţinut alinarea durerii din 
placebo comparativ cu ceea ce au resimţit în hipnoză”. 

Această descoperire, aparent trecută cu vederea de cei care încă 
mai susţin credinţa nefondată că hipnoza poate fi echivalată cu sugestia 
sau placebo, a fost replicată de adeptul influenţei sociale (al teoriei 
sociocognitive) Nick Spanos (Spanos, Perlini şi Robertson, 1989), 
deşi aceeaşi ipoteză a fost testată într-o manieră foarte diferită. 

Studiul lui McGlashan et al. (1969) rămâne unic până în ziua de azi. 
Este un exemplu clasic de proiect şi selecţie a participanţilor făcute 
Formele A şi C (SHSS:A, respectiv SHSS: C) şi două evaluări 
clinice. Atente controale exhaustive au fost folosite pentru a asigura 
că participanţii puţin hipnotizabili au avut parte de toate bazele 
legitime şi înşelătoare pentru a se aştepta ca hipnoza să atenueze 
durerea, iar influenţa socială persuasivă a asigurat că pacienţii puţin 
şi foarte hipnotizabili se aşteaptă ca medicamentul placebo să fie 
chiar mai puternic decât hipnoza. De exemplu, ca parte a influenţei 
sociale ce a fost utilizată pentru a-i convinge pe participanţi că 
placebo era un medicament puternic, s-a făcut un examen fiziologic, 
iar participanţii nu au fost scoşi de sub administrarea medicamentului 
decât atunci când au fost „liberi de orice efecte secundare”. Contextul 
analgeziei placebo a inclus furnizarea de informaţii participanţilor 
privind farmacologia analgeziei şi pastila ce era folosită. Virtutile 
acesteia au fost lăudate ca fiind superioare analgeziei hipnotice. S-a 
explicat că puternicul medicament era utilizat ca standard pentru 
măsurarea eficacităţii hipnozei pentru cá era mult mai stabil, 
reproductibil şi uniform mai eficient decât hipnoza în alinarea 
durerii. Participantilor li s-a spus că medicamentul era un nou 
analgezic experimental, puternic, ambalat încă în capsule Darvon 
pentru uşurinţă, nefiind încă disponibil pe piaţă. Asistentul care i-a 
programat aleatoriu pe participanţi pentru „Darvon” sau „Placebo” 
nu a ştiut că ambele seturi de capsule conţineau placebo. 

Contextul hipnotic trebuia să fie şi el la fel de plauzibil pentru 
participanţii puţin hipnotizabili care îndepliniseră şi criteriile studiului 
din punctul de vedere al punctajelor privind hipnotizabilitatea aflate 
chiar la baza Scalei Stanford a Susceptibilitáfii la Hipnoză. Perry (2004) 


242 TEHNICI DE HIPNOTERAPIE 


şi-a analizat rolul în pregătirea participanţilor puţin hipnotizabili. 
Lui i s-a dat sarcina de a-i face pe cei nehipnotizabili să creadă cu 
tărie că pot obţine alinarea durerii prin hipnoză. Ingenios, el le-a 
administrat un şoc electric la nivelul mâinilor şi le-a explicat că 
acesta este gradul de şoc pe care îl vor avea după hipnoza analgezică. 
Pentru a-i determina pe participanţii puţin hipnotizabili să creadă că 
pot răspunde la hipnoză, Perry le-a administrat şocul, care era cu 
50% mai puţin intens decât cel de mai înainte, după ce aceştia au 
fost expuşi instrucţiunilor hipnotice de relaxare profundă. Spre marea 
uimire a lui Perry, toţi participanţii, cu excepţia unuia (participanţi 
nehipnotizabili care nu avuseseră nici cea mai mică mişcare a mâinii 
în testul ridicării braţului şi care aveau punctaje mici pe Scala 
Stanford a Susceptibilităţii la Hipnoză), au fost foarte convinşi că au 
reuşit în sfârşit să experimenteze hipnoza. 

Participanţii puţin hipnotizabili au fost influenţaţi social şi puternic 
motivaţi să se aştepte ca hipnoza să reuşească analgezia. Au fost multe 
alte controale foarte atent implementate. În sfârşit, participanţii au 
fost gata pentru experiment, care a dovedit fără echivoc că efectele 
hipnozei pot fi obţinute doar de oamenii hipnotizabili şi că ele sunt 
mult mai mari decât cele ce pot fi obţinute prin sugestie sau placebo. 
Descoperirea a fost testată încă o dată de Spanos er al. (1989) si 
complet susţinută. 


Când este potrivită hipnoterapia sugestivă 


În unele tratamente psihologice se fac mari eforturi pentru eliminarea 
sau minimizarea efectelor sugestiei. Totuşi, dacă principalul nostru 
scop este schimbarea constructivă a pacientului, sugestia terapeutică, 
în sau în afara contextului hipnotic, este o tactică potrivită cu condiţia 
ca ea să: 


1. elimine simptomele sau să îmbunătăţească starea pacientului ; 

2. aibă succes în menţinerea câştigurilor terapeutice ; 

3. fie efectuată fără grăbirea vreunui alt echivalent sau unei alte 
substitutii simptomatice la fel de severe. 


În multe cazuri poate fi tratamentul preferat datorită simplităţii si 
rapiditátii ei, chiar dacă acelaşi rezultat ar fi putut fi obţinut prin 
alte tehnici psihologice mai complexe. 


PLACEBO, SUGESTIA HIPNOTICĂ ŞI HIPNOTERAPEUTUL 243 


Critici la adresa hipnoterapiei sugestive 


Există o tendinţă, în special în cercurile psihanalitice, de a minimaliza 
efectele sugestiei hipnotice ca fiind superficiale, cu rezultate doar 
temporare şi poate chiar cu unele efecte vătămătoare şi de a sustine 
că anxietatea sau formarea de simptome înlocuitoare poate fi o 
consecinţă de aşteptat. De obicei, aceşti practicieni argumentează că 
doar o rezolvare a conflictelor de bază aflate în spatele tulburării 
psihogene va duce la o înlăturare permanentă şi completă a simptomelor. 
Acest punct de vedere a fost afirmat de Sigmund Freud (1935) si de 
fiica lui, Anna Freud (1946). Potenţialul sugestiei de a schimba 
funcţionarea fizică şi psihologică este atât de puternic stabilit, încât 
cercetările asupra eficacităţii noilor proceduri terapeutice - farma- 
ceutice sau de altă natură - necesită tipare foarte sofisticate pentru a 
elimina factorul sugestiv ca ingredient semnificativ. 

Există puţine controverse privind efectul direct al sugestiei hipnotice 
asupra funcţionării fiziologice, cu excepţia îndoielilor multor sceptici 
din domeniul medical care nu cred că o abordare pur psihologică 
poate influenţa stări la fel de reale ca durerea, cea „provocată” 
organic de o leziune cunoscută sau că procesele fiziologice pot fi 
schimbate semnificativ printr-o intervenţie psihologică. Literatura 
de azi care arată efectul variabilelor psihologice asupra funcţiilor 
fiziologice este, în momentul de faţă, pur şi simplu mult prea 
impresionantă pentru a fi combătută. Totuşi, sunt necesare studii 
pentru a determina acele procese organice care sunt cele mai receptive 
şi pe cele care sunt rezistente la intervenţia psihologică. Surprinză- 
toare este imensa lipsă de cunoaştere în rândul medicilor nonpsihiatri 
privind contribuţia semnificativă la terapia problemelor medicale 
organice pe care o poate avea sugestia hipnotică. 


Personalitatea hipnoterapeutului 


Hipnoza este o intensă relaţie doctor-pacient şi o stare de congtientá 
modificată. Calificările terapeutului, experienţa, încrederea şi prestigiul 
acestuia pot ajuta în a-i oferi pacientului siguranţa şi încrederea de 
care are nevoie pentru a intra în starea de hipnoză cu o profunzime 
suficientă pentru schimbarea psihoterapeuticá. 

Am discutat deja uşurinţa cu care hipnoza poate fi indusă unor 
indivizi de hipnoterapeuti care au experienţa ce le conferă un statut 
în domeniu în comparaţie cu rezultatele obţinute de alţii care nu sunt 
atât de respectaţi. Dacă pacientul nu crede că „doctorul”2 are cunoas- 
tere şi putere, probabil va dovedi o mică schimbare la nivelul 
simptomelor ca răspuns la sugestiile hipnotice, chiar dacă a fost 
atins un grad semnificativ de transă. Desigur, prestigiul poate depinde 
de mulţi factori. Unii practicieni cred că este obţinut printr-o sală de 
aşteptare generos mobilată sau cu multe diplome pe pereţi, printr-o 
reputaţie în comunitate sau prin cererea de onorarii mari. Fără 
îndoială că toate acestea influenţează aşteptările pacientului privind 
succesul şi, astfel, probabilitatea unui rezultat terapeutic pozitiv. 

Cu multi ani în urmă, am primit (J.G.W.) un telefon de la o 
femeie dintr-un orag invecinat care spunea cá mi-a citit cartea 
Hypnotherapy of War Neuroses (J. Watkins, 1949) si cá va veni in 
comunitatea mea. Mi-a solicitat - de fapt a insistat pentru - o 
intálnire imediatá. Pentru cà atunci aveam doar un cabinet privat cu 
jumătate de normă, am putut să mă văd cu ea chiar a doua zi. 

S-a năpustit în camera mea de consultaţii şi a început numaidecât 
să descrie o tulburare care, credea ea, putea fi înlăturată prin sugestie 
hipnotică. La finalul şedinţei noastre şi-a scos carnetul de cecuri şi 
m-a întrebat: „Cât vă datorez ? ”. Fiind relativ nesigur de eficienţa 
tratamentului, dar oarecum impresionat de evidenta ei bunăstare, 
am menţionat o sumă uşor mai mare decât taxa obişnuită, dar totuşi 
relativ modestă. A scris cecul, mi l-a întins cu un dispreţ total si a 
spus: „Hm! Câştig mai mult in 5 minute”. Mă îndoiesc serios cá 
sugestiile pe care i le-am dat au avut vreun beneficiu semnificativ. 
Suprataxarea poate afecta o relaţie terapeutică, la fel cum subtaxarea 
poate strica imaginea profesională a cuiva. 

Deşi factori cum ar fi taxele, mobila din birou, diplomele şi aşa 
mai departe adaugă ceva la imaginea celui care practică hipnoza, şi 
mai semnificativă este abilitatea de a rezona cu nevoile pacientului şi 
de a administra empatic sugestii înțelegând motivațiile acestuia. 
Hainele scumpe, taxele mari şi un birou într-o zonă prestigioasă nu 

Unul dintre cei mai semnificativi factori care tind să crească 
probabilitatea ca sugestiile hipnotice să fie îndeplinite este încrederea 
pe care o afişează doctorul. Terapeutul care este ezitant şi administrează 
sugestii cu o voce slabă sau şovăitoare îi va transmite această 

nesiguranţă şi pacientului. Dacă terapeutul nu crede în procedurile 
hipnotice, probabil le va insufla îndoiala pacienţilor. Practicantul de 
succes a] hipnoterapiei care nu numai că este convins de eficacitatea 
hipnozei clinice, dar este şi sigur că poate reuşi să inducă starea 
hipnotică şi sugestiile hipnotice (cel puţin pe cele mai multe dintre 
ele) va avea pare de un răspuns pe măsură din partea pacientului. 

La început, cel mai bine este să lucrezi cu pacienţi care au o 
capacitate hipnotică substanţială şi care au o atitudine de acceptare 
cu privire la metodă. Evident că terapeutul trebuie să ştie că poate 
hipnotiza. Asta nu înseamnă că el nu recunoaşte că va eşua în cazul 
unor persoane, dar înseamnă că terapeutul nu trebuie să aibă o 
atitudine de genul „nu sunt sigur că o pot face”. Această credinţă a 
terapeutului este fatală pentru succesul lui. El devine un terapeut 
negativ pentru el însuşi şi printr-o astfel de convingere sugerează, 
pe ascuns, eşecul. Pacienţii hipnotici sunt sensibil în special la 
atitudinile şi credinţele tainice ale doctorilor lor. Aşadar, problema 
pe care o au deseori începătorii în domeniu nu este că nu reuşesc să 
înveţe tehnicile, ci este una privind propria încredere. Terapeuţii 
care sunt sceptici cu privire la hipnoză ca fenomen real vor fi, de 
asemenea, dezavantajaţi în munca lor. Atributul sceptic din spatele 
terapeutului este pe ascuns (de multe ori inconştient) transmis pacien- 
tului. Astfel, terapeutul va avea mari dificultăţi în a induce o stare 
hipnotică reală. 

În timpul unei perioade în care am lucrat (J.G.W.) în analiză, am 
întâmpinat mari greutăţi în hipnotizarea pacienţilor care îmi erau 
trimişi. „Părintele” meu psihanalitic nu era de acord cu hipnoza şi, 
în ciuda excelentei intui(ii pe care m-a ajutat să o obţin şi a abilităţilor 
sale ca unul dintre vechii maeştri recunoscuţi în domeniu, mi-a 
transmis subtil dezacordul lui privind hipnoza - unul pe care îl 
căpătase când era pregătit personal de Freud. Drept urmare, în 
timpul acelor ani m-am trezit incapabil să tratez cu succes prin 
intermediul hipnoterapiei mulţi pacienţi trimişi la mine, chiar dacă 
la acea vreme scrisesem deja o carte şi mai multe lucrări şi obtinusem 
o oarecare recunoaştere în domeniu. Mai târziu, interesul meu pentru 
dezvoltarea hipnoanalizei prin integrarea perspectivelor psihanalitice 
cu experienţa mea hipnotică mi-a permis să depăşesc această inhibifie 
temporară şi să-mi reiau practicarea eficientă a hipnoterapiei. Prin 
toate acestea vreau să subliniez că dacă ai dificultăţi la începutul 
lucrului cu hipnoterapia, problema poate sta în experienţa fără succes 

adecvat, care poate fi corectată prin lucrul cu pacienţi buni sub 
supravegherea unui hipnoterapeut experimentat sau prin rezolvarea 
acestor blocaje inconstiente care pot funcţiona ca nişte contramotivaţii. 

Nu toti medicii descoperă cá sunt potriviti pentru practicarea 
hipnoterapiei. Uneori, ne întâlnim cu foşti studenţi care ne spun că 
nu s-au simţit niciodată în largul lor folosind hipnoza şi că acum nu 
o folosesc. Totuşi, ei spun de obicei că pregătirea în domeniu le-a 
sporit înţelegerea stărilor psihosomatice, respectul pentru relaţia 
doctor-pacient şi recunoaşterea importanţei proceselor inconştiente 
în determinarea comportamentelor şi simptomelor. 

Uneori, continuarea studiilor în domeniu poate corecta blocajele 
anterioare. Un psihiatru care a participat la unul din atelierele mele 
(J.G.W.) de hipnoterapie la facultatea ei de medicină a revenit pentru 
a urma un curs mai extins pe care îl predam la o altă universitate 
vreo 12 ani mai târziu. A spus că rareori a folosit hipnoza după 
primul ei contact cu ea, dar după următorul curs a început să utilizeze 
frecvent şi cu succes hipnoterapia în cabinetul ei. 

Asemănător, o internistă cu atestat a participat la unul dintre 
atelierele mele (A.F.B.) despre hipnoză şi la ambele cursuri dedicate 
studenţilor din ultimul an despre hipnoză şi terapie, dar tot nu a 
început să se bucure de încrederea de care avea nevoie pentru a o 
include în practicile ei până când nu a urmat din nou ambele cursuri. 
Acum relatează că foloseşte hipnoza în cabinetul ei aproape zilnic, 
dar încă este uimită de cât de bine răspund pacienţii ei. 

Credinţa că hipnoza poate fi, în multe cazuri, eficientă şi per- 
manentă este esenţială pentru practicianul care vrea să folosească 
această metodă cu succes. Freud a afirmat că a renunţat la folosirea 
hipnozei pentru că îşi pierduse speranţa de a obţine o vindecare 
permanentă prin intermediul ei. Totuşi, există dovezi considerabile 
(Kline, 1958) că adevăratul motiv a fost cá era un slab terapeut şi cá 
nu obținea relaţia interpersonală apropiată dintre un hipnoterapeut 
bun şi pacient. De fapt, a spus că îşi aşeza pacienţii pe canapea 
pentru că nu îi plăcea să stea cu faţa la ei şi să-i privească în ochi. 


Obiectii psihanalitice la hipnoză 


Obiecţiile la hipnoză verbalizate de psihanalisti includ, în principal, 
următoarele : 

1. Rezultatele sunt temporare. 

2. Eul este ocolit. Sugestiile hipnotice şi perspectivele obţinute prin 
sugestie hipnotică nu sunt raportate la eu şi integrate. 

3. Cauzele dinamice din spatele simptomelor externe (şi, desigur, 
aici vorbim despre simptome psihogene, nu organice) nu sunt 
rezolvate. Curând conflictele latente iniţiază o revenire a simpto- 
melor sau un echivalent al acestora (Meldman, 1960). 


Deşi cercetătorii au dovedit că aceste obiecţii sunt invalide, 
prestigiul fondatorului psihanalizei este atât de mare, încât scriitorii 
din domeniul psihanalizei (Blanck şi Blanck, 1974) continuă să 
evoce aceleaşi critici, aparent fără să ştie nimic despre cercetările şi 
literatura care le contrazic. 


Motive psihodinamice pentru care tratamentul 
prin hipnoză poate avea succes permanent 


Când ne confruntăm cu impactul direct al sugestiilor asupra stărilor 
psihice nu trebuie să ne preocupe această controversă, dar în beneficiul 
psihiatrilor şi psihologilor orientati spre dinamism trebuie să scoatem 
în evidenţă câteva analize raţionale întemeiate privind motivele 
pentru care înlăturarea simptomelor prin intermediul hipnozei este 
permanentă, deşi nu e neapărat aşa întotdeauna. 

În primul rând, multe simptome de cauze psihogene continuă 
să-i afecteze pe indivizi după ce conflictul original, care a iniţiat 
problema, nu mai este prezent. Asta din pricina menţinerii lor prin 
câştig, secundar (întărire). Să luăm în calcul cazul unui bărbat care 
a căpătat un şchiopătat isteric din pricina furiei reprimate la adresa 
soacrei lui, pe care trebuie să o ţină în casă. Persoana care îl deranja 
a murit, dar simptomele continuă să existe, pentru că soţia lui, plină 
de înţelegere, l-a rásfátat ani de zile: „Ştiu cá ai avut o zi grea la 
muncă, dragule, şi că piciorul ţi-a dat bătăi de cap. Aşază-te aici pe 
fotoliu şi lasá-má să-ţi pregătesc băutura ta preferată”. Nu e de 
mirare că şchiopătatul continuă. Dar adevăratul conflict psihologic 
care i-a marcat începutul nu mai există, iar forţa pentru continuarea 
lui nu mai este atât de mare. Resentimentele lui la adresa soacrei 
s-au risipit cu mult timp în urmă. Aşadar, astfel de pacienţi pot 
răspunde destul de bine la una sau două şedinţe de hipnoterapie în 

care văd cá nu mai trebuie să suporte inconvenientele simptomului. 
De exemplu, înţelegerea acestui bărbat va fi întărită dacă, în urma 
renunţării la simptom, grija afectuoasá a nevestei pentru multumirea 
lui nu scade. Fără îndoială, mulţi pacienţi au simptome de natură 
isterică mult după ce justificarea psihodinamică a existenţei acestora 
a dispărut, pur şi simplu din cauza întăririlor secundare pe care le 
primesc. Hipnoza este tratamentul preferat în astfel de situaţii. 

În al doilea rând, simptomele psihogene, care încă mai au o 
motivaţie dinamică a existenţei lor, pot fi eliminate temporar prin 
hipnoză. Nu e obligatoriu ca ele să revină, pentru că schimbarea 
produsă în viaţa individului de încetarea acestor simptome iniţiază 
un nou sistem motivational care le tine sub control. Acum lumea 
întăreşte pierderea simptomelor persoanei. 

Să luăm cazul unei femei obeze care a dezvoltat obiceiul de a 
mânca prea mult din cauza resentimentelor ei la adresa soţului care 
o neglijează. Poate că a devenit atât de preocupat de slujba lui, încât 
îşi petrece tot timpul liber departe de casă, implicat în afaceri. Pe 
măsură ce soţia lui şi-a pierdut silueta, el a devenit şi mai puţin 
interesat de ea. Astfel, cei doi sunt prinşi într-o relaţie reciproc 
distructivă. Cu cât el e plecat mai mult de acasă, cu atât ea mănâncă 
şi se îngraşă mai mult. Cu cât ea devine mai grasă, cu atât el este 
mai puţin interesat de ea. 

Acum intervine un medic care sugerează ca femeia să slăbească 
prin intermediul hipnozei. Fără prea multă tragere de inimă, ea 
încearcă şi curând descoperă că poate rezista cu mai puţină mâncare. 
Pe măsură ce începe să-şi recâştige silueta atrăgătoare, soţul e din 
nou interesat de ea: ,Iubito, arăţi grozav. De ce nu ieşim noi la cină 
în seara asta şi la un dans după aceea ?”. Apoi se adună în jurul ei 
vecinii: „Mary, arăţi splendid zilele astea. Noua rochie iti vine de 
minune”. 

De ce s-ar întoarce la a mânca prea mult ? Acum are parte de atenţia 
a cărei lipsă a determinat-o să mănânce nevrotic. Este o întărire 
suficientă din lumea ei, simptomul a dispărut şi nu mai revine. Prin 
intermediul sugestiei hipnotice a obţinut o schimbare permanentă în 
viaţa ei. Nu a fost nevoie de vreo privire în interiorul ei. 

Suprimarea simptomelor poate fi mult mai mult decât temporară 
atunci când rezultatul este schimbarea întregii structuri de întărire. 
În astfel de cazuri, terapia psihanalitică profundă, cu „rezolvarea 
problemei” orientate spre insight, este o abordare inutilă. 

În al treilea rând, dacă hipnoza este trăirea intensă a unui relaţii 
interpersonale, atunci pacientul deseori va internaliza vocea terapeu- 
tului. De câte ori nu am internalizat admonestările, sugestiile şi 
laudele unui părinte sau a unei alte figuri semnificative din viaţa 
noastră ? Este ca şi cum persoane fericite ar trece prin viaţă auzind 
la nivel inconştient laudele şi întăririle pozitive ale unui părinte 
interior care spune: „Bravo, băiete!” sau „Bravo, fetito ! ", „Vezi 
ce poti să faci? ”, „Eşti foarte capabil” sau „Sunt mândru de tine” 
şi aşa mai departe. 

În terapia ce implică o relaţie intensă, cu sau fără hipnoză, 
terapeutul priceput este deseori internalizat. Dacă experienţa terapeutică 
a fost una semnificativă, învăţăturile, interpretările şi sugestiile 
oferite de vindecătorul important sunt permanent internalizate de 
pacient. Ele continuă să fie „spuse” de introiectul terapeut din 
interiorul pacientului mult după ce şedinţele de tratament cu adevă- 
ratul doctor s-au încheiat. Sugestiile sunt repetate în taină, iar 
urmarea lor de către pacient este întărită. O asemenea structură 
internă dinamică poate justifica multe dintre nenumăratele cazuri in 
care sugestiile hipnotice au înlăturat un simptom psihogen ; decon- 
certând permanent, din toate motivele, teoria psihanalitică tradiţională. 

Nu susţinem aici că aceste trei condiţii operează toate în acelaşi 
timp. Sunt multe probleme de natură psihologică ce nu răspund la 
simple sugestii hipnotice. Sunt multe altele care, aşa cum susţin 
psihanaliştii, sunt rezolvate temporar, dar nu vindecate, şi câteva a 
căror îndepărtare grăbeşte, de fapt, apariţia unei probleme şi mai 
severe. Dar să insişti categoric că sugestia hipnotică nu poate avea 
decât rezultate temporare pur şi simplu nu e corect. Experienţa 
multor hipnoterapeuti este plină de astfel de exemple si ele au fost 
deseori relatate în literatura de specialitate. 

Pe de altă parte, nu le putem ţine partea colegilor noştri adepţi ai 
teoriilor cognitiv-comportamentale care susţin că simptomele sunt 
boala, că nu e niciodată necesar să analizezi motivele dinamice din 
spatele existenţei lor. Cea mai rezonabilă poziţie ar fi aceea că multe 
tulburări de natură organică pot fi influențate constructiv prin hipnoză 
şi că unele simptome psihogene răspund favorabil şi permanent la 
sugestii hipnotice. Altele pot avea nevoie de un tratament intensiv 
mai profund prin intermediul tehnicilor hipnoanalitice. Respingem 
ideile susţinute de cei care strigă „niciodată” şi de cei care insistă cu 
„întotdeauna” ca indicatori ai tratamentului simptomatic. Problema 

reală a medicului este să facă diferenţa între acele tulburări care pot 
fi gestionate cu ajutorul hipnozei - fie prin simple sugestii hipnotice, 
fie prin alte abordări mai sofisticate pe care le descriem în acest 
capitol - de cele care au nevoie terapie analitică ce implică o privire 
în interior şi o reorganizare a personalităţii. Şi aici hipnoza poate 
contribui, dar prin metode mai complexe decât sugestiile hipnotice 
directe. 

Poate ne putem gândi la hipnoză ca la o intervenţie în echilibrul 
psihologic al unui individ. Uneori asta poate înclina balanţa în 
favoarea forţelor constructive şi poate iniţia un ciclu pozitiv al 
motivatiilor şi întăririlor favorabile. Pentru mulţi pacienţi asta poate 
fi suficient. 


Nivelele sugestiei hipnotice 


Intervenţia poate fi abordată la diferite nivele. Acest fapt este întru 
câtva comparabil cu situaţia din cadrul tratamentelor organice în 
care un simptom sau un proces vătămător este întrerupt în diferite 
momente. Astfel, în tratarea unei boli terapeutul poate interveni cu 
diverse strategii terapeutice alternative. 


Atacul direct asupra simptomelor 


În hipnoterapie putem ataca simptomul direct, tintind eliminarea lui 
sau, la început, doar alinarea lui parţială. Putem încerca să asigurăm 
un răspuns imediat (o şedinţă) sau putem implanta sugestii hipnotice 
menite să aibă un efect gradual. 

De exemplu, în timpul celui de-al doilea război mondial, am 
tratat (J.G. W.) un soldat care dezvoltase un şchiopătat isteric. Pentru 
el era important să renunţe treptat la acest simptom, pentru că dacă 
ar fi făcut asta repede ar fi însemnat că nu a fost niciodată cu adevărat 
rănit. Se presupune cá un membru afectat are nevoie de timp pentru 
a se vindeca. Prin urmare, i s-a spus, sub hipnoză, că piciorul îşi va 
reveni treptat, că va remarca în fiecare zi îmbunătăţirea şi că în 
câteva săptămâni va fi complet refăcut. În aproximativ 3 săptămâni 
a renunţat la baston şi în momentul externării se mai putea observa 
doar o uşoară diminuare a funcţiei. Se putea întoarce acasă cu faţa 
curată. Nu putea fi acuzat de simularea unei boli; suferise de o 
afecţiune reală. 

În acest caz a fost folosit un pseudorationament, dar pentru pacient 
el a fost logic şi a avut sens. O încercare de a-i îndepărta simptomul 
imediat ar fi provocat o rezistenţă serioasă, resentimente, poate 
refuzul de a reveni la tratament şi chiar o dizabilitate şi mai gravă. 

Uneori, forţa unui tratament psihologic, cum ar fi hipnoza, poate 
fi demonstrată prin creşterea temporară în locul scăderii severităţii 
unui simptom. Un pacient care suferea de grave dureri de cap 
cauzate de tensiune s-a plâns: „Durerea mea de cap e reală; doar 
vorbitul nu o să mă ajute”. L-am hipnotizat (J.G.W.) şi i-am sugerat 
că atunci când va ieşi din transă durerea de cap va fi de două ori mai 
gravă şi că va rămâne aşa până când îl voi atinge pe umăr. În acel 
moment, pacientul va reveni la nivelul lui obişnuit de disconfort. 
A ieşit din transă şi a spus pe un ton acuzator : „Tratamentul tău m-a 
făcut să mă simt şi mai rău; acum capul mă doare mai tare decât 
atunci când am venit”. l-am răspuns: „Desigur. Eu am făcut asta; 
uite, acum îl voi readuce Ja starea în care se afla când ai intrat în cabinet”. 
I-am atins umărul şi a remarcat imediat diferenţa. Apoi i-am zis: 
„Vezi, tratamentul ăsta e îndeajuns de puternic încât să-ţi influenţeze 
simptomul. Dacă poate să-l agraveze, poate să-l şi vindece”. Pacientul 
a fost convins de forţa unei terapii bazate pe vorbit şi a devenit imediat 
mai receptiv la sugestiile menite să-i rezolve problema. 


Efecte indirecte prin intermediul sugestiilor nespecifice 


Decât să lucreze direct asupra unui simptom, un terapeut îşi poate 
directiona sugestiile spre forţa generală a bunăstării pacientului : 


Începi să te simţi mult mai bine. Pe măsură ce te simţi mai bine, 
începi să ai un sentiment de încredere. Îşi dai seama că trupul tău se 
mobilizează în direcţia corectă. În fiecare zi te simţi tot mai încrezător 
că vei reuşi să-ţi recapeţi sănătatea. 


Aici sugestiile hipnotice sunt menite pur şi simplu să-l determine 
pe pacient să-şi mobilizeze propriile resurse. Indirect, terapeutul 
poate să îi stimuleze sistemul imunologic ajutând astfel la crearea de 
anticorpi, celule T, celule B şi celule ajutătoare şi supresoare (Ruzyla- 
-Smith, Barabasz, Barabasz, Warner, 1995) şi la stimularea acelor 
procese fiziologice care fac diferenţa între pacienţii cu un moral 
scăzut şi cei care se luptă pentru a-şi depăşi boala sau dizabilitatea. 

Întărirea eului 


Hipnoza poate fi folosită pentru a întări eul. Dacă indivizii au euri 
puternice, sunt fie capabili să reprime elementele discordante ale 
personalităţilor lor şi să menţină reprimarea, fie îndeajuns de puternici 
pentru a se confrunta cu acestea şi a le rezolva prin intermediul 
terapiei orientate spre insight. În orice caz, o întărire a eului poate 
fi benefică. Prin urmare, un terapeut le poate spune pacienţilor 
aflaţi sub hipnoză: ,Capeti senzaţia unei vitalităţi interioare. În 
fiecare zi iti dai seama că iti construieşti o personalitate tot mai 
puternică. Observi că reuşeşti tot mai des să-ţi atingi scopurile şi 
sentimentul de potrivire pe care începi să îl ai. Eşti tot mai convins 
că iti poti atinge scopurile” si aşa mai departe. 


Efectul cumulativ al sugestiilor hipnotice 


Sugestiile hipnotice pot avea un efect cumulativ, un principiu deseori 
utilizat în reclamele de televiziune. După cum bine ştie publicul, 
reclamele se repetă la nesfârşit. Tocmai prin repetiţie publicul este 
învăţat să gândească exact ceea ce doreşte producătorul. Astfel, 
multi îşi pot aminti şi azi de ce marcă se leagă „You've come a long 
way, baby”” (un slogan al Virginia Slims). 

Un alt exemplu al acestui tip de repetiţie s-a petrecut acum câţiva 
ani cu fraza muzicală , What'll You Have? """. Milioane de oameni 
au învăţat să răspundă cu „Pabst Blue Ribbon""" . Gândul la o 
anume marcă a fost legat de întrebarea pe care mulţi barmani o 
adresează unui client nou. Folosind hipnoza, sugestii similare pot fi 
legate între ele cu un efect şi mai puternic. 


Sugestiile hipnotice autoritare 
versus persuasive sau permisive 


Încrederea pacientului în hipnoterapeut este un ingredient esenţial în 
orice abordare. După ce starea hipnotică a fost indusă, terapeutul 


* „Ai ajuns departe, iubito” (n.t.) 
** „Ce doriţi?” (n.t.) 
*** Marcă de bere (n.t.) 

poate alege să folosească o metodă foarte directă, autoritară: „Când 
pun mâna pe umărul tău, durerea de spate va trece imediat şi când 
număr până la 5 vei deveni alert şi te vei simţi foarte bine". 

Pe de altă parte, doctorul poate alege una dintre abordările mai 
permisive sau persuasive, cum ar fi: „Când pun mâna pe umărul 
tău, muşchii spatelui tău vor [sau pot] începe să se relaxeze. Vei [sau 
poţi] simţi o căldură în ei pe măsură ce îţi dai seama că circulaţia 
sangvină din acea zonă se îmbunătăţeşte. Asta pentru că poţi [sau ai 
puterea să) te eliberezi de tensiunea care cauzează durerea”. 


Sugestii administrate sub hipnoză şi posthipnotic 


Uneori este de dorit îndepărtarea unui simptom în timp ce pacientul 
se află sub hipnoză, decât amânarea pentru o vreme a renunţării la el, 
după ce pacientul a revenit la starea normală. Acest lucru poate fi 
făcut pentru a testa dacă simptomul poate fi influenţat sub hipnoză - 
mult, puţin sau deloc - si este indicat în special când simptomul 
poate fi psihogen şi poate sluji unei funcţii dinamice. Este deseori 
surprinzător că, atunci când terapeutul a înlăturat simptomul prin 
hipnoză, dar l-a reinstalat (prin sugestie hipnotică) înainte de a-l 
scoate pe pacient din transă, acesta poate renunţa la el într-un timp 
comparativ mai scurt. Se pare că demonstrându-i-se pacientului la 
un nivel ascuns (subconştient) că nu mai are nevoie de simptom, el 
poate ajunge la această concluzie la un nivel mai conştient. Atunci, 
pacientul elimină voluntar simptomul şi nu se simte presat prematur 
de doctor să facă asta. 

Pentru multe tulburări, în special dureri de natură organică, 
terapeutii pot alege să păstreze îndepărtarea sau alinarea simptomului 
după ce pacienţii au ieşit din starea de hipnoză. Prin urmare, dacă 
simptomul a fost îndepărtat de hipnoză, terapeutul le poate spune 
pacienţilor, înainte de a-i trezi din transă, că „schimbarea va continua 
după trezire”. Perioada următoare de timp în care simptomul dispare 
(o oră, o zi, o săptămână, o lună etc.) ne spune ceva despre gravitatea 
problemei unui pacient şi, în cazul unei tulburări nervoase, ne spune 
despre forţa motivatiilor din spatele dezvoltării şi menţinerii simptomului. 

Substituirea simptomelor 


O tehnică pe care terapeutul o foloseşte uneori în tratarea tulburărilor 
nervoase este aceea de a înlocui actuala problemă a pacientului cu 
un simptom mai puţin mutilant. Un pianist concertist care a dezvoltat 
o nevrozá ocupaţională ce implică intepenirea degetelor poate accepta 
un transfer al acestei intepeniri de la mână la picior. Muzicianul îşi 
poate administra în continuare pedeapsa autoimpusă, dacă acesta 
este motivul dinamic al suferinţei, dar starea lui nu îl mai împiedică 
să-şi câştige existenţa. Deşi există relatări privind folosirea cu succes 
a acestei tehnici, noi preferăm să folosim abordări orientate mai 
degrabă spre rezolvarea simptomelor decât spre transferul sau substi- 
tuirea acestora. 


Legarea sugestiilor între ele 
pentru renunţarea la fumat şi obezitate 


Poate cel mai elegant exemplu al tehnicii de legare este intervenţia 
lui H. Spiegel şi D. Spiegel (1978-1987, pp. 210-219) pentru renun- 
tarea la fumat. Această tehnică leagă între ele adevărurile evidente 
că fumatul e o otravă şi că, în măsura în care fumătorii vor să 
trăiască, nu pot continua să-şi otrăvească trupurile. După ce este 
indusă starea hipnotică, pacienţilor li se cere să se concentreze pe 
trei puncte critice : 


1. „Pentru corpul tău fumatul este o otravă. Eşti făcut dintr-o serie 
de componente, dintre care cel mai important este corpul tău. 
Fumatul nu este atât o otravă pentru tine, cât pentru corpul tău.” 

2. „Nu poţi trăi fără corpul tău. Corpul tău este o uzină fizică 
prețioasă, prin intermediul căruia îţi trăieşti viaţa.” 

3. „În măsura în care vrei să trăieşti, îi datorezi corpului tău respect 
şi protecţie. Aceasta este o cale de a constientiza natura fragilă, 
prețioasă a corpului tău şi, în acelaşi timp, o cale de a te vedea 
ca un paznic al corpului tău. Eşti, într-adevăr, paznicul corpului 
tău. Când îţi iei acest angajament de a-ţi respecta corpul, ai în 
tine puterea de a-ţi fi fumat ultima ţigară.” 


Procedura lui Spiegel şi Spiegel leagă incompatibilitatea conti- 
nuării fumatului cu protejarea corpului. Este evident imposibil ca 
~ 

oamenii să-şi protejeze corpul în timp ce fumează. Sugestia hipnotică 
leagă scopul lor (protejarea preţioasei uzine fizice de care au nevoie 
pentru a trăi) cu recunoaşterea faptului că fumatul e o otravă (distru- 
gerea uzinei fizice de care au nevoie pentru a trăi). După cum au 
remarcat cei doi Spiegel, se pune accentul mai degrabă pe lucrurile 
pentru care pacienţii sunt pentru decât pe cele pentru care sunt 
împotrivă. 

Într-un studiu efectuat la Harvard Medical School şi la Massachusetts 
General Hospital, cercetătorii (Barabasz, Baer, Sheehan şi Barabasz, 
1986) au testat abordarea Spiegel cu 307 clienţi care nu reuşiseră să 
renunţe la fumat prin intermediul procedurilor nonhipnotice. Toţi 
pacienţii aveau experienţă de o viaţă în privinţa fumatului. Nivelul 
de experienţă al medicilor, perioada de contact şi caracterul apro- 
fundat al procedurii variate în şase intervenţii de la una până la şase 
şedinţe şi intervenţia adițională au combinat hipnoza cu simularea 
restrictionárii ambientale (REST). Hipnotizabilitatea a fost evaluată 
folosind Scala Stanford a Hipnozei Clinice. Rezultatele majore au 
sugerat consecinţe pozitive ale tratamentului datorate unei hipnoti- 
zabilităţi crescute, unei proceduri mai aprofundate şi unei perioade 
mai lungi de contact între client şi terapeut. Corespunzător discuţiilor 
noastre anterioare privind experienţa în domeniul hipnozei, inter- 
venţiile cel mai puţin eficiente (4% abstinenţi după 4 luni) au 
implicat interni din domeniul psihologiei şi doctoranzi care au folosit 
abordări bazate pe o singură şedinţă. Hipnoza de grup şi individuală 
cu două până la cinci şedinţe şi psihologii şi psihiatrii cu o vastă 
experienţă în hipnoză au obţinut o rată de abstinenţă de 36% la 
10 luni, respectiv 30% la 17 luni. Folosind trei până la cinci şedinţe 
cu adăugarea de 60 până la 90 de minute de REST (întinderea într-o 
cameră întunecată, izolată fonic, cu un nivel redus de zgomot alb) 
plus hipnoza şi administrarea instrucţiunilor de renunțare la fumat 
ale celor doi Spiegel s-a ajuns la o rată de abstinentá de 47% la 19 luni. 
Rata de abstinenţă rezultată din folosirea REST şi a abordării hipnotice 
Spiegel de trei până la cinci şedinţe a fost comparabilă cu tratamentul 
în cinci şedinţe al lui H. Watkins (1976), care a folosit hipnoza 
pentru a lega nevoia de a fuma cu relaxarea şi controlarea furiei. 

Metoda Spiegel a tratat cu succes şi pacienţi suferind de obezitate. 
Un studiu experimental controlat (Barabasz şi Spiegel, 1989) a testat 
efectele hipnozei asupra controlului greutăţii. Cercetătorii au evaluat 
hipnotizabilitatea administrând SHSS : C. Patruzeci şi cinci de participanţi 

care erau cu 28% până la 74% peste nivelul optim al greutăţii au 
participant la studiu cu terapeuti care nu ştiau nimic despre punctajele 
de hipnotizabilitate. Participanţii au fost expuşi unei simple tehnici 
cognitiv-comportamentale de autocontrol şi intervenţiei hipnotice a 
lui Spiegel şi Spiegel (1978-1987), modificată pentru a include 
aversiuni specifice la mâncărurile-problemă declarate de fiecare 
pacient. De exemplu: „Biscuiţii Oreo sunt o otravă pentru corpul 
tău tot aşa cum mâncatul peste măsură este o otravă pentru preţiosul 
tău corp”. Aceşti participanţi au slăbit semnificativ mai mult după 
3 luni decât au făcut-o cei expuşi doar tratamentului de autocontrol. 
O corelare semnificativă între pierderea în greutate şi punctajele pe 
susţinut specificitatea hipnozei în cadrul programului. Uzura pacien- 
tilor a fost aproximativ aceeaşi în cazul tuturor grupurilor de trata- 
ment, sugerând că toate tratamentele au fost percepute ca fiind 
active. Descoperirile făcute în urma acestui studiu au fost cele mai 
eficiente dintre cele obţinute în urma a 20 de experimente incluse în 
metaanaliza hipnozei ca adjuvant în psihoterapia cognitiv-compor- 
tamentală făcută de Kirsch, Montgomery şi Sapirstein (1995). Chiar 
şi cu cele mai conservatoare estimări, Kirsch er al. au explicat cá 
acei clienţi care primesc suplimentul hipnoterapeutic au mai multe 
beneficii decât cel puţin 70% dintre clienţii care primesc acelaşi 
tratament, fără hipnoză. Date fiind aceste descoperiri ale unei foarte 
citate şi premiate metaanalize, punem întrebarea dacă mai este măcar 
etic să foloseşti doar terapia cognitiv-comportamentală când hipnoza 
face o diferenţă pozitivă demonstrabilă atât de importantă. 


Hipnoza ca tactică în terapia orientată spre insight 


Cu toate cá, in general, preferăm să intim spre o reorganizare a 
personalităţii pacienţilor noştri prin tratament analitic, hipnoza poate 
fi deseori utilă pentru a-l ajuta pe individ să treacă, de exemplu, 
peste o perioadă de insomnie. Sau sugestia poate fi folosită ca tactică 
într-o terapie hipnoanalitică. De exemplu, o blocare a comporta- 
mentului de a bea sau de a fuma, care dăunează impulsurilor unui 
pacient, poate creşte impulsul de moment şi poate continua cu 
tratament orientat spre insight. Rezistenţa poate fi mobilizată şi astfel 
adusă la suprafaţă, unde, prin analiză, poate fi rezolvată. Nu rezblvăm 

întotdeauna simptomul, dar, prin sugestii hipnotice, activăm conflictul 
care stă în spatele lui. 

În final, trebuie să remarcăm că sugestiile hipnotice pot fi directio- 
nate nu doar împotriva simptomelor şi a comportamentelor, dar şi 
împotriva atitudinilor, sentimentelor, motivatiilor, prejudecăţilor sau 
doar de concepţiile practicienilor asupra structurii şi anvergurii 
tulburării cu care se confruntă, plus propria lor ingeniozitate şi 
abilitate de a aplica această unealtă puternică. În următoarele capitole 
prezentăm suferinţele specifice ce pot fi tratate prin sugestie hipnotică 
şi exemple de cazuri care ilustrează tehnica hipnoterapeutică. 


Note 


1. Răspunsul placebo a fost mult timp considerat o manifestare directă a 
sugestibilităţii unui individ (Barber, 1969; Gliedman, Nash, Imber, 
Stone şi Frank, 1958 ; Kirsch şi Lynn, 1999; Shapiro şi Morris, 1978). 

2. Prin , doctor" ne referim la toti cei calificaţi să practice artele vindecării 
$i care folosesc hipnoza in scop terapeutic, fie cá sunt sau nu medici. 


CAPITOLUL 9 


Diminuarea durerii cu ajutorul hipnozei 


Să vezi chipul zâmbitor şi liniştit al unui pacient care tocmai a 
trecut printr-o intervenţie chirurgicală majoră sau altă procedură 
medicală îngrozitor de dureroasă fără nici un alt anestezic în afară 
de vorbele hipnoterapeutului este o experienţă de neuitat. Apoi să fii 
martor când o fetiţă de 6 ani bolnavă de cancer, care a învățat 
autohipnoza de la consiliera ei, îşi linişteşte mama spunându-i 
„Mami, e în regulă, mă duc să mă joc cu Cleo [un prieten imaginar). 
O să vin acasă când pleacă doctorul” este cu atât mai remarcabil cu 
cât procedura de aspirare a măduvei osoase este efectuată printre 
chicotelile jucăuşe ale copilului. Acestea sunt doar două imersiuni 
în domeniul fenomenelor transei hipnotice care inspiră un sentiment 
de venerație (A. Barabasz, 2003a, 2003b). 


Experiența durerii 


Biblia creştină ne învaţă că, din pricina greşelii Evei de a mânca 
fructul oprit, femeia va aduce pe lume copilul în durere. Acceptarea 
durerii ca o povară necesară poate fi punctul comun al majorităţii 
religiilor. Timp de secole, durerea a fost privită ca un acompaniament 
inevitabil al bolii sau al vătămării corpului. Este o experienţă aproape 
universală, una pe care oamenii caută să o evite. 

Două componente specifice ale durerii par să fi fost identificate, 
şi anume durerea senzorială şi suferinţa. Prima îi oferă individului 
informaţiile necesare privind faptul că ceva este în neregulă şi e 
nevoie de tratament. De cele mai multe ori, durerea indică locul 
problemei. Toate experienţele dureroase includ ambele componente, 
chiar dacă o persoană nu poate face diferenţa între ele decât dacă 
este întrebată despre asta. Durerea senzorială furnizează indicii-cheie 
în legătură cu locul specific şi descriptorii durerii, cum ar fi 

fierbinte, arzătoare, rece, acută, intermitentá sau continuă. Are 
scopul de a proteja organismul şi nu ar trebui eliminată. Au fost şi 
oameni care au murit pentru că organismul lor nu a reuşit să dea 
avertismentul durerii senzoriale. 

Suferinţa este componenta afectivă a durerii ; ea descrie cát de 
tulburătoare sau deranjantă este aceasta pentru pacient. Descrie 
impactul general şi interpretarea suferinţei. Durerea musculară normală 
pe care o suferă o persoană după un antrenament intens de rezistenţă, 
cum ar fi ridicarea de greutăţi (cauzată de producerea hidroxiprolinei 
şi a microrupturilor musculare), cu siguranţă o afectează, dar pe 
sportiv nu îl deranjează aşa cum l-ar deranja o durere similară 
produsă de o rănire accidentală. Asemănător, durerea naşterii unui 
copil dorit o afectează pe mamă, dar deseori este lipsită de suferinţă. 
În schimb, cei care ridică greutăţi în cadrul competiţiilor şi au o 
ruptură musculară majoră pot suferi enorm, pentru că vor regresa 
considerabil în eforturile lor de antrenament, riscă să fie eliminaţi 
din competiţie un sezon întreg sau amândouă. Alternativ, durerea 
generată de cancer poate să nu fie intensă, dar suferinţa poate fi 
copleşitor de înspăimântătoare ; suferinţa, componenta afectivă a 
durerii, este cea care duce la ceea ce poate deveni o depresie 
paralizantă. 


Controlul disociat, durerea neexprimată 
şi observatorul ascuns 


Cei doi Hilgard (E. Hilgard si J. Hilgard, 1983) au descoperit că in 
timp ce suferinţa este legată de durerea evidentă, percepută la nivel 
conştient, există şi o componentă ascunsă. Aceasta este înregistrată 
la nivele inconştiente. Astfel, experienţa durerii poate fi suprimată 
hipnotic în cazul participanţilor la o cercetare de laborator care şi-au 
băgat mâna în apă rece ca gheaţa. Ei au spus că simt doar o amortealá 
şi au ţinut mâna în soluţie mult după ce, în mod normal, ar fi trebuit 
să o scoată. Totuşi, reacţiile lor la chestionarul următor sunt interesante : 
„Cu toate că eşti hipnotic insensibil la durere, poate că există o parte 
din tine care o resimte. Dacă e aşa, ridică degetul arătător de la 
cealaltă mână”. În multe cazuri, participantul ridică degetul şi 
comunică la nivel hipnotic că suferă „inconştient”. Ernest Hilgard a 
numit acest fenomen „observatorul ascuns” şi l-a descris ca fiind un 

sistem cognitiv structural disociat. Aşadar, trebuie să punem la 
socoteală faptul că durerea poate fi evidentă şi ascunsă. Din motive 
analgezice specifice, ne preocupă în primul rând durerea evidentă şi 
considerăm că eforturile noastre terapeutice au avut succes dacă o 
putem calma. Totuşi, se pare că reprimarea unei anumite părţi a 
durerii la nivele ascunse implică un efort şi poate avea efecte indirecte 
asupra altor funcţii, după cum se ştie că motivațiile inconştiente 
joacă un rol semnificativ în formarea simptomelor nevrotice. 

Suprimarea oricăror surse stimulatoare, cum ar fi durerea ascunsă, 
are avantajele şi potenţialul ei de a influenţa echilibrul psihologic. 
Deci considerăm că este înţelept să întrebi despre posibilele gânduri 
şi vise deranjante prin intermediul cărora stimulii suprimaţi sau 
reprimati se pot manifesta. Cheek (1962) a sugerat că informaţii cu 
privire la semnificaţia durerii pot fi obţinute prin folosirea unei 
tehnici a semnalării inconştiente cu degetul. Pacienţii sunt întrebaţi 
când şi unde a devenit prima oară durerea importantă pentru ei. 
Întrebărilor li se răspunde cu „da”, „nu”, „poate” sau „nu vreau să 
răspund”. Aceste reacţii îi sunt transmise terapeutului în timpul 
hipnozei prin ridicarea de către pacient a diferitelor degete care au 
fost condiţionate corespunzător. Tehnica semnalării cu degetul poate 
fi folosită şi pentru a afla reacţia pacientului aflată în spatele dife- 
ritelor proceduri sau predicțiile acestuia privind eventualele rezultate. 
Tehnica a devenit cunoscută ca semnalare ideomotorie şi este deseori 
numită astfel în literatura de specialitate şi în laboratoarele de 
pregătire în domeniul hipnozei (Ewin, 2003). 

Cercetările rezumate de cei doi Hilgard (E. Hilgard şi J. Hilgard, 
1983) arată că starea de transă pare să afecteze foarte puţin percepţia 
durerii. Aşadar, inducția hipnozei ar trebui considerată doar o 
procedură preliminară şi pregătitoare pentru folosirea abilă a sugestiei 
hipnoterapeutice. Totuşi, ţine minte că reacţia stârnită de sugestia 
hipnotică merge mult dincolo de acele răspunsuri care pot fi obţinute 
prin simpla sugestibilitate trează. 

De cealaltă parte a chestiunii, Spanos şi Chaves (1989) şi Kirsch 
şi Lynn (1995) cred că variabilele operative în alinarea hipnotică a 
durerii se datorează semnalelor contextuale din mediul social, aştep- 
tărilor, cerinţelor caracteristice ale contextului ori jocului de rol din 
partea participantului sau a pacientului. Totuşi, aceste idei se bazează 
în primul rând pe studii de laborator având ca participanţi studenţi 
sănătoşi şi nu s-a demonstrat încă faptul că au aplicabilitate în 
anesteziologie sau în tratarea durerii pacienţilor reali. 

Cercetări atent controlate, ce au folosit participanţi (Orne, 1974) 
care simulează hipnoza, au demonstrat în mod evident că indivizii 
puternic hipnotizabili erau capabili să elimine complet durerea în 
timp ce persoanele cărora li s-a cerut, prin instrucţiuni puternic 
motivatoare, să simuleze hipnoza nu au putut face asta. Sugestia 
hipnotică pare, de asemenea, să fie diferită de efectul placebo, 
obişnuit în administrarea medicamentelor. În clasicul lor experiment 
în domeniu, McGlashan, Evans şi Orne (1969) au arătat că acei 
indivizi puternic hipnotizabili manifestă analgezie ca răspuns la 
hipnoză, dar nu şi la placebo, iar cei puţin hipnotizabili au acelaşi 
răspuns minimal la hipnoză pe care îl au şi la placebo. Perry (2004) 
a menţionat că aceste descoperiri au arătat o diminuare a durerii 
obţinută în contextul unei sugestii placebo comparabile cu ceea ce 
participanţii au experimentat sub hipnoză. Adepții teoriei socio- 
cognitive au replicat în întregime studiul (Spanos, Perlini şi 
Robertson, 1989), chiar dacă investigaţiile ulterioare au testat 
hipnoza într-o manieră foarte diferită. De fapt, cei doi Hilgard 
(E. Hilgard şi J. Hilgard, 1975, 1983) au descoperit că participanţii 
foarte hipnotizabili răspundeau mai puţin la placebo decât o făceau 
cei nehipnotizabili, oferind astfel o susţinere timpurie a teoriilor 
transei privind hipnoza ca stare de conştienţă modificată, care acum 
sunt acceptate pe scară largă. 

Deşi realitatea analgeziei hipnotice pare destul de ferm stabilită 
în rândul lucrătorilor informaţi, o controversă asupra acestui subiect 
a fost, timp de câţiva ani, destul de interesantă. Sutcliffe (1961) a 
demonstrat că răspunsul galvanic al pielii (RGP) (o măsurătoare 
lipsită de acuratețe a excitárii psihofiziologice ; vezi A. Barabasz, 
1977, pp. 130-131), care tinde să scadă atunci când oamenii simt 
durerea, se diminuează şi în cazul participanţilor hipnotizati cărora 
li s-a sugerat analgezia. S-a folosit o stimulare prin intermediul 
şocului electric ce implica o combinaţie între şoc şi o sonerie. Chiar 
dacă participanţii hipnotizati au negat faptul cá au simţit durerea, ei 
au arătat o schimbare egală sau mai mare a RGP decât cea pe care 
au avut-o participanţii de control care au auzit soneria, dar nu au 
primit şocul. Sutcliffe a explicat că participanţii care au dat dovadă 
de analgezie ori au înţeles greşit, sau şi-au reprezentat în mod eronat 
adevăratele senzaţii, pentru că, dacă analgezia hipnotică le-ar fi 
alinat cu adevărat durerea, ar fi arătat o schimbare mai mică a RGP 
decât participanţii de control. Totuşi, această aparentă lovitură dată 

controlului hipnotic al durerii a fost contrazisă de Bowers şi Van der 
Meulen (1972). Ei au evaluat răspunsurile RGP şi ritmul cardiac al 
unui grup de 7 pacienţi cu afecţiuni dentare ale căror carii au fost 
tratate sub hipnoanalgezie şi le-au comparat cu cele ale unui grup de 
control format din 7 pacienţi ale căror carii au fost tratate sub 
anestezie chimică. Schimbările RGP produse de grupul de hipnoză 
au fost aceleaşi cu cele produse de pacienţii care au primit anestezia 
prin agenţi chimici. 

Mai recent, reacţia creierului la hipnoanalgezie a fost în sfârşit 
relevată prin munca lui David Spiegel şi a asociaţilor săi. La fel ca 
în studiile din laboratorul nostru (A. Barabasz, 2000; A. Barabasz 
et al., 1999), Spiegel a arătat cá potenţialele EEG legate de 
eveniment ca răspuns la hipnoza menită să atenueze stimulii dureroşi 
au produs, în mod evident, un răspuns cerebral atenuat la stimulii 
dureroşi. Avem, încă o dată, dovada fiziologică directă a stării de 
transă a hipnozei (vezi figurile 9.1 şi 9.2). 


Modificarea hipnotică a durerii. 
Potentiale somatosenzoriale legate de eveniment 
(10 subiecţi cu hipnotizabilitate crescută) 

Figura 9.1. Acest grafic arată suprimarea potentialelor EEG legate de 
eveniment în răspunsurile pacientului la o halucinatie hipnotică obstructivă 
în comparaţie cu atenţia normală. Din D. Spiegel, P. Bierre şi J. Rootenberg, 
„Hypnotic Alteration of Somatosensory Perception", American Journal of 
Psychiatry, 146, 1989, pp. 749-754. Reprodus cu permisiune. 

Figura 9.2. Aceste grafice arată puterea globală a potenftialelor legate de 
eveniment sub prehipnoză, hiperanalgezie şi hipnoanalgezie obținute prin 
plasarea a 129 de electrozi. Imaginile din stânga arată potentialele legate 
de eveniment obținute din stimularea mâinilor stângi; cele din dreapta se 
referă la mâinile drepte; imaginile de sus arată rezultatele indivizilor 
pulernic hipnotizabili, iar cele de jos indică reacţiile persoanelor puţin 
hipnotizabile. Din W. Ray si V. De Pascalis, „Temporal Aspects of Hypnotic 
Processes", International Journal of Clinical and Experimental Hypnosis, 
51, 2003, p. 159. Reprodus cu permisiune. 


Ideea de retinut este pur si simplu aceea cá durerea care nu 
cauzează suferinţă nu este interpretată ca un pericol pentru sănătatea 
şi bunăstarea noastră generală. Punctul de vedere existențialist inter- 
pretează durerea ca fiind ceea ce înseamnă pentru suferinzi în 
termenii interacțiunii lor cu lumea exterioară şi consideră că asta 
contează cel mai mult (Frank, 1963, p. 159). 

Cu cât durerea este investigată mai mult, cu atât fenomenul pare 
mai complex. Melzack (1974) a trecut în revistă studii care au 
încercat să diferentieze aspectele calitative şi componente ale durerii 
şi a descoperit 102 termeni necesari pentru a descrie diferitele 
aspecte ale durerii. Aceşti termeni descriptivi erau categorisiti sub 
trei titluri : durere senzorială, care include descrieri cum ar fi care 
vibrează, care bubuie, care ciupeşie, care înjunghie şi aşa mai 

departe ; afectivă, cu descrieri ca înspăimântătoare şi terifiantă ; şi 
evaluativă, care include atributele sâcâitoare, nenorocită şi insuportabilă. 

Din punctul de vedere al experienţei interioare, durerea nu mai 
poate fi privită doar ca o simplă reacţie la stres, boală sau vătămarea 
țesuturilor. Nu doar că există diferente uriaşe între indivizi în ceea 
ce priveşte percepţia şi toleranța la durere, dar disconfortul provenit 
dintr-o anumită leziune poate varia mult de la o perioadă la alta, in 
funcţie de interacţiunea diferiților factori psihologici. Motivația, 
atenţia, distragerea, obiceiurile dobândite, percepţia şi relaţiile inter- 
personale, toate joacă roluri care influenţează percepţia durerii şi 
suferinţa de pe urma ei. 

Morfina!, de exemplu, nu pune la pământ durerea senzorială, 
dar influenţează considerabil suferinţa provocată de aceasta. Totuşi, 
tărâmul suferinţei se dovedeşte a fi cel mai variabil, cel mai puţin 
constructiv pentru oameni şi cel mai oportun pentru intervenţia 
terapeutică. 


Teorii utile asupra durerii 


Decizia de a folosi hipnoza pentru a controla durerea implică examinarea 
câtorva consideraţii înainte de a aplica oricare dintre tehnicile hipnotice. 
Deoarece durerea poate trece de la punctul de origine într-un alt loc 
unde este aparent resimţită, aplicarea unei anumite analgezii hipno- 
tice acolo unde doare poate avea ca rezultat pur şi simplu transferul 
durerii spre o altă zonă. E posibil să fie necesară o abordare mai 
generală. Asta e valabil în special dacă durerea slujeşte unei funcţii 
psihodinamice ; de exemplu, nevoia individului de a fi pedepsit 
pentru o greşeală, reală sau imaginată. În astfel de cazuri, hipnoza 
direcţionată spre locul durerii este puţin probabil să rezolve pro- 
blema, eventual doar temporar. Pacientul poate avea nevoie de un 
tratament mai intensiv şi orientat mai mult spre insight, care să 
folosească abordările pe care le descriem în Hypnoanalytic Techniques 
şi care sunt practicate de medici pregătiţi în domeniul psihoterapiei 
hipnoanalitice, al hipnoterapiei stărilor eului sau în ambele 
(Emmerson, 2003 ; Watkins şi Watkins, 1997). 

În conformitate cu chestiunile pe care le-am discutat anterior, 
dar contrar credinţei larg răspândite, hipnoza este semnificativ mai 
eficientă în calmarea durerilor de natură organică decât a celor 

provenite din isterie sau alte surse psihogene ce implică nevoile 
ascunse ale pacientului?. Sursele la care se face trimitere trebuie 
educate în această privinţă. Mai important, persoana care suferă o 
durere organică severă este de obicei puternic motivată să accepte 
orice tratament promiţător şi, în consecinţă, este deseori mai receptivă 
la hipnoterapie. Astfel de pacienţi sunt de asemenea mult mai ascultă- 
tori în privinţa protocolului hipnotic şi au un istoric mult mai bun al 
gestionării tehnicilor de autohipnoză în vederea controlării durerii. 

Totuşi, în acest moment ne preocupă procedurile de alinare a 
durerii mai degrabă prin intermediul sugestiei hipnotice decât prin 
intermediul vreunei rezolvări hipnoanalitice complexe a conflictelor 
inconştiente. Dacă se descoperă că pacientul are astfel de mecanisme 
nevrotice, cum ar fi o vină ascunsă, nevoi masochiste şi aşa mai 
departe, asemenea tulburări psihologice pot necesita un tratament, 
înainte ca sugestia hipnotică să fie eficientă. Hypnoanalytic Techniques 
va descrie tehnici utile acestui obiectiv care pot fi folosite de 
practicienii cu mai multă experienţă psihoterapeutică sofisticată. 
Hipnoza pentru alinarea durerii este, desigur, contraindicată psiho- 
ticilor cu dureri halucinate. 

Teoria porţii de control. Deşi s-au propus multe teorii pentru 
justificarea durerii, cea a porţii de control, propusă de Melzack şi 
Wall (1965) şi acceptată pe scară largă, explică diverse aspecte ale 
durerii, fapt ce o face deosebit de utilă drept ghid în folosirea 
hipnozei. Conform acestei teorii, stimulii dureroşi sunt transmişi 
centrilor cerebrali importanţi prin intermediul a două seturi de căi, 
numite sistemul senzorial-discriminatoriu şi sistemul motivaţional- 
-afectiv. Primul se ocupă cu localizarea şi severitatea durerii. Al doilea 
transmite acele impulsuri care implică suferinţa. Cele două sisteme 
par să fie verificate din punct de vedere anatomic. Se presupune că 
stimulii dureroşi din țesuturile mari şi mici care urcă pe coloana 
vertebrală trec printr-un mecanism al unei porti de control. În acest 
moment, impulsurile interacționează şi servesc la modelarea stimulilor 
transmişi sistemelor motivational-afectiv şi senzorial-discriminatoriu 
prin intermediul anumitor celule de transmisie. Astfei, este posibil 
ca, prin intervenţii chirurgicale, chimice şi psihologice, să se interfereze 
în acest moment cu stimularea sistemului senzorial-discriminatoriu, 
permitándu-se în acelaşi timp trecerea normală a impulsurilor prin 
sistemul motivational-afectiv. 

Suntem interesaţi tocmai de o asemenea intervenţie. Astfel, fie 
prin analgezie chimică, fie prin hipnoanalgezie, putem alina suferinţa 
fără a afecta sau elimina funcţionarea semnalelor protectoare naturale. 
Acesta este scopul nostru hipnoterapeutic. Pentru că ne preocupă, în 
primul rând, tehnicile hipnotice care pot duce la atingerea acestei 
tinte, nu vom merge mai departe cu complexităţile şi teoriile durerii. 
Pentru cititorul care doreşte să afle mai multe despre subiect, reco- 
mandăm citirea cărţilor lui Ernest Hilgard şi Josephine Hilgard 
(1975) şi ale lui Joseph Barber (1996), ce tratează chestiunea în 
amănunt, făcând legătura cu folosirea hipnozei. Capitolul dedicat 
durerii din cartea clasică a lui H. Spiegel şi D. Spiegel (1978-1987, 
pp. 251-262) este şi el foarte valoros. 

Deplasarea durerii. Aşa cum am arătat în figurile 9.1 şi 9.2, 
acum sunt disponibile numeroase date experimentale controlate care 
arată că diminuarea durerii cu ajutorul hipnozei implică, de obicei, 
punerea unei porti în calea percepţiilor, astfel încât stimulii dureroşi 
să nu fie înregistraţi la nivel cerebral cu mai mult decât o recunoaş- 
tere a lor. Totuşi, asta nu înseamnă că nu pot exista şi căi alternative 
de explicare a controlului durerii. Watkins şi Watkins (1990) au 
arătat că pacienţii cu personalitate multiplă (tulburare de identitate 
disociată) pot elimina durerea personalităţii ascunse mutând-o în 
alte euri. Curios, acest fenomen a fost probabil observat prima dată 
de Ernest Hilgard (Hilgard si Hilgard, 1983) care a descoperit abilitatea 
unui pacient de a disocia durerea spre un sistem cognitiv-structural 
neexprimat, numit observator ascuns. Watkins şi Watkins au concep- 
tualizat observatorul ascuns ca fiind acelaşi fenomen al stărilor eului. 
Teoria stărilor eului (Watkins şi Watkins, 1997) presupune cá per- 
sonalitatea umană se dezvoltă prin integrare şi diferenţiere. La un 
capăt al continuumului, diferenţierea este adaptativă. Stările eului 
procesează bariere relativ permeabile, ca în cazul stărilor sufleteşti 
normale. La celălalt capăt, graniţele stărilor eului devin mai puţin 
permeabile sau întărite. Diferenţierile normale se transformă în 
disociere prost adaptată şi astfel pot apărea tulburări de persona- 
litate multiplă (identitate disociată). În zona intermediară a conti- 
nuumului diferenţiere-disociere pot fi găsite, în cazul indivizilor 
normali, stări ascunse ale eului. Persoane obişnuite, cum ar fi 
participanţii cu observatori multipli şi ascunşi, pot deplasa (disocia) 
durerea în stări neexprimate ale eului. În astfel de cazuri, durerea nu 
este realmente eliminată ; este pur şi simplu mutată, aşa cum se 

întâmplă în cazul celor care au o tulburare de identitate disociată. 
După cum ştim, aceşti oameni sunt caracterizați printr-o hipnotiza- 
bilitate ridicată (Kluft, 1987) şi, de fapt, tulburarea a fost etichetată 
ca un caz de „hipnoză spontană” (Bliss, 1986). 

Beahrs (1986) a privit procesul disociativ al personalităţilor cu 
tulburare de identitate disociată ca o formă de autohipnoză menită să 
protejeze pacientul de durerea sau abuzul pe care le-a suferit în 
copilărie. Cu alte cuvinte, când se confruntă cu mai multă durere, 
vinovăţie şi furie decât pot suporta, copiii abuzati pot disocia acest 
deşeu mental periculos în alte personalităţi create pentru a funcţiona 
drept „coşuri de gunoi” interioare. Ideea este că atunci personalitatea 
originală şi primară nu mai simte suferinţa. Când au fost folosite 
pentru prima dată, mecanismele au fost probabil adaptative şi l-au 
ajutat pe copil să facă faţă unui copleşitor mediu social ostil, dar pe 
măsură ce disocierea s-a dezvoltat în această formă mai severă, ea a 
devenit neadaptată şi cauzatoare de simptome. Aşa cum s-a observat 
în numeroase cazuri clinice ale celor care suferă o tulburare de 
identitate disociată, abilitatea de a disocia durerea, deprinsă în 
copilărie, poate continua cu uşurinţă să fie practicată şi ca adult. 
De exemplu, Watkins şi Watkins (1990) au descris cazul Dianei. 
Personalitatea predominantă într-o tulburare de identitate disociată, 
care în mod normal nu simţea prea multă durere, se plângea în 
timpul unei şedinţe de terapie că are o puternică durere de cap. John 
Watkins i-a spus pur şi simplu: „Ştii cum să elimini durerea, nu-i aşa ? 
Ai făcut asta timp de multi ani”. Pacienta a răspuns: „Sigur că ştiu”. 
Watkins a continuat: „Păi de ce nu faci asta chiar acum ?”. Diana a 
închis ochii şi în câteva momente i-a deschis şi a spus cu voiogie : 
„În regulă, acum nu mă mai doare”. Atunci Watkins a întrebat: 
„E cineva care ştie despre durerea Dianei ? ”. Mary, o altă personalitate 
infantilă copleşită de suferinţă, a ieşit la suprafaţă strigând: „Fir-ar 
să fie, tocmai a început să mă doară capul”. Watkins a atras atenţia 
că, ani de zile, Mary a primit durerea şi furia pe care Diana, starea 
primară cea veselă, nu dorea să le resimtă. Şedinţă după şedinţă de 
terapie Diana, cu zâmbetul ei nepăsător şi felul prietenos de a fi, 
povestea evenimentele frumoase ale zilei; dacă întâmplările erau 
neplăcute, nu părea să sufere niciodată de pe urma lor. Şi apoi, de 
câte ori, mai târziu în aceeaşi şedinţă, nu apărea Mary, deseori 
spontan - aşa cum se întâmplă în cazul pacienţilor cu tulburări de 
identitate disociată -, furioasă, plângând şi suferind de pe urma 

aceloraşi incidente. Încă din copilărie, Diana învățase să-şi disocieze 
durerea şi furia mutându-le în alte personalităţi, în primul rând 
Mary. Mary avea tendinţe sinucigaşe şi criminale, iar John Watkins 
a petrecut zile şi nopţi făcându-şi griji că la un moment dat ea va ieşi 
la suprafaţă şi îşi va ucide copiii (ai Dianei) sau pe ea însăşi. 

Părerea mea (A.F.B.) este că înlăturarea durerii prin hipnoză 
este, in mod normal, punerea unei porti în calea perceptiilor durerii, 
aşa cum sunt ele reflectate de graficele EEG care apar în figurile 9.1 
şi 9.2. Totuşi, munca lui J. Watkins şi a lui H. Watkins ne arată clar 
că un medic înţelept ar trebui să ştie despre mecanismele alternative 
de reducere a durerii în contextul cărora folosirea hipnozei poate să 
nu însemne că pacientul scapă de durere, ci că o mută pur şi simplu 
în alte stări ale eului. Ea este stocată acolo, iar posibilitatea apariţiei 
unor sechele nocive poate reveni ulterior într-o altă formă nedorită. 
Evident că medicul care tratează un pacient cu dureri ce poate suferi 
de o tulburare de identitate disociată sau o tulburare de identitate 
disociată borderline trebuie să aibă foarte mare grijă. Doctorii 
trebuie, de asemenea, să ştie că şi indivizii normali pot, uneori, să 
deplaseze durerea în alte stări ale eului. Mai mult, aşa cum au 
subliniat ]. Watkins şi H. Watkins, aceeaşi întrebare privind posibila 
mutare poate fi pusă atunci când durerea şi suferinţa par să fie 
alinate cu ajutorul medicamentelor. 

Teoria controlului disociat. Regretatul Ken Bowers (1992) a 
avansat o teorie a controlului disociat privind hipnoza, care comple- 
tează şi extinde munca soţilor Hilgard. În vreme ce Ernest Hilgard 
(1977) a conceptualizat disocierea ca o formă de reprimare sau 
suprimare a proceselor cognitive din conştienţă chiar dacă, poate, 
prin amnezie, Bowers a susţinut că subsistemele creierului pot fi 
activate direct prin intermediul sistemului de control executiv. Contrar 
explicatiilor sociocognitive ale jocului de rol, cercetări atent controlate 
(Eastwood, Gaskovski şi Bowers, 1998; Hargadon, Bowers şi 
Woody, 1995) au arătat că strategiile privind durerea evocate con- 
ştient nu erau necesare pentru a produce o reducere a acesteia prin 
intermediul hipnozei şi că oricare dintre strategiile care ar fi putut fi 
amintite au fost folosite automat şi fără efort. Aşa cum au explicat 
Patterson şi Jensen (2003), aceste descoperiri corespund în întregime 
cu A. Barabasz (1982); Barabasz şi Barabasz (1989); Freeman, 
Barabasz, Barabasz şi Warner (2000) ; Miller, Barabasz şi Barabasz 
(1991) şi Smith, Barabasz şi Barabasz (1996). 

Ne concentrăm aici asupra interacțiunii corp-minte, cu hipnoza 
pe post de facilitator. Pacientul învaţă tehnici hipnotice pentru a-şi 
controla singur durerea. Pentru a se asigura că efectele calmării 
durerii sunt cât mai mari, pacientul trebuie să recunoască faptul că 
nu trebuie să folosească hipnoza în orice situaţie. Fredericks (2001, 
p. 51) a spus că individul ar trebui să se simtă confortabil in a alege 
când este cazul să folosească astfel de tehnici autoritare pentru 
durerea evidentă. Pacientului trebuie să i se permită să decidă când 
să controleze durerea, în special pe cea asociată cu „expunerea la 
ameninţări psihologice” şi cu reacţii defensive. Terapeutul ar trebui 
pur şi simplu să-i atragă atenţia pacientului cá este capabil să-şi 
aline durerea şi să controleze alaiul de factori psihologici şi emo- 
tionali legati de aceasta. Fredericks a mai subliniat şi că doctorul ar 
trebui să se străduiască să nu se implice în problemele etice şi 
morale care l-ar putea preocupa pe pacient cu privire la momentul in 
care să folosească asemenea tehnici hipnotice puternice. În esenţă, 
tactica foloseşte metoda comportamentală de înţelegere cu pacientul 
pentru a-i permite acestuia să manipuleze durerea atunci când el 
simte, din punct de vedere psihologic, că este cazul. Asta adânceşte 
legătura terapeutică şi poate preîntâmpina nevoia imediată de a 
rezolva conflictele psihice. 


Calmarea durerii: simplă distragere sau disociere 


Aşa cum au arătat J. Smith er al. (1996) în Journal of Counseling 
Psychology, teoria neodisocierii a lui E. Hilgard (1977, 1984, 1992) 
explică faptul că disocierea apare atunci când atenţia este focalizată. 
Activităţile sunt disociate când „una dintre ele dispare automat, cu 
foarte puţine eforturi conştiente, în timp ce cealaltă este dusă la bun 
sfârşit cu atenţia focalizată asupra ei” (Hilgard şi LeBaron, 1984, p. 4). 
„Eul executiv” este directorul managerial al sistemului de atenţie, 
ceea ce înseamnă pur şi simplu că poate programa sistemul pentru a 
răspunde cerinţelor mediului înconjurător. Astfel, disocierea care 
apare în timpul hipnozei este parţială şi funcţională. Importanţa 
implicării imaginative (A. Barabasz, 1982) în producerea realităţii 
separate de orientarea tipică în realitate, dar într-un fel concordantă 
cu ea, este cuprinsă în conceptualizarea neodisocierii privind hipnoza 
(J. Hilgard, 1974). Teoria neodisocierii (vezi şi capitolul 3) presupune 

implicarea totală a persoanei într-o aventură imaginară ; adică starea 
hipnotică îi dă individului posibilitatea să se desprindă de realitate şi 
să experimenteze fantezia. E important de înţeles că eul orientat 
spre realitate nu este dezmostenit, ci doar neglijat, pentru a se 
beneficia de pe urma fanteziei (E. Hilgard, 1977). Cei hipnotizati 
stápánesc in continuare intreaga situatie de control al durerii, sunt 
capabili să părăsească hipnoza, să respingă oricare dintre sugestii 
sau să le substituie cu propriile autosugestii. 

Alternativ, Spanos şi colegii său au presupus că hipnoza, pentru 
controlul durerii, nu este nimic mai mult decât o simplă distragere 
(Spanos, 1982; Spanos, Gwynn, Dellamalva şi Bertrand, 1988). 
Spanos credea că oricine, hipnotizabil sau nu, poate reduce durerea 
prin simplă distragere, făcând orice necesită mult efort şi impli- 
cándu-se în sarcini care nu au legătură cu durerea (Spanos, 1982 ; 
Spanos et al., 1988). 

Din păcate, chiar şi cele mai sofisticate analize ale hipnozei 
pentru gestionarea durerii combină frecvent distragerea şi disocierea 
în cadrul tratamentului, făcând imposibil să se afle care intervenţie 
justifică rezultatele observate. De exemplu, Kohen şi Olness (1993, 
p. 375) s-au referit la „valoarea de distragere” a anumitor sugestii 
hipnotice, dar au remarcat că „o permisiune directă de a ignora” 
durerea este disociativă. Hilgard si LeBaron (1984, p. 111) au 
menţionat cá „distragerea care abate atenţia de la durere poate fi 
hipnotică sau nonhipnotică”, în funcţie de gradul de fantezie implicat. 

Două studii controlate experimental au fost făcute pentru a 
diferenţia efectele distragerii în comparaţie cu efectele produse de 
hipnoza propriu-zisă. J. Smith er ai. (1996) s-au concentrat asupra 
controlului durerii într-un grup de copii de diverse etnii, grav 
bolnavi, cu vârste cuprinse între 3 şi 8 ani. Cei 36 de micuţi sufereau 
de tulburări ale sistemului circulator sau cancere, cum ar fi leucemia 
şi tumorile solide. Procedurile medicale invazive şi foarte dureroase 
includeau, de exemplu, aspirarea măduvei osoase (imobilizarea fizică 
a copilului poate implica până la şase oameni pentru a-l ţine în timp 
ce pielea îi este dată cu alcool şi un ac foarte mare este inserat în os). 
Părinţii copiilor au fost antrenați să folosească distragerea şi hipnoza 
pentru a reduce durerea şi anxietatea. (Pentru detalii privind ambele 
proceduri, vezi capitolul 10, „Hipnoza în anestezie şi chirurgie”.) 
De la copii şi părinţii lor s-au obţinut mai multe căi de a reduce 
durerea şi anxietatea. Evaluatori independenţi şi asistente au analizat 

reacţiile filmate ale copiilor la suferinţă. În timpul procedurilor 
medicale dureroase au fost colectate date privind starea de bază, 
distragerea şi starea de hipnoză. Descoperirile au arătat că disocierea 
este responsabilă de cea mai importantă diminuare a durerii. Copiii 
hipnotizabili (majoritatea participanţilor) au arătat, ca răspuns la 
hipnoză, punctaje în mod spectaculos mai mici în privinţa durerii, 
anxietátii şi suferinţei (deseori nu aveau nici o reacţie de suferinţă), 
spre deosebire de cei puţin hipnotizabili. 

Freeman et al. (2002) au testat efectele hipnozei versus distragere 
asupra controlului durerii la adulţi într-o manieră foarte diferită de 
cea a lui J. Smith et al. (1996). Aşa cum au recomandat Barabasz si 
Barabasz (1992), participanţii au fost implicaţi în realizarea unui 
raport, educati în privinţa hipnozei şi instruiți în mod repetat. Zece 
participanţi puternic hipnotizabili şi zece puţin hipnotizabili au fost 
expuşi durerii provocate de frig (mâna şi braţul sunt scufundate în 
apă curgătoare rece ca gheaţa, în timp ce sunt colectate rapoarte 
standardizate privind durerea) în condiţiile experimentale echilibrate 
ale relaxării conştiente, distragerii şi hipnozei. Pentru a face mai 
bine diferenţa între hipnoză şi distragere, cercetătorii au creat o 
nouă procedură de distragere care implica memorarea unei secvenţe 
de lumini colorate. Durerea participanţilor puternic hipnotizabili a 
fost mai bine calmată în condiţiile hipnozei în comparaţie atât cu 
condiţiile controlului, cât şi cu cele ale distragerii. De asemenea, 
aceştia au demonstrat, ca răspuns la hipnoză, o diminuare mai 
semnificativă a durerii decât cei puţin hipnotizabili. Mai mult, 
rezultatele EEG cantitative au arătat o activitate theta (5,5 Hz) 
semnificativ mai mare în cazul participanţilor puternic hipnotizabili 
decât al celor puţin hipnotizabili. 

E clar că ambele studii atent controlate, şi totuşi diferite, nu au 
reuşit să susţină poziţia sociocognitivă, scoțând la iveală falsitatea 
teoriei conform căreia controlul durerii prin distragere este acelaşi 
cu cel obţinut de indivizii hipnotizabili în condiţiile unei hipnoze 
profunde. În plus, ambele cercetări au oferit dovezi suplimentare 
care sugerează că mecanismul de acţiune pentru controlul durerii cu 
ajutorul hipnozei este de natură disociativă. 

De ce să foloseşti hipnoza pentru durere? 


Nimeni nu vrea să simtă durerea, iar aceasta interferează cu vinde- 
carea, aşa că nu e de mirare că una dintre cele mai satisfăcătoare 
utilizări ale hipnozei este abilitatea de a influenţa perceperea durerii. 
Metoda poate aduce o contribuţie substanţială în chirurgie şi aneste- 
ziologie, deoarece controlul durerii rămâne una dintre cele mai 
presante probleme ale omului. Implică o mare parte din timpul şi 
eforturile medicilor, consilierilor şi psihologilor care tratează pacienţi 
ce suferă de pe urma afecţiunilor în care durerea este puternică. 
Dacă ar putea fi rezolvată rapid şi uşor problema durerii unui 
pacient, ar fi mult mai simplă aplicarea eficientă a numeroase 
proceduri pentru tratarea bolilor sau a dizabilitátilor. În plus, hipnoza 
poate contribui la gestionarea multor alte aspecte ale procedurilor 
chirurgicale, preoperator, în timpul operaţiei şi în perioada de recuperare 
postoperatorie. Totuşi, în mijlocul tuturor acestor beneficii se află 
capacitatea hipnozei de a alina sau elimina durerea. Cu toate acestea, 
hipnoza nu ar trebui privită ca un competitor al analgezicelor chimice, 
ci mai degrabă ca un element complementar folosirii acestora, atunci 
când ele sunt nerecomandate în tratarea pacientului. 

Utilizarea diverselor droguri, inclusiv a băuturilor alcoolice, 
pentru atenuarea durerii a fost practicată cu mult înainte ca Morton 
să descopere eterul în 1846. Aceasta era, cu aproximaţie, perioada 
în care medicul scoţian Esdaile (1957) a povestit despre 345 de 
proceduri chirurgicale majore efectuate în India care au folosit 
hipnoza ca singurul anestezic. Hilgard şi Hilgard (1983) au întocmit 
o listă cu 15 tipuri diferite de operaţii, analizate de numeroşi cercetători, 
în cazul cărora hipnoza a fost singurul anestezic folosit pentru 
eliminarea completă a durerii produse de proceduri cum ar fi apendi- 
cectomii, gastrostomii, excizii de tumori şi histerectomii. Rausch 
(1980) a folosit autohipnoza pentru o colecistectomie completă şi 
apoi s-a întors imediat în camera lui, mergând pe jos, fără să simtă 
nici cea mai mică durere. Patterson, Questad şi Boltwood (1987), 
Gilboa et al. (1990) si Finer si Nylen (1961) au descris pe larg folosirea 
hipnozei ca singurul anestezic pentru pacienţii care au suferit în 
mod repetat intervenţii chirurgicale majore în urma unor arsuri. 

Numeroase studii au descris bolnavi cu o largă paletă de probleme 
care au răspuns la hipnoză, inclusiv unii cu dureri asociate 

intervențiilor stomatologice (J. Barber, 1977; Barber şi Mayer, 
1977; Hartland, 1971), cancerului (Hilgard si LeBaron, 1984; 
Sacerdote, 1972; D. Spiegel, 1997; Spiegel si Bloom, 1983), 
distrofiilor simpatice reflexe (Gainer, 1992), amputărilor dobândite 
(Chaves, 1986), naşterii (Haanen et al., 1991; McCarthy, 2001), 
ránilor coloanei vertebrale (Jensen si Barber, 2000), durerii refractare 
(Lea, Ware si Monroe, 1960), anemiei falciforme (Dinges et al. , 1997), 
artritei (Appel, 1992; Crasilneck, 1995), afecţiunilor articulatiei 
temporo-mandibulare (Crasilneck, 1995; Simon şi Lewis, 2000), 
sclerozei multiple (Dane, 1996 ; Sutcher, 1997), cauzalgiilor (Finer, 
1982), lupusului eritematos (Smith si Balaban, 1983), perioadelor 
postoperatorii (Mauer, Burnett, Ouellette, Ironson si Dandes, 1999), 
reducerii fracturilor fárá anestezie (Iserson, 1999) si durerii cronice 
mixte (Evans, 1989; Jack, 1999). Alte tipuri de probleme legate de 
durere despre care s-a spus cá ráspund la analgezia hipnoticá includ 
durerea de mijloc (Crasilneck, 1995) si cefaleea (Crasilneck, 1995 ; 
Spinhoven, 1988). Chiar şi această lungă listă a etiologiilor durerii 
nu este nici pe departe exhaustivă. Pe scurt, hipnoza a fost raportată 
ca fiind utilă pentru aproape orice problemă clinică imaginabilă 
legată de durere. În general, trebuie concluzionat că hipnoza este un 
analgezic eficient în multe cazuri şi ar trebui să fie o parte integrantă 
a oricărui program de control al durerii. Cel puţin acest scop este 
atins. Hipnoza este acum metoda preferată în procedurile radiologice 
intervenţionale de la Beth Israel Deaconess Medical Center, Harvard 
Medical School (Boston) (Lang et al., 2000; Lang şi Berbaum, 
1997). Recuperările sunt mai rapide, pacienţii sunt mai satisfácuti, 
iar spitalul economiseşte sume de bani considerabile, reducând în 
acelaşi timp expunerea la riscuri. Si alte spitale vor urma cu siguranţă 
exemplul spitalului universitar Harvard şi al reuşitelor grupului lui 
David Spiegel de la Stanford Medical School. 


Tehnici hipnotice pentru controlul durerii 
Procedurile hipnotice folosite pentru alinarea durerii pot fi clasificate 


în trei mari categorii : sugestii hipnotice directe, modificarea percepţiei 
durerii şi distragerea atenţiei de la durere. 

Sugestii hipnotice directe 


Prima şi cea mai simplă abordare este ca terapeuţii să-i informeze pe 
indivizii hipnotizabili că nu vor mai simţi durerea. În acest caz, 
autoritatea doctorilor şi relaţiile lor cu pacienţii sunt mobilizate 
împotriva presiunii stimulilor dureroşi, în încercarea de a-i suprima. 
Uneori, acest lucru este eficient (Shepard, 2001), în special în cazul 
oamenilor puternic hipnotizabili care au foarte multă încredere în 
doctorii lor. De fapt, punând la bătaie întregul lor prestigiu împotriva 
durerii, ei folosesc instrumentul unei relaţii interpersonale puternice, 
dar acesta poate fi şi o sabie cu două tăişuri. 

Dacă hipnotizabilitatea pacientului este slabă sau dacă impactul 
stimulilor dureroşi devine copleşitor, nu doar că durerea poate reveni 
în forţă, dar şi credibilitatea doctorului este probabil irevocabil pusă 
în pericol. Uneori, când li se porunceşte să renunţe la simptomele 
lor, pacienţii renunţă în schimb la doctor. Acest lucru se întâmplă cu 
uşurinţă mai ales dacă pacientul resimte ceea ce pare a fi o încercare 
de a-l domina. Pacientul se întoarce pentru a spune (câteodată cu o 
plăcere nu prea bine ascunsă): „Doctore, tratamentul tău nu a 
funcţionat”. Această abordare solicitantă, autoritară (pe care Sandor 
Ferenczi a numit-o hipnoza-,tatá") poate fi indicată atunci când 
există o urgenţă reală, iar atenuarea temporară a durerii este o 
necesitate vitală (Shepard, 2001). Acesta este şi momentul în care 
procedura are cele mai mari şanse de reuşită. Un pacient traumatizat 
poate fi aproape de o stare de hipnoză spontană sau măcar foarte 
receptiv la o inducţie hipnotică rapidă. Totuşi, pentru a avea succes, 
terapeutul trebuie să aibă o experienţă suficientă care să-i dea 
suficient de multă încredere în executarea inducției. 

Pare uimitor cât de uşor îi este uneori unui doctor să hipnotizeze 
cu succes şi să administreze sugestii hipnoterapeutice unui pacient 
pentru care are un respect considerabil sau chiar o doză de afecţiune. 
Ideea este că raportul absolut necesar a fost stabilit. Acelaşi pacient 
poate să fi fost relativ nehipnotizabil de către un alt practician mai 
puţin experimentat sau, în cel mai bun caz, să fi obţinut doar o 
transă uşoară sau o simplă receptivitate minoră la sugestii fără să fi 
intrat sub hipnoză. Deşi unii pacienţi par să reziste la hipnoză, 
indiferent cine încearcă inducția, situaţia poate fi deseori îmbună- 
tátitá dacă terapeutul urmează dispoziţia - utilă în aproape orice tip 

de terapie - „Când ai îndoieli, lucrează la relaţie”. Raportul este 
elementul-cheie în orice intervenţie hipnotică ; rezonanţa e şi mai 
bună. 

Dacă, aşa cum este cazul deseori, durerea necesită alinare la 
fiecare câteva ore, recomandăm două abordări. Mai întâi, terapeutul 
ar trebui să facă o înregistrare audio cu întreaga inducţie şi cu 
sugestiile hipnotice pentru calmarea durerii, inclusiv cu încheierea 
hipnozei, care poate implica numărarea inversă de la 10 la 1. Pentru 
a preveni folosirea nepotrivită a înregistrării de către altcineva în 
afara pacientului căruia îi este destinată, terapeutul ar trebui (a) să 
semnaleze corespunzător zona înregistrării şi (b) să folosească în 
timpul înregistrării, acolo unde este cazul, prenumele pacientului. 
Astfel, de fiecare dată când acesta simte nevoia să-şi aline durerea, 
pur şi simplu ascultă caseta. Deoarece aceasta a fost făcută de 
terapeut special pentru el, iar sugestiile sunt sincronizate pentru a se 
potrivi cu viteza lui de răspuns, efectul este de repetare a experienţei 
hipnotice cu doctorul şi de obţinere a aceluiaşi rezultat, unul care, în 
general, durează aproape la fel de mult ca rezultatul iniţial. 

Pentru că relaţia interpersonală apropiată cu doctorul reprezintă 
o parte din experienţa pacienţilor cu hipnoza clinică, este posibil ca 
efectele casetei, neîntărite, să se risipească după o vreme. De obicei, 
aceste efecte pot fi reînnoite fie printr-o altă şedinţă faţă-în-faţă cu 
terapeutul, fie prin ascultarea casetei în prezenţa terapeutului. Acest 
efort restabileşte relaţia si potenteazá eficacitatea sugestiilor hipnotice. 


Autohipnoza 


A doua abordare, care poate fi folosită când terapeutul nu poate veni 
personal să administreze un alt tratament hipnosugestiv, este de a-l 
învăţa pe pacient autohipnoza. (Vezi tehnica autohipnozei propusă 
de H. Watkins în capitolul 6.) Dacă o procedură de autohipnoză este 
indicată, doctorul ar trebui să folosească o abordare similară în 
timpul inducției iniţiale. Astfel, tehnica de focalizare a privirii 
pacientului asupra mâinii ridicate şi a sugerării că greutatea acesteia 
o va face să coboare poate fi adaptată la fel de bine de doctor ca 
inducţie şi, apoi, ca tehnică autohipnotică. Această procedură pur şi 
simplu îi învaţă pe pacienţi să-şi inducă singuri aceleaşi sugestii pe 
care le-ar rosti terapeutul. O persoană a spus că pentru ea era mai 
eficient să îl vizualizeze pe doctor spunându-i sugestiile (de inducţie, 

de aprofundare şi pe cele terapeutice) şi să se imagineze ascultându-le. 
Această vizualizare părea să restabilească relaţia interpersonală apro- 
piată pe care simţea că o are cu el, chiar dacă el nu era prezent. 

Vizualizarea sau imaginarea este o metodă foarte eficientă de 
prezentare a sugestiilor. Pentru majoritatea oamenilor, ceea ce poate 
fi reprezentat mental are mai multă putere de a afecta comportamentul 
şi experienţele decât cuvintele. Până la urmă, vorbele se presupune 
că sunt semnale care stimulează comportamentul, dar dacă ele nu au 
înţelesuri reale, probabil vor avea efecte foarte reduse. De exemplu, 
Harding (1967) a descris o abordare reuşită a cefaleei migrenoase. 
El a folosit sugestii de vizualizare, cum ar fi „Migrenele sunt cauzate 
de vasele de sânge de la nivelul capului care se umflă excesiv. Acum, 
imaginează-ţi vasele de sânge ale capului. Vizualizeazá-le mari şi 
umflate. Acum imaginează-ţi-le devenind tot mai mici şi mai mici, 
revenind la normal, ducând cantitatea normală de sânge spre creier”. 
Imagini ca acestea par să aibă mai mult efect asupra proceselor 
autonome decât simplele comenzi sau instrucţiuni. 

Se consideră că cefaleea migrenoasă este cauzată de un exces de 
sânge în vasele craniene care determină lărgirea acestora. O altă 
metodă (A. Barabasz, 1977) prin care terapeutul poate folosi hipnoza 
pentru a elimina migrenele este de a induce hipnoza şi apoi de a-i 
cere pacientului să vizualizeze căi de a-şi încălzi extremităţile pe 
care le preferă. Această acţiune redirectioneazá fluxul de sânge si 
creează vasodilatatie periferică. Procedând astfel, volumul de sânge 
la nivelul capului este redus, iar migrena este atenuată (vezi şi 
Barabasz şi McGeorge, 1978). Această formă de hipnoză este, de 
obicei, mult mai eficientă decât a-i spune pur şi simplu pacientului 
că nu-l va mai durea capul. Anumiți oameni, în special cei de 
origine britanică, pot fi mai degrabă orientaţi spre chinestezie decât 
spre vizual. Dacă nu pot vizualiza un sistem vascular sau un singur 
vas de sânge, pot reacţiona mai bine la sugestii referitoare la senzaţia 
de căldură, confort, gâdilare, relaxare şi aşa mai departe. Când 
terapeutul nu este sigur care modalitate senzorială este mai semnifi- 
cativă pentru pacient (vizuală, auditivă, chinestezică, gustativă, 
olfactivă sau tactilă), pot fi folosite sugestii care cuprind impresii vii 
ale câtorva sau tuturor acestor simţuri. Astfel, când îi relaxează pe 
indivizi, terapeutul le poate cere să-şi imagineze o scenă liniştitoare, 
să vadă norii şi cerul albastru, să audă susurul blând al unui izvor, 
să simtă aerul cald pe piele şi să inspire mireasma delicioasă a 

florilor de câmp. Cu cât sugestiile sunt mai vii şi cu cât modalităţile 
senzoriale pe care pacienţii le folosesc sunt mai semnificative, cu 
atât mai reale devin pentru ei si cu atât mai mult ei se pot „arunca” 
într-o experienţă realistică, însemnată. 


Schimbarea suferinței şi a semnificației durerii 


Impactul esenţial al hipnozei este acela de a schimba componenta de 
suferinţă a durerii, nu prezenţa ei; experienţa durerii pacientului 
poate fi modificată şi făcută să fie resimţită diferit. Îi putem spune 
pacientului hipnotizat că disconfortul din braţ va fi perceput ca o 
uşoară presiune. El va şti că este acolo, dar nu va suferi de pe urma 
ei. Pacientul poate fi informat că durerea surdă din spate va părea o 
uşoară senzaţie de căldură. Astfel de sugestii, date într-o transă 
hipnotică adecvată, probabil întrerup procesele psihologice normale 
ale durerii mai mult decât o fac încercările de a le elimina, aşa cum 
putem vedea din cercetările asupra răspunsului cerebral recent la 
hipnoză ilustrate în figurile 9.1 şi 9.2. Reacţia creierului dovedeşte 
mai degrabă o atenuare a reacției decât ignorarea completă a senzaţiei. 
Până acum, dovezile experimentale controlate ne arată cum răspunde 
creierul la hipnoza pentru alinarea durerii. Aşadar, în sfârşit, avem 
la îndemână o metodă ştiinţifică pentru a evalua eficienţa relativă a 
diferitelor abordări, în acelaşi timp neştiind precis cum reuşeşte 
hipnoza să determine creierul să facă asta. Cineva s-ar putea gândi 
că e nevoie de o forţă mai mare pentru a suprima complet impulsurile 
dureroase, decât cea care le permite să se exprime, dar în feluri mai 
acceptabile. Mai mult, dacă există un motiv dinamic ascuns pentru 
care pacientul trebuie să simtă durerea, cum ar fi autopedepsirea, 
crearea şi prezenţa acesteia îi pot satisface nevoia. De exemplu, de 
multe ori corpul transformă emoţiile inacceptabile în durere. Astfel, 
cel care nu îşi poate exprima furia faţă de partenerul de viaţă poate 
simţi, în schimb, o angină pectorală (durere în piept). De îndată ce 
persoana se poate exprima altfel, durerea cedează. Pe de o parte, 
furia reprimată iniţiază spasme ale inimii şi, pe de altă parte, ea este 
deplasată în suferinţa aferentă acestora. Pacientul nu simte supărarea, 
el simte durere. Trecerea componentei de suferinţă într-o formă mai 
benignă reduce semnificativ dizabilitatea pacientului. Prin astfel de 
proceduri îi ajutăm pe indivizi să-şi suporte disconfortul, în ciuda 
faptului că, poate, nu sunt capabili să îl elimine. 

O altă metodă este de a-l învăţa pe pacient să ignore durerea. 
Astfel, i-am spus unei femei în vârstă de 50 de ani care suferea de 
cancer la sân: „Nu trebuie să dai atenţie nici unei senzaţii de 
disconfort care provine din zona aflată mai jos de umeri. Le vei 
ignora pentru că eşti atât de ocupată şi interesată să asculţi muzică 
de calitate, să te uiţi la televizor, să citeşti cărţi şi să stai de vorbă cu 
prietenii”. În acest caz, am folosit distragerea ca tehnică pentru a-l 
îndruma pe pacient spre disocierea durerii. Cu toate acestea, după 
cum ştim (Freeman et al., 2000; J. Smith er al., 1996) distragerea 
in sine este o alternativă slabă la alinarea durerii prin hipnoză 
adeváratá. Evocarea hipnoticá a disocierii este ceea ce ii permite 
intr-adevár pacientului sá nu dea atentie durerii. Cánd disociem o 
parte a corpului, pentru a o face să nu mai fie parte a sinelui, nu ii 
mai dăm atenţie şi nu ne mai deranjează. Amorteala poate fi sugerată 
hipnotic într-o zonă şi apoi transferată (i se „permite” sau i se 
„cere” să „călătorească”) spre alte zone, unde este necesară, dar care 
sunt mai puţin accesibile. Acest lucru este „imaginat” cel mai bine 
atunci când sugestiile hipnotice sunt legate de amintiri, cum ar fi 
„Îţi amintesti când dentistul ţi-a injectat Novocaină în dinte. Retráieste 
asta acum în legătură cu [zona afectată)” pe care pacientul vrea să o 
facă să devină insensibilá. Amorteala poate fi eficientizată dacă este 
stabilită ca fiind opusul durerii. Aşadar, terapeutul îi spune pacientului : 
„Când amorţeşti, nu mai simţi nimic în afara amortelii de acolo”. 


intervenții disociative 


Disocierea hipnotică este un proces extrem de complex, pe care nu îl 
înţelegem în întregime. Îl vedem în formele sale extreme în cazurile 
de personalitate multiplă (tulburare de identitate disociată) în care o 
parte a sinelui poate să nici nu ştie de existenţa unei alte părţi. 
Preferăm să considerăm aceste entităţi parţial persoane drept „stări 
ale eului” şi ele vor fi analizate mult mai detaliat in Hypnoanalytic 
Techniques (vezi şi Watkins şi Watkins, 1997). Amnezia reprezintă 
un alt exemplu de disociere. Indivizii nu îşi amintesc experienţele şi 
comportamentele pe care le-au avut într-o altă perioadă. Poate că şi 
uitarea normală este un proces disociativ. Totuşi, când se găsesc 
oameni într-un oraş străin, incapabili să-şi amintească propriul nume, 
casa sau familia, recunoaştem că este o anomalie şi considerăm asta 
o boală mentală. 

Paralizarea istericá a unei párti a corpului astfel incát aceasta sá 
nu mai funcţioneze in cadrul „eului corporal" al individului este 
comparabilă cu disocierea unei părţi a vieţii experientiale a cuiva, 
astfel încât aceasta să nu mai facă parte din „eul mental”. Separarea 
unei anumite părţi din funcţionarea fizică sau psihică a omului astfel 
încât aceasta să nu mai fie resimţită ca parte a sinelui - ca „eu” - 
este un studiu fascinant, care poate fi iniţiat sau desfiinţat efectiv 
utilizând hipnoza. Mai târziu vom lua în considerare, pe larg, 
aspectele sale teoretice şi tehnice. Totuşi, pentru moment, să acceptăm 
faptul că disocierea proceselor corporale şi mentale există, că este 
posibilă manipularea acestui fenomen prin hipnoză şi că, prin urmare, 
o putem folosi eficient pentru tratarea diferitelor afecţiuni, atât 
psihologice, cât şi fiziologice. 

Într-un fel, am început deja să o folosim când i-am spus pacientei 
noastre să „ignore” senzațiile neplăcute provenite dintr-o anume 
parte a corpului. Este nevoie să continuăm cu extinderea acestor 
sugestii hipnotice. Îi putem spune pacientei în felul următor : 


Braşul tău drept nu mai face parte din tine. Sinele tău se oprește 
la umăr. Brajul nu mai are nici o senzaţie sau mişcare. Nu îl poti 
mişca pentru că nu mai este legat de tine. Simţi că există un spaţiu 
între capătul umărului tău şi începutul acelui braţ. Aşadar, nu există 
nici o legătură între el şi tine. Pentru că nu mai face parte din fiinţa 
ta, nu mai are puterea de a-ţi trimite impulsuri dureroase. Este mort 
şi ataşat ca o scândură de umărul tău. Nu simţi nici o senzaţie 
provenind de la el. 


Am disociat temporar braţul pacientei de restul corpului ei. Prin 
urmare, orice impuls venit de la el va fi ignorat. Pacienta nu 
reacţionează ; nu simte nimic în acel braţ şi nu are nici o durere 
acolo. Observă că în timpul sugestiilor hipnotice care sunt date (cu 
excepţia referirii iniţiale) braţul este descris ca un „el”, „acel brat" 
şi aşa mai departe, nu ca braţul „tău”. Am încercat să transformám 
acest membru într-un obiect, să îl îndepărtăm de subiect, de sine. 

Nu doar o parte a corpului poate fi disociată, ci şi întregul trup. 
Sugestiile pot fi după cum urmează : „Acum stai lângă uşa camerei 
tale şi te uiţi la acel corp de pe pat care arată ca al tău. Poate că 
suferă de durere, dar tu nu, pentru că, în acest moment, tu şi el nu 
sunteţi unul şi acelaşi”. În capitolul 11 descriem folosirea acestei 
proceduri în cazul naşterii. Tehnica disocierii este una dintre cele 
mai spectaculoase proceduri din arsenalul unui hipnoterapeut şi, 

de obicei, necesitá un pacient cu o hipnotizabilitate peste medie. 
Dacă această tehnică urmează să fie menţinută o vreme, terapeutul 
trebuie, în general, să dea sugestii pentru iniţierea ei atunci când 
pacientul este destul de profund hipnotizat. Disocierea în sensul pur 
este dificilă pentru cel care nu poate intra decât într-o transă foarte 
uşoară. 


Întărirea eului şi reducerea durerii 


Dacă ne gândim la eul oamenilor ca la un fel de muşchi mental, un 
organ creat pentru a-i ajuta să se adapteze la realitate, atunci această 
capacitate de a face faţă suferinţei este legată de forţa lui. Indivizii 
care sunt devastati emotional de o frustrare minoră se consideră, din 
punct de vedere psihologic, că au un eu slab. Suportarea durerii 
seamănă destul de mult cu adaptarea la oricare altă adversitate a 
vieţii. Individul puternic poate duce o sarcină mai mare. Dacă 
oamenii sunt puternici din punct de vedere fizic, ei pot ridica o 
greutate mai mare ; dacă sunt puternici din punct de vedere psihic, 
pot duce o greutate mai mare a vieţii. În consecință, dacă putem 
întări un eu slab în cazul pacienţilor afectaţi de durere, îi putem 
învăţa mai bine cum să ignore durerea, cum să o disocieze, să o 
suprime sau să o suporte fără suferinţă. 

Folosirea hipnozei cu sugestii menite anume să construiască eul 
pacientului a fost începută cu aproape 40 de ani în urmă de Hartland 
(1966). Procedura poate fi utilă pentru atingerea unei serii de scopuri 
terapeutice, inclusiv calmarea durerii. El a sugerat în repetate rânduri 
că individul se va simţi mai alert, mai energic, mai puternic din 
punct de vedere fizic, mai pregătit în fiecare zi şi va obosi mai greu. 
Terapeutul le spune pacienţilor că vor deveni mai interesaţi de orice 
ar face, că mintea lor va fi mai liniştită şi că pot gândi mai limpede. 
EI le sugerează că vor fi mai greu de tulburat, mai relaxaţi, cu mai 
multă încredere si că, în fiecare zi, se vor simţi mai optimişti. 

Sigur că numărul de astfel de sugestii hipnotice pozitive poate fi 
crescut până la infinit. Există întrebarea dacă eul este întărit mai 
mult printr-o gamă largă de sugestii sau prin repetarea câtorva. 
Totuşi, nu încape îndoială cá multe persoane răspund favorabil la 
această abordare, dezvoltă o perspectivă îmbunătăţită asupra vieţii şi 
sunt mai motivaţi pentru a face faţă problemelor cu care se confruntă. 

Abordarea lui Hartland privind folosirea hipnozei nu diferă prea 
mult de cea a lui Coue (1923): „In fiecare zi, în toate felurile, imi 
este tot mai bine”. 


Rezumat 


Hipnoza este recunoscută pe scară largă drept tratament pentru 
pacienţii cu afecţiuni în care durerea este pronunţată. Deşi hipnoza 
contribuie la gestionarea multor proceduri chirurgicale prin alinarea 
sau eliminarea durerii, este cel mai bine ca ea să fie privită mai 
degrabă ca o completare decât ca un competitor al analgezicelor 
chimice. Sugestiile hipnotice directe pot fi extrem de eficiente în 
procedurile de urgenţă. Pacienţii cu afecţiuni acute şi cronice de 
durată pot fi învăţaţi autohipnoza. Procedurile au cele mai mari 
şanse de reuşită dacă nu sunt folosite pentru a trece întreaga responsabi- 
litate a diminuării durerii în seama pacientului. Cercetări recente 
asupra activităţii cerebrale arată că hipnoza are la nivel senzorial 
efecte directe care atenuează perceperea senzajiei. Totuşi, hipnoza 
şi-a demonstrat, pe termen lung, valoarea în modificarea suferinţei 
şi semnificației durerii. Intervenţiile disociative pot fi extrem de 
complexe şi nu sunt înţelese în întregime, dar aceste tehnici pot fi 
foarte eficiente fie în reducerea, fie în modificarea durerii unui 
pacient. La nivel psihoterapeutic, toleranța la durere poate fi, de 
asemenea, crescută substanţial prin procedurile de întărire a eului. 


Note 


1. Hipnoanalgezia pare să-şi piardă din efect cam în acelaşi ritm cu 
analgezia prin intermediul agenţilor chimici. Unei paciente tratate odată 
de John G. Watkins i s-au administrat, alternativ, hipnoanalgezia şi 
medicamente analgezice. În fiecare dintre cazuri, nu mai simţea durerea 
timp de trei ore. 

2. În cadrul unui experiment recent privind suprimarea hipnotică a durerii, 
mâna unui participant a fost anesteziată hipnotic şi apoi cufundată în 
apă rece ca gheaţa, creându-se astfel ceea ce se numeşte „durerea 
presiunii la rece”. Participantul a rămas nemişcat şi a raportat că nu 
simte nimic în acea mână, dar aproximativ un minut mai târziu a căpătat 
o durere violentă de stomac. 


CAPITOLUL 10 


Hipnoza în anestezie şi chirurgie 


Acum un secol, la pe atunci nu atât de faimoasa clinică Mayo, 
dr. Alice Magaw a folosit hipnoza în peste 14.000 de operaţii nedure- 
roase, fără să înregistreze nici măcar un singur deces legat de anestezie. 
La acea vreme, rata mortalităţii cauzate de folosirea eterului era de 
1 la 400, chiar si in cele mai bune spitale din ţară (Magaw, 1906). 


Orientarea pacientului şi indicații privind hipnoza 


Când pacienţii intră pentru prima dată într-un spital pentru o inter- 
venţie chirurgicală majoră, ei rămân în scurt timp fără apărare. Sunt 
chestionaţi de personalul rece al spitalului şi trebuie să semneze 
formulare de consimtámánt şi acte de transmitere de drepturi care 
chiar şi celui mai nepăsător observator i-ar da impresia că permit 
personalului medical să facă aproape orice, fără nici un protest din 
partea pacientului acum neajutorat. Apoi, deseori se fac analize de 
sânge, flebotomii, spălături intestinale, radiografii şi alte teste. Nu e 
de mirare că şi cel mai puternic individ începe să aibă un sentiment 
de insecuritate care se poate transforma în frică şi, în cazul unora, 
efectiv în teroare. 

Anesteziştii care sunt dispuşi să-şi viziteze pacienţii în această 
perioadă şi să-i liniştească au un efect semnificativ asupra calmului 
cu care pacienţii înfruntă operaţia şi perioada de recuperare. Menţio- 
narea sălii de reanimare îi va avertiza pe aceştia cu privire la faptul 
că, atunci când se vor trezi, se vor afla într-un alt salon decât cel din 
care au plecat pe când erau conştienţi şi că, poate, vor fi înconjurați 
de alţi pacienţi. Asta îi ajută să nu se sperie de noul mediu. Cu cât 
pot fi date mai multe amănunte privind procedura, cu atât este mai 
probabil ca bolnavii să le facă faţă. De obicei, ne descurcăm mai 
bine cu lucrurile pe care le înţelegem. 

Indicaţiile clasice privind folosirea hipnozei in anesteziologie au 
fost notate de Marmer (1959), o extraordinară autoritate timpurie în 
acest domeniu. Ele includ: a) abilitatea de a depăşi anxietatea şi 
frica ; b) asigurarea unei reacţii mai confortabile în timpul anesteziei 
şi a recuperării postoperatorii ; c) capacitatea de a creşte pragul de 
rezistenţă la durere ; d) abilitatea de a induce anestezia sau analgezia. 

Henry Bennett (1993) a dezvoltat şi a testat noi aplicaţii ale 
hipnozei în chirurgie, inclusiv: a) reducerea cantităţii de agenţi 
chimici necesari pentru anestezie sau înlocuirea lor completă; 
b) reducerea cantităţii de sânge pierdut în timpul operaţiei ; c) repor- 
nirea circulaţiei sangvine în zona afectată de operaţie pe durata 
procesului de vindecare; d) creşterea vitezei de vindecare şi 
recuperare după operaţie. 

După inducerea hipnozei, Bennett îi spunea pacientului: „Am 
dori să ne ajuţi. Ar fi mai bine pentru tine şi mai bine pentru noi. Aş 
vrea să-ţi vorbesc despre cum poti deveni un participant mai activ la 
anestezierea şi reparația ta chirurgicală”. Sigur că, în timp ce pacientul 
se află sub anestezie, nu se aşteaptă de la el să facă ceva conştient. 
I se cere să-şi lase corpul să răspundă involuntar: „La fel cum 
sângele îţi urcă în obraji şi te face să roşeşti când îţi este ruşine”. De 
exemplu, celor cărora urmează să le fie operată coloana vertebrală li 
se spune sub hipnoză: „Pentru a ne asigura că vei pierde foarte 
puţin sânge în timpul operaţiei, este important ca, pe durata inter- 
venţiei, sângele să plece din zona coloanei vertebrale spre alte părţi 
ale corpului tău. Aşadar, în timpul operaţiei, sângele va pleca din 
spatele tău. Apoi, după operaţie, va reveni în acea zonă pentru a 
aduce nutrienți şi pentru a-ţi vindeca trupul rapid şi complet”. 
Hipnoza e simplu de administrat, chiar şi celor care sunt doar 
moderat hipnotizabili. 

Dar funcţionează ? Până la această dată, la University of California 
(Davis) Medical Center, peste 100 de pacienţi care au suferit astfel 
de operaţii la coloană au trecut prin această procedură de hipnoză. 
Cei care au folosit hipnoza au pierdut în medie 500 cm? de sânge, în 
vreme ce pacienţii din grupul de control care au urmat procedura 
medicală standard şi grupul care a învăţat tehnicile de relaxare 
profundă au pierdut, în medie, cantitatea obişnuită de peste 900 cm? 
de sânge. Bolnavii expuşi protocolului de hipnoză sunt mai fericiţi, 
iar furnizorii economisesc bani. 

Deseori, trauma stresului îl face pe un pacient mai hipnotizabil. 
Mai dispare din atitudinea critică ce, în mod normal, trebuie suspendată 

pentru obţinerea celor mai bune rezultate. Prin urmare, sugestiile 
hipnotice pentru relaxare, eliberare de frică şi capacitatea de a dormi 
în noaptea dinaintea operaţiei pot fi mult mai eficiente în a-i ajuta pe 
pacienţi să fie în cea mai bună formă în dimineaţa intervenţiei decât 
Simpla prescriere a unui sedativ. Cu cât oamenii au nevoie de mai 
puţine medicamente înaintea operaţiei, cu atât mai probabil este ca 
ei să aibă o recuperare postoperatorie rapidă. Mai mult, sugestiile 
care au ca efect calmarea şi confortul în sala de operaţie pot face multe 
pentru înlăturarea atât a fricii iniţiale, cát şi a posttraumatizárii. 
Uneori, pacienţi care au trecut printr-o intervenţie chirurgicală au 
fost atât de traumatizati de această experienţă, încât au căpătat o 
anxietate de lungă durată, o nevroză sau o fobie care au necesitat o 
perioadă extinsă de psihoterapie. Cu cât individul este mai relaxat şi 
se simte mai confortabil, cu atât mai puţin probabil este ca el să 
devină, mai târziu, pacientul unui psihiatru. Regula stăpânirii unei 
experienţe semnificative determină dacă ea se încheie cu o maturi- 
zare sau lasă în urmă o persoană speriată şi cu un eu slăbit. Atât 
Marmer (1959), cât şi Crasilneck şi Hall (1985), care au avut multă 
experienţă în domeniul hipnoanesteziei, au extins factorul relaţiei în 
reducerea tensiunii preoperatorii. 

Procedurile chirurgicale majore pot fi executate şi doar cu ajutorul 
hipnoanesteziei. În multe cazuri s-a întâmplat aşa, dar, dacă trata- 
mentul hipnotic nu este suplimentat de anestezie prin agenţi chimici, 
pacientul trebuie să fie un participant excelent, capabil de o transă 
profundă şi să aibă o pregătire adecvată înainte ca operaţia să 
înceapă. Doar aproximativ 10% dintre pacienţi îndeplinesc aceste 
criterii. Cel mai mare avantaj al hipnoanesteziei pare a fi integrarea 
acesteia cu anestezicele chimice, astfel încât este necesară adminis- 
trarea unei medicatii mai reduse decât de obicei. Din acest punct de 
vedere, hipnoza este gata să aducă o contribuţie semnificativă la 
majoritatea proceselor chirurgicale. 

Hipnoza este, poate, tratamentul preferat când pacientul are o 
fobie legată de anestezie, rămasă poate de la o operaţie anterioară. 
În anumite cazuri, bolnavul este alergic la sedative, iar hipnoza este 
indicată. Există, de asemenea, riscuri chirurgicale în cazul cărora 
anestezia prin agenţi chimici reprezintă un real pericol. În astfel de 
situaţii, hipnoza este, cel mai adesea, anestezia preferată. Fredericks 
(2001, p. 94) a remarcat că metoda este deosebit de eficientă şi 
indicată în special când e vorba o anestezie spinală sau epidurală 

inadecvată, care îl doare foarte tare pe pacient, sau când zona în care 
urmează să fie efectuată operaţia este prea extinsă, iar cantitatea 
necesară de anestezic local ar fi prea mare şi posibil toxică. Schultz- 
-Stubner (1996) au folosit în mod obişnuit hipnoza în locul sedativelor 
cerebrale, în special în cazurile cu un grad de risc crescut, datorită 
siguranţei hipnozei. 

Pacienţii nu ar trebui niciodată forţaţi să accepte hipnoza. Totuşi, 
dacă se dovedesc puternic hipnotizabili, îşi pot da acordul, cu 
condiţia să fie asiguraţi că alte anestezice sunt disponibile imediat în 
cazul în care simt nevoia să întărească hipnoanestezia. Chiar şi 
atunci când lucrează cu bolnavi puternic hipnotizabili, anesteziştii 
înţelepţi sunt pregătiţi pentru orice eventualitate care poate necesita 
întreaga gamă de proceduri. 


Proceduri medicale potrivite pentru hipnoză 


Gama de proceduri medicale care acum au o istorie a succeselor în 
ce priveşte hipnoza ca singurul sau principalul anestezic este cu 
adevărat largă (Gauld, 1988). Kelsey şi Barrow (1958) au raportat 
folosirea cu succes a hipnozei pentru a menţine o grefă la picior 
când era important ca pacientul să fie „blocat” într-o poziţie fixă 
pentru o lungă perioadă de timp. Marmer (1959) a descris cazuri 
specifice implicând laminectomia, tiroidectomia, ligaturarea venelor, 
operarea fistulei recto-vaginale, cistectomia, colecistectomia, vindecarea 
herniei, hemoroidectomia, histerectomia, pneumonectomia, comisuro- 
tomia mitrală şi pudrajul cardiac, ca să menţionăm doar câteva. În 
fiecare dintre aceste cazuri el a indicat că, indiferent dacă hipno- 
anestezia a fost folosită singură sau în combinaţie cu medicamente, 
cantităţile şi tipurile de anestezie prin agenţi chimici au fost dramatic 
reduse. El a descris, de asemenea, tehnicile chirurgicale specifice si 
evoluţiile postoperatorii implicate. Unitatea Elvirei Lang (Lang, 
Joyce, Spiegel, Hamilton şi Lee, 1996) de la Beth Israel Deaconess 
Medical Center (Harvard) foloseşte hipnoza ca anestezic standard 
pentru o serie întreagă de proceduri complet invazive. 

În cazurile în care este necesară doar anestezia locală, terapeutul 
poate face sugestii hipnotice specifice prin atingerea sau mângâierea 
zonelor indicate. Astfel, un terapeut îi poate spune pacientului : „Pe 
măsură ce ating această zonă a corpului tău, ea va amorti. O vei simţi 

ca şi cum ar fi acoperită cu o mănuşă de piele. Nu vei avea nici o senzaţie 
de durere în ea. Poţi ignora această mână cât timp lucrez la ea”. 
Sugestiile de acest fel pot fi piramidale, adică pacientului i se poate 
spune: „De fiecare dată când ating mâna, senzaţia de amortealá va 
creşte”. 

O variantă utilă este aceea de a sugera că o bucată de gheaţă este 
ținută în zona ce urmează să fie anesteziată. Senzaţia de frig este 
construită prin intermediul vizualizărilor repetate şi sugestive. Poate 
fi experimentatá de pacient ca halucinație hipnotică. 

Pe durata inducției hipnotice, inclusiv a sugestiilor, anesteziei 
sau analgeziei efectuate de anestezist, de un psiholog sau de un 
consilier psihologic înaintea operaţiei propriu-zise, eficienţa hipno- 
anesteziei poate fi verificată cu ajutorul unor cleme. Eu (A.F.B.) 
prefer să folosesc o pensă hemostatică, ce are protecţie de cauciuc 
pentru a le dovedi pacientului şi medicului care va efectua procedura 
că durerea a fost într-adevăr controlată prin hipnoză. Testele de 
acest gen ar trebui administrate înaintea operaţiei, presupunând că 
există suficient timp pentru orientarea pacientului. 

În tratarea pacienţilor cu arsuri (Ewin, 1986a, 1986b) deseori 
apar două probleme pentru care hipnoza poate oferi o soluţie: 
debridarea ţesuturilor moarte şi schimbarea pansamentelor. Ambele 
pot fi foarte dureroase şi nu este posibilă stropirea normală a zonei 
afectate cu un analgezic chimic, pentru că ea se află deja sub pansa- 
mentul vechi. Deşi sedativele pot fi de ajutor, o anestezie generală 
ar fi contraindicată. În astfel de cazuri pacienţii pot fi învăţaţi cum 
să dezvolte o anestezie „în mănuşă” la nivelul unei mâini şi apoi pot 
fi instruiți să o transfere în zona afectată apăsând uşor cu mâna 
anesteziată partea acoperită de pansament. Anestezia este trans- 
ferată, iar pansamentul poate fi îndepărtat fără disconfort sau cu 
unul minim (Gilboa, Borenstein, Seidman şi Tsur, 1990; Patterson, 
Questad şi Boltwood, 1987). 

O altă problemă comună în gestionarea arsurilor este aceea a 
anorexiei. Aici hipnoza este folosită pentru a stimula senzaţia de 
foame şi apetitul. Imagini ale unor mâncăruri delicioase vizualizate 
de pacientul hipnotizat, combinate cu sugerarea dorinţei de a mânca, 
pot face adesea minuni în astfel de cazuri. Desigur, acelaşi tip de 
sugestii hipnotice pot fi folosite pentru tratarea anorexiei provenite 
din alte motive (M. Barabasz, 1996), atât timp cât hipnoza este 
folosită cu grijă ca adjuvant al unei abordări psihoterapeutice complexe. 

Milton Erickson (1967) a descris o abordare a gestionării durerii 
în care pacienţii sunt instruiți sub hipnoză să „îşi comprime" durerea 
într-o perioadă de timp foarte scurtă şi intensă. Astfel, suferind 
puternic un minut sau două, pacienţii se pot elibera de durere timp 
de mai multe ore. Această abordare pare promițătoare, dar încă nu 
s-au raportat date obiective cu privire la eficacitatea ei în comparaţie 
cu alte tehnici de modificare a durerii. Evident că aceasta ar fi o 
temă excelentă pentru o lucrare de doctorat, o serie de experimente 
de laborator sau un set de teste clinice. 

John Watkins (1978) a descris un caz de cancer care, la început, 
a fost rezistent la hipnoză. A doua zi a reuşit să inducă transa şi să 
calmeze durerea după ce şi-a analizat două dintre propriile vise pe 
care le avusese în noaptea care a urmat eşecului. Aceste vise i-au 
arătat că se implicase personal în succesul acestui caz ca demon- 
stratie a forţei hipnozei menită să-i impresioneze pe scepticii colegi 
medici. Înțelegerea propriei „urâţenii” visate i-a permis ca a doua zi 
să stabilească o relaţie mai apropiată cu pacienta sa, o relaţie pe care 
ea a simţit-o dedicată bunăstării ei ca scop în sine, nu încercării de 
a obţine un „trofeu terapeutic”. Acest caz ilustrează importanţa unei 
relaţii sănătoase doctor-pacient ca o preconditie a succesului în 
hipnoterapie. Aşa cum a subliniat Kluft (2003), un doctor înţelept 
tratează omul şi nu boala. Întâlnirile cu bolnavii, care stabilesc 
accesul spre zone neştiute ale minţii acestora, pot fi greşit inter- 
pretate ca ameninţări la adresa identităţii, funcţionării, stabilităţii 
sau chiar siguranţei. 

Unul dintre principalele dezavantaje ale folosirii hipnozei în 
chirurgie este cantitatea de timp necesară uneori pentru a induce o 
transă îndeajuns de profundă. Esdaile a petrecut deseori mai multe 
ore cu fiecare pacient înainte de operaţie. Astăzi, numărul de operaţii 
efectuate şi presiunile asupra timpului anestezistului şi chirurgului 
nu prea permit alocarea multor ore, poate pe o durată de câteva zile, 
pentru pregătirea bolnavului. De multe ori, acesta ajunge în spital în 
seara dinaintea operaţiei sau chiar în dimineaţa respectivă. În cel 
mai bun caz, mai rămâne vreme pentru o scurtă vizită din partea 
doctorilor şi trebuie făcute atât de multe într-un timp atât de scurt. 
Mai mult, dacă medicii implicaţi trebuie să taxeze în funcţie de 
durata petrecută cu fiecare caz, costurile pentru pacientul care 
primeşte hipnoanestezia pot fi prohibitive. Pentru că acum sunt 
disponibile atâtea anestezice de calitate, iar anesteziştii cunosc foarte 

bine aspectele tehnice ale folosirii lor, abordările controlului durerii 
care consumă mai mult timp, cum ar fi hipnoza, tind să fie ignorate. 
Aşa cum s-a demonstrat în secţia de radiologie intervenţională de la 
Harvard Medical School, începem să regândim felul în care am 
făcut asta în trecut şi să dezvoltăm, în sfârşit, modalităţi de a implica 
un personal medical şi psihologic auxiliar, mai puţin costisitor, 
pentru a asista sub supraveghere. 

În ciuda dezavantajelor, în multe cazuri hipnoza contribuie substan- 
tial la chirurgie şi anesteziologie şi, uneori, există indicaţii speciale 
care o fac să fie anestezia preferată, cum ar fi pericolul decompensării 
cardiace sau respiratorii. Cunostintele privind utilizările hipnozei şi 
limitele ei ar trebui să facă parte din pregătirea tuturor chirurgilor şi 
anesteziştilor. Personalul capabil să o aplice, de obicei un specialist 
în psihologice clinică sau consiliere psihologică, ar trebui să fie 
disponibil când este nevoie. Hipnoza nu e întotdeauna cea mai 
convenabilă şi eficientă formă de anestezie ; însă cu siguranţă este 
cea mai sigură şi una dintre cele mai bune metode pentru a asigura 
implicarea pacientului în propriul tratament. 


Hipnoza în chirurgie: factori psihologici 


Chirurgia este o intervenţie asupra corpului fizic ce poate schimba 
funcţionarea acestuia în feluri extrem de complexe. S-a dat mai 
puţină atenţie faptului că este şi o experienţă psihologică trauma- 
tizantă. Funcționarea mentală şi emoţională normală pot fi serios 
perturbate ca rezultat al operaţiei sau înaintea ei, în aşteptarea 
temutului eveniment. Dacă privim omul ca pe un sistem de echilibru 
fiziologic-psihologic-social care funcţionează ca un întreg, atunci 
afectarea ţesuturilor poate determina o reorganizare drastică a functio- 
nării psihologice. 

Este bine cunoscut faptul că pacientul e deseori deprimat în urma 
unei operaţii. Nu este nici pe departe la fel de acceptat şi înţeles de 
către medici faptul că procesul poate funcţiona şi în sens invers. Pe 
scurt, suntem mai conştienţi că „insultarea” ţesuturilor poate cauza 
tulburări psihologice decât suntem că tulburările psihologice pot 
provoca leziuni ale ţesuturilor. Recent, rolul factorilor emotionali în 
menţinerea (şi chiar iniţierea) proceselor maligne a fost demonstrat 
destul de clar prin intermediul cercetărilor controlate (vezi Achterberg, 

Simonton şi Simonton, 1976). În consecinţă, efectele pe care proceduri 
ca lobotomiile sau blocajele neuronale le au asupra comportamentului 
şi senzaţiilor pot fi comparate cu consecinţele tensiunii, stresului şi 
conflictelor emoţionale asupra funcţiilor organismului. 

Din această perspectivă holistică, tehnica fizică de efectuare a 
unei intervenţii chirurgicale plus gestionarea perioadei postoperatorii 
reprezintă doar o parte (deşi cea mai semnificativă) din impactul 
total asupra unui individ. Chirurgul şi anestezistul înţelept vor acorda 
multă atenţie factorilor psihologici care pot influenţa mult rezultatul 
procedurii. Dacă aceştia sunt înţeleşi şi mobilizați, şansele pacien- 
tului la o recuperare reuşită cresc foarte mult. Dacă ei sunt ignorati 
şi prost administrati, evoluţia postoperatorie poate fi una dificilă. În 
anumite cazuri, aceşti factori psihologici fac diferenţa între recu- 
perare şi deces. 

Ne preocupă întreaga funcţionare psihologică a pacienţilor - 
emoţională, perceptuală şi cognitivă —, în vreme ce se apropie momentul 
operaţiei, în timpul acesteia şi pe durata reacției postoperatorii. 
Hipnoza este doar una dintre multele intervenţii psihologice. Totuşi, 
este o tehnică specifică, ce poate fi folosită în scopuri precise înainte, 
în timpul şi după operaţie, pentru a facilita gestionarea situaţiei, şi 
poate deveni o procedură terapeutică extrem de puternică pentru 
suplimentarea şi facilitarea intervenţiei chirurgicale. E un lucru 
obişnuit ca medicii, care gândesc în principal în termeni fiziologici, 
să subestimeze valoarea hipnozei. 

Orice chirurg s-a confruntat cu un pacient anxios, tensionat, 
cuprins de teamă, care se poate lăsa pradă unei atitudini de resemnare 
fatalistă, poate paraliza de frică sau chiar refuza sfaturi medicale 
rezonabile. Un astfel de om evită o procedură chirurgicală necesară, 
uneori chiar cu preţul vieţii sale. 

Temerile preoperatorii reprezintă deseori o complicatie semnificativă 
pentru adaptarea postoperatorie. Contrar credinţei populare, cel care 
se arată complet calm nu este întotdeauna cel care se recuperează cel 
mai bine. Mulţi oameni obţin această placiditate aparentă printr-un 
control excesiv şi în perioada de după operaţie sunt inclinati spre 
dezvoltarea de fobii şi obsesii. Acum mai bine de 40 de ani, Janis 
(1958) a descoperit că există un nivel optim de anxietate. Persoanele 
care îl depăşesc sau se situează sub nivelul respectiv au dovedit o 
adaptare postoperatorie mai puţin satisfăcătoare. Cu toate acestea, 
pacienţii care au fost informati în legătură cu experienţele anticipate 

au fost mai puţin expuşi la furie sau tulburare emoţională în timpul 
perioadei de convalescenţă. 

Ca adjuvant în oferirea de astfel de informaţii şi asigurări, 
terapeutul poate face o casetă audio cu relaxarea hipnotică de bază 
însoţită de instrucţiuni date pacientului la nivele hipnotice. Un bolnav 
Care ascultă înregistrarea în timpul perioadei preoperatorii va fi mai 
puţin tensionat în ziua operaţiei şi, de obicei, va avea o recuperare 
mai rapidă. Există multe dovezi care atestă faptul că pacienţii care 
intră în operaţie stăpânii de teamă şi cu atitudini negative sunt mai 
predispuşi riscurilor chirurgicale decât cei care se pot relaxa, care 
pot înţelege natura intervenţiei şi se pot pregăti pentru un maxim de 
colaborare. Teama iniţială poate fi redusă semnificativ dacă atât 
chirurgul, cât şi anestezistul îl vor linişti cum se cuvine pe bolnav 
înaintea operaţiei. Totuşi, dacă hipnoza urmează să fie folosită într-o 
procedură chirurgicală asupra unei persoane care se află în psiho- 
terapie, în special una intensivă sau analitică, ar fi bine să fie 
consultat psihoterapeutul curant. În unele cazuri, hipnoza poate fi 
contraindicată din motive psihologice. 


Tehnici de ameliorare a fricii 


Să ne gândim la contactul iniţial cu pacientul în momentul sosirii 
acestuia la spital. El este deseori chestionat într-o manieră non- 
empatică în legătură cu adresa, religia, capacitatea de a plăti şi aşa 
mai departe, de un intervievator de la internări. Pacientul începe să 
se simtă ca un obiect, o „chestie”. Poate că el se confruntă cu cel 
mai înspăimântător eveniment din viaţa lui. Totuşi, nimeni nu ii ia în 
calcul nevoile emotionale. În această etapă, fobiile legate de procedura 
chirurgicală şi întrebările e posibil să fie expediate de persoana de 
contact care, de cele mai multe ori, este mai degrabă un reprezentant 
al administraţiei decât un membru al personalului medical. Pacienţii 
neajutoraţi se trezesc într-un mediu străin, impersonal, înconjurați 
de oameni eficienţi, care nu au timp să-i dădăcească. Prietenii şi 
rudele pleacă sau sunt conduse afară, iar bolnavii sunt liberi să se 
gândească la ce e mai rău. 

Acesta este momentul în care un contact cu chirurgul, oricât de 
scurt, poate fi de un mare ajutor. Medicul care nu este prea grăbit să 
scape de temerile pacientului, ci este dornic să le lase să se exprime 

va descoperi că nivelul de anxietate scade, iar preocuparea pacientului 
poate fi directionatà spre întrebări constructive cu privire la desfă- 
şurarea procedurii care urmează. Mecanismele noastre de adaptare 
pot face faţă mai bine unui pericol cunoscut decât unuia neştiut. Prin 
urmare, un bun chirurg, atunci când are timp sau măcar înainte de 
operaţie, va repeta împreună cu pacientul ce urmează să se întâmple. 
Ideal este ca asta să implice o explicare pas cu pas a fiecărei etape. 

Probabil că atunci pacientul va fi foarte influentabil. El va 
reacţiona cu foarte mult calm dacă medicul îi descrie procedurile 
într-o manieră liniştită, dar fermă (încrezătoare). Asta îl informează 
pe pacient la ce să se aştepte şi, în acelaşi timp, îi transmite mesajul : 
„Ştiu ce fac. Operația va fi efectuată competent”. 

Verbalizarea poate fi deosebit de importantă. Astfel, „disconfort” 
nu este un termen la fel de alarmant ca „durere” sau ,suferin(á". 
„Separare” poate să nu stimuleze atât de mult anxietatea ca „tăiere”. 
În timp ce chirurgul repetă operaţia sau, cu grijă, i-o explică pacien- 
tului dinainte, el îl şi desensibilizează pe bolnav. Sugestiile pe care 
i le furnizează pot avea un efect puternic, chiar şi fără hipnoză. 

Această „repetiţie” a procedurii chirurgicale poate fi făcută mai 
bine sub hipnoză. Pacientul este hipnotizat cu ajutorul uneia dintre 
metodele descrise în capitolele anterioare şi sunt trecuţi în revistă 
diverşii paşi ai intervenţiei. În acest moment, pot fi date sugestii 
hipnotice, folosindu-se un limbaj nontehnic. Procedura hipnotică 
este menită nu doar să relaxeze şi să reducă tensiunea, dar şi, mai 
pozitiv, să minimizeze sângerarea stimulând atitudinile constructive, 
speranţa şi voinţa de a se recupera. O formă de verbalizare a acestor 
sugestii hipnotice, după ce s-a obţinut un nivel rezonabil de profun- 
zime hipnotică, poate fi următoarea : 


Acum, Că eşti profund relaxat, descoperi că eşti calm şi în siguranţă. 
Ştii că procedura medicală pe care o vei urma va fi efectuată cu 
abilitate, astfel încât să te poţi recupera rapid. Înţelegi ce trebuie 
făcut; nu e cazul să-ţi faci griji. Întreg personalul este competent si 
pregătit să se ocupe de fiecare aspect. Ştii că eşti pe mâini bune. 
Abia aştepţi rezolvarea problemei tale medicale şi îmbunătăţirea 
vieţii tale. Eşti foarte puternic în interiorul tău şi ai forţă. Poţi face 
faţă cu bine acestei situaţii. Îi poti lăsa pe chirurgul tău, pe anestezistul 
tău şi întreaga echipă de chirurgie să-şi îndeplinească rolurile eficient, 
în timp ce tu rămâi liniştit şi calm sub anestezie. Este bine să ştii că 
oameni capabili se ocupă de binele tău. 

au fost mai puţin expuşi la furie sau tulburare emoţională în timpul 
perioadei de convalescentá. 

Ca adjuvant în oferirea de astfel de informaţii şi asigurări, 
terapeutul poate face o casetă audio cu relaxarea hipnotică de bază 
însoţită de instrucţiuni date pacientului la nivele hipnotice. Un bolnav 
care ascultă înregistrarea în timpul perioadei preoperatorii va fi mai 
puţin tensionat în ziua operaţiei şi, de obicei, va avea o recuperare 
mai rapidă. Există multe dovezi care atestă faptul că pacienţii care 
intră în operaţie stăpâniţi de teamă şi cu atitudini negative sunt mai 
predispuşi riscurilor chirurgicale decât cei care se pot relaxa, care 
pot înţelege natura intervenţiei şi se pot pregăti pentru un maxim de 
colaborare. Teama iniţială poate fi redusă semnificativ dacă atât 
chirurgul, cât şi anestezistul îl vor linişti cum se cuvine pe bolnav 
înaintea operaţiei. Totuşi, dacă hipnoza urmează să fie folosită într-o 
procedură chirurgicală asupra unei persoane care se află în psiho- 
terapie, în special una intensivă sau analitică, ar fi bine să fie 
consultat psihoterapeutul curant. În unele cazuri, hipnoza poate fi 
contraindicată din motive psihologice. 


Tehnici de ameliorare a fricii 


Să ne gândim la contactul iniţial cu pacientul în momentul sosirii 
acestuia la spital. El este deseori chestionat într-o manieră non- 
empatică în legătură cu adresa, religia, capacitatea de a plăti şi aşa 
mai departe, de un intervievator de la internări. Pacientul începe să 
se simtă ca un obiect, o „chestie”. Poate că el se confruntă cu cel 
mai înspăimântător eveniment din viaţa lui. Totuşi, nimeni nu îi ia în 
calcul nevoile emoţionale. În această etapă, fobiile legate de procedura 
chirurgicală şi întrebările e posibil să fie expediate de persoana de 
contact care, de cele mai multe ori, este mai degrabă un reprezentant 
al administraţiei decât un membru al personalului medical. Pacienţii 
neajutoraţi se trezesc într-un mediu străin, impersonal, înconjurați 
de oameni eficienţi, care nu au timp să-i dădăcească. Prietenii şi 
rudele pleacă sau sunt conduse afară, iar bolnavii sunt liberi să se 
gândească la ce e mai rău. 

Acesta este momentul în care un contact cu chirurgul, oricât de 
scurt, poate fi de un mare ajutor. Medicul care nu este prea grăbit să 
scape de temerile pacientului, ci este dornic să le lase să se exprime 

va descoperi că nivelul de anxietate scade, iar preocuparea pacientului 
poate fi direcţionată spre întrebări constructive cu privire la desfă- 
şurarea procedurii care urmează. Mecanismele noastre de adaptare 
pot face faţă mai bine unui pericol cunoscut decât unuia neştiut. Prin 
urmare, un bun chirurg, atunci când are timp sau măcar înainte de 
operaţie, va repeta împreună cu pacientul ce urmează să se întâmple. 
Ideal este ca asta să implice o explicare pas cu pas a fiecărei etape. 

Probabil că atunci pacientul va fi foarte influen(abil. El va 
reacţiona cu foarte mult calm dacă medicul îi descrie procedurile 
într-o manieră liniştită, dar fermă (încrezătoare). Asta îl informează 
pe pacient la ce să se aştepte şi, în acelaşi timp, îi transmite mesajul : 
„Ştiu ce fac. Operația va fi efectuată competent”. 

Verbalizarea poate fi deosebit de importantă. Astfel, „disconfort” 
nu este un termen la fel de alarmant ca „durere” sau ,suferintá". 
„Separare” poate să nu stimuleze atât de mult anxietatea ca „tăiere”. 
În timp ce chirurgul repetă operaţia sau, cu grijă, i-o explică pacien- 
tului dinainte, el îl şi desensibilizează pe bolnav. Sugestiile pe care 
i le furnizează pot avea un efect puternic, chiar şi fără hipnoză. 

Această „repetiţie” a procedurii chirurgicale poate fi făcută mai 
bine sub hipnoză. Pacientul este hipnotizat cu ajutorul uneia dintre 
metodele descrise în capitolele anterioare şi sunt trecuţi în revistă 
diverşii paşi ai intervenţiei. În acest moment, pot fi date sugestii 
hipnotice, folosindu-se un limbaj nontehnic. Procedura hipnotică 
este menită nu doar să relaxeze şi să reducă tensiunea, dar şi, mai 
pozitiv, să minimizeze sângerarea stimulând atitudinile constructive, 
speranţa şi voinţa de a se recupera. O formă de verbalizare a acestor 
sugestii hipnotice, după ce s-a obţinut un nivel rezonabil de profun- 
zime hipnotică, poate fi următoarea: 


Acum, că eşti profund relaxat, descoperi că eşti calm şi în siguranţă. 
Ştii că procedura medicală pe care o vei urma va fi efectuată cu 
abilitate, astfel încât să te poti recupera rapid. Înţelegi ce trebuie 
făcut; nu e cazul să-ţi faci griji. Întreg personalul este competent şi 
pregătit să se ocupe de fiecare aspect. Ştii că eşti pe mâini bune. 
Abia aştepţi rezolvarea problemei tale medicale şi îmbunătăţirea 
vieţii tale. Eşti foarte puternic în interiorul tău şi ai forţă. Poţi face 
faţă cu bine acestei situaţii. Îi poţi lăsa pe chirurgul tău, pe anestezistul 
tău şi întreaga echipă de chirurgie să-şi îndeplinească rolurile eficient, 
în timp ce tu rămâi liniştit şi calm sub anestezie. Este bine să ştii că 
oameni capabili se ocupă de binele rău. 

Astfel de sugestii hipnotice pot fi administrate de chirurg, anestezist, 
de un consilier psihologic sau de un psihiatru care stie tehnicile 
hipnotice. Totuşi, este destul de important ca pacientul să se întâlnească 
faţă în faţă cu chirurgul şi cu anestezistul. El are nevoie să ştie exact 
cine sunt oamenii importanţi şi pe ce mâini se află acum corpul şi, 
poate, viaţa lui. 

Reacţiile şi întrebările exprimate de pacient vor fi ascultate cu 
atenţie. Cel care spune „mă tem cá o să mor" nu este „nevrotic”. De 
fapt, această grijă este reală. Există dovezi că indivizii care intră în 
sala de operaţie cu o astfel de atitudine pot fi, într-adevăr, mai 
predispuşi riscurilor chirurgicale. Deşi nu este înţelept să-l contrazici 
pe bolnav, ar trebui depuse eforturi pentru a schimba aceste credinţe. 
Vom vedea în Hypnoanalytic Techniques dacă această ,credin(á" 
este o cauză sau un efect al procesului intern distructiv. Poate 
funcţiona ca o autosugestie. Oamenii care cred că vor muri chiar 
este mai probabil să-şi piardă viaţa. Printre altele, unii practicieni 
(Cheek şi LeCron, 1968) îl întreabă pe pacient, sub hipnoză, care 
este momentul cel mai potrivit pentru operaţie. Este o întrebare 
directionatá spre procesele inconştiente ale pacientului. Răspunsul 
poate avea o validitate substanţială. 

Persoanele a căror anxietate a fost redusă prin explicarea proce- 
durilor ce urmează să fie făcute, liniştire, repetiţie şi sugestii pozitive 
menite să îmbunătăţească atitudinea (în sau în afara hipnozei) de 
cele mai multe ori vor avea nevoie de mai puţine medicamente 
preoperatorii, crescándu-si astfel şansele de recuperare. Sunt momente 
în timpul operaţiei când ar fi de dorit asigurarea unui răspuns din 
partea pacientului în urma vreunei proceduri, lucru rareori posibil 
sub anestezia prin agenţi chimici. În cazul hipnoanesteziei acest 
lucru este aproape întotdeauna posibil. 


Comunicarea hipnotică cu pacientul 


Ewin (2003) predă metoda de comunicare „ideomotorie” cu pacientul 
pentru a obţine, în timpul operaţiei şi altor proceduri medicale, 
reacţii din partea proceselor ascunse. Sub hipnoză, se sugerează că 
atunci când este pusă o întrebare, „inconştientul” va reacţiona prin 
ridicarea degetului de la o mână pentru a indica răspunsul. Astfel, 
ridicarea degetului arătător poate însemna „da”, a degetului mijlociu - 

,nu", a degetului mic - „nu sunt sigur” şi a degetului mare „prefer 
să nu răspund”. Ewin a explicat că in acest fel este posibilă comunicarea 
cu pacientul care nu mai poate vorbi. Cheek şi LeCron (1968) au 
relatat că metoda a fost utilizată pentru a obţine o reacţie din partea 
muribunzilor, chiar şi după ce ei par să fi trecut dincolo de tărâmul 
comunicării. Cheek şi Ewin au remarcat că prin intermediul acestei 
tehnici au reuşit să stârnească reacţii din partea indivizilor regresati 
la nivele preverbale din primele perioade ale copilăriei. În felul 
acesta, terapeutul poate, de asemenea, să-i ceară pacientului să 
„prezică” data recuperării, care este deseori - dar nu neapărat 
întotdeauna - corectă. 

Dacă o persoană este hipnotizată înaintea operaţiei, pot fi date 
sugestii după cum urmează : „În timpul operaţiei vei rămâne foarte 
calm. Nu va fi necesar să te mişti”. Asta ajută la asigurarea unui 
mediu de lucru liniştit pentru chirurg. Astfel de sugestii îi permit şi 
pacientului să suporte proceduri incomode îndelungate, în cazurile 
în care anestezia generală este contraindicată. 

S-a presupus că sub o anestezie generală, în timpul căreia este 
asigurată relaxarea musculară profundă, pacientul este şi incapabil 
să audă şi să reacționeze la cuvintele rostite în preajma sa. Totuşi, 
cercetătorii au descoperit că bolnavii care au fost ulterior hipnotizati 
au putut, de multe ori, să relateze o mare parte din ceea ce s-a spus 
şi s-a făcut în timpul operaţiei (Bennett, 1993; Cheek, 1964; 
Levinson, 1965 ; Pearson, 1961). Remarcele negative sau necuviin- 
cioase făcute de membrii echipei chirurgicale au fost recepționate si 
înregistrate la nivele ascunse şi au avut un impact decisiv asupra 
recuperării (Ewin, 1990). Chiar dacă Trustman, Dubovsky şi Titley 
(1977) au aruncat o umbră de îndoială asupra acestor descoperiri, 
doctorii şi asistentele ar face bine să-şi ţină gura în timpul operaţiei. 
Remarce ca „nu cred că mormanul ăsta bătrân de grăsime va scăpa” 
sau „ăsta e pe ducă; probabil nu o mai ţine mult, indiferent ce 
facem noi aici” pot fi devastatoare şi pot avea un efect similar cu 
ceea ce s-ar întâmpla dacă pacientul ar fi hipnotizat şi apoi i s-ar 
spune: „Nu te respectăm prea mult şi ne aşteptăm să mori”. În 
cazurile cu risc chirurgical ridicat, o asemenea remarcă ar putea 
face diferenţa între recuperare şi moarte în perioada postoperatorie. 

Dacă pacienţii aflaţi sub anestezie pot reacţiona la sugestii negative, 
ei pot să fie şi constructiv influenţaţi când medicul, anestezistul sau 
alţi profesionişti profită de această perioadă pentru a face remarce 

care subliniază terminarea cu succes a diferitelor etape ale operaţiei 
şi pentru a strecura sugestii menite să grăbească vindecarea. Acestea 
îşi demonstrează clar valoarea când proceduri chirurgicale majore 
sunt efectuate cu anestezie locală completată de folosirea anesteziei 
intravenoase sau a sedării combinate cu narcotice. Fredericks (2001) 
a remarcat că „datorită convenabilitátii şi usurintei în administrare, 
majoritatea chirurgilor folosesc această tehnică aproape ca pe o 
rutină” (p. 94). În loc de „hipnoză”, această tehnică este de obicei 
numită MAC (Monitored Anesthesia Care) (Îngrijire Anestezică 
Monitorizatá). Wolfe si Millet (1960) i-au demonstrat valoarea în 
cazul chirurgiei cu anestezie generală completă. Sugestiile ar putea 
fi următoarele : 


Gata, s-a rezolvat. Nu ar mai trebui să te supere. Când te vei 
trezi, te vei simţi confortabil, foarte bine. Vei putea să dormi liniştit, 
să bei apă, să respiri bine şi să tuşeşti dacă e cazul. Nu trebuie să-ţi 
fie great. 


Sigur că întreaga echipă chirurgicală ar trebui să fie conştientă 
de importanţa pe care o pot avea astfel de sugestii atunci când 
pacientul este aparent complet anesteziat şi să fie sensibili la posi- 
bilităţile de a interveni pozitiv din punct de vedere psihologic. Altfel, 
aceste remarce vor fi luate în derâdere de acei doctori sau asistente 
care nu ştiu despre descoperirile privind semnificaţia lor. 

Nu ar trebui să existe nici o ezitare în sugerarea aspectelor dorite 
privind cooperarea şi recuperarea. In rândul celor mai utile sugestii 
care pot fi date pentru a îmbunătăţi desfăşurarea recuperării postope- 
ratorii a unui pacient sunt: a) lipsa greţurilor ; b) capacitatea de a 
tuşi fără durere; c) aportul crescut de lichide şi apetitul pentru 
mâncare ; d) nevoia unei cantităţi mai mici de narcotice şi sedative ; 
€) controlul reflexului de vomă si al sughitului. Ideal ar fi ca acestea 
să fie date înaintea intervenţiei cu ajutorul hipnozei, dar ele pot fi 
administrate sau întărite şi în timp ce pacientul se află încă pe masa 
de operaţie. 


Relaţia personală în timpul operației 
Helen Watkins (1976) a relatat cazul unei femei de vârstă mijlocie 


pe care o trata prin psihoterapie pentru alcoolism şi care se hotărâse 
să facă un lifting facial, sperând să şteargă ridurile care îi marcaseră 

anii în care şi-a neglijat sănătatea, corpul şi aspectul. Deoarece 
hipnoza fusese o parte integrantă a psihoterapiei, pacienta şi-a 
întrebat medicul dacă poate fi folosită pentru a o ajuta pe durata 
operaţiei. După discutarea situaţiei cu chirurgul, psihoterapeuta l-a 
întrebat în ce fel ar putea-o ajuta pe pacientă să treacă peste operaţie. 
El a menţionat în primul rând reducerea tensiunii şi a durerii şi apoi 
a remarcat : „Sigur că mi-aş dori ca sângerarea ei să poată fi restrânsă”. 

Terapeuta nu a promis nimic, dar când pacienta a fost hipnotizatá 
următoarea dată, după ce au fost administrate sugestii privind liniştea, 
calmul şi eliberarea de durere, i s-a spus şi că „nu trebuie să sângerezi”. 
Operația, făcută cu anestezie locală, a avut destul de mult succes, iar 
pacienta s-a trezit cu chipul şi moralul îmbunătăţite. Chirurgul a 
remarcat că, spre deosebire de alte cazuri, sângerarea a fost minimă. 
Totuşi, mai târziu, pacienta i-a relatat terapeutei cá în timpul operaţiei 
a avut un impuls foarte puternic de a sángera, aproape ca şi cum o 
forţă interioară îi spunea „Sângerează ! Sângerează ! ”. Atunci ea 
răspundea cu o altă parte a sinelui: „Nu voi sângera. Helen nu vrea 
să sângerez”. Spunându-i pacientei „Nu trebuie să sângerezi” şi 
repetând asta, ea i-a întărit ideea că „Nu voi sângera. Helen nu vrea 
să sângerez”. Helen şi-a implicat propria rezonanţă şi relaţie tera- 
peutică în lupta inconştientă a pacientei cu sine însăşi. În timpul 
operaţiei, starea eului care îi poruncea „Sângerează ! ” era evident 
dominantă. Pe durata intervenţiei, „rezonanţa” lui Helen, care s-a 
aliat cu starea opusă „Nu sângera ! ” a eului, a avut câştig de cauză. 
Această luptă interioară a continuat pe tot parcursul operaţiei. În 
ciuda conflictului interior al stărilor eului, aparenta ei relaxare şi 
linişte nu i-au transmis nimic din toate acestea chirurgului. Doar 
după încheierea intervenţiei medicul i-a vorbit terapeutei despre 
istoricul medical al pacientei. Cu nici doi ani înainte suferise o 
histerectomie din cauza sângerării excesive, dar analiza patologică 
nu arătase semnele vreunei tumori. Pe parcursul terapiei cu orientare 
analitică psihologul şi pacienta au descoperit multe dovezi şi motive 
psihodinamice ale unei tendinţe masochiste de autopedepsire, care 
se pare că era legată de nevoia ei de a sângera. Sângerarea, ca multe 
alte funcţii fizice, poate avea pentru unii pacienţi o componentă 
psihogenă importantă şi poate, aşadar, să fie influenţată psihologic 
prin sugestie hipnotică. 

Acest caz particular ilustrează o serie de idei semnificative 
privind folosirea hipnozei clinice. Ar trebui remarcat că relaţia 

intensă cu terapeuta. dezvoltată pe durata mai multor şedinţe, i-a 
oferit pacientei un motiv de a-şi inhiba sângerarea. Nevoia incon- 
ştientă de a sângera, provenită din impulsuri masochiste, a fost pusă 
împotriva sugestiei hipnotice. Dacă femeia (care era evident înclinată 
spre sângerare) ar fi căutat să se elibereze pe termen lung de acest 
simptom, am fi anticipat că sugestia inhibitorie ar fi cedat curând. 

Sugestiile hipnotice menite să suprime simptome, cel puţin pe 
cele cu o puternică motivaţie psihogenă ascunsă, de obicei au doar 
un succes temporar. Aşadar, abordarea hipnotică ar fi probabil 
nepotrivită în tratarea psihoterapeutică a acestei afecţiuni. Pentru 
eliminarea ei ar fi fost probabil necesară o psihoterapie mai profundă, 
mai complexă şi orientată dinamic, poate folosind hipnoza ca adjuvant 
(vezi Watkins şi Watkins, 1997). Totuşi, simpla sugestie hipnotică de 
a suprima simptomul a reuşit să inhibe temporar acest răspuns în 
timpul operaţiei, demonstrând astfel cum aceasta poate să aibă succes 
dacă e folosită pentru obţinerea de efecte limitate, cu condiţia ca ea 
să nu contrazică structura motivationalá psihodinamică a pacientului. 
Dar fără intervenţia „sinelui terapeutic” rezonant al lui Helen, noi 
(A.F.B. şi J.G.W.) nu credem că simpla sugestie ar fi fost adecvată. 
Aceeaşi verbalizare din partea unui terapeut neexperimentat cu care 
pacienta nu rezona ar fi eşuat. Contribuţia acestui caz este, în primul 
rând, aceea că demonstrează cum pot fi folosite cu succes „sugestiile 
hipnotice directe”. Însemnătatea situaţiei interpersonale - şi nu 
cuvintele - a fost aceea care a stabilit o siguranţă suficientă pentru 
ca pacienta să reziste fără a sângera. 

O descoperire menţionată prima dată în anii 1840 de Esdaile 
(1850/1957) a fost gradul mai mic de incidenţă a şocurilor chirur- 
gicale în cazul pacienţilor asupra cărora s-a intervenit pe când se aflau 
sub hipnoză. Asta indică faptul că un asemenea şoc poate fi o reacţie 
psihologică la traumă în aceeaşi măsură în care este una fiziologică. 
Cel puţin este un fenomen care merită o cercetare mai atentă. 

Multe proceduri minore, în care anestezia generală nu este indicată, 
pot fi deseori efectuate rapid folosind hipnoza ; chiar şi o transă 
uşoară poate fi eficientă. Într-un exemplu ce a implicat cateterizarea 
unei fetiţe speriate în vârstă de 7 ani, David Spiegel a explicat 
(relatat de Hebert, 1998, pp. 2-3): 


A trebuit să introducem un cateter prin uretrá pentru a injecta o 
soluţie în vezica ei urinară. Nu puteam anestezia copilul, pentru că 
aveam nevoie de cooperarea lui, dar este un lucru teribil care i se 

poate întâmpla unei fetiţe. Ultima dată când au făcut asta a fost 
nevoie de trei asistente şi de tatăl ei să o ţină, în vreme ce ea tipa si 
se zbătea. De data aceasta am folosit hipnoza, restructurându-i 
factorul de stres, făcând-o să se focalizeze pe a fi într-un loc unde 
i-ar plăcea să se afle în locul sălii de operaţie. În cazul ei a fost 
vorba de un magazin Beanie Baby”. A trecut de procedură cu câteva 
lacrimi şi un disconfort uşor, dar în mult mai puţin timp şi fără 
agitaţie. Cel mai bine a fost că nimeni nu a trebuit să o ţină. 


În studiul nostru (Smith, Barabasz si Barabasz, 1996) asupra 
unor copii de 3 până la 8 ani care suportau proceduri medicale 
dureroase, am comparat hipnoza şi distragerea. Părinților şi copiilor 
li s-a arătat filmul No Tears, No Fears (Kuttner, 1987), care prezintă 
o abordare echilibrată a folosirii distragerii şi tehnicilor hipnotice 
pentru a face faţă durerii şi fricii în timpul procedurilor medicale 
propriu-zise. Pregătirea în privinţa distragerii şi hipnozei a avut loc 
în şedinţe separate. Câte un părinte voluntar al fiecărui copil a fost 
pregătit mai întâi pentru o procedură şi apoi pentru cealaltă de unul 
dintre cei patru antrenori ai noştri şi i s-au transmis aşteptările 
privind echivalenta şi efectele potentiale ale procedurilor de distra- 
gere şi ale celor hipnotice. Cu toate acestea, toţi cei patru antrenori 
au spus că aveau „mai multă încredere” în tehnica distragerii, pentru 
că aceasta era metoda folosită în spital. Acesta era un mare avantaj 
experimental pentru „distragere” şi probabil de aceea a avut o 
oarecare eficienţă. Spanos şi Coe (1992) au avut dreptate: „cre- 
dintele" terapeutului pot avea câştig de cauză. Totuşi, ei nu au tras 
concluzia cá şi ,credintele" cercetătorului (inclusiv ale lor) pot 
afecta rezultatul unui studiu experimental. 

Pregátirea pentru contextu] hipnotic a implicat crearea unui loc 
favorit pentru inductia hipnoticá unde párintele si copilul pot merge 
într-o călătorie imaginară spre o destinaţie aleasă de copil. Odată ce 
destinaţia a fost aleasă, părinţii au fost învăţaţi cum să-l ajute pe 
copil să dezvolte şi să elaboreze imaginea. În pregătirea pentru 
contextul distragerii părinţii au fost instruiți să-şi ajute copiii prin 
activarea unei jucării, remarcarea aspectelor interesante ale ei şi cât 
de distractivă este. Atât în cazul distragerii, cât şi în cel al hipnozei 
părinţii au fost învăţaţi proceduri echivalente în trei paşi care includeau : 
(a) introducerea, (b) implicarea şi (c) intervenţia. Pentru contextul 


* Magazine specializate în vânzarea de jucării de plug (n.t.). 

hipnozei, în etapa inducției, copilul a fost pregătit să-şi utilizeze 
capacitatea hipnotică prin alegerea destinaţiei pentru inducția hipnotică 
a locului preferat. Pentru contextul distragerii, primul pas a implicat 
prezentarea şi discutarea recuzitei (jucării sáltárete, distractive, cu 
sunete puternice) care urma să fie folosită în timpul procedurii. 
Copilul şi-a ales jucăria preferată din zecile puse la dispoziţie de 
antrenor, toate menite să aibă capacitatea de a distrage sau redirec- 
tiona atenţia spre ele. Faza testării profunzimii a fost descrisă ca un 
exerciţiu de „încălzire” a imaginaţiei. La fel ca în studiul Wall şi 
Womack (1989), părinţilor li s-a cerut să folosească momentul 
coborârii braţului (în care copilului i se spune să întindă un braţ şi 
apoi să se gândească la faptul că încearcă să ţină ceva greu) din 
Scala Stanford a Hipnozei Clinice : Copil (1978-1987). A fost folosit 
atât în cazul distragerii, cât şi al implicării imaginative. Fiecare 
părinte a primit un scenariu pentru a se asigura respectarea pro- 
cedurii în caz că acesta devine anxios în timpul procedurii medicale 
dureroase. Al treilea pas consta în intervenţia propriu-zisă. 

Contextul hipnotic a folosit o poveste, iar cel al distragerii a folosit 
jucării alese de copil. Ambele intervenții au fost impregnate cu sugestii 
de a face faţă procedurii medicale. Părinţii au exersat intervenţiile 
prin joc de rol, în cadrul unei şedinţe de pregătire cu antrenorii, 
astfel încât să fie asigurată aplicarea corectă a fiecărei tehnici. 

Aşa cum am anunţat mai devreme în acest capitol, Cooper şi 
Erickson (1959) au arătat că simţul timpului poate fi manipulat 
hipnotic. Astfel, prin intermediul sugestiei hipnotice, o procedură 
care necesită mai multe ore poate fi făcută ca, experiential, să îi pară 
pacientului că a durat doar o foarte scurtă perioadă de timp. Tot aşa, 
lungile ore petrecute în salonul de reanimare pot fi „scurtate” prin 
hipnoză cu sugestia că pacientul va trăi fiecare oră ca şi cum ar dura 
doar câteva minute. 


Rezumat 


Dată fiind siguranţa şi aplicabilitatea anesteziei prin agenţi chimici 
în cazul foarte multor pacienţi, probabil că hipnoza nu va fi niciodată 
folosită pe scară largă în chirurgie, ca anestezic, aşa cum a făcut 
Esdaile. Totuşi, pe măsură ce spitalele devin mai conştiente de 
beneficiile evidente ale hipnozei în ceea ce priveşte reducerea dovedită 

a costurilor, reducerea complicatiilor şi diminuarea timpului petrecut 
la reanimare, fără îndoială va exista o creştere treptată, dar pozitivă, 
a folosirii hipnozei. Pe măsură ce medicii devin tot mai conştienţi de 
impactul semnificativ pe care factorii psihologici îl pot avea asupra 
succesului lor şi pe măsură ce tot mai mulţi dintre ei dobândesc o 
pregătire în domeniul procedurilor hipnotice, hipnoza va deveni din 
ce în ce mai acceptată şi folosită ca parte integrantă a specializărilor lor. 


CAPITOLUL 11 


Hipnoza pentru durerile 
şi trauma naşterii 


Când un bărbat întreţine relaţii sexuale cu o femeie, aceasta este, 
din punct de vedere biologic, o performanţă locală. Spermatozoizii 
sunt secretaţi şi odată ce procesul - producerea spermei - s-a 
încheiat, corpul bărbatului nu mai are nevoie de ei. Nu îi folosesc la 
nimic. Ei se dovedesc utili doar când masculul scapă de ei depu- 
nându-i în vagin. Şi astfel, din punct de vedere biologic, performanţa 
sexuală a unui bărbat este un fenomen pur local ce poate fi dus la 
bun sfârşit foarte repede, în câteva secunde. Odată ce el a depozitat 
spermatozoizii, a terminat cu actul sexual. Când o femeie face sex, 
pentru a încheia, din punct de vedere biologic, un singur act sexual, 
ea rămâne însărcinată, o stare care durează nouă luni. Alăptarea 
educă, îl hrăneşte, îl supraveghează, îl creşte. In cultura noastră, 
actul sexual al unei femei are nevoie de aproximativ optsprezece ani 
pentru a fi complet. Pentru un bărbat, optsprezece secunde sunt tot 
ce trebuie. Cum este construit corpul unei femei? Foarte puţini 
oameni stau să se gândească la asta - cât de complet se implică 
trupul unei femei în relaţia sexuală. Când ea începe să aibă o viaţă 
sexuală activă regulată, calciul din scheletul ei suferă schimbări : 
nivelul acestuia creşte. Laba piciorului ei se măreşte cu aproape un 
sfert de măsură, curbura sprâncenelor se înalţă puţin. Unghiul 
maxilarului se schimbă, bărbia se îngroaşă puţin, nasul ceva mai 
lung, e probabil să existe o schimbare a părului ei, sânii îşi schimbă 
forma sau consistenţa sau ambele. Forma coloanei vertebrale se 
modifică un pic. Şi aşa, din punct de vedere fiziologic şi fizic, fata 
se schimbă într-o scurtă perioadă de timp, de exemplu în două 
săptămâni de dragoste arzătoare. Pentru că, din punct de vedere 
biologic, corpul ei trebuie să se pregătească pentru a avea grijă de o 
altă creatură timp de nouă luni în interior şi apoi timp de luni şi ani 
după aceea, cu întreg comportamentul trupului ei concentrându-se 

asupra urmaşilor. Şi cu fiecare copil există tendinţa ca piciorul 
femeii să se mărească, unghiul maxilarului ei să se modifice. Fiecare 
sarcină aduce cu sine aceste uriaşe schimbări fizice şi fiziologice. 
Unui bărbat nu-i cresc mustátile mai mari pentru cá face sex, nivelul 
lui de calciu nu se schimbă în nici un fel, picioarele nu i se măresc. 
Nu-şi schimbă cu nimic centrul de greutate. Pentru el este o chestie 
locală. Dar actul sexual şi sarcina constituie o imensă modificare 
biologică şi fiziologică pentru femeie. Ea trebuie să intre în asta cu 
toată fiinţa fizică (Milton Erickson, apud Haley, 1973). 


Naşterea normală şi metodele Lamaze 


În 1933, Grantly Dick-Read (1968) a introdus o tehnică de aducere 
pe lume a unui copil, numită „naştere naturală”, menită să reducă 
durerea invátándu-le pe viitoarele mame să se relaxeze. Dick-Read 
a susţinut că tensiunea este cea care produce durere şi că aceasta este 
o consecinţă a fricii pe care fiecare femeie o are faţă de travaliu şi 
naştere. Pentru a reduce această teamă, el le învăţa pe viitoarele 
mame despre naştere, deoarece suntem mai puţin inclinati să ne 
temem de ceea ce înţelegem. Se continua cu exerciţii de respiraţie, 
relaxare şi folosirea sugestiei. La început, a insistat că aceste sugestii 
nu erau sub nici o formă legate de hipnoză. Totuşi, mai târziu, a 
recunoscut că amestecul de relaxare urmată de sugestii era foarte 
asemănător cu procedura practicată de terapeuti. 

Metoda „Lamaze” (Lamaze, 1958) a devenit cea mai populară în 
Statele Unite. Gravida învaţă despre multe dintre părţile cele mai 
puţin înspăimântătoare ale sarcinii şi naşterii, deprinde exerciţii de 
respiraţie, controlul neuro-muscular şi metode de condiţionare menite 
să elimine teama. Teoria spune că un individ dezvoltă un ciclu 
recurent fricá-tensiune-durere care se autoîntreţine şi care, la rândul 
lui, creează temeri noi, tot mai mari, şi aşa mai departe. Întrerupând 
acest ciclu prin intermediul cunoaşterii şi al relaxării, mama priveşte 
evenimentul ca pe ceva natural, mai aproape de ceea ce se întâmplă 
la alte specii de mamifere. 

Atât „naşterea naturală”, cât şi „Lamaze” au dovedit că reduc 
durerea pentru o parte substanţială a gravidelor pregătite, un sfert 
până la o treime dintre ele neavând nevoie de analgezice chimice sau 
de anestezice. Dintre cele care au cerut astfel de intervenţii chimice, 
mamele pregătite astfel au folosit o cantitate mai mică decât cele 
nepregătite (Hilgard şi Hilgard, 1983). 

Aceleaşi elemente intră şi în rândul tacticilor folosite astăzi de 
hipnoterapeutul abil care lucrează în domeniul obstetricii, fie că este 
obstetrician, anestezist sau alt profesionist cu pregătire în domeniul 
hipnozei (de exemplu, consilier psihologic, psiholog clinic sau psihiatru). 
Sigur că avantajele metodei constau în gama de tehnici disponibile 
pentru reducerea durerii şi în abilitatea de a induce transa prin 
disociere, dându-i mamei un control mai mare. Aşadar, efectele 
hipnozei pentru naştere pot merge mult dincolo de dependenţa de 
reducerea fricii, relaxare sau apariţia transei spontane necontrolate. 


Teorii legate de hipnoză şi alinarea durerilor naşterii 


Motivul pentru care femeile ce folosesc hipnoza au o naştere mai puţin 
sau deloc dureroasă a fost un subiect asupra căruia au speculat mai 
multi profesionişti din domeniu. Ernest Hilgard şi Josephine Hilgard 
(1994) au explicat că metoda funcţionează pentru a controla durerea 
reducând prin disociere conştientizarea informaţiei care este transmisă 
centrilor cerebrali superiori. Cercetarea potenţialului EEG legat de 
eveniment furnizează dovezi clare care susţin o asemenea conştien- 
tizarea redusă, aşa cum am văzut în figura 9.1 (Spiegel, Bierre şi 
Rootenberg, 1989). În esenţă, se consideră că durerile înregistrate 
de corpul femeii care naşte sunt recunoscute de o conştientizare 
ascunsă în timpul analgeziei şi anesteziei hipnotice, dar sunt mascate 
în privinţa percepţiei de o barieră amnezică între nivelele disociate 
ale conştientizănii. Această conştientizare poate fi contactată prin evocarea 
„observatorului ascuns” (vezi capitolul 3). Cel mai important, cercetări 
experimentale atent controlate (Hilgard, Morgan şi MacDonald, 1975) 
au arătat că hipnoza produce o reducere semnificativă a durerii 
vizibile comparativ cu sugestiile fără hipnoză. Susţinând explicaţia 
neodisocierii, raportarea senza(iilor ascunse prin apăsarea tastelor 
sau vorbirea automată a rămas neschimbată. Ideea este că aceste 
reduceri prin disociere au fost responsabile pentru controlul durerii. 
Poate că înregistrarea durerii senzoriale este blocată de bariera 
amnezică (uitată imediat), astfel încât nu intră în zona conştientă. 
Cu decenii în urmă, dr. Anslie Meares (1961), care a conceptua- 
lizat hipnoza ca o formă de regresie atavică, a emis ipoteza că un 
individ hipnotizat regresează sau se întoarce la un tip de existenţă 
experientialá care i-a caracterizat pe oameni în perioada evoluţiei de 

la animal antropoid la om primitiv. Acest lucru restabileste atunci 
abilităţile de izolare şi control al durerii care erau caracteristice 
oamenilor în acea vreme, abilităţi care au fost pierdute în mare parte 
în epocile civilizate. Meares a susţinut şi că experienţa conştientă a 
unei iubiri materne devine posibilă atunci când nu sunt utilizate 
anestezicele chimice şi că ea îi permite mamei să obţină o anestezie 
totală şi realistică prin intermediul hipnozei. Experienţa conştientă a 
naşterii rezultă într-o legătură mamă-copil mai apropiată decât atunci 
când este estompată de anestezicele chimice. 

Şi mai devreme, Otto Rank (1952) a susţinut că naşterea este 
traumatizantă pentru copil şi că ea e sursa originară a anxietátii 
nevrotice pentru că implica separarea de mamă. Fie că acest lucru 
este adevărat sau nu, cu siguranţă adăugarea anesteziei prin agenţi 
chimici, care îl „droghează” pe copil înaintea separării, poate doar 
să sporească riscul cu care acesta se confruntă la venirea pe lume. O 
naştere care a fost traumatizantă pentru mamă poate fi traumatizantă 
şi pentru copil şi poate avea puternice efecte neprevăzute asupra 
viitoarei lui dezvoltări emoţionale. 

Totuşi, experienţa naşterii este una extrem de semnificativă pentru 
mamă. Dacă este trăită fără dureri inutile, atitudinea faţă de copil 
poate fi mai pozitivă decât dacă aducerea lui pe lume a fost însoţită 
de multă suferinţă. Acesta este începutul relaţiei mamă-copil, care 
ar trebui să se desfăşoare în cele mai favorabile circumstanţe posibile 
pentru binele şi sănătatea emoţională viitoare a amândurora. 

Pentru că hipnoza nu este potrivită tuturor persoanelor, decizia 
de a o folosi ca anestezic sau analgezic în cazul pacientelor gravide 
(însărcinate) ar trebui luată devreme şi ar trebui să ia în considerare 
mulţi factori diferiţi. O decizie în ultimul moment de a folosi hipnoza 
(poate chiar în clipa în care femeia în travaliu este dusă în sala de 
naşteri) poate duce la eşec şi traumatizare. Totuşi, cu o minimă 
pregătire, pot fi obţinute rezultate excelente în privinţa eliminării — 
sau cel puţin a reducerii — durerii ; de fapt, pregătirea necesară este 
mult mai redusă decât în cazul tehnicilor mai puţin eficiente, cum ar 
fi metodele de naştere naturală Lamaze sau Dick-Read. 


Eficienţa hipnozei în cazul nasterilor 


Dovezile ştiinţifice că hipnoza ar trebui să fie, în majoritatea cazurilor, 
metoda preferată vin din numeroase studii de caz şi din studii 

statistice controlate. Din păcate, majoritatea cercetărilor nu conţin 
datele furnizate de testele de hipnotizabilitate ale scalelor standar- 
dizate. Totuşi, puţinele informaţii sistematice care sunt acum disponibile 
privind folosirea testelor de hipnotizabilitate pentru a prezice rezul- 
tatele sunt promițătoare. De asemenea, majoritatea cercetărilor nu 
reuşesc să adune informaţii pentru a indexa nivelul lipsei de durere, 
aşa cum a făcut-o studiul Smith, Barabasz şi Barabasz (1996) pe 
care l-am analizat în capitolul precedent. În loc să folosească relatările 
pacienţilor privind durerea, investigatorii şi-au bazat măsurătorile 
„obiective” pe reducerea cantităților de anestezice sau analgezice 
chimice necesare. Astfel de măsurători pleacă de la premisa că cei 
care suferă cea mai puternică durere ar trebui să ceară cele mai 
multe calmante ; totuşi, o astfel de corelaţie între nivelul suferinţei 
resimţite şi cantitatea de medicamente cerută este la fel de imperfectă 
ca răspunsul la analgezicele chimice. 

Katchan şi Belozerski (1940) au obţinute relatări privind durerea 
de la 501 cazuri. În ciuda eşecului autorilor în a prezice rezultatele 
în peste 60% din cazuri (se pare că aşteptările lor privind succesul 
nu s-au confirmat), ei au putut concluziona că 29% din cazuri au 
obținut analgezia completă, 38% au obţinut analgezie parţială, 21% 
au eşuat, iar 12% au manifestat reacţii îndoielnice. Astfel, aproape 70% 
dintre cazuri au obţinut cel puţin o analgezie parţială şi folositoare sau 
una completă folosind hipnoza ca singurul agent pentru calmarea durerii. 

Primul studiu mai atent controlat a implicat 210 femei. Davidson 
(1962) le-a împărţit la întâmplare în trei grupuri egale. Grupul de 
control nu a avut parte de nici o formă de pregătire; grupul de 
hipnoză a primit 1,5 ore de pregătire în autohipnoză ; iar al treilea 
grup a învăţat procedura de relaxare Dick-Read pentru naştere 
naturală. Pacientele au raportat durerea pe o scală având valorile 
O (nici o durere), 1 (durere uşoară), 2 (durere moderată) şi 3 (durere 
puternică). Punctajul mediu pentru metoda de relaxare Dick-Read a 
fost de 1,68, mult sub cel de 1,95 raportat de grupul de control. 
Grupul de hipnoză a obţinut o scădere importantă a durerii cu un 
punctaj mediu de doar 0,83 - o reuşită remarcabilă după o singură 
şedinţă de hipnoză. 

Studiul lui Brann şi Guzvica (1987) le-a permis participantelor 
să aleagă hipnoza sau pregătirea pentru relaxare, având 48 de voluntare 
în fiecare grup. Cercetarea a arătat că durata primei etape a travaliului 
(de la început până la dilatarea cervixului) a fost semnificativ mai 

scurtă pentru cele din grupul de hipnoză comparativ cu grupul care 
s-a pregătit pentru relaxare. Cele care deveneau mame pentru prima 
dată (primigravidele) au beneficiat cel mai mult din partea acestei 
metode. Poate mai important, femeile din grupul de hipnoză au 
raportat o mai mare satisfacţie în urma travaliului, mai multă uşurinţă 
în a adormi când doreau şi mult mai puţină anxietate în ceea ce 
priveşte întregul proces al naşterii. Pacientele hipnotizate au simţit 
şi mai mult autocontrol şi au fost mai satisfăcute decât cele pregătite 
pentru relaxare. 

Fără îndoială inspirați de munca lui Brann şi Guzvica in Anglia, 
Jenkins şi Pritchard (1993) au realizat cel mai mare studiu controlat 
din Ţara Galilor de până acum. Au fost studiate un total de 862 de 
participante, jumătate dintre ele fiind primigravide, iar cealaltă 
jumătate fiind mame pentru a doua oară (secundgravide). Fiecare 
grup a fost împărţit în subgrupul de hipnoză şi subgrupul de control 
al participantelor de aceeaşi vârstă. Fiecare dintre participantele la 
hipnoză a urmat şase şedinţe cu proceduri individualizate. La fel ca 
în cercetarea lui Brann şi Guzvica, primigravidele din grupul de 
hipnoză au manifestat o reducere impresionantă a duratei primei 
faze de travaliu (cu trei ore mai puţin decât la participantele din 
grupul de control). A doua etapă (de la dilatarea cervixului până la 
naştere) a fost şi ea semnificativ mai scurtă decât în cazul grupului 
de control. Secundgravidele au petrecut şi ele mai puţin timp în 
prima etapă a travaliului decât participantele din grupul de control. 
Efectele hipnozei asupra duratei celei de-a doua etape a travaliului 
nu au fost semnificative în cazul lor. În total, voluntarele în stare de 
hipnoză au avut o nevoie mult mai mică (sau deloc) de analgezice 
chimice, spre deosebire de participantele din grupul de control. 

Harmon, Hynan şi Tyre (1990) au condus cel mai elegant studiu 
controlat existent, aşa cum era de aşteptat din partea cercetărilor 
făcute în Statelor Unite la acea vreme. Au fost abordate hipnotizabili- 
tatea şi percepţia durerii de către pacientă. Şaizeci de primigravide, 
care au fost mai degrabă recrutate decât voluntare, au fost testate şi 
apoi împărţite în grupuri foarte şi puţin hipnotizabile înainte de a fi 
repartizate aleatoriu pentru condiţii de hipnoză sau nonhipnoză. Cu 
alte cuvinte, jumătate dintre participantele foarte hipnotizabile şi 
jumătate dintre cele puţin hipnotizabile au primit hipnoza, în timp ce 
jumătăţile rămase au primit tratamentul standard de pregătire pentru 
relaxare, care includea exerciţii de respiraţie similare cu metoda 

Dick-Read de naştere naturală. În grupurile de hipnoză s-au folosit 
semnificativ mai puţine analgezice chimice, au avut loc mai multe 
naşteri spontane, iar prima etapă a travaliului a fost mai scurtă decât 
în grupurile care a avut parte de sugestii de relaxare şi exerciţii de 
respiraţie. 

Ca în cazul studiului Barabasz şi Barabasz (1989) asupra pacienţilor 
cu dureri cronice, Harmon şi colegii săi au administrat o formă de 
măsurare a tolerantei la durere folosind durerea ischemică pentru a 
testa efectele perioadei de hipnoză. În timpul pregătirii prenatale, pe 
braţele pacientelor s-a pus câte un tensiometru (sfigmomanometru) 
care a fost umflat pentru a produce durere prin oprirea circulaţiei 
arteriale către antebraţ. Participantele puternic hipnotizabile, care 
au fost pregătite în domeniul hipnozei, au obţinut cea mai importantă 
reducere a durerii. Evident că obţinerea unei măsuri privind reducerea 
durerii folosind durere indusă experimental într-o zonă foarte îndepărtată 
de canalul de naştere nu este ideală, dar este un pas pe drumul cel bun. 


Beneficiile hipnozei în obstetrică 


Cercetările de până acum indică un număr de beneficii minime la 
care ne putem aştepta în urma folosirii hipnozei în obstetrică. Acestea 
includ cel puţin următoarele : (a) reducerea duratei primei etape a 
travaliului (în medie cu 3 ore); (b) diminuarea cantităţii de anal- 
gezice chimice şi a anesteziei ; (c) reducerea sau eliminarea durerii ; 
(d) diminuarea şocului şi recuperarea mai rapidă ; (e) paciente mai 
cooperante ; (f) probabilitate mai mică a naşterilor prin operaţie ; 
(g) facilitarea anesteziei perineului, naşterii, epiziotomiei şi suturării ; 
(h) reducerea sau eliminarea multor efecte postoperatorii nedorite ; 
(i) nevoia de mult mai puţină pregătire decât în cazul metodelor 
naşterii naturale şi Lamaze ; (j) spre deosebire de anestezicele 
chimice, hipnoanestezia nu poate face rău nici mamei, nici copilului ; 
(k) majoritatea mamelor consideră naşterea cu ajutorul hipnozei o 
experienţă extrem de plăcută şi satisfăcătoare ; şi (1) în cazul anumitor 
urgenfe, cum ar fi ruperea placentei, folosirea hipnozei poate salva vieţi. 


Stresul posttraumatic şi hipnotizabilitatea crescută 


„Puteam să văd totul în oglindă; forcepsul, epiziotomia, întregul 
meu corp fiind desfăcut. Cumva, nu eram acolo. Păream că plutesc 

pe tavan. Pur şi simplu chiar nu mi se întâmpla mie” (Reynolds, 
1997, p. 831). Abilitatea de a fi puternic hipnotizabil este un talent 
remarcabil, dar în obstetrică, şi în alte anumite situaţii, poate fi o 
cale problematică spre traumă. Hipnotizabilitatea crescută este, de 
obicei, un mare avantaj în hipnoterapie, dar, aşa cum am discutat în 
capitolele anterioare, persoanele cu acest talent au, de regulă, atât o 
capacitate extraordinară de implicare imaginativă, cât şi o înclinaţie 
spre fantezie (Rhue şi Lynn, 1989; Rhue, Lynn, Bukh şi Henry, 1991). 

Două caracteristici ale naşterii o fac potenţial traumatizantă : 
durerea extremă şi sentimentul de pierdere a controlului. Sechelele 
dăunătoare pe termen lung abia încep să fie recunoscute. În Anglia 
a fost deschisă o clinică pentru stresul postnatal care abordează 
această variantă a tulburării de stres posttraumatic (TSPT) deseori 
ignorată. Pentru început, TSPT, considerat odată a fi un sindrom 
legat de război care îi afectează pe bărbaţi, apare mult mai des în 
rândul femeilor (Resnick, Kilpatrick, Dansky, Saunders şi Best, 1993). 
Într-adevăr, conform lui Helzer, Robins şi McEvoy (1987), rata de 
apariţie este de peste 2,3 ori mai mare decât în rândul bărbaţilor. 

Acum mai bine de un deceniu, Malzack (1993) a folosit durerea 
din timpul travaliului ca un „model de durere acută”, raportând că 
60% dintre femeile care erau mame pentru prima dată si 45% dintre 
cele care nu erau la primul copil au descris travalii care le-au făcut 
să simtă dureri puternice sau extrem de puternice, majoritatea remarcând 
că acestea au fost cele mai intense dureri pe care le-au simţit 
vreodată. O asemenea experienţă dureroasă reprezintă mediul ideal 
pentru a grăbi apariţia TSPT la femeile puternic hipnotizabile care 
trec fie printr-o naştere cu analgezice chimice, fie printr-una naturală, 
dar fără pregătire în gestionarea durerii cu ajutorul hipnozei. Fără 
gestionare pe cale hipnotică, femeile pot rămâne cu efecte dăunătoare 
pe termen lung şi cu suferinţe prelungite. Ele manifestă compor- 
tamente de evitare cum ar fi cererea de cezariene pentru următoarele 
naşteri. Devin hipervigilente în încercarea de a se asigura că eveni- 
mentul traumatizant nu se va repeta. TSPT legat de naştere poate 
duce la depresii postpartum îndelungate. În unele cazuri tulburarea 
se manifestă prin neglijarea sau chiar abuzarea fizică a copilului, 
pentru că el îi aminteşte mamei experienţa traumatizantă. 

Femeile puternic hipnotizabile, fie că sunt deja traumatizate de o 
naştere sau nu, pot învăţa să-şi gestioneze talentul pentru a reduce 
durata travaliului şi pentru a aduce pe lume un copil fără durere sau 

cu dureri puţine. În schimb, fără să-şi cunoască talentul şi fără 
pregătire în domeniu, vor fi predispuse la TSPT legată de naştere. 
Inclinatia lor spre fantezie şi crearea de experienţe imaginative 
intense poate distorsiona percepţia timpului şi poate crea impresia 
că travaliul a durat o veşnicie. Perioadele de rezistenţă par atenuate, 
iar contracţiile par mai lungi. Capacitatea naturală de disociere se 
poate transforma într-o senzaţie de pierdere a controlului şi, pe 
măsură ce îşi imaginează ce e mai rău, cum ar fi un copil deformat 
sau retardat, aceste femei devin tot mai anxioase. Rezultatul este 
tensiunea musculară care întârzie dilatarea cervixului, respiraţie 
precipitată anxioasă (adică hiperventilaţie) şi creşteri ale catecola- 
minelor, care inhibă şi mai mult funcţionarea muşchilor uterini. 
Ciclul se tot agravează, şi dacă aceste femei nu încep cu TSPT, cu 
siguranţă sunt pe cale să dezvolte sindromul. 

Sigur, toate aceste sechele pot fi evitate cu o pregătire adecvată 
în domeniul hipnozei din partea unui terapeut cu care gravida să 
rezoneze. În plus, recomandăm ca atunci când intuiţia clinică a unui 
doctor sugerează că pacienta s-ar potrivi descrierii de mai sus, 
acesta să obţină o istorie completă, inclusiv informaţii legate de : 
(a) posibile violuri sau abuzuri sexuale, (b) o istorie a coşmarurilor, 
(c) o istorie a altor evenimente traumatizante pentru pacientă şi 
(d) o istorie a problemelor de încredere în figurile autoritare. Dacă 
pacienta şi-a făcut un plan extrem de detaliat privind naşterea, 
terapeutul ar trebui să recunoască faptul că asta indică probabil o 
nevoie puternică de control şi o anxiozitate crescută în privinţa 
aducerii pe lume a unui copil. Un raport excelent este esenţial 
pentru succesul cu aceste paciente. Un astfel de rezultat cu hipnotiza- 
bilitatea lucrând mai degrabă pentru, decât împotriva pacientei poate 
răsturna cu totul efectele unei traume anterioare privind naşterea. 


Schimbarea atitudinilor față de travaliu şi naştere 


Aproape toate femeile din culturile industrializate îşi încep perioada 
de sarcină pline de îndoieli şi temeri care le-au fost transmise de 
către mame sau vecine. Acelea care au fost „încântate” în copilărie 
cu poveşti de groază despre naştere sunt pacientele cu cea mai mare 
probabilitate de a dezvolta complicaţii care necesită o atenţie psiho- 
logică specială. Dacă aceste individe sunt hipnotizabile şi primesc 

sugestii hipnotice ce pot avea un efect durabil, ar trebui să ne 
gândim că aceleaşi femei e posibil să fi primit sugestii distructive şi 
dăunătoare în prima parte a vieţii lor, sugestii privind durerile facerii 
care acum le creează o anxietate puternică, manifestă sau ascunsă. 
Cu zeci de ani în urmă, Kroger şi alţi practicieni au recunoscut că 
aceste femei au fost într-un fel hipnotizate (poate chiar în momente 
de transă spontană) şi expuse sugestiilor antiterapeutice pe când erau 
mici. În aceste cazuri, folosirea hipnozei este indicată pentru a 
corecta efectele negative anterioare prin reîncadrarea cognitivă a 
sugestiilor dăunătoare pe care le-au primit deja. Aşa cum a exclamat 
Albert Ellis, părintele terapiei rational-emotive si cognitiv-comporta- 
mentale, nu ceea ce ni se întâmplă, ci atitudinile pe care ni le creăm 
la o vârstă fragedă sunt cele care ne determină reacţiile faţă de 
evenimente (Albert Ellis, cornunicare personalá cu A.F.B., 1980). 
Din punctul nostru de vedere, atitudinile de frică pot fi contraba- 
lansate prin sugestii continue de încredere, calm şi linişte interioară 
pe măsură ce sarcina avansează. Sugestiile nonhipnotice care leagă 
între ele naşterea şi durerea i-au fost deseori repetate pacientei de-a 
lungul multor ani. Nu e de mirare că ele sunt integrate, amintite 
constant atât la nivel conştient, cât şi la nivel inconştient, fiind 
dificil de eradicat. Mai mult, chiar şi când nu sunt spuse cu voce 
tare, aceste temeri afectează multe femei care au fost învăţate că nu 
este cazul să-şi exprime frica. Astăzi, pentru că atât de multe 
anestezice sunt disponibile, exprimarea fricii tinde să fie suprimată. 
Doctorii inteligenţi nu vor încerca să înăbuşe cu asigurări grăbite 
temerile reale pe care pacientele lor le au cu privire la chinul ce va 
urma. Prin acceptare rogersiană, forţa unor asemenea anxietăţi tinde 
să scadă, iar hipnoza poate juca rolul adjuvantului-cheie. Reasigurările 
şi sugestiile hipnotice pozitive privind procesul naşterii sunt de 
obicei eficiente doar după ce pacienta a avut pe deplin ocazia să-şi 
dezvăluie adevărata atitudine cu privire la eveniment şi să-şi verba- 
lizeze neliniştile. Astfel de revelații critice pot fi obţinute eficient 
folosind hipnoza stărilor eului (Watkins şi Watkins, 1997). 

Unii practicieni au susţinut că unei gravide trebuie să i se sugereze 
hipnotic faptul că bebeluşul va fi o bucurie pentru ea, astfel încât să 
i se construiască aşteptări pozitive. Într-adevăr, a auzit aceeaşi placă 
din partea prietenilor şi rudelor ale căror vieţi le-a văzut cum se 
schimbă în urma sarcinii şi creşterii unui copil, atât în sens pozitiv, 
cât şi, uneori, în moduri dezastruoase. Această tehnică le poate fi de 

ajutor unor femei. Altora, în special celor care sunt mai mult 
furioase decât mulţumite de faptul cá sunt însărcinate, o astfel de 
procedură le este contraindicată. Dacă bebeluşul nu corespunde 
aşteptărilor ei, e probabil să se simtă înşelată şi se poate răzbuna 
respingând nou-născutul. 

În timpul sarcinii, se pot face multe pentru a contracara credinţele 
şi atitudinile negative care le-au fost sugerate pacientelor când erau 
mici. Hipnoza ar trebui folosită pentru a schimba astfel de atitudini 
şi aceasta ar putea avea o valoare egală cu pregătirea pentru realizarea 
anesteziei. Pe măsură ce atitudinile se îmbunătăţesc, şi pragurile de 
rezistenţă la durere devin mai ridicate. Tot aşa, pe măsură ce femeia 
gravidă învaţă să producă anestezia, de exemplu, la nivelul mâinii, 
încrederea ei creşte, iar atitudinile de teamă se imputineazá. Abordarea 
psihologică este una holistică, ce implică întreaga fiinţă. Nu este un 
set izolat de practici eterogene care încearcă să se ocupe de fiecare 
simptom în parte. O abordare holistică duce la o astfel de întărire 
generală a eului, făcând-o astfel pe femeie să facă faţă mai bine 
durerii, disconfortului şi multor altor frustrări asociate sarcinii, 
travaliului şi naşterii. 

Nu este importantă doar reîncadrarea atitudinilor neconstructive 
ale femeii gravide, ci şi dezvoltarea unor atitudini pozitive cu privire 
la hipnoza clinică şi beneficiile ei. Asistentele insensibile, naive sau 
neinformate pot, cu remarcile lor, să anuleze săptămâni întregi de 
muncă atentă cu pacienta. Atitudinile de scepticism şi comentariile 
cu privire la faptul că ele nu cred în metodă sau că nu sunt „sugestio- 
nabile” (insinuând astfel în mod greşit că a avea talent hipnotic 
înseamnă a fi credul) pot avea un impact negativ profund când vin 
din partea personalului din domeniul sănătăţii, subminând astfel 
eficienţa intervenţiei hipnotice. Aşadar, atunci când urmează să fie 
folosită hipnoza, asistentele şi personalul medical care se vor ocupa 
se pacientă ar trebui să fie instruiți cu privire la metodă, inclusiv în 
legătură cu principiile, posibilităţile şi limitele ei. De asemenea, ar 
trebui să fie instruiți cu privire la necesitatea de a o aproba şi a o 
susţine pe pacienta pe care urmează să fie folosită hipnoza. Susținerea 
lor o va ajuta foarte mult să nască fiind ferm convinsă de eficacitatea 
tehnicii. 

Asistentele care conştientizează impactul sugestiv al vorbelor lor 
vor dovedi asta în multe feluri chiar şi când hipnoza nu este folosită. 
Doctorii pot sugera îndoiala şi neliniştea prin simple remarci ca: 

„Dacă nu funcţionează, vom încerca...”. În loc să o întrebe pe 
pacientă : „Cum stai cu durerile? ", este mult mai bine să spună: 
„Ai contracţii ? ”. Există un întreg limbaj asociat durerii care poate 
fi evitat de membrii sensibili ai profesiilor de vindecare: doctori, 
asistente, tehnicieni sau alti profesionişti din domeniul sănătăţii. 


Cine administrează hipnoza în timpul naşterii 


Cea mai potrivită persoană pentru a administra hipnoza în timpul 
naşterii este obstetricianul, doctorul ce are cel mai mult contact cu 
pacienta. Medicul este cel în care ea are încredere că o ajută să 
treacă în siguranţă prin această experienţă, cel pe care se poate conta 
că va fi prezent în momentul naşterii şi cel ce cunoaşte complicațiile 
medicale ce pot apărea în cazul ei. Obstetricianul poartă responsa- 
bilitatea finală încă de la primul consult, care se presupune că are 
loc la începutul sarcinii, până la travaliu şi naştere. Relaţia doctorului 
cu femeia gravidă este una îndelungată, stabilită pe durata mai 
multor luni. Prin urmare, s-ar putea anticipa că, deoarece hipnoza 
este o experienţă bazată pe o relaţie interpersonală intensă şi o stare 
de conştientă modificată, obstetricianul va fi cel la care pacienta este 
cel mai probabil să aibă o reacţie hipnotică pozitivă. Mai mult, in 
cadrul reacției naturale de transfer afectiv pe care pacienta o are în 
această perioadă obstetricianul este in general înzestrat cu caracte- 
risticile unei figuri părinteşti grijulii. Influenţa medicului ar trebui 
să fie cât se poate de puternică în timpul inducției hipnotice si al 
administrării sugestiilor terapeutice. 

Totuşi, hipnoza ar trebui administrată doar de terapeuţi experi- 
mentaţi care au stabilit o relaţie interpersonală foarte apropiată cu 
pacienta lor şi presupune ca obstetricianul să aibă o pregătire în 
materie de proceduri hipnotice. Pentru cá multi doctori nu au nici un 
fel de studii sau foarte puţine în domeniul hipnozei sau consideră că 
practicarea hipnozei clinice nu este în aria lor de interes, odată ce 
s-a decis folosirea sa, este necesară găsirea sau alegerea unui profe- 
sionist bine pregătit în acest domeniu care să efectueze procedurile. 
Recunoscând că hipnoza poate fi o tehnică îndelungată, mulţi gine- 
cologi-obstetricieni sunt pur şi simplu prea ocupați şi au prea multe 
paciente pentru a folosi această abordare, chiar dacă îi cunosc 
valoarea. 

Un anestezist pregátit in domeniul hipnozei este a doua alegere. 
Cu toate că acest doctor probabil nu are o relaţie lungă şi continuă 
cu pacienta, el are abilităţile necesare privind toate celelalte proceduri 
legate de anestezie şi poate gestiona cel mai bine o urgenţă cum ar 
fi eşecul hipnoanesteziei în ultimul moment. Sigur că travaliul poate 
dura multe ore, iar profesionistul care va juca rolul terapeutului ar 
trebui să poată petrece o perioadă considerabilă cu pacienta în 
această etapă şi, de asemenea, să fie prezent în momentul naşterii. 

Dacă obstetricianul nu cunoaşte tehnicile hipnotice, iar un aneste- 
zist instruit în domeniu nu este disponibil, atunci un psiholog, un 
psihiatru sau alt psihoterapeut care ştie procedurile este cel mai 
potrivit practician. Aceşti specialişti în domeniul ştiinţelor comporta- 
mentale aplicate sunt obişnuiţi să comunice timp îndelungat cu 
pacienţii şi, dacă sunt competenţi, au dezvoltat multe abilităţi privind 
relaţiile interpersonale care îi pot face nepreţuiţi în abordarea gravidelor 
speriate sau tulburate. Dacă pacienta a făcut psihoterapie, iar tera- 
peutul ei este calificat în hipnoterapie (mai ales dacă această tehnică 
a fost folosită în tratamentul ei psihologic), ar fi ideal ca o asemenea 
persoană să colaboreze cu obstetricianul. 

Unii obstetricieni menţin o relaţie colegială continuă cu un astfel 
de profesionist si îl implică în educarea si condiţionarea timpurie a 
pacientelor lor în timpul sarcinii. Atunci el devine în mod natural o 
parte a „echipei obstetrice”, iar pacientei nu îi este prezentat în 
ultimul moment nici un element nou sau nici o persoană nouă căreia 
trebuie să îi facă faţă. Un astfel de aranjament promovează un 
sentiment general de siguranţă. Dacă doctorul nu cunoaşte personal 
un astfel de profesionist şi nu ştie totul despre pregătirea, experienţa 
şi abilităţile pe care terapeutul le are de oferit, atunci putem prezenta 
aici câteva sugestii care l-ar putea ajuta pe orice medic să aleagă un 
specialist bine pregătit în orice domeniu. 

Majoritatea adevăraţilor specialişti bine pregătiţi în domeniul 
hipnozei si al eticii aparţin uneia sau ambelor societăţi principale - 
Society for Clinical and Experimental Hypnosis şi American Society 
of Clinical Hypnosis. Mulţi psihologi calificaţi sunt asociaţi cu 
Divizia 30 (Society of Psychological Hypnosis) a American Psychological 
Association. Câţiva practicieni foarte experimentați sunt şi repre- 
zentanţi ai uneia dintre subcomisiile American Board of Clinical 
Hypnosis. Acestea sunt: American Board of Medical Hypnosis, 
American Board of Psychological Hypnosis şi American Board of 

Hypnosis in Dentistry. Afilierea practicienilor la oricare dintre aceste 
organizaţii nu garantează o experienţă hipnotică reuşită pentru 
pacienţii lor. Totuşi, certifică faptul că indivizii au urmat cursuri de 
calificare în domeniu şi sunt recunoscuţi de comitetele sau comisiile 
respective ca fiind pregătiţi pentru a folosi hipnoza. 

Membrii acestor grupuri sunt toti oameni calificaţi în profesiile 
lor: medicină, psihologie, stomatologie şi aşa mai departe. Nu sunt 
simpli terapeuti. Au o pregătire completă, de obicei doctorate, in 
domeniile lor de expertiză şi au învăţat suplimentar tehnici hipnotice. 
Prin urmare, au lucrat cu mulţi alţi pacienţi şi sunt legaţi de aceleaşi 
proceduri de îngrijire, principii etice şi responsabilităţi inerente 
practicării medicinei. Cu toate că există şi alte persoane cu specia- 
lizare în hipnoză, obstetricianul sau alt doctor ce are nevoie de 
serviciile lor ar trebui să fie extrem de precaut pentru că la ora 
actuală sunt anumiţi ,terapeuti" care încearcă să-şi ofere serviciile 
medicilor şi care nu au nici pregătirea medicală, nici pe cea psiho- 
logică pentru a li se încredința această procedură psihologică delicată 
şi sofisticată. Poate fi uşor să înveţi să hipnotizezi ; este cu totul 
altceva să aplici hipnoza cu abilitatea şi precauţiile necesare in 
timpul practicii clinice. Chiar şi un netot poate tăia o burtă cu un 
scalpel, dar aceasta nu înseamnă că este chirurg. Sofisticarea psiho- 
logică nu apare în urma unui curs despre cum să induci o transă, iar 
practicarea hipnozei sau a hipnoterapiei clinice trebuie lăsată în 
seama medicilor atestaţi sau a consilierilor psihologici, nu a unui 
tehnician. 


Hipnoza pentru naştere 


Înainte se considera că pregătirea pentru hipnoză ar trebui să înceapă 
devreme, preferabil cel târziu în a treia sau a patra lună de sarcină 
(Watkins, 1987, p. 229). Totuşi, noile proceduri pe care le vom 
trece în revistă în continuare sunt scurte şi eficiente şi le pot fi 
predate femeilor aflate foarte aproape de data estimată a naşterii. 
Pregătirea poate fi făcută individual sau în grup. Sigur că studiul lui 
Harmon şi colaboratorilor săi (1990) a arătat că lucrul în grup poate 
fi eficient. Sigur că pare logic să economiseşti atât bani, cât şi timp 
folosind o procedură de grup, pentru că fiecare femeie gravidă va 
trăi experienţa naşterii. Totuşi, vrem să subliniem faptul că, deşi 

acest eveniment este tehnic acelaşi, aceasta nu înseamnă că ne putem 
aştepta ca experienţa să fie aceeaşi. Fiecare femeie este unică. 
Fiecare va veni la pregătirea pentru hipnoză cu capacităţile ei hipnotice 
speciale, cu propriile aspecte culturale, temeri şi neîncrederi. După 
cum Ştim din cercetări anterioare (Barabasz et al., 2003), nu doar 
experienţa clinicianului şi rezonanţa cu pacientul sunt importante 
pentru obţinerea unor rezultate maxime prin hipnoză, ci şi inducţiile 
adaptate pacientei sunt mai eficiente decât protocoalele standard 
atunci când este necesar un nivel semnificativ de profunzime hipnotică 
(Barabasz si Christensen, in curs de apariţie). Asa că, deşi pacienta 
este femeie şi e gravidă, să lăsăm aşteptările privind experienţele de 
gen să se încheie aici. Mai presus de toate, pacienta trebuie tratată 
aşa cum merită să fie tratată - ca pe o persoană unică aducând 
talente speciale şi probleme unice în cadrul experienţei naşterii sub 
hipnoză. Tehnicile de inducţie şi aprofundare pot fi adaptate nevoilor 
ei individuale. Relaţia doctor-pacient poate fi mai apropiată în acest 
moment. Observând răspunsurile ei unice la procedura de inducţie, 
practicianul este mai bine pregătit să profite la maximum de acestea 
în timpul travaliului şi naşterii. 

Unii cred că aceste avantaje pot fi frecvent compensate prin 
anumite plusuri inerente condiţiilor de pregătire în grup. În cadrul 
grupului, se dezvoltă repede un spirit de echipă care implică atât 
motivaţia socială, cât şi competiţia. Pentru a câştiga aprobarea 
doctorului, pacientele se pot întrece între ele în încercarea de a 
atinge nivele mai profunde de răspuns hipnotic. Dacă femeile sunt 
pregătite în grupuri, timpul petrecut cu practicarea inducției poate 
creşte considerabil fără costuri uriaşe. 

Pe măsură ce fiecare gravidă, nouă în grup, le observă pe 
participantele mai experimentate făcând demonstraţii de hipnoză, îi 
poate creşte încrederea. Norma o reprezintă şedinţele de două ore, 
ţinute aproximativ de două ori pe lună. Valoarea procedurii creşte şi 
mai mult în ochii participantelor pe măsură ce femeile care au 
»absolvit" se întorc cu bebeluşii lor pentru a le povesti celorlalte 
experienţele prin care au trecut. Motivația şi sprijinul din partea 
grupului sunt facilitatori puternici ai procesului de pregătire. 

Indiferent dacă sunt parcurse individual sau în grupuri, etapele 
de pregătire sunt aceleaşi. Ele implică mai întâi răspunsul la întrebări 
despre hipnoză şi desensibilizarea pacientei. Se pune accent pe faptul 
că este o procedură „naturală”. Sunt eliminate anxietăţile care poate 

au apărut ca rezultat al vizionării unor filme de groază, al ascultării 
„legendelor urbane” şi al contracarării rezistenţei pe care o opun 
adesea prietenii, membrii familiei sau, prea des, chiar doctorii şi 
asistentele care sunt dedicati vechii metode tradiţionale a anesteziei 
prin agenţi chimici, care încă rămâne experiența predominantă 
pentru multe femei. Cu toate astea, cele care au născut cu ajutorul 
hipnozei remarcă aproape în unanimitate şi în mod incontestabil că 
este cea mai bună cale, o experienţă ce apropie mama, copilul, 
adesea şi tatăl dacă el e prezent în timpul naşterii. 


Hipnoza în gestionarea sarcinii 


Un număr de probleme care apar în timpul sarcinii pot fi substanţial 
reduse odată ce pacienta a fost condiţionată să reacționeze hipnotic. 
Printre aceste probleme se numără greata şi voma, dificultăţi privind 
golirea vezicii sau probleme urinare şi controlul intestinelor, insomnia 
şi salivarea excesivă. Sugestiile îndemânatic administrate pot modifica 
aceste procese în moduri constructive, evitând necesitatea prescrierii 
frecvente a unor medicamente. Alte probleme care deseori răspund 
favorabil la sugestiile hipnotice sunt durerile de spate, oboseala, 
crampele şi reglarea apetitului când pacienta însărcinată îşi pierde 
pofta de mâncare şi consumă alimente neadecvate pentru ea şi făt 
sau mănâncă excesiv şi ia prea mult în greutate. 

Greturile şi voma sunt Situaţii speciale care merită să fie luate in 
considerare din punct de vedere psihodinamic. Dacă se pare că ele 
reprezintă o respingere simbolică a copilului, adică o dorinţă incon- 
ştientă de a-l scoate afară pe gură, atunci simpla sugestie hipnotică 
nu doar poate fi inadecvată, ci, pentru că este îndreptată spre o 
motivaţie ascunsă, hipnoza poate precipita apariţia altor dificultăţi, 
o posibilă hemoragie sau chiar avortul. Nu există dovezi directe 
privind acest aspect. Mai mult, întreaga problemă a substituirii 
simptomelor încă este controversată. Totuşi, prudenta psihologică 
impune ca, atunci când un simptom pare să fie legat de o nevoie 
inconştientă, încercările de a-l înlătura ar trebui să fie făcute cu 
precauţie şi cu recunoaşterea faptului că pacienta poate necesita o 
terapie mai dinamică şi mai orientată spre insight. 

Controlul urinar şi al intestinului ar putea fi atacate mai direct, 
eventual combinând hipnoza cu tehnici de terapie comportamentale. 

Oboseala excesivă poate fi deseori diminuată prin scurte perioade de 
relaxare hipnotică, în timpul cărora sunt administrate sugestii menite 
să inducă o senzaţie de odihnă (de exemplu, „Te vei trezi simţindu-te 
ca şi cum ai fi dormit bine”). 

Una dintre cele mai grave probleme cu care se confruntă obstetri- 
cianul este sângerarea vaginală persistentă, cu pericolul permanent 
al unui avort spontan. Au fost publicate o serie de declaraţii de caz 
care descriu utilizarea eficientă a sugestiei hipnotice pentru a reduce 
perioada de sángerare în diverse condiţii (Edel, 1959; Stolzenberg, 
1955). Crasilneck şi Fogelman (1957) au descris un studiu controlat 
privind efectele pe care le are hipnoza asupra unor factori cum ar fi 
perioada de sângerare şi coagulare în starea de control conştient şi 
cea de hipnoză. Rezultatele lor au fost negative. Totuşi, trebuie 
reiterat constant faptul că hipnotizarea unor voluntari care iau parte 
la un experiment nu este acelaşi lucru cu aplicarea metodei în situaţii 
clinice, cu pacienţi ce au o relaţie apropiată cu doctorul lor. 

În timpul sarcinii, nu doar se schimbă forma corpului femeii, ci 
de multe ori apar modificări semnificative ale conceptului de sine, 
ale atitudinii vizavi de copilul nenăscut şi ale relaţiei cu tatăl său. În 
unele cazuri, acestea ar trebui să primească o formă de tratament 
psihologic, ce poate include susţinere, dezbatere şi sugestii, cu sau 
fără hipnoză. Pentru că aceasta este o perioadă stresantă pentru 
pacientă, o abordare psihologică a întregii probleme a sarcinii, 
travaliului şi naşterii ar trebui să cântărească destul de mult. Nu se 
poate considera că a fost bine tratat cazul obstetric dacă, în urma 
neglijării acestor factori, mama este traumatizată, apare o formă de 
respingere a copilului sau sunt declanşate probleme de adaptare 
emoţională pe termen lung, chiar dacă naşterea s-a petrecut fără 
prejudicii fizice ale femeii sau copilului. Într-un program de condi- 
ţionare psihologică a viitoarelor mame, hipnoza poate juca un rol 
important pentru multe dintre ele. 

În cazuri de posibil avort, Cheek a recomandat folosirea tehnicii 
răspunsului degetelor (vezi Cheek şi LeCron, 1968, pp. 131-133) 
drept o cale de comunicare cu atitudinile inconştiente ale pacientei. 
Pot fi descoperite motive ascunse care vor face lumină în probleme 
ca, de exemplu, dacă viitoarea mamă îşi doreşte copilul. Deciziile 
privind cele mai bune tipuri de tratament psihologic de iniţiat pot fi 
luate cu mai multă înţelepciune şi uneori chiar chestiuni cum ar fi 
plasarea copilului spre adopţie se pot baza pe astfel de comunicări. 

Un procent ridicat dintre hemoragiile care apar în primul trimestru 
al sarcinii se petrec în timp ce pacienta doarme. Ele pot fi însoţite de 
coşmaruri legate de travaliu. Astfel de tulburări emoţionale ar trebui 
să primească din vreme tratament psihoterapeutic, hipnotic sau de 
alt fel. Kroger (1963) a sugerat că somnul prelungit sub hipnoză este 
una dintre cele mai bune metode de a preîntâmpina pericolul unui 
avort spontan. 


Pregătirea pentru travaliu 


La începutul travaliului sau chiar înainte de momentul anticipat al 
declanşării lui, doctorul va avea o şedinţă cât se poate de importantă 
cu pacienta. Ea este menită să o pregătească pentru experienţa 
naşterii. Întâlnirea are ca scopuri să concentreze şi să treacă în 
revistă toate lucrurile învăţate de pacientă până în acel moment 
despre atitudinile constructive, eliberarea de temeri şi capacitatea ei 
de a-şi induce anestezia. Aşa cum au spus Kroger şi Freed (1951), 
practica eficientă a obstetricii ar trebui să se preocupe „de pregătirea 
minţii femeii şi mai puţin de administrarea medicamentelor periculoase”. 

Dacă pacienta a fost condiţionată anterior să stabilească o anestezie 
hipnotică, ar trebui să se aibă grijă ca aceasta să nu fie atât de 
continuă şi de automată, încât gravida să nu primească avertismentul 
primei contracţii uterine care o anunţă că este timpul să-şi contacteze 
medicul şi, poate, să meargă la spital. Dacă este necesar, hipnoza îi 
poate fi indusă pacientei deja condiţionate prin telefon, iar atunci 
pot fi oferite şi sugestii de alinare a durerii 

Acesta este momentul şi pentru o nouă „doză” de liniştire. 
Pacienta nu ar trebui niciodată să simtă că şi-a luat un angajament 
irevocabil de a folosi exclusiv hipnoanestezia. I se poate spune: 
„Dacă este necesar, vom suplimenta cu o mică doză de anestezic 
chimic” sau „E posibil să avem nevoie doar de puţin anestezic”. 
Pacienta ar trebui încurajată să ceară anestezicul dacă simte nevoia. 
Situaţia nu ar trebui niciodată să se transforme într-un test al 
curajului ei. 

În acest moment întreaga procedură hipnotică ar trebui repetată, 
incluzându-se o perioadă considerabilă pentru aprofundare. Dacă 
pacienta manifestă teama că nu se va putea hipnotiza în absenţa 
doctorului, terapeutul ar trebui să-i ceară să aplice procedura şi să 

iasă din încăpere în timp ce ea face aceasta. Acum este deosebit de 
importantă capacitatea pacientei de a-şi autoinduce o anestezie „în 
mănuşă”. Doctorul ar trebui să îi ceară să facă aceasta şi să o testeze 
prin împunsături sau cu ajutorul unei cleme. 


Gestionarea travaliului 


Pacientele care ţipă într-un salon din apropiere pot să o distragá pe 
pacienta teoretic pregătită pentru hipnoză până la a-i slăbi convin- 
gerea că poate să realizeze şi să menţină o hipnoanestezie. Wolfe 
(1961) recomanda ca pacienta să fie avertizată dinainte cam în felul 
următor: „Se poate să auzi paciente în travaliu în salonul alăturat 
care nu ştiu cum să profite de hipnoză si, prin urmare, fac mult 
zgomot. Nu lăsa ca zgomotul ori discuţiile acestor oameni sau 
folosirea cuvântului durere să interfereze în vreun fel cu ceea ce ştii 
şi ai dovedit că poţi face”. Uneori este important să oferi sugestii 
menite să elimine amintirile dureroase asociate cu naşterea. În acest 
caz, este recomandată folosirea unei formulări mai permisive, cum 
ar fi „Nu e nevoie să-ţi aminteşti” in loc de „nu îţi vei aminti”. 

Erickson, Hershman şi Secter (1961) au sugerat o tehnică de 
obţinere a unui răspuns pentru maximizarea încrederii şi cooperării 
din partea pacientei atunci când ea se află în travaliu. În cadrul 
acestei proceduri, pacienta este întrebată, atât sub hipnoză, cât şi în 
afara ei, cum ar vrea să se simtă în timpul naşterii. Poate preferă să 
fie trează şi alertă atunci când apare copilul. Poate îşi doreşte să 
simtă contracţiile uterine, dar nu vrea să suporte o suferinţă accen- 
tuată. Poate că vrea să audă primul plânset al bebelusului şi apoi să 
adoarmă. Experienţa naşterii va fi una dintre cele mai importante 
din viaţa ei. Va simţi că ia parte la planificarea şi dirijarea ei, nu că 
este o victimă neajutorată a unor forte, dureri şi amorteli asupra cărora 
nu are nici un control. Acest moment poate fi unul de triumf pentru 
ea sau o traumă psihologică gravă cu efecte mutilante pentru toată viaţa. 

Dacă a mai născut, iar experienţa ei anterioară, folosind fie 
hipnoanestezia, fie anestezia prin agenţi chimici, a fost deosebit de 
satisfăcătoare, atunci sugestiile de a-şi aminti cu exactitate ce a 
simţit înainte şi de a îmbina acele sentimente cu cele din prezent ar 
putea ajuta la asigurarea unei repetări a travaliului şi naşterii favo- 
rabile din trecut. 

În administrarea sugestiilor legate de contractiile uterine şi de 
apropierea travaliului, în loc să încerce să suprime orice senzaţie de 
durere, doctorul ar putea sugera că pacienta nu trebuie să aibă mai 
multe dificultăţi decât doreşte să accepte. 

În general, nu folosim anestezia „în mănuşă” pentru naşteri din 
cauza riscului de paralizare a funcţiilor. Vrem să eliminăm sau să 
reducem percepţia durerii, nu capacitatea musculară de a induce 
contracţiile. Totuşi, dacă urmează să fie folosită o anestezie „în 
mănuşă” , transferată apoi spre abdomen în timpul travaliului şi spre 
perineu în timpul naşterii, atunci ar trebui testată cu atenţie dinainte. 
De obicei este indusă mai întâi la nivelul mâinii şi verificată cu o 
impunsáturá. Apoi pacienta este instruită să transfere această senzaţie 
de anesteziere mângâind cu acea mână altă parte a corpului. În acest 
moment este aleasă o zonă în care nu simte nici o durere. Această a 
doua regiune este testată şi ea cu o împunsătură sau cu ajutorul unei 
cleme. Dacă nu apare nici o tresărire, iar pacienta spune că nu simte 
nici o durere, ea este gata să obţină acelaşi efect în timpul travaliului 
şi al naşterii. Unii obstetricieni preferă să sugereze o senzaţie de 
amortealà la nivelul jumătăţii inferioare a corpului în loc să inducă 
o anestezie „în mănuşă” şi apoi să o transfere pur şi simplu spre 
zonele dorite. Deşi este necesar un grad destul de mare de implicare 
hipnotică pentru a asigura o anestezie sau o analgezie completă, 
chiar si o transă uşoară poate fi de ajutor, scăzând cantitatea de 
anestezic chimic necesară pentru obţinerea rezultatului dorit. Poate 
fi oferită o sugestie posthipnoticá privind reapariţia acestei amorteli 
imediat după un semnat dat de doctor. 

În lumina descoperirilor făcute de soţii Hilgard (Hilgard şi 
Hilgard, 1994) despre durerea manifestă în comparaţie cu durerea 
ascunsă, probabil este înţelept să sugerezi mai degrabă că pacienta 
nu va ,simti" nici o durere, decât că nu va „avea” nici una. Studiile 
lor au arătat că hipnoza are două componente : durerea senzorială, 
care indică localizarea şi intensitatea stimulului dureros, şi suferinţa, 
o reacţie ce urmează primeia. A doua reacţie este cea pe care dorim 
să o suprimăm pe cale hipnotică. 

O metodă sofisticată şi avansată, care poate fi folosită eficient în 
cazul pacientelor ce pot atinge nivele hipnotice profunde, este cea a 
disocierii generale. Aceasta poate fi indusă după cum urmează : 


Ai senzaţia cá plutesti în afara corpului tău. Trupul rămâne aici, 
pe masa de naşteri, şi tu mergi în partea aceea a încăperii şi te aşezi 

pe scaun de unde o poţi vedea pe femeia care stă întinsă pe masă. 
Arată exact ca tine. Are înălţimea ta şi părul ca al tău. Figura ei 
seamănă cu cea pe care o vezi când te uiţi în oglindă. Urmează să 
nască. Doctorii şi asistentele sunt acolo şi tu eşti foarte interesată să 
vezi ce se întâmplă. Nu pare să simtă un disconfort prea mare şi, în 
vreme ce te uiţi la ea, pare să aştepte cu nerăbdare experienţa de a 
aduce pe lume un copil. Vei observa fiecare etapă a naşterii din 
cealaltă parte a încăperii, de pe scaunul pe care stai. 


Există o posibilă obiectie psihologică la această procedură care 
poate să fie semnificativă sau nu. În prezent nu par să fie disponibile 
nici un fel de date de cercetare asupra acestei probleme. Dacă 
femeia de acolo dă naştere copilului, îl va simţi observatoarea din 
partea cealaltă a încăperii ca fiind copilul ei? Sau va simţi o 
înstrăinare faţă de bebeluş care îi va afecta relaţia cu el? Dacă ar fi 
aşa, ar putea fi adevărat şi că, de fiecare dată când un copil este 
născut sub o anestezie atât de puternică, încât mama nu este conştientă 
de proces, ea va avea o reacţie similară. Această potenţială problemă 
merită un studiu experimental. 

Există un număr de avantaje care se adaugă la folosirea hipnozei 
în timpul travaliului. Prin intermediul sugestiilor de odihnă şi relaxare, 
oboseala poate fi redusă. În plus, spre deosebire de unele anestezice 
chimice, nu scade activitatea uterină. Mai mulţi scriitori (August, 1961 ; 
Kroger, 1963) au relatat că în cazul primiparelor durata travaliului 
este scurtată în medie cu aproximativ două ore. Erickson şi colabo- 
ratorii săi (1961) au susţinut, că atunci când anestezia chimică poate 
fi redusă sau eliminată, se reduc riscurile de infecţii respiratorii şi 
circulatorii la mamă şi la copil, cum sunt cele care deseori au ca 
rezultat anoxia. Această diminuare poate fi obţinută când travaliul 
este mai scurt. Dacă tensiunea pacientei a fost redusă prin interme- 
diul relaxárii, scade probabilitatea poziționării inverse a fătului. 

O potenţială utilizare a hipnozei a fost sugerată de Rice (1961), 
care a pretins că ea este eficientă în inducerea travaliului şi că 
procesul poate fi grăbit sau încetinit prin sugestii. Odată ce travaliul 
a început, atenţia pacientei poate fi distrasă de la durere cerându-i-se 
să măsoare durata medie a fiecărei contractii în secunde, cum ar fi 
„101, 102, 103" şi aşa mai departe. Un alt instrument care poate fi 
util şi legat de adâncirea transei sau de inducerea anesteziei este ca 
pacienta să-şi apuce bine o încheietură şi să o strângă, în special în 
timpul contracţiilor. Acest mecanism, dacă urmează să fie folosit, ar 

trebui stabilit dinainte ca sugestie posthipnotică (de exemplu, „De 
fiecare dată când îţi vei strânge încheietura, te vei cufunda şi mai 
adânc în hipnoză, unde nu vei simţi disconfortul”). 

Sugestiile de relaxare sub hipnoză pot fi eficiente în prevenirea 
declanşării premature a travaliului. Dacă pacienta este sensibilă la 
vocea doctorului, atât inducția, cát şi sugestiile de relaxare pot fi 
administrate prin telefon. 

În general, o pacientă care a fost pregătită în domeniul hipnozei, 
care a învăţat să intre în transă rapid printr-un semnal prestabilit şi 
care îşi poate induce anestezia, poate reacţiona mai bine la vorbele 
doctorului menite să îi reducă disconfortul şi să gestioneze eveni- 
mentele neprevăzute. 


Hipnoza în timpul naşterii 


Dacă procedurile hipnotice sugerate mai sus au fost efectuale, atunci 
controlul, pe care ele îl permit, poate fi extins pentru a facilita 
naşterea şi a reduce sau a elimina durerea. Cheek şi LeCron (1968) 
au sugerat folosirea interogării prin intermediul semnalelor ideo- 
motorii, în timpul travaliului şi al naşterii, pentru ca doctorul să 
înţeleagă pe deplin îndoielile, temerile şi speranţele pacientei. 

Naşterea reprezintă momentul în care este folosită întreaga pregătire 
anterioară în materie de hipnoză. Dacă o pacientă este somnambulă, 
adică intră sub hipnoză atât de profund încât, atunci când se trezeşte, 
nu îşi aduce aminte nimic din ceea ce s-a întâmplat, ar trebui să fie 
întrebată dacă doreşte să fie conştientă în momentul naşterii. Unele 
femei se simt înşelate dacă nu sunt conştiente atunci când se naşte 
copilul ; doresc să participe la eveniment. 

Unii obstetricieni care folosesc hipnoza fac aceasta mai ales în 
perioada de travaliu şi în fazele iniţiale ale naşterii, când anestezia a 
fost transferată de pacientă spre zona perineului dintr-o anestezie 
„în mănuşă” condiţionată anterior. Apoi este folosit un anestezic 
chimic local pentru epiziotomie. Alţii recomandă combinarea unui 
blocaj genital cu hipnoanestezia. Majoritatea medicilor preferă o 
combinaţie între hipnoză şi anestezia prin agenţi chimici şi rapor- 
tează puţine naşteri efectuate doar cu hipnoanestezie. Totuşi, câţiva 
par să poate asigura un control suficient al durerii şi îl folosesc 
pentru mare parte din pacientele lor. De exemplu, August (1961) a 

înregistrat aproape 1.000 de naşteri efectuate cu hipnoza ca singurul 
anestezic. Nu au fost raportate date care să diferentieze numărul de 
naşteri ce au folosit anestezie „în mănuşă” de cele în care a fost 
utilizată tehnica disocierii. Modificarea a ceea ce este subiect şi ceea 
ce este obiect şi modul cum pot fi acestea manipulate hipnotic a fost 
descrisă în altă parte (vezi Hypnoanalytic Techniques). Astfel de 
schimbări apar uneori spontan. 

În această privinţă, ar trebui luate unele măsuri de precauţie 
legate de utilizarea în deplină siguranţă a hipnoanesteziei. La suprafaţă, 
durerea a fost suprimată sau reprimată. Totuşi, John Watkins şi 
Helen Watkins (1979-1980), lucrând cu stări inconştiente ale eului, 
au descoperit că, deşi persoana conştientă nu simţea nici o durere 
evidentă, „observatorul ascuns” (pe care ei îi consideră echivalenți 
cu stările eului) raportau furie şi teamă ascunse. La fel ca în cazul 
anesteziei prin agenţi chimici, hipnoanestezia pare să fie destul de 
eficientă la nivel conştient. Cu toate acestea, nu ştim dacă este 
suferită o vreo traumă psihologică internă. Viitoarele cercetări asupra 
fenomenelor observatorului ascuns ar putea face mai multă lumină 
în această problemă. 


Naşterea cu ajutorul hipnozei: metoda McCarthy 


Patrick McCarthy, un medic din Wellington, Noua Zeelandă, a creat 
şi a individualizat o abordare structurată a predării hipnozei pentru 
naştere. Programul de pregătire se realizează în doar cinci şedinţe 
de câte 30 de minute fiecare ce au loc în ultimele săptămâni de 
sarcină. Până acum, el a folosit cu succes procedura pentru tratarea 
individuală a peste 600 de femei din Noua Zeelandă (McCarthy, 
comunicare personală către A.F.B., ianuarie 2003 ; McCarthy, 2001). 
El a subliniat faptul cá hipnoza nu este neapărat terapeutică. În 
conformitate cu teoriile noastre (A.F.B. şi J. G. W.), hipnoza este o 
cale de a-i comunica pacientei comentarii terapeutice şi folositoare, 
o cale de a fi alături de ea. Programul este puternic individualizat, 
dar conţinutul specific al pregătirii pentru hipnoza obstetrică este, 
desigur, crucial pentru eficienţa lui globală. Nu este un set specific 
de cuvinte care sunt folosite în transa hipnotică pentru a obţine 
vreun efect miraculos în cazul tuturor femeilor gravide. Este mai 
importantă recunoaşterea principiilor fundamentale necesare pentru 
utilizarea hipnozei cu efecte benefice în timpul naşterii. Sigur că 

pentru aceasta terapeutul trebuie să aibă cunoştinţe şi experienţă în 
domeniul hipnozei, obstetricii şi psihologiei. Abordarea este con- 
struită în jurul limbajului precis pe care femeile l-au folosit pentru 
a-şi descrie experienţele din timpul naşterii cum ar fi: a) „Contracţiile 
păreau să dureze o veşnicie şi credeam că travaliul nu o să se mai 
termine" ; b) „Contracţiile parcă má sfâşiau” ; c) „Mă simţeam 
extenuatá, pur şi simplu nu mai puteam împinge” ; d) ,Contractiile 
erau pur şi simplu îngrozitoare, eram neajutorată, nu mai aveam 
control” ; e) „Mi se părea că plutesc departe de corpul meu, nu 
puteam face nimic, mă uitam la doctori şi la asistente de la distanţă”. 

McCarthy a recunoscut că o femeie poate uita multe lucruri, cum 
ar fi numele unei foarte bune prietene sau al unui bărbat pe care l-a 
iubit multă vreme, dar nu uită niciodată că a născut. Din nefericire, 
deşi amintirile legate de naştere par să fie uimitor de puternice, 
deseori ele sunt inexacte când sunt comparate cu înregistrările 
evenimentului făcute la acea vreme chiar de mamă. McCarthy a 
ascultat în mod special limbajul femeilor, mai ales pe al celor care 
au avut experienţe negative privind travaliul, ca o cheie a unei 
posibile patologii, cum ar fi diagnosticarea sindromului de stres 
posttraumatic. Aşa cum noi (A.F.B. şi J.G.W.) am precizat în acest 
capitol, în secţiunea despre stresul posttraumatic şi sensibilitatea 
crescută la hipnoza pentru naştere, hipnotizabilitatea sporită poate fi 
o sabie cu două tăişuri, capacitatea disociativă, înclinația spre fantezie 
ale pacientei şi sindromul de stres posttraumatic făcând-o pe o femeie 
foarte hipnotizabilă să fie inerent vulnerabilă în timpul travaliului. 
McCarthy a recunoscut cá, deşi naşterea poate fi o memorabilă 
piatră de hotar în viaţă, ea riscă să producă şi o amintire de neşters 
care poate să o tragă în jos pe femeie pentru tot restul zilelor ei. 
Unele femei jură că nu vor mai rămâne gravide niciodată, doar 
pentru a se trezi că sunt mai mereu însărcinate. Contrar noţiunilor 
privind gloria naşterii, McCarthy a relatat, pe baza experienţei sale 
care implică peste 2.000 de naşteri, că asemenea simptome nu sunt 
neobişnuite în timpul naşterii. 

Programul de pregătire presupune că pentru fiecare sechelă 
negativă ar trebui să poată fi învăţat un răspuns hipnotic egal, 
pozitiv şi constructiv. Antrenamentul lui McCarthy este profilactic 
pentru sindromul de stres posttraumatic în cazul naşterii. Cu toate 
că hipnotizabilitatea nu este accesată folosind o scală standardizată, 
procedura le învaţă pe femei să recunoască şi să genereze o gamă 


324 TEHNICI DE HIPNOTERAPIE 


largă de fenomene, care sunt comune referintei principale a măsurării 
hipnotizabilităţii - Scala Stanford a Susceptibilităţii la Hipnoză, 
Forma C, şi mai scurta Scală de Hipnozabilitate Clinică Stanford. 
Fenomenele specifice naşterii care merg dincolo de scală, cum ar fi 
anestezia, sunt şi ele incluse, la fel ca şi răspunsurile ideosenzoriale 
şi distorsionarea timpului. Răspunsurile pe care se pune accent în 
timpul pregătirii sunt: a) relaxarea musculară ; b) catalepsia ; c) pro- 
gresia în timp ; d) amnezia ; e) anestezia ; f) disocierea ; g) haluci- 
natia; h) sugestia posthipnoticá. McCarthy a subliniat importanţa 
planificării unor răspunsuri hipnotice folositoare în timpul naşterii, 
care să fie adaptate abilităţilor speciale ale fiecărei femei. Exersarea 
şi stăpânirea acestei liste — de obicei cuprinzătoare - de fenomene 
fac ca pacienta să fie pregătită să-şi modifice percepţia asupra 
realităţii şi, astfel, să poată avea cea mai bună experienţă posibilă în 
ceea ce priveşte naşterea. În loc să înceapă pregătirea din vreme, aşa 
cum se întâmplă în majoritatea celorlalte programe, antrenamentul 
este planificat astfel încât să se încheie cât mai aproape posibil de 
naşterea propriu-zisă. Ideea este de a-i permite fiecărei femei să 
folosească autohipnoza cu abilitate în timpul travaliului. La fel cum 
un atlet este pregătit pentru un campionat, pacienta intenţionează 
să-şi atingă atunci punctul maxim al performanţei hipnotice. 

De obicei, discuţiile care precedă inducția hipnotică au loc cu 
şapte-opt săptămâni înaintea datei anticipate pentru naştere. Este 
analizat protocolul de pregătire propus, ceea ce, în mod normal, va 
necesita patru şedinţe suplimentare, de regulă o dată pe săptămână, 
fiecare durând aproximativ 30 de minute. Întâlnirile sunt înregistrate, 
astfel încât femeia să poată folosi caseta în exersarea zilnică a hip- 
nozei şi să observe aspectele pe care, poate, le-a uitat. De asemenea, 
aceasta le permite partenerului şi prietenilor ei să asculte şi ei, dacă 
ea doreşte. Se subliniază în mod repetat că ea va avea mereu controlul 
asupra propriei minţi atunci când foloseşte hipnoza. 

McCarthy a scos în evidenţă faptul că nu ar trebui niciodată 
făcute promisiuni care nu pot fi respectate, cum ar fi că pacienta va 
avea un travaliu fără dureri. El credea cá cea mai bună strategie 
clinică este de a promite întotdeauna mai puţin şi apoi de a oferi mai 
mult când femeia învaţă hipnoza. Sunt discutate beneficiile încheierii 
programului cât mai aproape de naşterea propriu-zisă, iar ea este 
invitată să aleagă data ultimei şedinţe. Asta corespunde ideii de a o 
lăsa mereu să aibă controlul asupra a ceea ce se întâmplă. Discutia 

preinducţie este menită să dezvolte relaţia ascultând-o pe femeie, 
evaluându-i capacitatea hipnotică într-un mod sensibil din punct de 
vedere clinic astfel încât să fie ajutată să realizeze hipnoza. Practicianul 
ar trebui să recunoască speranţele, dorinţele şi nevoile pacientei, să 
fie preocupat de ele şi să aibă grijă să o informeze în legătură cu 
procesul, să îi genereze aşteptări realiste şi entuziasmul cu privire la 
naştere. Pacienta va fi atunci nerăbdătoare să revină şi să afle mai 
multe despre hipnoză. 

Şedinţa 1. Prima şedinţă de hipnoză prezintă transa hipnotică 
într-o manieră cât mai bine adaptată persoanei. În general, întâlnirea 
este menită să facă experienţa hipnozei cât mai simplă, mai eficientă 
şi mai liniştitoare posibil. De cele mai multe ori ea include o formă 
ghidată de închidere a ochilor, cu un limbaj foarte permisiv. Ideea 
este de a folosi o metodă simplă de inducţie, cum ar fi metoda 
relaxării musculare progresive, pe care pacienta şi-o va putea aminti 
cu uşurinţă şi pe care o poate repeta în autohipnoză. Folosirea 
protocolului de inducţie al Scalei de Hipnozabilitate Clinică Stanford 
s-ar apropia de ceea ce foloseşte McCarthy, urcând încet de la 
picioare şi diverse grupe musculare prin tot corpul. Aşa cum se 
afirmă aproape direct în Scala de Hipnozabilitate Clinică Stanford 
Starea de spirit pe care persoana o are la sfârşitul procedurii de 
relaxare musculară este cunoscută drept transă hipnotică. Pacientei 
i se cere atunci să spună ce observă în legătură cu corpul ei. Este 
introdusă mai degrabă formularea „corpul” decât „corpul tău”, pentru 
a contribui la disociere. 

Apoi este folosită metoda de autohipnozá a atracției degetelor 
arátátoare. Pacientei i se cere să-şi ţină mâinile in fata pieptului cu 
palmele atingându-se, ca şi cum s-ar ruga. După aceea, i se spune că 
îşi încrucişeze vârfurile degetelor şi să le aşeze pe articulațiile celei- 
lalte mâini. În continuare, i se cere să întindă degetele arătătoare 
până când sunt paralele, distantándu-le la aproximativ doi-trei centi- 
metri unul de celălalt. Apoi i se spune să-şi utilizeze conştientul 
pentru a se uita la spaţiul dintre degete şi, dacă este pregătită să intre 
sub hipnoză, subconstientul va lipi degetele spontan. Este indicat ca 
momentul în care degetele se ating să fie punctul în care ea poate 
pur şi simplu să închidă ochii şi să inspire adânc şi, pe măsură ce 
expiră, să intre în aceeaşi transă relaxantă pe care a trăit-o în versiunea 
mai lungă a inducției de relaxare musculară. Fiecare expiraţie este 
menită să îi permită să se cufunde tot mai adânc în transă. I se aminteşte 

că poate reveni din transă pur şi simplu numărând descrescător de la 
10 la 1, moment în care va fi perfect trează, alertă şi se va simţi foarte 
bine. Apoi este felicitată pentru talentul ei hipnotic, i se spune să 
exerseze ce a învăţat folosind înregistrarea şedinţei pe care a primit-o. 
I se explică faptul că există o diferenţă între talent şi abilitate. 
Concluzia este că are talent şi că va învăţa cum să îl dezvolte pentru 
a-l face să funcţioneze în practică şi pentru a o ajuta să-şi atingă 
scopul unei naşteri plăcute şi satisfăcătoare. 

Şedinţa 2. Aceasta începe prin sublinierea aşteptărilor ca ea să fi 
exersat autohipnoza în săptămâna care a trecut, cerându-i-se să intre 
sub hipnoză folosind metoda atracției degetelor arătătoare. Apoi 
terapeutul foloseşte iniţierea transei de către pacientă ca punct de 
plecare pentru adâncirea hipnozei cu oricare dintre tehnicile standard 
de aprofundare utilizare. Odată ce a făcut aceasta, este construită 
imaginea unei plaje, cu valuri spărgându-se țărm şi rostogolindu-se 
pe nisip în timp ce se retrag. Ideea de la baza acestei imagistici este 
că senzațiile provocate de contractii pot fi folosite ca ajutor in 
vizualizarea valurilor. Valul care vine este reprezentarea contractiei 
tot mai accentuate, spargerea de țărm este punctul maxim al contracţiei, 
iar retragerea reprezintă estomparea sa. Pacienta este invitată să 
perceapă gama de senzaţii care coincid cu imaginile. 

Sunt implicate şi alte sisteme senzoriale, cum ar fi capacitatea 
pacientei de a simţi razele soarelui pe faţă sau de a percepe briza, 
sunetul valurilor spărgându-se sau stropii de apă. Este evocat şi 
simţul olfactiv în timp ce ea e invitată să simtă mirosul mării, simţul 
tactil când apa îi atinge buzele şi cel gustativ când simte gustul sărat. 
Imagistica este menită mai degrabă să se adapteze cât mai bine 
inputurilor fiziologice decât să creeze vreo scenă idilică de relaxare, 
cum ar fi statul la plajă într-o zi liniştită. Aceasta contrastează puternic 
cu procedura hipnotică tradiţională sau cu simplele tehnici de naştere 
naturală, care pun accentul pe relaxare în cazul nevoii de implicare 
in contrac(ii. Pacientei i se spune şi că poate uita că valul a trecut, 
folosindu-se capacitatea ei de a produce un răspuns amnezic, presu- 
punând că şi-a demonstrat capacitatea de amnezie. Procedând astfel, 
ea va uita contracţiile asociate. Pe măsură ce vizualizarea este bine 
dezvoltată, i s-ar putea cere chiar să vizualizeze plaja şi urma lăsată 
de flux şi să remarce că se apropie fluxul, iar procesul este inevitabil, în 
realitate nu poate fi încetinit sau accelerat. Îşi poate folosi pur şi simplu 
imaginaţia pentru a modifica percepţia asupra duratei contractiilor şi 

a perioadelor dintre ele folosind distorsionarea timpului. Faza de 
tranziţie a travaliului implică, la final, contrac(ii majore; acestea 
pot fi reîncadrate ca valuri de surf. Desigur, pacientei i se reaminteşte 
că sunt doar câteva şi că ele înseamnă că în curând va trebui să 
înceapă să împingă. I se aminteşte că deţine controlul, că se poate 
„aventura, dacă vrei, să-ţi iei placa de surf şi să aluneci pe acele 
valuri până pe plajă”. 

Deoarece a doua etapă a travaliului este caracterizată de împingere, 
fenomenele dorite pot fi imitate în hipnoză folosind catalepsia, cum 
ar fi catalepsia braţului, pe care am prezentat-o mai sus, în capitolul 4. 
McCarthy a sugerat că imaginea cea mai bună pe care a găsit-o 
pentru a aproxima aspectul fiziologic al celei de-a doua etape a 
travaliului este cea a „stoarcerii unui tub cu pastă de dinţi pentru a-l 
goli complet”. Dacă timpul o permite, în această şedinţă i se poate 
cere să folosească progresia în timp pentru a-şi imagina că îşi va ţine 
copilul în braţe în viitorul apropiat, înconjurată de entuziasm şi 
bucurie, şi cât de minunat se va simţi din punct de vedere emoţional. 
Legătura prenatală poate fi şi ea încurajată spunându-i femeii să 
comunice mental cu fătul şi să observe răspunsul acestuia. Pare 
important să i se amintească femeii să exerseze zilnic aceste abilităţi, 
inclusiv comunicarea cu fătul. Deseori gravidele povestesc că, atunci 
când comunică astfel, pot simţi cum copilul se mişcă. 

Şedinţa 3. Este dedicată stăpânirii abilităţilor de anesteziere şi 
disociere. După inducerea transei, femeia este invitată să-şi imagi- 
neze pur şi simplu că se vede într-o oglindă din cap până în picioare. 
Îi este atrasă atenţia asupra reflexiei identice din oglindă prin speci- 
ficarea culorii ochilor ei, a hainelor, a părului şi aşa mai departe. 
Apoi i se atrage atenţia asupra faptului că, de exemplu, inelele ei 
sunt pe mâna opusă, exact aşa cum ar fi într-o oglindă adevărată. În 
acest moment terapeutul îi cere să păşească în oglindă şi să facă 
schimb de locuri, aşa încât ea să fie reflexia şi să se uite la ea însăşi. 
Odată ce este capabilă să-şi imagineze reflexia extracorporală diso- 
ciatá, ea e încurajată să plutească spre o minunată pădure idilică unde 
susură un izvor. Chiar de cealaltă parte a pădurii se află aceeaşi plajă 
care a fost imaginată în şedinţa anterioară. Astfel, ea poate percepe 
plaja şi valurile, dar ca şi cum s-ar uita la ele dintr-o perspectivă 
disociată. Îşi poate observa corpul fizic de la distanţă astfel încât, 
dacă apar complicaţii sau dificultăţi speciale în timpul travaliului, să 
fie capabilă să folosească spontan sau deliberat această abilitate 
suplimentară de a disocia durerea şi de a se îndepărta de ea. 

McCarthy a învăţat-o pe femeie cum să revină în propriul corp şi 
să hiperasocieze. Pacientei i se spune să-şi pună mâna pe coapsă şi 
să simtă pur şi simplu textura hainelor de sub vârfurile degetelor ei, 
apoi pielea şi apoi muşchii de dedesubt. 1 se cere să continue 
imaginându-şi femurul şi chiar şi măduva din interiorul femurului şi 
cum se simte ea la pipăit. McCarthy a subliniat faptul că acest 
concept de hiperasociere pare să funcţioneze la aproape orice femeie. 
Explicaţia este că, dacă hiperasociază astfel atunci când are o contracție, 
va fi capabilă să simtă pe deplin intensitatea contracţiei şi să obţină 
mai mult din asta. 

În continuare este predată anestezia folosind tehnica anesteziei 
„în mănuşă”. McCarthy cerea pur şi simplu: „Imaginează-te purtând 
o mănuşă colorată ciudat, o mănuşă care a fost înmuiată într-o 
soluţie cu un puternic efect anestezic local”. Apoi întreba dacă pacienta 
începe deja să remarce schimbările la nivelul mâinii. Sugestiile 
hipnotice se folosesc pentru a se intensifica hipnoanalgezia. Apoi i 
se spune că poate alege între două sugestii hipnotice : fie poartă o 
pereche de colanti făcuţi din acelaşi material, fie intră într-o cadă 
sau în piscina unui centru spa, care este plină cu un anestezic lichid 
de aceeaşi culoare cu mănuşa anestezică. Făcând apel la istoricul 
pacientei privind naşterile anterioare, terapeutul poate şti că i s-a 
mai făcut o anestezie epidurală. În acest caz el îi cere să acceseze 
amintirea acelui moment pentru a-şi spori reacţia anestezică. Procedura 
produce deseori o excelentă anesteziere a jumătăţii inferioare a 
corpului. O altă tehnică de inducere a analgeziei „în mănuşă” pe 
care noi (J.G.W. şi A.F.B.) o considerăm eficientă include următoarea 
formulare : 


Concentrează-te asupra mâinii tale stângi. Pe măsură ce eu [sau 
tu] mângâi dosul acelei mâini, întreaga mână - inclusiv fiecare 
deget - va deveni tot mai amorţită. Mâna începe să pară cá este 
făcută din lemn. Nu mai simţi nimic cu ea, astfel că, atunci când e 
ciupită nu simţi nici o durere. O simţi ca şi cum ar fi făcută din lemn 
şi acoperită cu o mănuşă de piele. Bratul, deasupra incheieturii, 
simte normal orice atingere, dar nu şi mâna. Este aproape ca şi cum 
nu ar mai face parte din tine. 


Aceste sugestii hipnotice ar trebui repetate de multe ori. Anestezia 
obişnuia să fie testată prin împunsături aplicate ambelor mâini sau 
braţului, deasupra încheieturii, pentru a-i demonstra pacientei realitatea 
pierderii sensibilităţii. O metodă mult mai sigură este utilizarea unei 

role Wartenberg. Poţi să tii mânerul şi să rulezi alternativ rotiţa cu 
mici ace ascuţite pe mâinile pacientei. Vârfurile sunt îndeajuns de 
ascuţite pentru a testa senzaţia de durere, dar, spre deosebire de 
acele adevărate, nu străpung pielea. O versiune mai nouă a rolei 
Wartenberg testează durerea prin stimulare electrică, folosind un 
dispozitiv de electrostimulare ca acelea din industria cosmetică. 
Stimularea electrică este produsă prin intermediul unei bobine Tesla, 
evitând astfel nevoia de a străpunge pielea, aşa cum se întâmplă 
uneori cu rola tradiţională. O altă variantă este folosirea unui forceps 
chirurgical cu vârfuri de cauciuc. Astfel de demonstraţii sunt impor- 
tante şi ar trebui făcute de mai multe ori înainte ca pacienta să intre 
în travaliu astfel încât ea să capete o convingere puternică privind 
capacitatea ei de a izola durerea. Incapacitatea realizării unei anestezii 
după mai multe şedinţe arată că nu se poate pune bază pe hipnoză ca 
ajutor în timpul travaliului şi al naşterii. De obicei pacienţii hipno- 
tizaţi ar trebui ca, la sfârşitul pregătirii, să demonstreze capacitatea 
de a rămâne sub hipnoză după deschiderea lentă a ochilor. Acesta 
poate fi alt test folositor pentru a se asigura măcar o anumită 
profunzime hipnotică. 

Noi (A.F.B. şi J.G.W.) am descoperit că un număr de obstetri- 
cieni care folosesc hipnoza preferă metodele mai blânde, ce implică 
relaxarea, unei abordări autoritare. Acest lucru este valabil mai ales 
în cazul femeii cu mai puţine nevoi de dependenţă şi care poate avea 
o componentă masculină mai puternică, situaţie mai des întâlnită 
astăzi decât acum 20 de ani. Femeia manifestă resentimente conside- 
rabile, în mai multe dintre stările eului ei, faţă de dominaţia bărbaţilor. 
Iniţial poate părea supusă, dar în timpul relaţiei lor gravida de obicei 
îi va povesti doctorului ce simte faţă de partenerul ei, tipul de relaţie 
pe care îl au, dacă se simte controlată de el şi, în cazul acesta, dacă 
acceptă sau are resentimente. Dacă pare să aibă o puternică dorinţă 
de independenţă faţă de controlul masculin, o abordare autoritară 
din partea doctorului poate să stimuleze rezistenţa la hipnoză şi să 
ducă la eşec în momentele critice ale naşterii. Cel puţin într-un caz 
pe care eu (A.F.B.) îl cunosc, mama a renunţat la controlul prin 
hipnoză al durerii în timpul naşterii când dominantul tată al copilului 
a fost prezent. Rezultatul a fost o pedeapsă dureroasă, deşi eficientă, 
pentru ambii părinţi. Odată ce el a părăsit salonul, calmarea durerii 
prin hipnoză a fost reluată. Tehnicile mai active, ce reflectă procesul 
naşterii, sunt mult mai eficiente decât metodele orientate spre relaxare, 

chiar şi în cazul pacientelor care au o înclinaţie puternică spre 
independenţă. Ca întotdeauna, cheia este relaţia cu terapeutul. 

Şedinţa 4. Aceasta este ultima şedinţă înaintea declanşării trava- 
liului, de preferinţă programată cu 24 de ore înaintea naşterii. Spre 
deosebire de celelalte, această întâlnire este dedicată, în primul 
rând, trecerii în revistă, clarificării şi specificării detaliilor privind 
tehnicile, şi nu prezentării unor noi tehnici sau noi fenomene hipnotice. 
Intenţia lui McCarthy este de a diminua tensiunea pregătirii chiar 
înaintea evenimentului naşterii. Pacienta este lăudată în mod realist 
şi sincer pentru realizările ei şi pentru exersarea disciplinată a tehni- 
cilor care îi vor dovedi capacitatea hipnotică în timpul travaliului. 
De obicei aceasta este ultima întrevedere cu pacienta înaintea naşterii. 
În timpul acestei şedinţe sunt oferite sugestii posthipnotice simple cu 
privire la diminuarea efortului fizic al travaliului şi la recuperarea 
rapidă după aceea. Pot fi oferite şi sugestii pentru o alăptare mai 
uşoară şi adaptarea la rolul de mamă, ca şi capacitatea de a avea un 
somn liniştit şi de a continua somnul când acesta e întrerupt. Pacienta 
este încurajată să continue să folosească procedurile hipnotice şi 
după naştere pentru relaxare şi reducerea anxietăţii, iar în timpul 
alăptării pentru consolidarea legăturii emoţionale cu copilul. 

În mod normal, cel puţin 10-15% dintre femeile care nasc trec 
printr-o depresie postnatală (McCarthy, 2001). McCarthy le-a învăţat 
pe paciente să gândească pozitiv pentru a se proteja împotriva 
dezvoltării depresiei. De asemenea, el le-a atras atenţia că, dacă vor 
continua să practice regulat autohipnoza, disciplina autoimpusă a 
exerciţiului regulat va fi o reuşită excepţională. În acelaşi timp, 
McCarthy nu a pus prea mult accentul pe importanţa exersării şi nu 
le-a impus pacientelor un program de lucru încărcat. Ideea este că 
astfel eşecul va fi în întregime vina doctorului, şi nu a ei. Pentru a 
testa depresia postnatală, McCarthy a administrat Scala Edinburgh a 
Depresiei Postnatale Majore (Cox, Murray şi Chapman, 1993; 
Schaper, Rooney, Kay si Silva, 1994). E] a remarcat cá in cei şapte 
ani (600 de cazuri urmărite) în care a folosit programul, a existat 
doar un caz de depresie postnatală destul de uşoară. Acesta este un 
rezultat spectaculos în comparaţie cu incidenţa normală de 10-15%. 
Este şi o descoperire deosebit de impresionantă deoarece acest tip 
special de depresie poate fi iniţiat de schimbările majore la nivel 
hormonal care se petrec imediat după naştere. Numeroşi cercetători 
au studiat însă diverşi hormoni şi nu au descoperit nici o legătură 

directă între incidenţa ori severitatea depresiei postnatale si nivelele 
hormonale. Problema pare să apară la nivelul atitudinilor privind 
pierderea autonomiei, pierderea limitelor personale, aspectele legate 
de control, pesimismul, cerinţele de timp, schimbările negative de 
durată în relaţia cu partenerul de viaţă şi, de asemenea, schimbările 
majore ale stilului de viaţă care decurg din condiţia de mamă. 
McCarthy a recomandat o trecere în revistă a lucrărilor lui Michael 
Yapko (1997) pe tema hipnozei pentru depresie. 


Naşterea cu ajutorul hipnozei: metoda Oster 


Spre deosebire de procedura McCarthy, psihologul Mark Oster a 
dezvoltat o metodă menită mai degrabă să îi asiste pe pacienţi în 
pregătirea lor pentru procedurile medicale decât să elimine orice 
aspect medical al procedurii, cum ar fi analgezia prin agenţi chimici 
sau alte medicamente. Totuşi, ne putem aştepta la reducerea unei 
astfel de nevoi ca beneficiu al abordării. Procedura este concepută 
să îi confere pacientei un sentiment mai puternic de autocontrol şi să 
îi sporească participarea la întregul proces, astfel încât ea să-şi poată 
asista mai bine medicul atunci când e nevoie. Este menită şi să 
uşureze recuperarea fără folosirea medicamentelor. De obicei, pacien- 
tele sunt capabile să transfere în alte situaţii ceea ce au învăţat în 
şedinţele de câte o oră. Timpul total necesar pentru aplicarea proce- 
durii lui Oster este de şase ore, nu două, ca pentru procedura ante- 
rioară. Totuşi, Oster a subliniat faptul că, după aproximativ patru 
şedinţe, pacienta este, de regulă, destul de bine pregătită pentru 
procedură şi stăpâneşte folosirea autohipnozei când este necesar. 
Întregul proces este menit să o abiliteze femeie astfel încât, la 
nevoie, ea să îi poată pune întrebări doctorului şi să discute orice 
problemă legată de testele şi examinările care sunt făcute cu orice alt 
membru al personalului medical. Sigur că un scop important este de 
a-i schimba perspectiva pacientei de la „ce mi se face sau mi se 
întâmplă” la „ce facem împreună”. 

Şedinţa 1. În această şedinţă, Oster este preocupat, în primul 
rând, de stabilirea raportului şi de intervievarea pacientei cu privire 
la interesele ei personale, hobby-uri, credinţe şi valori. Aceste 
informaţii sunt folosite pentru a individualiza hipnoza şi pentru a 
dezvolta metaforele şi imaginile special create pentru gravidă. Testele 
iniţiale sunt menite să determine susceptibilitatea pacientei la hipnoză. 

Interviul este conceput pentru a elimina contraindicaţiile privind 
hipnoza şi pentru a oferi ocazia unei evaluări hipnotice formale, 
dacă este cazul, şi a altor teste psihologice, când e necesar. Pacientei 
i se poate prezenta hipnoza în această şedinţă sau în prima parte a 
celei de-a doua întâlniri. Se răspunde la întrebările ei, sunt demontate 
miturile obişnuite legate de hipnoză şi se caută informaţii legate de 
eventualele experienţe personale anterioare ale pacientei care au 
implicat hipnoza. În continuare, atenţia se concentrează asupra 
neutralizării oricăror percepții problematice dezvoltate din cauza 
ideilor negative sau a experienţelor în acest domeniu, care de cele 
mai multe ori s-au petrecut în prezenţa unui terapeut amator. Totuşi, 
dacă experienţele anterioare au fost pozitive, se pun întrebări despre 
ele ; aceste informaţii sunt apoi folosite pentru a ajuta la stabilirea 
ulterioară a unei relaţii pozitive cu pacienta. Se subliniază faptul că 
hipnoza este mai degrabă un proces de cooperare interpersonală 
între doctor şi gravidă decât ceva ce i se face acesteia. Ar trebui pus 
accentul pe autocontrol şi pe participarea activă, spre deosebire 
de cea pasivă, atât în cazul experienţei hipnozei, cât şi în cazul 
procedurii. De asemenea, ar trebui scoasă în evidenţă cooperarea 
care se extinde la a o ruga pe pacientă să ofere feedback privind 
orice fraze sau metode ce ar putea fi deosebit de utile sau de 
neplăcute. Atunci conţinutul este, desigur, ajustat corespunzător. 

Şedinţa 2. Aceasta este folosită pentru a încheia pregătirea pacientei 
pentru hipnoză. Şedinţa este dedicată inducției hipnotice iniţiale, 
inclusiv adâncirii şi încheierii. Ea este menită doar să facă apel la 
experienţa hipnozei, fără vreo cerinţă terapeutică sau exprimarea 
unor aşteptări. Confirmarea experienţei hipnotice include sugestii 
de modificare a temperaturii mâinii şi anestezierea unui membru sau 
a întregului corp folosind metodele tipice descrise în alte secţiuni ale 
cărţii. De asemenea, pot fi induse catalepsia şi deschiderea ochilor, 
în timp ce vorbirea în transă şi sugestia posthipnotică pot fi testate. 
Pacientei îi este prezentată şi disocierea prin intermediul noţiunii de 
părți ale mentalului inconştient, fiecare având o funcţie hipnotică 
specifică. 

Şedinţa 3. Aceasta pune accentul pe folosirea părţilor mentalului 
prezentate la sfârşitul celei de-a doua şedinţe. Prima parte este cea 
pe care pacienta o foloseşte pentru a induce transa şi pentru a o 
încheia. Comentariile întăresc conştientizarea schimbărilor la nivelul 
abilității ei de a controla diverse senzaţii ale corpului. A doua parte 

este dedicată creării unui loc special în care se poate retrage departe 
de griji. Sigur că inducția acestui loc special poate fi similară cu 
procedura trecută în revistă în protocolul McCarthy. Oster a subliniat 
că pacienta poate alege dacă să împărtăşească ceea ce a folosit 
anterior cu rolul unui astfel de loc. Imaginea lui este îmbogăţită prin 
folosirea multor sisteme senzoriale diferite : vizual, auditiv, olfactiv, 
gustativ, chinestezic şi emotional, la fel ca în abordarea lui McCarthy, 
pe care am prezentat-o în detaliu mai sus. În sfârşit, fiecare sistem 
este luat în considerare ca semnal special pentru aprofundarea expe- 
rientei şi pentru extinderea la următorul sistem. Această tehnică 
unică şi inteligentă funcţionează, în acelaşi timp, ca o formă de 
îmbogăţire a experienţei şi de adâncire a hipnozei. 

În a treia parte a mentalului, pacientei i se spune că inconştientul 
se implică şi mai mult în procesul de aprofundare. Aceasta include 
regresia în timp pentru localizarea amintirilor pozitive. Nu se inten- 
ţionează concentrarea asupra aspectului psihoterapeutic, ci asupra 
simplei identificări a amintirilor pozitive care ar putea fi folosite 
pentru sprijinirea unei forme de disociere adaptativă în timpul 
naşterii, dacă este cazul. Sunt folosite semnalele ideomotorii, astfel 
încât pacienta să îl poată avertiza pe terapeut cu privire la avansarea 
ei în cadrul procesului. Atingerea este folosită pentru a adânci transa. 
Odată ce este solicitată partea a patra a mentalului inconştient, se 
sugerează continuarea aprofundării, astfel încât, în următoarea şedinţă, 
aceasta să aibă capacitatea de a începe pregătirea. Totuşi, în şedinţa 
curentă, ea este folosită pentru demararea diverselor exerciţii de 
confirmare a transei. Sunt oferite şi sugestii privind autohipnoza. 
Încheierea începe cu parcurgerea procesului în sens invers, trecând 
prin fiecare dintre cele patru părţi ale mentalului. Prima parte, cea 
care induce hipnoza, este acum folosită pentru a o termina. După 
încheiere, experienţa este recapitulată împreună cu pacienta aflată în 
starea de veghe. 

În a treia şedinţă sunt discutate mai întâi experienţele pacientei 
din primele două întâlniri. Sunt abordate zonele problematice, dacă 
există, si se iau în considerare modificări pentru inducţiile următoare. 
Inductia începe la fel ca în celelalte cazuri, permiţând implementarea 
modificărilor necesare. Hipnoza implică parcurgerea de către pacientă 
a părţilor a doua si a treia, la fel ca la întâlnirea anterioară, dar mai pe 
scurt. Adâncirea este scopul principal al celei de-a treia părţi. A patra 
parte a mentalului este implicată atunci într-o repetiţie hipnotică a 

ilei, începând cu momentul in care pacienta s-a trezit dimineaţa, 
iu cu sosirea la spitalul unde are loc procedura. Fiecare eveniment 
'ste menit să servească drept semnal de activare a procesului hipnotic 
i să sporească adâncirea. Dacă, în orice moment al procedurii, 
»acienta simte un disconfort sau devine anxioasă, atunci ea este 
ncurajată să revină repede şi fără efort în locul ei special. Femeia 
inuntá că a făcut aceasta folosind un semnal ideomotor cum ar fi 
nişcarea unui anumit deget, după cum s-a stabilit dinainte. Fiecare 
»veniment ce are loc este menit să servească drept semnal pentru 
ntrarea în transă, adâncirea acesteia sau crearea relaxării. Ideea 
*ste de a conferi o senzaţie de control şi de a ajuta la menţinerea 
:almului pe durata întregii proceduri. Controlul emotional vine din 
:unoasterea si înțelegerea a ceea ce se întâmplă şi a ceea ce va urma, 
;»e măsură ce evenimentele au loc. 

Şedinţa 4. Începe la fel ca şi a treia întâlnire. Are loc o discuţie 
;»e tema şedinţelor anterioare, iar terapeutul înregistrează orice 
nodificări necesare pentru a creşte calitatea experienţei hipnotice 
»entru pacientă. Acestea sunt folosite apoi pentru a îmbunătăţi si 
nai mult pregătirea hipnotică. 

Şedinţele 5 şi 6. Acestea sunt mai scurte, de obicei durează între 
30 şi 60 de minute. Intenţia este de a se proceda ca în cazul ultimelor 
louá şedinţe, dar mai rapid si cu mai multă flexibilitate, astfel încât 
»acienta să-şi poată crea propriile experienţe. Ele sunt înregistrate, 
istfel încât să poată fi folosite, dacă e nevoie, în timpul naşterii. 
ședința este menită şi să furnizeze un fel de „reglaj fin” al proce- 
lurilor hipnotice în pregătirea evenimentului. 

Perioada de interogare şi desensibilizare este urmată de exerciţii 
le relaxare însoţite de inducţii simple, ca, de exemplu, fixarea 
orivirii sau căderea braţului (vezi capitolul 5). Scopul este de a o 
juta pe pacientă să-şi ridice cât mai mult pragul de rezistenţă la 
lurere şi de a o învăţa să realizeze o anestezie „în mănuşă”. 

Sugestiile pentru anestezierea „în mănuşă” în urma unei inducţii 
xw putea fi administrate aşa cum am descris mai sus. 

Asemenea sugestii hipnotice ar trebui repetate de multe ori, în 
;pecial în timpul primelor şedinţe de pregătire. Oster a testat anestezia 
xin împunsături aplicate atât la nivelul mâinii, cât şi al braţului 
»entru a-i demonstra pacientei realitatea pierderii senzaţiei. Astfel 
ie demonstraţii sunt importante şi ar trebui făcute de câteva ori 
nainte ca femeia să intre în travaliu, astfel încât ea să-şi dezvolte 

încrederea în propria capacitate de a controla durerea. Imposibili- 
tatea de a stabili anestezia după câteva şedinţe indică faptul că 
hipnoza nu va fi de mare ajutor în momentul travaliului şi al naşterii. 
După instruire, pacientele obişnuite, cu hipnotizabilitate moderată 
sau crescută, îşi vor demonstra capacitatea de a rămâne sub hipnoză 
în timp ce deschid ochii. Aceasta poate fi altă cale utilă de a le asigura 
că se află cel puţin la un nivel moderat de „adâncime” hipnotică. 
Obstetricienii care folosesc hipnoza frecvent preferă metoda mai 
blândă, ce implică relaxarea, unei abordări autoritare. Acest lucru 
este valabil mai ales în cazul femeii cu multe nevoi agresive, care poate 
avea o componentă masculină puternică sau manifestă resentimente 
considerabile faţă de dominaţia bărbaţilor. În timpul relaţiei lor, de 
obicei, gravida îi va spune doctorului ce simte faţă de soţul ei, tipul 
de relaţie pe care îl au şi dacă se simte controlată de el, iar în acest caz, 
dacă acceptă asta sau are resentimente. Dacă pare să aibă o puternică 
dorinţă de independenţă faţă de controlul masculin, o abordare 
autoritară din partea doctorului poate stimula rezistenţa la hipnoză. 


Hipnoza în perioada postpartum 


Presupunând că naşterea cu ajutorul hipnozei s-a desfăşurat conform 
aşteptărilor şi că anestezia prin agenţi chimici a fost folosită într-o 
măsură mică sau deloc, de obicei este destul de probabil ca pacienta 
să se dea jos de pe masa de naştere şi să se întoarcă în salonul ei. 
Această experienţă îi va oferi un profund sentiment de reuşită şi de 
stăpânire a situaţiei. Astfel, moralul este îmbunătăţit, iar viteza de 
recuperare sporită. Mai important, ea păstrează capacitatea de a-şi 
induce anestezia perineului, pe care o poate folosi pentru a-şi 
diminua disconfortul în această perioadă. 

Hipnoza poate fi folosită de femeile care vor să alápteze şi pentru 
a grăbi sau a opri lactatia chiar în primele 48 de ore. Kroger (1963) 
a efectuat în Rusia primul studiu publicat până la această oră care 
pretinde că s-a obţinut o rată de succes de 95% în stimularea 
producerii de lapte matern la 77 de femei. Hipnoza poate fi utilizată 
de pacientă pentru a stimula lacta(ia, aceasta imaginându-şi că îşi 
tine bebeluşul în braţe şi îi simte capul sprijinit de sânul ei. Imaginea 
poate fi îmbogăţită prin inducerea senzaţiei că laptele curge. Sunt 
necesare cercetări pentru a determina dacă hipnoza asigură rezultate 
mai bune decât hormonii folosiţi în mod obişnuit. 

Rezumat 


Dacă este adevărată ipoteza lui Rank (1952) conform căreia trauma 
provocată de naştere este sursa originară a anxietăţii individului (din 
cauza separării de mamă), adăugarea anesteziei prin agenţi chimici, 
care „droghează” atât mama, cât şi copilul, cu siguranţă sporeşte 
riscul cu care se confruntă pruncul la venirea pe lume. Când naşterea 
este traumatizantă pentru mamă, e foarte probabil ca ea să fie la fel 
şi pentru copil. O astfel de traumă îi poate afecta dezvoltarea 
intelectuală şi emoţională. Debutul relaţiei dintre mamă şi copil este 
cu siguranţă critic. Dacă naşterea se poate petrece fără dureri, 
atitudinea femeii faţă de bebeluş va fi pozitivă într-o măsură mai 
mare decât dacă evenimentul ar fi însoţit de multă suferinţă. Efectele 
pozitive ale hipnozei pentru naştere au fost bine documentate în 
situaţii clinice. Aşa cum a subliniat Patrick McCarthy (comunicare 
personală către A.F.B., ianuarie 2004): „E mult mai uşor si mai 
plăcut să foloseşti hipnoza pentru a trata o duzină de femei foarte 
gravide care sunt un pic anxioase decât să foloseşti hipnoza pentru 
a trata o femeie foarte anxioasă ce e un pic gravidă”. 


CAPITOLUL 12 


Interacțiunea minte-corp |: 
hipnoza în medicina internă 


Interacțiunea dintre minte şi corp a devenit un subiect de interes 
tot mai mare în rândul profesioniştilor din sănătate şi al publicului. 
National Institute of Health (NIH) a înfiinţat în 1996 National Center 
for Complementary and Alternative Medicine (NCCAM). Acesta 
oferă, la nivel naţional, o recunoaştere a rolului pe care factorii 
psihologici îl joacă în producerea manifestărilor tangibile şi fizice 
ale bolii. Desigur, descoperirile lui Freud ne-au determinat pentru 
prima dată să luăm în considerare interacţiunile minte-corp, precum 
şi termenii psihosomatic şi psihofiziologic, care au fost folosiţi pentru 
a indica aceste stări în practica medicinei. 

F. Alexander (1939) a îmbrăţişat psihofiziologia dintr-un punct 
de vedere psihanalitic. Alţii, cum ar fi Flanders Dunbar (1938), au 
ales o abordare mai eclectică. Totuşi, în toate abordările epocii, s-a 
considerat că factorii psihogeni, de obicei, contribuie doar la etiologia 
fiziologică primară a unor afecţiuni cum ar fi astmul bronşic, ulcerul 
peptic, hipertensiunea şi aşa mai departe. Înaintea recunoaşterii de 
către NIH (1996) a hipnozei şi a altor abordări psihologice specifice 
ca tratamente psihologice eficiente, ele erau considerate de majori- 
tatea interniştilor şi medicilor generalişti secundare sau, în cel mai 
bun caz, adjuvante ale diverselor medicamente. Atenţia acordată 
recent aplicării tehnicilor psihologice în cazul problemelor medicinei 
generaliste, subliniată prin apariţia NCCAM, este în mare parte 
generată de revelaţia pe care a avut-o guvernul Statelor Unite aflând 
că americanii cheltuiesc în jur de 23 de miliarde de dolari anual pe 
medicina alternativă. 

Efectele factorilor psihogeni în bolile organice 


Acum mai bine de patru decenii, Raginsky (1963) a încercat să 
atragă atenţia asupra faptului că jumătate dintre boli sunt probabil de 
natură funcţională (au cauze psihologice) şi că o gamă foarte largă 
de emoţii sunt exprimate prin intermediul proceselor fiziologice. 
Mai mult, se recunoaşte tot mai des că factorii psihogeni joacă un 
rol semnificativ în etiologia diverselor afecţiuni organice. Oboseala 
poate fi deseori de natură psihologică, un conflict intrapsihic exte- 
nuându-l pe pacient. Grijile şi depresia pot rezulta din preocuparea 
faţă de starea proastă de sănătate, iar depresia poate ea însăşi să 
provoace tulburări de ordin fizic. Uneori anxietatea este direcţionată 
spre simptomele psihosomatice, iar pacientul nu îşi dă seama de 
conflictele ascunse care o creează. Cei cu astfel de probleme sunt 
deseori necooperanţi şi refuză să-şi asculte doctorii. Nu vor să 
înfrunte înţelesul de la baza manifestărilor lor. O astfel de semni- 
ficaţie poate să fie motivul primar al simptomelor ori să contribuie 
la ele, să le menţină ori să fie o consecinţă a lor. De fapt, pacienţii 
pot avea o serie de fantezii inconştiente legate de boala lor, care să 
fie descoperite prin intermediul hipnozei, aşa cum se întâmplă în 
terapia stărilor eului (Emmerson, 2003 ; Watkins şi Watkins, 1997). 
(Intervenţiile hipnotice sunt explicate în Hypnoanalytic Techniques.) 
Când conflictele psihogene ascunse au jucat un rol important în 
crearea unei boli, pacienţii care îşi revin datorită impactului medica- 
mentelor pot să nu întâmpine cu bucurie revenirea la sănătate, ci, în 
schimb, să caute în mod compulsiv altă afecţiune care să-i schilodească. 
De aceea este foarte importantă, chiar şi în tratarea problemelor 
evident organice, înţelegerea semnificației pe care o are boala pentru 
pacient. Altfel eforturile doctorului de vindeca pot fi zadarnice. 
Trebuie trataţi indivizii pe de-a-ntregul, nu doar simptomele lor. E 
posibil ca multe relatării privind efectele secundare ale medica- 
mentelor să fie, de fapt, substituiri de simptome de către pacienţii 
care, din punct de vedere psihologic, opun rezistenţă la tratament. 
Chiar dacă o boală are cauze psihogene, ea poate avea ca rezultat 
un stres fizic ce iniţiază, în timp, vătămări organice permanente. Un 
om cu mâna paralizată isteric a fost vindecat prin hipnoterapie 
(Watkins, 1949). Totuşi, vreo 14 luni, el îşi tinuse mâna încleştată, 
fapt ce a dus la o atrofiere considerabilă a degetelor. Mare parte a 

atrofierii a devenit permanentă şi, în pofida psihoterapiei îndelungate, 
a putut fi restabilită doar o mobilitate parţială. 


Precauţii privind folosirea hipnozei 


Aici sunt necesare unele politici generale privind folosirea hipnozei 
în afecțiunile medicale. De obicei e bine să fie abordate mai întâi 
simptomele minore şi să fie evaluat răspunsul. Totuşi, e mai probabil 
ca simptomele majore să-şi aibă rădăcinile în conflicte psihologice 
importante şi deci să fie mai rezistente la schimbare. Dacă simpto- 
mele minore reacţionează în scurt timp, se poate trece la hipnoză 
pentru a le ameliora sau a le elimina pe cele mai importante. 

S-a făcut mult prea mult caz pe tema potenţialului pericol al 
suprimării simptomelor prin intermediul hipnozei, dar terapeutul 
prudent va lua întotdeauna în calcul acest factor. Sugestia hipnotică 
este o intervenţie în procesele psihologice (şi astfel în cele fiziologice) 
care schimbă echilibrul boală-sănătate. Astfel de intervenţii pot fi 
permanente. Înţelesul din spatele bolii pacientului şi însemnătatea 
măsurilor luate vor interactiona pentru a determina eficacitatea 
tratamentului. Când procesul afecțiunii este circular şi se autoalimen- 
tează - de exemplu, depresia ca reacţie la un simptom fizic îl 
agravează -, sugestia hipnotică poate rupe cu succes cercul vicios, 
oferindu-i pacientului metodele prin care să facă faţă problemei. 
Încadrată corect pentru pacient, ea poate fi folosită pentru a-i oferi 
posibilitatea de a alege. În virtutea pregătirii în domeniul hipnozei, 
pacientului i se oferă o nouă opţiune. Poate percepe simptomul 
negativ sau poate alege să nu îl simtă. Alteori, pacientul poate pur 
şi simplu să decidă să-şi modeleze simptomul după nevoie. Ideea 
este că, dacă sunt trataţi corect de terapeut, bolnavii pot atinge un 
nou nivel de control asupra vieţii lor. 

Ideea că tratamentele fizice, cum ar fi medicamentele şi sportul, 
sunt potrivite şi pentru simptome psihologice ca anxietatea şi depresia 
este înţeleasă pe scară largă. Din pricina constrângerilor privind 
necesare pentru multe tratamente psihoterapeutice, psihiatrii revin 
la abordările somatice. Dar odată cu apariţia unor intervenţii scurte 
şi eficiente, cum ar fi terapia stărilor eului, abordările psihanalitice 
sunt din nou acceptate. Totuşi, timp de zeci de ani, psihanaliza 

clasică pe termen lung a suferit din cauza necesităţii unei investiţii 
imense de timp şi efort din partea unui terapeut foarte specializat. Se 
recunoaşte tot mai mult faptul că acea căutare a unor abordări mai 
scurte îşi găseşte răspunsul mai degrabă în hipnoanaliză decât în 
intervenţiile psihanalitice standard. 

Capacitatea hipnozei de a influenţa funcţionarea fiziologică a 
fost susținută în mod clar de numeroase studii. Având în vedere că 
toată această muncă este centrată, în primul rând, pe tehnica hipno- 
terapeutică, noi (A.F.B. şi J. G. W) nu încercăm să trecem în revistă 
numeroasele lucrări publicate care au dovedit că multe funcţii cardio- 
vasculare, cutanate, gastrice şi multe alte funcţii fiziologice pot fi 
influențate prin hipnoză. 

S-a recunoscut de mult timp că tehnicile hipnoterapeutice sunt 
eficiente în gestionarea afecţiunilor psihogene. Însă doar de curând 
(vezi Herbert, 1998, pentru o trecere în revistă) le-a fost recunoscută 
eficacitatea în cazul tulburărilor organice. Câteva studii ale labora- 
torului nostru de la Washington State University sunt grăitoare. De 
exemplu, în cercetarea premiată la nivel naţional a lui Ruzyla-Smith, 
Barabasz, Barabasz şi Warner (1995) efectele hipnozei, relaxării şi 
controlării afecţiunilor au fost testate pe sistemele imunitare a 65 de 
studenti sănătoşi care au fost strict departajati în funcţie de hipnoti- 
zabilitate. Doar cei hipnotizabili, aflaţi în starea de hipnoză, au 
dovedit o modificare semnificativă a răspunsului imunitar másurat 
de celulele B şi celulele T ajutătoare. Folosindu-se inducția alertă a 
lui Barabasz (1985; Barabasz şi Barabasz, 1996), s-a dovedit şi că 
hipnoza a facilitat neuroterapia pentru tulburare hiperchinetică cu 
deficit de atenţie (Anderson, Barabasz, Barabasz şi Warner, 2000 ; 
Barabasz şi Barabasz, 1994b, 1995, 1996, 2000 ; Barabasz, Crawford 
şi Barabasz, 1993). 

Curios, toate acestea au început cu aproape jumătate de secol în 
urmă. În 1958, al doilea autor (J.G.W.) a participat la o întâlnire a 
Academy of Psychosomatic Medicine în cadrul căreia a fost prezen- 
tată lucrarea unui medic ce a folosit hipnoza pentru a trata carci- 
noamele - nu durerea, ci cancerul propriu-zis. S-a lovit de mult 
scepticism în rândul medicilor participanţi. Câteva decenii mai 
târziu, cercetările finanţate de NIH le-au permis lui David Spiegel şi 
colegilor săi de la Stanford University să ofere o demonstraţie 
convingătoare a efectelor hipnozei asupra cancerului. Urmărirea 
timp de zece ani a aproximativ 100 de pacienţi a arătat că pregătirea 

pentru autohipnozá în cadrul terapiei de grup nu doar a redus durerea 
provocată de cancer, ci le-a şi prelungit pacienţilor în fază terminală 
viaţa cu până la 1,5 ani. Mai multe detalii şi intervenţii hipnotice 
apar mai jos în acest capitol, în secţiunea „Hipnoza în tratarea 
cancerului”. Iată modurile în care hipnoza s-a dovedit valoroasă : 
crearea rezistenţei la boală, potentarea efectului medicamentelor şi, 
poate, stimularea sistemului imunitar. Ea a fost folosită pentru o 
gamă largă de afecţiuni fizice. 


Hipnoza ca ajutor în procedurile de diagnosticare 


Multe proceduri de diagnosticare ce implică penetrarea orificiilor 
corpului pot fi dureroase. Ele includ instrumente cum ar fi gastro- 
scopul, bronhoscopul, laringoscopul, rinoscopul, vaginoscopul şi 
proctoscopul, ca şi o serie de proceduri din domeniul radiologiei 
interventionale. Cooperarea relaxată a pacientului este foarte necesară 
în timpul acestor proceduri. Dacă el se crispează, poate să împiedice 
inserarea instrumentelor şi să cauzeze vătămarea ţesuturilor. În 
cazuri extreme, anestezia locală sau chiar cea generală poate fi 
necesară, dacă intervenţia hipnotică nu este disponibilă. 

Unele dintre cele mai importante avantaje ale hipnozei sunt 
relaxarea, reducerea anxietăţii, atitudinile pozitive şi dorinţa de a 
coopera. Mai mult, pentru că metoda permite focalizarea atenţiei 
(sau distragerea ei), sugestiile hipnotice pot fi îndreptate spre sau 
departe de o zonă anume a corpului. Pacientilor hipnotizati li se pot 
sugera reverii plăcute care să le disocieze eficient atenţia de la locul 
examinării pentru stabilirea diagnosticului. Este înţelept din partea 
doctorului să întrebe despre fanteziile sau amintirile care sunt asociate 
cu sentimente plăcute de relaxare. Pe baza acestor informaţii pot fi 
formulate sugestii hipnotice corespunzătoare. Pacientul este încurajat 
să continue să trăiască scenele descrise sau fanteziile în timp ce se 
aplică procedurile de diagnosticare. Folosind hipnoza profundă, 
poate fi sugerată amnezia cu privire la întreaga experienţă, evitând 
astfel amintirile dureroase sau cu potenţial traumatizant, care pot fi 
înfruntate mai uşor, dacă este nevoie, după recuperarea pacientului. 

Chiar şi procedurile de diagnosticare mai confortabile şi nedu- 
reroase, cum ar fi o ecocardiogramă, pot genera anxietate din cauza 
conflictelor asupra părţilor corpului care sunt examinate sau a temerilor 

cu privire la ce s-ar putea descoperi. Un pacient care suferă de o 
tulburare respiratorie poate fi tensionat din pricina fricii de sufocare. 
Atunci chiar şi vederea unui bronhoscop va declanşa o teamă parali- 
zantá sau o totală lipsă de cooperare. Senzaţia de înecare poate urma 
unei încercări de a face o gastroscopie. În unele cazuri, persoana nu va 
relaxa glota suficient pentru a permite introducerea gastroscopului. 

Examinarea proctologică poate provoca anxietate în rândul pacien- 
tilor care au conflicte interioare cu privire la funcţia intestinelor sau 
cea analá. Aici pot fi utile varii tehnici hipnotice. În cazul pacienţilor 
capabili să ajungă la un nivel profund al transei hipnotice, proce- 
durile pot fi efectuate ca şi cum ei s-ar afla sub anestezie generală. 
Bolnavului i s-ar putea sugera să se relaxeze, să nu aibă nici o reacţie 
fizică şi, după ieşirea de sub hipnoză, să fie amnezic cu privire la 
întreaga procedură. Dar nu este obligatorie atingerea unei stări 
extrem de profunde pentru ca hipnoza să fie de ajutor. Folosind o 
transă uşoară, sugestiile generale de calm, domolire a anxietăţii si 
relaxare a sfincterelor pot contribui mult la o examinare satisfăcătoare. 
Totuşi, în timpul unor proceduri, pacienţii se pot plânge că îi doare. 
În astfel de cazuri, analgezia hipnotică direcţionată spre zonele 
relevante poate fi suficientă pentru a o ameliora. 

Odată, un internist a vrut să folosească un enterotest care să-l 
ajute să localizeze o hemoragie gastrointestinală. Pacienta nu putea 
tolera tubul si se ineca tot timpul. Totuşi, folosind doar o hipnoză 
uşoară, ea s-a calmat, a relaxat muşchii gâtului şi a tolerat dispozi- 
tivul îndeajuns pentru a localiza un ulcer duodenal. Pentru pacientul 
extrem de tensionat şi stăpânit de anxietate, relaxarea hipnotică 
poate avea aceleaşi rezultate ca sedarea chimică - sau mai bine -, 
fără nici unul dintre efectele secundare asociate deseori cu astfel de 
medicamente. Ar trebui folosite principiile care se aplică de obicei 
sugestiei hipnotice, aşa cum le-am descris în capitolul anterior. 

Slaba cooperare a pacienţilor în timpul unor proceduri de diagnos- 
ticare poate fi cauzată de o motivaţie profundă, psihologică sau de 
un conflict. De exemplu, inserarea unui specul poate provoca frica 
de viol, în timp ce în cazul bărbaţilor proctoscopul poate declanşa 
imaginea unui viol homosexual. În cazul persoanelor de sex masculin 
care au tendinţe homosexuale latente, uneori aceasta are ca rezultat 
o reacţie de panică. Dacă pacientul manifestă astfel de tulburări, nu 
ar trebui făcută nici o încercare de a continua examinarea până când 
liniştirea şi relaxarea hipnotică nu i-au restabilit autocontrolul. 

Medicul care insistă cu examenul fizic şi care ignoră semnele de 
tulburare psihologică poate traumatiza pacientul. Chiar şi internistii 
pregătiţi să facă faţă fricii de viol nu sunt, foarte probabil, instruiți 
să trateze problema „homosexualității latente”. Pentru această sarcină 
este nevoie de un psihoterapeut experimentat. Totuşi, atenţia la riscul 
unei traume în cazul acestor pacienţi poate avea mare legătură cu 
evitarea creării unei noi probleme psihiatrice. 


Hipnoza în tratarea afecțiunilor cardiovasculare 


Cardiologii au învăţat să nu îşi îngrijoreze fără motiv pacientul după 
auscultarea unui murmur cardiac. Pacientul îşi poate da seama dacă 
medicul este îngrijorat. Ecocardiogramele audio amplificate pot fi 
deconcertante pentru cel neiniţiat, chiar şi fără o tulburare aparentă. 
Dacă pacientul se alarmează, poate face o fixatie asupra regiunii 
inimii şi o problemă cardiacă minoră sau inexistentă poate fi dezvoltată 
într-o nevroză cardiacă. 

Acum mai bine de un secol, Kline (1950) a descris cazul unui 
individ care a reclamat „o presiune puternică în zona inimii” însoţită 
de multă anxietate. Sub hipnoză, el şi-a regresat pacientul până la un 
control medical anterior, în timpul căruia doctorul, după ce l-a 
auscultat cu stetoscopul, a chemat alt medic să facă acelaşi lucru. 
Aceasta a declanşat o reacţie de anxietate. După ce pacientul şi-a 
amintit şi a retrăit incidentul folosind regresia hipnotică, simptomul 
a încetat. Tehnica poate fi utilă în orice caz de posibilă fixare 
iatrogenă a simptomelor. 

Ritmul cardiac poate fi influenţat de o serie de factori psihologici. 
Sugestia hipnotică poate fi combinată cu procedurile de biorezonantá 
pentru a se încetini bătăile inimii. Procesul atentional de concentrare, 
în special în primele faze ale unei inducţii propriu-zise, de obicei 
accelerează ritmul cardiac. Acesta mai poate fi crescut şi prin sugestii 
hipnotice directe, cum ar fi imaginarea de către pacient a faptului că 
e implicat într-un accident rutier, sau prin sugestii hipnotice indirecte 
adaptate istoricului personal al bolnavului. 

In general eforturile de a reduce tensiunea arterială prin inter- 
mediul sugestiei hipnotice nu au avut succes. Totuşi, cu trei decenii 
în urmă, Deabler, Fidel şi Dillenkoffer (1973) au relatat că au reuşit 
să scadă tensiunea arterială sistolică şi diastolică folosind sugestia 

hipnotică. Un an mai târziu, Brady, Luborsky şi Cron (1974) au 
descris o inducţie prin procedura metronomului pentru reducerea 
tensiunii arteriale în cazul pacienţilor cu hipertensiune esenţială 
confirmată. Instrucţiuni înregistrate pe o casetă audio puneau accentul 
pe sugestiile hipnotice de relaxare folosind verbalizări sincronizate 
cu metronomul care ticăia cu 60 de bătăi pe minut. Existând atât de 
puţine date suplimentare, putem doar să conchidem că această zonă 
are nevoie de investigaţii viitoare. Evident, hipnoza poate fi consi- 
derată o abordare posibilă, poate ca adjuvant al medicaţiei, când alte 
metode nu sunt eficiente. În aceste cazuri, pacientul ar trebui să fie 
învăţat cum să aplice relaxarea şi autohipnoza deoarece poate avea 
nevoie să le folosească de mai multe ori pe zi pentru a atinge şi a 
menţine un ţel medical stabilit. 

Un pacient pe care eu (A.FB.) l-am întâlnit a fost un pilot ai 
Forţelor Aeriene Regale din Noua Zeelandă ce avea o fobie faţă de 
umflarea tensiometrului. Aceasta producea false rezultate crescute. 
A reuşit să „treacă cu greu” reexaminarea medicală după zece şedinţe 
de desensibilizare sistematică, urmate de exerciţii zilnice (cu expunere 
pe viu) folosind sfigmomanometrul pentru a-şi verifica tensiunea. 
Cu cât exersa mai mult, cu atât mai mult reuşea să obţină rezultate 
aflate între limitele normale. Totuşi, odată cu trecerea timpului 
reducerea anxietátii a devenit specifică măsurătorilor făcute de 
pacient sau de terapeut. Reacţia lui nu mai era generalizată la citirile 
făcute de medicii care îl examinau sau de asistente. Punctajul obţinut 
de pilot pe Scala de Hipnozabilitate Clinică Stanford era unul mediu, 
dar era mai mult decât suficient pentru a-i facilita răspunsul la 
sugestia directă că „va fi uşor şi normal să rămâi relaxat, aşa cum 
eşti acum, când îţi iei singur tensiunea sau când ţi-o măsoară alţii. 
De fapt, iti va fi mai uşor să nu mai trebuiască să-ţi bati capul cu 
citirea, apăsarea pompei şi umflarea tensiometrului”. În acest caz, o 
singură şedinţă de hipnoză a fost mult mai eficientă decât fusese 
înainte întregul curs de desensibilizare sistematică. Testele lui medicale 
au rămas la nivelul normal pe toată durata de 18 luni a urmăririi. Să 
ne amintim Că în acest caz am avut de-a face cu o simplă fobie, şi nu 
cu tratarea unei boli legate de tensiunea arterială. 

Relaxarea cardiacilor poate fi obţinută mai degrabă prin folosirea 
hipnozei pentru a iniţia fantezii, cum ar fi statul la plajă, relaxarea 
pe un deal înverzit şi aşa mai departe, decât prin sugestii verbale 
directe cum ar fi „Te vei relaxa”. Vizualizarea scenelor în care relaxarea 

vine indirect, ca o consecintá a implicárii imaginative puternice, 
este mult mai eficientá. Kroger si Fezler (1976) au indicat cá, in 
cazuri de anginá pectoralá, sugestia hipnoticá de cáldurá asociatá cu 
relaxarea poate îmbunătăţi circulaţia coronarianá compromisá. De 
asemenea, ei afirmă că au avut succes în folosirea regresiei hipnotice 
pentru ameliorarea şi înlăturarea aritmiilor cauzate de febra reumatică 
în copilărie. Din nou, încă lipsesc cercetările experimentale controlate. 

Efectul pe care îl poate avea hipnoza asupra unui pacient ce are 
probleme cu inima a fost dramatic ilustrat în cazul clasic al lui 
Raginsky (1963). Un pacient care suferise anterior un stop cardiac 
în timpul unei operaţii a fost hipnotizat pentru a i se înlătura 
anxietatea cu privire la acea procedură. În timpul acestui episod 
experimental, conform electrocardiogramei, inima i s-a oprit timp 
de patru bătăi. Acest caz ilustrează faptul că hipnoza poate fi o 
tehnică foarte puternică şi poate produce consecinţe serioase. Trebuie 
folosită cu abilitate profesională pentru a se evita efectele secundare 
dăunătoare. 

Bolile Buerger şi Raynaud au ca rezultat restricționarea fluxului 
de sânge către extremităţi. Există un număr de relatări privind 
tratarea hipnotică a acestor afecţiuni (Barabasz, 1977, pp. 24-28; 
Crasilneck şi Hall, 1985 ; Jacobson, Hackett, Surman şi Silverberg, 
1973; Norris şi Huston, 1956). În transă au fost oferite sugestii 
menite să crească fluxul sangvin către braţe, mâini sau picioare. Am 
descoperit că, cerându-le pacienţilor hipnotizati să vizualizeze că îşi 
pun mâinile într-un bazin cu apă caldă, temperatura pielii lor a 
crescut la nivelul degetelor cu aproximativ patru grade, într-un grup 
de opt pacienţi. Descrierile vii realizate de terapeut şi vizualizările 
clare de către pacient sunt esenţiale pentru succesul acestei tehnici. 
E. Hilgard (comunicare personală către A.F.B., 1992) a observat că, 
dacă „scalele de hipnotizabilitate nu prezic receptivitatea la această 
formă de vizualizare, o transă uşoară va funcţiona”. 

Pentru cá a fi supraponderal este asociat cu afecţiuni ale inimii, 
tratarea obezității este deseori indicată în cazul cardiacilor. Din fericire, 
s-a descoperit că hipnoterapia este deosebit de valoroasă. O meta- 
analiză a 18 studii asupra hipnozei ca adjuvant în psihoterapia 
cognitiv-comportamentală (Kirsh, Montgomery şi Sapirstein, 1995) 
a arătat că pacienţii care beneficiau de hipnoterapie au dat dovadă de 
o ameliorare mai accentuată decât cel puţin 70% dintre clienţii ce au 
primit un tratament nonhipnotic. Efectele, recunoscute ca eficiente 

de NIH, au fost deosebit de pronunţate în cazul tratării obezității 
(vezi şi Barabasz şi Spiegel, 1989; Kirsh, 1996). Vom descrie 
tehnici hipnotice pentru această problemă în capitolul 14. 


Hipnoza în tratarea tulburărilor respiratorii 


Respirația este o funcţie aflată, în mod normal, sub control conştient. 
Dar, în cazul anumitor afecţiuni, cum ar fi crizele de astm, este 
strâns legată de teamă şi furie. O experienţă puternic emoţională 
poate fi suficientă pentru a le declanşa. După aceea, teama de 
moarte poate să continue şi să întărească atacul. Este astfel declanşat 
un cerc vicios. Această boală este considerată psihosomatică, pentru 
că prezenţa alergenilor chimici, conflictele emoţionale sau ambii 
factori pot servi la declanşarea mecanismului. Reacţiile alergice pot 
fi şi rezultatul învăţării sau al condiţionării. De exemplu, unii 
suferinzi care au alergie la trandafiri pot avea o criză de astm dacă 
sunt aduşi în prezenţa unor trandafiri de hârtie. 

Deoarece hipnoza poate să producă relaxare şi să diminueze 
anxietatea, eficacitatea ei în tratarea acestor afecţiuni a fost menţionată 
în multe rapoarte clinice de peste o jumătate de secol (Barabasz, 1977 ; 
Collison, 1975, 1978; Marchesi, 1949; Van Pelt, 1949). Raginsky 
(1963) a explicat cá astmaticii sunt caracterizați de conflicte legate 
de suprimarea oricărui tip de „emoție intensă” si de ameninţarea 
unor relatii de dependentá si a securitátii bazate pe acestea. De 
multe ori ei au învăţat să-şi folosească simptomele pentru a-şi 
controla partenerii de viaţă şi a-i forţa să le întărească nevoile de 
dependenţă. French şi Alexander (1941) au descris criza de astm 
drept „plânsul după mama”. Prin urmare, un asalt sugestiv direct 
asupra simptomelor principale are deseori ca rezultat agravare în 
locul ameliorării. În loc să folosească sugestia hipnotică directă 
pentru a suprima Simptomele, doctorul ar trebui să-i permită 
pacientului să vorbească despre temerile lui şi să dezvolte reacţia de 
relaxare care să-l ajute să-şi întărească eul. 

O varietate de sugestii hipnotice speciale pentru calmarea crizelor 
de astm şi reconditionarea obiceiurilor de respiraţie ale pacienţilor 
astmatici au fost testate într-un mediu clinic. Imaginile vii din timpul 
hipnozei pot reprezenta o tehnică valabilă. Astfel, cei doi Spiegel 


INTERACȚIUNEA MINTE-CORP I... 347 


(Spiegel si Spiegel, 2004) au folosit metoda pentru a-si ajuta pacientii 
să creeze o imagine grăitoare a plămânilor care se deschid încet. 
Aceasta este urmată de o sugestie hipnotică a faptului că pacientul va 
simţi „aerul proaspăt intrându-i în plămâni”. Totuşi, majoritatea 
sunt menite să-i ofere bolnavului opţiunea de a-şi controla criza cu 
o formă de relaxare. 

Una dintre cele mai eficiente abordări, care a trecut testul timpului, 
subliniază faptul că este destul de important ca medicul să-şi sincro- 
nizeze sugestiile astfel încât unele să fie date în timp ce pacientul 
inspiră şi altele când acesta expiră (Jencks, 1978). Scopul este de a 
inversa tendinţa pacientului astmatic de a creşte timpul cât trage aer 
în piept şi a-l scurta pe cel cât expiră. Ea a prezentat o serie de 
exercitii de respiraţie şi de fantezii insotitoare după cum urmează. 


1. Inspirarea adâncă pentru relaxare şi un ritm mai lent al res- 
piratiei. Imagineazá-ti că aerul inhalat intră prin vârful degetelor, 
urcă prin braţe înspre umeri şi piept şi apoi, în timpul expirării, 
coboară prin trunchi spre picioare şi iese uşor prin degetele de la 
picioare. Repetă de câteva ori. 

2. Duşul cald pentru contracararea tensiunii în zona umerilor şi a 
gâtului. Imaginează-ţi apa unui duş cald curgând plăcut pe ceafă, 
umeri şi gât. Simte căldura şi relaxarea în timpul expirării. 

3. Cărările imaginate pentru uşurarea respirației sau diminuarea 
presiunii. Imaginează-ţi că aerul respirat se scurge cu uşurinţă 
înăuntrul şi în afara oricăror zone unde este nevoie de alinare. 
Pacienţii astmatici s-au calmat când au „respirat prin şale” ; 
durerile de cap cauzate de tensiune pot fi domolite prin „inspi- 
rarea sau expirarea prin creştetul capului sau tâmple” ; iar „respi- 
rarea prin intermediul găurilor de sub bărbie” poate deschide 
sinusurile. 

4. Floarea care se deschide pentru a contracara anxietatea şi senza- 
tiile de apăsare a gâtului, pieptului sau abdomenului. Imagi- 
nează-ţi în timp ce expiri un boboc de floare deschizându-se în 
locul potrivit, ca în fotografierea secvenţială (controlată de calcu- 
lator). Repetă şi simte deschiderea timp de mai multe expiraţii. 

5. Foalele pentru a uşura respiraţia sau pentru a creşte capacitatea 
vitală. Respiră ca şi cum plămânii tăi ar fi nişte foale care trag 
aer şi îl dau afară. Imagineazá-ti că aerul se scurge înăuntru si in 
afară liber şi cu uşurinţă. 

6. Firul auriu şi umeraşul pentru o postură bine aliniată cu o 
senzaţie vie şi totuşi relaxată. Imagineazá-(i un fir auriu, ener- 
gizant trecând pe toată lungimea coloanei şi prin creştetul capului. 
Imagineazá-(i că eşti ţinut de sus de acest fir astfel încât indrep- 
tarea să fie obţinută fără efort. Ínchipuie-ti, în timp ce inspiri, că 
acest fir este tras de sus şi revigorarea urcă de jos în coloana 
vertebrală. În timp ce expiri, imaginează-ţi că țesuturile din zona 
umerilor sunt drapate liniştitor şi lejer pe omoplati sau pe un 
umeraş suspendat. 

7. Broasca pentru întărirea eului. Inspirá si imagineazá-(i că te 
umfli până devii enorm, aşa cum face o broască. Permite-ţi să 
rămâi mental la dimensiunea aceasta în timp ce te relaxezi pe 
durata expiratiilor. 


Cititorii cu o pregătire în domeniul meditatiei sau yoga vor 
recunoaşte, fără îndoială, unele asemănări între procedura Jencks şi 
„Meditaţia Taoistá a Orbitei Microcosmice”. Dacă pacientul tău e 
interesat de meditaţie, aşa cum se întâmplă deseori cu o serie de 
bolnavi care apelează la hipnoză, poate vei dori să adaptezi aspectele 
relevante ale procesului de inducţie pentru alinarea astmului. În 
capitolul 14, în secţiunea intitulată „Meditaţia şi hipnoza pentru 
sănătate”, vom discuta despre hipnoza bazată pe meditaţie şi inducția 
bazată pe tehnicile taoiste, dezvoltate de primul autor. 

Abreacţiile hipnotice pot fi şi ele destul de eficiente. În cadrul 
acestei tehnici se fac eforturi pentru eliberarea tensiunii acumulate şi 
oferirea altor forme de eliberare a furiei şi fricii. Abreactia se află la 
graniţa dintre o tehnică de manipulare a simptomelor şi una hipno- 
analitică în care scopul este rezolvarea conflictelor psihogene. Poate 
fi eficientă în calmarea pacienţilor supracontrolati. Hypnoanalytic 
Techniques, trece în revistă câteva tehnici alternative pentru obţinerea 
abreacţiilor care pot produce rezultate profunde şi durabile în perioade 
foarte scurte de terapie. 

Este critic să ne amintim că studiile ce raportează eficacitatea 
hipnoterapiei nu sunt valide dacă nu s-a acordat prea multă atenţie 
manierei în care a fost făcută inducția, formulării exacte a sugestiilor 
şi modalităţii în care ele sunt prezentate. Doi terapeuti pot citi 
acelaşi set de cuvinte, dar prin felul lor de a le reda şi prin modul de 
a relationa cu pacienţii lor ei pot avea rezultate foarte diferite in 
urma tratamentului. Studiile controlate experimental ale potenţialelor 

cerebrale EEG legate de eveniment au arătat clar cá şi cea mai mică 
diferenţă în formularea sugestiilor hipnotice poate produce rezultate 
bidirectionale (Barabasz et al., 1999) si că inducția poate aduce o 
contribuţie enormă în privinţa rezultatului şi a efectelor asupra 
organismului (Barabasz, 2000). 

Relaxarea. Majoritatea oamenilor care ştiu câte ceva despre 
tratarea astmului pun accent pe nevoia de relaxare şi încetinire a 
respirației. Din fericire, hipnoza este o metodă extrem de eficientă 
de a induce o astfel de reacţie când pacientul este măcar mediu 
hipnotizabil. Ea devine astfel tehnica preferată, chiar dacă de mult 
prea multe ori pacientul ajunge în cabinetul unui hipnoterapeut ca 
ultimă soluţie, după ce inhalatoarele şi medicamentele nu s-au 
dovedit eficiente sau au avut un efect limitat. 

Deseori astmul implică o reacţie secundară la cea mai mică 
dificultate în respiraţie. Pacientul trebuie să simtă că poate să inducă 
şi să oprească o criză. O abordare care eu (A.F.B.) am descoperit-o 
ca eficientă pe un număr de pacienţi este a lega începutul unei crize 
de sugestia posthipnotică a intrării în transă, de îndată ce circum- 
stantele o permit, pur şi simplu dând ochii peste cap şi apoi repetând 
în tăcere sugestiile hipnotice eficiente în timpul heterohipnozei. 
Deseori aceasta poate implica pur şi simplu repetarea cuvântului 
calm la fiecare expiratie, în timp ce se imaginează că totul functio- 
nează uşor şi normal. 

Crasilneck şi Hall (1985) le-au descris pacienţilor lor astmatici 
mai tineri un film cu nişte cai care aleargă în viteză şi deci respiră 
greu. Când animalele încetinesc şi merg normal, respiraţia lor devine 
calmă şi ei şuieră mai puţin. Pe măsură ce respiraţia cailor înce- 
tineşte, pacienţii tineri sunt învăţaţi să-şi încetinească şi ei, în acelaşi 
fel, respiraţia. Apoi medicii le sugerau bolnavilor că vor avea aceeaşi 
experienţă (de exemplu, încetinirea respirației precipitate) de fiecare 
dată când vor intra în transa hipnotică. Eu (A.F.B.) subliniez: 
„Respirația va fi normală la trezirea din hipnoză şi când vei fi complet 
alert, perfect treaz, calm şi încrezător - respiraţie bună, normală”. 

Crasilneck şi Hall (1985) au relatat şi un caz de tuse care însoțea 
o leziune ulceroasá a mucoasei bifurcatiei traheale. Tusea a continuat 
chiar şi după vindecarea ulcerului. Pacientul a primit sugestia: 
„Muşchii gâtului tău vor fi relaxaţi şi liniştiţi. Iritabilitatea care dă 
máncárimi va scădea. Respirația îţi va fi normală şi uşoară”. După 
cinci zile de hipnoterapie, tusea lui a încetat. 

Desensibilizarea. Kroger şi Fezler (1976) au relatat şi o serie de 
studii în care tehnicile comportamentale de desensibilizare siste- 
maticá amestecate cu hipnoza (vezi si Barabasz, 1977) au fost eficiente 
în reducerea horcăitului. Spre deosebire de comportamentaliştii care 
nu aveau cunoştinţe de hipnoză, ei au remarcat că pacienţii foarte 
hipnotizabili tind să aibă cea mai bună reacţie. Ei consideră astmul 
un reflex condiţionat şi percep sarcina terapeutică drept una de 
reconditionare. Pacientul este învăţat, sub hipnoză, ca, atunci când 
Simte că se apropie o criză, să retrăiască un episod relaxant din trecut. 
Din motive neelucidate, puţini medici folosesc astăzi această abordare 
dar, acum un sfert de secol Kroger şi Fezler au indicat rezultate 
foarte bune. Tehnica merită să fie folosită şi cercetată pe viitor. 


Hipnoza în tratarea afecţiunilor gastrointestinale 


Ca sistem de organe, tractul digestiv este deosebit de sensibil la 
influenţele emotionale. Nu trebuie să accepti perspectiva clasică 
freudiană conform căreia activităţile „orale” reprezintă primul şi cel 
mai elementar stadiu al organizării personale pentru a recunoaşte că 
a oferi mâncare şi băutură este un semn comun de afecţiune. Invitám 
la cină oamenii care ne plac. Le cumpărăm ceva de băut. Mâncăm 
când suntem tulburaţi sau nefericiti. Bem alcool pentru a ne linişti 
nervii sau pentru a ne relaxa cu prietenii. Ne referim la cineva ca 
având o dispoziţie „dulce”, iar la o persoană iubită cu „dulceaţă”. 
Un individ care ne lasă o impresie nefavorabilă poate fi numit 
„acritură” sau cineva supărat este descris ca fiind „amărât”. O formă 
de personalitate poate fi numită „pipărată”, iar un om care ne este 
apropiat poate fi numit „o bomboană”. Uneori putem „digera” cu greu 
o persoană care se „prinde” de noi şi este „de rahat” când suntem 
trataţi prost. Un om curajos poate fi descris ca având „stomacul 
tare”, în timp ce termenul colocvial pentru anus este folosit ca semn 
de luare în râs. Nu e de mirare că sistemul gastrointestinal este 
impregnat cu o gamă atât de bogată de înţelesuri şi emoţii. E logic 
să ne aşteptăm ca relaţiile personale încâlcite, chinurile între dragoste 
şi ură, problemele legate de teamă şi furie să fie transferate în 
tulburări parţiale sau totale ale tractului digestiv, de la intrare până 
la ieşire. 

Disfagia. Rezistenţa la ingerarea pe cale orală poate debuta chiar 
înaintea actului de înghiţire. Probabil primul care s-a ocupat de 

dificultăţile pe care unii oameni le au la inghitirea pastilelor a fost 
Secter (1973), care a descris o tehnicá interesantá de imaginare 
subiect-obiect pentru a rezolva problema. Pacientului i se spune sá 
vizualizeze altá persoaná care incearcá sá inghitá o pastilá, dar se 
îneacă cu ea. Pacientul este determinat să se identifice cu acest 
individ si apoi i se spune, sub hipnoză, să remarce cá, după ce 
„prietenul nostru" a primit un semnal de a-şi relaxa muşchii gâtului, 
el poate lua liniştit pilula. Apoi pacientul este determinat să se pună 
în locul persoanei imaginate anterior şi să se pregătească pentru a se 
relaxa la semnal astfel încât să poată înghiţi medicamentul. 

Anorexia nervoasă este o tulburare ce pare să fie direct legată de 
problemele psihologice. Raginsky (1963) a descris tratarea cu succes 
a unui astfel de caz prin „sugestii nespecifice de relaxare, confort şi 
speranţă”. Totuşi, a fost dezvăluit şi un conflict familial care implica 
disensiuni între părinţii pacientului. Acordul mamei pentru hipno- 
terapie, urmat de o cerere din partea pacientului ca mama lui „să îl 
hrănească”, care a fost îndeplinită, au inversat procesul de evitare a 
hranei. Cu toate că, la prima întrevedere, pacientul era aproape de 
moarte, el şi-a revenit şi, în final, a devenit medic. Este important de 
remarcat că hipnoza a funcţionat doar când a fost tratată simultan 
problema emoţională a familiei. Aceasta indică faptul că hipnoza 
sugestivă poate avea nevoie să fie suplimentată măcar cu o formă de 
terapie relaţională sau orientată spre insight. Metoda poate fi esenţială 
pentru succesul tratamentului, dar cel mai bine este să fie învățată ca 
adjuvant al unui tratament complet, nu ca un tratament de sine stătător. 

Sindromul dumping a făcut parte din numeroase studii efectuate 
cu decenii în urmă. Este caracterizat de transpiraţie, diaree, anorexie, 
greață şi slăbiciune. Cu toate că originea lui poate fi organică, el are 
o componentă psihologică puternică. S-a descoperit că relaxarea 
progresivă, sporită prin hipnoză, este eficientă în diminuarea celor 
mai acute simptome. 

Dorcus şi Goodwin (1955) au făcut referire la studii anterioare 
care au arătat că pacienţii ce sufereau de ulcer duodenal şi au 
dezvoltat sindroame dumping în urma unor gastrectomii parţiale au 
tins să înregistreze scoruri ridicate pe Scala Taylor a Anxietáfii 
Manifestate şi pe scalele „triadei nevrotice” ale Testului Minnesota 
de Evaluare Multifazicá a Personalitátii (MMPI). Pentru aplicarea 
acestor descoperiri ei au folosit hipnoterapia în cazul a patru pacienţi. 
Sugestiile hipnotice au vizat reducerea tensiunii, înlăturarea temerilor 

faţă de această afecţiune şi accentuarea calităţilor olfactive ale mâncării 
şi a sentimentului de confort în ceea ce priveşte aportul de hrană şi 
lichide. Toti cei patru bolnavi au reacţionat favorabil. 

Doberneck, Griffen, Papermaster, Bonello şi Wangensteen (1959) 
au combinat hipnoza cu terapia de grup pentru tratarea cu succes a 
sindroamelor dumping cronice. Bonello, Doberneck şi Papermaster 
(1960) au raportat succesul simptomatic în cazul a 56% din 36 de 
pacienţi care suferiseră o gastrectomie. 

Deşi toate aceste studii au folosit hipnoza ca tehnică primară, 
este important să luăm în considerare potenjiala semnificaţie a 
sindromului dumping care ar putea implica furia, ura şi resentimentul 
simbolizate prin respingerea mâncării. Aşadar, alte abordări, care 
vizează externalizarea şi eliberarea unor astfel de sentimente, s-ar 
putea dovedi eficiente fără să fie nevoie de o psihoterapie completă. 

Vomitatul compulsiv. Lait (1972) a relatat un caz interesant în 
care a rezolvat temporar simptomele de vomitat compulsiv ale unei 
femei de 31 de ani, folosind mai întâi sugestii simple de relaxare şi 
calmare. Mai târziu, când simptomele au revenit, el le-a urmărit 
sursa prin intermediul regresiei hipnotice la o experienţă pe care 
pacienta a avut-o în copilărie. Tatăl alcoolic le bătea pe ea şi pe 
mama ei. După betii acesta avea deseori greturi şi vomita în cadă. 
Pacienta spera că el o să moară, de fapt în acele momente se şi ruga 
pentru asta. Ca adult, episoadele ei de greață apăreau când soţul ei 
venea acasă băut. După ce s-a văzut ca fetiţă de 6 ani având acea 
experienţă şi după ce „s-a iertat” sub hipnoză, se pare că a scăpat 
definitiv de greață. 

Aceasta indică probabilitatea ca tehnici hipnoanalitice mai complexe 
să fie necesare atunci când simpla sugestie duce doar la rezultate 
temporare. Cazul subliniază şi gravitatea psihopatologiei subsidiare 
cu care are de-a face cineva atunci când se confruntă cu o persoană 
care interzice alcoolul, aspect menţionat în capitolul 13, dedicat 
afecţiunilor dermatologice. Indivizii cu o astfel de gândire rigidă 
merg dincolo de decizia legitimă de a nu bea ei înşişi alcool. Ei 
încearcă să controleze vieţile celor dragi evocând vina chiar şi în 
legătură cu cel mai responsabil consum de băutură şi solicitând 
promisiuni de abstinenţă. Un astfel de comportament pseudomoralist 
este, de cele mai multe ori, o manevră defensivă cauzată de propriile 
dependențe infantile, de o forţă inadecvată a eului şi de frica de a-şi 
pierde autocontrolul. Rigizi şi încuiaţi în propria postură defensivă, 

disperatá si neadaptatá, e putin probabil ca asemenea oameni sá se 
schimbe. Ei sunt rezistenți la intervenţiile psihologice, inclusiv la 
hipnoză. 

Probabilitatea ca simptomele gastrointestinale să aibă o semni- 
ficaţie si deci să necesite mai mult decât hipnoza pentru rezolvarea 
lor permanentă este exemplificată în cazul clasic relatat de Crasilneck 
şi Hall (1985). Plângându-se în legătură cu soţul ei, o femeie care 
suferea de globus hystericus a afirmat: „Nu poate digera porcăriile 
pe care le scoate el! ”. Această afirmaţie s-a dovedit a fi legată de 
faptul că el o presa să-i facă sex oral. 

Mulţi medici îşi centrează strategiile terapeutice pe folosirea 
hipnozei pentru a induce calmul şi relaxarea şi pentru a reduce 
motilitatea gastrică excesivă. Folosind-o în acest fel, pare puţin 
probabilă cauzarea unor sechele grave. Totuşi, terapeutul trebuie să 
fie pregătit să folosească abordări psihoterapeutice mai complexe în 
cazul în care diminuarea simptomelor se dovedeşte a fi temporară. 
Urmărirea atentă a pacienţilor este esenţială. 

Constipaţia. În astfel de cazuri, dieta corectă şi exerciţiile fizice 
ar trebui să fie primul şi cel mai important scop al tratamentului. 
Hipnoza oferă un ajutor excelent în dezvoltarea unor astfel de 
obiceiuri sănătoase. Sugestiile hipnotice specifice pentru tratarea 
constipatiei implică „predarea”, sub hipnoză, a fiziologiei mişcărilor 
peristaltice, urmată de sugestii direcționate spre relaxarea sfincterelor 
anale (Hooke şi Van Vogt, 1956). Sugestiile hipnotice pot fi legate 
de actul statului pe toaletă pentru a grăbi defecarea. Erickson, 
Herschman şi Secter (1961) au relatat „discutarea” cu pacientul 
constipat, aflat sub hipnoză, a „posibilităţii rezervării unei perioade 
în fiecare zi” pentru „golirea intestinelor”. De asemenea, ei au 
recomandat să i se permită pacientului să folosească o perioadă 
„doar pentru a sta şi a reflecta dacă evacuarea intestinului va fi una 
completă sau parţială”. (Vezi şi secţiunea despre sindromul colonului 
iritabil din capitolul 16). 


Hipnoza în tratarea afecțiunilor neurologice 
Ambrose (1963) a descoperit că hipnoza este de folos în tratarea 


aşa-numitului petit mal la copii. El îi determina pe micii săi pacienţi 
să-şi discute supărările, să-şi exprime agresivitatea şi să-şi înfrunte 

temerile şi sentimentele de vinovăţie în timp ce se află sub hipnoză. 
El credea şi că ei pot fi învăţaţi autohipnoza pentru autosugestie, dar 
nu a prezentat nici un fel de date specifice pentru a susţine această 
ultimă teorie. J. Smith şi colaboratorii săi (1996) au demonstrat pe 
cale experimentalá cá si copiii de 4 ani pot deprinde proceduri 
autohipnotice pentru controlarea durerii, dar acest lucru incá nu a 
fost încercat in cazul afecţiunilor cu crize epileptiforme. 

Frankel şi Orne (1976) au descris un caz de „fobii şi epilepsie a 
lobului temporal” pe care l-au tratat la Beth Israel Deaconess Medical 
Center şi la Harvard Medical School. Boala se declanşase în urma 
unui episod traumatizant petrecut pe când pacientul avea 12 ani. Se 
afla singur într-o barcă ce se îndepărta de malul unui lac când a 
devenit foarte speriat şi dezorientat. La vremea aceea a fost diagnos- 
ticat cu petit mal. Temerile lui s-au generalizat la tot ce însemnă 
navigat, zbor cu avionul şi blocaj în trafic sau în tunele aglomerate. 
Crizele s-au înmulţit de-a lungul anilor şi au fost caracterizate de 
privit în gol şi sentimente de depersonalizare. Electroencefalograma 
a arătat „descărcări paroxismale ale lobului temporar stâng”. Strategia 
de tratament „a fost bazată pe a-l face să-şi imagineze (sub hipnoză) 
că trăieşte situaţiile pe care le-a evitat. Fiecare situaţie a fost înfrun- 
tată şi stăpânită într-o şedinţă separată”. Tacticile hipnoterapeutice 
folosite aici implicau abreactia şi tehnici de desensibilizare comporta- 
mentală sistematică. Frankel şi Orne au remarcat: „După câteva 
luni el a raportat absenţa altor crize şi a senzaţiilor ciudate legate de 
stimuli vizuali”. 

Raginsky (1963) a emis ipoteza că „un pacient care suferă de 
epilepsie organică poate avea o convulsie declanşată sub hipnoză, 
dar, odată ce aceasta a început, ea nu poate fi încheiată prin hipnoză”. 
John Watkins a confirmat această ipoteză într-un caz. Un pacient 
care, cu trei seri înainte, avusese o criză în timpul cinei, a reexperi- 
mentat atacul când a fost regresat hipnotic la acel moment. Semnătura 
EEG a crizei a fost înregistrată de un electroencefalograf. 

Raginsky a relatat şi cazul unui pacient care avea între una şi 
patru crize epileptiforme zilnic şi care a fost complet vindecat în trei 
şedinţe de hipnoterapie a câte 45 de minute în timpul cărora singurul 
scop a fost „de a-l relaxa şi a-i crea cadrul pentru a se exprima fără 
teama de represalii”. Pacientul nu a mai avut atacuri în cei 19 ani cât 
a fost monitorizat. 

Kroger (1963) a reuşit să elimine toate nevoile de medicamente 
ale unei femei de 32 de ani care suferea de crize grand mal. Suferea 
de această afecţiune, care implica două sau trei atacuri pe săptămână, 
de 25 de ani. Fără să-şi detalieze procedurile, Kroger a afirmat că a 
învăţat-o să devină „foarte pricepută in materie de autohipnozá si 
tehnici de imaginaţie senzorială”. El a relatat cá în acelaşi timp a 
avut loc şi o schimbare izbitoare a personalităţii. 

Poate cea mai bună alternativă la medicamente existentă la ora 
actuală în tratarea diverselor afecţiuni neurologice implică utilizarea 
hipnozei ca adjuvant pentru a facilita automodularea EEG de către 
pacient (Barabasz şi Barabasz, 2000; Sterman, 2000). O inducţie 
hipnotică alertă pentru a uşura focalizarea atenţiei, creată de Arreed 
Barabasz (1985 ; Barabasz şi Barabasz, 1994a, 1994b, 1995, 1996; 
Barabasz, Crawford et al., 1993), a început să fie testată in medii 
controlate, cu rezultate promițătoare până acum (Anderson et al., 
2000 ; Warner, Barabasz şi Barabasz, 2000). Domeniul neuroterapiei 
se dezvoltă rapid. Descoperiri de primă linie, dincolo de sfera acestei 
cărţi, apar în mod regulat în Journal of Neurotherapy. 


Hipnoza în tratarea cancerului 


Poate una dintre cele mai interesante intervenţii hipnotice implică 
utilizarea ei în tratarea carcinoamelor. Aşa cum am subliniat în 
introducerea acestui capitol, John Watkins a participat la întâlnirea 
din 1958 a Academy of Psychosomatic Medicine în timpul căreia a 
fost prezentată o lucrare de către un medic ce folosea hipnoza în 
tratarea carcinoamelor - nu a durerii, ci a cancerului. Doctorul 
respectiv nu a pretins că „vindecă”, dar a relatat că pacienţii săi au 
trăit mult mai mult decât era de aşteptat în cazul tipurilor de cancer 
de care sufereau. Când a fost întrebat de ce, a replicat: „Am crescut 
rezistenţa gazdei”. 

În ciuda acestui raport, au trecut ani întregi în care medicii şi 
cercetătorii s-au concentrat mai ales asupra efectelor secundare ale 
bolii: durere, anxietate, depresie, senzaţia lipsei de speranţă şi aşa 
mai departe. În această privinţă, cea mai emoţionantă poveste este 
cea a lui „David” de Gail Gardner (1976), acum un clasic al 
literaturii. Gardner, prin interacţionarea ei sensibilă, i-a permis 
acestui băieţel de 12 ani să-şi stăpânească temerile, să-şi trăiască din 

plin lunile care îi mai rămăseseră şi să moară cu demnitate. Lucrarea 
este „obligatorie” pentru orice terapeut care lucrează cu copii aflaţi 
pe moarte (vezi capitolul 17). Totuşi, hipnoza nu a fost recunoscută 
până de curând ca o parte importantă a unui tratament cuprinzător 
pentru cei care suferă de cancer. 

Cercetări definitorii în domeniu au fost realizate de David Spiegel 
şi colegii săi de la Facultatea de Medicină a Stanford University. 
NIH a finanţat urmărirea timp de zece ani a 86 de pacienţi care 
sufereau de cancer. Cei care au fost instruiți în domeniul auto- 
hipnozei şi au beneficiat de terapie de grup au avut cu 50% mai 
puţine dureri şi au supravieţuit cu un an şi jumătate mai mult decât 
pacienţii ce au primit îngrijiri medicale standard (Kogan, Biswas şi 
Spiegel, 1997; Spiegel, 1991, 1997; Spiegel şi Bloom, 1983). 

Vizualizarea hipnoticá si tehnicile imaginative au fost descrise de 
Margolis (1982-1983), Rosenberg si colaboratorii sái (1982-1983) 
ca tratând direct cancerul şi controlând efectele secundare ale terapiei 
pentru această maladie. Scopul hipnozei este de a mobiliza resursele 
fizice ale pacientului în lupta cu boala. Imagistica poate include 
vizualizarea cancerului într-o formă aleasă de bolnav. Afectiunea 
poate fi percepută ca o masă neagră sau, simbolic, ca un castel care 
este atacat. Într-o manieră simbolică sau directă, cancerul va fi atacat 
de anticorpi puternici, iar pacientul „muşca din” boală, imaginându-şi 
că îmbucăturile sunt evacuate prin intermediul proceselor normale 
de eliminare. Pentru cei mai tineri sau pentru cei cărora le plac 
computerele în mod deosebit, doctorii poate vor dori să folosească 
imagini ce implică scrierea cuvântului negru pe ecran. Apoi le vor 
spune pacienţilor să-şi imagineze activarea comenzii sau folosirea 
funcţiei lor preferate de căutare pentru „a căuta, a găsi, a distruge 
(a şterge, a trimite în coşul de gunoi, a goli coşul de gunoi) celulele 
canceroase una câte una”. Se pune accentul pe calm şi încredere 
(de exemplu, „Printr-o metodă la fel de simplă ca apăsarea unor 
taste, programul cancer care rulează în corpul tău este şters pentru 
totdeauna”). Doctorii pot întări golirea coşului de gunoi cu o halu- 
cinatie auditivă cerându-le pacienţilor să audă sunetul pe care calcula- 
torul lor il face atunci când se face golirea coşului de gunoi. 

O echipă de terapeuţi de la Newton Center for Clinical Hypnosis 
din Los Angeles s-a axat si pe folosirea hipnozei in tratarea pacien- 
tilor care sufereau de cancer de peste opt ani (Newton, 1982-1983), dar, 
incá o datá, conditiile de control si urmárire nu au fost tocmai ideale. 

Doctorii au folosit hipnoza pentru a diminua simptomele care produc 
o incapacitate, cum ar fi durerea, greata, insomnia, pierderea apeti- 
tului, şi au raportat un succes substanţial în tratarea a 105 cazuri 
de-a lungul a cel puţin zece şedinţe de câte o oră, întinse pe durata 
a trei luni, spre deosebire 57 de cazuri care au fost „tratate inadecvat” 
conform acestor criterii. 

La fel ca în povestea clasică „David” al lui Gardner, tratamentul 
a pus accent mai degrabă pe îmbunătăţirea „calităţii vieţii” decât pe 
inversarea procesului bolii, cu toate că aceasta din urmă avea loc 
într-un număr substanţial de cazuri. Au fost folosite metode de 
inducţie simple şi directe, orientate spre întărirea eului şi sporirea 
capacităţii de coping. În unele cazuri s-a folosit terapia hipnoanalitică 
intensă. Tehnicile de vizualizare au fost folosite, dar nu forţate sau 
impuse, iar confruntarea pacienţilor cu responsabilitatea pentru boala 
lor s-a descoperit că este contraproductivă. 

Odată indusă hipnoza şi atins cel puţin un nivel moderat de 
profunzime hipnotică, vizualizarea şi imaginaţia care merg dincolo 
de adaptarea la procesul bolii, axându-se în schimb pe capacitatea 
corpului de a produce vindecarea din interior, s-ar putea desfăşura 
după cum urmează. 


Cu siguranţă ştii deja că trupul are capacitatea de a se vindeca, 
ai avut răni, tăieturi, arsuri şi alte vătămări de-a lungul vieţii tale, 
iar organismul tău a fost capabil să se vindece singur, nu-i aşa ? Din 
când în când corpul tău îşi înlocuieşte complet toate celulele, de fapt 
practic toate celulele din corpul tău sunt înnoite şi schimbate pe o 
perioadă de câteva luni sau uneori câţiva ani. 

Corpul ştie cum să se regleze, cum să-şi regleze funcţionarea 
inimii şi aşa mai departe, trupul tău reglează felul în care funcţio- 
nează inima, îţi reglează respiraţia, ifi controlează tensiunea arterială 
şi temperatura, când ţi-e frig, corpul tău restricţionează fluxul 
sangvin către extremităţi astfel încât organele interne să rămână 
calde şi în siguranţă, iar când ţi-e foarte, foarte cald, corpul tău ştie 
cum să ducă sângele până la vârful degetelor de la mâini şi de la 
picioare şi până la suprafaţa pielii pentru a te ajuta să-ţi reglezi 
temperatura, prin intermediul mecanismelor cum ar fi transpiraţia, 
toate acestea se întâmplă automat pentru a-ţi menţine sănătatea, 
corpul tău ştie cum să se regleze singur. Îşi reglează chimia sângelui, 
îşi reglează hormonii şi toate sunt orientate spre funcţionarea sănătoasă 
a minţii şi trupului. 

Uimitor sau nu, corpul tău face aceasta fără nici un fel de efort 
special suplimentar sau o suprastimulare. Ani întregi, organismul 

tău şi-a menţinut automat sistemul imunitar, gonind organismele care 
l-au invadat înainte ca ele să apuce să se instaleze. Corpul ştie cum 
să fabrice acele celule B şi T bune, celule ajutătoare şi supresoare 
pentru a construi anticorpi, pentru a construi acele leucocite. Acele 
leucocite sunt ca nişte cai albi puternici care galopează pentru a 
încercui virusurile şi bacteriile invadatoare. Trupul şi mintea ta au 
capacitatea de a lucra pentru sănătate, de a lucra pentru vindecare şi 
de a menţine astfel, încă o dată, o funcţionare sănătoasă. 

Forţa vitală interioară este mare, iar celulele canceroase sunt 
slabe şi confuze. Normal, când sunt invadate de carcinogeni, celulele 
canceroase sunt distruse rapid de sistemul imunitar ; acum, dacă ele 
se reduc rapid, pot forma o tumoră, dar, după cum ştii, corpul tău 
are capacitatea de a cuceri acele celule, de a le încercui, de a le 
goni ; corpul este puternic, celulele canceroase sunt slabe şi confuze. 
Iti poti lăsa energia vitală să circule prin întregul corp pentru a-i 
spune sistemului tău imunitar să elibereze leucocite mai puternice şi 
mai eficiente, cai albi mai puternici care să poată galopa pentru a te 
proteja. Poţi chiar să te gândeşti la ei cum dau năvală în fluxul tău 
sangvin plini de energie, siguri de scopul lor de a incercui, a dizolva 
şi a distruge orice excrescentá nesănătoasă pe care ar putea-o găsi. 
Si, pe măsură ce te gândeşti la toate acestea şi ti le imaginezi, fără 
îndoială că vei găsi şi alte imagini care să fie şi mai personale. Sigur 
că poţi de asemenea să mulţumeşti sistemului tău imunitar pentru că 
face o treabă minunată pentru tine în faţa unui inamic ori să iji întrebi 
sistemul imunitar ce ai putea face pentru a-ţi grăbi vindecarea. 

Sistemul imunitar e puternic şi se întăreşte, puternicii cai albi 
pot să galopeze, să încercuiască şi să înfrângă orice excrescen(á 
nesănătoasă, zona se poate vindeca, se poate vindeca pe deplin, iar 
apoi acei cai albi pot patrula în trap de voie prin tot corpul tău, cu 
iubire şi gratie, astfel încât tu să poti vedea cum începi să revii la o 
sănătate ideală. Şi să te apreciezi şi să te iubeşti pentru că ai stat şi 
ai colaborat în felul acesta cu organismul tău, mintea şi trupul 
muncind pentru a te proteja. 


Cu toate că este încă privită cu scepticism de anumiţi oncologi, 
eforturile substanţiale ale grupului lui David Spiegel de la Stanford 
au contribuit la diminuarea respingerii hipnozei în tratamentul cancerului. 
Unii hipnoterapeuti au raportat remisii ale cancerului, în timp ce 
alţii au remarcat o stabilizare a bolii. Deşi ne îndoim că intervenţiile 
psihologice vor înlocui tratamentele chirurgicale, farmacologice şi 
radiologice obişnuite, încercarea de a mobiliza şi a îmbunătăţi 
rezistenţa fiziologică naturală la dezvoltarea neoplasmică sugerează 
încă o abordare potenţial valoroasă. Pentru că cercetările experimentale 

controlate au demonstrat clar cá modalitatea hipnozei poate sá influ- 
enfeze si sá modifice multe procese fiziologice, cum ar fi procesarea 
culorilor la nivelul creierului (Kosslyn, Thompson, Constantine- 
-Ferrando, Alpert si Spiegel, 2000) si sistemul imunitar (Ruzyla- 
-Smith, Barabasz, Barabasz si Warner, 1995), se pare cá experimentarea 
ulterioará in acest domeniu este indreptátitá. 


Rezumat 


Am strábátut un drum lung de cánd French Royal Commission, 
condusá de Benjamin Franklin, a declarat cá vindecárile realizate de 
Mesmer sunt o fraudă pentru că sunt produse de imaginaţie. Dat 
fiind că atât procesele fiziologice, cât şi cele psihologice interactio- 
nează unele cu celelalte, putem conceptualiza majoritatea bolilor ca 
fiind „psihosomatice”. Sub umbrela medicinei complementare, acest 
concept a fost, în sfârşit, recunoscut de NIH şi de structurile sanitare 
din Statele Unite al căror număr este în continuă creştere. 

Prin intermediul efectului pe care îl are asupra percepţiei, a 
motivaţiei şi a proceselor ascunse, hipnoza poate ajuta la tratarea 
multor tulburări „fizice”, dacă terapia este considerată o formă de 
a-i ajuta pe pacienţi să-şi mobilizeze capacităţile de recuperare. S-a 
descoperit că o gamă largă de afecţiuni sunt receptive la influenţa 
favorabilă a hipnozei, iar un număr tot mai mare de medici generalişti 
şi specialişti sunt interesaţi de posibilitatea de a include tehnicile 
hipnotice în arsenalul lor terapeutic. Se fac cercetări care vor testa şi 
vor dezvolta tratamente îmbunătăţite şi vor determina care dintre 
diversele boli răspund mai bine la intervenţiile hipnotice. Acceptarea 
medicinei complementare este esenţială pentru furnizarea celei mai 
bune îngrijiri pentru pacienţi şi deschide noi oportunităţi de lucru în 
spitale pentru psihologii pregătiţi în domeniul hipnozei. 


CAPITOLUL 13 


Interacțiunea minte-corp Il: hipnoza 
în tratarea afecţiunilor dermatologice 


Doamna R.L., în vârstă de 44 de ani, a fost trimisă la noi cu 
neurodermatită acută în zona gâtului, incluzând partea superioară a 
pieptului şi spatelui. Pacienta nu a reacţionat la nici un medicament. 
A fost folosită hipnoanestezia „în mănuşă” pentru calmarea mâncărimii 
persistente. Au fost date indicaţii posthipnotice pentru ca pacienta să 
aibă senzaţia de încălzire şi răcire a zonelor problematice. Nici o 
clipă nu au fost date sugestii hipnotice directe pentru ameliorarea 
stării pielii. Neurodermatita apăruse imediat după ce fiica ei îşi 
anunţase logodna cu un tânăr de altă religie ; asta a supărat-o teribil 
pe doamna R.L. Fiica a fost trimisă la un psihiatru în încercarea de 
a amâna nunta; ea a reuşit să-şi lămurească sentimentele faţă de 
tânăr şi în final a decis că nu ar fi bine să se mărite cu el. Neuro- 
dermatita mamei s-a ameliorat imediat. Totuşi, cât timp fiica ei 
făcea psihoterapie, hipnoza i-a permis doamnei R.L. să scape de 
mâncărimi, tensiunea nervoasă şi anxietate. Hipnoterapia a fost 
folosită ca o procedură ajutătoare. (Horan, 1950, p. 43) 


Pielea noastră este un organ care exprimă foarte bine emoţiile. În 
faţa fricii, se poate albi. Furia o poate înroşi. Îmbujorarea din obraji 
arată ruşinea sau excitarea sexuală. „Plânsul” pielii poate funcţiona 
ca un înlocuitor al plânsului cu lacrimi. Supărările în relaţiile cu 
ceilalţi pot cauza crize de neurodermatită. Scărpinatul pentru înde- 
părtarea mâncărimii s-a dovedit că stimulează receptorii durerii. Se 
ştie că şi psoriazisul a apărut la unele soţii pline de resentimente ca 
o formă de a ţine la distanţă atenţia nedorită din partea soţilor lor. 
Folosim termeni ca iritat, arzător, încins şi îl mănâncă pielea pentru 
a descrie emoţii. Într-adevăr, pielea noastră reacţionează la stimulii 
emotionali. 

Bolile dermatologice sunt cauzate de numeroase lucruri, dar de 
cele mai multe ori sunt legate de bacterii, ciuperci, alergeni, stimuli 
externi, echilibrul biochimic intern al pielii şi stresul emotional. 
Acest efect interactiv al factorilor fizici şi psihici în stimularea 
dermatitei a fost demonstrat clar pentru prima dată de Ikemi şi 
Nakagawa (1962). Când pacienţilor li s-a sugerat că trec pe lângă 
otetari toxici, aceasta a provocat o erupție pe piele foarte asemă- 
nătoare cu cea observată în urma contactului sau a apropierii reale 
de astfel de copaci. Majoritatea practicienilor recomandă ca, în 
cazul acestor tulburări, doctorii să combine tratamentul medical 
adecvat cu o formă de psihoterapie. Prin urmare, hipnoza ar trebui 
considerată un adjuvant în gestionarea complexă a bolii. 

Pielea este bariera dintre organism şi mediul înconjurător şi 
foloseşte ca organ protector şi defensiv. Scott (1960) a raportat 
descoperirea faptului că hipnoza este eficientă în tratarea unei game 
largi de afecţiuni ale pielii, inclusiv pruritul, eczemele numulare, 
excoriaţiile nevrotice, negii şi mai ales cazurile de neurodermatită. 
EI a remarcat că metoda poate obţine deseori rezultate permanente 
în cazul bolilor ce au cauze organice. Poate că în nici o altă problemă 
medicală generală hipnoza nu a produs rezultate atât de multumitoare 
ca în tratarea afecţiunilor dermatologice. 

Pentru că pielea este un organ atât de expresiv, aici „semnificaţia” 
unui simptom devine deosebit de importantă dacă se doreşte îndepăr- 
tarea sau diminuarea lui. Fiind ambivalent, un veteran de război de 
vârstă mijlocie se prezenta alternativ la clinicile de dermatologie şi 
psihiatrie. Simptomele psihotice erau în sfârşit diminuate prin tehnica 
mai degrabă extremă a terapiei electroconvulsive, în urma căreia se 
manifesta dermatita severă. Atunci problema de natură dermatologică 
primea un tratament farmacologic agresiv la clinica de dermatologie 
şi, pe măsură ce derma îşi revenea, halucinatiile reapáreau. Astfel 
de cazuri necesită psihoterapie mai profundă şi nu pot fi vindecate 
prin tratament simptomatic, hipnotic sau de alt tip. Dacă sunt dispo- 
nibile fonduri doar pentru o terapie de scurtă durată, hipnoza poate 
atunci să fie folosită într-o terapie a stărilor eului cu abreactia ca o 
cale de a ajunge la sursa conflictului ascuns (vezi Hypnoanalytic 
Techniques ; Watkins şi Watkins, 1997). Cu toate că unele cazuri de 
afecţiuni ale pielii au manifestat o ameliorare rapidă în urma folosirii 
hipnozei, se pare că este dezirabilă o reducere generală a severităţii 
lor, pas cu pas, prin sugestii distantate. În unele cazuri poate fi 

prudent chiar să îi laşi pacientului un simptom rezidual - o bucăţică 
de piele care nu se vindecă în întregime. Strădaniile de a înlătura 
prin hipnoză şi ultimele vestigii ale unei boli de piele psihogene pot 
avea ca rezultat o reactivare a întregii afecţiuni. Ameliorarea treptată 
prin hipnoterapie regulată are şi avantajul de a-i permite medicului 
să detecteze reacţiile adverse timpurii. Credem că este important de 
reţinut cá, la declanşarea bolii, simptomul a avut o funcţie de 
protecţie pentru pacient. Dacă el este încă necesar, la un anumit 
nivel, pentru una sau mai multe stări ale eului acestuia, eliminarea 
lui completă va anula câştigurile terapiei. 

Pruritul. Una dintre cele mai dificile probleme în cazul afectiu- 
nilor dermatologice este senzaţia de mâncărime şi tendinţa compulsivă 
a pacientului de a scărpina zona afectată. Aceasta este o analiză com- 
portamentală şi unul dintre primele aspecte în care hipnoza poate 
aduce o contribuţie semnificativă. Diverşi terapeuti au descris o 
serie de abordări alternative. 

Când scărpinatul este folosit de pacient în primul rând pentru a 
calma tensiunea emoţională, sugestiile de relaxare, menținute post- 
hipnotic, pot fi suficiente. Ocazional se poate sugera mutarea scărpi- 
natului în alte zone ale corpului, cele care nu sunt afectate, lăsând 
leziunile să se vindece fără o excoriere continuă. La fel ca în tratarea 
durerii (vezi capitolul 9), la nivelul cel mai simplist pacientului, 
aflat sub hipnoză, i se spune că el ar putea foarte bine să fie 
conştient de mâncărime, dar că aceasta nu îl deranjează şi astfel „nu 
va exista nici o dorinţă de a o scărpina”. 

Mâncărimea poate fi calmată şi schimbând natura senzaţiei. 
Aşadar, unui pacient hipnotizat i s-ar putea cere să-şi imagineze că 
îi sunt puse comprese reci pe zonele afectate şi că senzaţia de rece 
va duce la o încetare a mâncărimii. Katalin Bloch-Szentagothai 
(comunicare personală către A.F.B., 2004) a sugerat imaginea unui 
duş pentru a cobori la un nivel confortabil temperatura pielii, lăsând 
o „piele plăcut răcorită”. Jencks (1978) a propus controlarea mâncă- 
rimii cu ajutorul hipnozei prin folosirea sugestiei ca pacientul să-şi 
„imagineze că respiră prin intermediul zonei afectate, să se gân- 
dească la ideea de rece şi nemişcat atunci când inspiră şi la calm şi 
relaxare atunci când expiră”. O altă imagine ajutătoare implică plutirea 
în ocean sau scufundarea într-o piscină cu apă rece cu ajutorul unui 
clopot. Încă o tehnică care am descoperit că este eficientă în calmarea 
mâncărimii unor pacienţi este în esenţă aceeaşi ca şi tehnica analgeziei 
„în mănuşă” folosită pentru controlul durerii (vezi capitolul 11). 

Uneori mâncărimea are o caracteristică masturbatorie (Watkins, 
1987, p. 260). În cazuri de urticarie (erupție), prurit anal sau vulvar 
ea devine o formă de satisfacere a nevoilor erotice, în special când 
la baza ei se află modele fixe de vină prost adaptată. De obicei, în 
astfel de cazuri este indicată cercetarea istoricului sexual al pacien- 
tului şi a activităţii lui sexuale curente. Poate fi deosebit de valoroasă 
testarea repertoriului de fantezii sexuale al pacientului. În loc de a 
investi timpul şi energia necesare pentru a face aceasta prin inter- 
mediul asociaţiilor libere freudiene sau prin analiza viselor, care 
poate duce la o suprainterpretare, eu (A.F.B.) am descoperit că este 
util Chestionarul de Autonotare (Wilson, 1978). A fost creat pe baza 
cercetărilor lui Glen Wilson şi Rudie Lang la Institute of Psychiatry, 
University of London. Chestionarul le permite pacienţilor să-şi 
evalueze propria viaţă imaginară în comparaţie cu cea a unui eşantion 
de persoane rezonabil de normale. Datele obţinute pot fi incluse în 
hipnoterapie, dar pentru pacienţi funcţia chestionarului poate fi de a 
le oferi o remarcabilă eliberare de vina fanteziilor pe măsură ce află 
că fanteziile lor sunt tipice pentru majoritatea oamenilor, nu bizare 
şi demne de controlul pe care vina îl poate avea asupra vieţii cuiva. 
În cel puţin trei cazuri, mâncărimea a fost calmată complet în câteva 
ore de şedinţe, fără revenire sau necesitatea unei terapii extinse. 

Abordările simplei mâncărimi organice relatate de Kroger şi 
Fezler (1976, p. 347) implicau transferul scărpinatului asupra unei 
păpuşi. Ei au descris un caz în care ciupirea pielii pe timpul nopţii 
a fost transferată la o jucărie cu care pacienta a fost determinată să 
doarmă. Aceasta a reprezentat un transfer al furiei dinspre sine spre 
un obiect exterior. Pacientei i s-a cerut şi să indice zona care doreşte 
să îi fie calmată şi să înlăture orice îndoieli că aşa se va întâmpla. 
Acesta este lucrul pe care îl favorizám în hipnoză - adică a-l lăsa pe 
pacient să aleagă. Kroger şi Fezler au folosit şi răsucirea degetelor 
ca o activitate înlocuitoare pentru scărpinat. După ce acest substitut 
a fost bine stabilit, răsucitul a fost redus progresiv şi apoi eliminat 
prin hipnoză. 

Substituirile directe, o formă de sublimare, pot fi folosite atât 
pentru scărpinat, cât şi pentru alte nevoi. Pictura, sculptura, lucrul 
cu unelte şi exerciţiile epuizante pot să distragă atenţia de la senzațiile 
de mâncărime şi să asigure o activitate constructivă a mâinilor, 
astfel încât să inhibe autoexcorierea distructivă. Ar trebui cercetate 
posibilele interese ale pacientului pentru astfel de activităţi. Ele ar 

trebui întărite prin sugestie hipnotică odată ce a fost stabilită o 
profunzime adecvată a transei. Considerăm aceste metode de distragere 
o simplă intervenţie provizorie ce poate fi folosită când este nevoie 
de timp pentru explorarea şi rezolvarea conflictelor ascunse ce ar 
putea fi implicate. 

Într-un caz clasic de hipnoză în tratamentul psoriazisului, Kline 
(1954) a sugerat schimbarea senzatiei în zonele afectate, mai întâi 
prin încălzire, apoi prin răcire, uşurare, apoi îngreunare, mărire, 
apoi micşorare si aşa mai departe. Surprinzător, curând pielea s-a 
curățat, cu toate că nu au fost oferite nici un fel de sugestii directe 
pentru ameliorarea ei. El a folosit o tehnică similară cu un succes 
major în tratarea neurodermatitei (Kline, 1953). S-ar putea presu- 
pune cá terapia consta în „a-l învăţa” pe pacient să-şi controleze 
reacţiile pielii. Dacă apoi este motivat să asigure calmarea mâncă- 
rimii, el va putea să facă aceasta. A-l ajuta pe pacient să înveţe cum 
să „controleze” astfel de reacţii autonome se pare că este un factor 
important în eliminarea simptomelor. Erickson, Herschman şi Secter 
(1961) au folosit această tehnică în tratarea erupției (urticariei) unui 
copil. Micutul a fost învăţat cum să o pornească şi să o oprească, în 
acelaşi fel în care funcţionează biofeedbackul. 

Totuşi, pacienţii cu puternice nevoi masochiste nesatisfăcute din 
cauza interacțiunilor sexuale inhibate, stăpânite de vină (şi mulţi 
pacienţi cu probleme dermatologice exact asta au) s-ar putea să nu 
răspundă favorabil. Cei cu impulsuri autodistructive puternice ar 
trebui să le rezolve prin intermediul terapiei orientate spre insight. 
Din păcate, mulţi dintre aceşti oameni, care cel mai frecvent sunt 
femei, şi-ar putea satisface aceste nevoi implicându-se în relaţii cu 
parteneri gelosi, imaturi care le întăresc şi mai mult vinovăția 
ascunsă. Nevoile de multe ori legitime, dar neimplinite ale unei 
paciente devin si mai frustrate pe másurá ce ea devine si mai 
subjugatá nevoilor neadaptate ale partenerului. Ocazional o pacientá 
poate manifesta ieşiri furioase care duc la sentimente de vinovăţie şi 
mai accentuate. Pe măsură ce ciclul se repetă, ea devine tot mai 
dependentă de partenerul ei până în punctul în care îi este foarte 
dificil să rupă relaţia care îi inhibă dezvoltarea personală. Adevă- 
ratele ei nevoi pot fi satisfăcute prin comportamente impulsive, ce 
pot deveni încercări secrete şi uneori disperate în situaţiile în care 
partenerul rigid şi obsedat de control reprezintă un caz patologic 
grav. 

Vinovăţia ascunsă neadaptată (nu mai serveşte nevoile persoanei) 
are deseori calităţi infantile sau o istorie a calităţilor religioase 
stricte de bine şi rău absolut ce pot funcţiona ca un mecanism prin 
care femeia respinge potenţialii parteneri ce au maturitatea de a o 
accepta şi a o aprecia ca pe o persoană unică fără să simtă nevoia de 
a o controla. Cu alte cuvinte, tocmai persoanele care, cel mai 
probabil, pot să îi ofere o ocrotire sănătoasă şi necondiționată şi să 
o ajute să-şi dezvolte încrederea în sine pentru a se adapta lumii in 
chip matur sunt respinse de o astfel de femeie cuprinsă de vinovăţie. 

În ciuda unei perspective interioare ce se manifestă ambivalent, 
o astfel de pacientă nu poate accepta un asemenea partener matur 
pentru că la nivel conştient şi subconştient ea crede că nu merită, că 
„nu are ce căuta cu un asemenea om”. Nevoile ei imediate de 
dependenţă par să fie satisfăcute de indivizi care le controlează în 
mod patologic, iar preconştient ea crede că nu merită mai mult sau 
îşi închipuie că „el se va schimba cu timpul”. Desigur, toată această 
gândire copilărească poate pur şi simplu să devină un blocaj în calea 
dezvoltării ei. Ea repetă mereu aceleaşi comportamente riscante, 
romanţate şi copilăreşti. 

J. Watkins şi H. Watkins (1997, p. 97) au descris cazul unei 
femei care s-a măritat cu opt alcoolici înainte să caute, în sfârşit, 
ajutorul unui hipnoterapeut al stărilor eului. Deja mare parte din 
viaţa sa trecuse, tinereţea şi energia ei cedaseră în faţa partenerilor 
dominatori patologic. Sigur, expresia patologică nu ar fi fost diferită, 
poate ar fi fost chiar mai gravă dacă s-ar fi căsătorit cu opt prohibi- 
tionisti ai alcoolului care, în procesul de exercitare a controlului 
asupra ei, de exemplu, o făceau să se simtă vinovată pentru consumul 
responsabil de alcool în timpul interacțiunilor sociale. Evident că 
astfel de cazuri pot avea diverse expresii simptomatice de mâncărime 
care trec dincolo de domeniul dermatologiei. 

Un organ expresiv. Pielea este organul cel mai arătat. Nu e de 
mirare că poate deveni uşor un mijloc de exprimare a impulsurilor 
exhibitioniste. A fi remarcat (deşi nu şi admirat) este mai bine decât 
a fi ignorat. Pacienţii cu astfel de nevoi adolescentine şi le vor 
exprima deseori prin haine stridente sau neobişnuite, vorbitul tare 
sau alte comportamente care să atragă atenţia. Medicul sau terapeutul 
care suspectează existenţa unor astfel de motive ar face bine să 
cerceteze sentimentele de inferioritate şi lipsa din viaţa pacientului 
a unor recunoasteri acceptabile înainte de a încerca să înlăture 

defectele supărătoare ale pielii doar prin hipnoză. Activităţile înlocui- 
toare constructive, care îi permit pacientului să fie remarcat, acceptat 
şi lăudat de alţii, pot face multe pentru ca problemele pielii să nu 
mai fie necesare. Dacă nevoile de atenţie pot fi satisfăcute prin vreo 
reuşită sportivă, economică, artistică, şcolară sau creativă, atunci 
psihoterapia, cu sau fără hipnoză, are mult mai multe şanse de succes. 

Negii. Una dintre primele metode dezvoltate pentru a evalua 
efectul posibil al hipnozei per se a fost direcționarea sa mai întâi 
spre anumite zone vătămate, ignorându-le pe celelalte. Sinclair- 
-Geben şi Chalmers (1959) au indus hipnoza şi au utilizat la 14 pacienţi 
sugestia că negii de pe o parte a corpului vor dispărea. La nouă din 
zece participanţi considerati hipnotizaţi negii de pe acea parte au 
dispărut complet în mai puţin de trei luni. Partea netratată a corpului 
nu a prezentat nici o schimbare. Această abordare îi permite practi- 
cianului să evalueze efectul pe care îl poate avea hipnoza în cazul 
unui anumit pacient, fără a încerca să înlăture toate simptomele 
deodată, în caz că există o nevoie ascunsă de ele. 

În cel mai spectaculos exemplu al eficacitátii hipnozei înregistrat 
fotografic pentru prima dată, Mason (1952) a descoperit cá directio- 
narea sugestiilor, pe rând, spre câte o singură zonă a fost eficientă în 
tratarea unei ihtioze eritrodermice congenitale. Aproape fiecare 
centimetru pătrat al pielii pacientului era plin de negi şi arăta ca 
pielea de elefant. Pentru că afecțiunea era grotescá si deranjantă din 
punct de vedere fizic, pacientul a fost programat pentru operaţie. 
Tânărul şi neexperimentatul doctor Mason urma să asiste. Văzând 
starea îngrozitoare în care se afla bolnavul, chirurgul a spus că e 
inoperabil. Mason, care participase recent la un workshop în domeniul 
hipnozei, a spus ceva de genul: „aş putea hipnotiza [pentru a-i aduce 
pielea la normal)”. Chirurgul, neincrezátor, i-a spus atunci râzând : 
„Ei bine, dă-i drumul şi hipnotizează-l”. Şi exact asta a făcut doctorul 
Mason, folosind o serie de sugestii hipnotice ţintite, direcționate, pe 
rând, spre câte o parte a corpului pacientului. Rămâne interesant 
până astăzi faptul că pacientul a devenit complet nereceptiv ia 
hipnoză tocmai când îi mai rămăsese doar un petic de piele cu negi 
pe gleznă. Se pare că simptomul slujea unei nevoi inconştiente şi 
deci nu putea renunța la el. 

Tehnica lui Barabasz împotriva negilor. Într-un caz mai puţin 
spectaculos, eu (A.F.B.) am văzut pe când mă aflam la Massachusetts 
General Hospital/Harvard Medical School, o fetiţă de 13 ani care 

prezenta sute de negi pe tot gâtul. A obţinut un cor aproape de limita 
maximă pe Scala de Hipnozabilitate Clinică Stanford pentru copii 
(Morgan şi Hilgard, 1975) şi părea să îi placă mai ales imaginea 
hipnotică a plutirii pe un nor. Aşadar, după ce i-am determinat 
profunzimea hipnozei cerându-i „să-mi spună un număr, orice număr”, 
iar ea a indicat numărul 10, am rugat-o să îmi spună când ajunge la 
o adâncime de 20 pur şi simplu ridicând un deget de la o mână. 
După ce a ridicat degetul, am revenit la imaginea norului. Odată 
confirmat faptul că simţea că pluteşte pe un nor pufos, i-am explicat : 
„Eşti îmbrăcată gros, cu un palton, mánusi şi o minunată cáciulitá 
pufoasă. Peste tot iti e cald si bine, dar gâtul normal, e complet 
expus aerului rece şi, aşa cum fac norii, uneori, norul tău continuă 
să se înalțe şi, pe măsură ce se ridică, aerul, desigur, devine tot mai 
rece. Acum corpul tău e încălzit peste tot, dar gâtul devine foarte 
rece, foarte rece”. Am întrebat-o dacă simte asta şi, fără să i se 
spună ce să facă, a indicat răspunsul pur şi simplu ridicând un deget, 
în loc să dea din cap. Am luat-o ca pe un „da”, fără alte întrebări, 
şi am continuat cu imaginea frigului. I-am cerut să-şi relaxeze 
gândurile şi să mă asculte şi am spus: „Negii sunt gata să plece, 
dacă eşti dispusă să îi laşi să plece, doar lasă-i să dispară, unul câte 
unul, îi poti lăsa să se ducă. Ti-am arătat deja cum mintea ta poate 
să-ţi controleze corpul, iar negii sunt gata să plece departe, îi poti 
lăsa sus, în aer, în timp ce tu cobori înapoi pe pământ. Îţi vei simţi 
pielea un pic mai rece în zona negilor, timp de o zi sau două, şi, pe 
măsură ce răceala va dispărea, negii vor începe să dispară şi ei”. A 
fost programată pentru o nouă şedinţă peste doar două săptămâni. 
Am aşteptat să văd rezultatele muncii noastre şi m-am întrebat dacă 
hipnoza va fi eficientă. Pacienta şi mama ei nu s-au prezentat la 
întâlnirea programată. Am sunat la ea acasă şi mi-a răspuns mama 
ei. Am întrebat de ce au lipsit. Mama sa mi-a spus că nu au venit 
pentru că fata ei era „absolut speriată de moarte” de hipnoză. „Da, 
i-au plăcut norul şi toate celelalte, dar, vedeţi, negii au dispărut, a 
mai rămas doar unul mic pe ceafă.” După alte discuţii, am vorbit şi 
cu fata la telefon, liniştind-o în privinţa reacţiilor. Recunoscând 
nivelul de confort al fiicei, mama a fost de acord să o mai aducă la 
o şedinţă. 

La acea următoare întâlnire, am confirmat că negii de pe tot 
gâtul se estompaseră aproape complet şi că mai rămăsese un singur 
meg pe ceafă. A fost întrebată dacă mai poate intra din nou sub 

hipnoză, ea spunând că nu îi mai era frică, după ce a realizat că 
deţine controlul. A fost hipnotizată încă o dată şi acum am lăsat-o cu 
imaginea că singurul neg de care are nevoie este cel mic de pe ceafă 
şi că îl poate păstra cât timp doreşte, până când mintea şi corpul ei 
sunt gata să îl lase să plece. „Acela e singurul neg pe care ai nevoie 
să îl păstrezi, ceilalţi au plecat şi nu se vor mai întoarce niciodată, 
poţi păstra acel neg cât vrei, corpul şi mintea ta vor şti când să îi dea 
drumul.” Am continuat cu câteva sugestii de relaxare, diminuare a 
tensiunii şi încredere calmă cu privire la capacităţile ei de a intra sub 
hipnoză şi de a o controla întotdeauna. La acea vreme nu ştiam care 
era rolul negilor în viaţa pacientei. A devenit evident faptul că sora 
ei mai mică primea ceea ce fata mai mare considera că este, în 
esenţă, toată dragostea şi atenţia mamei sale şi se pare că odată cu 
naşterea mezinei pacienta a simţit că nu prea mai contează în viaţa 
părinţilor. M-am întâlnit cu mama ei la terapie timp de două sau trei 
şedinţe şi am reuşit să mă ocup în pripă de câteva dintre situaţiile de 
acasă. Acest caz e o altă lecţie despre faptul că nevoile subconştiente 
nu sunt satisfăcute atunci când înlăturarea simptomelor este singurul 
scop al terapiei. 

Gândindu-mă la această pacientă, e posibil să îmi fi îmbunătăţit 
şi să îmi fi completat tratamentul folosind aparenta capacitate a 
copilului de a utiliza semnale ideomotorii cu degetele pentru a-i 
chestiona subconştientul cu privire la semnificaţia simptomelor şi la 
importanţa pe care o aveau pentru ea. De asemenea, e posibil să fi 
folosit semnale ideomotorii pentru a-i testa rezistenţa la îndepărtarea 
negilor prin gama largă de tehnici care fuseseră încercate până 
atunci, inclusiv înghețarea medicală şi un număr de „tehnici sugestive” 
pe care părinţii ei le încercaseră înainte de a apela la hipnoză. 

Tehnica lui Watkins împotriva negilor. O fetiţă de 9 ani pe care 
eu (J.G.W.) am tratat-o a folosit „tehnica degetului magic”. Copilul 
a fost adus de mama sa în timpul unui workshop pe teme de hipnoză. 
Venise pentru tratarea negilor de pe mâna stângă. Degetul arătător 
i-a fost anesteziat prin mângâiere. I-am spus: „Dacă în fiecare zi iti 
vei atinge uşor negii de pe mâna stângă cu degetul magic amorţit, ei 
vor dispărea”. În acest fel, ea a fost învățată să-şi autoinducá amor- 
teala frecând degetul de mâna cealaltă şi să o alunge strângându-l cu 
mâna. Deşi cazul a implicat doar o şedinţă, mama ei mi-a relatat cá 
negii, care existau de o bună bucată de vreme, au dispărut complet 
la scurt timp după tratament. 

Tehnica lui Tasini şi Hackett impotriva negilor. Tasini şi Hackett 
(1977) au folosit o simplă inducţie hipnotică de relaxare pentru a 
obţine starea hipnotică şi i-au cerut copilului să-şi imagineze că face 
ceva care îl distrează. Au pus accentul pe respiraţia adâncă, înde- 
lungată şi pe imaginarea dezvoltării relaxării cu fiecare expiratie. De 
exemplu, i-au cerut copilului pur şi simplu să „îşi simtă mâna, să 
simtá cá ea va începe să îl gâdile şi apoi va părea uşoară ca o pană, 
aşa că va începe să se ridice, dă-i drumul”. Procedând astfel, ei au 
combinat simpla inducţie de relaxare cu o procedură de levitatie a 
braţului pentru a determina un anumit nivel de profunzime hipnotică 
fără să întrebe, de fapt, despre asta. Au subliniat faptul că, pe 
măsură ce mâna se ridică, cel mic va începe să se simtă atât de bine 
şi relaxat. Copilului i se cere să mai lase mâna ridicată un pic şi apoi 
să îi permită să coboare. Pe măsură ce ea se lasă în jos, copilului i 
se cere să „continue să se simtă atât de bine şi relaxat”, iar apoi i se 
spune că negii „vor părea atât de uscați şi se vor face maronii şi vor 
cădea. Negii nu te vor mai deranja”. Tasini şi Hackett au relatat că 
au lucrat cu astfel de pacienţi timp de trei şedinţe. 

Tehnica lui Ewin împotriva verucilor genitale (condyloma 
acuminatum). Dabney Ewin (1974), profesor de chirurgie şi psihiatrie 
la Tulane University tratează această afecţiune de zeci de ani. 
Dându-şi seama că locurile unde se află negii sunt puternic vascu- 
larizate, el a pus accentul pe opusul sugestiilor pe care le-am discutat 
mai sus. În cazul negilor penisului şi al celor vaginali (virusul 
papilloma uman sau HPV), el a sugerat că zonele afectate sunt calde 
şi produc o dilatare a vaselor sangvine pentru a creşte astfel cantitatea 
de sânge. El a specificat cá in general foloseşte doar o transă uşoară 
şi îi spune pacientului: „Acum ne vom concentra pe asta şi vom 
menţine această căldură până când negii se vor vindeca şi pielea va 
redeveni normală din toate punctele de vedere. Poţi să uiţi de negi şi 
să îţi indrepti gândurile conştiente spre alte lucruri, pentru că 
procesele tale naturale de vindecare vor îndepărta negii fără să 
trebuiască să te mai preocupi de ei”. Apoi Ewin explică: „Vasele 
tale de sânge se vor dilata pentru a aduce mai mulţi anticorpi şi 
leucocite care se vor lupta cu infecția şi vor preveni cancerul în timp 
ce aduc mai multe proteine şi mai mult oxigen pentru a ajuta la 
construirea unui ţesut normal după dispariţia negilor”. Semnalul 
ideomotor de ridicare a degetului arătător stâng este folosit pentru a 
determina dacă pacientul percepe senzaţia de căldură crescândă. 

1 a remarcat că după implantarea acestor sugestii hipnotice atenţia 
onştientă poate fi îndepărtată de la acea zonă şi că „motivaţia incon- 
iientă” este in general mai puternică decât cea de care pacientul e 
erfect conştient. Procedând astfel, el îşi asumă responsabilitatea 
atamentului în loc să-i transfere pacientului sarcina de a menţine 
zeastá imagine prin vreun fel de procedură de autohipnozá. 
Procedura de influențare hipnotică a fluxului sangvin spre anu- 
yite zone este folosită de multi ani (vezi Barabasz, 1977, pp. 3-28; 
arabasz şi McGeorge, 1978). Să recunoaştem că semnalizarea 
leomotorie este o metodă convenabilă de comunicare cu o persoană 
flată sub hipnoză, deşi Kihlstrom (comunicare personală către 
.. Barabasz, 2004) crede că în literatura de specialitate nu există 
bsolut nimic care să sugereze că măsurătorile ideomotorii sunt mai 
une decât cele verbale pentru accesarea implicită (inconștientă) a 
motiilor sau amintirilor. În schimb, Ewin (2004, comunicare perso- 
ală ; vezi şi Ewin, 1990) a explicat că a descoperit că semnalizarea 
leomotorie este o cheie în cazul câtorva pacienţi care au refuzat o 
dtervenţie chirurgicală necesară până când nu le-a recadrat ceva ce 
ei” credeau că au auzit pe când se aflau sub anestezie. Un altul a 
əst imobilizat timp de doi ani într-un scaun cu rotile de o durere 
onstantă de spate în urma unei operaţii la coloană. După recon- 
'ruirea unei „amintiri” şi recadrarea ei cu ajutorul hipnozei, el a 
strat într-un program de pregătire fizică şi s-a întors la lucru. 
Nici unul dintre pacienţii lui Ewin nu a avut o amintire conştientă 
celor auzite în timpul operaţiei, iar în transă nici unul nu a răspuns 
ererilor verbale de a reproduce cele auzite. Ei au venit cu materialul- 
:heie doar după reexaminări nonverbale ideomotorii. Ewin a recunoscut 
ă scepticii vor spune că nu există nici o confirmare a faptului că 
eea ce a fost recuperat este şi ceea ce s-a spus realmente în sala de 
peratie, dar pacienţii şi-au dezvăluit gândurile lor (nu le-au fost 
nplantate), iar evoluţia clinică s-a schimbat când ideea exprimată 
-a modificat. Ewin a considerat un experiment clinic faptul că, 
tunci când se controlează, un pacient nu relatează nici o amintire 
onştientă şi nici o amintire în transă şi apoi, după reexaminări 
ieomotorii, acelaşi om vine cu o rememorare care îi schimbă viaţa. 
nbar (2001) a folosit cu pacienţii săi un procesor de text compu- 
*rizat şi a descoperit că răspunsurile obţinute prin tastare corespund 
elor pe care pacientul le oferă reactionánd cu „da”, „nu”, „nu ştiu” 
au „nu vreau să răspund” prin mişcări ideomotorii ale degetelor. 

Verucile genitale reprezintă o boală foarte contagioasă cu un 
număr de ramificații ce merg dincolo de simpli negi ai penisului, 
cea mai gravă fiind, în funcţie de tipul de HPV cu care este infectat 
pacientul, evoluţia spre cancer cervical. Tratamentele medicale curente 
pentru HPV constau în proceduri invazive ce includ cauterizarea, 
tăierea, înghețarea sau aplicarea unor substanţe acide pe piele. 
Ținând cont de rezistenţa multor pacienţi la aceste tratamente dure- 
roase, inclusiv de nerespectarea tratamentului postoperator, hipnoza 
poate avea o contribuţie foarte importantă. 

Singurul studiu existent care oferă controale experimentale pentru 
testarea hipnozei în comparaţie cu procedurile medicale standard a 
fost efectuat în două faze (Barabasz, Barabasz, Higley şi Christensen, 
în curs de apariţie). Prima etapă a avut loc la Massachusetts General 
Hospital şi la Harvard Medical School, în timp ce a doua etapă a fost 
efectuată la Washington State University. În faza de la Massachusetts 
General Hospital, şapte femei infectate cu HPV au fost tratate cu 
ajutorul hipnozei, iar rezultatele au fost comparate cu şapte dosare 
medicale ale unor paciente din spital în cazul cărora s-au folosit 
proceduri medicale standard. Una dintre femeile tratate prin hipnoză 
nu a manifestat nici o schimbare, pe când celelalte şase au manifestat 
o scădere a numărului de negi în medie cu peste două treimi şi o 
reducere cu aproape 90% a zonei de ţesut infectat. În a doua fază a 
studiului, efectuată la Washington State University, şase femei infectate 
cu HPV au fost tratate medical prin înghețarea negilor sau cu pastile, 
în vreme ce şase paciente au fost supuse hipnozei. Tratamentele 
medicale de rutină au, în general, o rată medie de răspuns de 
50-70%. În a doua fază a studiului, tratamentele medicale au produs 
o reducere cu 51% a numărului de negi şi o diminuare cu 72% a 
zonei de ţesut afectat. Pacientele hipnotizate au obţinut, în medie, o 
scădere cu 67% a numărului de negi şi o micşorare cu 67% a zonei 
de ţesut infectat. Cu toate că ambele tratamente au fost eficiente, 
analiza statistică nu a arătat nici o diferenţă între rezultatele obţinute 
în cazul grupului tratat medical şi cele dovedite de grupul tratat prin 
hipnoză. Pe baza acestor descoperiri, se pare că hipnoza ar trebui să 
devină tratamentul preferat pentru HPV, luând în considerare rata 
mare de renunțare şi nerespectare în cazul procedurilor medicale 
tipice. Hipnoza oferă o excelentă alternativă noninvazivă care, spre 
deosebire de majoritatea intervențiilor standard, este fără riscuri şi 
pentru femeile însărcinate. 

Sugestiile hipnotice ale lui Barabasz impotriva HPV. A. Barabasz 
1984b ; Barabasz et al., în curs de apariţie; Russell, 2002) mai 
ntái stabileşte un nivel moderat de profunzime hipnotică şi apoi dă 
ugestii cum ar fi următoarele : 


Corpul tău are capacitatea de a învinge virusul care cauzează 
negii şi de a vindeca această infecţie. Concentrează-ţi atenţia asupra 
zonei implicate şi curând vei observa o senzaţie de căldură în regiunea 
care o înconjoară. Vasele tale sangvine se vor dilata pentru a aduce 
mai mulţi anticorpi şi mai multe leucocite ; mai multe limfocite şi 
celule care omoară virusul în mod natural. Virusul va fi distrus total 
şi complet şi va fi eliminat. Mintea şi corpul tău sunt mai puternice 
decât virusul, corpul tău îl va anihila, iar acesta va dispărea pentru 
totdeauna. Apoi nivelele de proteine şi oxigen vor creşte pentru a 
ajuta la construirea unui ţesut nou, normal şi sănătos atunci când 
negii vor dispărea. Când vei simţi căldura tot mai mare, arătătorul 
tău drept se va ridica... bine... Acum mintea ta se va fixa pe senzaţia 
asta şi va menţine această căldură până când negii vor fi vindecaţi, 
iar pielea ta va deveni normală din toate punctele de vedere. 


Tehnica lui Watkins împotriva erupției. Zeci de ani, practicienii 
Bowers, 1976; Frankel, 1976) au folosit fantezia ghidată şi au 
ndus halucinaţii pentru a influenţa reacţiile pielii. Unul dintre 
:azurile mele (J.G.W.) poate ilustra această abordare. 

O asistentă în jur de 30 de ani a venit la hipnoterapie pentru 
ratarea neurodermatitei de care suferea de mai bine de opt ani. Deşi 
lermatologul ei era foarte sceptic cu privire la eficienţa hipnozei, a 
ost de acord să îi respecte dorinţa de a apela la acest tip de tratament. 
Mectiunea femeii se agrava in special atunci când ea avea o contro- 
'ersá cu asistenta-şefă, pe care o dispretuia. 

Cu toate cá existau dovezi solide cu privire la existen(a unui 
ransfer afectiv conflictual legat de figura maternă, eu (J. G. W.) am 
üpnotizat-o şi am folosit următoarele fantezii halucinatorii : ,Imagi- 
ieazá-ti că faci o baie caldă in care a fost turnată o lotiune calmantă, 
"indecătoare. Simti cum îţi calmează blând pielea iritată”. I-am 
erut să „vizualizeze şi să experimenteze această situaţie pentru 
âteva minute", iar apoi i-am spus: „Acum imagineazá-(i că ai ieşit 
lin cadă si că faci un scurt duş rece, cu efect tonifiant asupra pielii 
ale şi asupra întregului tău corp. Te face să te simţi foarte plină de 
iată”. l-am cerut să alterneze de câteva ori între „baia caldă, 
iniştitoare” şi „duşul rapid, rece”. Aceasta este o variantă a procedurii 

lui Kline, dar e implementată mai degrabă prin imagini specifice 

decât pur şi simplu prin cuvintele cald şi rece şi aşa mai departe. 
După ce a făcut baie şi duş de mai multe ori, i-am cerut să-şi 

vizualizeze imaginea folosind o tehnică de tip subiect-obiect : 


Uită-te la tine din cap până în picioare într-o oglindă care se află 
pe uşa băii. Observă că femeia de acolo arată exact ca tine; are 
părul tău şi trăsăturile tale. Totuşi, pielea ei este roz şi curată. Nu 
există leziuni. Pe măsură ce te uiţi la ea, oglinda pare să se estompeze, 
iar ea apare ca o replică a ta cu care te afli faţă în faţă. Vrei să ai o 
piele curată şi urandafirie ca ei, aşa că te hotărăşti să i te alături. Te 
apropii de ea, te întorci şi te indrepti cu spatele spre locul pe care il 
ocupa ea înainte, ca trupul tău şi al ei să coincidă. Capul tău şi al ei 
sunt unul şi acelaşi ; braţele şi picioarele tale sunt în acelaşi loc cu 
ale ei. Tu şi ea sunteţi una şi aceeaşi, acum te uiţi în jos la corpul tău 
şi vezi că pielea este trandafirie, sănătoasă şi fără leziuni. Te copleşeşte 
un sentiment de bucurie. 


Aceleaşi vizualizări au fost folosite timp de şase săptămâni, de 
două ori pe săptămână. Dermatita a dispărut rapid. 

Doi ani mai târziu, eu (J.G.W.) am fost acostat pe holul spitalului 
de un medic: „Ce i-ai făcut domnişoarei X? ", a întrebat el. „I-am 
urmărit cazul mulţi ani. Pielea ei e acum curată şi a rămas aşa de 
ceva vreme.” Destul de surprins, eu (J.G.W.) l-am întrebat: „Ce 
ţi-a spus că i-am făcut?”. „Păi, a zis că i-ai spus să nu se mai 
scarpine.” Ce i se poate spune în acest moment unui doctor care nu 
prea înţelege factorii psihologici ai bolii şi nu are nici o bază 
ştiinţifică în domeniul hipnozei? Să-i descriu băile halucinate, 
transpunerile subiect-obiect şi aşa mai departe? „Da”, am răspuns, 
„i-am spus să nu se mai scarpine”. A zâmbit, aparent satisfăcut de 
replica mea, şi şi-a continuat drumul pe hol. 


Rezumat 


Dat fiind că în momentul declanşării unei boli pacienţii dezvoltă 
simptome pentru a se proteja, trebuie întotdeauna să ţinem minte că 
eliminarea completă şi rapidă poate să producă reacţii adverse ori să 
anuleze câştigurile terapeutice. Pielea, în particular, este un organ 
deosebit de expresiv, astfel că sunt necesare precautii suplimentare 
când hipnoza e focalizată doar la nivel simptomatic. De obicei bolile 
dermatologice sunt declanşate de stimuli biologici, însă trebuie să 

fim mereu conştienţi că există o interacţiune între piele şi sistemul 
nervos automat. Problemele emoţionale nerezolvate şi stresul emoţional 
ascuns pot să iniţieze sau să exacerbeze procesul bolii. Intervenţiile 
hipnoterapeutice sunt gândite în funcţie de tipul personalităţii şi de 
specificul psihopatologic al afecțiunii date. Problemele emoţionale 
ar trebui tratate printr-o intervenţie terapeutică adecvată, cu sau fără 
hipnoză. Hipnoterapia poate să stea în centrul tratamentului psiho- 
terapeutic ori să fie folosită strict ca tehnică ajutătoare. Eficienţa 
sporită a hipnozei în tratarea afecţiunilor dermatologice face ca 
această metodă să fie deosebit de multumitoare atât pentru pacient, 
cât şi pentru medic. 


CAPITOLUL 14 


Meditatia şi hipnoza pentru sănătate 


Hipnoza clasică şi meditaţia orientată spre focalizare se aseamănă 
în privinţa practicilor de atenţie şi concentrare folosite ce duc la 
Stări modificate, a fenomenologiei acestor stări şi a neurofiziologiei 
asociate cu ele. Atât hipnoza, cât şi meditaţia încep cu încercări de 
a relaxa şi a concentra mintea prin focalizarea atenţiei. Instrucţiuni 
ce apar în texte vechi de 2.000 de ani sună aşa: „(Călugărul] se 
antrenează astfel: «Voi expira linigtind corpul» (lit. formațiunea 
corporală)” (Nanamoli şi Bodhi, 1995, Sutta 118). Textele budiste înşiră 
multe tinte (kasínas) pentru focalizarea atenţiei: discuri colorate, 
elemente din natură şi aşa mai departe (Nanamoli şi Bodhi, 1995, 
Sutta 77). Meditatorii de azi se concentrează cel mai adesea asupra 
respirației. In hipnoză, focalizarea şi menţinerea atenţiei ar putea 
însemna fixarea unui punct, privirea unui pendul care se leagănă sau 
concentrarea asupra sugestiilor insegi. (Dacă sugestia este că braţul 
devine tot mai uşor, atenţia este direcţionată spre interior asupra 
unei percepții aproape subliminale a mişcării fizice.) 

Acest proces folosit pentru a atinge starea a fost descris în 
literatura despre hipnoză ca neluarea în seamă a stimulilor concurenţi 
(Crawford, 1994, 2001) sau suprimarea gândurilor concurente (David 
şi Brown, 2002). În literatura despre meditaţie, Ayya Kherna (1997) l-a 
descris ca renunţarea la gânduri şi percepții (Holroyd, 2003, p. 109). 


Articolul lui Jean Holroyd (2003): „The Science of Meditation 
and the Siate of Hypnosis” a analizat felul în care procedurile de 
concentrare a atenţiei folosite în hipnoză sunt asemănătoare, dacă nu 
chiar identice cu formele de meditaţie budiste, creştine, hinduse şi 
iudaice. Concentrarea atenţiei, caracteristică atât hipnozei, cât şi 
meditatiei, produce modificări similare ale stării mentale (Cardena, 
în curs de apariţie ; Venkatesh, Raju, Shivani, Tompkins şi Meti, 1997). 
Se pune accentul pe eliberarea de gânduri sau, aşa cum spun budişiii, 

„exersarea atenţiei”. Ideea este că practicarea concentrării focalizează 
atenţia şi o îndreaptă spre o experienţă calitativă a eliberării de 
gânduri. În meditaţie înveţi să observi senzațiile, gândurile şi emoţiile 
care se schimbă rapid şi care pot fi descrise foarte amănunţit (Shear 
şi Jevning, 1999; Wallace, 1999). O formă de meditaţie care seamănă 
foarte mult cu hipnoza profundă este numită concentrare samadhi, 
ce produce stări de constientá modificate. Acestea, numite absorb[ii 
(sau jhanas), sunt foarte similare celor corelate semnificativ cu 
stările de hipnoză (Telegen şi Atkinson, 1974). Pe măsură ce sunt 
practicate, absorbtiile devin mai profunde (Bucknell, 1993). Holroyd 
a subliniat că grija sau sari este menită să producă o privire în 
interior ori vipassana, prin observarea propriilor procese mentale şi 
stări de constientá modificate. Această meditaţie a fost folosită în 
“programele de control al durerii pentru a diminua reacţiile la stimulii 
dureroşi. 

Ainslie Meares (1982-1983) a descris o formă de meditație 
intensivă, caracterizată de simplitatea şi liniştirea puternică a minţii, 
şi nu de orientarea pacientului spre focalizarea pe conştientizarea 
crescute a proceselor cum ar fi respiraţia. Cu toate că meditaţia este 
acum recunoscută de Institutele Naţionale de Sănătate (NIH), în 
anii '60 aceasta nu se întâmplase încă. Recunoscând beneficiile 
intervenţiei, Meares era un pionier. A devenit atât de preocupat de 
efectele meditaţie ca o cale spre starea hipnotică, încât a fost expulzat 
de colegii medici din Australia şi a preferat să renunţe la dreptul de 
practică medicală decât să respingă meditaţia. 

Meares (la fel ca în cazul meditaţiei budiste Zen) şi-a ajutat 
pacienţii „nu să încerce”, ci mai degrabă să se lase să alunece fără 
efort într-o stare de constientá modificată. A afirmat cá a obţinut 
succese considerabile cu anumiţi pacienţi. 

Metoda Zen, îmbrăţişată de Meares, implică o lungă perioadă de 
stat în tăcere, aşezat sau cu faţa spre un spaţiu gol, până când mintea 
„se goleşte”. Ideea este să practici poziţia aşezat până în momentul 
în care ,constienta pură” preia controlul, chiar dacă trebuie să 
exersezi zeci de ani pentru a ajunge în acel punct. Curios, această 
abordare, precum şi multe alte metode de meditaţie, includ elemente- 
-cheie ale restricţionării stimulării ambientale (REST). S-a demon- 
strat că plutirea REST, în timpul căreia, aproape o oră, individul 
pluteşte fără efori pe spate într-o soluţie cu 20% sare Epsom, încălzită 
la temperatura corpului, într-o incintă neluminată şi izolată fonic, 

serveşte drept abordare de tipul inducției hipnotice fără o inducţie 
formală (Barabasz, 1993). S-a arătat că închiderea într-o cameră 
REST, ce constă în şase ore petrecute pe un pat într-o încăpere bine 
luminată, izolată fonic, unde indivizii poartă ochelari Ganzfeld, 
creşte hipnotizabilitatea (Barabasz, 1982). 

O altă abordare meditativă este mantra. Aceasta include repetarea 
de mii şi mii de ori a unor sunete şi imagini. Cel care meditează 
capătă „energii” considerate a fi dincolo de procesele sau funcţiile 
senzoriale normale ale minţii. 


Meditatia taoistă 


Spre deosebire de abordările Zen, metoda taoiștă este cea mai 
preocupată de sănătate fizică şi deci e cea pe care o vom discuta aici. 
Eu (A.F.B.) am descoperit cá o procedură de tip taoist oferă o 
metodă alternativă de inducţie care îi facilitează pacientului un nou 
sentiment de autocontrol fără să mai fie nevoie de nimic altceva în 
afara unui nivel de profunzime hipnotică uşor până la moderat. 
Inductia bazată pe Orbita Microcosmicá pe care o vom ilustra aici 
este o metodă structurată de autohipnoză pentru pacienţii care nu 
răspund bine la metodele analizate anterior în această carte. 

În loc să încerce să creeze impresia absenței oricăror gânduri, 
cel care practică Tao se concentrează asupra circulaţiei energiei 
numite chi de-a lungul anumitor căi din interiorul corpului. Se 
consideră că astfel de rute pot fi deschise pentru a directiona energia 
chi (cunoscut şi sub numele prana ; în India, putere Kundalini) spre 
centre tot mai înalte numite chakre. Institutele Naţionale de Sănătate 
din Statele Unite au trecut meditaţia pe scurta lor listă de intervenţii 
din medicina alternativă benefice pentru sănătate. Practica circulaţiei 
chi există de mii de ani în Tibet, anumite părţi ale Indiei şi China, 
unde s-au raportat ameliorări extraordinare ale sănătăţii şi longe- 
vităţii datorate focalizării mai degrabă pe prevenirea bolilor şi întărirea 
sistemului imunitar decât pe tratarea afecţiunilor după apariţia acestora 
(Chia, 1983, pp. 103-110). Întinerirea taoistă folosind puterea inte- 
rioară a energiei chi a apărut pentru prima dată în textul Împăratului 
Galben despre medicina internă. 

Conceptul de chi se referă la forţa vitala primordială. Scrieri 
străvechi subliniază faptul că energia chi se naşte odată cu fertilizarea 

unui ovul de către un spermatozoid, iar din această fuziune originară, 
desigur, se dezvoltă o ființă umană foarte complexă. Se consideră că 
energia pătrunde în fetusul uman prin buric. Ea circulă pe ceea ce 
este cunoscută drept „Orbita Microcosmică” , numită uneori şi „Ciclul 
Divin”. Este un flux continuu de energie despre care se spune că 
implică toate țesuturile, funcţiile cerebrale şi organele. Se crede şi cá 
aceasta este cheia spre conectarea oamenilor cu mediul lor înconjurător. 

Cercetătorii din vechime au recunoscut că fetusul uman din uter 
creşte până aproape de buricul mamei şi, prin cordonul ombilical, 
primeşte tot timpul nutrienți în schimbul produselor reziduale, într-un 
fel respirând prin cordonul ombilical, în propriul buric, în jos spre 
perineu şi în sus prin cap, apoi în jos pe gură (despre care s-a 
descoperit mai târziu că include şi limba), pentru a reîncepe de la 
buric. Aşadar, taoiştii cred că ciclul acestui chi începe şi se termină 
la buric, nu doar în cazul copilului, ci şi al adultului. 

Într-un fel putem teoretiza meditaţia taoistă drept o întinerire a 
forţei vitale umane printr-o formă de regresie, în care omul se 
concentrează asupra aproximării unei reintoarceri la sinele primordial. 
Numeroasele lucrări publicate de Meares pe tema hipnozei explică 
meditaţia ca o revenire la nivelele preverbale. Evident că, odată 
scoşi din pântecul sigur, cald, liniştitor şi îmbelşugat al mamei, 
minunatul nostru echilibru, care era atât de hrănitor, ne-a fost luat. 
Conform taoismului, din momentul în care nou-născutul vine pe 
lume, pe măsură ce creşte, energia vitală începe să se aşeze în 
„părţile yang, fierbinţi, din spatele corpului şi în cele yin, reci, din 
partea frontală. Astfel, ceea ce cândva a fost un amestec cald, 
echilibrat devine inegal pe măsură ce energia fierbinte yang se ridică 
spre partea de sus a trupului, inclusiv în ficat, plămâni, inimă şi 
creier, iar energia rece yin se instalează în picioare, organele genitale, 
rinichi şi partea de jos a stomacului. Se consideră că, dacă nu 
practicăm taoismul pentru a menţine căile energetice deschise, dez- 
voltăm încet, dar sigur boli premature, dezechilibre şi semne clasice 
ale îmbătrânirii. 

Când rutele energetice sunt menținute deschise, se crede că ele 
aduc putere vitală la organele noastre interne şi le permit să functio- 
neze. Dar fără efortul de a avea un stil de viaţă sănătos şi de a 
menţine canalele deschise prin intermediul meditaţiei taoiste, se 
consideră că ele se blochează, atât din cauza tensiunii mentale, cât 
şi a celei fizice, toate fiind legate între ele drept cauză primară a 

slăbiciunii, sănătăţii proaste şi oboselii. Remarcabila circulaţie ener- 
getică de care se bucură fetusul ne poartă prin anii tinereţii. Până 
aproape de 20 de ani, corpul are de obicei destulă energie pentru 
a-şi menţine funcţiile majore ale sănătăţii deoarece are suficiente 
resurse pentru a-şi păstra căile mai puţin obstructionate. 

În mod remarcabil, 1% dintre adulţi au reuşit, cel mai probabil 
datorită structurii genetice, să-şi menţină canalele (nadis) mai puţin 
obstrucţionate. Medicina occidentală arată cá, în ciuda îmbătrânirii 
la nivelul aspectului fizic (un semn de înţelepciune în culturile 
nonvestice), sistemul lor endocrin poate rivaliza cu cel al unei 
persoane de 20 de ani. Încă sunt disponibile puţine date din inven- 
tarele de personalitate, dar experienţa clinică indică faptul că astfel 
de indivizi par să fie caracterizați, la nivel universal, de o inteligenţă 
peste medie, creativitate, deschidere spre idei noi şi flexibilitate în 
gândire. Deseori ei se află în căutare de aventuri la fel ca adolescenţii, 
deşi au judecata matură a unui adult experimentat. În vechile scrieri 
chineze se face aluzie la faptul că asocierea oamenilor în vârstă cu 
tinerii care practică taoismul creşte foarte mult energia vitală a 
ambelor persoane atunci când ea este produsă de această formă de 
meditaţie pe măsură ce curge prin corpuri. Chang (1977) a remarcat 
că vechii maeştri au întocmit o lungă listă de factori, atât psihologici, 
cât şi sexuali, care fac ca un bărbat matur sănătos (cu 25-35 de ani 
mai în vârstă) şi o femeie mai tânără să fie o „combinaţie superbă”. 
Cu excepţia ţărănimii, aranjamentul rămâne o normă în părţi ale 
lumii care păstrează această tradiţie. 

Exersarea Orbitei Microcosmice este menită să redeştepte puterea 
de vindecare nedivizată şi echilibrată care, cândva, înaintea naşterii 
şi a copilăriei, era un dat al fiinţei noaste. Acest lucru este obţinut 
prin armonizarea energiilor yin şi yang. Practica taoistă se concen- 
trează asupra primelor două canale energetice primare, despre care 
se crede că furnizează cel mai puternic curent. Canalul „Funcţional” 
porneşte din zona perineului. Se consideră că el urcă apoi pe lângă 
organele sexuale, prin stomac, inimă şi gât. Celălalt canal este numit 
„Guvernatorul” şi începe în acelaşi loc, dar urcă din perineu în 
coccis, apoi mai sus, prin coloana vertebrală, în creier şi coboară 
înapoi prin cerul gurii, unde se crede că limba funcţionează ca un 
fel de comutator care conectează aceste două curente atunci când 
atinge cerul gurii. Se spune că ciclul energiei merge în cerc, urcând 
prin coloana vertebrală şi coborând prin partea din faţă a corpului. 


380 TEHNICI DE HIPNOTERAPIE 


Când energia se scurge în buclă în interiorul corpului, prin aceste 
două canale, se creează Orbita Microcosmică. Acupunctura şi acupre- 
siunea, amândouă recunoscute acum de medicina alternativă occiden- 
tală, se centrează pe eliminarea blocajelor apărute în calea acestei 
bucle energetice pentru a ajuta la vindecarea şi corectarea disfunctio- 
nalităţilor. Dar, încă o dată, această formă tine mai mult de abordarea 
specifică medicinei occidentale, fiind explorată şi folosită după 
declanşarea bolii, în loc să menţină şi să deschidă canalele pentru a 
preveni apariţia afecţiunilor. 

Înlăturarea blocajelor care opresc curgerea energiei chi pe căile 
naturale este numită „deschiderea canalelor”. Se consideră că piedicile 
sunt cauzate de tensiunea emoţională, stresul mental sau vreo formă 
de impediment fizic. Ideea este că, atunci când forţele naturale sunt 
atrase pentru a ajuta corpul să se curețe de asemenea blocaje, este 
restabilit fluxul energetic natural, iar puterea de vindecare este atunci 
disponibilă aşa cum se întâmpla când organismul era mai tânăr. 
Taoistii mai cred că toate aceste rute energetice din corp îşi au 
originea într-un fel pe echilibrul mai general al forţelor naturii, ceea 
ce probabil explică de ce ei sunt cunoscuţi de secole drept susţinători 
ai mediului, având respect pentru toate fiinţele vii, atât plante, cât şi 
animale. 

Odată ce canalele sunt conectate şi eliberate, forţa şi energia se 
scurg într-un circuit, unind organele vitale ale corpului în această 
Orbită Microcosmică înconjurând trunchiul şi capul. Prin deschi- 
derea căilor principale, cea mai mare rezervă posibilă de chi cald se 
poate scurge în fiecare organ pentru a aduce sănătate şi vitalitate. 
Taoistii cred că întregul proces de armonizare între yin şi yang, 
echilibrând aspectele fizice, mentale şi emoţionale, poate avea loc 
automat, odată ce blocajele au fost îndepărtate. 

Intervenţia hipnotică evidentă care decurge din această practică 
merge pe linia sugerării hipnotice a faptului că organismul a ştiut 
dintotdeauna cum să se vindece singur. Sugestia hipnotică poate fi 
următoarea : „Ştii că trupul tău s-a vindecat singur în urma tăieturilor, 
zgârieturilor, arsurilor şi fracturilor, ştie cum să o facă”. Menţinerea 
canalelor (nadis) deschise folosind abordarea taoistă oferă o proce- 
dură de inducţie care poate fi acceptabilă în special pentru cei noi în 
domeniul hipnozei, dar interesaţi de beneficiile meditaţiei. Le oferă 
o cale celor care, altfel, sunt închişi la minte când vine vorba de 
hipnoză. Terapeutul poate ajuta persoana să „lase fluxul cald de chi 

să curețe orice blocaje care ar putea fi acolo, să maseze şi să hrănească 
organele interne şi să însănătoşească țesuturile vătămate şi solicitate. 
Bolile îngrozitoare pot fi prevenite, iar efectele anxietăţii, stresului 
şi tensiunii sunt eliminate din sistem”. Pentru că în practicarea medi- 
cinei occidentale se pune accentul pe boli doar după declanşarea lor, 
mulţi dintre noi trebuie încă să îşi recunoască capacitatea înnăscută 
de a se vindeca singuri şi de a preveni afecțiunile pur şi simplu 
folosind energiile pe care le putem ajuta să se conecteze. 

Iată un exemplu de inducţie hipnotică, având la bază meditaţia 
Orbitei Microcosmice, pe care eu (A.F.B.) am folosit-o pe un voluntar. 
Pentru o mai mare eficacitate, terapeutul trebuie să adapteze inducția 
la răspunsul individual şi idiosincraziile pacientului. Sugestii hipnotice 
specifice orientate spre nevoile pacienţilor tăi pot fi inserate, după 
caz, în momente alese de tine. 


Încearcă să fii cât poti de calm. Lasă-ţi corpul să se cufunde pe 
[canapea], te relaxezi... te relaxezi... [pauză]. Văd că ochii deja (i se 
închid. Dacă eşti gata [pacientul aprobă uşor din cap], putem începe 
să ne concentrăm asupra a ceea ce noi numim „primul centru energetic”. 
De obicei acesta este buricul. Pe măsură ce îţi laşi corpul să se calmeze, 
cât de mult poţi, vezi dacă te poţi concentra asupra buricului tău, 
lasá-ti mintea să ajungă direct la buric [pauză]. Te concentrezi asupra 
buricului... te concentrezi... în timp ce continui să te concentrezi, 
vei descoperi că îţi este tot mai uşor să te focalizezi pe buricul tău. 

Continuă să rămâi relaxat şi concentrat, aşa cum eşti acum, dar 
vezi dacă îţi poti cobori focalizarea la trei centimetri sub piele, în 
interiorul tău, lasá-ti mintea să se concentreze chiar acolo [pauză]. 
Când începi să simţi ceva un pic diferit, doar ridică un deget de la 
mâna asta [terapeutul îi atinge mâna dreaptă, care este plasată deja 
în practica budistă deasupra mâinii stângi). Concentreazá-ti energia 
sub buric, cufundându-te mereu mai adânc în hipnoză, iar corpul 
tău devine mai calm, tot mai calm. Întreaga ta concentrare acolo, in 
interiorul corpului tău, la trei centimetri şi jumătate sub buric. Pe 
măsură ce începi să te concentrezi şi mai mult acolo, lasá-ti mintea 
să pătrundă şi mai adânc [când observă o reacţie potrivită) şi ai 
ajuns [pauză]. 

n regulă, acum ia mâna asta [terapeutul îi atinge mâna dreaptă] 
şi pune-ţi degetul mare pe buric. In timp ce rămâi profund hipnotizat 
şi te simţi confortabil, răsfiră-ţi degetele în afară şi in jos. Observá 
unde se află degetul tău mic. Când remarci unde este aşezat degetul 
tău mic, apasă puţin acolo cu degetul. Vezi dacă îţi poţi deplasa 
concentrarea spre acel loc. Acela este următorul punct energetic. 
Întocmai cum ai făcut la buric, îndreaptă-ţi toată mintea acolo. 

Lasă-ţi mintea să ajungă acolo si, exact la fel ca înainte, las-o să 
ajungă în interiorul corpului tău, la aproximativ trei centimetri, în 
interiorul corpului tău. Concentrează-te... şi, din nou, aşa cum ai 
făcut la buric, s-ar putea să începi să simţi ceva. Când simţi, ridică 
un deget pentru a-mi arăta asta. Arninteste-ti, este o trăire pe care doar 
tu o poti avea ; astfel de senzaţii sunt diferite pentru fiecare [pauză]. 
Focalizezi... te concentrezi... focalizezi. Mintea ta coboară din cap si 
e în interiorul corpului tău. Focalizezi şi te concentrezi. Bine [când se 
observă semnalul ideomotor al ridicării degetului]. 

Vezi dacă poţi lăsa energia să ajungă direct la perineu, ca şi cum 
l-ai atinge, fără să faci realmente asta. Încearcă să te concentrezi 
acolo, ca şi cum ţi-ai apăsa perineul... Bine... Continuá cu mintea 
concentrată asupra perineului şi, ca şi cum ai apăsa, concentrându-ţi 
mereu la fel de grijuliu energia acolo [pauză]. Încordează-ţi mușchii, 
încordează, menţine şi acum relaxează. În această etapă anume ai 
putea să-ţi simţi energia ieşind chiar prin canalul din faţă al corpului 
tău, chiar prin perineul tău. Tine mintea acolo, focalizându-se si 
concentrându-se. Încordează din nou. Observă orice simți.. . energia 
e chiar acolo, la perineu [pauzá]. 

Si acum, dacá esti gata, la fel ca inainte, folosindu-ti concen- 
trarea, poti direcţiona energia spre următorul centru energetic. 
Concentrándu-te, plăcut hipnotizat [pauză], calm. Poţi începe să-ţi 
deplasezi punctul focal în sus, spre al patrulea centru energetic, 
noada ta, care se află la baza coloanei vertebrale [semnalul ideo- 
motor al degetului o confirmă]. Lasă-ţi energia să urce încet de la 
perineu spre noada ta, care se mai numeşte şi coccis. Acest punct 
este foarte important pentru că aici forţa revine în corpul tău, dar se 
poate şi pierde. Când puterea generativă se întoarce, ea trece prin 
acest canal şi în coloană, iar apoi drept spre creier. Se spune că aici 
curentul cald intră în sistemul nervos central. Acum, că te concen- 
trezi de ceva vreme, s-ar putea să simţi o senzaţie de presiune sau 
poate de căldură ridicându-se în coccis. Pe măsură ce se ridică, urcă 
în coloana ta vertebrală [pauză]. Lasă-te să te cufunzi tot mai adânc 
în hipnoză. Spune-mi dacă simţi... Bine [de obicei pacienţii ridică 
un deget de la mâna dreaptă pentru a indica recunoaşterea senzatiei]. 

Acum, că ai simţit căldura energiei tale mângâindu-ţi coloana, 
dacă eşti gata, vezi dacă îţi poţi deplasa concentrarea spre acea 
curbă de la baza coloanei - zona lombară - în timp ce rămâi profund 
hipnotizat şi relaxat. S-ar putea să observi că este exact opusul 
buricului, dar în spate, în coloana ta vertebrală, în mijlocul zonei 
tale lombare. Aceasta este un fel de valvă de siguranţă foarte specială. 
Permite disiparea excesului de energie rece. Lasá-ti concentrarea să 
ajungă acolo, pe măsură ce te cufunzi tot mai adânc în hipnoză. 
Mintea ta este acolo, conştientă de această energie. Poţi merge mai 

adânc, dacă vrei, într-o stare hipnotică plăcută, mai adânc. Însă poti 
mereu să mă auzi clar şi distinct, indiferent cât de adânc te duci. Bine. 

În timp ce rămâi plăcut şi adânc hipnotizat, lasá-ti concentrarea 
să-ţi deplaseze energia chi şi mai sus. Acesta este centrul opus 
abdomenului, glandelor suprarenale, opus plexului solar, se află pe 
coloana ta vertebrală, opus abdomenului, pe spatele tău. Lasă-ţi 
toată focalizarea, toată concentrarea să fie acolo, du-ţi mintea acolo 
[pauză]. Simte căldura energiei corpului tău. [Următoarele ar trebui 
spuse când se observă ceea ce este de obicei o mică mişcare a 
corpului.] Pe măsură ce o simţi, anumite părţi ale corpului tău s-ar 
putea mişca puţin ... şi tocmai au făcut-o. Mergând mai adânc acum, 
s-ar putea să observi că buzele ti se deschid puţin pe măsură ce te 
adânceşti tot mai mult în hipnoză [pauză]. S-ar putea să ai o creştere 
a salivaţiei ; înghite normal, este doar alt semn pozitiv al adâncirii 
în hipnoză pe măsură ce iti concentrezi energia în punctul dintre 
glandele suprarenale [urmăreşte astfel de semne] [pauză]. 

În timp ce continui să îmi asculti vocea şi să rămâi profund 
hipnotizat şi relaxat, vezi dacă îţi poţi deplasa concentrarea spre 
următorul centru energetic, mai sus... ridic-o uşor... controleaz-o... 
focalizat şi concentrat, deplasezi energia, urci uşor spre al şaptelea 
centru energetic... ceafa, cerebelul tău. Voi atinge acel punct ca să 
poţi vedea exact unde e. Aici creierul tău controlează respiraţia, 
bătăile inimii şi alte funcţii care sunt asociate cu sistemul nervos 
autonom. Pe măsură ce energia ta chi urcă pe spatele tău în acest 
punct, multe schimbări ar putea avea loc... s-ar putea să observi 
diferite tipare de respiraţie. Când ajungi la acest centru energetic, 
dacă simţi vreun disconfort sau vreo durere în partea de sus a 
spatelui, este o foarte bună ocazie de a-ţi lăsa energia să se răspân- 
dească în acea zonă... lasă energia să calmeze disconfortul pentru a 
face acele senzaţii confortabile... S-ar putea să observi deja cât de diferit 
simţi acele zone acum... foarte diferite de cum erau înainte [pauză]. 

Când eşti gata, să încercăm să-ţi deplasăm concentrarea spre al 
optulea centru, chiar în creştetul capului tău [zona canalului, vertexul] 
[pauză]. Acum îţi voi atinge creștetul capului astfel încât să ştii exact 
unde este... concentreaz-o acolo doar pentru o clipă... concentreaz-o 
acolo. Energia chi, chiar in creştetul capului tău, concentrându-ţi 
toată puterea... energia... toată complet sub control, focalizată şi 
concentrată in creștetul capului tău. Energia necesară pentru a-ţi 
concentra atenţia ! Energia necesară pentru a te vindeca! 

Acum, poţi merge tot mai adânc în hipnoză pe măsură ce îţi laşi 
energia şi focalizarea să se scurgă spre punctul dintre sprâncenele 
tale. Acest punct este glanda de control endocrin principal, care 
reglează creşterea şi aşa mai departe. Conform tao, ea este leagănul 
iubirii, compasiunii, cunoaşterii, personalităţii, dragostei de oameni 

şi devotamentului. Toate acestea, plus inteligenţa, memoria, citirea, 
gândirea, studiul şi gândirea conceptuală abstractă. 

Acest punct al glandei pituitare - şi pineale - este foarte important 
pentru deschiderea şi completarea canalelor. În timp ce îşi concen- 
trează fluxurile de energie prin el, unii oameni se bucură de un miros 
plăcut pe măsură ce glandele hormonale duc impuritátile afară din 
corp. Dacă simţi o uşoară presiune acolo, ea este cauzată de uşoara 
rezistenţa la fluxul de energie normal şi purificator. Senzatia de 
presiune va dispărea treptat şi tu poţi duce energia mai departe. 

Când eşti gata, încearcă să reîntorci energia în jos, la canalul din 
faţă, focalizându-ţi mintea pe revenirea energiei. Concentrándu-te 
pe reîntoarcerea energiei în canalul din faţă. ... Folosindu-ţi nivelul 
actual de hipnoză profundă, poţi controla uşor energia pentru a 
conecta acum canalele energetice yang din spate şi yin din faţă. 
Felul în care uneşti acele două canale este presându-ţi uşor cerul 
gurii cu limba. ... [Uneori oamenilor le e greu să facă asta. Dacă 
pacientul este neexperimentat, spune : „Dacă îţi e greu sau incomod 
să faci asta, poţi începe prin a-ţi pune limba în spatele dinţilor, dar, 
dacă te simţi confortabil şi eşti pregătit, cea mai eficientă cale este 
de a apăsa cu limba mijlocul cerului gurii."] Acesta este un pas 
foarte important pentru că nu vrem să lăsăm toată energia să rămână 
în capul tău. Doar apasă cu limba acolo şi energia ta chi va începe 
imediat să coboare... in jos, în faţă, spre canalul rece yin [pauză]. 
Stai acolo cu limba apăsând uşor cerul gurii [sau spatele dinţilor). 
Focalizându-te şi concentrându-te... focalizándu-ti mintea pe reintoar- 
cerea energiei în canalul din faţă... continuă să faci asta până când 
simţi că energia este eliberată în jos şi apoi dă drumul limbii... limba 
ta revine la normal cu eliberarea energiei pe gât. La acest nivel unim 
energia caldă yang din spatele tău şi energia rece yin din canalul din 
faţă. În timp ce se întâmplă asta, multi oameni observă o eliberare 
a stresului. Poţi remarca faptul că devii şi mai calm şi mai capabil să 
te concentrezi uşor. Toate centrele energetice sunt legate între ele. 

Centrul inimii este centrul-cheie. Acest punct esenţial revitalizează 
dragostea şi bucuria. De obicei este uşor să te concentrezi asupra lui 
şi să-ţi duci mintea acolo. Deoarece concentrarea acolo este plăcută 
în timp ce rezervele de energie sunt eliberate, eşti tentat să rămâi prea 
mult. Statul acolo prea mult va face ca energia să fi resorbită în 
țesuturile din jurul inimii. Aşadar, de îndată ce simţi căldura poti să 
îmi spui asta mişcând un deget [la observarea semnalului ideomotor]. 
Bine. 

Acum, deasupra buricului tău se află abdomenul tău. Este momentul 
să-ţi laşi energia să meargă acolo... mintea ta să meargă acolo... 
Acest punct este locul multor centre energetice [foloseşte cuvântul 
chakre pentru cei familiarizați cu Orbita Microcosmică]. Prin circularea 

energiei în acest fel, deschizi canalele spre bunăstare, autovindecare 
şi sănătate. Poţi obţine asta practicând această formă specială de 
autohipnoză. Îţi poţi deschide canalele. Cele care s-au blocat pot fi 
eliberate. Deschizi canalele sub autohipnoză lăsând energia să se 
scurgă prin corpul tău pe această Orbită Microcosmică. 

In final, când începi să-ţi urci energia pe spate, vei observa că poti 
simţi fiecare vertebră a coloanei tale vertebrale, una după cealaltă, 
pe măsură ce energia urcă pe spatele tău. Doar să te asiguri că faci 
pauze... atât cât ai nevoie. Lasă-ţi mintea liberă! Simte chi-ul pe 
măsură ce mergi spre fiecare punct ... începând de jos, de la buric. 

Când îţi urci energia spre ceafă şi creștetul capului, amintegte-ti 
întotdeauna să-ţi atingi cerul gurii [sau spatele dinţilor] cu limba. 
Apoi lasă-ţi energia să curgă in jos, prin faţă, spre buricul tău, la 
trei centimetri în interiorul corpului tău şi apoi spre punctul aflat la 
o palmă sub buric... apeși acolo... simte energia adânc înăuntru. 
Apoi spre perineu, când eşti gata. 

Aminteşte-ţi întotdeauna că ai controlul total... poti stăpâni ciclul 
energetic pentru a deschide toate căile spre sănătate, bunăstare, 
calm şi încredere. De la perineu urcă energia spre coccis, în sus, 
spre punctul opus centrului abdomenului... în sus, spre ceafă şi apoi 
spre creştetul capului, inimă şi înapoi, revino în jos, la buric, mereu 
cufundându-te tot mai adânc în hipnoză... Organele pretiosului tău 
corp adună doar energia de care au nevoie. 

Pentru a-ţi completa Orbita Microcosmică hipnotică, leagă-te de 
pământ. Completează calea adunând şi stocând energia în buric. 
Acum, dacă eşti gata, să facem asta. Strânge pumnul drept şi pune-l 
pe buric [pauză până când pacientul se supune]. Bun. Acum, descrie 
un cerculet cu pumnul. Mergi de jur împrejurul buricului tău. (În 
cazul bărbaţilor, mergi de 36 de ori în sensul acelor de ceas; 
numără încet până la 36 pe măsură ce pacientul roteşte pumnul. 
Adună energia rotind de 24 de ori în sens invers acelor de ceas. 
Încet, fă cercurile din ce în ce mai mici. În cazul femeilor, adună 
energia mai întâi rotind în sens invers acelor de ceas de 36 de ori şi 
apoi în sensul acelor de ceas de 24 de ori, micşorând încet cercurile. ] 

[Atât pentru bărbaţi, cát şi pentru femei.] Şi acum, că ai completat 
ciclul şi ţi-ai legat energia de pământ, căile şi canalele sunt din ce in 
ce mai libere de blocaje. Acum, pe măsură ce număr de la 10 la 1, 
ieşi de sub hipnoză, ochii tăi deschizându-se la 5, dar fără să fii 
complet treaz până când nu ajung la 1. La 1 vei fi complet treaz, 
alert, calm şi te vei simţi bine. 10, 9, 8, 7, 6, 5, 4, 3, 2, 1... perfect 
treaz, alert şi calm. 


385 


386 TEHNICI DE HIPNOTERAPIE 


Rezumat 


Punctele comune în privinţa focalizării atenţiei şi procesului de 
regresie descoperite între meditaţie şi hipnoză au devenit mai evidente 
acum, că meditaţia şi-a găsit un loc recunoscut ca parte a ştiinţei 
psihologice şi a medicinei complementare. Subliniem beneficiile 
pentru sănătate ale abordării meditaţiei taoiste şi potenţiala utilizare 
a ei ca inducţie hipnotică. O astfel de abordare poate fi inducția 
preferată pentru pacienţii sceptici cu privire la hipnoză, dar interesaţi 
de meditaţie şi pentru cei cu hipnotizabilitate scăzută care nu au 
reuşit să răspundă bine la tehnicile descrise în capitolele anterioare. 
Modelul de inducţie a Orbitei Microcosmice prezentat nu este menit 
să slujească drept înlocuitor al practicării meditaţiei tradiţionale. 
Este o abordare care am descoperit că este foarte eficientă, pe baza 
testelor clinice, ca inducţie hipnotică pentru anumiţi indivizi rezistenți. 
Practicienii ar trebui să se stráduiascá să adapteze inducția pentru 
pacienţii lor şi să folosească sugestii hipnotice specifice, îndreptate 
spre nevoile terapeutice ale fiecăruia. 


CAPITOLUL 15 


Hipnoza în medicina dentară 


Teoria psihanalitică acordă cavităţii bucale rolul cel mai important 
în dezvoltarea personalităţii unui copil. La începutul vieţii ea este 
„organul primar al dragostei” din corp. Prin intermediul gurii, nou- 
-născutul primeşte mâncarea oferită de mamă, care îi întreţine viaţa, 
şi în acest proces stabileşte prima relaţie cu altă persoană. Semnificaţia 
dragostei şi frica de a o pierde sunt reflectate în frecvenţa şi felul în 
care mama hrăneşte copilul. Multe studii psihanalitice urmăresc 
dezvoltarea ulterioară a comportamentelor dependente şi agresive 
până la elementele ce i-au fost imprimate individului în timpul 
acestei etape orale timpurii a creşterii. Fixările la acest nivel sau 
regresiile ulterioare la el apar deseori când copilul este incapabil să 
facă faţă unor cereri mai mature. (Watkins, 1987, p. 315) 


Scurtă istorie a hipnozei stomatologice 


Având în vedere semnificaţia psihologică importantă a cavităţii 
bucale, dentistul trebuie să cunoască mai mult decât anatomia şi 
fiziologia acestei părţi a corpului. El trebuie să fie foarte conştient 
de stresul pe care i-l pot induce unui pacient procedurile aplicate în 
această regiune şi să fie pregătit să facă faţă consecinţelor atunci 
când ele sunt dureroase, provoacă anxietate şi împiedică eforturile 
reparatorii. 

Stomatologia este asociată cu durerea şi deci mulţi pacienţi vin la 
tratament plini de nelinişti, tensiuni şi temeri. În ciuda progreselor 
importante în tratarea dinţilor pe care i-a făcut medicina dentară din 
secolul XXI, unele persoane ce au nevoie de tratament stomatologic 
continuă încă să evite vizitele regulate la doctor. Rezultatele sunt, de 
cele mai multe ori, cariile dentare, ce pot duce până la pierderea 
dinţilor. Conform lui Rodolfa, Draft şi Reilley (1990), cel puţin 

10-12 milioane până la 30-40 de milioane de oameni, doar în Statele 
Unite, primesc îngrijiri stomatologice neadecvate sau evită trata- 
mentele cu totul, numai din cauza sentimentelor de anxietate cu 
privire la procedurile din domeniu. 

Încă de la folosirea pentru prima dată a eterului de către un 
dentist (Morton) în 1846, medicii au creat şi au folosit diferite 
analgezice chimice. Totuşi, hipnoza s-a dovedit un adjuvant valabil 
în terapia şi chirurgia dentare, care încă nu şi-a atins întregul 
potenţial. Accentul pus de studii pe hipnoza aplicată în stomatologie 
a fluctuat foarte mult (Nash, 2000; Nash, Minton şi Baldridge, 
1988), dar, în medie, apar în fiecare an în revistele medicale, de 
psihologie, stomatologice şi interdisciplinare în jur de 150 de articole 
despre hipnoză în medicina dentară. Recent s-a remarcat un declin 
al numărului total de lucrări publicate (Finkelstein, 2003). Interesant 
este că organizaţiile profesionale ale dentiştilor care folosesc hipnoza 
datează de dinaintea formării unor societăţi mai mari care să includă 
medici şi psihologi. Pentru că noi am scris această carte ca psihologi, 
tratarea hipnozei dentare reflectă doar o mică parte a clientelei 
noastre ca practicieni independenţi. Totuşi, relatăm utilizările prin- 
cipale şi tehnicile aşa cum au fost ele descrise de importanţi specia- 
lişti în domeniu. 


Importanţa psihologică a cavităţii bucale 


Câteva reflecţii asupra limbajului nostru ne îndrumă spre semnificaţia 
emoţională a multor termeni legaţi de gură şi hrănire. Cuvântul 
dulce se aplică atât gustului, cât şi unor atribute ale personalităţii. 
„A fi colţos”, o remarcă „muşcătoare”, ,inghitirea" mândriei cuiva, 
transferă termenii orali în descrierea comportamentului. Mai mult, 
cel drag este „dulceaţă”. O relaţie se poate „acri”, iar cineva poate 
învăţa o lecţie „amară”. Un bătrân poate avea o atitudine „piperată”. 
Invităm la cină o persoană care ne place. Ne sărutăm pe buze şi 
putem „scuipa” vorbe mânioase în timpul unei certe. E evident că, 
încă de timpuriu, cavitatea bucală este stabilită ca un organ cu mare 
semnificaţie emoţională. Aşadar, nu e de mirare că manipularea lui, 
reprezentată de repararea sau extracția unui dinte, poate provoca, în 
cazul multor oameni, reacţii primitive de frică. 

Deşi tehnica inducerii hipnozei poate fi învățată cu un nivel 
minim de sofisticare, practicianul care intervine cu cruzime din 

punct de vedere psihologic asupra pacientului său poate provoca 
daune emoţionale considerabile. Prin urmare, este recomandat să se 
înveţe utilizarea tehnicilor hipnotice într-un decor general al dina- 
micii personalităţii şi psihopatologiei. Acest sfat, destinat mai ales 
hipnotizatorului care lucrează în domeniul stomatologiei, îi este la 
fel de folositor şi dentistului ce nu foloseşte încă hipnoza, pentru cá 
şi el, fie că e conştient sau nu, stârneşte reacţii psihologice. Unele 
facultăţi de stomatologie au înţeles importanța acestora din urmă şi 
oferă cursuri de psihologie. Totuşi, pentru că multe dintre workshopurile 
în domeniul hipnozei puse la dispoziţie de societăţile profesionale au 
puţin timp la dispoziţie pentru a preda pe larg fundamentele psiho- 
logice dorite, dentistul care studiază hipnoza este sfătuit să supli- 
menteze astfel de cursuri cu lecturi clasice, cum ar fi Coleman, Butcher 
şi Carson (1980), precum şi Derlega şi Janda (1978). Cărţile de acest 
gen îl pot ajuta pe stomatologul care intenţionează să folosească 
tehnicile hipnotice să le pună în practică înțelegând mai bine latura 
psihologică. Studiul psihopatologiei şi dinamicii personalităţii este 
pentru tratamentul psihologic ceea ce învăţarea anatomiei şi fiziologiei 
e pentru chirurgie (Wald şi Kline, 1955). Multe dintre acestea pot 
părea, la început, copleşitoare pentru dentistu! practician care este 
plătit pe baza procedurilor codificate ce nu includ hipnoza. Totuşi, 
întărirea simplă, directă, indirectă, verbală sau nonverbală foarte 
eficientă a unei stări disociate deja existente poate fi realizată în mai 
puţin de cinci minute (Finkelstein, 2003). 


Probleme stomatologice relevante pentru hipnoză 


În ce zone îi poate fi hipnoza de ajutor dentistului? Toate cele ce 
urmează au fost incluse în lucrări publicate pe tema hipnozei dentare 
aşa cum au fost ele relatate de diverşi hipnotizatori : 


1. relaxarea pacientului ; 
2. domolirea fricii si anxietăţii în legătură cu stomatologia (fobia de 
dentist) ; 

3. gestionarea obiectiilor pe care le au pacienţii cu privire la lucrările 

stomatologice necesare ; 

disfuncţii ATM (ale articulației temporo-mandibulare) ; 

. obişnuirea pacienţilor cu aparatele ortodontice sau alte tipuri de 
proteze ; 


ES 

6. tratarea bruxismului ; 

7. corectarea obiceiurilor defectuoase cum ar fi rosul unghiilor sau 
suptul degetului ; 

8. anestezia şi analgezia în timpul procedurilor dureroase ; 

9. amnezia cu privire la procedurile dureroase ; 

10. premedicatia ; 

ll. tratarea înecării şi a greturilor ; 

12. luarea amprentelor dentare ; 

13. reducerea salivării excesive ; 

14. reducerea sângerărilor ; 

15. asistenţa în recuperarea postoperatorie. 


Precauţii si contraindicatii 


Înainte de a discuta tehnicile hipnotice ce pot fi folosite în tratarea 
acestor probleme, ar trebui să luăm în considerare situaţiile în care 
dentistul nu ar trebui să folosească hipnoza. Acestea se împart în 
două categorii : a) restricţii privind hipnoza în funcţie de necesităţile 
practicii stomatologice ; b) precautii care ar trebui luate în seamă în 
lucrul cu anumiţi pacienţi problematici. 

Hipnoza implică o intervenţie în profunzime asupra proceselor 
interne ale personalităţii. Aşadar, nu este un domeniu pentru amatori. 
În consecință, se presupune că dentistul care ar folosi tehnicile 
hipnotice a dobândit nu doar abilităţile de inducere a hipnozei, ci şi 
cunoştinţe despre psihologia normală, psihodinamica personalităţii 
şi tulburările emoţionale ce rezultă din psihopatologie şi alte afecţiuni. 
Nu trebuie ca stomatologul să fie psiholog sau psihiatru, dar el ar 
trebui să cunoască sindroamele psihopatologice majore, cum ar fi 
shizofrenia, tulburările borderline şi nevrozele severe. Medicul ar 
trebui să fie capabil să îşi dea seama dacă anxietátile se încadrează 
între limitele normale şi dacă simptomele sunt suficient de severe 
pentru a recomanda trimiterea la un specialist în sănătate mentală. 

Deşi posibilităţile de a vătăma un individ pur şi simplu indu- 
cându-i hipnoza sunt mici, în general nu este recomandată folosirea 
acestor proceduri în cazul pacienţilor care suferă de tulburări border- 
line cu crize psihotice sau care manifestă idei paranoide. În primul 
caz, un atac sever de anxietate poate fi stimulat dacă persoana se 
află aproape de o rupere schizofrenică de realitate, iar hipnoza 

incorect aplicată poate declanşa o astfel de ruptură. Deşi acest lucru 
nu este foarte probabil, nu e recomandat ca dentistul să folosească 
hipnoza în cazul persoanelor care manifestă instabilitate emoţională. 
În cazul indivizilor care se prezintă cu simptome de paranoia (adică 
aceia care manifestă suspiciune, secretomanie, idei de referinţă sau 
sentimente de persecuție), o încercare de a induce hipnoza i-ar putea 
determina să simtă că îşi pierd controlul în favoarea altei persoane. 
Freud credea că dacă starea mentală a pacientului este rezultatul 
impulsurilor homosexuale reprimate, atunci el ar putea considera 
inducția hipnotică o încercare de seducere. Atunci pacientul poate 
deveni furios. Sunt cazuri rare, dar dentistul ar trebui să ştie că 
astfel de situaţii există. Dacă pacienţii şi-au exprimat suspiciunile şi 
au sugerat cá ei cred cá alti oameni „sunt pe urmele lor", ar fi 
înţelept ca dentistul să nu mai încerce să îi hipnotizeze şi să aibă un 
asistent prin apropiere atunci când lucrează cu pacientul. Tulburările 
de personalitate borderline reprezintă o ameninţare şi mai mare, cu 
sau fără folosirea hipnozei. Din nefericire, pacienţii borderline sunt 
uneori dificil de diagnosticat chiar şi de către un medic experimentat. 
Când există îndoieli, se recomandă consultarea sau trimiterea la un 
psihiatru ori la un psiholog specializat în hipnoterapie. 

Uneori un pacient va reacţiona la hipnoză sau la vreo fantezie 
activată de aceasta cu o anxietate severă. Din nou, aceste situaţii 
sunt foarte rare, dar trebuie să li se facă faţă dacă apar. Este foarte 
important ca medicul să nu intre în panică în astfel de circumstanţe. 
Reacţiile sunt de obicei trecătoare, chiar dacă sunt puternice. Pacientul 
ar trebui liniştit cu o voce calmă şi fermă: „Nu ai de ce să te temi. 
Deţii controlul total asupra proceselor tale mentale. Pe măsură ce 
număr în ordine descrescătoare de la 5, vei deveni alert, perfect treaz, 
Simţindu-te calm şi relaxat. 5, 4, 3, 2, 1, perfect treaz ! ". A-l lăsa pe 
pacient să vorbească despre trăirile sale câteva minute înainte de a 
relua procedurile stomatologice poate fi de mare ajutor în reducerea 
oricărei posibile anxietăţi reziduale. 

Când experimentează hipnoza, pacienţii sunt deosebit de sensibili 
la semnalele transmise de medic. Dacă dentistul este speriat de 
efectele modalităţii hipnotice sau plin de îndoieli şi nelinişti cu 
privire la utilizarea sa, el ar trebui să şi le rezolve înainte de a începe 
orice procedură. Participarea la workshopuri avansate, experienţa 
căpătată sub supravegherea specialiştilor calificaţi în domeniu 
sau lecturile şi studiile suplimentare oferă, de obicei, suficientă 

desensibilizare pentru ca novicii să poată depăşi orice potentiale 
nesigurante. Semnalele pe care le vor transmite atunci pacienţilor 
vor fi de calm, încredere şi competenţă. În esenţă hipnoza nu este cu 
mult mai înspăimântătoare decât multe dintre procedurile pe care 
dentistul le-a învăţat pe când se pregătea pentru această profesie şi 
e mult mai sigură decât majoritatea intervențiilor fizice. 

Cea mai importantă critică la adresa majorităţii atelierelor de 
formare în domeniu care durează puţin este că, de obicei, acordă 
insuficient timp pentru a oferi experienţa necesară în folosirea 
hipnozei astfel încât să desensibilizeze începătorul în domeniu. 
O mare parte dintre cei care participă la cursuri introductive nu 
pleacă de acolo cu suficientă încredere în abilităţile nou-dobândite. 
Ei nu merg până la capăt şi nu încep să folosească modalitatea 
hipnotică în cabinetele lor. Hipnoza, mai mult decât majoritatea 
celorlalte proceduri terapeutice, tinde să activeze procesele emo- 
tionale ale medicului şi pacientului. Dacă dentistul (ca şi fiziologul 
sau psihologul) care a urmat un curs de hipnoză clinică nu începe 
imediat să aplice aceste cunoştinţe, ar putea ajunge asemenea multor 
foşti studenţi pe care îi cunoaştem. Chestionarele de urmărire au 
arătat că participanţilor le-a plăcut cursul şi au învăţat multe despre 
funcţionarea psihologică, dar nu vor folosi niciodată hipnoza în 
cabinetele lor. 

Poate unul dintre cele mai mari obstacole în calea folosirii hipnozei 
în stomatologie este factorul timp. Unii pacienţi nu răspund la 
hipnoză sau, în cel mai bun caz, ajung doar în stări de transă uşoară. 
În aceste cazuri folosirea hipnozei probabil îi va descuraja pe medic 
şi pe pacient. Acest lucru poate fi uneori compensat dacă bolnavul a 
mai fost hipnotizat altădată, starea putând fi restabilită rapid şi uşor 
în cadrul procedurilor ulterioare. Nu este sănătos din punct de vedere 
economic să foloseşti hipnoza în cazul unor pacienţi rezistenți când 
procedurile sunt minore şi pot fi gestionate eficient cu anestezice 
chimice. Cu toate acestea, la majoritatea pacienţilor, se pot face 
multe în doar cinci minute (Finkelstein, 2003). 


Tehnici de inducţie hipnotică şi aprofundare 


Multe dintre procedurile pe care le-am descris în capitolele anterioare 
pot fi folosite atât de dentist, cât şi de psiholog sau medic. Totuşi, 

anumite tehnici sunt mai bine adaptate condiţiilor fizice în care 
lucrează dentistul. Devin posibile variaţii proprii scaunului stomato- 
logic şi echipamentelor din cabinetul dentistului. Finkelstein (2003) 
a recomandat următoarele. 


l. 


2: 


Unus 


Stabileşte relaţia clinică cu pacientul (un context al grijii, atenţia 
acordată pacientului şi focalizarea atenţiei lui). 

Stabileşte dacă este nevoie de hipnoză, care ar putea exclude alte 
forme de anestezie (ia în considerare traumele, durerea, teama, 
anxietatea sau tensiunea). 


. Evaluează capacitatea de imaginaţie a pacientului la nivelul ori- 


căruia dintre cele cinci simţuri sau al tuturor. 
Stabileşte motivaţia pacientului pentru folosirea hipnozei. 


. Testeazá încrederea pacientului cu privire la faptul cá se poate 


realiza ceva folosind hipnoza. 

Testeazá încrederea pacientului în abilităţile terapeutului (constien- 
tizează faptul că pacienţii sunt foarte sensibili la siguranţa de sine 
a dentistului şi la familiarizarea sa cu procedura). 
Constientizeazá nevoia pacientului de întărire a eului, liniştire, 
întărire pozitivă şi un sentiment de menţinere a controlului. 


Finkelstein (2003) a recomandat proceduri de inducţie bazate pe 


relaxare cum ar fi următoarele. 


l. 


Închiderea ochilor/Atingerea. Terapeutul îi cere pacientului să 
privească fix dosul propriei mâini şi îi oferă sugestii de relaxare 
în timp ce îi mângâie antebraţul, de la cot la incheieturá. Această 
procedură este repetată şi se adaugă şi alte sugestii, remarcând 
că pacientul îşi poate închide ochii când terapeutul observă semne 
ale implicării hipnotice. 


. Închiderea ochilor/Respiraţia. Acest exerciţiu se axează pe expi- 


ratia pacientului ca parte a unui proces natural de relaxare. 
Terapeutul îl instruieşte să inspire adânc, să îşi ţină respiraţia şi 
să se relaxeze pe măsură ce expiră. Repetă procesul, sugerându-i 
să închidă ochii dacă acest lucru nu se întâmplă spontan. Este 
recomandată prevenirea hiperventilatiei. 


. Imaginaţia stimulată. Acest exerciţiu se focalizează pe folosirea 


fanteziilor. Sunetul frezei sau al aspiratorului de salivă pot fi 
legate de imaginea zborului cu un avion cu reacţie, eventual în drum 
spre o insulă tropicală. Muzica poate fi integrată în procedura 

hipnotică după cum urmează : „Pe măsură ce te relaxezi tot mai 
profund, vei vedea că te înconjoară o muzică minunată, concen- 
trându-te asupra ei, înotând în ea, în timp ce te cufunzi într-o 
Stare tot mai plăcută în care poţi simţi acum doar senzaţia de 
confort”. Inductia şi muzica din cabinet sunt combinate cu sugestii 
orientate spre anestezierea prin disociere. (Fii precaut cu pacienţii 
adolescenţi care vor să îşi folosească CD player-ele portabile şi 
căştile. Muzica rock puternică poate să ajute la disociere, dar în 
acelaşi timp să împiedice comunicarea între doctor şi pacient.) 
4. Hipnoza alertă instantanee. Aşa cum vom descrie în capitolul 17 
(vezi şi Barabasz, 1994), hipnoza alertă instantanee este destul 
de eficientă în cazul inductiilor rapide, atât pentru copii, cât şi 
pentru adulţi. Terapeutul îi cere pacientului să îşi dea ochii peste 
cap, ca şi cum s-ar uita la propria frunte. Pacientul este ajutat să 
obţină această poziţie a ochilor cu instrucţiuni de focalizare 
asupra degetului mare al terapeutului. Terapeutul îşi deplasează 
încet degetul mare de la 10 la 15 centimetri în faţa nasului 
pacientului, cam spre centrul frunţii acestuia. În acest moment, 
se face trecerea la cerinţele analgeziei dentare. Odată ce pacientul 
şi-a dat ochii peste cap, terapeutul poate testa catalepsia cu ochii 
deschişi. El îi spune pacientului : „Ochii sunt daţi peste cap si nu 
se pot închide ; încearcă să închizi ochii [fă o pauză doar cât să 
vezi că încearcă să-i închidă]; nu mai încerca”. Dacă ochii 
pacientului nu s-au închis, terapeutul îi spune: „În regulă, acum 
iti poti cobori privirea şi, pe măsură ce faci asta, îţi poti lăsa 
pleoapele să se închidă ; e mult mai confortabil cu ele închise 
decât deschise în timp ce relaxarea îţi cuprinde întregul corp”. 
Când este folosită în stomatologie, această metodă transferă 
inducția alertă instantanee într-o procedură cu efecte de relaxare. 
Alternativ, tehnica de a da ochii peste cap descrisă de cei doi 
Spiegel (Spiegel şi Spiegel, 2004) poate fi folosită pentru o evaluare 
destul de rapidă a hipnotizabilitátii şi pentru o inducţie rapidă. 


Deşi o stare profundă de hipnoză este de dorit în cazul procedurilor 
chirurgicale lungi şi dureroase, nu toţi pacienţii pot ajunge la o 
transă profundă. Totuşi, mulţi pot ajunge în stări uşoare şi medii, 
suficiente pentru a reduce semnificativ disconfortul în cazul celor 
mai multe lucrărilor dentare. Eşecul unui pacient de a ajunge într-o 
transă profundă nu este o contraindicaţie privind folosirea hipnozei. 

În multe cazuri cantitatea de novocaină necesară pentru un efect de 
amortire poate fi mult redusă când pacientul se află într-o stare 
hipnotică uşoară, chiar dacă nevoia de anestezie chimică nu este 
eliminată în întregime. Dentistul care foloseşte un ton ferm şi încre- 
zător când oferă sugestii se poate aştepta la mult mai multă docilitate 
decât cel ce le administrează într-o manieră ezitantă sau şovăitoare. 
Când este pe cale să injecteze un anestezic local, după inducerea 
hipnozei, dentistul poate spune : „S-ar putea să simţi o uşoară intepá- 
tură acum”. Încrederea este esenţială şi va veni odată cu experienţa. 

Un pacient (unul aflat în sala de aşteptare) este de obicei regresat 
la o atitudine mai copilărească şi se poate „aştepta” să fie îngrijit, 
tratat, să i se spune de către „părintele lui doctor” ce trebuie făcut 
pentru alinarea suferinţei. Aceşti pacienţi trebuie să simtă că doctorul 
ştie ce face. Hipnoza în stomatologie, asemenea hipnoterapiei, nece- 
sită ca dentistul să fie mai vorbáret decât de obicei. Practicienii care 
preferă să lucreze în tăcere nu vor considera că modalitatea hipnotică 
este potrivită în cabinetul lor. 


Folosirea hipnozei de către asistenții 
în stomatologie 


Au existat multe controverse în rândul specialiştilor în hipnoză cu 
privire la cât de mult ar trebui să li se permită asistentilor în 
stomatologie să folosească hipnoza. Poziţia mai conservatoare în 
societăţile de hipnoză cere ca folosirea metodei să fie limitată la 
psihologi, medici, dentişti şi, mai recent, asistente cu pregătire 
avansată. Totuşi, în domeniul medicinei dentare, ea este deja limitată 
la procedurile hipnosugestive direct legate de practica stomatologică. 
Convenţia anuală din 2003 a Society of Psychological Hypnosis 
(Divizia 30 a American Psychological Association) a început să 
„regândească noţiunile prea restrictive de limitare a practicii” (note 
personale, A.F.B.). În viitor, fără îndoială cá i se va permite unui 
grup mai mare de furnizori calificaţi de servicii de sănătate să se 
formeze în cadrul unor ateliere în domeniul hipnozei din partea 
societăţilor de hipnoză recunoscute, pregătire limitată în prezent la 
doctori în medicină, doctoranzi în medicină, doctori în ştiinţe educa- 
tionale si doctori în medicină dentară si, de asemenea, la cei cu 
studii avansate asistenţă socială clinică şi asistenţă medicală. Totuşi, 

„scormonitul” hipnoanalitic este contraindicat în mediul stomatologic. 
Deşi majoritatea pacienţilor pot beneficia de pe urma inducţiilor 
rapide, pentru alţii poate fi nevoie de o perioadă mai lungă. În aceste 
cazuri timpul dentistului poate fi folosit mai economic în tratamentul 
direct, se pare că conditionarea hipnotică ar putea fi lăsată în seama 
unui asistent, bine pregătit în domeniul hipnozei, care se află sub 
directa supraveghere a unui medic stomatolog, şi el instruit în domeniu. 
Serviciile sale de relaxare a pacientului şi apoi transferarea raportului 
către dentist pot să crească eficienţa cabinetului şi să încurajeze 
folosirea mai frecventă a hipnozei. Asistentul ar trebui să fie instruit 
pentru a face faţă reacţiilor negative, iar dentistul care supervizează 
ar trebui să fie disponibil imediat în caz că se întâmplă aşa ceva. 


Liniştirea pacienților şi diminuarea temerilor lor 


Dacă urmează să fie folosite proceduri hipnotice, nu ar trebui făcută 
nici o încercare de a li se ascunde pacienţilor acest lucru. De obicei 
pacienţii sunt conştienţi cá sunt hipnotizati. Sinceritatea este cea mai 
bună abordare. Pacientului ar trebui să i se spună dinainte că hipnoza 
ar putea fi de ajutor sau ar trebui elucidate posibilităţile. Am desco- 
perit că este eficientă descrierea procedurii ce urmează să fie folosită 
ca „o relaxare hipnotică naturală, in care folosirea medicamentelor 
poate fi redusă sau eliminată, o stare în care este posibilă diminuarea 
disconfortului”. Orientarea pacientului în acest fel evită, de obicei, 
anxietatea şi rezistenţa pe care anumiţi oameni o pot dezvolta dacă 
li se spune: „Te vom hipnotiza”. Cuvintele sunt foarte importante, 
iar cele folosite pentru a descrie o procedură pot foarte bine să 
determine reacţia pacientului. De exemplu, „Acum voi pune nişte 
novocainá în dinţii tăi” nu sună la fel de înfricoşător ca „Voi injecta 
nişte novocaină”. 


Integrarea hipnoanesteziei în anestezia 
prin agenţi chimici 


Tehnicile de inducţie pot fi uşor combinate cu administrarea proto- 
xidului de azot. Sugestiile de relaxare profundă prin tehnica unei 
inductii hipnotice uşoare pot să fie administrate în acelaşi timp cu un 
amestec de protoxid de azot şi oxigen şi să aibă tot atâta efect în 
reducerea durerii ca şi o concentraţie mai mare de protoxid de azot 

fără hipnoză. Când acest lucru este posibil, pacientul îşi revine mult 
mai repede şi evită efectele secundare ce pot apărea în unele cazuri. 
Ar trebui recunoscut faptul că administrarea gazului este o formă de 
sugestie. Aşadar, se asigură un efect placebo, dincolo de proprietăţile 
sale farmaceutice. Acest efect ar trebui folosit constructiv şi maximizat : 
„Pe măsură ce inhalezi, vei simţi cum te cufunzi într-o stare tot mai 
profundă de relaxare confortabilă, unde nimic neplăcut nu te poate 
deranja”. Unii dentişti au descoperit că prin combinarea relaxării 
hipnotice cu protoxidul de azot pot nu doar să obţină un efect din 
partea amândurora, ci şi să îşi sporească priceperea şi încrederea în 
folosirea hipnozei. Pot reduce treptat concentraţia de protoxid de 
azot în timp ce cresc potenţialul verbalizării hipnotice. 

Tehnicile inducției şi adâncirii cu ajutorul fanteziilor, care sunt 
eficiente în medicina dentară, pot implica descrierea vie a unor 
meciuri de baseball, picnicuri pe o pajişte, excursii la munte, a 
relaxării pe o plajă, a unei plimbări printr-un muzeu de artă şi a 
admirării tablourilor, a participării la un concert, a unei partide de 
pescuit sau retrăirea unui episod plăcut din viaţa cuiva. Priceperea 
stă în descrierea atât de vie a acestor situaţii, încât pacientul să se 
implice în ele şi să se disocieze complet de procedurile pe care le 
aplică dentistul asupra dinţilor lui. Într-un sens real, „sinele” lui a 
părăsit cabinetul stomatologic şi trăieşte fantezia, nu procedura 
incomodă. Câteva întrebări cu privire la activităţile recreationale ale 
pacientului ar putea permite descrierea unei imagini în care el se 
poate implica aproape în întregime. Cel care nu merge niciodată la 
pescuit şi nu este deloc interesat de această activitate va reacţiona 
foarte puţin la încercările de a iniţia o astfel de fantezie. Dentistul ar 
trebui să afle ce îi place pacientului şi să construiască inducția şi 
tehnica de adâncire în jurul acelui lucru. 


Gestionarea rezistenței 


Când pacienţii opun rezistenţă şi, după multe eforturi de a aplica 
inducția, intră doar în stări hipnotice uşoare, nu încerca să faci 
lucrări dentale majore în timpul primelor şedinţe în care foloseşti 
hipnoza drept unic analgezic. Dentistul poate să aplice principiul 
fractionárii, să se provoace pacienţilor stări uşoare de transă şi apoi 
să-i trezească, eventual de mai multe ori în timpul primei şedinţei şi 
să continue cu alte câteva ședințe. E posibil să fie nevoie de timp 

pentru a ajunge la o stare suficient de profundă ca să se efectueze 
lucrări dentare fără anxietate sau disconfort, dar, în cazul unei fobii 
severe de dentist, acest lucru poate face diferenţa între executarea 
lucrărilor necesare şi pierderea dinţilor. 

Dacă stomatologul foloseşte hipnoza pe mai mulţi pacienţi, este 
bine să le fie înregistrate reacţiile la testele de hipnotizabilitate, ia 
tehnicile de inducţie şi aprofundare. Aceste date ar trebui să includă 
tipul de inducţii folosite şi timpul necesar pentru a se ajunge in 
Starea dorită. O notă în legătură cu idiosincraziile pacientului, cum 
ar fi anxietăţile la coborârea unor scări, ridicarea lentă a mâinii sau 
descrieri ale oricăror reacţii negative, ar putea scurta mult timpul 
necesar unei inductii reuşite în următoare şedinţă. Imediat după o 
procedură stomatologică nereugitá e probabil ca pacientul să devină 
mai rezistent. Acesta nu este un moment potrivit pentru a fi sugerată 
folosirea hipnozei. Este mai bine să programezi altă şedinţă şi să 
initiezi procedura mai târziu. Sensibilitatea dentistilor la sentimentele 
şi stările de spirit ale pacienţilor lor va face diferenţa între medicii 
care au succes în folosirea hipnozei dentare şi cei ce o consideră 
nesatisfăcătoare şi renunţă. 


Probleme şi tehnici specifice 


Relaxarea pacientului. Unul dintre cele mai comune impedimente în 
activitatea dentiştilor este incapacitatea multor pacienţi de a se relaxa 
şi de a sta liniştiţi. Fâţâitul, mişcările, scărpinatul nasului şi neliniştea 
generală pot încetini considerabil munca stomatologului. Aşadar, 
tehnicile de relaxare specifice iniţierii unei stări hipnotice nu doar 
vor induce hipnoza, ci vor avea ca rezultat şi tipul de implicare 
liniştită, pasivă care este cel mai de dorit de către medic. Printre 
acestea se pot număra fixarea şi închiderea ochilor, plus proceduri 
de adâncire care combină scăderea tonusului muscular cu stimularea 
fanteziilor interioare. Deşi, de obicei, nu folosim cuvântul somn 
când inducem hipnoza pentru psihoterapie, termenul poate facilita 
relaxarea pe scaunul stomatologic. Chiar dacă ştim că hipnoza nu 
este acelaşi lucru cu somnul obişnuit, asemănarea acestuia, din 
punctul de vedere al percepţiei pacientului, cu o stare de transă 
pasivă legitimează folosirea cuvântului în acest caz. 

Prima utilitate a hipnozei în stomatologie este pur şi simplu de a 
ajuta la relaxare. Aceasta este foarte apropiată de metoda relaxării 

progresive (vezi capitolul 5). De fapt, astfel de tehnici, care implică 
a-l învăţa pe individ să îşi relaxeze treptat diferite grupe de muşchi, 
sunt uneori folosite drept condiţionare preinductie. Procedura implică 
mai întâi încordarea unei grupe de muşchi, cum ar fi cei ai piciorului, 
concentrarea pentru câteva clipe asupra senzaţiilor acelui membru şi 
apoi relaxarea. Alte grupe musculare sunt apoi tratate progresiv în 
acelaşi mod, până când întregul corp este relaxat. În acest fel pacienţii 
compară senzațiile de tensiune cu cele de relaxare. Procedura operează 
similar cu tehnica biorezonantei. Prin identificarea reacţiilor fizio- 
logice, pacienţii ajung să le controleze. Sugestiile de relaxare treptată 
utilizate în cazul pacienţilor hipnotizati pot fi aplicate mai bine decât 
cele oferite în stare conştientă. O reducere a tensiunii musculare 
permite minţii să se calmeze, iar pacienţilor să poată ignora stimulii 
exteriori. Nu este diferit de ceea ce se întâmplă când adormim. 
Chiar dacă modalitatea hipnotică nu ar face nimic mai mult decât 
să îi ajute pe oameni să menţină o atitudine liniştită şi relaxată pe 
scaunul stomatologic, tot ar avea o contribuţie considerabilă. Pentru 
a induce această stare, cel care hipnotizează ar putea rosti în mod 
repetat fraze cum ar fi: „S-ar putea să simţi că te cuprinde o senzaţie 
minunată, de căldură. Ochii tăi se relaxează, faţa ta se relaxează, 
muşchii gâtului tău se relaxează, poti simţi relaxarea scurgându-ţi-se 
în braţe, trunchi şi picioare. Tensiunea se topeşte. Relaxează-te, 
relaxează-te profund”. După ce s-a obţinut o aparentă stare de linişte 
şi relaxare, pacientului i se poate spune: „Îţi va plăcea să rămâi în 
această stare calmă, relaxată. Nu trebuie să dai atenţie procedurilor 
pe care le voi folosi. Poate că ţi-ar plăcea să te gândeşti la lucruri 
frumoase ori să iti aminteşti o experienţă plăcută. Poţi să te con- 
centrezi asupra relaxării tale şi să te bucuri de gândurile tale în timp 
ce eu lucrez”. Mulţi oameni care nu sunt profund hipnotizabili vor 
reacţiona suficient de bine la astfel de sugestii hipnotice pentru 
reducerea disconfortului lor şi uşurarea muncii dentistului. 


Anxietd[i şi fobii dentare. Anumitor oameni le este atât de frică 
de dentist, încât dezvoltă un handicap sever în privinţa intervențiilor 
stomatologice. Evită orice contact şi deseori ajung să îşi piardă 
dinţii. Chiar dacă prietenii şi rudele îi pot determina să vină la 
stomatolog, sunt atât de uşor de traumatizat, încât la cea mai mică 
durere temerile lor devin mai puternice. De multe ori nu se întorc a 
doua oară. Aproape orice dentist a avut de-a face cu astfel de persoane 

ce au gura plină de dinţi stricaji pe care i-au neglijat ani de zile. Au 
nevoie de numeroase lucrări, însă pot tolera cu greu chiar şi o plombă 
mică. În aceste cazuri hipnoza are multe de oferit. Ceva trebuie făcut 
pentru a contrabalansa experienţele neplăcute anterioare şi a crește 
pragul de rezistenţă la durere. De asemenea, prima lor şedinţă trebuie 
gestionată astfel încât ei să revină pentru următoarele lucrări necesare. 
O femeie de 36 de ani din nordul statului Idaho, cu care eu (A.F.B.) 
m-am întâlnit recent, avea dinţii atât de stricaţi, încât nu consuma 
decât hrană lichidă de ani întregi. Din păcate, când soţul ei a apelat 
la intervenţia hipnotică pentru fobia dentară şi controlul durerii a 
fost doar pentru ca toţi dinţii să-i fie scoşi. Dacă ar fi apelat la hipnoză 
în urmă cu mai mulţi ani... A răspuns bine la testele de hipnotizabi- 
litate şi a fost capabilă să se disocieze complet de rola Wartenberg si 
de durerile ischemice în timpul testării hipnoanalgezice preprocedură. 

O tehnică care unii dentişti au descoperit că este folositoare este 
să-l pui pe pacient să strângă braţele scaunul de fiecare dată când 
este folosită freza. Pentru indivizii normali, aceasta poate fi de 
ajutor. Pentru pacienţii care suferă de o fobie dentară gravă, se va 
dovedi, probabil, inadecvată, căci nu e altceva decât o distragere 
brutală. În cazul acestor oameni, posibilitatea de a fi ajutaţi prin 
intermediul hipnozei poate fi testată întrebându-i : „Ai vrea să îţi fie 
înlăturate temerile ? ”. Dacă aceasta deschide o cale pentru ca dentistul 
să poate discuta cu ei despre hipnoză şi dacă sunt de acord să încerce, 
atunci prima sau primele două şedinţe ar trebui dedicate doar orien- 
tării, testelor de hipnotizabilitate şi inducției. Nu este recomandabil 
să faci mai mult. Poţi, cel mult, să efectuezi o procedură dentară 
minoră. Dacă pacientul poate începe cu o perioadă de încredere şi 
relaxare, procedurile stomatologice pot fi lăsate pe mai târziu. 

O tehnică comportamentală folosită de psihologi pentru a elimina 
fobia poate fi aplicată şi în acest caz (Barabasz, 1977). Se numeşte 
desensibilizare sistematică. Mai întâi pacientul este profund relaxat 
şi apoi i se oferă sugestii de confort. Deşi în această stare se aplică 
stimulul de care ii este frică pacientului, el este atât de puţin intens, 
încât reacţia de teamă nu este evocată. În mod ierarhic, stimulii îi 
sunt sugeraţi pacientului în vecinătatea temporală a stărilor opuse 
anxietátii până când el învaţă să tolereze ceea ce nu putea suporta. 
În aplicarea acestui principiu la reconditionarea fobiilor dentare, 
starea hipnotică este indusă şi intensificată, iar apoi se face o lucrare 
dentară minoră. La cel mai mic semn de anxietate şi frică dentistul 

întrerupe procedura şi revine la inducția hipnotică, reinstalând si 
adâncind starea hipnotică, dând sugestii menite să inculce un sentiment 
plăcut de încredere. Evident, nu se va face prea mult pentru repararea 
dinţilor în timpul primei şedinţe, dar, dacă pacienţii pot pleca fără să 
fie traumatizaţi, simțind că au avut control asupra acestei prime 
consultaţii, ei vor reveni, cu un prag de rezistenţă la durere mai 
înalt. Pacientului i se dau sugestii pentru întărirea eului, cum ar fi: 
„Când vei reveni data viitoare, te vei simţi mai puternic şi mai 
încrezător. Nu ai suferit în timpul acestei şedinţe şi ştii că poţi face 
faţă următoarei. Nu iti va fi teamă. Poţi să te relaxezi în scaun şi să 
iti concentrezi mintea asupra unor lucruri plăcute”. 

Data următoare pot fi făcute mai multe, fiind, poate, necesare 
doar două minute pentru inducția hipnotică. Dentiştii ce folosesc 
această tehnică au relatat că au reuşit să facă lucrările de care era 
nevoie în cazul unor pacienţii ce înainte nu veneau niciodată la 
cabinet sau, dacă o făceau, nu mai reveneau după prima şedinţă. 


Confortul pacientului. Strâns legată de reducerea fricii şi anxie- 
tăţii este menţinerea confortului pacienţilor normali, cei care nu 
manifestă temeri evidente, dar care ar putea fi mai fericiţi şi mai 
cooperanti dacă s-ar simţi mai comod pe durata procedurilor. Tinerea 
gurii deschise pe o perioadă lungă sau ţinerea limbii afară din calea 
dentistului, în special când se lucrează la molari, poate fi obositoare. 
Pentru că pacientul hipnotizat este mai receptiv la sugestii, cele 
menite să aline oboseala muşchilor buzelor şi feţei sau pe cea 
provocată de menţinerea gurii deschise poate fi destul de folositoare : 
„Muşchii feţei tale devin moi şi relaxaţi. Se simt bine. Toată tensiunea 
se scurge din ei. Este uşor să deschizi gura şi să o ţii aşa. Este pur 
şi simplu natural ca ea să stea deschisă. Nu trebuie să dai atenţie 
muşchilor care iti (in maxilarele desfăcute”. Aceasta e partial sugestie 
şi partial disociere hipnotică pentru cá prin intermediul sugestiilor 
sentimentul de „sine” este orientat departe de muşchii feţei şi ai 
maxilarului. Este de dorit să i se sugereze pacientului că timpul 
petrecut stând pe scaunul stomatologic este o perioadă de odihnă şi 
relaxare şi că el va continua să aştepte de fiecare dată cu nerăbdare 
ocazia de a lăsa grijile şi tensiunile la o parte. Unele persoane aflate 
sub astfel de sugestii hipnotice nu doar pot exclude stimulii dureroşi 
ai procedurilor dentare, ci par să regreie că şedinţa se termină şi 
starea hipnotică plăcute ia sfârşit. Această menţinere a confortului 

pacientului este de dorit mai ales în timpul unei intervenţii lungi şi 
intense. 


Anestezia şi analgezia. Cea mai mare contribuţie a hipnozei la 
practica stomatologică este reducerea durerii. Aceleaşi principii privind 
controlul durerii în cazul problemelor dentare se aplică şi proce- 
durilor din domeniul medical al anesteziologiei (vezi capitolul 10). 
Totuşi, trebuie adăugate câteva consideraţii specifice stomatologiei. 
În majoritatea cazurilor în care se poate obţine un anumit nivel al 
transei hipnotice este posibilă, de obicei, reducerea cantităţii de 
anestezice chimice, cum ar fi novocaina sau protoxidul de azot, 
necesare pentru asigurarea condiţiilor dorite pentru pacient. Când 
individul este puternic hipnotizabil şi capabil să intre într-o stare 
hipnotică profundă, ne putem lipsi complet de anestezia prin agenţi 
chimici. Celui hipnotizat îi pot fi date sugestii directe având ca efect 
faptul că: „Vei ignora complet orice senzaţii neplăcute în gură. 
Întreaga zonă a gurii tale va fi complet amorţită. Nu vei avea nici o 
senzaţie de disconfort”. Sugestii pozitive puternice, ca acestea, 
administrate în timp ce pacientul se află într-o transă profundă, sunt 
de obicei eficiente. Hipnoza poate fi folosită şi pentru a înlocui 
anestezicele chimice atunci când ele sunt contraindicate din punct de 
vedere medical. Totuşi, dentistul ar trebui să fie pregătit să le 
administreze, atunci când îi este permis, dacă pacientul dă semne de 
ieşire din starea hipnotică. Acest lucru nu poate fi dovedit doar de 
comportamentul aparent al pacientului. Cercetările lui E. Hilgard şi 
J. Hilgard (1983) au arătat că durerea poate fi înregistrată la nivele 
inconştiente, chiar dacă nu este percepută evident. Prin urmare, 
pacientul ar putea să dea semne de mişcare sau de răspuns şi totuşi 
să iasă din starea hipnotică spunând că nu „a simţit nici o durere”. 
Când apar astfel de mişcări, probabil este cel mai bine să fie 
întreruptă lucrarea dentară şi aprofundată starea hipnotică înainte de 
a se continua. Unii clinicieni recomandă sugerarea amneziei înainte 
de scoaterea pacientului de sub hipnoză: „Când vei fi alert, nu îţi 
vei aminti nici un fel de disconfort avut în această ultimă oră”. 

Este important să te asiguri că toate hipnoanesteziile au fost 
înlăturate înainte ca pacientul să plece din cabinet (cu excepţia 
sugestiilor analgezice care ar putea fi date pentru a diminua discon- 
fortul în perioada postoperatorie), permițându-i să doarmă în acea 
noapte. Când poate fi folosită în practica stomatologică, hipnoanestezia 

are anumite avantaje specifice comparativ cu anestezia chimică. De 
exemplu, poate fi foarte precis localizată. Nu trebuie amorţită o 
zonă extinsă dacă lucrarea urmează să fie făcută într-o regiune 
anume. Zonele anesteziate hipnotic nu trebuie să corespundă celor 
prin care trec anumiţi nervi. Orice regiune atinsă cu un deget poate 
fi făcută insensibilă. Hipnoanestezia poate fi aplicată fără a fi nevoie 
de abtinerea de la alte medicamente sau de la mâncare. Poate fi 
iniţiată şi încheiată la sugestia dentistului şi nu trebuie să continue 
încă o vreme după ce a fost administrată. Nu există greturi sau stare 
de rău în timpul procedurii sau după aceea. Odată ce hipnoanestezia 
a fost indusă, ea poate fi reindusă foarte rapid. Mai mult, pentru că 
sugestiile pot fi utilizate astfel încât ea să fie eficientă postoperator, 
poate fi eliminată sau măcar mult redusă nevoia de medicamente 
după intervenţie. 

Dezavantajele hipnoanesteziei în medicina dentară provin în primul 
rând din faptul că nu poate fi aplicată în cazul tuturor pacienţilor. 
Wookey (1938) susţinea că 35% dintre clienţii săi puteau fi hipno- 
tizati îndeajuns de profund pentru a efectua fără durere intervenţiile 
chirurgicale stomatologice. Date fiind noile proceduri hipnotice 
disponibile acum, procentul este cu siguranţă mult mai mare. Totuşi, 
problema timpului îi poate limita utilizarea, în special dacă medicul 
abia încearcă să câştige experienţă în domeniul hipnozei. 

Sugestiile hipnotice pentru producerea anesteziei se pot desfăşura 
după cum urmează: „Voi apăsa pe acest dinte si vei simţi o uşoară 
presiune în gingii. Cu cát apás mai mult, cu atât mai amorţite sunt 
gingiile. Voi număra în ordine descrescătoare de la 10 la 0. Când 
ajung la O, toate senzațiile de la nivelul dintelui vor dispărea. 10, 
începi să simţi amorteala. 9, amorteala creşte. 8, 7, 6, senzațiile 
dispar din acest dinte. 5, 4, tot ce poti simţi este o uşoară senzaţie 
de presiune. 3, 2, dintele devine aproape complet insensibil. 1, 0. 
Este complet amorţii ; nu poate simţi aproape nimic. Este complet 
anesteziat. Te vei simţi confortabil pe toată durata lucrării. Relaxează-te 
profund. Nu trebuie să mai fii deranjat în nici un fel”. 

Acum o jumătate de secol, Moss (1952) a sugerat că dentistul ar 
trebui să apese apoi gingiile cu vârful unui instrument în timp ce 
afirmă cu fermitate: „Vezi, e complet amortitá". El continuă com- 
parând cu senzaţia resimţită inteparea altei zone, neanesteziate, şi 
afirmând cu fermitate : „Voi intepa cu acest instrument ascuţit partea 
opusă a gurii tale. De data aceasta vei simţi obişnuita durere ascuţită 

şi te vei retrage”. Noi considerăm că, deşi acest test este definitoriu 
şi destul de convingător pentru pacient atunci când s-a obţinut o 
anesteziere profundă a zonei, inteparea regiunii neanesteziate nu ar 
trebui să fie atât de puternică încât să scoată pacientul de sub 
hipnoză. Această a doua parte a testului ar putea fi verbalizată după 
cum urmează: „Voi intepa acum cu acest instrument ascuţit partea 
opusă a gurii tale. De data aceasta vei simţi o durere clară şi te vei 
retrage. Totuşi, nu îţi va tulbura calmul hipnotic profund. Vei continua 
să rămâi în aceeaşi stare”. Ar trebui reţinută o precauţie. Pentru că 
pacientul profund anesteziat poate să nu aibă nici o reacţie la acţiunea 
frezei, dentistul ar trebui să se asigure că instrumentul nu se supra- 
încălzeşte şi că acordă atenţie scurtelor perioade de pauză, ca de 
obicei. Aminteşte-ţi, pacientul hipnotizat nu va reacţiona la fel ca 
cel nehipnotizat dacă este întrerupt fluxul normal de apă care răcoreşte. 

Dacă sunt instruiți, pacienţii pot fi învăţaţi să folosească hipnoza 
pentru a-şi anestezia orice parte a corpului. Acest lucru este obţinut 
cel mai uşor făcându-i să se concentreze asupra mâinii sau a unui 
anumit deget şi sugerând o amortealá acolo. Odată amorţit locul, 
senzaţia de anesteziere poate fi transferată spre orice parte a corpului 
pur şi simplu masând-o cu mâna sau degetul anesteziat. Astfel, 
arătătorul poate fi amortit, iar pacienţii pot fi apoi instruiți să 
desensibilizeze gingia adiacentă unui anumit dinte frecând acea zonă 
cu degetul anesteziat. În multe cazuri acest lucru va fi suficient 
pentru a permite operarea fără altă anestezie. În alte situaţii, când 
amorteala este incompletă, efectul va fi cel puţin că pacienţii nu vor 
simţi nici un disconfort în urma injectării unui anestezic chimic şi va 
fi necesară o cantitate mai mică de agenţi chimici. Hipnoanestezia 
face ca problema suturării țesutului gingiilor să fie mai puţin dureroasă, 
dacă nu chiar lipsită de durere. 

Odată pacientul hipnotizat şi sugestiile de anestezie administrate, 
este recomandabil ca dentistul să nu îl chestioneze pe pacient cu 
privire la posibilele senzaţii de durere. Se presupune că acesta nu 
este prezent şi se continuă cu lucrările dentare, dacă pacientul nu 
pune întrebări sau nu se plânge. Când există îndoieli, se foloseşte 
anestezia prin agenţi chimici. Totuşi, hipnoanestezia ar trebui încercată 
prima. Unii stomatologi au descoperit că hipnoza este utilă pentru 
premedicaţie, mai ales în timpul operaţiilor scurte. 


Îngrijirea postoperatorie. Sechelele postoperatorii, cum ar fi 
durerea şi sângerarea, pot fi deseori diminuate prin sugestii hipnotice. 

Există multe relatări privind eficacitatea acestei proceduri în reducerea 
sângerărilor. Majoritatea studiilor clinice sunt pozitive (Newman, 
1971, 1974; Stolzenberg, 1955). Cu toate astea, Crasilneck şi 
Fogelman (1957) nu au reuşit să asigure efecte semnificative în ce 
priveşte timpul de coagulare. Chiar dacă pot exista şi excepţii în 
cazul anumitor pacienţi (în special al celor care iau suplimente de 
aspirină sau vitamina E şi A), frecvenţa succeselor relatate sugerează 
faptul că hipnoza ar trebui, cu siguranţă, luată în considerare în 
cazul celor care au sângerări, atât în timpul operaţiei, cât şi după 
aceea. Efectele diferite pot fi cauzate de lipsa unei profunzimi 
hipnotice adecvate şi de caracteristicile idiosincrazice ale partici- 
panţilor aflaţi în transă profundă (Barrett, 1990). Pacientul ar trebui 
informat, sub hipnoză, că „nu va exista nici o sângerare” în timpul 
operaţiei. Unii medici i-au făcut pe pacienţi să îşi vizualizeze sistemul 
vascular şi să „vadă” vasele contractându-se şi fluxul sangvin fiind 
restricţionat. Moss (1952) a susţinut cá extracţiile dentare fără 
sângerare pot fi făcute în general pe indivizii somnambulici (cei care 
pot intra într-o stare de transă foarte profundă) şi că ele au succes în 
cazul a 20% dintre pacienţi. 

Pentru a ajuta la procesul de recuperare postoperatorie, doctorul 
ar trebui să spună, în vreme ce pacientul este hipnotizat, că vinde- 
carea va fi rapidă şi că nu va exista nici o durere. Există, mai nou, 
un interes considerabil cu privire la măsura în care intervenţiile 
psihologice în general şi hipnoza în particular pot stimula procesele 
de vindecare. Se consideră că aceste influenţe au un efect mobilizator 
asupra proceselor fiziologice restauratorii naturale. 


Înecarea şi greaja. Înecarea este un reflex natural creat pentru a 
proteja vălul palatin de contactele dăunătoare. În cazul unora devine 
atât de puternic, încât împiedică orice procedură dentară, ajungând 
să se declanseze chiar şi atunci când mâna dentistului doar se apropie 
de gură. Senzaţiile severe de inecare pot face imposibilă consultarea 
pacientului. Au fost propuse o serie de tehnici pentru a controla 
această reacţie. Strasberg (1960) şi-a învăţat pacienţii cum să îşi 
stăpânească limba astfel încât să controleze acest reflex. El i-a pus 
să observe că, de fiecare dată când se îneacă, îşi împing limba în sus 
şi în faţă, aproape scotánd-o din gură. Ducând un instrument în 
apropierea cavităţii bucale, el declanşa reacţia şi apoi le atrăgea 
atenţia asupra reacției limbii. Apoi le explica pacienţilor că, dacă isi 
retrag limba, în josul gurii, aproape înghiţind-o, nu se vor mai îneca. 

Secter (1960) a legat acest reflex de controlul muşchilor abdo- 
minali. Pacienţii erau instruiți să îşi ţină respiraţia şi să incordeze 
această grupă de muşchi. Le era atrasă atenţia asupra faptului că, 
dacă slăbeau presiunea, ar fi lăsat aerul să se „scurgă” şi nu trebuie 
să existe nici o scurgere de aer. Secter a folosit metoda de inducţie 
a privirii fixe combinată cu abordarea autoritară şi a susţinut că 
sugestiile hipnotice trebuie făcute ferm şi fără nici o ezitare din 
partea dentistului. 

O procedură folosită de obicei este de a induce anestezia (aşa 
cum am discutat anterior în cadrul tratamentului pentru durerea 
acută) în altă parte a corpului, cum ar fi mâna sau degetul, şi apoi 
de a o transfera la nivelul întregii cavităţi bucale. Atunci pacientului 
i se spune: „Gura ta e complet amortitá, aşadar nu te poti ineca. 
Este imposibil să te ineci". Secter a adăugat fraza : „Încearcă să te 
îneci şi bucură-te că nu vei reuşi”. Înecarea poate să nu fie inhibată 
în mod direct de amortealá. Totuşi, o demonstraţie clară a influenţei 
hipnotice prin inducția şi transferul anesteziei generează încredere 
în puterea hipnozei, înainte de a se încerca gestionarea capriciilor 
reflexului. În consecinţă, sugestia „Îi va fi imposibil să te îneci” 
este crezută şi urmată. 

Henry Clarke (1996, 1997; Clarke şi Reynolds, 1991) a lucrat 
mulţi ani în domeniul hipnozei în medicina dentară. Ca parte a 
cercetărilor şi practicii sale, el a creat o tehnică unică de imaginare 
pentru a trata senzaţia de înecare (Clarke şi Persichetti, 1988). 
Odată hipnotizat, pacientului i se cere să îşi imagineze că „respiră 
printr-o deschizătură a gâtului” (zona cricotiroidă). Conceptul pus 
în joc este că oamenilor le este greu să se focalizeze pe regiunea 
faringiană în timpul unei proceduri dacă sunt preocupaţi de respi- 
raţie, ocolind aşadar regiunea „înecăcioasă”. Imaginea este menită 
să elimine principala grijă a pacientului privind capacitatea de a 
respira. Hipnoza continuă cu sugerarea „fluxului de aer proaspăt 
care intră şi iese pe gaură fără nici un fel de efort”. Evident, unii 
pacienţi sunt mai degrabă descurajati de imaginea respirării printr-un 
orificiu din gât, dar acest obstacol poate fi depăşit folosind hipnoza 
pentru a „amorţi gâtul” sau respirând în alt fel creativ care este mai 
acceptabil pentru pacient. 

Clarke si Persichett (1988) au recomandat şi ei combinarea 
desensibilizării cu hipnoza pentru a-i familiariza pe pacienţi cu 
procedurile ce urmează să fie efectuate şi pentru a reduce sau a 

elimina potentialele nelinişti. Indivizilor li se cere, de obicei prin 
folosirea unei inregistrári audio pentru acasá cu o duratá de aproxi- 
mativ cinci minute, sá exerseze diversele proceduri ce vor fi folosite 
in cazul lor. 


Obişnuirea pacienţilor cu protezele (plăcile) dentare. Problema 
obişnuirii unui pacient cu un nou dispozitiv protetic poate fi abordată 
alt fel. Sub hipnoză, este sugerată o amintire a dinţilor originali. 
Acest lucru se face prin regresie, revenind la o perioadă în care 
pacientul încă avea dantură. El este instruit să îşi treacă limba peste 
dinţi, în mod imaginar, şi să îşi aducă aminte exact cum îi simţea. 
Apoi, i se spune că, de fiecare date când îşi va trece limba peste 
noua danturá, va reactiva amintirea dinţilor originali. În această 
tehnică este activată hipnotic memoria tactilă. Astfel atingerea noilor 
dinţi cu limba este transformată în semnalul-stimul ce reactivează 
amintirea familiară. Dantura începe să fie percepută drept cea origi- 
nală pe măsură ce stimularea prin contact se combină cu amintirea 
experienţei din trecut. Aceeaşi procedură poate fi folosită pentru a 
se asigura adaptarea la orice nouă formaţiune din gură, cum ar fi o 
coroană, o punte sau o aplicaţie ortodontică ce poate părea ciudată 
la început. Ament (1955) a folosit principiul deformării timpului 
pentru a-i sugera pacientului că poartă acea proteză dentară de multă 
vreme şi cá, în curând, ea va fi percepută ca şi cum ar fi fost montată 
demult. 

Înecarea poate fi rezultatul unor conflicte adânc înrădăcinate 
legate de cavitatea bucală. În astfel de cazuri terapia hipnoanalitică 
este eficientă. Uneori este esenţială când nici una dintre abordările 
hipnotice mai sugestive sau mai autoritare nu a avut succes în faţa 
puternicei motivații contrare ascunse. Totuşi, hipnoanaliza nu este o 
procedură ce va fi folosită în mod obişnuit de dentist. Ea ar trebui 
utilizată doar dacă metodele mai simple au dat greş. 


Salivarea. Sugerarea de către dentist a faptului că gura pacien- 
tului pare să fie plină cu biscuiţi uscați poate inhiba salivarea 
excesivă. Principiul implicat aici este de a sugera o stare asociată cu 
un răspuns fiziologic şi de a permite ca acel răspuns să apară 
indirect, ca o consecinţă. 


Pacienţii cu fobii dentare. Goodman (comunicare personală către 
A.F.B., 2004) explică faptul că, deşi „curăţă şi îmbracă”, un moment 

în care pacientul este cel mai probabil sub hipnoză spontană, sunt 
utilizate în continuare sugestii metaforice şi subliminale pentru 
relaxare, confort şi siguranţă. Încetinirea respiratiei prin limbajul 
nonverbal al corpului, exprimat sub forma calmului afişat de dentist, 
îi permite pacientului să se relaxeze şi mai mult. 

Pacientilor cu fobii dentare li se aplică sugestii hipnotice pentru 
a contrabalansa experienţele stomatologice negative din trecut şi a 
crea aşteptări pozitive cu privire la tratamentul actual. Ele sunt 
menite să pună baze noi pentru încredere, siguranţă, confort şi 
relaxare. În plus, mulţi fobici necesită o serie de şedinţe de inducţie 
formală pentru a li se oferi imprimarea şi întărirea optimă a sugestiilor 
hipnotice anterioare, împreună cu întărirea eului şi autohipnoza. 
Deseori, înregistrări audio ale întâlnirilor sau casete speciale sunt 
create pentru a-i permite pacientului să retráiascá şedinţele. 

O tehnică recomandată de Goodman (2004) pentru copiii temători 
recunoaşte cât de rapide pot fi inducția şi disocierea în cazul celor 
mici, atunci când este nevoie. El foloseşte deseori metafora zborului 
pe un covor fermecat spre Disneyland. Alternativ, este creată sub 
hipnoză implicarea într-o lume fantastică a desenelor animate în 
care comentatorul rosteşte sugestii hipnotice. 


Corectarea obiceiurilor proaste. Suptul degetului în cazul pacien- 
ţilor copii poate fi inhibat sugerându-li-se sub hipnoză că degetul 
este amar. O altă abordare este deplasarea reacției spre încrucişarea 
degetelor. Cele două pot fi combinate. Suptul degetului este inhibat 
de sugerarea gustului amar. Nevoia este apoi transferată spre mişcarea 
mâinii sau, poate, spre altă formă de activitate bucală mai puţin 
dăunătoare, cum ar fi o mai mare plăcere de a mânca în timpul 
meselor. Aceleaşi proceduri de inhibare şi posibil transfer pot avea 
succes şi când copiii scot limba. 

Secter (1961) a relatat folosirea cu succes a tehnicilor de întărire 
din terapia comportamentală înainte ca adepţii comportamentalis- 
mului să dezvolte complet aceste proceduri. Un copil care scotea 
limba şi igi rodea unghiile a fost determinat, sub hipnoză, să vizua- 
lizeze o scenă foarte distinctă care începea cu senzațiile negative. 
Aceasta a fost înlocuită apoi cu o imagine frumoasă, care a determinat 
disiparea senzaţiilor negative şi trăirea altora plăcute. Prima scenă a 
fost apoi legată prin sugestie hipnotică de stimulul scoaterii limbii. 
De fiecare dată când pacientul scotea limba, avea senzaţii negative, 

dar, de îndată ce se oprea, ele dispăreau şi apăreau cele pozitive. 
Sigur că această procedură foloseşte principiile pedepsei şi întăririi 
pozitive pentru a elimina o reacţie nedorită (scoaterea limbii) şi a 
întări una constructivă (încetarea scoaterii limbii). După asocierea 
senzaţiilor negative cu scosul limbii şi a celor pozitive cu absenţa 
obiceiului, procedura a fost repetată în cazul rosului unghiilor, 
reuşind să înlăture şi acest obicei. 

În cazul copiilor care îşi sugeau degetul, Marcus (1963) le-a 
atras atenţia asupra faptului că: a) deşi este în regulă să faci asta 
când eşti copil, adulţii nu îşi sug degetul; b) cineva devine „mai 
drăguţ” atunci când renunţă la acest obicei. Fetitele pot fi intrebate 
dacă păpuşile lor îşi sug degetul. Este important ca cei mici să nu fie 
făcuţi de ruşine pentru astfel de comportamente deoarece frica şi 
jena sunt deseori unele dintre cauzele principale ale reacţiilor. 
Rareori, o atenţie considerabilă acordată nevoilor copilului (cum ar 
fi dorinţa de a creşte mare) îi va permite medicului să îşi planifice 
sugestiile şi imaginile pentru a-i creşte pacientului motivaţia naturală 
şi pentru a culege roadele sale în scopul de a elimina proastele 
obiceiuri. 


Bruxismul. Bruxismul sau scrâşnitul din dinţi este unul dintre 
cele mai dăunătoare obiceiuri dentare. Frecarea dinţilor între ei, 
„deseori în timpul somnului, este deosebit de vătămătoare. Unii 
oameni îşi uzează complet smaltul dinţilor şi trebuie să îi scoată cu 
totul. O serie de proceduri, unele folosind hipnoza, au fost folosite 
pentru tratarea acestei afecţiuni. 

Clarke (1997) a început făcându-l pe pacient să experimenteze 
hipnoza prin diverse imagini, fraze şi sugestii hipnotice legate de 
tratarea bruxismului. El a obţinut o reacţie cu privire la sugestiile cu 
cea mai mare probabilitate de a fi eficiente pe care le-a inclus într-o 
înregistrare audio destinată autohipnozei, ce urma să fie realizată în 
şedinţa următoare. Clarke a subliniat că explorarea acestor trăiri 
împreună cu pacientul nu este o cercetare psihologică, ci un simplu 
proces menit să descopere cele mai puternice zone de implicare 
hipnotică a individului şi preferinţele sale în materie de imagini. El 
a colaborat cu pacientul pentru a determina cea mai utilă sugestie şi 
a o include în viitoarea înregistrare audio. 

Pentru bruxismul nocturn, înregistrarea durează de obicei în jur 
de 15 minute. Pacienţii sunt instruiți să o asculte în fiecare seară, 


410 TEHNICI DE HIPNOTERAPIE 


înainte de culcare. La sfârşitul înregistrării, sunt oferite sugestii 
hipnotice pentru trecerea din hipnorelaxare în somn profund. Unii 
pacienţi încep să adoarmă înainte de sfârşitul casetei, dar, din 
experienţa lui Clarke, aceasta nu constituie o problemă. Primele 
faze ale somnului sunt, în general, o stare hipnoidă în care pacientul 
rămâne conştient de sugestii. Cei care scrâşnesc din dinţi în timpul 
zilei ascultă înregistrarea o dată sau de două ori pe zi, într-un loc 
relaxant. Sugestiile de la final sunt pentru revenirea la „starea 
obişnuită de constientá, perfect treaz, împrospătat, relaxat şi alert”. 
Casetele care se ascultă timpul zile nu au, de obicei, o durată mai 
mare de zece minute. Inducţia hipnotică foloseşte concentrarea 
asupra respirației relaxate, destinderea treptată a muşchilor şi valuri 
calmante din cap până în picioare. Imaginea include : a) maxilarul 
atârnând ca un hamac sau ca o eşarfă; b) muşchii moi, linistiti si 
relaxaţi ; c) vasele sangvine dilatate şi calde ; d) hrănirea ţesuturilor ; 
e) împachetări calde; f) împachetări reci; g) o baie fierbinte; 
h) soare sau schi; i) plimbarea, plutirea sau călăritul. Clarke a 
folosit şi un număr de sugestii hipnotice pozitive adiţionale, printre 
care : a) „buzele lipite, dinţii despărțiți” ; b) „nici o problemă care 
să merite să iti mănânci sufletul pentru ea" ; c) „acum mai degrabă 
tu îţi controlezi relaxarea decât te controlează stresul pe tine" ; 
d) „poţi avea grijă de tine" ; e) „priveşte lumea cu simţul umorului” ; 
f) „zâmbeşte în interior şi la exterior” ; g) „corpul e tot ce ai mai de 
pret şi îi datorezi respectul sănătăţii”. 

Sugestiile-cheie, atât pentru caseta care se ascultă în timpul 
nopţii, cât şi pentru cea din timpul zilei, sunt ca pacientul să simtă : 
a) o conştientizare sporită a tensiunii musculare nenecesare şi contra- 
productive ; b) o capacitate crescută de a se relaxa; c) frazele şi 
imaginile lui speciale care vor declanşa relaxarea musculară ; 
d) faptul că procesul va funcţiona automat, fie că este treaz sau 
doarme. Aceste sugestii sunt făcute la începutul înregistrării şi 
repetate de cel puţin două sau trei ori pe parcursul ei. Rezultatele 
acestei abordări complete arată, de obicei, o îmbunătăţire suficientă 
în patru-cinci săptămâni, permiţând aşadar o verificare a progresului 
după această perioadă. Pentru a-i încuraja pe pacienţi să vină la 
control, medicul nu taxează această şedinţă. Se consideră că aceasta 
încurajează folosirea în continuare a casetei. Din punct de vedere 
psihanalitic, un astfel de individ este deseori privit ca având un grad 
semnificativ de furie reprimată, pe care şi-o exprimă, asemenea 

viselor, în timpul somnului. Abordarea orientată psihodinamic va 
necesita ca, prin intermediul abreactiei sau al altor tehnici analitice, 
să fie eliberată furia reprimată, descoperite originile sale şi obţinută 
o reintegrare a personalităţii. Acest lucru poate fi necesar dacă 
abordările sugerate mai sus nu au succes. Totuşi, un astfel de 
tratament este foarte complicat şi de obicei necesită trimiterea la un 
psihoterapeut specializat în analiză sau hipnoanaliză. 


Rezumat 


Hipnoza nu poate înlocui numeroasele anestezice sau analgezice 
chimice şi alte tehnici dentare ce au fost dezvoltate până la stadiul 
lor actual de eficienţă, dar poate servi ca adjuvant valoros şi, în 
unele cazuri, va oferi pârghiile care fac posibilă tratarea cu succes a 
unor cazuri considerate anterior imposibile. 

Dentiştii care capătă experienţă în hipnoză nu doar mai au la 
dispoziţie o modalitate şi o tehnică adițională pentru a-şi îmbunătăţi 
practica, ci, studiind metoda, vor învăţa multe şi despre psihologia 
umană. Ei sunt mai bine pregătiţi pentru a face faţă pacientului şi 
reacţiilor sale la intervenţiile efectuate în cavitatea bucală. 


CAPITOLUL 16 


Hipnoza pentru probleme speciale 


Sindromul colonului iritabil 


Sindromul colonului iritabil (SCI) sau colonul spastic este o afecţiune 
comună care acoperă până la jumătate din cazurile de care se ocupă 
gastroenterologii. Contracţiile şi destinderile neregulate ale intesti- 
nelor au ca rezultat obiceiuri distructive ale colonului. Printre simptome 
se numără constipatia, diareea, crampele, balonarea, gazele şi durerea 
de lungă durată. Simptomele extracolon obişnuite sunt: letargia, 
greaţa şi durerile de spate. Pacienţii cu SCI au şi praguri mai scăzute 
de rezistenţă la durere şi disconfort cu o sensibilitate crescută la 
stimulii viscerali (Naliboff, Munakata, Chang şi Mayer, 1998). 
Ei manifestă si o vigilentá crescută faţă de evenimentele negative 
anticipate (Lembo et al., 2000). De obicei simptomele nu răspund 
la medicaţie si, per total, tratarea cu „alaiul” medicinii convenţionale 
este deseori nesatisfăcătoare. Drept rezultat, pacienţii cu SCI de 
obicei vin la consultaţii repetate şi îşi vizitează frecvent medicii 
de familie pentru tulburări minore (Gonsalkorale, Miller, Afzal şi 
Whorwell, 2003). Impactul socioeconomic este enorm. 

Spre deosebire de eşecul intervențiilor medicale convenţionale, 
hipnoterapia direcţionată spre zona intestinelor s-a dovedit extrem 
de eficientă pentru tratarea SCI. Majoritatea pacienţilor manifestă 
ameliorări substanţiale ale simptomelor şi ale calităţii vieţii. Mai 
multe studii independente au confirmat, în mod consecvent, aceste 
îmbunătăţiri (Galovski şi Blanchard, 1998 ; Gonsalkorale, Houghton 
şi Whorwell, 2002 ; Harvey, Hinton şi Gunary, 1989; Houghton, 
Heyman şi Whorweli, 1996; Palsson, Turner şi Johnson, 2002 ; 
Whorwell, Prior şi Colgan, 1987 ; Whorwell, Prior şi Faragher, 1984). 
Protocolul hipnoterapeutic orientat spre zona intestinalá, creat de 

Gonsalkorale si colaboratorii sái (2002), include o serie de 12 sedinte 
a câte o oră, ce au loc săptămânal, pe o perioadă de trei luni. 


Beneficiile pe termen lung ale hipnoterapiei (HT) 
pentru sindromul de colon iritabil 


Afectarea vielii 


Severitatea durerii 


Frecvența durerii 


Balonare 


Pre-HT Post-HT Urmărire Pre-HT — Post-HT Urmărire 


Figura 16.1. Graficele aratá reducerea simptomatologiei colonului iritabil 
după hipnoterapie si urmărire (date adaptate de A. Barabasz si J. Roark 
după Gonsalkorale, Miller, Afzal si Whorwell, 2003) 


În afara şedinţei initiale de evaluare, fiecare întâlnire implică 
inducerea hipnozei şi adâncirea ei, urmată de sugestii pentru întărirea 
eului adaptate fiecărui pacient. Sugestiile specifice includ inducerea 
căldurii în abdomen folosind mâinile şi imaginaţia. Altele sunt 
direcționate spre controlul specific şi normalizarea funcţiilor gastro- 
intestinale. 

Succesul enorm al acestei tehnici, iniţiată de Whorwell şi colabo- 
ratorii săi (1984), a dus în final la înfiinţarea unui unităţi de tratare 
a SCI, sponsorizată de National Health Service din Anglia, care s-a 
axat exclusiv pe hipnoterapie. Primii 250 de pacienţi trataţi aici au 
fost urmăriţi pe termen lung, confirmându-se efectele benefice ale 
metodei în majoritatea cazurilor (Gonsalkorale et al., 2002). 

Poate şi mai impresionantă a fost cercetarea făcută de Gonsalkorale 
şi colaboratorii săi (2003) care a inclus urmărirea a peste 200 de 
pacienţi pentru a se determina efectele pe termen lung ale hipnozei 
asupra diminuării simptomelor, a numărului de consultaţii şi a 
utilizării sau întreruperii medicaţiei specifice. În rândul celor 273 de 


414 TEHNICI DE HIPNOTERAPIE 


pacienţi cărora li s-au trimit chestionare, s-a descoperit o rată de 
răspuns neobişnuit de mare : 204. Rezultatele pozitive erau şi rezonabil 
distribuite de-a lungul timpului de la completarea tratamentului, 
între 20 şi 30% în fiecare categorie, mergând de la 1-2 ani până la 
cinci ani de când hipnoterapia fusese urmată în unitatea specială. 
Dintre cei 7176 din pacienţi care au reacţionat prima dată la 
hipnoterapia pentru controlul SCI, 81 % şi-au menţinut de-a lungul 
timpului starea ameliorată, în vreme ce majoritatea celorlalţi 19% 
au remarcat că agravarea simptomelor a fost slabă. Remarcabil, nu 
a existat nici o diferenţă semnificativă în evaluarea simptomelor 
între pacienţii testati la un an, doi, trei, patru si peste cinci ani de la 
tratament. Nivelele de depresie şi anxietate erau asemănător diminuate 
cu o minimă agravare. Impactul socioeconomic a fost şi el evident în 
faptul că majoritatea pacienţilor au raportat o diminuare substanţială 
a numărului de consultaţii şi limitarea (sau încheierea) tratamentului 
medicamentos în urma hipnoterapiei, acestea fiind menținute de-a 
lungul perioadei de urmărire. Descoperirea faptului că respondenţii 
au continuat să îşi amelioreze starea după finalizarea hipnoterapiei 
nu poate fi explicată de folosirea tratamentelor lor obişnuite. Doar 
9,7% (14 pacienţi) au încercat alte soluţii — inclusiv schimbări ale 
dietei, medicamente alternative şi yoga - şi le-au considerat utile. 
Aproape în toate cazurile hipnoterapia a fost bine primită de pacienţi. 
93% din întregul grup a considerat că şedinţele au meritat efortul, 
inclusiv toti respondentii si peste trei sferturi dintre nonrespondenţi. 
Cei care doresc să considere că efectele hipnozei nu sunt nimic 
mai mult decât efecte placebo ar trebui să remarce nivelul crescut de 
răspuns la placebo în rândul pacienţilor cu SCI. Totuşi, astfel de 
reacţii obţinute în cazul acestor bolnavi pot dura până la trei luni. 
Descoperirile lui Gonsalkorale şi ale colaboratorilor săi (2003) 
privind efectele susţinute pe termen lung fac ca efectul placebo să 
fie o explicaţie puţin probabilă. Ameliorările au durat cel puţin un 
an şi au rămas la acelaşi nivel mai mult de cinci ani! În plus, 
nonrespondentii nu au manifestat o ameliorare semnificativă în 
perioada de urmărire, făcând puţin probabil faptul că îmbunătățirile 
observate în cazul celor care au reacţionat pozitiv să fie datorate 
cursului firesc al afecțiunii. Rezultate foarte asemănătoare au fost 
obţinute şi în alte clinici care au folosit hipnoza pentru SCI (Barabasz, 
în curs de apariţie ; Galovski şi Blanchard, 1998; Gonsalkorale et 
al., 2002; Palsson at al., 2002). În fiecare dintre medii, bărbaţii 

erau mai predispuşi la a nu răspunde decât femeile. Pare limpede că 
efectele benefice ale hipnoterapiei pentru SCI sunt durabile şi că 
ameliorările continue în urma hipnozei sunt ceva obişnuit. 

Klein şi Spiegel (1989) au arătat că hipnoza ar putea fi folosită 
pentru a inhiba, dar si pentru a stimula secreția de acid gastric. 
Folosind starea hipnotică, s-a constatat o diminuare cu 39% a 
secreției de acid clorhidric gastric şi o reducere cu 1146 a eliminării 
de acid stimulată de pentagastrină. Acest efect fiziologic direct al 
hipnozei poate justifica în mare parte capacitatea hipnoterapiei de a 
preveni recidiva. Colgan, Faragher şi Whorwell (1988) au testat 
metoda în privinţa prevenirii recidivei ulcerului duodenal folosind 
un tipar atent controlat si o urmărire pe timp de un an. În mod 
remarcabil, toti pacienţii care au fost vindecati cu medicamente au 
recidivat, dar dintre cei care au primit şi hipnoterapie doar jumătate 
au suferit o revenire a bolii. 

Palsson (1998) a creat singurul protocol hipnotic standardizat 
pentru SCI. Spre deosebire de abordările celorlalţi, care sunt con- 
centrate asupra intestinelor, întăririi eului şi creşterii controlului 
asupra colonului, strategia lui Palsson a fost concepută într-o altă 
paradigmă. Este menită în special să neutralizeze procesarea cogni- 
tivă a anormalităţilor legate de simptome, caracteristică pacienţilor 
cu SCI care, toţi, sunt predispuşi la o somatizare crescută (atenţie 
excesivă acordată senzatiilor fizice normale şi simptomelor minore). 

Abordarea lui Palsson din 1998 îşi propune in mod sistematic 
modificarea perceptiilor pacientului şi a focalizării atenţiei asupra 
simptomelor şi senzaţiilor fizice, cu o reducere în modalitatea (intitá 
a celor două tendinţe psihologice prost adaptate de a transforma în 
catastrofă şi nevroză viaţa în general şi senzațiile de la nivelul 
colonului în special. După adâncirea transei, sugestiile hipnotice 
care se leagă de fiecare dintre scenele imaginare includ o schimbare 
graduală spre sugestii hipnotice directe cu privire la modificarea 
experienţelor curente. Hipnoza implică sugestii pentru a crea atât o 
distantare, cât si discontinuitate între evenimentele din viaţa pacien- 
tului şi activitatea colonului. Focalizarea este asupra creşterii nivelelor 
inconştiente de acceptare a senzatiilor normale. Intervenţia este atât 
graduală, cât şi indirectă, astfel încât nu intră în conflict cu structura 
cognitivă actuală a pacientului, provocând rezistenţă. Protocolul 
este conceput astfel încât să ocolească pe cât posibil gândirea critic- 
-analitică, amânând toate sugestiile directe privind schimbarea spre 

sfârşitul unei serii de scene extrem de liniştite. Palsson a subliniat că 
imaginile implică „o formă de dublă disociere, cu scopul de a 
suspenda schemele de gândire critice obişnuite” (Palsson, comu- 
nicare personală, 2004). Conceptualizarea schimbărilor specifice şi 
a focalizării atenţiei sunt cheia spre efectele clinice profunde şi 
durabile ale protocolului. 

Spre deosebire de alte abordări care folosesc hipnoza pentru 
pacienţii cu SCI, anterioare tehnicii lui Palsson, care foloseau sugestii 
mai generale sau adaptate, cum se întâmpla în cazul grupurilor 
Gonsalkorale, Whorwell sau al meu (Barabasz, în curs de apariţie), 
Palsson s-a străduit să creeze ceva ce ar putea fi folosit cu încredere 
pentru toţi cei cu SCI, fără a se devia de la procedură. Detaliatul 
protocol întins pe şapte şedinţe este conceput pentru a fi livrat 
verbal, oferind astfel o documentare ştiinţifică a intervențiilor exacte 
folosite şi crescând potenţialul de replicabilitate şi generalizare în 
rândul cât mai multor medici. Până la această oră este singurul 
protocol oral complet standardizat pentru SCI care a fost testat. 

Pentru a produce o tehnică utilă tuturor pacienţilor - sau cel 
puţin celor cu un anume grad de hipnotizabilitate, indiferent de 
celelalte caracteristici personale ale lor -, aceasta trebuia să includă 
un stil destul de direct al instrucţiunilor şi să se bazeze pe descrieri 
detaliate ale imaginilor în loc să invite fiecare persoană să-şi închipuie 
majoritatea detaliilor. Palsson a recunoscut că unii pacienţi sunt 
mult mai pricepuţi decât alţii în dezvoltarea propriilor vizualizări, 
aşa încât s-a concentrat pe crearea unei proceduri care să producă 
efecte clinice însemnate pentru un număr cât mai mare de oameni. 

Palsson (comunicare personală, 2004) a explicat: „Aproape că 
nu au existat pacienţi în cabinetul meu care să nu-şi poată imagina 
scenele din protocolul acesta, şi asta datorită detalierii şi structurii 
fixe”. El a subliniat că este mai bine să-l ajuţi pe pacient să disocieze 
ducându-l într-o stare de hipnoză profundă şi într-o scenă şi încura- 
jându-l cu fermitate să-şi exercite imaginaţia cu cât mai multe 
simţuri ; aşadar, el a folosit inclusiv sunete, atingeri, culori, texturi, 
temperaturi şi mirosuri. Acest lucru este obţinut sub forma unor 
sugestii hipnotice şi întrebări cum ar fi „Poate remarci un miros... 
dacă da, care este acela ? ". În ciuda acestui aspect cu final deschis 
al procedurii, scopul rămâne o administrare cuvânt cu cuvânt care 
poate fi folosită pentru toţi pacienţii cu SCI. 

Protocolul standardizat al lui Palsson (1998) incepe prin a-i 
aminti medicului sá confirme mai intái faptul cá pacientul a fost 
diagnosticat cu sindrom de colon iritabil de cátre un medic, de 
preferinţă de către un gastroenterolog. Bolnavilor li se cere să-şi 
noteze simptomele intr-un jurnal zilnic, ceea ce produce o evaluare 
sumativă a durerii abdominale, balonării si consistentei colonului pe 
o perioadă de 14 zile, oferind o testare rapidă a îmbunătăţirii stării. 
Pacientului i se atrage atenţia că deseori ameliorarea nu este observată 
decât la jumătatea tratamentului. Apoi acesta beneficiază de şapte 
şedinţe de hipnoză standardizată, programate aproximativ la fiecare 
două săptămâni, pe o perioadă de 12 săptămâni. Scenariile sunt 
menite să fie respectate întocmai, cu excepţia părţii de inducţie, care 
trebuie adaptată răspunsului hipnotic specific al individului, pentru 
a se asigura o anume profunzime. 

După a doua şedinţă de tratament, pacienţilor li se oferă o 
înregistrare audio pentru exerciţiile de acasă, care este realizată cu 
vocea terapeutului şi urmăreşte cuvânt cu cuvânt scenariul destinat 
acestui scop. Pacienţii sunt instruiți să folosească înregistrarea ori 
de câte ori este posibil, dar nu mai puţin de cinci ori pe săptămână. 
Ei sunt încurajați să continue să exerseze până după încheierea 
ultimei şedinţe de hipnoză. De asemenea, sunt încurajați ca, o dată, 
să încerce să facă exerciţiile pentru acasă şi fără casetă, dacă doresc. 
De îndată ce pacientul se familiarizează cu limbajul înregistrării, el 
poate exersa oriunde, oricând, fără să depindă de aparatura audio. 


Fumat 


Fumatul este un factor-cheie de risc într-o gamă largă de afecţiuni 
grave. Conform raportării chirurgicale generale către U.S. Department 
of Health and Human Services (1990), în fiecare an, peste 400.000 
de decese din America pot fi legate direct de consumul de tutun. 
Aproape jumătate dintre dependentii de fumat încearcă să renunţe 
anual, însă, în cel mai bun caz, probabil doar 5% dintre cei care 
solicită ajutor profesionist în această privinţă ar putea reuşi pentru o 
perioadă semnificativă de timp (Giovino, Henningfield, Tornar, 
Escobedo şi Slade, 1995). Din cauza numărului mare de agenţi care 
dau dependenţă din tutunul pentru ţigări, renunţarea la obicei nu 
este uşoară. Mai mult, fumatul este întărit în multe instanţe ca 

mijloc de relaxare, de reducere a anxietăţii şi de inhibare a furiei. El 
este asociat şi cu ajutorul in depăşirea timiditátii în societate. 

Nu numai că fumatul satisface multe nevoi psihologice ale unor 
oameni, dar fumátorul trece rapid prin schimbări fiziologice atunci 
când se adaptează consumului de ţigări, acestea ducând la simptome 
dureroase în momentul renunţării. Într-un proiect realizat în cola- 
borare cu biochimişti, Helen Crawford şi colegii ei au efectuat o 
cercetare a potenţialului cognitiv EEG legat de eveniment al fumă- 
torilor şi nefumătorilor (Crawford, McClain-Furmanski, Castagonli 
şi Castagonli, 2002). Descoperirile au arătat că fumătorii cronici au 
mult mai puţină monoaminooxidază în sânge şi în creier decât au de 
obicei abstinentii şi, atunci când se lasă, nivelele par să crească din 
nou după un timp. Consumatorii de tutun se autoidentifică în funcţie 
de numărul de ţigări fumate, ceea ce ridică serioase semne de între- 
bare cu privire la metodele comportamentale care le sunt dedicate, 
cum ar fi aceea care îi determină să-şi ruleze singuri ţigările pentru 
a reduce consumul. Să li se ceară să fumeze cantităţi necunoscute de 
tutun, pe care l-au rulat singuri, ridică noi probleme. Principala 
întrebare pe care Crawford o pune se leagă de etica familiarizării 
fumătorilor cu o nouă metodă de fumat. 

Mulţi oameni au renunţat la fumat doar pentru a se trezi mai 
târziu, uneori chiar după ani de zile de abstinentá, că aprind o ţigară 
la cea mai mică provocare. Terapeutul care tratează fumatul se 
confruntă cu un pacient al cărui obicei compulsiv este puternic 
întărit, încetarea acestuia determinând tensiune, anxietate, durere şi 
câştig, initial în greutate din cauza reajustării metabolismului lipo- 
proteic. Cea mai mică recidivă duce, de obicei, la o reinstalare 
completă a comportamentului. 

S-au conceput mai multe abordări, în general pe principiul 
reîncadrării angajamentului persoanei faţă de sănătate şi viaţă. Literatura 
de specialitate a devenit voluminoasă. Aproape fiecare tehnică descrisă 
a reuşit să ducă la rezultate cu diverse procente de succes, majoritatea 
situându-se între 20% şi un procent pretins de 90% referitor la 
întreruperea obiceiului (Green, 2004). Totuşi, studiile de urmărire 
au arătat o rată mare de recidivism, având in vedere cá un număr 
substantial de noi abstinenti sunt convinşi să-şi reia obiceiul de 
îndată ce se află în compania unor fumători sau în faţa unor situaţii 
tensionate. 

O evaluare a hipnozei ca intervenţie clinică susţinută empiric 
(Lynn, Kirsch, Barabasz, Cardena şi Patterson, 2000) a ajuns la 
concluzia că procedurile din domeniu sunt foarte eficiente din punctul 
de vedere al costurilor şi au câştigat un loc între primele tratamente 
din abordările pas cu pas care încep cu intervenţia cel mai puţin 
costisitoare şi care consumă cel mai puţin timp. Studiile asupra 
hipnozei pentru renunţarea la fumat menite să demonstreze specifi- 
citatea procedurilor şi să treacă hipnoza în zona tratamentelor cu 
susţinere empirică trebuie să facă şi mai multe eforturi pentru a 
include măsurătorile biochimice ale abstinentei, dincolo de raportárile 
subiective ale pacienţilor (cum ar fi testarea cu cotinină). Totuşi, 
Green şi Lynn (2000) au tras concluzia că intervenţiile hipnotice 
duc, în general, la rate mai mari de abstinentá în comparaţie cu 
listele de aşteptare şi cu condiţiile de control non-tratament. 

În poate una dintre cele mai inovative abordări ale problemei 
fumatului, H. Spiegel (1970) a descris o abordare de o singură 
şedinţă care le oferă unor pacienţi oportunitatea de a-şi pune pro- 
blemele într-o nouă perspectivă. Metoda a fost perfecționată conform 
descrierii lui Spiegel şi Spiegel (1978) şi, mai recent, în Spiegel şi 
Spiegel (2004). Odată ce i-a fost testată hipnotizabilitatea şi a fost 
indus într-o stare hipnotică folosindu-se Profilul Inducţiei Hipnotice 
(HIP ; analizat în capitolul 4), pacientul este expus procedurilor de 
adâncire şi i se cere să se concentreze asupra a trei chestiuni principale : 


1. Pentru corpul tău, fumatul este otravă. Eşti alcătuit dintr-o serie 
de componente, dintre care cel mai important este corpul tău. 
Fumatul este otravă nu atât pentru tine, cât pentru corpul tău. 

2. Nu poţi trăi fără corpul tău; corpul tău este o uzină fizică 
prețioasă prin intermediul căruia îţi trăieşti viaţa. 

3. În măsura în care vrei să trăieşti, îi datorezi corpului tău respect 
şi protecţie. Acesta este modul tău propriu de a conştientiza 
natura fragilă, prețioasă a corpului tău si, în acelaşi timp, o cale 
de a te vedea ca un paznic al trupului tău. Eşti într-adevăr 
paznicul corpului tău. Când iti iei acest angajament de a-ţi 
respecta corpul, ai în tine puterea de a-ţi fi fumat ultima ţigară. 


Cele trei sugestii sunt repetate şi elaborate în timp ce pacientul 
rămâne sub hipnoză. Apoi el învaţă autohipnoza, astfel încât ideile 
pot fi întărite. Pacientul este instruit să o folosească de regulă de trei 

până la zece ori pe zi. Cercetarea iniţială (H. Spiegel, 1970) a 
raportat că, dintr-un grup de 615 pacienţi, 271 au răspuns la un 
chestionar la 6 luni după tratament. Un total de 120 de „fumători 
inráiti" renuntaserá de cel puţin jumătate de an, iar alti 120 reduseseră 
semnificativ numárul de tigári. 

Cei doi Spiegel (H. Spiegel si D. Spiegel, 2004) au recunoscut 
cá o terapie mai indelungatá sau mai intensivá ar duce la un procent 
mai mare de respondenţi. Ei au remarcat şi cá un tratament mai lung 
sau mai implicat ar putea fi mai potrivit pentru acei pacienţi care 
sunt mai hotărâți să se lase de fumat. Ideea abordării într-o singură 
şedinţă este pur şi simplu aceea de a maximiza răspunsul terapeutic 
cu timp şi costuri minime. Totuşi, şedinţele suplimentare sunt consi- 
derate utile la diverse intervale după restructurarea cognitivă iniţială 
care are loc ca urmare a sugestiilor hipnotice. Este o tehnică simplă, 
care necesită timp şi costuri minime şi care poate fi folosită pe scară 
largă în ajutorul cât mai multor pacienţi. Evident că alţii s-ar putea 
să beneficieze de pe urma unui tratament mai implicat, în vreme ce 
unii vor rămâne insensibili la orice abordare. Procedura, deşi pare 
doar o simplă aplicare a protocolului dat, s-a dovedit a fi mult mai 
eficientă când este folosită de medici experimentați în locul începă- 
torilor în domeniu (Barabasz, Baer, Sheehan şi Barabasz, 1986). 

O examinare a câtorva studii privind hipnoza pentru renunţarea 
la fumat arată că medicii cu experienţă în mediul ambulatoriu (vezi, 
de pildă, Barabasz et al., 1986; Elkins şi Hasanrajab, 2004 ; Spiegel 
şi Spiegel, 2004 ; H. Watkins, 1976) au raportat rate de abstinentá 
considerabil mai mari decát cele obtinute de laboratoare universitare 
care folosesc protocoale administrate de obicei de cátre studenti 
neexperimentați sau instructori universitari. Această anomalie din 
literatura de specialitate, în combinaţie cu lipsa de accent pe un număr 
adecvat de şedinţe sau pe stabilirea unei relaţii clinice potrivite, ar 
putea fi responsabilă de ceea ce unii consideră a fi „rezultate mixte”. 

Curios, însă numai un studiu pare să fi abordat problema direct. 
A. Barabasz şi colaboratorii (1986) au obţinut date din urmărirea 
clinică a 307 clienţi pe o perioadă de 36 de luni după terapia împotriva 
fumatului prin hipnoză şi restricționarea stimulării ambientale. Nivelul 
de experienţă al medicilor, durata contactului şi grija pentru proceduri 
au variat în condiţiile a şase intervenţii hipnotice experimentale 
pentru renunţarea la fumat. O a şaptea intervenţie a combinat hipnoza 
cu terapia REST, în cadrul căreia pacienţii au petrecut între o oră şi 

o oră şi jumătate întinşi în condiţii de izolare fonică şi întuneric, cu 
un nivel scăzut de zgomot alb, acesta reprezentând fundamentul 
pentru protocolul de inducţie hipnotică. 

Principalele descoperiri ale cercetării au arătat că rezultatele 
pozitive ale tratamentului sunt legate de hipnotizabilitatea crescută, 
măsurată conform Scalei Stanford a Hipnozei Clinice, absorbției 
crescute, nivelului ridicat al experienţei clinice, grijii mai mari 
acordate procedurilor şi unui contact mai îndelungat între client şi 
terapeut. Intervenţia cel mai puţin eficientă (4% abstinenţi după 
numai 4 luni de urmărire) a implicat interni aflaţi în pregătire 
predoctorală în psihologie care au folosit o abordare într-o singură 
şedinţă. Medicii experimentați, cu un minim de 6.000 de inductii 
hipnotice efectuate de-a lungul multor ani, au obţinut, de obicei, 
rate de abstinenţă între 30 si 36% la urmărirea pe termen lung (18 luni), 
sugestiile hipnotice fiind administrate fie în grup, fie individual. De 
obicei, procesul nu includea mai mult de două şedinţe, o evaluare 
iniţială si o testare a hipnotizabilităţii ce durau aproximativ 90 de 
minute, urmate de o a doua întâlnire de 90 de minute care continua 
experimentarea hipnozei şi administra sugestii pentru renunţarea la 
fumat. Dat fiind faptul că internii lipsiţi de experienţă au obţinut 
doar o rată de abstinenţă de 4% după 4 luni, este remarcabil că 
medicii experimentați care, dintr-un motiv sau altul, s-au văzut cu 
clienţii lor doar pentru evaluare şi orientarea iniţială, fără hipnoză 
împotriva fumatului, au obţinut o rată de abstinentá de 6%. 

De la studiul lui A. Barabasz şi al colaboratorilor săi (1986), 
cabinetul meu (A.F.B.) şi-a perfecţionat practicile adăugând inductii 
hipnotice adaptate suplimentare, tehnici de adâncire şi sugestii mode- 
late în funcţie de fiecare pacient. Aceştia plătesc înainte pentru un 
tratament de trei până la cinci şedinţe (un total de aproximativ 5 ore) 
ce urmează să se desfăşoare de-a lungul a 10 zile. Evaluarea psiholo- 
gică, a istoricului privind fumatul şi a informaţiilor legate de hipnoti- 
zabilitate, dar şi o introducere în fenomenologia hipnotică au loc în 
prima şedinţă. A doua pune accent pe angajamentul clientului de 
a-şi proteja de rău propriul corp, conform procedurii Spiegel şi 
Spiegel (2004). După adâncire, sugestiile hipnotice sunt atent adaptate 
clienţilor individuali pornind de la istoricul lor ca fumători şi de la 
natura sensibilităţii lor la hipnoză. Şedinţele următoare modelează 
inducția hipnotică în funcţie de fiecare persoană, pentru a se obţine 
maximul de profunzime şi receptivitate hipnotică. Se fac eforturi 


422 TEHNICI DE HIPNOTERAPIE 


considerabile pentru a se asigura că predarea autohipnozei, aşa cum 
au descris cei doi Spiegel, nu este percepută ca o strategie de a se 
arunca responsabilitatea tratamentului pe umerii pacientului. Deseori, 
între vizite, se fac urmăriri prin telefon, iar informaţiile obţinute de 
aici şi din alte şedinţe sunt utilizate pentru perfecţionarea inducției 
şi sugestiilor hipnotice suplimentare. Pentru a verifica abstinenţa 
raportată de pacienţi, terapeutii au considerat că o tehnică utilă este 
folosirea testului cu cotinină. În ultimii ani, cabinetul meu (A.F.B.) 
a renunţat la el, deoarece mai puţin de 1% dintre clienti minteau în 
această privinţă. Rata obişnuită de abstinentá, menţinută la urmăririle 
de după 12-18 luni, este de 45-48%. 

H. Watkins (1976) a descris o abordare individualizată care 
implică cinci şedinţe săptămânale. Rata de succes iniţial a fost 
raportată ca fiind de 78%, 67% dintre persoane menţinând abstinenţa 
şi după 6 luni. La fel ca în cazul tehnicii Barabasz er al. (1986), se 
obţine un istoric iniţial al fumátorului menit să determine motivele 
clientului de a fuma şi senzațiile obţinute in urma comportamentului. 
Hipnoza a fost adaptată pe baza analizei lui Barabasz privind moti- 
vaţiile pacientului, o serie de trei sugestii şi două imagini fiind 
selectate din dosarul protocoalelor standard. S-a folosit o tehnică de 
inducţie „concentrare-relaxare” şi pacientului i s-au prezentat, în 
timpul celei de-a doua şi a treia şedinţe, o sugestie selectată şi o 
vizualizare. Un exemplu adaptat pacientului în cauză este următorul : 


1. Sugestia relaxării. „Îmi spui că fumatul te calmează, că este 
relaxant şi te linişteşte, dar ce e atât de grozav la o ţigară care îţi 
taie respiraţia şi îţi lasă gura uscată de parcă ar fi plină cu 
bumbac ? O ţigară poate părea relaxantă pentru că faci o pauză 
ca să te întinzi după ea, să o scoţi din pachet, să o aprinzi şi să 
tragi adânc în piept. Îţi oferă un moment relaxant, lipsit de 
tensiune. Dar sunt şi alte feluri în care poţi obţine acelaşi efect, 
acelaşi moment de relaxare. Am să te învăţ o metodă prin care să 
obţii acelaşi efect inspirând adânc, expirând încet şi spunándu-ti 
să te relaxezi. Fă asta acum - trage adânc aer în piept. Inspirá, 
expiră încet şi spune-ţi să te relaxezi.” 

2. Sugestia victoriei. „Îmi spui că vrei să simţi că îți învingi obiceiul 
de a fuma, să ai un sentiment de voinţă şi autocontrol - o 
senzaţie că ai câştigat în faţa acestui viciu. Poţi avea acea senzaţie 
făcând următoarele : de fiecare dată când iei un pachet de ţigări 

şi îl pui imediat jos, acest sentiment al victoriei te va cuprinde. 
Te vei simţi bine şi puternic. Este ca şi cum ai câştiga bătălii una 
după alta. De fiecare dată când repeti acest comportament de a 
spune «Nu» unei ţigări, în imaginaţie sau în realitate, vei câştiga 
o bătălie după alta, până la victoria finală - victoria asupra 
obiceiului tău de a fuma.” 


Sentimentul plăcut pe care cineva îl are când pune jos pachetul 
este întărirea imediată. Asta tinde să crească probabilitatea ca, pe 
viitor, chiar să pună jos pachetului fără să fi fumat. 


3. Sugestia furiei. „Îmi spui că fumezi pentru a-ţi înăbuși furia şi 
frustrarea ; vezi fumatul ca pe un fel de a gestiona furia, dar 
amândoi ştim că asta nu-ţi rezolvă problema. Fumatul ajunge 
să-ţi facă rău fizic şi nu-ţi poate descărca sau controla senti- 
mentele. Dacă eşti supărat pe cineva, exprimă acele sentimente 
într-o manieră constructivă. Dacă nu poţi, atunci eliberează 
energia mânioasă prin exerciţii fizice, lovind o pernă sau imagi- 
nându-ţi că ai în mână o mică minge din cauciuc pe care o strângi 
cum vrei. Încearcă asta acum. Imaginează-ţi că ai în mână o 
mică minge din cauciuc şi o strângi; continuă să te joci cu ea 
până când iti oboseşte mâna.” 

4. Imaginea costurilor. ,Tigárile costă [inserează costul curent] 
pachetul. Îmi spui că fumezi două pachete pe zi. Asta înseamnă 
că trebuie să dai [inserează suma] pe zi pentru ţigări. Înmulţeşte 
[inserează suma) cu 7, ceea ce înseamnă [inserează totalul] pe 
săptămână. Dacă inmultesti [inserează suma zilnică înmulțită cu 
numărul de zile din an], atunci anual dai pe ţigări [inserează 
suma totală] — si pentru ce? Pentru un obicei care te face să te 
simţi groaznic, un obicei care iti distruge sănătatea. Nu i-ar 
plăcea să foloseşti banii ăştia pentru altceva - pentru ceva care 
te-ar face să te simţi fericit şi nu trist? Dacă te laşi de fumat, 
meriti să cheltuieşti banii pe care îi economiseşti pentru a-ţi 
cumpăra ceva care nu se va risipi în fum. Gándeste-te acum la ce 
ti-ar plăcea să cumperi cu [inserează suma pentru întreg anul] pe 
care i-ai economisi într-un an, poate ceva ce ţi-ai dorit mereu, 
dar ai considerat că e un lux prea mare. Cumpără chiar acum 
acest obiect în imaginaţia ta şi experimentează folosirea lui. 
Simte plăcerea în vreme ce eu tac timp de un minut.” 

Folosind această imagine, Helen Watkins îşi motiva clienţii descriind 
un ţel plăcut, pe termen lung, căruia i se puteau dedica. Le sugera 
ca, după trezirea din hipnoză, să pună într-un borcan de sticlă sau 
într-un recipient special banii pe care îi economiseau renunțând la 
țigări, unde să-i poată vedea cum se acumulează zilnic. 


5. Ziua în care nu se fumează. „Imaginează-ţi cá a venit ziua în care 
nu mai fumezi. Traversezi spre această clădire. Aerul e proaspăt, 
soarele străluceşte şi e o zi superbă. Te-ai trezit de dimineaţă 
simtindu-te mulţumit de tine şi de lume ; iti place felul in care iti 
duci viaţa. În primul rând, senzaţia de a fi sclavul unei ţigări nu 
te mai bântuie. Tu detii controlul, nu ţigara. Ai mai multă energie. 
Gâtul iti este curat şi ştii că şi plămânii (i se curăţă. Te simţi 
grozav, şi cu cât te gândeşti mai mult la cât de bine te simţi, cu 
atât mai energici iti sunt paşii. Continuă se mergi în vreme ce eu 
am să tac timp de un minut.” 


Sunt construite sugestii hipnotice suplimentare în jurul conceptului 
de „scuză pentru o pauză”, apoi al celui de „socializare” (arătând că 
ţigara interferează cu socializarea şi-l separă pe fumător de ceilalţi). 
Vizualizările pot include experienţa negativă a hainelor îmbâcsite cu 
miros de tutun. O imagine hipnotică deosebit de eficientă este o 
„scenă de spital” în care doctorul spune, câţiva ani mai târziu: 
„Doar atât mai pot face pentru tine ; ţi-am spus cu ani în urmă că ar 
trebui să te laşi de fumat. Tot ce pot să fac acum este să-ţi dau 
medicamente care să te aline temporar înainte ca inima şi plămânii 
tăi să cedeze. Îmi pare rău, e tot ce putem face acum. Dacă te-ai fi 
lăsat când ai avut ocazia...”. 

Apoi pacientul învaţă autosugestia pentru a exersa sugestia şi 
imaginile singur, în timpul ultimelor două săptămâni dintre şedinţele 
de tratament. O parte importantă a acestei abordări este insistența 
terapeutului de la finalul fiecărei şedinţe ca pacientul să telefoneze 
zilnic timp de o săptămână şi să raporteze eşecul sau succesul. Nu 
este dojenit sau lăudat, pur şi simplu i se acceptă raportul ; dar dacă 
pacientul nu sună, terapeutul îl caută în aceeaşi zi. H. Watkins 
(1976) a remarcat că cel mai greu să se lase de fumat le este celor 
care folosesc obiceiul pentru a-şi inábusi furia. 

Dată fiind concluzia lui Holroyd (1980) că probabilitatea succesului 
hipnozei în tratarea dependenţei de tutun creşte când sunt îndeplinite 

patru criterii (mai mult de o şedinţă, sugestii hipnotice adaptate, 
tratament ajutător şi urmărire şi o intensă relaţie interpersonală), 
succesul excelent al lui H. Watkins este de înţeles. 

Poate recunoscând ratele de succes obţinute prin metoda lui 
Spiegel şi Spiegel (1978) şi avantajele adăugării măcar a unei şedinţe 
suplimentare (A. Barabasz et al., 1986) în termeni de eficienţă a 
costurilor comparativ cu programul de tratament în cinci săptămâni 
al lui H. Watkins (1976), Elkins şi Hasanrajab (2004) au creat o 
intervenţie de trei şedinţe care ţine cont de costuri. Datele lor 
preliminare se bazează pe un eşantion de 30 de fumători înscrişi 
într-o organizaţie de menţinere a sănătăţii care sunt trimişi de 
medicul lor să se lase de fumat. Eşantionul - cu o vârstă medie de 
47 de ani şi cu un istoric mediu al fumatului de 26 de ani - se apropie 
de caracteristicile fumătorilor „înrăiţi” trataţi în studiile celor doi 
Spiegel şi ale lui A. Barabasz şi colaboratorilor. Acestea se deosebesc 
de caracteristicile unui obicei mai puţin dezvoltat cum este în cazul 
populaţiei din mediul universitar tratate de Helen Watkins. 

Protocolul de tratament Elkins şi Hasanrajab (2004) în trei şedinţe 
începe cu o evaluare iniţială fără hipnoză. Şedinţele 2 şi 3 implică 
sugestii adaptate (modelate în funcţie de individ) şi accentuarea 
individualizării relaţiei terapeutice cu fiecare pacient, aspect carac- 
teristic lucrului conform tehnicii H. Watkins. Pentru a întări şedinţele 
fată în faţă, terapeutii le oferă pacienţilor o înregistrare audio a 
inducției care include sugestiile hipnotice directe pentru relaxare şi 
confort. Cele trei întâlniri sunt programate de două ori pe săptămână. 

Prima include un istoric al fumătorului, al încercărilor anterioare 
de a renunţa şi o evaluare a stării mentale şi a psihopatologiei 
actuale. Şedinţa include şi o discuţie privind dependenţa de nicotină 
şi relaţia dintre stres şi fumat. Pacienţilor li se cere şi să aleagă o 
dată la care să se lase de fumat, să ignore toate produsele din tutun 
şi să revină pentru tratament hipnotic în ziua aleasă. Se evaluează 
sprijinul social de care are parte pacientul şi i se prezintă acestuia 
hipnoza, cu accent pe înlăturarea miturilor şi a concepţiilor greşite. 
Principalul scop al acestei şedinţe este de a dezvolta raportul şi 
relaţia pozitivă înainte de a se efectua o inducţie hipnotică pentru 
renunţarea la fumat. 

La a doua şedinţă, pacienţii participă la o sesiune hipnotică de 
25 de minute cu sugestii îndreptate spre relaxare şi confort, dar şi 
spre adâncire, absorbţie, un angajament de a nu mai fuma, scăderea 

poftei de nicotină, cu sugestii posthipnotice adaptate şi exersarea 
autohipnozei. Pacienţilor li se cere şi să vizualizeze beneficiile 
renunţării la fumat. Toate inductiile includ sublinierea disocierii de 
potenţialele pofte şi folosirea unei imagini de plutire. Sugestiile 
posthipnotice pun accentul şi pe lipsa nevoii pacientului de a mânca 
excesiv şi pe faptul că va considera că o cantitate potrivită de mâncare 
este satisfăcătoare. Această procedură trebuie privită ca fiind încă la 
început, dar rezultatele sunt încurajatoare. Dintre pacienţi, 81 % au 
raportat că s-au lăsat de fumat, iar 48% au rămas abstinenţi şi la 12 luni 
după tratament. Mai mult, aproape toţi (95%) s-au arătat mulţumiţi 
de tratamentul primit. 

Shirley Sanders (1977), un alt medic cu experienţă, a descris o 
abordare care, poate, este la fel de interesantă ca aceea a celor doi 
Spiegel. Pacienţii ei erau hipnotizaţi în grup după o primă dezbatere 
de idei în care se aduceau în discuţie cât mai multe motive posibile 
pentru a deveni nefumători. Apoi, după inducerea hipnozei şi adân- 
cire, pacienţii „progresau în timp” pentru a se imagina nefumători. 
Imaginarea şi visele hipnotice adaptate în urma dezbaterilor de idei 
erau folosite pentru dezvoltarea sugestiilor hipnotice. Au urmat 
exerciţiile de relaxare prin intermediul autohipnozei. Sanders a 
raportat că, la a patra şedinţă, 84% erau nefumători, iar 68% s-au 
menţinut şi după 10 luni. 


Roaderea unghiilor 


Unii oameni dobândesc şi păstrează obiceiul de a-şi roade unghiile. 
În una dintre cele mai amănunțite treceri analitice în revistă ale 
literaturii de specialitate, Gruenewald (1965, pp. 210-215) a remarcat 
că diferiţi autori au pus rosul unghiilor pe seama: „unei căutări 
ego-integrante a echilibrului homeostatic prin intermediul canalelor 
motorii”, „unei activităţi substitut pentru eliberarea nevoilor libidinale 
ostile şi conflictuale”, „o descărcare a impulsurilor oral-agresive”, 
„O automutilare ce include atât indulgență, cát şi pedeapsă”, 
„O depresie echivalentă în forma unei sinucideri parţiale atenuate”, 
„un dispozitiv de descărcare a vinovăţiei cu un element de restituire 
(adică unghiile cresc la loc)” şi „sindromul unei conversii isterice şi 
echivalentul unei masturbări”. 

Indiferent de etiologie, pacienţii rareori caută tratamente psih- 
analitice lungi şi intensive pentru această afecţiune deoarece, de 
obicei, nu este privită ca aducând vătămări grave. Cazul discutat de 
Gruenewald (1965) relevă faptul că simptomele au fost legate de o 
vătămare adânc înrădăcinată a conceptului despre sine, relationánd 
psihodinamic cu unele conflicte infantile, poate provenite dintr-o 
întrerupere a ataşamentelor evolutive. Pacienta şi-a rezolvat, în 
sfârşit, problema rosului unghiilor, dar sugestiile hipnotice pentru 
încetarea obiceiului au fost eficiente doar după rezolvarea con- 
flictelor ei interioare cu ajutorul tehnicilor hipnoanalitice complexe. 

Crasilneck şi Hall (1985) au explorat sensul dinamic al rosului 
unghiilor în cazul copiilor. Acestora li se cere pur şi simplu să 
comenteze care unghie trebuie roasă mai mult. „Cât de mult? În ce 
moment al zilei ? Cât de mult sânge e necesar pentru a o gusta, doar 
un pic sau mult? ” Folosind orientarea lor psihodinamicá, intervenţia 
hipnotică este menită să atragă pur şi simplu atenţia asupra obiceiului 
după cum urmează: „Nu vei mai dori sau simţi nevoia să continui 
cu acest obicei depăşit şi nedorit care iti răneşte mâinile şi te face de 
ruşine în faţa familiei şi a prietenilor. Pe măsură ce începi să întrerupi 
acest obicei de a-ţi roade unghiile, vei avea o senzaţie de bine şi de 
mulţumire de sine”. (Copiilor mai mici li se spune doar: „Te vei 
simţi bine cu tine pe dinăuntru”.) 

Abordarea mea (A.F.B.) se bazează pe cea a lui Erickson (1958), 
în care, sub hipnoză, copilului i se spune cât de util ar fi să aibă doar 
o unghie care să nu fie roasă. Se dau încurajări hipnotice pentru 
roaderea celorlalte chiar mai mult, astfel încât să se compenseze 
absenţa ei. Odată ce unei unghii i s-a permis să crească, o descriu 
folosind hipnoza uşoară : „Cât de singură trebuie să fie acea unghie. 
O poţi lăsa să aibă o prietenă ?”. Această procedură este efectuată 
treptat, de-a lungul mai multor şedinţe, fiind aşadar potrivită doar 
pentru cazurile severe în care alte metode mai succinte au dat greş. 


Scăderea în greutate şi obezitatea 


În prima parte a anilor '70, doctorii Ken Cooper (1970) şi Covert 
Bailey (1991) au declanşat isteria fitness cu faimoasele lor cărţi New 
Aerobics şi Fit or Fat. Curentul a ţinut din anii '70 până prin anii '80. 
Astăzi mulţi americani suferă de obezitate. Conform Centers for 

Disease Control and Prevention, peste 60% din populaţia Statelor 
Unite este obeză. Cazurile de diabet de tip 2 declanşate la vârstă 
adultă au crescut cu 39% din 1990 până în 1999. În prezent, 25% 
dintre americani nu fac nici un fel de exerciţii fizice, iar acest 
procent creşte la 34% în cazul celor peste 50 de ani. Puţini consumă 
fie şi minimul elementar de alimente sănătoase recomandate. În 
consecinţă, afectarea sistemelor noastre imunitare şi costul îngrijirii 
medicale sunt acum la nivel pandemic (Hatfield, 2000). 

Se pare că majoritatea adulţilor din Statele Unite au urmat, 
într-un moment sau altul, o formă de dietă. Inevitabilul a fost 
reluarea vechilor obiceiuri alimentare şi pierderea masei corporale 
slabe. Regimul fără exerciţii fizice este, pe termen lung, dezastruos 
din punct de vedere fiziologic. De exemplu, să luăm o persoană 
ipotetică, dl Smith, care are 90 kg, cu 30% grăsime, ceea ce 
înseamnă 60 kg de masă corporală slabă (apă, oase, muşchi). Ar 
putea fi un bărbat corpolent relativ sănătos. Merge la medicul de 
familie care se uită la un grafic şi zice: „Domnule Smith, trebuie să 
slábiti". Aşa cá dl Smith se apucă de o dietă, fie una despre care a 
auzit, fie poate un program costisitor cum ar fi Weight Wachers, 
Nutra-System sau Physician's Fat Loss Clinic. Urmând cu religio- 
zitate dieta, d] Smith reuşeşte să-şi reducă greutatea la 72 kg. Totuşi, 
el are încă 30% grăsime, ceea ce înseamnă că acum are doar 50 kg 
masă corporală slabă. DI Smith este acum un bărbat gras, mic şi 
bolnav care mănâncă şi iar mănâncă. Acum, odată revenit la cele 90 kg 
ale sale, sau poate chiar trecând de ele, lucru normal, are 35% 
grăsime - adică 58 kg masă corporală slabă. 

Ce înseamnă asta ? Că trebuie să mănânce mai puţin doar pentru 
a-şi menţine greutatea pe care o avea înaintea tuturor acelor diete. 
Aceste variaţii se repetă iar şi iar, motiv pentru care unii oameni 
îngrozitor de graşi chiar spun adevărul când zic că mănâncă foarte 
puţin. Cu cât o persoană ţine mai mult regim fără sportul adecvat, 
cu atât mai mult se alimentează ciclul acestor variaţii. 

Din motivele discutate anterior, pentru a fi etici şi responsabili în 
folosirea hipnozei pentru pierderea în greutate trebuie să ne concen- 
trăm pe crearea unei noi filozofii de viaţă, a unui nou angajament 
faţă de propriul corp şi propria sănătate. Hipnoza care se focalizează 
pe dietă plus antrenament cardiovascular, cum ar fi mersul pe jos sau 
pe o bandă sau poate chiar joggingul, adăugat antrenamentului de 
rezistenţă (ideal ar fi cu greutăţi), îi permite persoanei să mănânce 

mai mult şi să scadă în greutate. Ideea este că omul, câştigând masă 
musculară, care în mod normal se pierde în procesul de îmbătrânire, 
poate să-şi menţină un nivel mai bun al sănătăţii şi un aport mai 
mare de calorii fără să devină obez. 

Masa musculară este esenţială pentru menţinerea calităţii vieţii, 
tinereţii şi vigorii. Oamenii care pierd multă masă musculară în 
timpul dietelor standard pierd din condiţia fizică. Ei nu pot să facă 
multe din punct de vedere fizic şi astfel performanţele lor scad, fie 
că e vorba de schi, golf, grădinărit sau doar căratul cumpărăturilor. 
Masa musculară este vitală şi pentru sănătatea oaselor. Mai ales 
femeile pierd masă osoasă odată cu vârsta (osteoporoză). Masa 
musculară este esenţială şi în controlul temperaturii corpului, pentru 
că muşchii rețin foarte multă apă, esenţială pentru reglarea tempera- 
turii. Pierderea muşchilor îi răpeşte corpului multe din rezervele 
preţioase de apă. Aşadar, omul are mai multe probleme în reglarea 
căldurii şi suferă o descreştere a volumului sangvin, ceea ce scade 
rezistenţa. Când folosim hipnoza pentru a reduce greutatea cuiva şi 
a-i îmbunătăţi condiţia fizică, trebuie să recunoaştem că rata meta- 
bolică a unei persoane scade când aceasta slăbeşte. Menţinerea masei 
musculare ajută foarte mult, dar tot nu este suficientă pe termen 
scurt. Pe termen lung, legătura naturală între masa musculară şi rata 
metabolică se restabileşte. Odată ce un client îşi sporeşte masa 
corporală slabă crescând masa musculară, se accelerează şi meta- 
bolismul. Asta înseamnă că poate mânca mai mult. 

Antrenamentul de rezistenţă viguros, care poate fi facilitat când 
este încurajat printr-un protocol hipnotic, creşte masa corporală 
slabă. Eforturile de pierdere a grăsimii sunt crescute considerabil şi 
durează mai mult şi tocmai de aceea, doar regimul sau regimul 
însoţit doar de gimnastică aerobică nu sunt o soluţie. Este esenţial ca 
un client să înţeleagă faptul că sporirea masei musculare duce la 
accelerarea metabolismului. Muschii sunt cea mai bună cale de a 
stârni focul metabolic si de a menţine țesuturile active. Hipnoza ar 
trebui directionatá spre învăţarea unei persoane cum să-şi menţină 
țesuturile active. Metoda ar trebui orientată şi spre deprinderea 
obiceiului de a avea cinci până la şapte mici mese pe zi în locul a trei 
mai bogate. Asta îl împiedică pe om să intre în modul de stocare a 
grăsimii, care se declanşează, în cazul majorităţii indivizilor, după 
aproximativ 3 ore de la ultima masă. 

Clienţii care vor să slăbească ar trebui învăţaţi că trebuie să-şi 
păcălească centrul de control evolutiv. Adică, dacă îşi satisfac ficatul 
la aproximativ fiecare 3 ore cu o portie mică de mâncare nu ar trebui 
să li se facă niciodată foame. Nu ar trebui să-şi permită să le fie sete. 
Cea mai rapidă cale spre un aspect umflat este restricționarea apor- 
tului de apă. Corpul pur şi simplu crede că se află în deşert şi 
încearcă să se agate de fiecare picătură pe care o primeşte. Clienţii 
ar trebui încurajați, sub hipnoză, să „ţină rezervoarele pline, fără să 
adauge grăsime”. Dar să nu uite că dacă se supraalimentează cu 
carbohidrați, aceştia vor fi depozitati sub formă de grăsime. Dietele 
bogate în carbohidrați devin pur şi simplu diete bogate în grăsime. 
Populara „piramidă a alimentelor” este o metaforă pentru îndoparea 
cu carbohidrați. Ea este o cale minunată de a ingrága vitele din staul 
şi unul dintre motivele din spatele creării obezității în Statele Unite. 
Problema este că rezervele mari de grăsime sunt asociate cu o 
creştere a răspunsului insulinei şi cu stocuri şi mai mari de grăsime. 
Dacă rezervele de carbohidrați se termină, atunci trebuie să ne 
bazăm pe proteine şi grăsime pentru energie, ceea ce pur şi simplu 
nu este eficient în cazul antrenamentelor foarte intense sau chiar 
pentru menţinerea minţii active în timpul studiului sau altor activităţi 
sedentare care solicită intelectul. 

Pierderea de masă corporală slabă încetineşte şi metabolismul. 
Când nivelul zahărului din sânge scade, poftim la alimente energi- 
zante şi apoi tindem să mâncăm prea mult, creând astfel un cerc 
foarte vicios. Aceşti factori ar trebui avu(i în minte când terapeutul 
construieşte inductii hipnotice adaptate pentru pacienţii săi. 

Hipnoza beneficiază de un sprijin ştiinţific considerabil în privinţa 
eficienţei ei pentru pierderea în greutate. Trecerea în revistă a 
hipnozei ca intervenţie clinică (Lynn et al., 2000) a oferit dovezi cá 
procedurile de profil au primit multă atenţie empirică în multe zone, 
spre deosebire de atenţia de care s-au bucurat unele dintre psiho- 
terapiile cel mai riguros analizate. 

Tehnica statistică puternică a metaanalizei permite o comparaţie 
directă a rezultatelor tratamentelor care provin din diverse intervenţii 
şi abordări metodologice. Producând poate una dintre metaanalizele 
cel mai frecvent citate, Kirsch, Montgomery şi Spairstein (1995) au 
evaluat hipnoza ca adjuvant al psihoterapiei cognitiv-comporta- 
mentale. Rezultatele au indicat că metoda poate fi utilă pentru o 
mare varietate de probleme, dar mai ales (Kirsch, 1996) în tratarea 

obezității. Cea mai importantă este descoperirea făcută de mai multe 
studii care arată cá hipnoza ajută in susţinerea unei pierderi în 
greutate pe termen lung. Acest lucru este important, dat fiind că 
aproape toţi indivizii obezi care slăbesc cu ajutorul tratamentelor 
nonhipnotice se îngraşă repede la loc (Stunkard, 1972). Descoperirile 
metaanalizei au fost atât de puternice, încât au sugerat că pregătirea 
în domeniul hipnozei ar trebui inclusă în mod regulat în pregătirea 
clinică pentru terapia cognitiv-comportamentală. Pacientul mediu 
care beneficiază de hipnoză s-a simţit mai bine la sfârşitul trata- 
mentului şi pe termen lung decât 75% dintre clienţii care au avut 
parte de o terapie identică, dar fără hipnoză. 

Barabasz şi Spiegel (1989) au testat efectele hipnozei pentru 
controlul greutăţii. Hipnotizabilitatea a fost evaluată cu ajutorul 
Scalei Stanford a Susceptibilitájii la Hipnoză, Forma C. Patruzeci şi 
cinci de participanti au incheiat studiul cu cercetátori care nu stiau 
nimic despre punctajele de hipnotizabilitate. Cei expuşi unei tehnici 
simple de autogestionare şi intervenţiei hipnotice a lui Spiegel şi 
Spiegel (1978) modificată pentru a include aversiunea faţă de alimente 
specifice au slăbit semnificativ mai mult după 3 luni decât partici- 
panţii expuşi doar condiţiilor de tratamente sau de control ale 
autogestionării. Specificitatea hipnozei în program a fost susţinută 
de o corelare semnificativă a pierderii în greutate şi a punctajelor de 
hipnotizabilitate. Participanţii au considerat că în toate grupurile de 
tratament s-au făcut intervenţii active. 

H. Watkins (comunicare personală cu J. Watkins în 1979; vezi 
J. Watkins, 1987) a pus accentul pe folosirea hipnozei în grupuri. 
După ce s-a asigurat că fiecare participant se afla în stare hipnotică, 
ea le-a sugerat că vizualizeze două mese cu mâncare. Pe prima se 
află toate mâncărurile bogate în calorii, grăsimi şi carbohidrați. Pe 
măsură ce îşi imaginau aceste alimente, ea le-a cerut participanţilor 
să recunoască faptul că simt o totală lipsă de interes şi o dorinţă de 
a se îndepărta. Apoi priveau o altă masă, plină cu salate, brânză de 
vaci, alimente bogate în proteine, legume proaspete şi mâncăruri 
slab calorice şi, deodată, se simțeau foarte flămânzi. Li se deschidea 
apetitul şi începeau să vadă şi să se gândească la cât de bine e să 
mănânci toate acestea. În această abordare, factorii adversivi sunt 
minimizaţi şi sunt sugerate imagini pozitive de hrănire plăcută. 

Spiegel şi Spiegel (2004) au adaptat pentru tulburările alimentare 
procedura pe care o foloseau pentru renunţarea la fumat. Intervenţia 

are loc, de obicei, în două-trei şedinţe, dacă pacientul îşi depăşeşte 
greutatea normală cu mai puţin de 15%. Sunt programate şedinţe de 
terapie regulate pentru pacienţii care au un exces de greutate peste 
această limită. După aflarea unui scurt istoric psihologic, este explicat 
şi administrat profilul inducției hipnotice. Pacientul învaţă şi un 
exerciţiu de autohipnoză care accentuează conceptul de a mânca 
respectând corpul. Odată ce este asigurată starea hipnotică, individul 
e instruit să aleagă o dietă variată, care poate include zile cu mai 
multe legume sau zile cu mai multe proteine sau chiar o zi dedicată 
lichidelor. Este subliniat faptul că problema principală este cea a 
aportului total de calorii în relaţie cu activitatea fizică, şi nu respectarea 
orbeşte a vreunul regim anume formulat. Scopul este de a schimba 
relaţia persoanei cu propriul corp şi de a o face să realizeze că lupta 
cu caloriile este menită doar să restrângă focalizarea. Se scoate în 
evidenţă şi acceptarea responsabilitátii pentru propriul comportament 
alimentar. Se remarcă faptul că prea mulţi dau vina pe părinţi, 
prieteni, primar sau chiar pe fazele Lunii. In vreme ce se află sub 
hipnoză, este scoasă în evidenţă absurditatea acestei teorii, iar 
pacientului i se spune că propriul comportament alimentar este 
singurul responsabil. 

Ideea principală din final este aceea că, în timp ce slăbesc şi se 
pregătesc pentru o greutate normală, e obligatoriu ca oamenii să se 
reacomodeze cu propriul corp, astfel încât să fie gata să primească 
nou trup şi să realizeze că acest lucru va semăna cu întâlnirea unui 
prieten pierdut de multă vreme. Pregătirea pacienţilor pentru întâlnirea 
cu corpul lor aflat la o greutate normală previne crearea sentimen- 
tului de a fi „străin” în propriul trup, care se consideră că sporeşte 
probabilitatea ca pacienţii să-şi reia obiceiurile distructive. 

Pacienţii sunt încurajați să mănânce ca nişte gurmanzi care acordă 
toată atenţia fiecărei îmbucături. Astfel, implicarea este totală şi 
fiecare înghiţitură e mult mai satisfăcătoare. Ei remarcă faptul că, de 
obicei, gurmanzii sunt normo- sau subponderali. Pentru mâncatul 
excesiv este folosită aceeaşi procedură de bază pentru autohipnoză 
ca în cazul fumatului : (a) „Pentru corpul meu mâncatul excesiv este 
o otravă”, (b) „Am nevoie de corpul meu pentru a trăi” si (c) „Îi datorez 
corpului meu respect şi protecţie”. 

Procedura creată de Arreed Barabasz este mai completă. Aceasta 
include pregătirea şi educarea în ştiinţa exerciţiilor fizice ca şi a 
nutritiei pentru a produce o formă fizică bună pe termen lung şi un 

raport ideal între masa musculară şi procentul de grăsime. Pacienţii 
sunt învăţaţi, sub hipnoză, să inverseze procesul normal de pierdere 
a masei musculare odată cu îmbătrânirea pentru a „aţâţa focul 
metabolic, a menţine țesuturile active şi a putea să mănânci cantităţi 
substantiale de hrană în timp ce mentii nivele extrem de scăzute de 
grăsime şi o formă fizică bună atât în privinţa forţei, cât şi a 
rezistenţei”. Inducţiile hipnotice alerte şi active sunt folosite pentru a 
uşura percepţia antrenamentului fizic, adăugând avansul necesar pentru 
a creşte masa musculară. Sugestiile hipnotice specifice adiţionale 
administrate după evaluare şi inducerea stării hipnotice au fost 
inspirate de munca celor doi Spiegel. Atât nivelul redus de profun- 
zime hipnotică, cât şi cel moderat sunt folosite înainte furnizării 
sugestiilor prezentate mai jos : 


1. Când alegi un stil de viaţă pentru a fi în formă şi a pierde 
grăsimi, alegi un angajament pe viaţă faţă de sănătate si de 
fericirea pe care o face posibilă. 

2. Corpul tău este o uzină fizică prețioasă de care ai nevoie pentru 
a trăi. Nu te-ai gândi să pui kerosen în rezervorul maşinii tale, 
nici măcar să pui benzină obişnuită într-un motor creat pentru 
benzina premium ; zi de zi faci aceleaşi alegeri pentru alimentarea 
pretiosului tău corp. 

3. Dacă te accepti pe tine însuţi, te vei simţi mereu bine cu tine 
când iti alimentezi corpul corect. 

4. Angajamentul pe viaţă este o înţelegere specială pe care o ai cu 
trupul tău de a-l iubi şi a-l proteja de rău şi, astfel, de a contracara 
în acelaşi timp multe semne ale îmbătrânirii care sunt, de fapt, 
semne ale bolii. Acestea pot fi prevenite în mare parte prin 
angajamentul tău de a fi în formă şi a-ţi alimenta corect corpul. 


Sugestiile hipnotice sunt repetate de clienţi în cadrul unui protocol 
de autohipnoză adaptat talentelor lor hipnotice, înainte de fiecare 
dintre cele cinci până la şapte mese pe care le vor lua zilnic. În 
timpul şedinţelor din cabinet, pacienţii învaţă despre lucrurile care 
trebuie avute în vedere atunci când îşi aleg mâncarea şi exerciţiile zilnice. 
Odată ce a fost indusă o stare hipnotică uşoară până la moderată, 
pacientul este instruit : 


Aşa cum a spus filozoful antic grec Aristotel, o persoană virtuoasă 
este una care recunoaşte că excelența este distrusă de deficit sau exces. 

Moderajia este cheia atingerii celui mai înalt potential uman. Ştiinţa 
modernă cu privire la nutriţie şi sport permite ca astăzi aproape 
orice persoană normală să aibă un corp demn de comparaţia cu 
vechii zei greci. Secretul este pur şi simplu o abordare moderată şi 
continuă a aportului de energie. Satisfá-ti mereu ficatul la fiecare 
2,5-3,5 ore. Ficatul unui bărbat obişnuit păstrează 400 de calorii, 
iar cel al unei fernei - in jur de 300. Pentru a evita stocarea grăsimii, 
numărul de calorii ingerate o dată nu ar trebui să depăşească 800 pentru 
bărbaţi şi 600 pentru femei. Mâncând atât de des, nu vei rămâne 
niciodată fără rezerve de energie la nivelul ficatului. Procedând 
astfel, corpul tău continuă la rata lui metabolică ideală, în loc să 
creadă că a fost trimis pe vreun tărâm al foametei, unde trebuie să 
ţină de fiecare calorie pentru a rămâne în viaţă. (Acest program de 
pierdere în greutate le este predat medicilor şi fiziologilor din 
întreaga lume de către primul autor - A.F.B.) 


Ineficienta generală a explicatiilor şi rationamentelor cognitive 
le este bine cunoscută terapeuţilor. De obicei, astfel de argumente 
sunt date la o parte, uitate rapid şi se dovedesc destul de nefolositoare 
în faţa puternicelor nevoi emoţionale şi motivații inconștiente ale 
pacienţilor. Totuşi, inculcarea unui astfel de material într-o stare 
hipnotică poate avea mai mult efect decât simpla argumentare con- 
ştientă, intelectuală, indiferent cât de rezonabilă ar fi aceasta. Rezistenţa 
neadaptatá a unei persoane este, de obicei, diminuată sub hipnoză, 
iar posibilitatea de a le imprima pacienţilor, la un nivel semnificativ, 
atitudini noi şi mai constructive pare mai mare. Eu (J.G.W.) am 
făcut multe cu „educarea dinamică” a pacienţilor aflaţi sub hipnoză 
în privinţa motivaţiilor şi conflictelor lor ascunse şi am remarcat în 
mare măsură că rezultatele au fost mai însemnate decât atunci când 
am prezentat aceleaşi idei în vreme ce pacientul era complet conştient 
şi alert. Tocmai de aceea programul lui Barabasz este atât de eficient 
atunci când este combinat cu pregătirea fizică. 


Abuzul de substanțe 


În ciuda consilierii intense, a unor programe educative cum ar fi 
Just Say No, D.A.R.E." şi a eforturilor legislative, nucleul căutătorilor 


* Drug Abuse Resistance Education (Educarea Resistentei la Abuzul de 
Substante) (n.t.). 

de senzaţii tari continuă să apeleze la droguri (Meddis, 1994). În 
urmă cu zeci de ani s-au făcut încercări de a folosi hipnoza pentru a 
recrea caracteristicile cognitiv-afective ale stărilor induse de stupefiante 
(Barber, 1970; Bauman, 1970; Tart, 1969; Ulett, Akpainar, Itil şi 
Fakuda, 1971). Eforturile acestor pionieri s-au bazat doar pe auto- 
raportare, nu au măsurat hipnotizabilitatea şi nu au oferit un condiţiile 
unui control experimental acceptat. Aşa cum au remarcat Barabasz 
şi Barabasz (1992), puţine se pot spune în legătură cu specificitatea 
hipnozei într-o intervenţie clinică, dacă nu este măsurată hipnoti- 
zabilitatea. Cercetările efectuate la Washington State University au 
adus controlul experimental în acest domeniu de studiu pentru a 
pune în lumină potenţiala utilitate a hipnozei ca o alternativă sigură 
pentru starea dată de drog care să-i poată ajuta pe medicii implicaţi 
în tratarea pacienţilor în căutare de senzaţii tari. 

Nishith, Barabasz, Barabasz şi Warner (1999) au făcut o selecţie 
drastică a indivizilor în funcţie de hipnotizabilitate, testările făcându-se 
pe baza Scalei Harvard de Grup a Susceptibilităţii la Hipnozá (Shor 
şi Orne, 1962) şi a Scalei Stanford a Susceptibilităţii la Hipnoză, 
Forma C (Weitzenhoffer si Hilgard, 1962). Cei 20 de participanti 
puternic hipnotizabili si cei 20 putin hipnotizabili au fost grupati si 
în funcţie de vârstă si gen. 

Studiul a comparat mai întâi efectele alprazolamului (Xanax) şi 
ale unui placebo identic ca aspect asupra stării de spirit şi a activităţii 
cerebrale EEG. Participanţii care au experimentat adevărata stare 
dată de alprazolam au fost invitaţi să participe la a doua fază a 
cercetării, care investiga efectele hipnozei cu o sugestie de recreare 
a efectului medicamentului asupra stării de spirit şi a EEG. Sugestia 
hipnotică folosită a fost derivată din relatările pacienţilor privind 
experienţa avută în prima parte a studiului. Ei au fost expuşi şi 
condiţiilor de simplă hipnoză pentru a determina dacă efectele 
sugestiei erau mai mari decât cele ale simplei relaxări hipnotice. 
Scopul nostru a fost acela de a stabili dacă o simplă inducţie hipnotică 
şi o sugestie derivată din experienţa dată de alprazolam pot recrea 
efectele subiective ale medicamentului, de a stabili dacă reacţiile 
date de pastilă sunt mai mari decât cele ale hipnozei plus sugestie şi 
dacă acestea erau, la rândul lor, mai însemnate decât efectele relaxării 
produse doar de hipnoză. Am testat şi corelativele EEG ale alprazo- 
lamului, ale pastilei placebo, ale stărilor de veghe şi hipnotice. 
După inducţie şi adâncire, sugestia hipnotică a fost următoarea : 

Asa... starea ta de hipnoză iti permite să recreezi în totalitate starea 
plăcută pe care ai trăit-o ieri după ce ai luat Xanax. Acum imaginează-ţi 

că iei o doză mare de Xanax, de două ori mai mult decât ai luat în 

timpul experimentului anterior. Este cea mai bună doză pe care o 

poti obţine. Ii simţi efectele răspândindu-se în corpul tău. Vei avea 

o senzaţie plăcută şi uşoară, ca şi cum ai pluti şi te-ai uita în jos la 

tine însuţi... simţi o strălucire caldă în interiorul tău şi e foarte plăcut... 

foarte bine... Acum dă-i drumul şi trăieşte aceste senzaţii calde şi plăcute 
până când iti voi vorbi din nou peste câteva minute. Te vei simţi exact 

ca ieri când ai luat pastila, dar chiar mai intens. (Pauză de aproape 

un minut, se confirmă efectul sugestiei hipnotice întrebând : „Simţi ?”. 

Pacientul va spune „da” sau va da din cap. Apoi spune: „Va fi şi mai 

bine”.) 

Participanţii expuşi condiţiilor de hipnoză plus sugestie hipnotică 
au demonstrat un nivel semnificativ mai mare al relaxării, măsurat 
de scala tensiune-anxietate a profilului stărilor de spirit (Eichman şi 
Umstead, 1971), apoi în condiţiile alprazolamului şi hipnozei simple. 
Participanţii puternic hipnotizabili au obţinut grade de relaxare mult 
mai mari decât cei puţin hipnotizabili în toate cele trei condiţii 
(hipnoză plus sugestie, hipnoză simplă, doar alprazolam). Rezulta- 
tele EEG au arătat că în special zonele frontale şi occipitale ale 
creierului au fost implicate în cazul medicamentului şi al sugestiei. 
Acest studiu controlat sugerează că hipnoza poate fi utilă ca substitut 
cel puţin pentru folosirea drogurilor cu efect sedativ (benzodiazepine). 

Dependenţa de cocaină este considerată, în general, mult mai 
gravă decât cea de benzodiazepine, ca în cazul studiului analizat 
anterior. Page şi Handley (1993) au prezentat un caz neobişnuit în 
care hipnoza a avut un succes total în tratarea unei dependente de 
cocaină care consuma zilnic substanţe în valoare de 500 $ (5 g). 
Pacienta avea în jur de 25 de ani şi era consumatoare înrăită de 
6 luni, până să achiziţioneze o casetă comercială cu o inducţie 
hipnotică pentru controlul greutăţii pe care a folosit-o cu succes 
pentru a se lăsa de fumat, înlocuind mental cuvântul mâncat cu 
fumat. A folosit caseta şi pentru a-şi reveni din euforia dată de 
cocaină şi a putea adormi. După opt luni de dependenţă, a hotărât să 
utilizeze înregistrarea în încercarea de a renunţa la cocaină. Timp de 
patru luni a ascultat-o de trei ori pe zi, substituind mental cuvântul 
mâncat cu cocaină. Dependenţa i-a fost complet întreruptă şi nu s-a 
mai atins de droguri pe durata unei urmăriri de 9 ani. Autorii 

remarcă faptul că aceasta este o revenire extraordinară, pentru că 
hipnoza a fost singura intervenţie şi nu a existat nici o reţea de 
suport în afara înregistrării. 

Ludwig, Lyle şi Miller (1964), de la U.S. Public Health Service 
Hospital din Lexington (Kentucky), au folosit o metodă de predare 
a hipnozei pentru grupuri de 6 până la 10 pacienţi. Hipnoza a fost 
indusă prin „metoda fixării puternice a ochilor în timp ce sunt 
sugerate încontinuu oboseala, relaxarea, somnolenta şi somnul”. 
Sub hipnoză pacienţii au primit „sarcini educaţionale” în care le era 
explicată dependenţa de stupefiante şi primeau sugestii hipnotice 
inspiratoare menite să le crească încrederea în sine şi încurajări de 
a-şi atinge potenţialul maxim. Au fost subliniate efectele negative 
ale primei doze. Au fost oferite şi sugestii hipnotice pentru a creşte 
adeziunea grupului. Procedura s-a bucurat de un succes extraordinar. 
Totuşi, încercările de a folosi hipnoza pentru a-i întoarce mental pe 
pacienţi la o perioadă din viaţa lor în care duceau un trai liniştit şi 
fără droguri nu au reuşit decât în cazul câtorva pacienţi. 

O tehnică a fost considerată de Ludwig et al. (1964) deosebit de 
puternică. Pacientilor li s-a spus că vor simţi un fier pentru însemnarea 
vitelor care „se încinge în foc” şi cu care, curând, îşi vor întipări pe 
creier cuvintele „Nu trebuie să iau niciodată prima doză de drog”. 
Ideea este implantarea unei sugestii hipnotice foarte vii şi puternice 
în timpul a ceea trebuie să fi fost o experienţă emoţională pentru 
pacient. S-a raportat că tehnica fierului înroşit este deosebit de 
atrăgătoare pentru pacienţii dependenţi de droguri. Poate că abordarea 
puternică, autoritară, este mult mai eficientă decât una permisivă, 
analitică, din pricina personalităţilor dependente tipice în rândul 
consumatorilor de stupefiante. 

Ludwig et al. (1964) au testat şi capacitatea hipnozei de a 
influenţa simptomele cauzate de drog şi sevraj. Ei au raportat 
succesul în cazul a 1l participanţi care erau pacienţi-prizonieri. 
Aceştia au fost regresati la momentul când au fost închişi si au 
trebuit să se lase de droguri fără ajutor. Pacienţii au relatat simptome 
dureroase ca urmare a acestei sugestii hipnotice, dar nu atât de 
severe ca în cazul folosirii unui drog real. De mare interes pentru 
terapeuti este faptul că, in partea studiului în care Ludwig et al. au 
înlăturat simptomele comportamentale şi dureroase din timpul consu- 
mului real şi al renunţării la drog, simptomele fiziologice au rămas, 

dar componentele fiziologice au fost fie eliminate, fie substanţial 
diminuate. Este evident că aceste efecte sunt similare celor obţinute 
prin anestezie hipnotică şi discutate în capitolele anterioare. 
Puţine experimente controlate s-au concentrat asupra folosirii 
hipnozei în contextul dependenţei de droguri. Sunt necesare investi- 
gaţii ulterioare pentru a determina cele mai bune metode de a obține 
rate maxime de succes. În general, trebuie avut în vedere faptul că 
dificultăţile care derivă din tratarea alcoolismului prin metoda hip- 
notică sunt si mai accentuate în cazul dependentilor de stupefiante. 


Insomnia 


Există mai multe teorii referitoare la insomnie. Cele mai importante 
sugerează fie o excitare fizică excesivă, fie o activitate cognitivă 
prea mare. Soluţiile nonhipnotice simple pentru a adormi când este 
cazul sunt de a începe liniştirea atmosferei din jurul pacientului. 
Muzica dată tare şi luminile strălucitoare sau zgomotul puternic sunt 
contraindicate dacă cineva vrea să se cufunde într-un somn adânc, 
liniştit. 

O autoinductie hipnotică pentru facilitarea somnului, pe care eu 
(A.F.B.) am descoperit-o ca fiind folositoare în cursul experienţei 
mele, începe în cabinet cu o tehnică de inducţie adaptată fiecărui 
pacient, urmată de sugestii hipnotice : 


Te poti transporta pe o insulă tropicală, singur pe o insulă 
tropicală, lângă un lac alimentat de o cascadă. Lacul este atât de 
îmbietor şi de limpede, încât te-ai decis să te dezbraci şi să te scalzi. 
Când îţi întipăreşti această imagine în minte şi te poti concentra 
asupra ei, anunţă-mă ridicând un deget de la această mână [este 
atinsă mâna care nu e dominantă). În curând vei putea să simţi lacul 
de pe insulă ca şi cum ai fi cu adevărat acolo. [Odată ce pacientul a 
ridicat un deget, continuă. ] 

Acum apa din acest lac limpede ca cristalul este încălzită uşor de 
roci vulcanice, iar aburii se ridică la suprafaţa acestei ape limpezi şi 
curate. Poţi vedea până la fund ; este temperatura perfectă pentru o 
baie. Decizi să te bălăceşti în lacul acesta cu apă caldă, care te 
masează uşor... Acum bucură-te de căldura apei care ţi se ridică din 
picioare, prin glezne, până peste genunchi şi în coapse. Această 
căldură blândă, calmantă, liniştitoare a apei îţi relaxează tot corpul. 
Acum scufundă-te complet şi înoată relaxat până la o piatră plată 

care seamănă cu o mică insulă aşezată aproape în mijlocul lacului 
[pentru cei care nu ştiu să înoate, indică faptul că vor merge prin apă 
până la piatră]. Acum, că ai ajuns la piatră, te poţi întinde pe ea. Are 
o formă perfectă pentru corpul tău, modelată ani de zile de ploile şi 
apele tropicale. Întinde-te pe piatră. Poţi auzi păsările din junglă si 
poti chiar auzi valurile oceanului care se rostogolesc pe țărm pentru 
că acesta se află la mai puţin de jumătate de milă depănare. În 
vreme ce auzi sunetele şi simţi confortul pietrei calde, s-ar putea să 
poti simţi mireasma minunatelor flori tropicale care înconjură lacul. 
Soarele se strecoară printre palmieri. Doar bucură-te de toate astea. 
[Profunzimea hipnotică substanţială nu este necesară pentru această 
imagine; chiar şi cei care au o reacţie minimă la hipnoză pot 
beneficia de pe urma ei.) Acum, pe măsură ce te bucuri de experienţa 
asta, de căldură, de susurul apei, de sunetele insulei tropicale, de 
miresmele florilor tropicale şi ale pământului, observi că poti auzi 
cascada şi iat-o, s-a aflat acolo tot timpul, la capătul acestui lac 
întins, iar tu decizi să înoţi [sau să mergi] până la ea. Poţi sta jos sau 
în picioare sub cascadă. Apa caldă ţi se scurge pe cap, masându-ţi 
corpul şi spălând orice griji, preocupări, gânduri. Pur şi simplu 
savurează experienţa şi simte infinitele senzaţii de pace, calm şi 
linişte. Bucură-te de relaxarea pe care o aduce în fiecare muşchi al 
corpului tău. Pe măsură ce te indepártezi de cascadă poţi hotărî să 
revii pe piatră pentru un pui de somn sau să te odihnesti pe malul 
lacului. Relaxarea te cuprinde de la sine ~ aerul proaspăt, strălucirea 
soarelui, piatra caldă, siguranţa -, o resimţi, iar sunetele domoale 
ale junglei sunt atât de plăcute, atât de liniştitoare, atât de paşnice, 
atâr de calme, întregul tău corp este relaxat, calm, în vreme ce tu 
poţi să apeşi pe un buton al somnului şi să adormi adânc, dormi. 

Acum ştii că poţi regăsi aceste senzaţii ori de câte ori doreşti. 
Noaptea, când vrei să adormi, pur şi simplu repetă această experienţă 
în minte şi, de fiecare dată când o faci, vei adormi imediat, perfect, 
cu uşurinţă, simțind liniştea calmă curgându-ţi în fiecare fibră a 
corpului, profund adormit. 


Sforăitul puternic 


Cotecha şi Shneerson (2003) au trecut în revistă 10 proceduri chirur- 
gicale sau dispozitive disponibile în prezent pentru apneea în somn. 
Dovezile obiective ale beneficiilor acestor intervenţii sunt, în cel 
mai bun caz, răzlețe, nici un succes pe termen lung al vreunei 
operaţii „neavând o probabilitate mai mare de 50%”. 

Ewin (2004) a relatat o tehnică pentru tratarea sforăitului sten- 
torian. Pacienta, o femeie trecută de 55 de ani, sforăia atât de tare, 
încât atunci când familia ei pleca în vacanţă trebuia să stea într-o 
cameră de hotel separată. Acasă avea un dormitor separat în spatele 
casei. S-a folosit o inducţie cu darea ochilor peste cap şi închiderea 
lor, însoţită de inspirat adânc şi de instrucţiunea de a reţine aerul 
5 secunde, apoi una de relaxare progresivă a muşchilor pentru 
adâncire (Ewin, 1992). Pacienta se pare că a intrat în transă profundă 
după 3-5 minute de relaxare musculară treptată. Atunci i s-a spus: 
„De acum înainte vei descoperi cá poti face să-ţi fie imposibil să faci 
zgomotul acela oricât de mult ai încerca. Încearcă acum... încearcă 
din nou”. A respirat de câteva ori pe nas şi cu gura deschisă, apoi cu 
ea închisă, fără nici un sunet de sforăit. După alertare, i s-a cerut să 
mai încerce o dată — la fel, nici un sunet. 

A încetat complet să mai sforăie şi a revenit în dormitor alături 
de soţul ei. După un an s-a întors — obiceiul îi revenise în urmă cu 
o lună. După chestionare, mai întâi a insistat că nimic semnificativ 
nu se petrecuse în ultima perioadă de timp, dar apoi a dezvăluit că 
avusese o întindere la spate, iar ortopedistul îi dăduse un medicament 
pentru relaxarea muşchilor. Sforăitul revenise după ce luase trata- 
mentul. A fost repetată şedinţa hipnotică ce avusese succes prima 
dată, iar fiica ei, care locuise cu ea în aceeaşi casă, a spus că în 
următorii 4 ani cât a mai trăit nu a mai sforăit niciodată. 

Ideea, aşa cum a explicat Ewin (2004), este că o sugestie 
hipnotică pozitivă „fă să-ţi fie imposibil” este mai bună decât una 
negativă - „nu vei putea să” — si că verbul „încearcă” implică 
eşecul, aşa încât el îl foloseşte doar atunci când nu vrea ca ceva se 
să petreacă. Ewin mai crede că dacă acesta induce confuzie pentru 
că pacienta a tot „încercat” să nu sforăie şi niciodată nu i-a dat prin 
gând să încerce să o facă. 

Relaxarea muşchilor orofaringieni ce are loc în timpul somnului 
este legată de sforăit. Evident, aceşti pacienţi nu sforăie în timp ce 
sunt treji sau îşi controlează conştient musculatura. Hipnoza poate fi 
folosită pentru a crea conştient simptomul şi a-l supune controlului 
voluntar. În cazul de faţă, e posibil ca medicamentul pentru relaxarea 
muschilor prescris să fi provocat reapariţia problemei ca un semnal 
semnificativ. Acest lucru corespunde literaturii de specialitate care 
arată că hipnoza poate avea mult succes în tratarea diverselor afecţiuni 
musculare cum ar fi distonia (Prussack, 2002). 

Performanta academicá 


Studenţii vin deseori la centrele lor de consiliere plângându-se de 
incapacitatea de a se concentra, de anxietăţi cu privire la examene si 
de griji privind viteza de citire. Acesta este de obicei rezultatul 
proastelor obiceiuri de studiu. Corectarea lor este lăsată pe seama 
consilierului psihologic care poate folosit o varietate de proceduri 
autoritate, nonautoritare sau cognitiv-comportamentale menite să îi 
înveţe pe tineri cum să stabilească un orar regulat de învăţat şi cum 
să înlăture gândurile care îi distrag în această perioadă. Hipnoza 
poate fi de mare ajutor. 

Stanton (1993) a folosit hipnoterapia pentru a depăşti anxietatea 
privind examinarea în cazul a 11 medici care picaseră examenul de 
rezidenţiat şi care căutau ajutor pentru a-şi combate temerile pe care 
le considerau responsabile pentru eşec. Au fost trataţi individual 
timp de doar două şedinţe a câte 50 de minute fiecare de pregătire 
hipnoterapeutică menită să le sporească încrederea în capacitatea de 
a-şi depăşi anxietatea cu privire la examen. 

În prima şedinţă a fost evaluată anxietatea şi a fost întemeiat 
raportul, înainte de inducerea hipnozei cu o tehnică de relaxare şi 
focalizare a atenţiei asupra respirației. Participanţii au fost îndemnați 
să dezvolte o atitudine detaşată, ca şi cum s-ar fi uitat la altcineva 
cum respiră. A fost încurajat calmul mental prin imagini ale minţii 
asemenea unui ochi de apă cu suprafaţa complet liniştită, ca o 
oglindă, în care gândurile puteau fi privite într-o manieră detaşată, 
permitándu-li-se să plutească pe luciul apei. Ei au fost instruiți cá 
sunt „capabili să scape de gunoi aruncând obstacole mentale cum ar 
fi temerile, îndoielile si anxietăţile pe un tobogan pentru deşeuri din 
care acestea nu mai pot reveni”. Sugestiile hipnotice au inclus 
„înlăturarea unei bariere care reprezintă tot ce e negativ” în vieţile 
participanţilor. În această barieră sunt întruchipate gândurile auto- 
distructive, îndoielile, fricile, forţa eşecurilor şi înfrângerii, obstacolele 
mentale şi limitările autoimpuse. 

În a doua şedinţă, starea hipnotică a fost indusă din nou cu 
ajutorul relaxării. Participantilor li s-a cerut apoi să-şi „amintească 
o situaţie pozitivă din trecut în care au trăit sentimente de calm, 
încredere sau determinare”. În timp ce recreau mental aceste sentimente, 
li s-a cerut să strângă pumnul mâinii lor dominante. Li s-a sugerat 

că, pe viitor, de fiecare dată când îşi vor strânge pumnul vor retrái 
sentimentele dorite. Li s-a permis să exerseze suplimentar cu alte 
două situaţii pozitive din trecut pentru a-şi creşte încredea în abili- 
tatea de a evoca starea emoţională dorită. Atenţia a fost focalizată şi 
asupra stării emoţionale neplăcute pe care o au în sala de examen, 
aceasta incluzând, de obicei, anxietate, indecizie sau îndoială de 
sine. Pe măsură ce participanţii recreau mental această scenă, le 
erau sugerat hipnotic faptul că sentimentele neplăcute puteau fi 
trimise ca pe un tub în jos spre umăr şi braţ, până în pumnul mâinii 
nondominante unde vor fi ţinute strâns. Ideea era de a lega cele două 
părţi ale procedurii strângând simultan mâna dominantă într-un 
pumn puternic, încrezător şi fericit şi desfăcând-o pe cealaltă pentru 
a lăsa sentimentele neplăcute să scurgă şi să se risipească în abis. 
Astfel ei au putut să schimbe stările emoţionale negative cu unele 
plăcute şi pozitive. Au fost folosite două măsurători obiective are 
rezultatelor pentru a se determina eficienta hipnozei; rezultatul 
propriu-zis al examenului şi o scală a atitudinii. După hipnoză, 
10 din cei 11 medici au trecut examenul cu brio; 9 dintre ei au 
indicat o schimbare de atitudine prin scăderea nivelelor de anxietate 
faţă de test. 

Wark (1996) s-a focalizat asupra învăţării studenţilor să-şi îmbună- 
tăţească propriile capacităţi de asimilare cu ajutorul autohipnozei. 
Acesta este unul dintre puţinele studii din domeniu care foloseşte o 
inducţie hipnotică alertă (Barabasz şi Barabasz, 19942). Participanţii 
au învăţat să adâncească transa, să-şi administreze o sugestie pentru 
îmbunătăţirea studiului, să deschidă ochii şi să înceapă să înveţe în 
timp ce rămân hipnotizati. Inductia creată de Wark este următoarea : 


Aceasta este o tehnică practică pentru a-ţi aduce mintea rapid 
într-o stare de atenţie focalizată şi corpul într-o stare eficientă de 
calm şi relaxare. Este o tehnică este numită „Levierul”, pentru cá in 
ridici mintea cu ajutorul unui levier într-o stare de concentrare 
puternică şi îţi relaxezi corpul în timp ce păstrezi tensiunea minţii. 
Apoi îţi ridici puţin mai mult focalizarea mentală şi, din nou, îţi 
relaxezi corpul. Apoi a treia oară ridici concentrarea şi relaxezi 
trupul. Aşază-te confortabil pe scaunul tău. Alege un punct asupra 
căruia să te focalizezi şi ocupă-te de el rămânând alert. Respiră 
adânc, stai drept pe scaun şi îndreaptă-ţi coloana spre cer. Focali- 
zează-ţi atenţia asupra țintei şi începe să expiri. Pe măsură ce faci 
asta, ţine coloana dreaptă, dar permite-le umerilor să se relaxeze, ca 
şi cum o mantie ji-ar cădea pe spate. Mai inspiră adânc încă o dată 

în vreme ce te concentrezi pe ţinta ta. Încordează-ţi toti muşchii de 
la mijloc în jos; şoldurile, coapsele, pulpele şi labele picioarelor. 
Sporeşte-ţi atenţia alertă asupra țintei şi relaxează încet partea de jos 
a corpului în timp ce expiri. Inspiră adânc pentru a treia oară. 
Încordează-ţi întreg corpul şi observă-ţi, chiar mai alert, tinta in 
timp ce ţii spatele drept, dar expiri şi îţi relaxezi tot trupul. Observă 
că mintea iti este alertă şi privirea fixată asupra țintei în vreme ce 
corpul se relaxează. Când eşti gata, dă-ţi sugestii de învăţare. 


După ce au învăţat să folosească procedura hipnotică alertă, 
studenţii au folosit cu toţii autohipnoza pentru o serie de abilităţi 
legate de studiu. Au învăţat să-şi genereze propriile sugestii hipnotice 
pentru a recapitula temele înainte de a se apuca de lucru, pentru a 
asculta şi a lua notite mai atent în timpul cursurilor. 

Au fost înregistrare notele în trimestrul dinaintea cursului, în 
timpul lui şi în trimestrul următor. Satisfactia şi informaţiile privind 
profunzimea au arătat că studenţii au fost implicaţi pe toată durata 
cursului. Cei care au obţinut cele mai mari punctaje pe scala imagi- 
naţiei creative (o scală care se corelează cu hipnotizabilitatea) şi au 
avut cea mai mică medie şcolară înainte de hipnoză au obţinut cele 
mai multe îmbunătăţiri în timpul cursului. De asemenea, şi-au sporit 
semnificativ media notelor din trimestrul care a urmat. 

Koe şi Oldridge (1988) au testat efectele sugestiilor induse hipnotic 
asupra performanţelor de lectură în cazul a 52 de studenţi voluntari. 
Aceştia s-au întâlnit pentru şedinţe hipnotice de câte o oră de-a lungul 
unei luni, cu inducţii hipnotice de relaxare urmate de administrarea 
Scalei Stanford de Susceptibilitate la Hipnoză, Forma A. S-au folosit 
şi proceduri de adâncire implicând vizualizări ale unei scene create 
de autori. Profunzimea hipnotică a fost testată cu Scala Lungă 
Stanford a Profunzimii Hipnotice (Tart, 1972), o scală de la 1 la 
10 de autoevaluare din partea participantului. Sugestiile hipnotice 
pentru întărirea eului au fost administrate folosind abordarea 
Hartland (1971), modificată pentru lectură. Sugestiile au fost întărite 
de-a lungul celor patru şedinţe de tratament. Verbalizarea sugestiilor 
a fost modificată pentru grupurile preocupate de părerea celorlalţi 
astfel încât sugestiile să influenţeze percepţia opiniilor celor din jur, 
de exemplu „ceilalţi vor considera că citeşti mai bine”. Unui grup cu 
preocupare pentru părerea celorlalți combinată cu opinia faţă de sine 
i-a fost administrat un amestec de sugestii cum ar fi „tu şi ceilalţi 
veţi considera că citeşti mai bine”. Testul de citire Nelson-Denny 

(Nelson si Denny, 1960) a arătat cà participanţii hipnotizabili au 
obţinut punctaje mai mari decât cei nehipnotizabili si cá sugestiile 
referitoare la părerea celorlalţi au îmbunătăţit semnificativ perfor- 
mantele în materie de lectură. 

Barabasz şi Barabasz (1994a) au folosit hipnoza alertă şi activă 
cu sugestii directe pentru creşterea vitezei de lectură, a încrederii şi 
a înţelegerii în cazul grupului de control şi al celui experimental. 
Atât grupul foarte hipnotizabil, cât şi cel puţin hipnotizabil au reuşit 
să obţină, la testul Nelson-Denny, punctaje mult mai bune privind 
înţelegerea. 

În cadrul uneia dintre cele mai neobişnuite abordări ale anxietăţii 
faţă de examene, Erickson (1965) a indus hipnoza şi i-a sugerat 
studentului că va trece examenul, însă doar cu „cea mai mică notă 
de trecere”. Ideea a fost că aceste probleme pot proveni din nevoia 
de autoînfrângere. Folosind astfel de sugestii, el intenţiona să le dea 
satisfacţie, ţinându-l în acelaşi timp pe student peste nota de trecere. 
Erickson a sugerat şi că fiecare întrebare va „părea să aibă puţin 
sens”, „puţină informaţie va ajunge în conştientul tău. Când timpul 
va expira, vei fi răspuns la toate întrebările”. 

Într-un studiu nepublicat, i-am sugerat (J.G.W.) unei studente în 
vârstă de 19 ani aflată în al doilea an de colegiu că are acum are 
29 de ani, o diplomă de doctorat de la o universitate cu renume şi 
poate citi şi înţelege foarte repede, după care şi-a sporit viteza cu 
50% şi nivelul de înţelegere cu 10%, conform măsurătorilor unui 
oftalmograf care i-a fotografiat mişcările ochilor. Deși o persoană, 
în mod normal, nu şi-ar distorsiona până la acest nivel percepţia de 
sine pentru a trata problemele de învăţare, s-a stabilit că hipnoza 
poate influenţa în foarte mare măsură comportamentul legat de citit, 
cel puţin pentru o scurtă perioadă de timp. Acest experiment clinic 
se bazează pe ideea îmbunătăţirii obiceiurilor de studiu şi a vitezei 
de lectură prin ameliorarea imaginii despre sine a participantului. 

Aşa cum am arătat în acest capitol, în prezent sunt create şi 
folosite multe abordări inovatoare ce folosesc procedurile hipnotice. 
Pionerii ca Lieblault, Bernheim, Janet şi Freud ar fi uimiti. 


CAPITOLUL 17 


Hipnoza în cazul copiilor 


Sensibilitatea la hipnoză 


Sunt necesare tehnici de tratament unice atunci când este vorba de 
problemele copilăriei. Psihoterapiile verbale sofisticate se pot dovedi 
foarte puţin utile atunci când aveam de-a face cu procesele cognitive 
şi emoţionale imature ale unui copil în dezvoltare. Folosirea hipnozei 
pentru tratarea multor probleme ale celor mici este indicată în mod 
special pentru că hipnotizabilitatea creşte începând de la 3 ani şi îşi 
atinge maximul în jurul vârstei de 11 ani, din acel punct scade uşor 
până pe la 16 ani şi rămâne destul de stabilă de-a lungul restului 
vieţii adulte (Morgan şi Hilgard, 1978-1979). 

E mult mai probabil ca un copil să treacă aproape fiecare test al 
unei scale a hipnotizabilităţii potrivită vârstei lui decât în cazul unui 
adult. Astfel de variaţii evolutive remarcabile indică potenţialul 
special al hipnozei ca intervenţie şi mai eficientă pentru copii decât 
pentru adulţi (Milling şi Costantino, 2000). Totuşi, literatura despre 
hipnoterapie în cazul copiilor este restrânsă în comparaţie cu cele 
peste 7.000 de lucrări publicate pe tema hipnozei pentru 150 de 
categorii adulte diferite implicând medicina generală, psihologia şi 
aspectele interdisciplinare (Nash, 2000). Olness şi Kohen (1996) 
sunt autorii celui mai cuprinzător text dedicat exclusiv hipnozei în 
cazul copiilor. 

Hipnoza reprezintă o formă de regresie, fiind astfel deosebit de 
potrivită pentru tratarea numeroaselor probleme ale copilăriei. Cei 
mici gândesc mai concret decât adulţii şi sunt mult mai sensibili la 
sugestii, chiar şi în afara contextului hipnotic. În afara unui grup 
restrâns de nonrespondenti, copiii sunt mai uşor de hipnotizat decât 
oamenii mari. Eşecul în tratarea lor deseori provine din faptul că 
terapeutul nu raţionează aşa cum o face un copil. Medicii care 

lucrează cu cei mici, fie că folosesc sau nu hipnoza, trebuie să-şi 
poată regla gândirea şi felul de a simţi la nivelul micilor pacienţi, 
dacă vor să aibă succes. Din păcate, până în momentul în care mulţi 
dintre noi ajungem la vârsta adultă uităm sau reprimăm propriile 
stări infantile astfel încât acestea nu mai pot fi aduse în conştient 
pentru a relationa cu copiii in propria lor structură de referinţă. 
Terapeuţii cărora li se întâmplă asta, pur şi simplu nu ar trebui să 
trateze copii, iar mentorii lor ar trebui să-i îndrume spre lucrul în 
alte domenii ale psihologiei. 

Inducerea hipnozei în cazul copiilor este cel mai bine să fie 
făcută sub forma unei fantezii sau a unui joc (Smith, Barabasz şi 
Barabasz, 1996). Unei fetiţe i se poate cere să se uite atent la păpuşa ei: 
„Păpuşica [foloseşte numele dat de copil jucáriei] e foarte obosită. 
Vezi cum ochii ei vor să se închidă? Dacă îţi inchizi ochii aşa cum vrea 
şi ea să facă, poate ai putea să o vezi în continuare cum se relaxează. 
Se simte atât de bine, îi e atât de cald şi tu poti adormi chiar lângă ea”. 

Ultimul lucru pe care majoritatea copiilor ar vrea să-l facă este 
să închidă ochii, mai ales dacă vreo procedură medicală este pe cale 
să înceapă. În acele cazuri, ar fi mai bine să li se vorbească despre 
felul în care ar putea să-şi folosească imaginaţia pentru a face sau a 
simţi tot felul de lucruri. În loc să foloseşti cuvântul imaginaţie, ai 
putea alege să spui cum e să „te joci de-a” sau să „te prefaci”. Apoi 
întrebi pur şi simplu: „Te joci vreodată de-a ceva sau te prefaci că 
eşti altcineva? Atunci poti face orice iti doreşti. Ce ti-ar plăcea să 
faci mai mult decât orice pe lume?”. Apoi, aşa cum recomandă 
Morgan şi Hilgard (1978-1979), foloseşte punctul de interes ales de 
copil pentru a crea o scenă. Continuă spunând ceva de genul: „În 
regulă. Putem face asta chiar acum. Să ne prefacem că suntem la un 
picnic şi avem chiar în faţa noastră un mare coş de picnic. Cum arată 
coşul? Cât de mare e? O să întind aici, pe iarbă, o faţă de masă 
galbenă. De ce nu scoţi ceva din coş? Spune-mi despre asta. Ce se 
mai află in cos? ". Apoi indică pur şi simplu: „Ştii cá poti face o 
mulţime de lucruri interesante gândindu-te la ele aşa. E ca şi cum 
ţi-ai închipui ceva atât de mult, încât pare aproape adevărat. Cât de 
real ti s-a părut? ”. Copilul spune cá a fost destul de real. Acest 
lucru poate fi folosit ca o cale spre inducția hipnotică necesară 
pentru procedura din momentul respectiv. Conceptul vine de la 
Scala Stanford a Hipnozei Clinice pentru Copii, modificată pentru 
vârste între 4 şi 8 ani (Morgan şi Hilgard, 1978-1979). 

Si folosirea imaginilor de la televizor este foarte eficientă. Copiilor 
li se cere să spună care este emisiunea lor preferată şi apoi să-şi 
imagineze cá se uită la ea. Terapeutul desenează cu degetul în aer un 
ecran imaginar şi apoi îi spune micului pacient să se uite până când 
işi vede personajul favorit, oricare ar fi acela. Dacă doctorul este 
familiarizat cu desenele animate, aşa cum se întâmplă în cazul multor 
terapeuti care lucrează cu copii, e si mai bine să se pună în locul 
unui anume personaj din acel program pentru a îmbunătăţi raportul : 
„ÎL poti vedea pe Scooby-Doo, Spider-Man, Superman, Strawberry 
Shortcake ? ”. Copiilor li se poate spune apoi să se uite la tot desenul 
animat, care îi distrage, şi să îi povestească doctorului despre el 
când vor deschide ochii. 

O altă tehnică cu sustinere empirică (J. Smith er al., 1996) îi 
cere copilului să intre în rolul unui personaj din povestea preferată. 
Această metodă este cel mai eficientă când micilor pacienţi li s-a 
oferit oportunitatea de a folosi „teme pentru acasă” ca exerciţiu 
regulat, împreună cu un părinte ales de ei, sub îndrumarea terapeu- 
tului. Odată ce copilul este implicat imaginar fie în poveste, fie în 
desenele animate, medicul îşi poate vedea de procedura medicală 
dureroasă după cum e nevoie. 

Magia este o altă cale deosebit de potrivită pentru copii (Zarren 
şi Eimer, 2001). Acestora li se poate spune că dacă doctorul le 
mângâie degetul, acesta va fi fermecat. Poate să amorteascá şi să nu 
mai simtă nimic. Ei pot transfera amorteala spre orice parte a 
corpului : braţe, gingii, faţă. Copiii se bucură foarte mult de senzaţia 
de putere pe care o au şi dezvoltă rapid abilitatea de a dobândi acest 
tip de anestezie. Astfel de proceduri hipnotice le permit să stăpânească 
situaţii in care înainte erau speriaţi, neajutorati şi forţaţi prin restricţii 
fizice să se supună unei proceduri dureroase. 

Gândirea raţională este semnul maturității. Adaptarea psihologică, 
succesul şi fericirea depind mai degrabă de reacţia la semnale 
exterioare realiste, cu o perspectivă spre viitor, decât de fanteziile 
interioare. Însă tocmai această abilitate de a-şi închipui este caracte- 
ristică adulţilor mai hipnotizabili (J. Hilgard, 1979; Rhue, Lynn şi 
Kirsch, 1993). Josephine Hilgard (vezi A. Barabasz, 1982) a descoperit 
că indivizii crescuţi în familii cu disciplină strictă tind să fie mai 
uşor de hipnotizat. Această descoperire a fost greşit înţeleasă de unii 
drept o formă de condiţionare a copilului să nu pună sub semnul 
întrebării reacţia faţă de autoritate, dar dezvăluirile lui Hilgard indică 

faptul că cei mici care sunt trataţi foarte strict şi pedepsiţi frecvent 
dezvoltă propriile resurse imaginare pentru a evada dintr-o situaţie 
exterioară pe care nu o pot controla. În mod asemănător, adulţii cu 
o hipnotizabilitate sub medie şi-au dezvoltat capacitatea imaginativă 
într-un efort de a face faţă celor 6 ore petrecute în condiţiile restrictio- 
nării stimulilor ambientali (A. Barabasz, 1982). Ei au fost capabili 
apoi să-şi dubleze punctajele pe Scala Stanford a Hipnozei Clinice şi 
să-şi crească foarte mult capacitatea de a obţine insensibilitatea la 
stimuli dureroşi. 

Pe măsură ce copiii cresc, nivelele lor de hipnotizabilitate se 
stabilizează (Cooper şi London, 1971) şi încep să scadă uşor odată 
cu apropierea de adolescenţă. Aşadar, odată cu maturizarea ar 
trebui folosite abordări alternative ale inducției hipnotice. Gardner 
şi Olness (1981) recomandă pentru cei foarte mici (primii 2 ani) 
mângâierea, lovirea uşoară, legănatul, muzica, zbârnâitul, obiectele 
cu impact vizual sau ţinerea în braţe a unei păpuşi sau a unui animal 
de pluş. Între 2 şi 4 ani povestirea devine mai eficientă. Descrierea 
activităţii preferate a copilului ; vorbitul prin intermediul unei păpuşi, 
al unui ursuleţ sau unei marionete şi vizionarea unei inductii filmate 
pot fi destul de eficiente. Pentru copii cu vârste cuprinse între 4 şi 
6 ani, terapeutul va descoperi că poveştile, fanteziile ce implică 
programe televizate şi descrierea locului favorit al copilului sunt 
deseori cele mai utile. Fixarea ochilor, implicând privirea cu atenţie 
a unei monede, poate fi eficientă şi la aceste vârste, extinzându-se 
până spre gama de vârste între 7 si 11 ani. În cazul adolescenților pot 
fi folosite abordări mai tradiţionale. 

Una dintre cele mai importante motivații este impulsul lor spre 
dominație şi independenţă, considerând că lumea copiilor este plină 
de oameni mari cărora trebuie să li se supună, iar adulţii sunt nişte 
uriaşi care le spun ce să facă şi cum să se comporte. Nu e de mirare 
că oportunităţile de a-şi manifesta independenţa şi de a domina 
evenimentele lumii sunt atractive. 

Interesant, multe dintre aceste nevoi apar când stările infantile 
ale eului sunt activate spontan (sau prin regresarea hipnotică a 
adulţilor) (Emmerson, 2003; Watkins si Watkins, 1997). Când o 
stare de copil a eului care s-a temut de „monştri” a devenit executivă 
în mod spontan într-un caz de personalitate multiplă (tulburare de 
identitate disociată) (Watkins şi Johnson, 1982), H. Watkins l-a 
învăţat pe individ să controleze frica strigând „MONSTRULE, pleacă! ". 

Atunci monstrii imaginari dispáreau, iar starea de copil a eului era 
liniştită, reuşind să controleze situaţia. S-ar părea că multe tehnici 
de terapie pentru copii pot fi folosite în cazul adulţilor când aceştia 
regresează hipnotic la astfel de stări. 

Exersarea situaţiilor sociale prin vizualizare hipnotică sau imaginare 
se referă la mersul singur la şcoală, înfruntarea unui bătăuş sau 
apropierea de sexul opus în adolescenţă şi poate face multe pentru 
întărirea eului şi minimalizarea traumelor. Acest lucru nu diferă 
foarte mult de înfruntarea materialului reprimat în hipnoanaliză, 
înainte de a raporta totul la sine, în starea conştientă. 

Numeroase probleme medicale cum ar fi astmul, dermatita şi 
tulburările gastrointestinale îi afectează pe copii la fel ca şi pe 
adulţi. Tehnicile hipnoterapeutice descrise în capitolele anterioare 
au fost construite în primul rând pentru oamenii mari. Totuşi, luând 
in considerare diferenţele faţă de modul de comunicare al copiilor, 
multe dintre ele pot fi adaptate pentru pacienţii mai tineri. Hipno- 
terapeutul care va trata copii va trebui să modifice sugestiile hipnotice 
pentru ca acestea să coincidă cu mai limitatele capacităţi de atenţie 
ale celor mici. De asemenea, în formularea sugestiilor trebuie atent 
evaluate nevoia de independenţă faţă de controlul adult, nevoia de 
stăpânire a situaţiilor ca şi aplecarea spre comunicarea nonverbală, 
gândirea concretă şi abilităţile imaginative. Terapeutul creativ va lua 
în considerare aceşti factori când le va aplica hipnoterapia micilor 
pacienţi. Hipnoanaliza profundă este rareori indicată, dar anumite 
cunoştinţe generale cu privire la dinamica personalităţii sunt foarte 
valoroase, la fel ca şi înţelegerea potentialelor dificultăţi în încercarea 
de a îndepărta un simptom care poate a fost generat ca răspuns la o 
nevoie inconştientă sau la un subtil conflict párinte-copil. 


Problemele părinte-copil 


Lucrul cu hipnoza în cazul copiilor poate fi impregnat cu atitudinile 
părinţilor. In general, publicul retine încă atât de multe concepte 
legate de hipnoză din filme şi de la televizor, încât părinţii deseori 
refuză să permită folosirea metodei asupra copiilor lor, crezând fie 
că e ineficientă, fie că e un instrument diabolic de control. Dacă 
părinţii nu înţeleg, la un anumit nivel, ce poate şi ce nu poate face 
hipnoza şi nu sunt dispuşi să coopereze, devine practic imposibil să 

utilizezi modalitatea asupra copiilor lor. Lipsa de informare şi preju- 
decăţile afişate de multe familii sunt deseori susţinute de acele 
dezinformări şi prejudecăţi exprimate de cei câţiva medici neformati 
rămaşi în profesie, de învăţăturile unor reprezentanţi ai religiilor şi 
de alti practicanți ai artelor vindecării ce dezaprobă procedura atât 
în faţa copiilor, cât şi a părinţilor. Tratarea acestor atitudini într-o 
manieră constructivă poate fi eficientă şi poate permite aplicarea cu 
succes a hipnozei în tratarea problemelor copilăriei. 

Cooperarea din partea părinţilor este asigurată în special atunci 
când protocolul le permite acestora să fie implicaţi în intervenţie 
alături de copil (J. Smith et al., 1996). Alternativ, educarea părinţilor 
cu privire la posibilităţile şi limitările hipnozei poate fi eficientă. 
Este important să le fie liniştite fricile şi domolite aşteptările nerealiste. 
Invariabil, cei mai cooperanti părinţi sunt aceia care au experimentat 
ei înşişi hipnoza. Din acest motiv, eu (A.F.B.) îi invit să participe la 
primele şedinţe împreună cu copilul şi să se implice în trăirile 
imaginare discutate anterior. 

Este important să recunoaştem că simptomele cum ar fi enurezisul 
şi „murdărirea” sunt semne frecvente ale unui conflict copil-părinte 
şi ale unei lupte pentru control. Inconştient, prin intermediul acestor 
acţiuni, copilul îşi asigură o mulţumire frustrându-l pe părinte şi, în 
acelaşi timp, primeşte mult mai multă atenţie, fie ea şi nefavorabilă. 
Profesorii de şcoală ştiu destul de bine că cei mici se mulţumesc 
deseori şi cu atenţia negativă ca o alternativă la a fi ignorat. Surprin- 
zător, unii părinţi nu par să fie conştienţi de asta. 


Scalele hipnotizabilitátii copiilor 


Hipnotizabilitatea copiilor nu a avut parte de o studiere atât de intensivă 
sau exhaustivă ca cea a adulţilor. Totuşi, medicul sau cercetătorul în 
domeniul hipnozei adresate copiilor are acces la măsurători standar- 
dizate ale sensibilităţii la procedură ce includ Scala Susceptibilitá[ii 
la Hipnoză pentru Copii (London, 1963) şi Scala Stanford a Hipnozei 
Clinice pentru Copii (SHCS : C) (Morgan şi Hilgard, 1978-1979). 
De asemenea, SHCS : C a primit revizuiri importante şi a fost adusă 
la zi (Zeltzer şi LeBaron, 1984). Itemii acestei scale şi verbalizárile 
lor sunt mult mai potrivite pentru copii decât cele din scalele pentru 
adulţi pe care le-am descris în capitolul 4. 

Eficacitatea hipnozei pentru afecțiunile copilăriei 


Numărul de afecţiuni ale copilăriei despre care se spune în literatura 
de specialitate că au fost tratate cu succes prin hipnoză este atât de 
mare încât a devenit o legendă. Totuşi, Milling şi Costantino (2000) 
au subliniat că doar 15 studii privind rezultatele hipnozei au fost 
complet controlate, ajungându-se la utilizarea unui tipar în care 
procedura hipnotică să fie comparată cu cel puţin o intervenţie 
alternativă, fie hipnotică, nonhipnotică sau placebo, cu atenţia sau 
condiţiile de nontratament. Aplicând aceste criterii, hipnoza pentru 
copii s-a dovedit eficientă în cazul următoarelor afecţiuni : durere 
acută (Liossi şi Hatira, 2003); anxietate cu privire la examinări 
(Stanton, 1993) ; performanţa şcolară şi stima de sine a copiilor cu 
probleme de învăţare (Johnson, Johnson, Olsen şi Newman, 1981) ; 
controlul temperaturii periferice (Dikle si Olness, 1980) ; controlul 
imunoglobulinei salivare (Olness, Culbert şi Uden, 1989); fibroză 
chisticá (Belsky si Khanna, 1994) ; enurezisul nocturn (Banerjee, 
Srivastav si Palan, 1993; Edwards si Van der Spuy, 1985); greață 
şi emezá (Jacknow, Tschann, Link şi Boyce, 1994 ; Zeltzer, Dolgin, 
LeBaron si LeBaron, 1991) ; durerea presiunii la rece (Zelter, Fanurik 
şi LeBaron, 1989); aspirarea măduvei osoase (Katz, Kellerman şi 
Ellenburg, 1987); punctia lombară cu aspirarea măduvei osoase 
(Kuttner, Bowman şi Teasdale, 1988; Zeltzer şi LeBaron, 1982) ; 
flebotomie si aspirarea măduvei osoase (J. Smith et al., 1996). 
Toate aceste studii au arătat efecte semnificative ale hipnozei în 
comparaţie cu unele condiţii de control sau cu tratamentul standard. 
Unele cercetări au arătat că hipnoza este echivalentă cu distragerea 
concentrării, în timp ce altele au descoperit că prima este semni- 
ficativ mai eficientă. În cadrul studiilor care au descoperit că hipnoza 
funcţionează mai bine decât distragerea, cercetătorii s-au străduit să 
asigure o profunzime suficientă a transei. Asta sugerează că, la fel 
ca în cazul adulţilor, copiii pot avea mai mult control dacă medicii 
fac tot posibilul să asigure adâncimea necesară, dar şi o hipnoti- 
zabilitate suficientă. Profunzimea hipnotică adecvată pare esenţială 
dacă se intenţionează obţinerea unor efecte reale, care să le depă- 
şească pe cele ce pot fi provocate de simpla distragere. 

După trecerea în revistă a lui Milling şi Costantino (2000), noi 
studii controlate au demonstrat eficacitatea hipnozei şi în cazul 

deficitului de atenfie/tulburárii hiperkinetice. Hipnoza alertă 
(A. Barabasz, 1994) în combinaţie cu neuroterapia a fost eficientă 
pentru copiii cu tulburare de deficit de atenţie, cu sau fără hiper- 
activitate (Anderson, Barabasz, Barabasz şi Warner, 2000 ; Barabasz 
si Barabasz, 2000; Warner, Barabasz si Barabasz, 2000). 


Tehnici de inductie pentru copii 


Adultii şi copiii răspund destul de diferit la procedurile de inducţie 
hipnotică. Prin urmare tehnicile trebuie să fie modificate atunci 
când avem de-a face cu cei mai tineri. Cei mici sunt, de obicei, atât 
de uşor de hipnotizat şi, în mare parte a timpului, atât de aproape de 
hipnoza spontană încât ei ar putea fi în transă şi totuşi, la o privire 
superficială, să pară că se comportă îndeajuns de normal. Asemenea 
adulţilor hipnotizaţi, copiii se pot focaliza intens în situaţii concrete. 
Deseori pot fi în întregime absorbiți, mergând până la excluderea 
comunicărilor ce le sunt adresate sau a altor distrageri. Această 
îngustare a câmpului de atenţie este tipică şi în cazul adultului 
hipnotizat (Spiegel şi Spiegel, 2004). 

Temerile pasagere sunt mai proeminente în cazul copiilor decât 
al oamenilor mari. E mai probabil ca micuţii supuşi unei „diete” 
intense de televizor, filme şi violenţă a jocurilor pe calculator să 
manifeste asemenea frici. Dacă nu le arată, încercările de a-i hipnotiza 
pot eşua pur şi simplu pentru că terapeutul nu a reuşit să recunoască 
faptul că ei sunt temători şi neîncrezători. Prin urmare, timpul 
petrecut în momentul primelor contacte cu copilul, stabilirea raportului 
şi clădirea încrederii sunt esenţiale pentru succesul tratamentului. 

Relaţionarea cu copiii cere un set unic de trăsături. Ei simt dacă 
sunt luaţi de sus. Cel mai probabil sunt mai sensibili decât adulţii la 
propunerile false. Trebuie să fii sincer şi, în acelaşi timp, capabil să 
gândeşti şi să simţi asemenea unui copil. Trebuie să-ţi laşi starea de 
copil a eului să iasă la suprafaţă şi să rezoneze cu micul pacient. 
Dacă terapeuţii reuşesc să facă asta, vor avea succes. Pe cât este de 
importantă relaţia terapeutică în cazul adulţilor, ea este şi mai 
semnificativă atunci când e vorba de copii. 

Vieţile celor mici trebuie privite în contextul întregii situaţii 
ambientale în care ei trăiesc. Aşadar, este esenţială evaluarea, cât 
mai mult posibil, a mediului de acasă, deducerea tiparelor relationale 
care există în tot ambientul copilului, asta dacă se doreşte planificarea 

cu succes a unui program terapeutic. Copiii nu pot fi trataţi în vid. 
Trebuie luate în considerare circumstanţele şi presiunile care îi 
înconjoară. Acest lucru este probabil valabil în cazul majorităţii 
indivizilor, dar mai ales când e vorba de cei mici. 

Chiar şi copiii cu o tulburare de deficit de atenţie pot fi absorbiți 
de anumite sarcini timp de mai multe ore la rând (Barabasz şi 
Barabasz, 1996). În consecinţă, întăririle, pentru a fi eficiente, 
trebuie administrate imediat după obţinerea comportamentelor dorite. 
Inducţiile vor trebui efectuate cát mai rapid şi mai simplu. În general, 
este considerabil mai eficientă fixarea privirii asupra unor obiecte în 
mişcare decât asupra unor puncte neclintite. Această tehnică poate fi 
folosită ca o punte directă spre adâncirea transei până la un nivel 
suficient pentru o anume sarcină. 

Dat fiind că în cazul copiilor gândirea e mai concretă decât la 
adulţi, ei tind să se fixeze asupra unui aspect al situaţiei până la a 
exclude semnificaţia ei generală. Remarcabil, această caracteristică 
pare să fie păstrată până la maturitatea timpurie de studenţi altfel 
inteligenţi şi de succes. Dar, spre deosebire de orice adult, copiii pot 
întreba de ce morţii nu deschid ochii. 

Există o dragoste mare pentru fantezie. Ceea ce lumea nu le 
oferă imediat în forma stimulării dorite, majoritatea copiilor pot 
crea în propriul joc. Asta înseamnă că imaginaţia devine o cale 
valoroasă de a ajunge la ei. „Să ne facem că” poate fi eficient şi 
totuşi simplu. Dar terapeutii care încearcă să le strecoare propriile 
închipuiri copiilor, în locul celor create din asocierile făcute de cei 
mici, vor descoperi o întrerupere frecventă a comunicării. Ținând 
cont de aceste aspecte, poveştile create de copii pot fi mai eficiente 
decât cele inventate de doctor. 

Un băieţel de 9 ani care suferise o arsură severă în partea de sus 
a spatelui este un exemplu. De fiecare dată când pansamentul trebuia 
schimbat, striga din toate puterile şi trebuia să fie imobilizat de 
câteva asistente. Experienţa devenea o adevărată traumă. A fost 
trimis la mine (J.G.W.), în speranţa că hipnoza i-ar putea domoli 
durerea puternică până la a-l face mai cooperant. Împreună am 
inventat o poveste despre un băieţel care se joacă pe un câmp, o 
scenă care îi plăcea foarte mult. I s-a spus că de fiecare dată când i 
se va schimba pansamentul se va întoarce pe câmp şi se va juca acolo 
tot timpul şi, făcând astfel, nu va simţi nici un disconfort. Medicul 
curant a relatat cá, din acel moment, băiatul a încetat să mai tipe, a 

stat cuminte în timpul schimbării pansamentelor şi nu s-a mai plâns 
de alte dureri. 

Într-o altă comparare a hipnozei focalizate pe imaginaţie cu 
distragerea, Zeltzer, LeBaron şi Zeltzer (1984) au folosit 19 copii 
între 6 şi 17 ani cu un istoric al problemelor legate de chimioterapie. 
Din nou, s-a descoperit că hipnoza este un tratament eficient. Jacknow 
şi colaboratorii săi (1994) s-au concentrat pe testarea efectelor hipnozei 
versus cele ale medicamentelor antiemetice care erau disponibile, în 
caz de nevoie, pentru suferinţa cauzată de chimioterapie. Au parti- 
cipat 20 de copii cu vârste cuprinse între 6 şi 18 ani. Contextul 
hipnozei s-a desfăşurat în două până la trei şedinţe de învăţare 
practică a autohipnozei, care au pus accent pe imaginarea activităţilor 
şi locurilor preferate. Relaxarea progresivă a muşchilor a folosit şi 
ea ca parte a inducției. Sugestiile hipnotice specifice pentru controlul 
emezei s-au concentrat pe „localizarea centrului cerebral de control 
al reflexului de vomă şi închiderea lui”. Pacienţii de control au 
petrecut aceeaşi perioadă de timp stând de vorbă cu terapeutul şi au 
primit medicamente antiemetice de îndată ce le-au cerut. Ambele 
grupuri au obţinut, în aceeaşi măsură, o reducere semnificativă a 
episoadelor de greață şi vomă. Poate şi mai importantă a fost 
descoperirea faptului că, una-două luni mai târziu, pacienţii din 
grupul de hipnoză au simţit mult mai puţină greață anticipativă decât 
copiii din grupul de control care au primit medicamentele. 


Enurezis 


O intervenţie medicală comună asupra enurezisului este folosirea 
Imipraminei, un antidepresiv triciclic care are ca efect secundar 
retentia urinară. Banerjee şi colaboratorii săi (1993) au studiat 50 de 
copii cu enurezis nocturn ce aveau vârste cuprinse între 5 si 16 ani, 
testând hipnoza versus intervenţiile cu Imipramină. S-au administrat 
sugestii hipnotice speciale pentru utilizarea toaletei în timpul nopţii. 
Copiii au fost încurajați să practice autohipnoza în fiecare seară, 
înainte de a merge la culcare. Contextul medicamentos a implicat 
simpla administrare a 25 mg de Imipraminá în fiecare noapte. După 
prima săptămână de tratament, dozele au crescut săptămânal cu alte 
25 mg pentru a produce „nopţi uscate”. După trei luni, ambele trata- 
mente au fost întrerupte şi s-a descoperit că amândouă au fost eficiente, 

reducând mult enurezisul nocturn. După trei luni nu a existat nici o 
diferenţă semnificativă între grupurile de hipnoză şi Imipraminá. 
Totuşi, la şase luni de la întreruperea tratamentelor a apărut o 
distincţie importantă între cele două metode, justificată de o recidivă 
substanţială în rândul pacienţilor care au primit medicamente. Copiii 
care se aflaseră în contextul hipnotic îşi mentinuserá „nopţile uscate”. 

Părinţii intelegátori şi cooperanti pot deveni valoroşi terapeuti 
auxiliari, asistându-şi copiii în dezvoltarea stăpânirii hipnotice a 
simptomelor. Totuşi, accentul trebuie pus pe „asistare”, nu pe control. 
Practicarea şedinţelor cu părinţi şi copii îl va lămuri pe terapeut dacă 
un părinte nerăbdător recurge la presiuni asupra celui mic pentru a-l 
face să obţină fenomenele hipnotice. Atunci pacientul opune rezis- 
tentá, iar eforturile terapeutice sunt blocate. Hipnoterapeutii 
autoritari pot fi identificaţi uşor în mintea copiilor cu părinţii 
autoritari, iar cei mici vor reacţiona în consecinţă. 


Durere acută 


O investigaţie controlată recentă a eficacităţii hipnozei clinice în 
alinarea durerii (Liossi şi Hatira, 2003) a implicat terapia manua- 
lizată comprehensivă pentru 80 de pacienţi cu vârste cuprinse între 
6 şi 16 ani care sufereau de cancer. Toti erau supuşi regulat punctiilor 
lombare şi au fost distribuiţi în mod aleator în grupuri care au 
beneficiat de : hipnoză directă cu tratament medical standard, hipnoză 
indirectă cu tratament medical standard, controlul atenţiei cu tratament 
medical standard sau doar tratament medical standard. Cele şase 
faze ale studiului au implicat: (a) evaluarea gradului de durere în 
anxietatea legată de durere din timpul punctiilor lombare consecutive ; 
(b) intervenţii ; (c) evaluarea gradului de durere în anxietatea legată 
de durere din timpul primelor două punctii lombare consecutive in 
care au fost folosite intervențiile; (d) pregătire în timpul căreia 
pacienţii au învăţat hipnoza în grupurile de hipnoză directă şi indi- 
rectă ; (e) evaluarea gradului de durere şi anxietate corespunzătoare 
în timpul primeia, celei de-a treia şi cele de-a şasea puncţii lombare 
în care a fost folosită autohipnoza ; şi (f) măsurarea hipnotizabilităţii 
folosind Scala Stanford a Hipnozei Clinice pentru Copii. Grupul de 
hipnoză directă a primit sugestii hipnotice cum ar fi: 

„Acum o să facem o vrajă puternică. Mai întâi trebuie să îţi faci 
partea de jos a spatelui să doarmă pentru câteva minute - îţi voi 
arăta eu cum. O să imi pun pur şi simplu mâna pe spatele tău pentru 
a-l ajuta să amorţească... adormit şi amortit... moale şi somnoros.” 
Pentru anestezie topică, grupul a primit sugestii ca: „Imaginează-ţi 
că iti badijonezi spatele cu medicamente care amorţesc”. Pentru 
anestezie locală, grupul a primit sugestii de genul: ,Imagineazá-ti 
că îţi injectezi anestezic în partea de jos a spatelui... simte-l cum iti 
curge prin corp... observă schimbarea senzaţiilor pe măsură ce zona 
amorteste". Anestezia „în mănuşă” - cu o sugestie direcrá de a „fi 
atent la mâna ta... observă cum simţi furnicături în mână... las-o să 
amorţească... când este foarte amorţită, atinge partea de jos a 
spatelui cu acea mână... lasă amorţeala să treacă din mână în spate”. 
S-a folosit şi tehnica hipnotică de rutină a întrerupătorului prin care 
pacientul poate „folosi întrerupătorul” pentru a „stinge” durerea în 
diverse părţi ale corpului. 


Grupul de hipnoză indirectă a avut parte de fantezia unui apus 
adaptată după Levitan (1990): 


„Imaginează-te stând pe o superbă plajă grecească la apus... 
observă soarele strălucitor cum coboară spre orizontul îndepărtat... 
vezi soarele cufundându-se treptat în mare... vezi culorile schim- 
bându-se din roşu în violet şi apoi în albastru... bucură-te de 
linişte... liniştea este disponibilă ori de câte ori ai nevoie de ea, pur 
şi simplu dându-ţi propriul tău semnal de relaxare! Poate ţi-ar 
plăcea să iji laşi arătătorul şi degetul mare să se unească într-un 
semn de OK magic... acesta este semnalul tău pentru a te bucura 
imediat de relaxare si calm oricând doreşti”. 


Pacienţii din grupurile de hipnoză au raportat semnificativ mai 
puţină durere şi anxietate şi, în urma puncţiei, au demonstrat mai 
puţină suferinţă din punct de vedere comportamental decât cei din 
grupurile de control. Atât sugestiile directe, cât şi cele indirecte au 
fost eficiente în aceeaşi măsură şi au corespuns studiului lui J. Smith 
şi al colaboratorilor săi (1996). În ambele grupuri de hipnoză, hipnoti- 
zabilitatea a fost în mare parte asociată beneficiilor obţinute de pe 
urma tratamentului. Efectele terapeutice scădeau când participanţilor 
li se cerea să folosească doar autohipnoza (Liossi şi Hatira, 2003). 

Hipnoza cu focalizarea imaginaţiei a fost comparată cu distra- 
gerea pentru calmarea durerilor îngrozitoare provocate de aspirarea 
măduvei osoase si puncţiilor lombare la care au fost supuşi 33 de 
pacienţi ai unei secţii de oncologie, cu vârste între 6 şi 17 ani 

(Zeltzer şi LeBaron, 1982). Contextul hipnotic a implicat imaginarea 
unor activităţi distractive, joaca şi fantezii pe gustul copiilor. Distragerea 
a inclus antrenarea folosind respiraţia adâncă şi orientarea spre 
semnale exterioare. S-a descoperit că hipnoza este mult mai eficientă 
decât distragerea atât în calmarea durerii, cât şi în reducerea anxietăţii. 
Superioritatea hipnozei focalizate pe imaginaţie in fata distragerii a 
fost vizibilă în special în reducerea suferinţei subiective provocate 
de procedurile medicale invazive. 

J. Smith şi colaboratorii (1996) au comparat hipnoza si 
distragerea în cazul a 27 de copii (cu vârste cuprinse între 3 şi 8 ani) 
care sufereau de cancer. Copiii şi părinţii lor au fost repartizaţi 
aleatoriu în una dintre cele două secvenţe echilibrate de tratament. 
Părinţii au fost învăţaţi cum să îşi ajute copii să se implice într-o 
fantezie hipnotică făcând, împreună cu cel mic, o călătorie spre un 
loc preferat, creat după una din poveştile favorite. Adulții au luat 
parte şi la contextul distragerii şi au fost învăţaţi cum să-şi implice 
copiii în jocul cu jucării sáltárete si care este tehnica de respirat 
normal („suflat”) şi numărat, folosită în spital. Şedinţele de pregătire 
pentru părinţi şi şedinţele de practică pentru copii au fost 
monitorizate pentru a se asigura respectarea indicaţiilor. 

În loc să implice terapeutul, părinţii joacă rolul acestuia în timpul 
procedurilor medicale invazive cum ar fi aspirarea măduvei osoase. 
Adulții treceau apoi la intervenţia alternativă pentru a treia procedură. 
Studiul a obţinut o gamă largă de măsurători ale durerii şi suferinţei 
incluzând raportări din partea părinţilor, a copiilor, măsurători 
observationale oarbe ale durerii şi anxietátii cu ajutorul evaluatorilor 
independenţi care judecă înregistrările video şi, de asemenea, evaluări 
din partea asistentelor ale reacţiilor pacienţilor. Datele au fost colectate 
la început, în faza de hipnoză şi în cea a distragerii. Spre deosebire 
de multe alte cercetări, acest studiu a măsurat şi hipnotizabilitatea 
folosind Scala Stanford a Hipnozei Clinice pentru Copii pentru a 
determina dacă aceasta justifică rezultatele obţinute. 

Majoritatea copiilor erau mediu spre foarte hipnotizabili şi toţi 
au arătat reduceri foarte importante ale percepţiei durerii şi ale 
suferinţei şi durerii observate de evaluatori independenţi ai proce- 
durilor medicale. Corespunzător teoriei neodisocierii a lui E. Hilgard 
(1992), aceşti copii, în comparaţie cu cei puţin hipnotizabili, au 
obţinut, ca răspuns la hipnoză, şi punctaje semnificativ mai mici 
privind durerea, anxietatea şi suferinţa. Distragerea a produs efecte 

pozitive însemnate în privinţa suferinţei evaluate de observatori în 
cazul copiilor puţin hipnotizabili. Măsurarea hipnotizabilităţii copiilor 
se dovedeşte valoroasă pentru că cei câţiva care sunt puţin hipnoti- 
zabili e mai probabil să beneficieze de pe urma tehnicilor de distra- 
gere, în vreme ce micuţii cu capacităţi hipnotice (marea majoritate) 
este mai probabil să răspundă unei intervenţii hipnotice. 

Kuttner şi colaboratorii (1988) au testat hipnoza în comparaţie cu 
distragerea şi condiţiile de control în cazul a 48 de băieţi şi fete (cu 
vârste cuprinse între 3 şi 10 ani) cărora le era aspirată măduva 
osoasă. Hipnoza a inclus mai multe intervenţii printre care fantezia, 
sugerarea directă a analgeziei şi metafora specială a „întrerupătorului 
durerii” prin care copiilor le-a fost sugerat hipnotic faptul că pot 
întrerupe mesajele durerii în diverse părţi ale corpului. Deşi pregă- 
tirea înaintea procedurii a durat doar 5 până la 20 de minute, hipnoza 
s-a dovedit a avea mai mult succes decât practica medicală standard. 
S-a remarcat că cei mai mari copii aflaţi în contextele hipnozei şi 
distragerii au obţinut reduceri mult mai importante ale durerii şi 
anxietăţii evaluate de observatori, comparativ cu condiţiile de control, 
în vreme ce copiii mai mici aflaţi în contextul hipnotic şi-au redus 
semnificativ mai mult suferinţa decât toţi cei aflaţi în alte condiţii. 
Cei mai mici reacţionează mai bine la hipnoză decât la distragere. 

Kohen (1986) s-a focalizat pe urgentele pediatrice şi a obţinut 
rezultate similare. Autohipnoza a fost folosită punându-se accent pe 
relaxare şi imaginaţie ca ajutoare în reducerea rapidă a anxietăţii şi 
disconfortului. Frica a fost redusă, autocontrolul îmbunătăţit, iar 
percepţia subiectivă a disconfortului modificată. 

Aşa cum am arătat în capitolele anterioare, literatura de specia- 
litate care sustine folosirea hipnozei pentru durerile acute se dovedeşte 
extrem de eficientă. Sunt mult mai puţine cercetări controlate efectuate 
asupra copiilor, dar cele existente sunt foarte promițătoare. Merită 
remarcat faptul că, spre deosebire de efectele frecvent echivalente 
ale hipnozei şi distragerii în cazul simptomelor chimioterapiei, 
folosirea lor pentru durerea acută arată o cu totul altă imagine. 


Performanţa şcolară 


Un număr de studii s-au concentrat asupra performanţei învăţării şi 
randamentului studenţilor (Rather, Barabasz şi Barabasz, 1993) şi 

asupra vitezei de citire şi a nivelului de înţelegere (Barabasz şi 
Barabasz, 1994b). Hipnoza pentru îmbunătăţirea performanţelor 
şcolare a fost folosită şi pentru a-i ajuta pe copiii cu dizabilităţi de învăţare 
(A. Barabasz, 1997; Crasilneck şi Hall, 1985; Krippner, 1966). 

În unul dintre studiile cel mai frecvent citate, L. Johnson şi 
colaboratorii (1981) s-au axat pe efectele autohipnozei de grup asupra 
respectului de sine şi a performanţelor şcolare ale copiilor cu 
dizabilităţi de învăţare. Studiul a implicat 33 de băieţi şi fete cu 
vârste cuprinse între 7 şi 13 ani, părinţii şi profesorii acestora. 
Contextul hipnotic a inclus trei şedinţe de grup în care copiii au 
ascultat o inducţie cu sugestii de imaginare ce puneau accentul pe îmbu- 
nătăţirea performanţelor şcolare şi pe o părere mai bună despre sine. 
Copiii au fost învăţaţi şi să se autohipnotizeze pentru a vizualiza 
imagini asemănătoare pe care le puteau crea pe cont propriu. Părinţii 
şi profesorii au luat parte la aceleaşi şedinţe. Din păcate, bipnotiza- 
bilitatea nu a fost evaluată, iar profunzimea hipnotică nu a fost luată 
în considerare, reducându-se astfel efectele semnificative. Descoperirile 
au fost interesante, deoarece sugerează că autohipnoza pentru 
diminuarea anxietăţii provocate de examinări promite, în cazul 
copiilor, rezultate similare cu cele demonstrate pentru adulţi 
(Barabasz şi Barabasz, 1981 ; Stanton, 1993). Înainte de pregătirea 
formală în domeniul hipnozei a acestui autor (A.F.B.), un studiu 
anterior (A. Barabasz, 1973) a folosit, fără voie, hipnoza pentru 
desensibilizarea în grup a 87 de elevi de clasa a V-a şi a VI-a. Cei 
foarte şi puţin anxioşi cu privire la examinări au fost departajati în 
urma înregistrării nivelelor excitării anxietăţii fiziologice măsurate 
în timpul imaginării ghidate. Procedura relaxării musculare 
progresive de durată a lui Wolpe şi Lazarus (1966) a fost utilizată în 
mod repetat pentru a-i învăţa pe participanţi să creeze o stare 
antagonistă anxietăţii. Peste ani s-a recunoscut că tehnica a folosit, 
cel mai probabil în cazul majorităţii copiilor, la inducerea hipnozei 
în timpul celor cinci zile ale programului de pregătire. 

În studiul publicat (A. Barabasz, 1973) au apărut şi rapoartele 
calitative din partea copiilor. Zeci dintre ei şi-au descris propriile 
imagini folosite pentru a face faţă fricii de examinări, dincolo de 
protocolul de desensibilizare prescris. Un elev a explicat că, după 
relaxare, şi-a imaginat că „trag de un fermoar din creştetul capului, 
îmi scot creierul şi îl pun pe bancă, apoi iau un furtun de incendiu 
pentru a spăla toate grijile legate de test”. Un alt copil a dat foarte 

multe detalii legate de „o armată din cap, care atacă, detonează, 
bombardează, anihilează şi distruge băieţii răi [anxietatea faţă de 
test care producea, în creier, o armată inamică) ce mă făceau să uit 
lucruri pe care le ştiam înainte de test”. Astfel de imagini autogene- 
rate erau tipice în rândul elevilor care isi îmbunătăţiseră punctajele 
Lorge-Thordike (LT) la teste în perioada posttratament faţă de 
pretratament. În general, descoperirile au arătat că tratamentul a 
produs punctaje LT mult mai mari în cazul copiilor foarte anxioşi. 
Rezultatele studiului au fost coroborate de efecte semnificative 
asupra măsurătorilor fiziologice. Din păcate, datele privind hipnoti- 
zabilitatea şi nivele de profunzime au lipsit, la fel ca şi în studiul 
L. Johnson şi colaboratorilor (1981). 

Sunt necesare viitoare cercetări în acest domeniu. Ar trebui să se 
acorde atenţie măsurării hipnotizabilitátii şi interacțiunii terapeut- 
-copil, implicând, poate, sugestii hipnotice adaptate dificultăţilor 
sau nevoilor specifice ale pacientului. 


Probleme medicale 


Tricotilomania 


Tricotilomania - sau smulgerea cronică a părului, ducând la alopecie - 
este o tulburare de comportament manifestată predominant în rândul 
copiilor şi tinerilor. De obicei este smuls părul capului, dar deseori 
sprâncenele, genele, părul pubian şi axilar pot fi ţinta comportamen- 
tului. Problema este larg răspândită, estimându-se că peste 8 milioane 
de oameni îşi smulg cronic părul (Azrin şi Nunn, 1978). Formulările 
comportamentale consideră această afecţiune drept un obicei izolat. 
Analiza comportamentală aplicată (Wolf, 1978) indică funcţia de 
reducere a anxietátii pe care o îndeplineşte acest comportament care 
este menţinut prin antecedente endogene şi exogene cu consecinţe de 
o complexitate variabilă. O gamă largă de tehnici comportamentale 
destinate atât copiilor, cât şi tinerilor eşuează deseori din cauza 
necooperării. 

O problemă gravă a intervențiilor terapiei comportamentale este 
faptul că sunt universal dependente de cooperarea din partea clien- 
tilor şi părinţilor. Aşadar nu e de mirare cá eşecurile tratamentelor 
şi recidivele sunt puse pe seama lipsei de obedientá. 

Hipnoza are o lungá istorie a succeselor in tratarea tulburárilor 
de comportament, fără să aibă complexitatea majorităţii interven- 
ţiilor comportamentale focalizate asupra tricotilomaniei. Mai mult, 
hipnoza nu pare să aibă probleme cu docilitatea clientului. Date 
fiind promisiunile activităţii lui Spiegel şi Spiegel (1978) pentru tratarea 
tricotilomaniei manifestate de doi adulţi puternic hipnotizabili, s-a 
creat o procedură pentru a fi testată în cazul copiilor. 

Abordând problema diferit decât au făcut-o cei doi Spiegel, am 
încercat (A.F.B.) o tehnică implicând conştientizarea şi controlul, în 
cazul a patru adolescenţi, băieţi şi fete, fiecare cu un istoric de cel 
puţin doi ani al tulburării. După prezentarea hipnozei pe calea unui 
exerciţiu al imaginaţiei care a inclus procedura „programului TV 
preferat”, s-a administrat Scala Stanford a Hipnozei Clinice pentru 
Copii. Toţi cei patru participanţi aveau punctaje între 3 şi 5, dovedind 
o susceptibilitate peste medie la hipnoză. Transa a fost indusă 
folosindu-se o variaţie a tehnicii de inducţie alertă a dării ochilor 
peste cap (A. Barabasz, 1985). După sugestiile hipnotice de adâncire, 
s-a administrat următoarea sugestie posthipnotică: „Vei fi foarte 
conştient de fiecare dată când îţi duci mâna la cap. Atunci totul 
depinde de tine, tu ai puterea, tu ai controlul, nici un obicei şi 
nimeni altcineva nu te controlează. Îţi poţi smulge părul dacă vrei 
sau poti alege să-ţi controlezi obiceiul”. Toţi cei 4 copii au încetat 
să-şi mai smulgă părul după 3-5 zile de la singura inducţie hipnotică. 
Toti au relatat că s-au uitat regulat la cartonaşul de 7,5 x 12,5 cm 
dat de mine, ce avea scrisă pe el sugestia, că au continuat să practice 
inducția hipnotică a dării ochilor peste cap şi că experienţa le-a 
plăcut foarte mult. 

La scurt timp după aceea, M. Barabasz (1987) a testat o formă 
mai sofisticată a sugestiei hipnotice în cazul a patru femei de 19, 21, 
24 şi 34 de ani ce aveau o istorie a tricotilomaniei de doi până la opt 
ani. Ea a adăugat, pe lângă inducția dării ochilor peste cap, si o 
instrucţie a inducției de relaxare din Scala Stanford a Hipnozei 
Clinice. Trei din cele patru paciente au încetat, în urma tratamen- 
tului, să-şi mai smulgă părul, în vreme ce a patra, care în ultimele 
30 de luni se întâlnise o dată pe săptămână cu psihiatrul ei pentru 
terapie psihanalitică, a dat un telefon „de urgenţă”, seara târziu, 
plângându-se că nu îşi poate smulge părul şi că „tensiunea” este 
insuportabilá. I s-a amintit că sugestia posthipnotică sublinia conştien- 
tizarea obiceiului şi alegerea pe care o implică. A spus că se simte 

„mai relaxată şi controlată” şi că „nu are griji deosebite cu privire 
la atingerea părului”. Spre deosebire de celelalte trei paciente, 
comportamentul ei a revenit la nivelul de bază pretratament şi a 
rămas astfel la controalele efectuate după 6 şi 9 luni. 


Reglarea temperaturii periferice 


Reglarea temperaturii periferice este importantă şi eficace în tratarea 
diverselor tulburări, inclusiv a bolii Raynaud şi a migrenelor. 
Pacienţii care învaţă cum să îşi crească circulaţia periferică, 
încălzindu-şi extremităţile, raportează şi senzaţii de relaxare şi calm 
ce pot fi folositoare în multe eforturi terapeutice. Biorezonanta cu 
senzorii de temperatură atagati, de exemplu, degetelor unei persoane 
a fost cândva considerată cea mai eficientă metodă de a-i antrena pe 
pacienţi să îşi direcţioneze fluxul sangvin spre extremităţi. Totuşi, 
după o scurtă perioadă de timp, subgrupul de pacienţii care chiar 
reuşea să răspundă rezonantei auditive sau vizuale legate de canti- 
tatea de căldură trimisă într-un deget învățau repede să încălzească 
doar extremitatea respectivă, de care era ataşat senzorul. Asta era o 
situaţie nu tocmai ideală pentru tratarea afecţiunilor în chestiune ! 

Testele clinice (A. Barabasz, 1977; Barabasz şi Wright, 1975) 
au sugerat că hipnoza ar putea fi o metodă alternativă mai generală 
pentru accelerarea circulaţiei periferice. S-a efectuat un experiment 
controlat pentru a se determina dacă biorezonanţa, cu sau fără 
sugestie hipnotică, este mai eficientă în antrenarea răspunsului 
vasodilatant decât biorezonanta mediată sub hipnoză (Barabasz si 
McGeorge, 1978). Condiţiile experimentale au inclus un protocol 
standard de rezonanţă auditivă, condiţiile unei false rezonanţe, instruc- 
ţiuni de relaxare şi un grup experimental care a fost supus hipnozei 
în timpul căreia sugestiile hipnotice pentru încălzirea mâinii erau 
mediate pe baza monitorizării permanente a temperaturii mâinii 
pacientului, datele fiindu-i furnizate terapeutului şi nu pacientului. 
Nu au existat diferenţe statistice semnificative între primele trei 
grupuri, dar grupul de hipnoză a arătat o încălzire semnificativă a 
mâinii. Şaptezeci şi trei de persoane au participat la studiul iniţial, 
acesta fiind replicat ulterior în diverse situaţii clinice. 

La scurt timp după aceea, Dikle şi Olness (1980) au investigat 
potenţialul hipnozei pentru copii, testând biorezonanţa în comparaţie 

cu autohipnoza, dar o combinaţie între cele două. Folosind un 
eşantion de 48 de băieţi şi fete între 5 şi 15 ani, pregătiţi anterior 
pentru autohipnozá, ei au pus accentul pe efectele relaxării cu 
imaginarea activităţilor favorite ale copilului. Participantilor li s-a 
cerut şi să îşi închipuie că mâinile devin mai calde sau mai reci, în 
funcţie de contextul specific. Din nou, s-a descoperit că hipnoza este 
eficientă, dându-le copiilor controlul asupra temperaturii periferice. 


Modularea sistemului imunitar 


Cercetările timpurii ale psihoneuroimunologiei au produs descoperiri 
care susţin folosirea hipnozei ca facilitator al modificării voluntare a 
activităţii imunitare (Hall, Minnes, Tosi şi Olness, 1992; Kiecolt- 
-Glaser et al., 1985 ; Olness et al., 1989 ; Smith, McKenzie, Marmer 
$i Steele, 1985). Din pácate, nici unul dintre aceste studii nu a 
controlat hipnotizabilitatea, făcând dificilă determinarea specificităţii 
hipnozei în rezultatele pozitive ale cercetărilor. Zachariae şi Bjerring 
(1992) au arătat totuşi că lipsa reacției la dinitroclorobenzen şi 
difenilciclopropenonă poate fi modulată prin sugestie hipnotică directă 
folosindu-se imaginarea ghidată ca procedură de adâncire a inducției 
în cazul copiilor. Din păcate, nu au fost verificate efectele relaxării 
care ar fi putut justifica rezultatele şi fără hipnoză. 

Laboratorul nostru de la Washington State University a testat 
efectele metodei asupra răspunsului imunologic pe 65 de studenţi 
voluntari, puţin şi foarte hipnotizabili, care au fost expuşi hipnozei, 
relaxării sau condiţiilor de control (Ruzyla-Smith, Barabasz, Barabasz 
şi Warner, 1995). S-au colectat mostre de sânge înainte de tratament 
şi de două ori după aceea, care au fost supuse citrometriei în flux. 
Acestea au arătat modificări semnificative ale răspunsului imuno- 
logic măsurat de celulele B şi celulele ajutătoare T doar pentru partici- 
pantii foarte hipnotizabili expuşi inducției hipnotice. Acest studiu 
demonstrează specificitatea hipnozei în modificarea pozitivă a sisternului 
imunitar. 

Aplicaţia-cheie a imunomodula(iei în cazul copiilor este aceea a 
lui Olness şi colaboratorilor (1980), care au folosit 57 de voluntari 
sănătoşi cu vârste între 6 şi 12 ani. Un grup a ascultat o casetă audio 
pentru autohipnoză cu instrucţiuni de relaxare şi imaginare, un grup 
de autohipnoză şi sugestie hipnotică a audiat o înregistrare similară 
care conţinea instrucţiuni specifice pentru creşterea numărului de 

proteine imunitare din salivă, în vreme de copiii din grupul de 
control au fost implicaţi, pentru aceeaşi durată de timp, în conver- 
Saţie pentru menţinerea atenţiei. Doar grupul care a primit instrucţiuni 
de relaxare plus sugestii hipnotice a dovedit o creştere semnificativă 
a nivelelor de IgA (imunoglobulină de tip A), un anticorp care 
protejează tractul respirator superior de infecţii şi joacă un rol în 
lupta împotriva cariilor dentare. 


Fibroza chistică 


Fibroza chistică provoacă grave tulburări respiratorii ca urmare a 
efectelor pe care le are asupra plămânilor. Doisprezece copii cu 
vârste între 7 şi 18 ani au fost învăţaţi autohipnoza pentru a-şi 
îmbunătăţi funcţia pulmonară şi adaptarea fiziologică (Belsky şi 
Khanna, 1994). Ei au participat la trei şedinţe de pregătire în timpul 
cărora au ascultat o inducţie hipnotică ce cuprindea imaginarea unor 
scene pentru mai multă relaxare şi sugestii hipnotice specifice legate 
de eliberarea plămânilor, senzaţia de sănătate şi respiraţie conforta- 
bilă. Li s-a cerut să asculte caseta acasă, în fiecare zi. Descoperirile 
au arătat că grupul de hipnoză a obţinut îmbunătăţiri semnificative 
ale funcţionării plămânilor, imaginii de sine, anxietátii şi sănătăţii, 
în comparaţie cu un grup de control similar. 


Greafa şi voma (emeza) provocate de chimioterapie 


Acestea sunt efecte secundare obişnuite ale tratamentului împotriva 
cancerului la copii. Nerespectarea protocoalelor de tratament este 
deseori peste 50% întrucât cei mici consideră chimioterapia mai rea 
decât cancerul însuşi. Hilgard şi LeBaron (1984) au studiat utilizarea 
unei forme de hipnoză prin focalizată pe imaginaţie în cazul copiilor 
bolnavi de cancer. Ei au presupus că activităţile imaginative ar putea 
fi deosebit de utile întrucât cei mici pot deveni implicaţi şi interesaţi 
de proces, spre deosebire de simplele tehnici de distragere, cum ar 
fi respiraţia profundă sau deturnarea atenţiei spre obiecte exterioare. 

Mai întâi, copiii au fost chestiona(i în legătură cu emisiunile TV, 
filmele, jocurile, activităţile şi mâncărurile preferate. Aceste infor- 
maţii au fost folosite pentru a crea poveşti fantastice pe care le-ar putea 
experimenta sub hipnoză, în timp ce sunt obişnuiţi cu simptomul sau 
cu procedura medicală dată. Intervenţia hipnotică a fost creată pentru 

a spori implicarea multisenzorială. Procedura hipnotică focalizată 
pe imaginaţie a fost creată, în primul rând, pentru a contribui la 
contracararea efectelor adverse ale chimioterapiei, dar a fost utilizată 
în studii ulterioare şi pentru a calma durerea cauzată de anumite 
proceduri medicale. 

Zeltzer şi colaboratorii săi (1991) au testat efectele hipnozei 
bazate pe focalizarea imaginaţiei pe 54 de copii cu vârste între 5 şi 
17 ani care suferea din pricina chimioterapiei. Cele trei condiţii 
experimentale au inclus un context hipnotic în care terapeutul i-a 
învăţat pe copii să utilizeze hipnoza focalizată pe imaginaţie în 
timpul următoarei şedinţe de chimioterapie. Apoi doctorul i-a implicat 
pe micii pacienţi într-o fantezie creată în timpul instruirii. Copiii 
aflaţi într-o stare de distragere au fost învăţaţi să folosească tehnici 
de deturnare a atenţiei cum ar fi respiraţia profundă sau numărarea 
obiectelor din cameră. În timpul următoarei şedinţe de chimioterapie, 
ei au fost ajutaţi de terapeut să folosească metodele învăţate. Un al 
treilea grup a fost un grup al atenţiei placebo, care a discutat tot atât 
timp cu terapeutul. Rezultatele studiului arată că atât starea de 
hipnoză, cât şi cea de distragere sau de relaxare au produs scurtarea 
perioadelor de greață şi vomă. 

LeClave şi Blix (1989) au tratat o fetiţă de 6 ani care suferea de 
astrocitom malign al emisferei cerebrale stângi. În timp ce copila 
făcea chimioterapie, starea sa de vomă severă s-a accentuat într-atât, 
încât, de mai multe ori, ea s-a deshidratat. Simptomul era atât de 
sever, încât, în momentul în care a fost trimisă la hipnoterapie, se 
lua în considerare întreruperea chimioterapiei. În ciuda unor dizabi- 
lităţi neurologice grave, care au exclus multe tehnici tradiţionale, 
hipnoza a avut succes în eliminarea emezei. A fost folosită şi pentru 
calmarea durerii şi îmbunătăţirea tiparelor de somn. 

Copila a venit la prima şedinţă înțelegând că va învăţa ceva numit 
hipnoză care o va ajuta să reducă incidenţa stărilor de vomă. I se 
spusese deja că are o tumoră cerebrală, că este ceva grav şi că, 
uneori, oamenii mor din cauza asta. Hipnoza i-a fost descrisă şi i s-a 
explicat că fiecare dintre noi are două părţi : una este corpul şi una 
este mintea. I s-a spus că mintea poate face tot felul de lucruri : 
„Uneori este trează, uneori doarme şi uneori mintea e sub hipnoză. 
Când este sub hipnoză, mintea are mai mult control asupra felului în 
care se simte corpul”. Terapeutii aveau aşteptări scăzute cu privire la 
ajutorul pe care metoda i-l putea oferi copilului, date fiind gravele 

probleme neurologice. Îşi putea controla doar foarte puţin braţul 
drept, iar mersul era îngreunat. Vorbea extrem de greu, iar limbajul 
receptiv era încetinit. 

În ciuda acestor dificultăţi, s-a încercat inducerea transei folo- 
sindu-se fixarea privirii. A fost un eşec total, copilul devenind 
frustrat şi anxios. Relaxarea treptată nu era nici ea posibilă din cauză 
că îşi pierduse controlul asupra grupelor de muşchi de pe partea 
dreaptă a corpului. A fost folosită imaginaţia stimulată şi, cu toate 
că fetiţa a fost atentă, nu a reuşit să ajungă într-o stare de transă. 
Familia a fost sfătuită să se mai gândească înainte de a continua, dar 
mama a insistat, spunând că „hipnoterapia era ultima lor speranţă”. 
Nici ea, nici soţul ei şi nici copila nu erau pregătiţi să renunţe la 
şansa pe care le-o putea oferi chimioterapia. 

Fetiţa a urma două şedinţe pe săptămână în pregătirea pentru 
următoarea serie de chimioterapie. Dificultăţile legate de intrarea în 
transă erau frustrante. În ciuda lor, ea a continuat cu tenacitate să se 
implice în terapie. Fetiţa se apropia mereu de scaunul terapeutului, 
lucru ce a fost interpretat ca o încercare de a se identifica într-un fel 
cu el. Îi plăcea mult faptul că amândoi aveau acelaşi al doilea nume. 
Nu a existat nici o dovadă făţişă a faptului cá era în transă în timpul 
primelor patru sau cinci încercări de inducere a hipnozei. Pacienta 
şi terapeutul au creat împreună o casetă audio pentru acasă, folosind 
o tehnică de inducţie multiplă descrisă de Gardner şi Olness (1981). 
Fetiţa a devenit foarte motivată şi a exersat mai mult decât i se 
recomandase. Gradual, au fost observate în timpul şedinţelor din 
cabinet respiraţia ritmică, dovezi ale catalepsiei şi relaxarea generală. 
Părinţii au relatat şi că părea să obţină şi o oarecare calmare a 
durerii în urma exerciţiilor făcute acasă. Au mai avut loc şapte 
întâlniri înainte de programarea următoarei şedinţe de chimioterapie, 
timp în care copilul a fost spitalizat. I s-a recomandat să folosească 
înregistrarea la fiecare patru ore cu sugestii pentru confortul stomacal, 
iar fiecare jumătate de oră fără stări de vomă urma să fie notată pe 
un autocolant. Părinţii fetiţei au declarat bucuroşi că nu a mai 
vomitat nici măcar o dată. 


Tulburarea hiperchinetică cu deficit de atenţie 


Cândva cunoscută ca MBD (minimal brain dysfunction - disfunctie 
minimală a creierului) sau MCD (minimal cerebral dysfunction - 

disfuncţie cerebrală minimală), tulburarea este cunoscută astăzi sub 
sintagma tulburare hiperchinetică cu deficit de atenţie (AD/HD - 
attention-deficit/hyperactivity disorder). Tulburarea, caracterizată de 
incapacitatea autoreglării atenţiei focalizate, este o afecţiune incapa- 
citantă din punctul de vedere al dezvoltării, cu baze biologice şi cu 
un impact negativ asupra funcţiilor adaptative. Este una dintre cele 
mai frecvente afecţiuni diagnosticate în rândul şcolarilor (Barabasz 
şi Barabasz, 2000). 

Până de curând, tratamentul a fost limitat la gestionarea simptomelor 
prin folosirea unor medicamente stimulente puternice, cum ar fi 
metilfenidatul (Ritalin), sau prin modificări comportamentale tradi- 
tionale. Traficul şi abuzul de metilfenidat au încurajat căutarea unor 
tratamente mai potrivite. Mai mult, au apărut îngrijorările privind 
folosirea pe termen lung a substanţelor psihostimulente din cauza 
efectelor secundare, ca tensiunea arterială ridicată şi imposibil de 
gestionat şi atacul de cord. Programele de modificare a comporta- 
mentului, deşi eficiente pe termen scurt, rămân dependente de 
respectarea lor pe termen lung şi de cooperarea dintre părinţi şi 
profesori. Ambele forme de tratament sunt, prin natura lor, în cel mai 
bun caz, paliative (Feussner, 1998 ; Gaddes şi Edgell, 1994, p. 279). 
Încetarea oricăruia din ele are ca rezultate reaparitia rapidă a simpto- 
melor la nivelele pretratament şi disfuncţii. Feussner (1998) a remarcat 
că băieţii de vârstă şcolară din Statele Unite consumă acum aproape 
nouă tone de Ritalin pe an, fiind evident faptul că sunt necesare 
urgent tratamente care să nu se limiteze la gestionarea simptomelor. 
Neuroterapia (biofeedbackul encefalografic) oferă o alternativă la 
abordările tradiţionale, dar necesită, de obicei, cel puţin 40 de 
şedinţe pentru a se obţine efecte pe termen lung. Totuşi, hipnoza 
alertă instantanee (Barabasz, 1985, 1994), folosită ca adjuvant în 
neuroterapie, ar putea permite reducerea la jumătate a duratei trata- 
mentului, sporind în acelaşi timp eficacitatea metodei (Barabasz şi 
Barabasz, 2000). 

Neuroterapia (cunoscută şi ca EEG feedback, neurofeedback) 
este o abordare relativ nouă a tratamentului pentru AD/HD. Scopul 
este normalizarea permanentă fără dependenţă de medicamente sau 
gestionare comportamentală continuă. Corespunzător bazei neurologice 
a acesteia, copiii cu tulburare de deficit de atenţie (ADD) produc o 
activitate mai intensă a undelor cerebrale lente (theta) (4-8 Hz) şi 
mai puţină activitate beta (14-32 Hz) în comparaţie cu datele normale 

de control (Stermen, 2000). Logic, cel mai potrivit tratament pentru 
această afecţiune ar trebui să derive din probiema de fond şi să fie 
focalizat pe ea. 

Neuroterapia este menită să îi înveţe pe pacienţi să îşi norma- 
lizeze răspunsurile undelor cerebrale la stimuli (Barabasz şi Barabasz, 
1995, 1996; Barabasz, Crawford şi Barabasz, 1993 ; Mann, Lubar, 
Zimmerman, Miller şi Muenchen, 1992). 

Când persoanelor care nu suferă de AD/HD li se dă o sarcină, 
cum ar fi cititul, efectuarea unor calcule simple sau ascultarea unei 
poveşti, electroencefalogramele trec în mod normal pe frecvenţa 
beta, mai rapidă. Lubar (1991) a observat că persoanele cu AD/HD 
fac exact opusul. Ele trec pe banda de frecvenţă mai joasă theta. 
Activitatea lentă, rămasă în zona alfa sau coborând la theta, este 
caracteristică neatentiei, nonvigilenţei şi gândirii neconcentrate. 
Poate singurul aspect adaptativ al tulburărilor de atenţie este 
accentuarea creativităţii (Low, 1999). 

In neuroterapie, reacţiile EEG la stimuli sunt analizate şi afişate 
pe un monitor. Acesta oferă feedback sub forma unor afişaje vizuale 
şi sunete care arată cât de bine răspunde individul. Printre candidaţii 
la neuroterapie se află persoanele ce nu răspund la medicamentele 
stimulente, cele suspectate de o tulburare legată de folosirea stimu- 
lentelor şi copii ai căror părinţi sunt sceptici cu privire la efectele 
dăunătoare ale consumului îndelungat de asemenea medicamente. 

Hipnoza alertă instantanee. Este efectuată în două faze distincte 
(Barabasz, 1994; Barabasz şi Barabasz, 1994a, 1994b, 1996). În 
etapa de pregătire pacienţii sunt instruiți să dea ochii peste cap, ca 
şi cum ar încerca să se uite la propria frunte. Privirea este îndreptată 
în această poziţie şi prin indicatia de a se uita la degetul mare al 
terapeutului. Acesta este apoi mişcat încet din poziţia iniţială, la 
10-15 centimetri în faţa nasului participantului, spre centrul aproxi- 
mativ al frunţii lui. Viteza acestei mişcări ar trebui atent coordonată 
cu capacitatea individului de a urmări fără să îi fugă ochii sau alte 
forme evidente de pierdere a concentrării. Când focalizarea pare să 
se fi pierdut, procedura ar trebui luată de la capăt. Adulții normali 
au rareori probleme, dar s-ar putea să fie nevoie de experienţă 
clinică în tratarea copiilor hiperactivi pentru a-i face să îşi dea ochii 
peste cap cât mai mult posibil şi să îi menţină stabili, aşa cum este 
necesar pentru a obţine efectele unei hipnoze alerte instantanee reuşite. 
Este important să se aloce o mare parte din timpul terapiei pentru 

exersare, folosindu-se întăriri verbale pe măsură ce copilul aproxi- 
mează cu succes reacţia corectă, cum ar fi „Bravo, asta e” sau „Foarte 
bine” (menţinerea ochilor stabili, obținerea poziţiei corecte a privirii). 

Odată ce ochii sunt complet şi stabil daţi peste cap, se oferă 
instrucţiuni pentru a lua notă de respiraţie, relaxare, calm, încredere 
şi vigilenta calmă specială care este resimţită în acest moment. Pot 
fi utilizate şi sugestii hipnotice directe pe măsură ce pacientul 
progresează în terapie, care vizează direct feedbackul afişat pe 
monitor, cum ar fi: „Este tot mai uşor să produci mai multe beta şi 
mai puţine theta, mai multe beta şi mai puţine theta, focalizat, 
concentrat, relaxat şi totuşi focalizat ; este mai uşor să te focalizezi 
şi să te concentrezi, mai multe beta şi mai puţine theta”. 

Odată observate semnele subiective ale hipnozei de către medicul 
experimentat, pacientului i se poate cere să ridice un deget în 
momentul când percepe reacţiile sugerate : „Doar ridică un deget de 
la această mână [în cazul pacienţilor dreptaci li se atinge mâna 
stângă] când simţi vigilenta specială calmă, relaxată, confortabilă”, 
După observarea semnalului, care ar trebui să apară în cinci-zece 
secunde, pacientului i se administrează sugestiile specifice procesului 
de atenţie, cum ar fi: „În această stare specială de vigilenţă vei 
putea să îţi concentrezi atenţia cum vrei; te poti concentra cát de 
mult doreşti”. După ce se oferă sugestiile, pacientului i se spune să 
lase ochii în jos şi să se bucure de senzațiile de vigilentá calmă. 
Apoi începe sarcina specifică de atenţie. Odată ce copilul începe să 
înveţe exact ce reprezintă fiecare dintre imaginile de feedback afişate 
pe monitor, sugestiile hipnotice pot fi adaptate la anumite nivele de 
înţelegere, cu accent pe „beta mai mult şi mai bun, mai puţin teta”. 
Pe măsură ce se obţin progrese pe parcursul mai multor ședințe, 
pacienţii sunt încurajați să folosească singuri hipnoza alertă instantanee 
(autohipnoza). Dacă medicul execută procedura corect, iar pacienţii 
iau şi ei parte la aceasta, efectele creşterii undelor beta şi ale inhibării 
undelor theta sunt de obicei atât de spectaculoase, încât se observă 
imediat pe monitor. Răspunsul, uneori profund, poate creşte foarte 
mult efectele neuroterapiei şi motivaţia pacientului. 

Primele testări ale hipnozei alerte instantanee ca un adjuvant 
al neuroterapiei au folosit ca studii de caz (Barabasz şi Barabasz, 
1995, 1996; Barabasz şi Barabasz, 1996). Toţi pacienţii erau băieţi 
diagnosticati cu AD/HD care fuseseră supuşi anterior unor tratamente 
bazate pe psihostimulente şi modificări comportamentale. Hipnoza a 

accelerat răspunsul la neuroterapie, astfel încât a fost necesar jumătate 
din numărul obişnuit de şedinţe pentru obţinerea unor rezultate 
similare. Trei sferturi dintre cazuri au reacţionat printr-o diminuare 
importantă a hiperactivitátii, ameliorarea atenţiei şi îmbunătăţirea 
semnificativă a notelor şcolare şi a evaluărilor conduitei. 

Dincolo de nivelul studiilor de caz, au făcut progrese şi cerce- 
tători independenţi din afara cabinetului meu (A.F.B.). Anderson şi 
colaboratorii săi (2000) au extras la întâmplare 16 dosare cu date 
EEG ale pacienţilor diagnosticati cu AD/HD şi trataţi în anul anterior. 
Scala de Hipnotizabilitate Clinică Stanford pentru Copii a arătat că 
toti erau peste medie până la foarte hipnotizabili, fapt care nu este 
neobişnuit în rândul acestei populaţii. Anderson şi colaboratorii săi 
au descoperit că încercările de neurofeedback cu ajutorul hipnozei 
alerte instantanee au produs rapoarte beta/theta semnificativ mai 
mari decât neuroterapia simplă. Pentru că undele theta sunt asociate 
cu slaba concentrare a atenţiei, creşterea semnificativă a undelor 
beta cu ajutorul hipnozei, spre deosebire de neuroterapia simplă, 
oferă o justificare a ipotezei conform căreia hipnoza alertă instan- 
tanee creşte efectele neuroterapiei în tratarea AD/HD. 

În altă testare a hipnozei alerte instantanee ca adjuvant al neuro- 
terapiei, Warner şi colaboratorii săi (2000) au selectat la întâmplare 
19 dintre dosarele pacienţilor mei (A.F.B.), copii care încheiaseră 
tratamentul. Toţi îndepliniseră criteriile pentru diagnosticarea bolii 
în urmă cu patru-zece ani şi toţi avuseseră reacţii în mare parte 
ineficiente la medicamentele psihostimulente şi la tratamentele pentru 
modificarea comportamentului. Părinţii le descriseseră ca fiind „proble- 
matice şi ineficiente”. Ei au aplicat Scala de Evaluare a Tulburării 
de Deficit de Atenţie — Versiunea pentru Acasă (McCarney, 1989) la 
începutul tratamentului şi, din nou, la finalul lui. Scorurile posttest 
au arătat că indicatorii AD/HD erau semnificativ mai mici decât în 
faza pretratament. Pacienţilor li se redusese vizibil lipsa de atenţie şi 
le scăzuseră impulsivitatea şi hiperactivitatea. 

Descoperirile arată ameliorări remarcabile ale simptomatologiei 
AD/HD (Warner, Barabasz şi Barabasz, 2000) şi schimbări semnifi- 
cative ale datelor conform criteriului raportului beta/theta (Anderson 
et al., 2000). Mai mult, eliminarea dependenţei de psihostimulente 
a tuturor participanţilor la studii, cu excepţia a patru pacienţi, şi o 
reducere a dozei necesare pentru cei rămaşi conferă şi mai multă 
credibilitate eficacităţii hipnozei ca potenţator al efectelor neuroterapiei 

pentru tratarea AD/HD. S-au obținut modificări clinice pozitive 
substanțiale într-o medie de 23,3 şedinţe (3-14 săptămâni de tratament, 
adică o medie de 11,2 săptămâni), un număr mult sub cele 40-80 de 
şedinţe normale de neuroterapie simplă, conform literaturii de specialitate. 
Aceste rezultate au fost obţinute în ciuda faptului că toti pacienţii 
aveau un lung istoric al bolii şi al tratamentelor tradiţionale fără 
efecte benefice semnificative. 

Cu toate cá problema ce apare mereu în studiul eficacităţii unei 
terapii este să aflăm care aspecte ale intervenţiei contribuie mai mult 
la rezultat - terapeutul sau procedura -, nu avem de ce să credem că 
părinţii, deja descurajaţi, ar considera mai bună această abordare 
decât celelalte fără să aibă un motiv serios. Această procedură este 
încă la început şi sperăm că alţi practicieni şi cercetători cu pregătire 
în domeniul hipnozei vor testa pe viitor folosirea hipnozei alerte 
instantanee în această zonă de tratament, pentru a face şi mai multă 
lumină în ceea ce pare a fi o combinaţie de tratamente foarte 
promițătoare. 


Rezumat 


Copiii se implică mult mai uşor în fantezie decât adulții. Majoritatea 
dau dovadă şi de o mai mare receptivitate la hipnoză. Gama de 
afecţiuni împotriva cărora metoda s-a dovedit empiric eficientă în 
cazul copiilor este enormă. Pare evident că aceste descoperiri garantează 
un grad mai mare de înţelegere din partea medicilor şi o mai 
frecventă utilizare a hipnozei ca tratament preferat. 


CAPITOLUL 18 


Hipnoza şi performanţa sportivă” 


Consideraţii şi tehnici 
privind utilizarea hipnozei în sport 


După cum ştim, hipnoza s-a dovedit eficientă în numeroase domenii 
care ţin de sănătate, dar utilizare ei ca instrument de îmbunătăţire 
a performanţelor sportive continuă să rămână neglijabilă (Liggett, 
2000b). Pates, Maynard şi Westbury (2001) cred că psihologii sportivi 
nu folosesc hipnoza ca tehnică de creştere a performanţelor din 
pricina lipsei de pregătire şi experienţă supervizată în domeniu, dar 
şi din cauza confuziei cu privire la multitudinea de metode, strategii 
şi orientări. Ei dau vina şi pe numărul mic de cercetări serioase din 
punct de vedere metodologic în domeniul sportiv şi pe „dificultăţile 
percepute implicate în controlarea abreactiei spontane” (Pates, Maynard 
şi Westbury, 2001, p. 85). În pofida blocajelor, utilizarea hipnozei, 
singură şi în combinaţie cu alte tehnici care au un suport în cercetare, 
cum ar fi imaginarea şi terapia prin restricționarea stimulării ambien- 
tale, s-a accentuat de-a lungul anilor şi, de ceva timp, a devenit un 
mijloc de creştere a performanţei fizice, motorii şi atletice (Barabasz, 
Barabasz şi Bauman, 1993 ; Garver, 1977 ; Jacobs şi Gotthelf, 1986 ; 
Liggett, 2000a, 2000b ; McAleney, Barabasz şi Barabasz, 1990; 
Nideffer, 1981; Orlick, 1980; Pressman, 1979; Pulos, 1979; 
Wagman, Barabasz şi Barabasz, 1991). 


* La acest capitol a contribuit Erik Dunlap, doctor în medicină. Dr. Dunlap 
şi-a obţinut diploma de doctorat în psihologia educaţiei fizice şi sportului 
în 2004, la University of Idaho. Pregătirea lui include cursuri introductive 
şi avansate de hipnoză şi experienţă în laboratorul lui A.F.B. de procese 
atentionale şi hipnoză de la Washington State University. Şi-a obţinut diploma 
de licenţă în chimie şi psihologie la Duke University, unde a jucat în echipa 
de fotbal ca atacant. 

Hipnoza si performanţa atletică 


Imaginarea şi relaxarea sunt două dintre cele mai populare tehnici de 
intervenţie folosite de psihologii sportivi pentru a îmbunătăţi perfor- 
mantele atletilor (Cornelius, 2002a). Majoritatea medicilor şi cercetă- 
torilor sunt de acord că ele au efecte mai puternice atunci când sunt 
combinate (Kendall, Hrycaiko, Martin şi Kendall, 1990; Weinberg, 
Seabourne si Jackson, 1981). Când imaginarea şi relaxarea sunt 
folosite simultan într-o intervenţie, aceasta este, în esenţă, o formă 
de hipnoză. Din păcate, lipsesc testele de hipnotizabilitate şi nu se 
fac eforturi pentru a se obţine o profunzime a transei, poate necesară 
pentru scopul propus. Totuşi, conexiunea între hipnoză şi sport 
intervine natural. Cercetătorii ce examinează procesele fiziologice 
care intervin la nivelul creierului şi raportările subiective ale anumitor 
instante sportive au indicat cá atletii chiar trăiesc experienţe „de tip 
hipnotic” în timpul performanţelor de vârf. Atunci nu este de mirare 
că explicaţiile teoretice care descriu caracteristicile reuşitelor de top 
sunt foarte asemănătoare cu teoriile populare ce explică fenomenele 
hipnotice (Pates, Maynard et al., 2001). 


Stári modificate in sport 


În literatura dedicată psihologiei sportive există multă sustinere 
empirică şi teoretică descriind folosirea hipnozei ca instrument de 
creştere a performanţei. S-a sugerat că aceasta depinde de intensitatea 
şi trăirea unei stării de spirit specifice, foarte asemănătoare cu cea 
descrisă de teoria neodisocierii elaborată de Ernest Hilgard (1992) 
şi de teoria stărilor modificate concepută de Erika Fromm (1992), 
fiecare vorbind despre o stare specială care diferă de cea de veghe şi 
implică reorganizarea structurilor cognitive, inclusiv modificări ale 
excitării, percepţiei, atenţiei, cognitiei şi memoriei. În cadrul psiho- 
logiei sportive această stare de spirit specială a fost denumită în 
diverse moduri, cum ar fi: „starea ideală pentru performanţă” 
(Unestahl, 1979, 1981, 1983, 1986), „efuziune” (Csikszentmihalyi, 
1990) si „performanţă de vârf” (Cohn, 1991). Conform descrierii 
fiecăreia (vezi Csikszentmihalyi, 1990), sportivii care intră în efuziune, 
în esenţă, intră sub hipnoză. Cele trei reprezintă, în mare, aceeaşi 
stare modificată disociată descrisă de Ernest Hilgard (1992) şi Erika 

Fromm (1979, 1992) şi au caracteristici similare ce includ nivele 
ridicate de încredere în sine, menţinând în acelaşi timp o relativă 
relaxare. Acţiunile au loc aproape automat, ele sunt percepute ca 
focalizări lipsite de efort pe sarcina dată. Există un sentiment de 
control şi o disociere de orice altceva în afara sarcinii. În plus, 
celelalte elemente care sunt componente integrante ale sportului şi 
performanţei atletice (imaginarea, reglarea excitării, focalizarea atenţiei) 
fac parte şi din „experienţa hipnozei”. 


Fundamente teoretice 


Justificarea utilizării hipnozei în intervenţiile sportive se bazează pe 
o serie de teorii ce analizează sau fac aluzie la crearea acestor „stări 
speciale” prin intermediul cărora poate fi obţinută o performanţă 
maximă. Unele dintre cele mai discutate teorii sunt cele prezentate 
de Csikszentmihalyi (1990), Hanin (1978, 1999), Unestahl (1979, 
1981, 1986) şi Gorton (1959). Deşi fiecare dintre aceste teorii expune 
filozofii unice, toate sugerează că hipnoza poate fi un instrument 
extrem de util pentru sportivi. 

Csikszentmihalyi (1990) a ales termenul efuziune pentru a descrie 
„Starea în care oamenii sunt atât de implicaţi în activitate, încât 
nimic altceva nu pare să mai conteze” (p. 4). Opt caracteristici au 
fost folosite pentru a descrie experienţa efuziunii. Aceste caracte- 
ristici includ o activitate provocatoare ce necesită abilitate, împletirea 
acţiunii cu conştienţa, scopuri clare şi reacţii, concentrarea asupra 
sarcinii date, paradoxul controlului, pierderea eului şi a congtientei 
de sine, transformarea timpului şi o experienţă autotelică. 

Hanin (1978, 1999) a sugerat că fiecare atlet posedă o zonă 
individuală optimă de funcţionare în care se poate obţine performanţa 
maximă. El a demonstrat empiric faptul că sportivii vor obţine cele 
mai bune rezultate când vor ajunge în această zonă de funcţionare. 
Cei care ajung în această stare au şi o probabilitate crescută de a trăi 
efuziunea. Teoria lui Hanin încorporează amintirea retrospectivă a 
nivelelor de anxietate ale stării precompetitive (stările eului), identi- 
ficată mai întâi de A. Barabasz şi colaboratorii săi (1993). El crede 
că astfel de stări pot fi atinse în condiţii nonhipnotice, dar că aceste 
fenomene pot reprezenta o formă de hipnoză spontană, aşa cum a 
sugerat Barabasz (Barabasz er al., 1993). Morgan (1996, p. 108) a 

subliniat că, deşi nu există „nici o menţiune a procedurilor hipnotice 
în această formulare teoretică, potenţialul pentru intervenţia hipnotică 
este evident”. 

Viziunile teoretice ale lui Unestahl (1981) sunt similare cu cele 
ale lui Hanin (1978) în privinţa stării afective la care ajunge atletul 
în timpul performanţei maxime. Amândoi sunt de acord că aceasta 
apare atunci când starea afectivă a sportivului (anxietatea sau nivelul 
de excitare) este optimă. Diferenţa majoră în teoria lui Unestahl este 
că el sugerează faptul cá atletii experimentează amnezia după perfor- 
manja de vârf, „în vreme ce Hanin crede că aceste stări pot fi 
reamintite cu acuratețe” (Morgan, 1996, p. 109), o conceptualizare 
introdusă ca o reamintire a unei stări a eului specifice practicării 
sportului (Barabasz et al., 1993). Unestahl leagă starea ideală pentru 
performanţă de o transă hipnotică datorită acestei presupuse amnezii. 
Starea ideală pentru performanţă este similară, din punctul de vedere 
al caracteristicilor, efuziunii prin faptul că şi ea include disocierea şi 
transformarea timpului - trăsături similare fenomenelor hipnotice. 

Gorton (1959) credea că performanţa fizică este limitată de 
mecanismele inhibitorii. El considera că există rezerve de forţă 
musculară care sunt inaccesibile în condiţii normale (Morgan şi 
Brown, 1983), lucru datorat in parte tendinței organismului de a se 
proteja de răni sau extenuare. Gorton credea că, dacă oamenii sau 
sportivii ar putea să îşi înlăture inhibiţiile, teoretic ei ar transcende 
activitatea normală şi ar obţine performanţe de vârf. Conform lui 
Ikali şi Steinhaus (1961), alcoolul, drogurile, zgomotul puternic şi 
hipnoza sunt metode prin care dezinhibarea mecanismelor inhibitorii 
poate facilita performanţa musculară maximă. Hipnoza ar putea 
permite „dezinhibarea mecanismelor inhibitorii”, dându-i indivi- 
dului ocazia de a accesa acele rezerve de forţă musculară, de a 
transcende limitele şi a evolua la nivel maxim (Gorton, 1959; 
Morgan şi Brown, 1983). Conceptualizarea lui Gorton (1959) cu 
privire la utilizarea hipnozei ca mecanism de dezinhibare susţine 
utilizarea sa ca tehnică de creştere a performanţelor. 

Arreed Barabasz (comunicare personală către Erik Dunlap, 2003) 
s-a focalizat pe autohipnoză anume pentru a inhiba organul Golgi al 
tendonului. (Acest organ provoacă inhibarea reciprocă în unitatea 
musculo-tendonală, anulând reflexul de întindere ce apare pe axa 
muşchiului, făcând muşchiul să se relaxeze şi, astfel, prevenind 
rănirea. Mecanismul serveşte şi la atenuarea capacităţii sportivului 

de a obţine beneficiul maxim din antrenament până la cedarea 
muşchiului.) În două cazuri, Barabasz a participat şi el (A.F.B. este 
antrenor de fitness atestat la nivel naţional şi s-a antrenat în ridicarea 
de greutăţi până la un nivel de maximum) şi a folosit hipnoza alertă, 
inhibând organul Golgi pentru a creşte numărul de ridicări repetate 
maximum o dată cu o medie uimitoare de 16% peste nivelul maxim 
al nivelului optim anterior. Intenţia a fost de a produce microrupturile 
musculare necesare pentru fortificarea reconstrucției. Barabasz a 
suferit o macroruptură (accident sportiv), fapt ce a sugerat forţa şi 
riscurile potenţiale ale hipnozei. El recomandă realizarea unor studii 
experimentale pentru a explora potenţialul acestei intervenţii hipnotice. 


Suportul empiric 


Mai multe treceri în revistă datând încă din 1933 au fost publicate cu 
privire la relaţia dintre hipnoză şi performanţele motorii (Cox, 2002 ; 
Taylor, Horevitz şi Balague, 1993). Din nefericire, rezultatele cerce- 
tárilor din acest domeniu sunt amestecate şi, de prea multe ori, 
echivoce (Gordin, 1995; Jacobs si Salzberg, 1987; Pratt şi Korn, 
1986; Taylor et al., 1993). Morgan şi Brown (1983) au sugerat că 
determinarea eficienţei hipnozei pe baza acestor studii este dificilă, 
date fiind numeroasele preocupări privind controalele experimentale. 
Ei au conchis că „în anumite circumstanţe hipnoza poate facilita 
performanţa fizică a indivizilor selectaţi” (Morgan şi Brown, 1983, 
p. 246). La fel ca în trecerile în revistă anterioare, ei au pus sub 
semnul întrebării aspectele metodologice cu privire la hipnoză ca 
ajutor ergogen. De asemenea, au explicat că rezultatele mixte din 
celelalte analize pot fi justificate. Unele studii au generalizat incorect 
rezultatele obţinute, în condiţii de laborator, de participanţi non- 
sportivi la mediul dinamic al sportului, unde atleţii prezintă abilităţi 
mai complexe. Conform lui Morgan (1972), este mai uşor să creşti 
performanţa fizică a neprofesioniştilor decât a sportivilor antrenați 
care se află la nivelul lor maxim. Tocmai de aceea A. Barabasz 
(comunicare personală, 2003) a folosit în experimentul-pilot al 
dezinhibării tendonului Golgi doi indivizi care s-au antrenat timp de 
trei ani până au ajuns la un nivel de maximum. În al doilea rând, 
paradigma cercetării tradiţionale „a fost caracterizată de confundarea 
stării de hipnoză cu simpla sugestie. De aceea Barabasz a stabilit cu 

grijă şi o profunzime hipnotică adecvată. Cu foarte puţine exceptii 
(studiul de caz pe Barabasz este una dintre ele), a fost dificilă 
delimitarea efectelor datorate hipnozei per se de cele datorate simplei 
sugestii, pentru că hipnoza cu sugestie a fost comparată, de obicei, 
cu intervenţii nonhipnotice fără sugestie” (Morgan, 1996, p. 109). 
În al treilea rând, sarcinile folosite în aceste experimente deseori 
diferă semnificativ, făcând dificilă comparaţia între studii. Aceasta 
este îngreunată şi de descrierea inadecvată sarcinilor utilizate. În 
sfârşit, tipul de inducţie nu a fost întotdeauna specificat în literatura 
anterioară. Aşa cum am aflat în capitolele anterioare, natura inducției 
poate avea un efect profund asupra rezultatelor (Barabasz, 2000 ; 
Barabasz, Christensen şi Barabasz, 2004). De exemplu: „Inducţiile 
care sunt în principal «relaxante» prin natura lor ar avea, teoretic, un 
efect diferit asupra performanţei fizice faţă de cele ce sunt în 
principal de natură alertă” (Morgan şi Brown, 1983, p. 232). Cu 
toate că studiile anterioare au făcut dificil de determinat eficienţa 
hipnozei în cazul performanţelor sportive, cercetările din ultimii ani 
au descoperit că hipnoza afectează în sens pozitiv rezultatele sporti- 
vilor şi îi ajută să ajungă în stări de tip euforic (Ligett, 2000a, 
2000b ; Pates et al., 2000, 2001; Taylor si Gerson, 1992). 


Consideratii privind folosirea hipnozei 
în cazul sportivilor 


Probabil că şi sportivii, asemenea celor mai multi oameni, au concepţii 
greşite în legătură cu hipnoza. Înainte de a utiliza orice intervenţii 
cu această metodă în cazul lor este imperativă abordarea precon- 
cepţiilor, inclusiv în privinţa nivelului de schimbare sau experienţă 
la care se pot aştepta. O abordare utilă a fost prezentarea hipnozei ca 
o combinaţie între relaxare şi imaginare - două tehnici familiare 
oricărui atlet. Stabilirea protocolului de inducţie şi a sugestiilor 
potrivite poate avea un impact semnificativ. Aşa cum am discutat 
mai înainte, majoritatea inducţiilor folosite în sport au implicat o 
formă de relaxare musculară (de exemplu, relaxarea musculară 
progresivă a lui Jacobsen). Totuşi, trebuie clarificat faptul că această 
tehnică poate fi benefică doar pentru unii sportivi. Pentru cei implicaţi 
în sporturile cu mingea (fotbal sau hockey) sau în cele de sprint 
(pe pistă sau în aer liber) o inducţie prin relaxare poate fi în detrimentul 

performanţei sportivului. Ne îndoim că Frederick Hatfield, un psiholog 
de vârstă mijlocie care a înregistrat un record mondial la ridicarea 
de greutăţi (471 kg), a folosit relaxarea musculară. Sugestiile hipnotice 
alternative pot implica ideea de minte calmă, dar şi de corp pus la 
punct sau imagini ale unui animal sau ale unei maşini. 

Aşa cum am explicat în capitolul despre hipnoza pentru naştere, 
consultantul ar trebui să fie conştient de cerinţele impuse de sarcina 
pe care o are de efectuat clientul şi să adapteze inducția pentru a 
satisface acele nevoi. Este utilă o bună înţelegere a mediului în care 
lucrează sportivul. Este important ca terapeutul să obţină reacţii 
specifice din partea clientului şi apoi să le încorporeze în protocolul 
hipnotic. De exemplu, majoritatea sportivilor se uită la materiale 
video cu ei sau cu adversarii lor în acţiune. Astfel, este logic ca, 
după inducția iniţială şi adáncire, terapeutul să descopere că a-i face 
pe atleti să se imagineze stând în faţa unui televizor mare ajută la 
crearea imaginilor. Folosind acest format, doctorul îi poate determina 
să se imagineze aplicând cu succes diverse abilităţi în timpul unei 
competiţii, în fata unui adversar. Datorită familiarizárii lor cu folosirea 
înregistrărilor video ca să se pregătească pentru competiţii, utilizarea 
sugestiilor de a se privi din perspectiva unei terţe persoane, derulând 
înapoi, făcând pauze, vizionând cu încetinitorul, fac ca vizualizarea 
pe un ecran să fie un instrument ideal în astfel de protocoale hipnotice. 

În sfârşit, mai multe treceri în revistă ale cercetărilor anterioare 
relevă diferite aspecte pe care terapeutii ar trebui să le ia in consi- 
derare (vezi Johnson, 1961b; Morgan, 1972, 1980, 1985, 1993; 
Morgan si Brown, 1983). Printre ele se numárá: a) cu cát e mai 
profundá transa, cu atát e mai probabil ca sugestiile hipnotice sá 
aibá rezultatele dorite; b) tehnicile generale de excitare pot fi mai 
folositoare pentru a creşte forţa musculară si anduranta decât simplele 
sugestii hipnotice ; c) hipnoza poate ajuta un sportiv de succes, dar 
nu poate face un bun performer din unul slab - pentru a fi stăpânită, 
hipnoza trebuie exersată întocmai ca orice altă abilitate fizică; 
d) folosirea neadecvatá a hipnozei poate mai mult rău decât bine - 
persoanele care aplică hipnoza ar trebui să aibă pregătirea necesară ; 
e) autohipnoza, spre deosebire de heterohipnoză, este recomandată 
pentru a evita problemele asociate dependenţei de un terapeut; 
f) dovezile că hipnoza poate afecta anduranta forţei musculare sunt 
neclare; g) in general, sugestiile hipnotice menite să sporească 
performanţa nu au fost, încă, eficiente, în vreme ce sugestiile create 

pentru a diminua forţa musculară şi anduranta au avut succes in mod 
consecvent; h) persoanele care nu sunt obişnuite să evolueze la 
nivel maxim de obicei experimentează creşteri ale forţei musculare 
şi andurantei când le sunt administrate, în stare hipnotică, sugestii 
„de implicare” ; totuşi, sugestiile de natură „nonantrenantă” nu 
sunt eficiente când le sunt date celor care obişnuiţi să evolueze la 
capacitate maximă ; i) eforturile de a modifica performanţa în înde- 
plinirea diverselor sarcini psihomotorii au efecte similare cu cele 
observate în urma cercetărilor asupra forţei musculare şi a andu- 
rantei ; de exemplu, încercările de încetinire a vitezei de reacţie sunt, 
de obicei, eficiente, spre deosebire de eforturile de a o îmbunătăţi ; 
j) studiile de caz ce implică eforturi de a creşte performanţa atletilor 
prin intermediul hipnozei par să aibă toate succes; k) sugerarea 
hipnotică a exerciţiilor fizice în starea nonexerciţiu este asociată cu 
accelerarea ritmului cardiac, a respirației, cu creşterea volumului 
ventilator pe minut, a aportului de oxigen, a producţiei de dioxid de 
carbon, a fluxului sangvin şi a capacităţii cardiace (aceste schimbări 
metabolice se aseamănă deseori cu reacţiile din timpul antrena- 
mentelor reale) ; 1) percepţia efortului din timpul exerciţiilor fizice 
poate fi accentuată şi diminuată sistematic cu ajutorul hipnozei, 
chiar dacă volumul real de muncă fizică rămâne acelaşi. 


Tehnici de hipnoză în sport 


Aplicarea hipnozei în domeniul sportiv nu este ceva nou; ea a fost 
folosită mulţi ani de psihologia de profil pentru a investiga şi a 
influenţa mecanismele de la baza performanţei sportive. Totuşi, 
majoritatea aplicaţiilor clinice ale hipnozei în acest domeniu sunt de 
natură anecdotică (Gordin, 1995, p. 193). În sport, hipnoza a fost 
folosită pentru a ameliora diverse probleme, inclusiv gestionarea 
durerii (Ryde, 1964), agresivitatea (Johnson, 1961a), anxietatea 
(Naruse, 1965), controlul excitării (Graver, 1977) şi analiza perfor- 
manfei (Morgan, 1980). Metoda a fost aplicată şi pentru tratarea 
aspectelor legate de consecvență, a fricii de accidente si pentru 
evaluarea performanţei şi tehnicii (Morgan, 1996). În ciuda unei 
literaturi tot mai bogate dedicate hipnozei şi sporturilor, puţini autori 
au analizat în mod special aspectul „cum să” al utilizării hipnozei 
pentru creşterea performanţelor fizice dincolo de reducerea anxietăţii 

şi fortificarea atenţiei (Liggett, comunicare personală către Erik 
Dunlap, 11 martie 2000). În acest capitol descriem cum se foloseşte 
metoda în cazul problemelor care se ştie în general că îi preocupă pe 
sportivi. Împărţim tehnicile în funcţie de diversele zone ale performanţei 
sportive. Totuşi, ar trebui remarcat că suprapunerea construcţiilor 
psihologice (încredere, motivaţie, imaginaţie etc.) face ca multe 
dintre proceduri să poate fi folosite pentru o varietate de aspecte. 


Relaxarea 


Majoritatea sportivilor au fost expuşi diverselor tehnici de relaxare, 
fie formal, fie informal. Două dintre cele mai adaptate tehnici 
folosite în intervenţiile pentru creşterea performanţei sunt relaxarea 
musculară progresivă elaborată de E. Jacobson (1938) şi repetiţia 
vizuală a comportamentului motor concepută de Suinn (1980). 
Metoda lui Jacobsen implică încordarea şi arcuirea diverselor grupe 
de muşchi într-o ordine anume. Tehnica lui Suinn combină relaxarea 
cu o repetarea comportamentului ascuns, ceea ce înseamnă, în esenţă, 
hipnoză. Repetiţia vizuală a comportamentului motor cuprinde două 
faze. În timpul primeia, sportivul se relaxează complet folosind o 
versiune modificată a relaxării musculare progresive concepute de 
Jacobson. În a doua etapă, el foloseşte imaginaţia (şi sugestia) pentru 
a exersa diverse abilităţi sau mişcări. Pentru cei cu o anumită 
capacitate hipnotică, aceste tehnici de relaxare şi imaginare sunt, de 
fapt, inductii hipnotice şi este probabil ca ele să producă cel puţin o 
transă uşoară. Susținerea pentru folosirea hipnozei ca ajutor pentru 
relaxare şi creşterea performanţei a fost menţionată în literatura 
anterioară (vezi Jacobs şi Gotthelf, 1986; Taylor et al., 1993). 
„Hipnoza menită să sporească relaxarea şi să calmeze anxietatea 
psihică poate avea un efect pozitiv şi de creştere asupra performanţei 
sportivilor” (Jacobs şi Gotthelf, 1986). Deşi majoritatea inducţiilor 
hipnotice (mai puţin cele care necesită modele alerte şi alert-active) 
vor fi suficiente pentru a genera o stare de relaxare, adăugarea 
sugestiilor posthipnotice cu semnale verbale sau tactile poate creşte 
eficienţa pregătirii. 


După adâncirea hipnozei. 


[Numele sportivului) eşti atât de profund relaxat... atât de confortabil... 
încât mintea ta este complet deschisă... şi complet receptivă... la orice 
am de spus... îţi va fi uşor să simți orice iti cer să simţi. Acum eşti 

profund hipnotizat şi complet relaxat... nimic nu te va deranja. Fii 
atent... la relaxarea totală care te-a cuprins. Este uşor... doar stai 
aşezat [întins] acolo... şi simte-te complet relaxat... observă cát de 
plăcut te simţi... cum nimic nu te poate deranja... este uşor... să te 
cufunzi adânc în scaun şi să îl laşi să te susţină. Simte greutatea... 
din membrele tale... tensiunea s-a topit. Mintea ta este atât de 
calmă... atât de concentrată asupra acestei stări complete de relaxare 
care te-a cuprins. Fă o pauză... bucură-te de felul în care te simţi... 
când termini, indică asta ridicând arătătorul drept [pauză]. Bine. 
sNumele sportivuluiţ poti obţine această stare ori de câte ori ai 
nevoie... Oricând vrei să revii la această stare profundă de relaxare 
totală... tot ce faci este să... inspiri adânc şi să te gândeşti sau să iţi 
spui [cuvántul-semnal]... şi apoi... corpul tău va începe să se 
relaxeze, iar mintea ta va deveni mai limpede... şi mai alertă... Cu 
fiecare respiraţie profundă, tensiunea se va topi... şi tu vei deveni 
mai relaxat. Mintea îţi va rămâne limpede şi alertă... corpul va 
părea greu şi cald pe măsură ce devine... tot mai relaxat... doar 
respirând adânc şi gándindu-te sau spunându-i [cuvántul-semnal]. 
Întotdeauna vei putea reveni în această stare de relaxare completă 
oricând vei dori. [Scoate sportivul de sub hipnoză şi apoi 
rehipnotizează-l şi aplică tehnica de mai multe ori.] 

[Numele sportivului] Rămâi complet relaxat, dar continuă să 
asculti atent ce iji voi spune în continuare. In curând voi începe să 
număr în ordine descrescătoare de la 10 la 1. Vei ieşi treptat de sub 
hipnoză, dar vei fi cum eşti acum aproape în tot timpul numărătorii. 
Când voi ajunge la „1”, vei fi treaz si alert, cum eşti de obicei. Iti 
vei putea aminti tot ceea ce ţi-am spus şi ce ai făcut. Îşi va fi uşor să 
revii în această stare de relaxare totală oricând vei avea nevoie... 
doar respirând adânc şi spunându-ţi (cuvántul-semnal]. Îţi va fi tot 
mai uşor să iti aminteşti această stare de relaxare totală de fiecare 
dată când iti spui [cuvántul-semnai]. După ce te vei trezi, te vei 
simţi revigorat. Acum voi număra descrescător de la 10 la 1. La „1” 
vei fi complet treaz. Putin mai târziu îţi voi cere să inspiri adânc şi 
să iti spui [cuvántul-semnal] aşa. [Demonstreazá cu o respiraţie 
profundă şi cuvántul-semnal.] Când iti voi cere, vei simţi că te 
cuprinde brusc un val de relaxare. Şi atunci vei fi complet relaxat... 
dar întotdeauna foarte atent la tot ceea ce trebuie să faci bine. 
Întotdeauna vei putea reveni la această stare oricând doreşti. În 
regulă, gata - 10, 9, 8, 7, 6, 5, 4, 3, 2, 1. 


Imaginarea si vizualizarea 


Invariabil, sportivii folosesc imaginarea, intentionat sau nu. Se gándesc 
la partide, la mişcări, la etape ale jocului sau la totalitatea lui ori la 
rezultatele posibile, ceea ce face ca imaginaţia să fie o abilitate de 

care se poate profita pentru a le creşte performanţa. Imaginarea şi 
relaxarea au devenit baza celor mai multe intervenţii având acest 
scop (Cornelius, 2002a ; Weinberg şi Gould, 2003). O explicaţie 
posibilă a eficienţei lor este că imaginaţia indusă hipnotic poate 
„accelera dezvoltarea capacităţii la nivelul învăţării motorii prin 
intermediul inervaţiilor musculare joase din muşchii asociaţi unei 
anumite abilităţi motorii” (Taylor et al., 1993, p. 70). Williamson şi 
colaboratorii sái (2002) au descoperit cá imaginatia indusá hipnotic 
poate influenţa răspunsul cardiovascular şi efortul perceput (prin 
activarea cingulatului anterior şi a cortexului insular) în cazul indivizilor 
foarte susceptibili. Aceasta înseamnă că sportivii foarte hipnotizabili 
vor putea „trăi” imaginile mai realist, crescându-şi astfel familiaritatea, 
încrederea şi viteza de reacţie asociate abilității sau sarcinii imaginate. 

Sunt mai multe teorii care încearcă să explice felul în care functio- 
nează imaginaţia pentru a creşte performanţa, dar un lucru e clar: 
funcţionează (Cornelius, 2002a). Pentru că hipnoza încorporează 
frecvent o componentă imaginativă, pare natural ca ea să fie folosită 
în acelaşi fel în care ar fi folosită imaginaţia în cazul preocupărilor 
pe care le are sportivul în legătură cu performanţa. De fapt, Taylor 
şi colegii săi (1993) au sugerat că imaginaţia crescută pe cale 
hipnotică poate fi utilizată în diverse feluri, inclusiv: a) creşterea 
încrederii în sine prin crearea imaginilor pozitive sau ale succesului ; 
b) îmbunătăţirea congtientei chinestezice ; c) abordarea originilor 
performanţelor inconsecvente. 

Posibilităţile de utilizare a imaginaţiei induse hipnotic sunt nelimitate ; 
pe unele le vom prezenta pe scurt. În exemplul unui sprinter, Liggett 
(2000b, p. 53) l-a pus pe atlet să observe caracteristicile unei feline 
mari. Apoi l-a făcut să îşi imagineze că are atributele acelui animal, 
să îşi vizualizeze muşchii „explodând” la fel ca ai felinei şi apoi 
funcţionând lin şi controlat în timpul cursei. În alt caz, atletul s-a 
imaginat ca o maşină (locomotivă), neobosind şi obţinând perfor- 
manţe constante (Liggett, 2000b, p. 54). Conform lui Taylor si 
colaboratorilor săi (1993), „există tot mai multe dovezi cá hipnoza 
poate îmbunătăţi calitatea imaginării mentale”. 

Imaginaţia este o experienţă polisenzorială. Când lucrează cu un 
sportiv, terapeutul trebuie să afle de la el cât mai multe informaţii 
posibil înainte de a începe şi să includă în imaginare cât mai multe 
sensuri. Cheia folosirii imaginaţiei bazate pe hipnoză este a-i cere 
sportivului mai degrabă să îşi închipuie sau să vadă decât să îşi 
imagineze. 


HIPNOZA ŞI PERFORMANŢA SPORTIVĂ 483 


După adâncirea hipnozei 
Spune : 


[Numele sportivului] Eşti profund relaxat... profund hipnotizat... 
nimic nu te va deranja. E uşor să asculţi tot ce iti spun... În vreme 
ce stai aşezat (întins) pe acel scaun [pat], imaginează-ţi că ai în faţa 
ta un televizor mare sau poate un ecran, orice vrei... Acum ai 
devenit atât de profund relaxat... atât de hipnotizat... încât vei putea 
vizualiza tot ce îţi cer. Imaginile îţi vor fi atât de familiare, încât îţi 
va fi uşor să vezi pur şi simplu orice îţi cer... în doar o clipă te vei 
vedea făcând [unul dintre lucrurile pe care sportivul le va face în 
următoarea competiţie]. Vizualizează-te în grămadă... mijlocaşul 
ofensiv anunţă [faza jocului). Te desprinzi şi alergi spre linia porţii... 
Vezi cu ochii minţii cum ajungi în poziţie, simte mirosul transpiraţiei 
care (i se prelinge pe faţă, simte gazonul ud între degete. Ai exersat 
faza asta a jocului toată săptămâna... ştii ce trebuie să faci. Simte 
încordarea... tensiunea din degetele tale când ating pământul. Simte 
muşchii picioarelor incordándu-se... tensionaţi... gata să te propulseze 
înainte... eşti atât de încrezător... Ştii schema... orice altceva e 
automat... mişcările tale, unde să îţi aşezi capul şi mâinile... eşti 
gata. Chiar înainte ca mingea să fie aruncată, mintea ta e concentrată, 
iar corpul tău e pregătit... eşti puternic... ai forţă... şi eşti pregătit. 
Mingea este aruncată... te arunci înainte... cu putere... grațios... 
mâinile tale îi taie calea apărătorului... el este aruncat spre spate... 
apuci repede... îl ai... picioarele ti se proptesc în pământ... începi 
să îl împingi... se luptă... dar... tu ai controlul. Pe măsură ce 
inaintezi, intinzi mâinile şi îl tragi de mijloc... il ai... continui să 
conduci... te vezi... puternic... îl trânteşti la pământ... în vreme de 
coechipierul tău aleargă pentru a puncta. Ţi-ai făcut treaba. 
[Numele sportivului] Rămâi complet relaxat, dar continuă să 
asculţi cu atenţie ce îţi voi spune. Într-o clipă, voi număra în ordine 
descrescătoare de la 10 la 1. Vei ieşi treptat de sub hipnoză, dar vei 
fi cum eşti acum aproape tot timpul numărătorii. Când voi ajunge la 
„1”, vei fi treaz şi alert, cum eşti de obicei. Îţi vei putea aminti tot 
ce ţi-am spus şi tot ce ai făcut. Îşi va fi uşor să revii în această stare 
de concentrare totală... şi încredere oricând vei avea nevoie... de 
fiecare dată când mijlocaşul ofensiv va spune „jos”. Îşi va fi tot mai 
uşor să iti aminteşti această stare de concentrare... şi încredere de 
fiecare dată când mijlocaşul ofensiv va spune „jos”. Vei rămâne în 
această stare până când vei auzi fluierul de final... dar... vei putea 
reveni... când mijlocaşul ofensiv va spune „jos”. După ce te vei 
trezi, te vei simţi înviorat. Voi număra descrescător de la 10 la 1. La 
„1” vei fi perfect treaz. Astăzi, puţin mai târziu, îţi voi cere să devii 

mai încrezător şi mai concentrat în timpul antrenamentului de fiecare 
dată când îl vei auzi pe mijlocaşul ofensiv spunând „jos”. Când îl 
auzi, simţi brusc că eşti mai conştient... un val de încredere... şi 
concentrare te cuprinde. Şi apoi vei fi complet încrezător şi foarte 
atent la tot ce trebuie să faci bine. Vei putea întotdeauna să revii în 
această stare, ori de câte ori doreşti. În regulă, gata — 10, 9, 8, 7, 6, 
5, 4, 3, 2, 1 -, perfect treaz şi pregătit. 


Stabilirea scopurilor 


Aproape toţi sportivii îşi stabilesc, într-un fel sau altul, teluri, fie cá 
sunt scopuri vagi, de genul „dă tot ce ai mai bun”, fie specifice, ca 
un „timp de păstrare” de 4,3 secunde şi aterizarea mingii între 
liniile de cinci şi zece yarzi. Scopurile ne ajută să ne focalizăm 
energia pe un obiectiv specific, ne menţin motivaţi şi concentrați 
asupra lui şi ne ajută să reducem confuzia cu privire la ceea ce 
trebuie făcut pentru a-l atinge. Deşi în sport stabilirea unor țeluri 
este ceva foarte obişnuit, mulţi sportivi au dificultăţi în urmărirea 
schimbărilor necesare pentru a-şi atinge ţinta. Nereuşita poate fi 
rezultatul necunoaşterii modalităţii de a încorpora schimbările. Folosind 
hipnoza, sportivii îşi pot imagina diversele etape şi schimbări necesare 
pentru a atinge un scop. Ei pot chiar şi să îşi imagineze cum ar fi să 
reuşească, fapt ce îi ajută să îşi crească plăcerea jocului şi motivaţia. 

Ar trebui discutat în termeni de țeluri pe termen lung (teluri-vis 
[obiective terminale]) şi țeluri pe termen scurt (obiective interme- 
diare). De obicei, atingerea acestora din urmă îl duce pe sportiv mai 
aproape de îndeplinirea scopului pe termen lung sau a visului. De 
exemplu, majoritatea tind să se focalizeze pe rezultate (obţinerea 
primului loc, câştigarea campionatului etc.), dar deseori ignoră paşii 
mici care le-ar permite să obţină aceste rezultate. Nu complica 
lucrurile. Când discută despre atingerea scopurilor cu un sportiv, 
terapeutul ar trebui să-i ceară să se gândească la o scară, capătul de 
sus fiind țelul pe termen lung (de exemplu, campionatul), iar treptele 
fiind obiectivele pe termen scurt care îl duc spre rezultatul final 
(punctaj mai mare decât al adversarilor, recuperarea după o greşeală, 
nivelul de pregătire fizică etc.). Odată ce scopurile specifice sunt 
stabilite şi se stabileşte o limită de timp, hipnoza poate fi folosită 
pentru a-i ajuta pe sportivi să se vadă (să se imagineze) în fiecare 
etapă a procesului. Ar trebui avut grijă să nu se vizualizeze schimbări 
prea drastice sau prea îndepărtate comparativ cu capacitatea curentă 

a sportivului. Ar fi dificilă vizualizarea unui anumit nivel de atingere 
a scopurilor dacă sportivul nu s-a apropiat niciodată de un astfel de 
nivel. Făcând aceasta, consultantul (hipnoterapeutul) creşte proba- 
bilitatea eşecului şi îi reduce clientului încrederea în sine şi proba- 
bilitatea unor reuşite viitoare. 


După adâncirea hipnozei 
Spui: 


[Numele atletului] Eşti profund relaxat... profund hipnotizat... nimic 
nu te va deranja. Este uşor să asculţi tot ce am de spus... În vreme 
ce stai aşezat [culcat] pe acel scaun [pat], imaginează-ţi că ai în fata 
ta un televizor mare sau poate un ecran... oricare doreşti... Acum ai 
devenit atât de relaxat... atât de hipnotizat... încât vei putea vizualiza 
tot ce îţi cer. Imaginile vor fi atât de familiare, încât îţi va fi foarte 
uşor pur şi simplu să vezi orice iti cer... în doar o clipă te vei vedea 
aşezându-te la start... lucrezi la demaraj... şi când vei stăpâni 
demarajul... vei fi mai aproape de timpul de 6,87... Acum... 
vizualizează-te pe pistă înainte de start... iti faci încălzirea normală... 
înainte de cursă... pui mâna dreaptă jos... apoi stânga... împingi în 
afară piciorul drept... apoi stângul... îl scuturi [pauză]. Acum esti 
în blocstart, cu capul în jos... aştepţi comanda... „pe locuri”... 
posteriorul ridicat... eşti pregătit să tágnesti... pistolul se declan- 
şează... conduci cu piciorul stâng şi tragi cu cel drept... Rămâi 
jos... în timp ce iti aduni forţele pentru primii zece paşi... apoi 
tágnegti. Vizualizează-te devenind mai bun... vezi cum, de fiecare 
dată când te aşezi la Start... te simţi mai încrezător... mai puternic... 
devii mai bun la un demaraj jos şi puternic... de fiecare dată când 
porneşti din blocstart. Cu cât exersezi mai mult tásnirea şi dema- 
rajul... cu atât mai rapid vei deveni... va deveni atât de natural... de 
fluid... încât pur şi simplu se va întâmpla de la sine... atât de 
natural, încât devine automat... devine tot mai bun... mai fluid... şi 
mai lin cu fiecare dată. Vezi-te... făcând progrese la pornirea din 
blocstart... devenind mai puternic... mai rapid cu fiecare încercare... 
simtindu-te mai încrezător... mai controlat... devenind mai grațios... 
mai fluid... cu fiecare start... cu fiecare start... forma ta... se va 
îmbunătăţi... vei avea mai mult control asupra corpului tău... demarezi 
jos primii zece paşi înainte de a tágni... cu fiecare start reuşit... te 
apropii de țelul tău. Cu fiecare start reuşit... te vei apropia... de 
scopul tău... încrederea în capacitatea ta de a-ţi atinge scopurile va 
creşte... de fiecare dată când vei vizualiza pornirea de la linia de 
Start... de fiecare dată... îţi va fi mai uşor să îți aminteşti ce ai 
învăţat... şi să o aplici... pe pistă... Te vei simţi... exact cum te-ai 

simţit aici... ţâşnind... demaránd jos... primii zece paşi... şi când 
vei putea face asta... vei fi mai aproape de scopul tău de 6,87. Te vei 
apropia de scopul tău... mai aproape... cu fiecare pas... cu fiecare 
start reuşit... te vei apropia... pentru că ai toate aceste abilităţi... 
acum... poţi începe imediat... cu acel prim pas... şi te vei simţi 
bine... să o faci. (După vizualizarea câtorva starturi reuşite, atletul 
confirmă încercările reuşite folosind un semnal ideomotor. } 

Acum [numele atletului)... perrnite-ti să trăieşti succesul, senti- 
mentul că i-ai atins scopul... de a ţâşni din blocstart rămânând 
jos... încrederea... puterea. Acum eşti mai aproape de țelul tău... iti 
Simţi țelul... la o pauză... Bucură-te de aceste sentimente... de 
sentimentul de reuşită. Pe măsură ce faci fiecare pas spre țelul tău... 
te simţi din ce... în ce mai confortabil... îţi vei putea aminti cum te 
simţi când îţi atingi scopul. Când te vei trezi... peste doar câteva 
momente... îţi vei putea aminti procesul de a-ţi atinge scopul... 
paşii pe care îi vei face... şi cum te vei simţi pe parcurs. Vei aştepta 
cu nerăbdare să muncesti pentru a-ţi atinge scopul. [Scoate atletul 
de sub hipnoză si chestionează-l.) 


Dezvoltarea abilităţilor şi îmbunătăţirea tehnicii 


Dezvoltarea tehnicii este altă zonă în care hipnoza s-a dovedit a fi 
benefică (Liggett, 2000a, 2000b ; Liggett si Hamada, 1993; Taylor 
et al., 1993). Hipnoza îl poate ajuta pe sportiv să deprindă noi 
abilităţi sau să şi le perfecţioneze pe cele pe care le are deja „asistând 
sportivul în ajungerea la semnalele relevante din secven(ializarea şi 
sincronizarea răspunsurilor complexe" (Taylor et al., 1993, p. 68). 
Taylor şi colaboratorii săi afirmă cá hipnoza „pare să faciliteze 
accesarea conştientă a subtilelor procese neuromusculare şi a mecanis- 
melor care în alte condiţii ar părea în afara controlului conştient”, 
permițându-i sportivului să dezvolte stăpânirea abilităţilor prin îmbună- 
tátirea constientei chinestezice şi a controlului (1993, p. 70). Sub 
hipnoză el poate să exerseze noi strategii, să identifice şi să îşi 
dezvolte abilităţile care necesită îmbunătăţire şi să ia decizii rapide 
şi corecte în timpul competiţiilor. 

Cercetătorii au folosit hipnoza pentru a spori performanţele 
tehnice si a facilita dezvoltarea abilităţilor gimnastilor (Liggett, 
2000a, 2000b ; Liggett şi Hamada, 1993), ale jucătorilor de baseball 
(Pates, Oliver şi Maynard, 2001 ; Schreiber, 1991), de volei (Baer, 1980), 
de golf (Pates şi Maynard, 2000) si de tenis (Taylor et al., 1993). 
Liggett si Hamada (1993) au descris felul in care au folosit imaginarea 

pentru a-i ajuta pe gimnaşti să îşi perfecţioneze exerciţiile. Folosindu-se 
imaginile bazate pe hipnoză, unui sportiv aflat în transă i s-a cerut 
să se imagineze făcând un salt dublu pe spate cu o răsucire completă. 
El a povestit că s-a putut vedea făcând mişcările cu încetinitorul 
pentru a înţelege sincronizarea şi poziţia corpului. Încet, atletul a 
început să crească viteza mişcărilor, până când a ajuns la cea reală. 
Hipnoza îl poate ajuta pe un sportiv şi să aibă acces la imaginaţia la 
persoana întâi (să privească prin ochii sportivului), permițându-i să 
încorporeze, în stare hipnotică, senzaţii chinestezice, miros, atingere, 
sunete si imagini mult mai vii (Liggett, 2000b ; Taylor et al., 1993). 
Cu cât vizualizárile sunt mai vii, cu atât mai uşor le este atletilor să 
îşi transfere succesul şi în lumea reală. Ei pot exersa mental noi 
abilităţi de mai multe ori, până când se simt confortabil să le execute 
singuri, fără să irosească prea multă energie sau să se accidenteze 
din pricina antrenamentului excesiv. 

De exemplu, să analizăm scenariul unui săritor în lungime al cărui 
scop pe termen lung este să îşi crească distanţa cu 10-12,5 centimetri 
în următoarele cinci săptămâni. După ce am stabilit că acesta este un 
tel realist, culegem mai multe informaţii cu privire la îmbunătățirile 
de care atletul are nevoie pentru a-şi atinge scopul (de obicei astfel 
de informaţii sunt oferite de un antrenor). Sunt mai multe aspecte 
tehnice care trebuie perfecţionate, inclusiv mişcarea picioarelor, 
menţinerea posturii corecte în aer şi aplecarea la aterizare. Pe baza 
acestor date putem începe să îl ajutăm pe sportiv să se apropie de 
scopul lui pe termen lung îmbunătăţindu-şi tehnica în aceste domenii. 
Folosind imaginile induse hipnotic, săritorul în lungime îşi poate 
exersa mişcările mai întâi cu încetinitorul, pentru a înţelege coordo- 
narea, apoi la ritmul real pentru a simţi cum atinge marcajul şi sare 
cu viteză maximă. 


După adâncirea hipnozei 
Spui: 


[Numele atletului) Eşti profund relaxat... profund hipnotizat. .. nimic 
nu te va deranja. Este uşor să asculţi tot ce spun... În vreme ce stai 
aşezat [întins] pe acel scaun [pat], imagineazá-ti că ai în fata ta un 
televizor mare sau poate un ecran... oricare doreşti... Acum ai 
devenit atât de profund relaxat... atât de hipnotizat... încât vei putea 
vizualiza tot ce iti cer. Imaginile vor fi atât de familiare... încât iti va 
fi foarte uşor pur şi simplu să vezi orice îţi cer... în doar o clipă te 

vei vedea la linia de start... poate un pic vag la început, dar curând 
te vei vedea foarte clar... [pauză] te poti vedea... [semnal ideomotor] ? 
Bun... Vizualizează-te mişcându-te cu încetinitorul... balansându-te 
spre spate pe călcâiul drept... simte greutatea mutându-se de pe 
stángul pe dreptul pe măsură ce te balansezi... simte ritmul acelui 
balans... atât de lin... atât de natural... te simţi... când treci de pe 
un picior pe celălalt... Acum te vezi... cum schimbi şi tágnesti... de 
pe piciorul stâng... şi te indrepti spre pasul următor... cu putere... 
simte ritmul natural al mutării forţei în vreme ce ţâșneşti de pe 
vârfurile picioarelor. Vizualizează-te păşind pe culoar... simre cum 
se ridică fiecare picior... atât de fluid... atât de grațios... te apropii 
de marcaj în formă bună... loveşti marcajul din fugă... şi tágnegti... 
în aer... te întinzi înainte... te întinzi spre vârfurile picioarelor... 
aterizezi cu picioarele înainte... şi te ridici... eşti mulţumit de 
săritură... vezi timpul... un nou record personal! 


Sunt mai multe puncte-cheie care vor face toate acestea mai 
eficiente. Mai întâi, cu cât mai multe informaţii şi detalii sunt 
incluse în poveste, cu atât mai bine. Scenariul este mai mult un 
schelet pe care se va construi în funcţie de reacţii. Folosirea limbajului 
atletului face imaginarea mai eficientă. O sugestie a mea este să îl 
determini pe atlet să vină cu o descriere a procesului săriturii, 
folosindu-şi propriile cuvinte, şi apoi să o adaptezi în scenariu. 
După prima descriere este important să obţii reacţii cu privire la ce 
a funcţionat şi ce nu. După ce povestea este ajustată, treci prin 
proces de mai multe ori, accelerând imaginea de fiecare dată. În 
sfârşit, adaugă sugestii de încredere în sine, control, putere şi graţie 
pentru a maximiza eficienţa. 


Obţinerea excitării optime 


Excitarea este o parte inerentă a performanţelor sportive. Dar ea 
singură nu este, de obicei, suficientă pentru atingerea telului dorit. 
Există o mică fereastră sau zonă în care nivelul de excitare este 
optim pentru atingerea performanţei de vârf. Este zona optimă de 
funcţionare (Hanin, 1999). Nivelele de excitare din afara acestei 
ferestre, prea mici sau prea mari, pot avea un impact negativ asupra 
performanţei. Csikszentmihaly (1990) a relevat că o stare psihologică 
pe care a numit-o „efuziune” este puternic asociată cu performanţa 
maximă. Unde anume apare această fereastră sau zonă depinde de 
diverşi factori: sarcina, sportul, poziţia, preferinţele personale şi 

aşa mai departe. De exemplu, lovitura de golf necesită un nivel 
diferit de excitare decât pregătirea atacului unui fotbalist sau împin- 
gerea la margine a unui adversar la hockey. Atleţii care îşi pot activa 
zona de funcţionare optimă îşi cresc probabilitatea de a simţi efuziunea. 
Din păcate, multor sportivi le este greu să ajungă în această zonă în 
mod consecvent. Totuşi, sub hipnoză este posibil să îi faci să îşi 
amintească performanţele de succes şi să retrăiască senzaţii (încre- 
derea în sine, nivelul de excitare, gândurile etc.) şi mişcările care au 
însoţit acea performanţă. Odată ce sportivul îşi poate aminti la 
diverse nivele senzoriale aceste experienţe, terapeutul le poate asocia 
cu un cuvânt-semnal sau un declanşator. Sportivul le poate retrăi ori 
de câte ori e necesar pentru a-şi creşte şansa de a simţi efuziunea. 
Pates, Oliver şi colaboratorii lor (2001) (vezi şi Pates, Cummings şi 
Maynard, 2002) au arătat că hipnoza poate fi folosită pentru a 
facilita efuziunea şi a îmbunătăţi performanţa sporind încrederea, 
focalizarea şi controlul. Exerciţiile repetate sub hipnoză pot ajuta 
atunci la întărirea folosirii sugestiei posthipnotice utilizând un cuvânt 
semnal sau un declanşator. 


După adâncirea hipnozei 
Spui : 


[Numele atletului] Ai devenit acum atât de profund relaxat... atât de 
profund hipnotizat... încât mintea ta a devenit atât de limpede... şi 
de focalizată... pe tot ce sunt pe cale să spun... încât vei putea trăi 
tot ce îţi cer. Continuă să mergi mai adânc... şi mai adânc în această 
stare hipnotică pe care o trăieşti acum. Acum voi număra de la 5 la 
1... La 1 revii la un moment în care erai în „starea aceea”... când 
totul părea să se lege... un moment în care te-ai simţit extrem de 
încrezător în abilităţile tale... când jocul părea să se desfăşoare cu 
încetinitorul... un moment în care ai ştiu ce urma să se întâmple... 
înainte de a se întâmpla. Doar permite-ti să revii la acea experienţă 
plăcută... şi simte din nou acele senzaţii pozitive... Când eşti acolo, 
lasá-ti arătătorului drept să se ridice de pe braţul scaunului [după 
răspunsul ideomotor]. Bun... In vreme ce te bucuri de acel 
moment... încă o dată... vei putea simţi acele senzaţii de a fi extrem 
de încrezător... relaxat... şi controlat. Şi când începi să ai din nou 
acele senzaţii, permite arătătorului tău drept să se ridice de pe braţul 
scaunului pentru a mă anunţa [aşteaptă semnalul]. Bun. Simte acele 
emoţii devenind tot mai puternice... pe măsură ce continui să te 
cufunzi în acea experienţă anterioară [pauză]. Si acum, în vreme ce 
trăieşti aceste senzaţii, aş vrea să [sugerează un declanşator cum ar 

fi atingerea genunchiului sau cotului drept, strângerea pumnului 
drept, strângerea mingii de două ori etc.) şi în timp ce faci asta, 
aceste senzaţii pozitive vor deveni şi mai puternice. Aşa, doar 
[declangator] ca un semn şi simbol al încrederii şi controlului. Pe 
măsură ce [declanşator], simte sentimentul de încredere... si 
control... cuprinzándu-te din nou... dándu-ti energie. Oricând vrei 
să simţi din nou aceste senzaţii, tot ce trebuie să faci este să 
[declangator] şi aceleaşi amintiri şi senzaţii îţi vor reveni... devii 
mai relaxat... mai concentrat... mai alert... şi mai încrezător... De 
fiecare dată când exersezi amintirea acestor senzaţii... ele vor reveni 
mai rapid... mai clare decât înainte [pauză]. 

[Numeie sportivului] Rămâi complet relaxat, dar continuă să 
asculti cu atenţie ce iti voi spune în continuare. Într-o clipă... voi 
începe să număr în ordine descrescătoare de la 10 la 1. Şi... pe 
măsură ce fac asta... vei ieşi treptat de sub hipnoză. Când voi ajunge 
la „1”, vei fi treaz şi alert cum erai când ai venit astăzi aici. Vei 
putea să iti aminteşti tot ce ţi-am spus şi lucrurile pe care le-ai 
făcut... vei descoperi că îţi va fi uşor să iti aminteşti aceste senti- 
mente de încredere... control... şi relaxare... oricând ai nevoie... doar 
[declangator]. Îţi va fi tot mai uşor să iti aminteşti această stare de 
încredere... control... şi relaxare... de fiecare dată când [declanşator). 
Acum voi număra descrescător de la 10 la 1. La „1” vei fi complet 
treaz. Putin mai târziu îţi voi cere să respiri adânc şi să [declanșator]. 
Când o voi face... vei simţi brusc un val de încredere... control... şi 
relaxare cuprinzându-te... Şi atunci... vei fi complet încrezător... şi 
foarte atent... la tot ce trebuie să faci bine. Întotdeauna vei putea 
reveni la această stare oricând doreşti. În regulă, gata - 10, 9, 8, 7, 
6, 5, 4, 3, 2, 1 -, perfect treaz şi pregătit. 


Gestionarea excitárii 


Arreed Barabasz, câştigător, până in 1995, a peste o duzină de 
campionate Formula Atlantic, a fost intrebat odatá de un reporter 
sportiv de la o televiziune de ce cuvântul calm apare deasupra 
tahometrului maşinii sale de curse, pe care, în viraje, o conducea cu 
peste 240 de kilometri la oră. Fără să menţioneze hipnoza, Barabasz 
a replicat: „Oh, doar îmi aminteşte ce trebuie să fac pentru a câştiga”. 

Deseori, înaintea si în timpul competiţiilor, atletii trăiesc nivele 
crescute de anxietate, stres şi excitare (Jones şi Hardy, 1990). Din 
această cauză, mulţi psihologi sportivi includ, ca parte a pregătirii, 
o formă de administrare fiziologică. Majoritatea sportivilor sunt 
preocupaţi de scăderea nivelelor de anxietatea dinaintea competiţiilor 


HIPNOZA ŞI PERFORMANȚA SPORTIVĂ 491 


sau a excitării ridicate, dar unii se străduiesc să „se trezească” 
pentru performanţele lor. În afara competiţiei, scenariile anterioare 
de excitare şi relaxare pot fi folosite pentru a ajuta la reglarea 
acestora. Totuşi, sunt momente în care sportivii sunt în „criză”, când 
nu pot da randament maxim în timpul competiţiilor. În aceste cazuri 
ei trebuie să îşi poată reduce rapid nivelele de excitare pentru a se 
focaliza, sau performanţa va avea de suferit. Oferim aici câteva 
inducţii hipnotice rapide ce pot fi folosite în mediul competiţional. 
Exerciţiile hipnotice anterioare vor creşte eficacitatea acestor tehnici. 


Mâinile se apropie pentru a diminua excitarea 
Spune: 


(Bratele sportivului sunt întinse în faţă, palmele sunt faţă în faţă la 
aproximativ 15-20 de centimetri una de cealaltă.) Uită-te la braţele 
tale cum se apropie de la sine. Pe măsură ce distanţa dintre mâinile 
tale se micşorează, restul corpului tău devine tot mai relaxat. În 
curând mâinile tale se vor atinge în vreme ce te uiţi la ele şi tu vei 
deveni din ce în ce mai relaxat. Cu cât se apropie mai tare mâinile 
tale, cu atât mai puţin tensionat vei fi. Mai aproape, şi mai aproape... 
din ce în ce mai relaxat... Bine, asta e... [ntreabá-te cât de multă 
tensiune vrei să păstrezi pentru performanţa de azi. Şi vei simţi că 
nivelul tău de excitare este acolo unde trebuie să fie, vei fi pregătit 
să atingi nivelul optim. 


Darea ochilor peste cap pentru creşterea excitării (derivată din 
Barabasz, 2000) 


Spune : 


[Ochii sportivului sunt indreptati spre centrul frunţii.] Permite-ti să 
stai confortabil. Stai în picioare [aşezat] cu picioarele uşor depărtate 
şi aşezate complet pe podea... pune mâinile pe lângă corp [sau în 
poală). Lasá-ti uşor capul în jos şi dă ochii peste cap astfel încât ei 
să privească un punct de pe fruntea ta unde se află degetul meu 
[pune un deget pe mijlocul părţii de sus a fruntii]. S-ar putea să 
simţi un uşor disconfort, dar încearcă să te focalizezi asupra acelui 
punct. Inspiră adânc şi expiră încet. Ascultă cu atenţie ce spun... Pe 
măsură ce ochii tăi obosesc tot mai mult, corpul tău se energizează 
din ce în ce mai tare. Vei deveni mai alert pe măsură ce ochii tău 
devin mai grei... din ce în ce mai alert şi mai pregătit de joc. Şi, 
când ochii tăi decid, în sfârşit, să se închidă, vei ajunge la stare 
optimă de excitare. [Repetă de câteva ori. Urmărind o indicație a 

transei terapeutul îşi coboară încet degetul dincolo de nas; ochii 
sportivului ar trebui să îl urmărească şi să se închidă. ] 


Concentrarea 


Motivația şi excitarea pot influenţa mult capacitatea unui atlet de a 
rămâne focalizat şi de a lua decizii rapide şi corecte în toiul competiţiei. 
Există numeroase obstacole, pe teren şi în afara lui, care îl distrag pe 
sportiv de la a da tot ce are mai bun. Grija privind ce gândesc 
ceilalţi (antrenori, coechipieri etc.), jocul anterior care nu a mers 
bine, planuri după joc şi diverse alte gânduri sunt doar câteva 
exemple ale distragerilor pentru un sportiv. Chiar natura anumitor 
sporturi poate duce la o descreştere a concentrării în timp din cauza 
complexităţii. Problema cu care se confruntă aceşti sportivi este că 
lipsa concentrării i-ar putea costa jocul. Totuşi, să fii constant 
vigilent pe durata unui joc de golf pe un teren cu nouă găuri, de 
exemplu, poate duce la oboseală mentală ce rezultă în scăderea 
vitezei de reacţie şi decizii proaste. În astfel de situaţii, respectarea 
anumitor semnale îi poate ajuta pe atleti să îşi maximizeze perioadele 
în care trebuie să fie atenţi şi pe cele în care se pot relaxa mental. În 
transă, sportivilor li se poate cere să îşi imagineze semnale specifice 
care i-ar putea anunţa să îşi crească nivelul de concentrare. În 
baseball, de exemplu, când aruncătorul păşeşte în zona de bătaie 
acesta este un semnal (pentru alţi jucători) să jocul este pe cale să 
înceapă. Când aruncătorul a ieşit din zona de bătaie este un semnal 
pentru apărătorii exteriori să îşi scadă nivelul excitării şi concen- 
trării. Pot fi date, de exemplu, sugestii ca atunci când apărătorul 
exterior îşi loveşte mănuşa, jucătorii să fie la nivelul optim de alertă 
şi excitare. Când se încheie o fază de joc (jucătorul aflat la bătaie 
loveşte sau iese din batter box sau aruncătorul iese din zona de 
bătaie), apărătorului exterior i se poate spune să îşi aranjeze şapca 
drept indicație către ceilalţi jucători să îşi relaxeze momentan concen- 
trarea. Repetarea, în transă, a acestor semnale cu sugestii de focalizare 
sau atenţie poate fortifica acest tehnici şi ascuţi abilitatea sportivului 
de a-şi adapta focalizarea. Nivelul de concentrare al acestuia poate 
fi apoi restabilit folosind o inducţie rapidă (de exemplu, darea ochilor 
peste cap), un cuvânt semnal sau un declanşator. Alternativ, unii 
sportivi răspund mai bine la sugestii posthipnotice. 

După adâncirea hipnozei 
Spui: 


Acum ai devenit atât de profund relaxat... te simţi atât de confortabil... 
atăt de profund hipnotizat... încât mintea ta a devenit atât de deschisă... 
atât de receptivá la tot ce spun... tot ce spun... se va adânci in 
inconştientul tău... si tot ce îţi spun va lăsa o impresie atât de 
profundă şi durabilă... nimic nu o va schimba... Mintea ta este atât 
de receptivă încât va fi uşor nici să nu te gândeşti... sau să înţelegi... 
lucrurile pe care le spun. De fapt, nici nu e nevoie să asculţi foarte 
atent ce spun pentru că inconştientul tău va putea să audă... si să 
înţeleagă... tot ce iti spun. Doar permite-i conştientului tău... să se 
bucure de starea plăcută... de relaxare totală... care te-a cuprins... 
şi lasă-ţi inconştientul să preia controlul. Toate lucrurile pe care le 
spun, încep să se cufunde adânc în inconştientul tău... curând vor 
începe să exercite o mai mare influenţă asupra felului în care gân- 
desti... asupra felului în care te simţi... asupra felului in care joci. 
Şi... pentru că aceste lucruri se vor cufunda atât de adânc... în 
mintea ta... ele vor continua să influenţeze... felul in care gândeşti... 
şi felul in care joci... [numele sportivului) eşti profund relaxat... 
profund hipnotizat... nimic nu te va deranja... În vreme ce stai 
aşezat [întins] pe acel scaun [pat], imagineazá-ti că ai în fata ta un 
televizor mare sau poate un ecran... oricare doreşti... Acum ai 
devenit atât de profund relaxat... atât de hipnotizat... încât vei putea 
să vizualizezi tot ce îţi cer... Îți va fi uşor să asculţi tot ce spun... 
Imaginile vor fi atât de familiare... încât îţi va fi foarte uşor pur şi 
simplu să vezi orice iti cer... şi poate chiar să le trăieşti... în doar o 
clipă te vei vedea pe ecran... la bătaie... în jurul tău sunt multe 
lucruri care te distrag... publicul... luminile... prinzătorul din spatele 
tău... şi jucătorii din teren... este dificil să te concentrezi [pauză]... 
Când intri în batter box, intri într-o zonă specială. Aici simţi cá poţi 
să te concentrezi asupra rotirii mingii... pentru că distragerile sunt 
anulate în această zonă... orice altceva se estompează... vei începe 
să te simţi mai încrezător... mai controlat... şi... mai alert în toate 
felurile. Când vei păşi în batter box... vei deveni atât de concentrat... 
atât de conştient... atât de alert... încât iti va fi mai uşor să înţelegi 
rotația mingii care părăseşte mâna aruncătorului... vei deveni atât 
de profund concentrat in batter box, încât mingea va părea mai 
mare... şi se va mişca mai încet... nu te vei mai gândi atât de mult 
la tine... la adversarul tău... sau la mulţimea din tribune... vei 
deveni mai puţin conştient de ceea ce faci... şi de cum te simţi... Vei 
recunoaşte rotația mingii... fără să te gândeşti... fără îndoieli... şi 
fárá frica de a o rata... Vei putea să iei decizia corectă... să faci 


494 


TEHNICI DE HIPNOTERAPIE 


mişcarea corectă... automat... fără să te gândeşti... pentru că vei 
deveni mai încrezător... şi mai concentrat... când vei păşi in batter 
box. În fiecare zi îţi va fi din ce în ce mai uşor să te simţi tot mai 
concentrat... când vei păşi in batter box... în fiecare zi. Când va fi 
momentul să joci... la antrenament... sau în competiţie... vei putea 
să gândeşti mai limpede... să fii mai concentrat... când vei păşi în 
batter box. Îţi va fi atât de uşor doar să joci jocul care iti place atât 
de mult... încât se va întâmpla pur şi simplu, fără să ştii. În fiecare 
zi eşti tot mai puţin anxios... mai puţin preocupat de mulţime... şi 
mai puţin concentrat asupra adversarilor tăi. Vei deveni... şi vei 
rămâne... tot mai complet concentrat asupra bâtei... doar păşind în 
batter box, pe teren. Acum... [numele sportivului) vrea să exersezi 
păşitul in batter box... observă cum zgomotul începe să se estompeze 
când eşti acolo... devii mai încrezător şi mai conştient... şi observi... 
cum poti deveni mai focalizat păşind in batter box... Când te simţi 
confortabil păşind acolo şi eşti mai alert... permite arătătorului 
drept să se ridice de pe braţul scaunului [după răspunsul ideomotor]. 
Bun... cu cât exersezi mai mult păşitul in batter box... cu atât mai 
curând vei deveni mai concentrat şi mai alert pe teren... Acest lucru 
pe care l-am plantat în partea inconştientă a minţii tale... păşitul în 
barter box... după ce vei pleca de aici... când nu vei mai fi cu 
mine... va continua să îţi sporească capacitatea de a deveni incre- 
zător... concentrat... şi de a fi alert... la fel de puternic... la fel de 
clar... când vei fi acasă... sau la muncă... ca atunci când eşti cu 
mine în această încăpere. 

[Numele sportivului] Rămâi complet relaxat, dar continuă să 
asculti cu atenţie ce iti voi spune în continuare. Într-o clipă voi 
număra în ordine descrescătoare de la 10 la 1. Vei ieşi treptat de sub 
hipnoză, dar te vei simţi ca acum pe durata majorităţii numărătorii. 
Când voi ajunge la „1”, vei fi pe cát de treaz şi de alert eşti de 
obicei. Îți vei putea aminti toate lucrurile pe care ti le-am spus şi 
lucrurile pe care le-ai făcut. Îţi va fi uşor să revii la această stare de 
concentrare totală oricând ai nevoie... doar spunând „păşesc în 
batter box”. Îţi va fi tot mai uşor să iti aminteşti această stare de 
concentrare totală de fiecare dată când vei păşi in batter box. După 
ce te vei trezi, te vei simţi înviorat. Voi număra descrescător de la 10 
la 1. La „1” vei fi complet treaz. Astăzi, mai târziu, când vei pleca 
la antrenament, iti voi cere să exersezi păşitul in batter box. Când o 
vei face vei simţi brusc un val de conştienţă şi concentrare cuprin- 
zându-te. Şi atunci vei fi complet concentrat şi foarte atent la tot ce 
trebuie să faci bine. Vei putea mereu să revii la această stare oricând 
doreşti. În regulă, gata — 10, 9, 8, 7, 6, 5, 4, 3, 2, 1 -, perfect treaz 
$i pregátit. 

Încrederea în sine şi motivaţia 


Deseori sportivii descoperă că le e dificil să menţină un nivel 
constant de încredere şi motivaţie. Este una dintre cele mai frecvente 
probleme menţionate de sportivi (Weinberg şi Gould, 1995). Aceştia 
au o tendinţă de a lăsa ca cele mai recente performanţe în competiţie 
sau la antrenament să determine felul în care vor evolua în viitor. În 
anii '90, Arreed Barabasz l-a înfruntat pe Lynn St. James, un şofer 
experimentat, în cursa campionatului naţional Formula Atlantic din 
Portland, Oregon. Încrederea lui în timpul competiţiei cu o echipă 
profesionistă care venise chiar şi cu o maşină de curse de rezervă a 
provenit din faptul că stabilise recordul pe pistă cu doar câteva 
săptămâni înainte. Barabasz a câştigat cursa după o luptă strânsă. 
St. James a continuat calificându-se în runda a doua pentru 
Indianapolis 500, cu puţin înaintea campionului mondial de Formula 1, 
Nigel Mansel. St. James mai participase la acea cursă şi Mansel nu. 
Încrederea poate avea o importanţă uriaşă. 

În schimb, începerea sezonului cu câteva pierderi poate avea 
efectul unui bulgăre de zăpadă al gândirii negative şi pierderii 
încrederii în sine pentru restul sezonului. Căderile pot duce şi ele la 
o scădere a încrederii în competențele proprii şi la îndoială de sine. 
Russell (1980) a sugerat folosirea unor autosugestii pozitive combi- 
nate cu imagini induse hipnotic pentru creşterea încrederii şi coordo- 
nării sportivului. Gardner şi Olness (1981) au descris cazul unei 
fetițe de 11 ani care era cuprinsă de anxietate cu privire la apropierea 
unei competiţii de patinaj pe gheaţă. Când a fost regresată la vârstele 
de 8, 9 şi 10 ani, ea şi-a amintit un incident neplăcut. După ce a fost 
rehipnotizată, i s-a cerut să „îl trimită la plimbare” pe un ponei 
(o imagine care avea semnificaţie pentru ea). Anxietatea ei privind 
competiţia de patinaj a cedat şi ea a concurat foarte bine în cadrul 
evenimentului. 

Hipnoterapia pentru întărirea eului (încredere în sine) face exact 
ceea ce îi spune şi numele. Este o strategie folosită pentru a facilita 
stima de sine şi încrederea în propriile forte sustinándu-1 pe client si 
subliniindu-i punctele forte (Hammond, 1990 ; Taylor er al., 1993). 
Protocoalele de întărire a eului pot fi folosite pentru a-i ajuta pe 
sportivi să îşi „reprogrameze” dialogurile interioare folosind sugestii 
de încredere şi stimă de sine. 

Richard Morris, un prieten si fost student al lui John Watkins 
(1982), a descris tehnici hipnotice pe care le-a folosit cu succes 
pentru îmbunătăţirea abilităţilor luptătorilor de a combate cáderile 
din timpul meciurilor, pe vremea cánd era consultant al echipei de 
baseball New York Mets. EI a relatat că deseori descoperea stări 
distructive ale eului care ieşeau la suprafaţă în acele momente şi 
diminuau capacităţile jucătorilor. Morris a folosit o abordare hipno- 
analitică a stărilor eului pentru rezolva conflictele care păreau să 
rezulte în căderi. Tehnica a fost eficientă în special în cazul aruncătorilor 
(vezi Hypnoanalytic Techniques, pentru a afla procedura). Exemple 
de sugestii folosite în această metodă de creştere a performanţei 
includ: „Te vei simţi mai puternic cu fiecare pas; mai alert şi mai 
interesat de ce faci" ; sugestiile pentru excitare includ: „Vei trăi o 
senzaţie de plăcere şi cal pe măsură ce înaintezi cu fiecare pas”. 
Legarea acestor senzaţii de un declanşator cum ar fi strângerea 
mâinii dominante poate facilita şi mai mult abilitatea sportivului de 
a-şi aminti sentimentele de încredere. Exersarea acestui scenariu de 
mai multe ori poate spori eficienţa declanşatorului (de exemplu, 
strângerea pumnului). 


După adâncirea hipnozei 


Acum ai devenit atât de profund relaxat... te simţi atât de con- 
fortabil... atât de profund hipnotizat... încât mintea ta a devenit atât 
de deschisă... atât de receptivá la tot ce spun... tot ce spun... se va 
adânci în inconştientul tău... şi tot ce îţi spun va lăsa o impresie atât 
de profundă şi durabilă... nimic nu o va schimba... Mintea ta este 
atât de receptivă încât va fi uşor nici să nu te gândeşti... sau să 
înţelegi... lucrurile pe care le spun. De fapt, nici nu e nevoie să 
asculti foarte atent ce spun pentru că inconştientul tău va putea auzi... 
şi înţelege... tot ce iti spun. Doar permite-i conştientului tău... să se 
bucure de starea plăcută... de relaxare totală... care te-a cuprins... 
şi lasá-ti inconştientul să preia controlul. Pe măsură ce cuvintele 
încep să se integreze... adânc în inconştientul tău... curând vor începe 
să exercite o mai mare influenţă asupra felului în care gândeşti... 
asupra felului în care te simţi... asupra felului în care joci pe teren. 
Si... pentru că aceste lucruri vor deveni... permanent integrate... in 
mintea ta... ele vor continua să influenţeze... felul în care gândeşti... 
felul în care te simţi... şi felul în care joci... chiar şi după ce pleci 
dina cest cabinet... ele vor continua să îţi influenţeze felul în care 
gândeşti... şi te simţi... la fel de puternic... la fel de clar... pe teren... 
la antrenament... şi în viaţa de zi cu zi... aşa cum o faci acum, când 

eşti aici cu mine. Aceste gânduri vor deveni atât de integrate... de 
bine apărate... în inconştientul tău... după ce pleci de aici... şi nu 
mai eşti cu mine... ele vor continua să exercite aceeaşi influenţă... 
asupra gândurilor tale... a sentimentelor... a acţiunilor... la fel de 
puternic... la fel de clar... cu la fel de multă forţă... când eşti la 
antrenament... când joci... sau când eşti acasă... la fel cum o faci 
astăzi când eşti aici, cu mine. Cu fiecare antrenament şi compe- 
titie... vei începe să te simți mai încrezător... mai puternic din punct 
de vedere fizic şi mai pregătit în toate sensurile. Vei deveni mai 
concentrat... mai conştient... mai energic... Vei obosi mult mai 
greu... şi te vei descuraja mult mai greu... în fiecare zi... vei deveni 
atât de motivat să dai tot ce ai mai bun... încât totul se va estompa... 
nu te vei mai gândi nici pe departe atât de mult la tine... la adversarul 
tău... sau la mulţime... vei deveni mult mai puţin conştient de cum 
evoluezi... şi cum te simţi... vei începe să iei decizii pe teren... fără 
să te gândeşti... fără să îţi faci griji in legătură cu consecinţele... şi 
fără teama de a eşua... Vei fi capabil să iei decizia corectă... să faci 
mişcarea corectă... automat... fără să te gândeşti... pentru că vei 
deveni mai încrezător... şi mai sigur pe tine... în fiecare zi. Când este 
momentul să evoluezi... în timpul antrenamentului... sau într-un 
meci... vei putea să gândeşti mai clar... să fii mai concentrat... pentru 
cá eşti mai încrezător în abilităţile tale. Îţi va fi uşor doar să joci 
jocul care te pasionează atât de mult... încât se pur şi simplu se va 
întâmpla fără ca tu să ştii. În fiecare zi... vei deveni mai puţin anxios... 
mai puţin preocupat de mulţime... şi mai puţin îngrijorat în legătură 
cu adversarii. Vei deveni... şi vei rămâne... din ce în ce mai complet 
relaxat pe teren... şi mai puţin preocupat de ce trebuie să faci... pentru 
că vei ştii... ce să faci... mai rapid... şi cu mai multă acuratețe... in 
fiecare zi. Cu trecerea fiecărei zile... te vei simţi mai încrezător... mai 
controlat... şi mai puternic pe teren... decât te-ai simţit vreodată. În 
fiecare zi... aceste lucruri vor începe să se întâmple... exact cum îţi 
spun... O să joci cu mai multă vigoare... cu mai multe efort... şi mai 
multă pasiune. 

În doar o clipă voi număra în ordine descrescătoare de la 10 la 1. Vei 
ieşi treptat de sub hipnoză, dar te vei simţi ca acum pe durata 
majorităţii numărătorii. Când voi ajunge la „1”, tu vei fi la fel de 
treaz şi de alert cum eşti de obicei. Tot ce ai reuşit astăzi îţi va 
rămâne în minte. ZI de ZI... vei deveni din ce în ce mai încrezător 
în tine ca persoană... şi ca sportiv... După ce te trezeşti, te vei simţi 
înviorat... începând de azi... când pleci din cabinetul meu, te vei 
SIMŢI bine cu tine şi cu abilitatea ta de a evolua bine. Acum voi 
număra descrescător de la 10 la 1. La ,1", vei fi complet treaz şi 
confortabil... şi poate mai încrezător. În regulă, gata - 10, 9, 8, 7, 
6, 5, 4, 3, 2, 1 -, perfect treaz şi pregătit. 

Evaluarea performanţei şi reconstrucția 


Într-o stare hipnotică, sportivul este mai receptiv la sugestii şi 
amintiri. Russell a remarcat că individul este capabil să îşi amintească 
până la minut detalii ale unei ocazii aproape ca şi cum ar retrăi 
evenimentul în totalitatea lui. Aşa cum am discutat mai înainte în 
acest volum, hipnoza poate ajuta o persoană să retrăiască senzaţii 
auditive, olfactive, tactile şi senzorial-chinestezice. Datorită acestui 
efect introspectiv al hipnozei, sportivii îşi pot reexamina perfor- 
mantele din trecut pentru a recunoaşte mai bine greşelile din evoluţia 
lor. Ei pot folosi starea hipnotică ca ajutor pentru corectarea mişcărilor 
şi sporirea abilităţilor. Sub hipnoză, ei pot regresa la momentul în care 
au început să observe că au dificultăţi. Puntea afectivă (Watkins, 1971) 
este o metodă ideală de a obţine această regresie despre care Arreed 
Barabasz şi Jack Watkins vor discuta în Hypnoanalytic Techniques. 
După adâncire, este posibilă discutarea experienţelor sportivului pe 
măsură ce acestea au loc. Informaţia poate fi utilizată mai târziu în 
dezvoltarea abilităţilor. 


După adâncirea hipnozei 


[Numele atletului] Ai devenit acum atât de profund relaxat... atât de 
profund hipnotizat... încât mintea ta a devenit atât de limpede... şi de 
focalizată... pe tot ce sunt pe cale să spun... încât vei putea trăi tot 
ce iti cer. Continuă să mergi mai adânc... şi mai adânc în această 
stare hipnotică pe care o trăieşti acum. Acum voi număra de la 5 la 1. 
La 1 te întorci la prima dată când ai început să ai probleme cu 
[problema]. Cinci... te întorci în trecut. Nu mai e 2004 sau 2003 
sau 2002, ci mult mai înainte. Patru... revii la prima dată când ai 
început să ai probleme cu [problema]... acum îţi revine în minte... 
cu fiecare moment, acea evoluţie este mai clară... mai vie... acum te 
vei întoarce în acel meci, meciul în care ai început să simţi că e ceva 
diferit în legătură cu [problema]. Trei... aproape trei... îţi este din 
ce în ce mai limpede. Curând... vei fi înapoi în acel meci... vei trăi 
experienţa exact aşa cum ai mai făcut-o o dată în acea zi în care 
lucrurile au început să se schime cu [problema]. Doi... foarte curând 
vei fi acolo... încă o dată în acel meci... când ai observat prima dată 
[problema]. Eşti aproape acolo acum. În câteva momente te vei 
întoarce chiar acolo. Unu! Acum eşti înapoi în acel meci... când 
lucrurile au părut diferite în legătură cu [problema] (adaptare după 
Scala Stanford a Susceptibilităţii la Hipnoză, Forma C ; Weitzenhoffer 
si Hilgard, 1962). 

În acest moment, terapeutul poate aduna informaţii cu privire la 
evenimentele care au avut loc, gândurile specifice şi aşa mai departe, 
tot ceea ce ar fi putut să nu corespundă performanţelor anterioare 
sau ceea ce sportivul remarcă drept diferit. Urmărind adunarea de 
informaţii, terapeutul îl va întoarce pe sportiv în prezent şi va 
continua cu sugestii hipnotice pozitive şi corectoare pentru a îndrepta 
erorile făcute în timpul evoluţiei. Sugestiile sunt revăzute după ce 
sportivul este scos de sub hipnoză. Folosind imagini induse hipnotic, 
sportivii pot vizualiza executarea corectă, lucru care îi ajută să îşi 
recapete încrederea şi le sporeşte performanţa. 


Accidentările şi gestionarea durerii 


Aşa cum am explicat în capitolele dedicate gestionării durerii, 
hipnoza este recunoscută pe scară largă drept un mijloc comple- 
mentar de tratament pentru diverse afecţiuni în care durerea este 
pregnantă. Ea este utilă şi în reabilitarea în urma unei operaţii 
(Taylor et al. , 1993). Ryde (1964) a relatat folosirea ei pentru tratarea 
a 35 de cazuri individuale cu diverse accidentări, inclusiv cotul 
tenismanului, fracturi de tibie, entorse cronice ale tendonului lui 
Ahile, vânătăi la călcâie şi alte traume minore comune. Hipnoza a 
fost atât de eficientă în tratarea rănilor minore provenite din acci- 
dentele sportive, încât Ryde a optat „pentru tratarea acestor afecţiuni 
iniţial prin hipnoză şi am continuat cu metodele convenţionale doar 
dacă hipnoza eşua sau era refuzată” (1964, p. 244, apud Morgan, 
1996, p. 115). 

Nu este un lucru neobişnuit ca sportivii să se vindece complet la 
nivel fizic, dar să rămână psihologic răniţi. Fie că durerea este reală 
sau exagerată, senzaţia de disconfort sau durere îi opreşte să se 
reapuce de antrenament cu aceeaşi intensitate şi încredere ca înaintea 
accidentări. În unele cazuri, medicul echipei i-a permis sportivului 
să reînceapă participarea la joc, dar evoluţia timidă îi poate creşte 
acestuia riscul unei noi accidentări. Controlul durerii îi poate reda 
sportivului încrederea şi motivaţia de a reveni pe teren. Anterior în 
acest volum au fost lămurite proceduri referitoare la gestionarea 
durerii asociate intervențiilor chirurgicale, a durerii acute şi cronice. 
Următorul scenariu reprezintă o abordare pentru a-i ajuta pe sportivi 
să se recupereze după accidentare. 

După adâncirea hipnozei 
Spune : 


[Numele sportivului] Acum ai devenit atát de profund relaxat... atât 
de profund hipnotizat... încât mintea îţi este pregătită... şi deschisă... la 
tot ce am de spus. Tot ceea ce îţi cer să trăieşti... vei trăi... poate nu 
dintr-odată... dar... gradual durerea din [localizare] va începe încet 
să scadă... Cu fiecare zi ce trece, senzaţia va începe să se diminueze. 
Înainte să îţi dai seama, va fi atât de vagă, încât nu o vei mai 
recunoaşte cu fiecare zi ce trece. Te vei simţi mai puternic... mai 
sănătos în fiecare zi... Cu cât te concentrezi mai mult asupra (sarcina 
sportivului), cu atât mai mult senzațiile scad şi ele vor continua să 
crească sau să scadă... în fiecare zi... Vei fi atât de interesat de [sarcina 
specifică], încât mintea ta se va îndepărta complet de senzaţia pe care 
o ai în [adaugă partea dureroasă a corpului sportivului) şi nu vei mai 
fi conştient de ea... Cu fiecare zi care trece eşti mai sănătos şi mai 
puternic... chiar şi când nu vei mai fi cu mine... mai încrezător... 
mai interesat de [sarcină]... încât durerea va scădea... şi va scădea... 
atât de scăzută, încât nu o vei recunoaşte... iji va fi atât de greu... să 
o recunoşti încât îţi va fi uşor să... renunti la ea... cu fiecare zi care 
trece... va continua să se diminueze... până când va dispărea... şi ţie îţi 
va fi atât de greu să iti aminteşti senzaţia... va dispărea. [Trezeşte 
sportivul cu sugestii de a se simţi mai confortabil şi mai încrezător. ] 


Hipnoza pentru recuperare 


Cel puţin o dată în cariera sa, sportivul va suferi o formă de accidentare 
şi, astfel, va rata competiţii sau antrenamente. Recuperarea în urma 
operării unei răni grave este dificilă. Nu este vorba doar de discon- 
fortul asociat vindecării, ci şi de experienţa dureroasă a recuperării 
întinse pe câteva săptămâni. Confruntându-se cu luni de durere şi 
disconfort, nu e de mirare că sportivii simt un impact negativ asupra 
motivaţiei lor, a încrederii în sine şi a imaginii proprii. E probabil ca 
accidentarea să aibă un impact psihologic serios asupra lor. Trăiesc 
emoţii şi au preocupări care le afectează procesul de recuperare. 
„Educarea în privinţa accidentării, procesului de reabilitare, stabilirii 
telurilor, relaxării şi imaginării” şi alte strategii cognitive sunt printre 
numeroasele tehnici pe care psihologii sportivi le folosesc pentru a-l 
ajuta pe atlet să treacă prin procesul de recuperare (Cornelius, 2002b, 
p. 243). Hipnoza poate fi o alternativă eficientă ca ajutor pentru 
accelerarea procesului de recuperare, ajutând în gestionarea durerii 
şi în vindecarea reală a ţesuturilor. 

După adâncirea hipnozei 
Spune : 


Durerea este modul în care corpul tău te anunță că ceva nu e în 
regulă... este un sistem de avertizare... felul în care corpul tău se 
protejează de vătămări... Durerea este o parte naturală a vindecării... 
este deseori necesară... dar nu toate durerile sunt necesare... cu cât 
începi să iti înţelegi mai bine corpul, cu atât vei incepe să ştii cât de 
multă durere îţi este utilă... continuă să te cufunzi adânc în această 
stare de relaxare completă... mai adânc... complet relaxat... nimic 
nu te va deranja... intotdeauna vei putea să mă auzi foarte clar... 
foarte distinct... cu fiecare moment care trece... vei deveni mai 
profund relaxat... mai confortabil... atât de relaxat... atât de confortabil... 
De fapt, nici nu este necesar să asculţi foarte atent toate lucrurile pe 
care le spun pentru că inconştientul tău va putea auzi... şi înţelege... 
tot... ceea ce iti spun. Doar permite-i conştientului... să se bucure 
de starea plăcută... de relaxare completă... care te-a cuprins... şi 
lasá-ti inconştientul să preia controlul. Pe măsură ce aceste lucruri 
pe care le spun se cufundă adânc în inconştientul tău... curând vei 
începe să experimentez tot ceea ce îţi cer... acum... începe să te 
concentrezi asupra tendonului popliteu stâng... fii conştient de 
durerea din tendonul popliteu stâng... recunoaşte cât de intensă... şi 
poate... incomodă este... focalizează-ţi toată atenţia asupra ei... 
permite acelor senzaţii să fie prezente în mintea şi corpul tău... 
Acum... vei vedea cum începe să se vindece... simte un val de energie 
caldă, vindecătoare năvălind din interiorul tău în acel tendon... 
permite energiei să îl vindece... observă o căldură începând să se 
formeze... acea căldură este corpul tău vindecându-se singur... noi 
ţesuturi le înlocuiesc pe cele vechi, iar corpul tău se vindecă... în 
fiecare zi... vizualizează mai multă energie vindecătoare curgând în 
acel picior stâng [pauză]. Asta e bine, corpul tău începe să se 
vindece... acum... devine mai puternic... cu fiecare zi care trece... 
zi de zi... vei deveni mai sănătos... mai puternic... decât în ziua 
precedentă... S-ar putea chiar să observi disconfortul începând să... 
se estompeze în fundal... în fiecare zi... tendonul tău popliteu va 
deveni mai puternic... se vindecă... şi îl simţi confortabil din nou... 
simte țesutul devenind mai puternic pe măsură ce se formează... pe 
măsură ce noi celule le înlocuiesc pe cele vechi... căldura este 
circulaţia sângelui indepártánd partea care nu este sănătoasă. [Trezeşte 
atletul cu sugestii pentru mai mult confort ; singura senzaţie necesară 
este aceea care serveşte la protejarea de alte accidentări.] 

Rezumat 


Hipnoza s-a dovedit a fi o tehnică utilă în diverse alte profesii, 
inclusiv medicina, stomatologia şi psihoterapia. Date fiind viitoarele 
cercetări, potenţialul ei în sporirea performanţelor sportive pare 
nelimitat. Suntem la frontiera folosirii hipnozei în sport. În acest 
capitol au fost oferite proceduri de succes pentm multe probleme 
comune cu care se confruntă sportivii. Potrivirea ei pare naturală, 
date fiind similitudinile între evoluţia la nivel de vârf şi starea 
hipnotică. Din nefericire, în domeniul psihologiei sportive, hipnoza 
rămâne o unealtă aproape deloc folosită pentru creşterea perfor- 
mantei. Desi are un potential nelimitat in medicina şi psihologia de 
profil, nu a fost utilizatá in mod regulat de cercetátori sau medici 
(Morgan si Brown, 1983). Este un lucru surprinzător, având in 
vedere eficacitatea ei bine documentată in gestionarea durerii (Hilgard 
şi Hilgard, 1994) şi în medicina psihosomatică în general (Burrows 
şi Dennerstein, 1980; Morgan şi Brown, 1983, p. 234). Pe măsură 
ce se fac mai multe cercetări ale efectelor hipnozei asupra perfor- 
manţelor musculare şi sportive, aceasta ar putea deveni, în final, o 
tehnică preferată pentru a-i ajuta pe sportivi să îşi atingă obiectivele. 

Societăți şi publicații 


Această listă este menită să ofere o mostră a societăţile ştiinţifico-profesionale 
şi a publicaţiilor din domeniul hipnozei. Nu este sub nici o formă exhaustivă. 


Principalele societăţi internaţionale ştiinţifice şi profesionale din domeniul 
hipnozei şi publicaţiile lor 

Society for Clinical and Experimental Hypnosis (SCEH) 

(Societatea pentru Hipnoză Clinică şi Experimentală) 

Massachusetts School of Professional Psychology 221 Rivermoor Street 
Boston, MA 02132 USA 

Telefon : (617) 469-1981 

Număr gratuit: (888) 664-6777, interior 203 

Fax: (617) 469-1889 

E-mail: sceh(ggmspp.edu 

Adresă Web: www.sceh.us or http : //ijceh.educ. wsu.edu 

Publicaţii : 

International Journal of Clinical and Experimental Hypnosis (IJCEH) 
Jurnalul cu cel mai mare impact al citării din domeniu 

Focalizare : Buletinul semestria! al SCEH 

Redactor: Arreed Franz Barabasz, EdD, PhD, ABPP 

Jurnalul oficial al Societăţii pentru Hipnoză Clinică şi Experimentală 
Washington State University 

P.O. Box 642136 

Pullman, WA 99164-2136 

Telefon: (509) 335-8166 

E-mail: ijceh(gpullman.com 

Adresă Web: http : //ijceh.educ. wsu.edu 


International Society of Hypnosis (ISH) 
(Societatea Internaţională de Hipnoză) 
Austin & Repatriation Medical Centre 
Repatriation Campus, 300 Waterdale Road 
Heidelberg Heights VIC 3081 

Australia 

Telefon: +61 3 9496 4105 

Fax: +61 3 9496 4107 

E-mail: ish-central.office(g medicine.unimelb.edu.au 

Adresă Web: http : //www.ish.unimelb.edu.au/ish.html 
Publicatie : 

International Journal of Clinical and Experimental Hypnosis 
Jurnalul oficial al Societăţii Internaţionale de Hipnoză 


Societăţile naţionale de hipnoză şi publicaţiile lor 


American Psychological Association Division 30 — The Society of Psychological 
Hypnosis 

750 First Street, NE 

Washington, DC 20002-4242 

USA 

Telefon: (800) 374-2721, (202) 336-5500, (202) 336-6013 
TDD: (202) 336-6123 

Fax: (202) 218-3599 

Publicaţii : 

International Journal of Clinical and Experimental Hypnosis 
Jurnal oficial al Societăţii de Hipnozá Psihologică 
Psychological Hypnosis 

Newsletter-ul trimestrial al societăţii 


American Society of Clinical Hypnosis (ASCH) 

140 N. Bloomingdale Rd. 

Bloomingdale, IL 60108-1017 

USA 

Telefon: (630) 980-4740 

Fax: (630) 351-8490 

E-mail: info(gasch.net 

Adresă Web: http : //www.asch.net/ 

Publicaţii : 

American Journal of Clinical Hypnosis (AJCH) 

(vezi informaţii pentru Societatea Americană de Hipnozá Clinică) 
Redactor: Thurman Mott, MD 

Newsletter of the American Society of Clinical Hypnosis (trimestrial) 


Association Française d'Hypnothérapie 
74, Rue Lamarck 

775018 Paris 

Frana 

| ul díayoleteenoos fr 

Associazionne medica Italiana per lo Studio dell Ipnosi (AMISI) 
E-mail: amisi(gymw.itline.it 


Australian Society of Hypnosis (ASH) 

Victoria Branch, ASH 

P.O. Box 5114, 

Alphington VIC 3078 

Australia 

Telefon: +61 3 9458 5133 

Fax: 461 3 9458 5399 

E-mail: hypnosis(galphalink.com.au 

Adresă Web: www.ozhypnosis.com.au 

Publicaţii : 

Australian Journal of Clinical and Experimental Hypnosis (AJCEH) 
P.O. Box 592, Heidelberg Vic. 3084 

Australia 

Telefon: +61 3 9496 4621 

Fax : +61 3 9496 4564 

E-mail: bevans(galphalink.com.au 

Adresá Web: www.ozhypnosis.com.au/journal.htrnl 


British Association of Medical Hypnosis (BAMH) 
E-mail: secretary(â)bamh.org.uk 
Adresă Web: http : //www.hypnoforum.com/bamh/ 


British Society of Clinical Hypnosis (BSCH) 
Organising Secretary 

125 Queensgate 

Bridlington 

East Yorkshire Y0167JQ 

Telefon: 01262 403103 

E-mail: sec(gbsch.org.uk 

Adresă Web: http : //www.bsch.org.uk/ 


British Society of Experimental and Clinical Hypnosis (BSECH) 
Hollybank House, Lees Road 

Mossley, Ashton-u-Lyne 

OLS OPL 

Marea Britanie 

Telefon/Fax : 01457 839363 

E-mail: honsec(gbsech.com 

Adresă Web: http : //www.bsech.com 

Publicaţii : 

Contemporary Hypnosis 

Redactor : John Gruzelier 
Blackhorse Road 
Letchworth 

Herts SG6 1HN 

Telefon: 01462 672555 
Fax: 01462 480947 


British Society of Medical and Dental Hypnosis (BSMDH) 
28 Dale Park Gardens 

Cookridge, Leeds 

LSI6 7PT 

Marea Britanie 

Telefon/Fax: 07000 560309 

E-mail: nat.office(gbsmdh.org 

Adresă Web: http : //www.bsmdh.org 


Centro Ericksoniano de Mexico (CEM) 
E-mail: erickmex(2hipnosis.com.mx 
Adresă Web: www.hipnosis.com.mx 


Centro Italiano Ipnosi Clinico-Sperimentale (CIICS) 
E-mail: ciics(g)seleneweb.com 


Centro Studi de Ipnosi Clinica e Psiocoterapia „H. Bernheim" (CSICHB) 
Italia 
E-mail: dirsan(ayvillarosa.it 


Danish Society of Clinical Hypnosis 
Adresă Web: www.hypnoterapi.com 


Dansk Selskahfor Klinisk Hypnose (DSKH) 
Rosenborggade 12 

1130 Copenhaga K 

Danemarca 

E-mail: hypnosis(Zget2net.dk 


Deutsche Gesellschaft für ärztliche Hypnose und Autogenes Training E.V. 
(DGAHAT) 

Sekretariat 

Postfach 1365 

41463 Neuss 

Germania 

Adresă Web: www.dgaehat.de 

Deutsche Gesellschaft für zahnärztliche Hypnose (DGZH) 
Esslinger Strasse 40 

70182 Stuttgart 

Germania 

E-mail: mail(gdgzh.de 

Adresá Web: www.dgzh.de 


Dutch Society of Hypnosis (Nvvh - Nederlandse vereniging voor hypnose) 
Nvvh, Herenstraat 1-B 

3512KA Utrecht 

Olanda 

E-mail: secretariaat(Anwh.com sau info(gnwh.com 

Adresă Web: http : //www.nwh.com 

Publicaţie : 

International Journal of Clinical and Experimental Hypnosis 

Jurnalul oficial al societăţii (vezi mai sus pentru detalii) 


European Society of Hypnosis (ESH) 

DGZH E.V. 

Esslinger Str. 40 

70182 Stuttgart 

Germania 

E-mail: mail(gesh-hypnosis.org 

Adresă Web: www.esh-hypnosis.org 

Publicaţii : 

European Journal of Clinical Hypnosis (EJCH) 


British Association of Medical Hypnosis 
15 Connaught Square 

Londra W2 2HG 

Marea Britanie 

Telefon: +44 0171- 706 7775 

Fax : +44 0171-262 1237 

E-mail: Redactor(Gejch.com 

Adresă Web: www.ejch.com 


Flemish Society of Hypnosis (VHYP - Vlaams Wetenschappelijke Hypnose 
Vereniging) 

Correspondentie-adres Honingstraat 5 

2220 Heist-op-den-Berg 

Telefon/Fax : 015 245183 

E-mail: vhyp@village.uunet.be 

Adresă Web: http : //www.vhyp.be 

Universitair Centrum Sint-Jozef. 
Leuvensesteenweg 517 3070 Kortenberg 


German Society of Hypnosis (DGH) 
Druffelsweg 3 

48653 Coesfeld 

Germania 

E-mail: DGH-Geschaeftsstelle(gt-online.de 
Publicaţii : 

Experimentelle und Klinische Hypnose 


Hypnosis Society of New Zealand (NZSH) 
Wellington 

Noua Zeelandá 

Telefon: 04 385 6998 

E-mail: cmc89(atelstra.net.nz 

Adresă Web: http: //www.opotiki.com/hypnosisnz/ 


Hungarian Association of Hypnosis (HAH) 
E-mail: mhesecretary(a)hotrnail.cor sau ggacs(g)izabell.elte.hu 


Indian Society of Clinical and Experimental Hypnosis (ISCEH) 
E-mail: mrs shovajana(giimn.eth.net 


Israel Society of Hypnosis (IsSH) 
E-mail: ewa(gnnetvision.net.il 
Adresá Web: www.hypno.co.il sau www.hypno.org.il 


Japan Institute of Hypnosis (JIH) 
E-mail: endo-s(gnms.ac.jp 


Japan Society of Hypnosis (JSH) 
E-mail: jsh(ghuman.tsukuba.ac.jp 


MEG, Milton H. Erickson Gesellschaft für Klinische Hypnose E. V. 
Waisenhausstrafe 

55 80637 Miinchen 

Germania 

E-mail: monika-kohl(Ar-online.de 

Adresă Web: http : //www.milton-erickson-gesellschaft.de or 
www.MEG-hypnose.de 

Publicaţii : 

Hypnose und Kognition 

Mexican Society of Hypnosis (MSH) 
E-mail: ericksmh(giwm.com.mx 


Norwegian Society for Clinical and Experimentel Hypnosis (NFKEH - 
Norsk Forening for Klinisk og Ekspeimentell Hypnose) 

E-mail: guro(gsmerteklinikken.com 

Adresá Web: www.hypnoseforeningen.no 


Ósterreichische Gesellschaft für Autogenes Training und Allgemeine 
Psychotherapie (OGATAP) 

OGATAP Secretariat 

Kaiserstr. 14/13 

1070 Viena 

Austria 

E-mail: office(a)oegatap.at 


Sociedade Brasileira de Hipnose 

Rua Jacirendi, 60 

CEP 030066-000 Tatuape 

São Paulo 

Brazilia 

E-mail : joelpriori(gstarmedia.com 
Adresă Web: www.sbhipnose.com.br 


Società Italiana di Ipnosi (SII) 

E-mail: ipnosii(gtin.it 

Adresá Web: http: //www.hypnosis.it 
Societe Quebecoise d'Hypnose inc (SQH) 
Bureau 485 

1575 Boul. Henri-Bourassa ouest 
Montréal, Québec H3M 3A9 

Canada 

E-mail: cpgb(2qc.aira.corn 


South African Society of Clinical Hypnosis (SASCH) 
E-mail: sasch(g)cis.co.za 


Swedish Society of Clinical and Experimental Hypnosis (SSCEH) 
SFKH's kansli, Flat 3, S-931 85 Skelleftei 

E-mail: ssceh(atelia.com 

Adresă Web: http: //www.hypnos-se.org 

Publicaţie : 

Hypnos 

Swiss Medical Society of Hypnosis (SMSH) 
E-mail: smsh(gsmile.ch 
Adresá Web: www.smsh.ch 


Swiss Society for Clinical Hypnosis (SHypS) 
E-mail: peter.hain(gbluewin.ch 
Adresá Web: www.hypnos.ch 


Tieteellinen Hypnoosi-Vetenskaplig Hypnose (TH-VH) 
Kylătie 8 M 6 

16300 Orimattila 

Finlanda 

E-mail: timo.heinonen(gpp2. inet. fi 

Adresá Web: www.hypnoosi.net 


Vlaamse Wetenschappelijke Hypnose Vereniging 
517 3070 Kortenberg 

Belgia 

E-mail: vhyp(gvillage.uunet.be 

Adresá Web: www.vhyp.be 

